
EPISTOLA 

EMINENTISSTMI  OAKD.  KAMPOLLA 

NOMINE  I.EONIS  XIII 

CONSCRIPTA 


Ixev.mo  Si  (j  nor  e ^ 

I tre  volumi  delle  Dispiitazioni  teologiclie  e 1’  uuita  lettera  os- 
sequiosissima,  souo  stati  oiiiaggio  beii  grato  al  Santo  Padre. 

La  S.  V.  Kev.ina  ha  voluto  ricliianiare  alia  mente  di  Sua  Sautita 
gl’  incoraggiameuti  clie  S.  S.  Le  rivolse  in  occasione  della  disputa 
da  Lei  fatta  alia  Sua  augusta  presenza.  E la  stessa  Santitii  Sua 
molto  si  conipiace  che  Elia  non  pure  abbia  serbata  memoria  di 
quelle  parole,  ma  abbia  altresi  mostrato  coi  fotti  P animo  volonte- 
roso  ed  ossequente  con  clie  Ic  accolse. 

Si  congratula  adunque  il  Somnio  Pontefice  delP  iinpegno  che 
Elia  pone  nelP  illustrare  le  auree  dottrine  delP  Aquinate  e della 
prova  che  in  cib  da  di  forte  studio  e di  molto  acume.  Ed  esortau- 
dola  a proseguire  in  cosi  utile  occupazione  a cantaggio  dei  retto 
filosofare,  beu  voleutieri  e con  paterno  alfetto  Le  imparte  P implorata 
benedizione. 

Godo  delP  iucoutro  per  attestarle  i sensi  della  piu  distinta  stima 
con  cui  mi  raffermo 

Di  V.  S.  Rev.ma 

Aff.nio  per  servilia 

M.  Card.  Kampolla. 

Roma,  11  Marzo  1898. 


EPISTOLA 


EMIXEXTISSIMI  OARD.  SATOLLI 

S.  C.  STUDIORUM  PRAEFECTI 


Roma,  31  Marzo  1897. 


Rev.mo  e ear.mo  Pro/.  Paguet, 

Mi  congratiilo  con  Lei,  nell’iuteresse  della  Teologia,  clie  gia  teuga 
pronto  il  terzo  Yolume  delle  sue  comtnendevolissime  Prelezioui,  il 
quale  per  cliiarezza,  sobrieta  di  questioni,  e per  scliietta  esposizioue 
della  dottrina  di  S.  Tommaso,  sara  pari  agli  altri.  Il  metodo  di 
preseutare  fedelmente  la  dottrina  ed  il  testo  medesimo  di  S.  Tora- 
uiaso  pnb  esser  vario,  e,  secondo  le  circostanze,  uno  piii  coufaceute 
di  nn  altro,  corae  si  lianuo  eseiupi,  ina  il  raetodo  adottato  da  V. 
S.  e per  la  geueralita  ntilissiiuo  ed  il  raeglio  sicnro.  Io  quindi  faccio 
voti  che  Y.  S.  prosegna  fino  a dare  tanti  volurai  clie  coraprendauo 
I’ intero  inseguaiuento  — ad  eruditionem  incipientium.  — E fiu  da 
ora  faccio  ardenti  auguri  clie  il  suo  lavoro  sia  adottato  qual  testo 
universalraente  a riniedio  di  tanti  Compendi  clie  di  auiio  in  anno 
nascouo  ed  appassiscouo  meritameute,  mancanti  delle  prime  qualita 
richieste  per  essere  un  buon  Corso  di  Teologia  Dommatica.... 

La  riverisco,  e Le  auguro  ogni  niaggior  bene,  repeteudomi  con 
sensi  di  altissima  stima. 

di  A^ostra  Si gn oria  Rev.raa 

U.mo  ed  aff.rao 


f Fr.  Card.  Satolli. 

TLL.MI  AC  KEY.MI  L.-Y.  BEGIX 

A KCHI EPISCOPI  QUEBECEXSIS 


Archevech4  de  Qiiebec,  6 janvier  1903. 
A Monseigueiir  L.-A.  Paquet,  P.  A. 

Direcieur  du  Grand  Seminaire  de  Quehec. 


Monseigneur, 

Ou  peut  bieu  affirmer  eii  toute  verite  que  Pune  des  grandes  pre- 
occnpations  de  Notre  Saint-Pere  le  Pape  Leon  XIII,  durant  son 
long  et  glorieux  pontificat,  a ete  la  restauratiou  de  la  philosopliie 
ehretienne  et  de  la  theologie  par  Petude  de  saint  Thomas  d’Aquin : 
il  n’a  laisse  echapper  aucuue  occasion  d’  inculquer  a nouveau  Pim- 
portance  capitale  de  cette  etude. 

Quelqiies  semaines  seuleinent  apres  sod  exaltation  — le  21  avril 
1878  — il  signalait  comme  le  preniier  des  maux  dont  souffre  notre 
epoque  « le  renversement  uuiversel  des  verites  supremes  sur  les- 
quelles  est  fondee  la  stabilite  de  la  societe  humaine.  » Desireux 
d’apporter  un  remede  prompt  et  efficace  a ce  mal  radical,  il  publia, 
le  4 aout  1879,  sa  memorable  Aterni  Patris^  dans  laquelle 

il  imposait  aux  Universites  et  aux  Seminaires  Penseignement  et  Pe- 
tude des  (Euvres  du  Docteur  Angelique.  La  raisou,  P autorite,  Phisr 
toire,  Putilite  actuelle  lui  fournissaient  des  arguments  irrefragables 
pour  convaiucre  P univers  catliolique  de  la  necessite  de  ce  retour. 
Il  leur  montrait  saint  Thomas,  prince  et  maitre  des  scolastiques, 
remplissant  la  terre  de  Pedat  de  sa  doctrine,  « heritant  en  quel- 
que  sorte  de  Pintelligence  de  tous  les  docteurs  du  passe,  puisant 
ses  conclusions  dans  les  raisons  et  les  principes  memes  des  choses, 
arrivant  a refuter  a lui  seul  toutes  les  erreurs  des  temps  anterieurs 
et  fournissant  des  armes  invincibles  pour  dissiper  celles  qui  'ne 

luanqueroDt  pas  de  surgir  dans  1’avenir,  distinguant  et  unissant 
par  une  araitie  mutuelle  la  raison  et  la  foi,  sauvegardant  les  droits 
et  la  dignite  de  chacune,  de  telle  sorte  que  la  raison,  portee  sur 
les  ailes  de  saint  Thomas  jusqu’au  faite  de  1’intelligence  humaine, 
ne  peut  guere  monter  plus  haut  et  que  la  foi  peut  a peine  esperer 
de  la  raison  des  secours  plus  nombreux  et  plus  puissants  que  ceux 
que  saint  Thomas  lui  a fouruis.  » II  terminait  cette  Encjclique, 
1’une  des  plus  belles  et  des  plus  importantes  de  son  pontificat,  par 
une  exliortation  pressante  faite  a tous  les  eveques  de  favoriser  et 
de  propager  partout  1’etude  des  oeuvres  de  ce  grand  Docteur,  de  ce 
prince  de  la  Science  sacree. 

Mon  illustre  et  regrette  predecesseur,  PEmiuentissime  Cardinal 
Taschereau,  toiijours  docile  aux  moindres  desirs  du  Saiut-Siege, 
n-hesita  pas  un  instant  a suivre  la  direction  donnee  par  Leon  XIII, 
a seconder  ses  vues  et  a orieuter  1’  enseignement  philosophique  et 
theologique  de  notre  Universite  Laval  de  Quebec  selon  les  doctri- 
nes  de  1’  Ange  de  1’  Ecole.  Vous  futes  appele,  Monseigueur,  l’uu 
des  premiers,  a faire  partie  de  la  nouvelle  phalange  de  professeurs 
de  theologie,  et  depuis  pres  de  vingt  ans  vous  avez  cousacre  votre 
temps,  vos  talents  et  votre  travail  a 1’execution  du  programme 
d’etudes  trace  par  le  Souverain  Pontife. 

Vous  avez  commence,  ces  aunees  dernieres,  a publier,  pour  vos 
eleves  et  pour  le  clerge,  vos  Commeutaires  sur  la  Somme  theolo- 
gique de  saint  Thomas,  et  vous  etes  sur  le  point  de  faire  imprimer 
le  sixieme  et  deruier  volume  qui  sera  le  digne  couronnement  de 
votre  oeuvre.  Ce  volume,  je  1’attendais  avec  grande  hate,  et  mon 
anxiete  etait  partagee  par  tous  ceux  qui  vous  out  suivi  et  encou- 
rage  des  le  debut  et  qui  craiguaient  que  votre  sante,  quelque  temps 
chancelante,  ne  vous  permit  pas  de  conduire  votre  travail  a bon 
terme.  Mais,  grace  a Dieu,  nous  aurons  bientdt  ce  cours  complet 
de  theologie  dogmatique  qui  sera  pour  les  etudes  de  nos  Seminari- 
stes  nn  immense  secours,  pour  notre  clerge  un  precieux  arsenal  de 
saine  doctrine  et  pour  notre  Universite  un  regain  de  prestige^  un 
nouveau  titre  de  gloire. 

Vous  etiez  mieux  prepare  que  tont  autre  a commenter  saint 
Thomas  avec  succes.  Les  etudes  serienses  que  vous  aviez  faites  a 
Rome  de  la  Somme  du  Docteur  Angeliquej  votre  legitime  admira- 
tion  ou  plut6t  votre  veneration  pour  ce  puissant  geuiej  la  sage 
direction  et  1’impulsion  vigoureuse  que  vous  avait  imprimees  votre 

illustre  professeur  Satolli,  deveuii  depuis  Cardinal  de  la  Saiute 
Eglise  Romaiuej  1’  euselgueraeut  thomiste  que  vous  u’aYez  cesse  de 
douner  avec  edat  a 1’Uuiversite  Laval,  tout  vous  designait  pour 
executer  cette  oeuvre  en  fidele  interprete  de  la  pensee  du  graud 
Docteur,  et  selon  les  vues  du  Souveraiu  Poutife.  Les  ciuq  premiers 
volumes  out  ete  accueillis  partout  avec  uue  satisfactiou  marquee; 
les  professeurs  les  plus  celebres  des  Uuiversites  et  des  Seiuiuaires 
de  Rome  et  d’ailleurs  eu  out  fait  les  plus  beaux  eloges  et  les  out 
clialeureusemeut  recom mandes  a leurs  eleves.  Aussi  ai-je  appris 
avec  plaisir  que  la  preiuiere  editiou  eu  est  deja  epuisee  et  que  vous 
allez  commeucer  tout  de  suite  a en  publier  uue  secoude:  c’est  la 
uue  preuve  irrecusable  du  succes  qu’a  obteuu  votre  ouvrage  et  je 
m’en  rejouis  de  graud  coeur. 

Aux  appreciatious  si  flatteuses  qu’out  faites  de  vos  Coiumeutai- 
res,  des  cardiuaux,  des  eveques,  des  tiieologiens  distiugues,  j’uuis 
volontiers  lues  felicitatious  et  lues  encouragements  pour  des  travaux 
ulterienrs.  Je  desire  que  tous  les  pretres  de  mon  diocese,  saus 
exceptiou,  aieut  votre  ouvrage  entre  les  maius  et  en  fassent  une 
etude  serieuse;  la  lecture  quotidienue  de  ces  pages,  ou  se  reflete 
comme  dans  uu  miroir  fidele  la  peusee  du  Docteur  Augelique,  dou- 
uera  des  idees  uettes,  precises  sur  tous  les  dogmes  catholiques,  des 
arguments  solides,  uue  doctriue  sure  et  en  meme  temps  uue  exac- 
titude  d’  expressiou  qui  permet,  en  toutes  circonstances,  de  ue  ja- 
mais  devier  de  la  verite.  Eu  vous  appuyant  sur  les  principes  ge- 
ueraux  poses  par  saiut  Tbomas  pour  traiter  les  questious  modernes 
de  1’lijpnotisme,  du  transformisme  et  autres,  vous  avez  applique 
la  parole  de  Leon  XIII,  a savoir  que  les  Solutions  dounees  par 
1’Ange  de  1’Ecole  « repoudeut  aux  uecessites  de  tous  les  temps 
et  sutfiseut  a la  refutatiou  des  erreurs  perpetuellemeut  renais- 
santes.  » 

Je  prie  Dieu  de  beuir  ce  deruier  volume  que  vous  allez  faire 
imi>rimer  et  de  lui  faire  produire,  comme  a ses  aines,  en  meme  temps 
que  la  veneration  pour  saiut  Tliomas  d’Aquiu,  des  fruits  de  saiut 
aboudants  et  suaves. 

Veuillez  agreer,  Mouseigueur,  1’expression  de  mes  seutimeuts  - 
les  plus  devoues  en  N.  S. 

t Louis-Nazaire, 

Arcli.  de  Quebec. 


PRiEFATIO 


Emenso  Tlieologiie  Fundamentalis  cursu,  in  quo  cum  ordo 
supernatiiralis  ej usque  constitutio,  tum  divinae  revelationis 
fontes,  ex  quibus  ordo  ille  cunctaque  ad  ipsum  spectantia 
depromenda  sunt,  tum  etiam  Sacrae  Doctrinae  natura  et  in- 
doles praevio  discursu  pertractantur,  electi  juvenes,  atilante 
Dei  Spiritu,  mox  altiora  petunt,  jamque  ad  ijjsa  scientiae 
theologicae  dogmata  singillatim  consideranda  properant.  Quo 
cum  advenerint,  en  se  illis  versandum  exhibet  incomparabilis 
liber.  Summae  theologicae  nomine  insignitus,  quem,  tot  olim 
tantisque  Eomanorum  Pontificum  laudibus  elatum,  nuper 
gloriosus  Ecclesiae  praeses  Leo  XIII,  plaudentibus  omnibus, 
in  priscum  honorem  restituit  novisque  iterum  atque  iterum 
encomiis  cumulavit. 

I.  Summa  theologica^  ut  commentarium  ab  ipso  libri 
titulo  exordiamur,  multiplicem  ijraesefert  vocis  et  significatio- 
nis rationem.  Yox  enim  Summa  (sic  praefatur  Ill.mus  Sa- 
tolli  triplici  potissimum  sensu  usurpari  potest,  scii:  inte- 
graUter^  id  est  pro  collectione  quadam  rerum  multarum;  _per- 
fective,  seu  pro  eo  quod  perfectione  sua,  verticis  ad  instar, 
cuncta  alia  ejusdem  generis  antecedit;  virtualiter,  seu  pro 
regula  atque  exemplari  ad  cujus  similitudinem  caetera  agan- 
tur atque  disponantur.  Jamvero  Opus  Thomisticum  plenitu- 
dine quadam  continet  integram  rerum  divinarum  scientiam, 

1 — In  Summam  theologicam  I).  Thomae  Aq.  praelectiones,  Vol.  I,  Pro- 
logus. 

sive  in  Scripturarum  fonte,  sive  qum  in  Patrum  the- 
sauro, sive  qum  in  celebrioribus  Doctorum  monumentis  inve- 
niatur; doctrinarum  etiam  merito  methodique  laude  certo 
certius  superat  quidquid  in  hoc  genere  theologicm  tractationis 
susceptum  ab  aliis  unquam  fuerit,  siquidem  (Encycl.  JEierni 
Patris)  « inter  Scholasticos  Doctores,  omnium  Princeps  et 
Magister,  longe  eminet  Thomas  Aquinas,  qui,  uti  Cajetanus 
animadvertit,  veteres  Doctores  sacros  quia  summe  veneratus 
est,  ideo  intellectum  omnium  quodam  modo  sortitus  est  »; 
tandem  Summa  illa,  tam  excelsis  prmstans  dotibus,  jure  ha- 
benda est  veluti  immutabile  atque  clarissimum  quoddam 
exemplar  seu  cogitandi  lex,  unde  theologi  omnium  mtatum 
vel  in  explicandis  rebus  divinis,  vel  in  profligandis  fidei  hos- 
tibus regulam  armaque  desumant. 

Quod  vero  eadem  Summa  a Divo  suo  Auctore  congrue 
theologica,  nuncupata  sit,  tria  similiter  evincunt.  — Primum 
enim  agit  de  I)eo  tum  quoad  ea  qum  ipsi  proprie  et  secundum 
essentiam  conveniunt,  tum  quoad  alia  qum  diverso  commu- 
nicationis modo,  scii,  vel  natume,  vel  gratia?  unionisque  per- 
sonalis, ad  Deum  Auctorem  et  Finem  reducenda  sunt.  — 
Hoc  autem  nobilissimum  subjectum  rimatur  non  ex  solo  ra- 
tionis naturalis  lumine,  sed  principaliter  ex  lumine  divino 
quod  est  proprium  scientim  theologicm  lumen.  — Hinc  fit  tertio 
loco  ut  sacra  doctrina  divinum  quemdam  effectum  in  animo 
addiscentium  pariat,  sive  ex  parte  intellectus  quem  ad  ipsam- 
Dei  similitudinem  in  cognoscendo  provehit,  sive  ex  parte 
voluntatis  quam  tam  alta  tam  que  mirabilia  coelestis  sapientim 
mysteria  spei  amorisque  vinculo  intimius  Deo  conjungunt. 

II.  Iu  Prologo  sui  operis,  S.  Thomas,  brevi  oratione, 
propositum  sum  intentionis  aperit,  monens  prmo  se  catholici 
Doctoris  officium  assumere  non  tam  in  bonum  jam  provec- 
torum quam  in  gratiam  incipientium^  juxta  illud  Ap.  (1  Cor. 
III,  1-2);  Tamquam  parvulis  in  Christo^  lac  vohis  potum  dedi^ 
non  escam. 

Opportunum  autem  est  hic  replicare  quae  Divus  Prmcep- 
tor  alias  ^ de  magistro  ejusque  influxu  explicat.  Nimirum  si- 

cuti  ars  medicinne  sanitatem  gignit  confortando  naturam 
eique  praebendo  auxilia  et  adjumenta  quibus  interna  vitm 
principia  uti  queant,  ita  magister  discipulum  edocet,  non  qui- 
dem scientiam  in  mentem  ejus  transfundendo,  sed  naturalem 
ejus  virtutem  coadjuvando,  unde  possit  de  notis  ad  ignota 
tuto  gressu  devenire:  quippe  disciplina  inventionem 

secundum  quam  homo  ex  principiis  quibusdam  universalibus, 
lumine  intellectus  agentis  primum  perspectis,  ad  particularia 
scientiarum  procedit.  — Dupliciter  autem  contingit  discipu- 
lum ex  prmcognitis  ad  cognitionem  ignotorum  duci,  nempe 
vel  propositis  variis  auxiliis  atque  instrumentis  uti  sunt  pro- 
positiones minus  universales,  exempla,  similia,  opposita  alia- 
que id  genus  quae  rerum  notitias  illustrant,  vel  roborato  et 
confortato’  intellectu  per  lioc  quod  ordo  principiorum  ad 
conclusiones  a magistro  demonstrante  ostendatur:  quod  pro- 
prie scientiam  efficit.  — Inde  consequitur  formas  intelligibi- 
les,  ex  quibus  scientia  conflatur,  in  mente  addiscentium  de- 
scribi mediate  quidem  per  eum  qui  docet,  immediate  vero  per 
intellectum  agentem  ipsorum  discipulorum.  Igitur  mens  et 
])ropositum  S.  Thomae  est  in  t^umma  theologica  Theologiae 
novitios  instruere  et  erudire,  dummodo  ipsi  alacri  studio  so- 
lertique  diligentia  tantae  institutioni  quotidie  incumbant  at- 
que etiam  ab  Eo,  qui  « unus  est  Magister  » (Matth.  XXIII, 
8)  seu  solus  praeeminentia  quadam  magisterii  interius  et  prin- 
cipaliter docet,  veritatis  intelligentiam  petant,  cmci  oratione 
utentes:  « Fac,  Domine^  ut  videam  » (Luc.  XYIII,  41)  necnon 
memores  alterius  dicti  evangelici:  Beati  mundo  corde,  quoniam 
ipsi  Deum  videbunt  (Matth.  V,  8). 

Secundo,  S.  Doctor  tria  mconvenientia  indicat  quae  in  eru- 
diendis Sacrae  Theologiae  tyronibus  vitare  se  studuisse  pro- 
fitetur, nempe:  multiplicationem  inutilium  quaestionum, 

articulorum  et  argumentorum;  2®  defectum  ordinis  in  disci- 
])lina  servandi,  unde  longior  systematum  expositio  nimiusve 
polemicae  disceptationis  usus  habetur;  3*^  frequentem  earum- 


' — Sum.  theol.,  I,  Q.  CVII,  a.  1,  et  Qq.  Dispp.  de  Veritate,  Q.  XI,  a.  1. 

dem  rerum  repetitionem  ex  qua  et  fastidium  et  confusio  ani- 
mis lectorum  vel  auditorum  ingeneratur. 

Tertio^  ad  concludendum  modeste  subdit  Angelicus,  suum 
procedendi  modum  uno  verbo  declarans:  « Tentabimus  cum 
confidentia  divini  auxilii  ea  qu^e  ad  sacram  doctrinam  perti- 
nent breviter  ac  dilucide  prosequi,  secundum  quod  materia 
patietur  ». — Ubi  cum  Cajetano  notatum  volumus  a S.  Tboma 
exsi)ectandam  non  quamcumque  brevitatem  aut  claritudinen), 
sed  eam  dumtaxat  quam  materia  patietur:  siquidem  natura 
sua  Theologia  difficilis  est,  nec  proprio  theologi  munere  fun- 
geretur qui  omnem  a suis  disputationibus,  sive  rerum  ardui- 
tatem, sive  demonstrationum  profunditatem, arcere  contenderet. 

III.  Quod  ad  nos  attinet  eamque  methodum  quam  in 
his  Commentariolis  sequemur,  quia  in  animo  est,  juxta  tam 
clara  tamque  solemnia  Leonis  XIII  optata.  Summam  ipsam 
S.  Thomie  auditoribus  exponere,  minime  vero  lucubrationes 
nostras  in  ejus  locum  substituere,  hinc  presse  atque  fideliter 
de  qiuestione  ad  qumstionem,  imo  plerumque  de  articulo  ad 
articulum,  thomisticum  opus  lustrabimus,  nonnulla  adjicientes 
qiue  textum  illustrent,  explanent,  compleant,  paucisqiie  ad- 
modum resecatis  ramis  arborem  integram  retinentes. 

Quod  ut  melius  tiitiusque  assequamur,  eos  praesertim 
Sumimie  Commentatores  pr^e  oculis  habere  constituimus  quos 
sive  Ecclesia?  suffragia,  sive  interpi-etationis  modus  veritatis- 
que penetratio  singularius  comnuuidant;  inter  quos  ex  anti- 
quis eminet  Card.  Cajetanus  a Leone  XIII  nominatim  lau- 
datus (Epist.  ad  Card.  de  Luca,  a.  1879),  ex  recentioribus 
vero  111. mus  Francisciis  Satolli,  cujus  Praelectiones  in  Sum- 
mam theologicam^  ob  iieculiarem  commentandi  rationem,  eju- 
sdem perdocti  Pontificis  approbationem  promeruerunt  (Ei)ist. 
ad  F.  Satolli,  a.  188(3  ’).  Sane  priestantissimus  iste  theolo- 

' — Haec  ibi,  qiue  metliodum  nostram  comprobant,  inter  alia  legimus: 
« In  iis  antem  vehementer  consilium  tuum  laudamus,  quod  commentaria 
exhibes  in  ipsam  S.  Thonue  Aquinatis  Summam,  ea  mente  ut  auditores 
tui  textum  Angelici  Doctoris  e suis  manibus  excidere  non  patiantur.  Sic 
enim  et  non  aliter  liet  ut  genuina  S.  Thomse  doctrina  in  scholis  floreat, 
quod  Nobis  maxime  cordi  est.  » 

glis,  qui  in  restaurandis  studiis  thoinisticis  pnucipuas  egit 
partes  tantaque  efficacia  adlaboravit,  quemque  ex  cathedra 
Urbani  Collegii  de  Propaganda  Fide  mira  eloquentia  docen- 
tem ac  disputantem  nos  per  tres  annos  audiisse  perpetuo 
gloriabimur,  potentia  ingenii,  eruditionis  laude,  maxime  au- 
tem notitia  pleniori  ferventique  doctrinarum  S.  Thonue  amore 
adeo  antecellit  ut  per  eum  gloriosiores  scientim  scholasticm 
dies  reflorescere  quodammodo  videantur.  Licebit  igitur,  ad 
illustrandum  Summie  theologicie  textum,  ex  operibus  tanti 
viri  aliorumque  clarissimorum  scriptorum,  cujuscumque  scho- 
Im  sint,  plurima  mutuari;  nec  xirius  in  rebus  controversis 
sententiam  nostram  promere  volumus  quam  lucem  ex  illis 
Ecclesiie  luminibus  hauserimus. 

Quum  tamen  in  usum  scholarum  prmcipue  scribamus,  hinc, 
quoad  fieri  poterit,  brevitati  simul  et  iierspicuitati  consule- 
mus; verum,  in  gratiam  eorum  qui  longiora  studia  iirosequi 
adamant,  plerosque  theologicos  fontes,  quibus  usi  sumus,  in- 
digitabimus. 

Dignetur  Supernus  luminum  Dator,  adprecante  Beatis- 
sima Yirgine  Maria,  qum  cunctas  hnereses  incontaminato  pede 
contrivit,  modico  huic  operi,  in  Dei  gloriam  profectum  que 
alumnorum  nostrorum  suscepto,  id  utilitatis  conferre  ut  in 
lectorum  cordibus  Sacrm  Theologife  cultum  Doctorisque  An- 
gelici crescentem  in  dies  amorem  excitare,  fovere  et  inflam- 
mare valeat. 

Pnusens  volumen  inscribitur  de  Deo;  cui  aliud  jam  edi- 
tum de  Creatione  accedere  censendum  est;  tertium  vero  de 
Reparatione  post  lapsum  per  gratiam  et  virtutes,  quartum  de 
Incarnatione,  quintum  et  sextum  de  Sacramentis,  adjecta  ap- 
pendice de  Xovissimis,  favente  Deo  consequentur. 

Si  quid  autem  in  his  Commentariis  aut  minus  rectum 
aut  etiam  falsum  de  calamu  exciderit,  id  ultro  obsequentique 
animo  supremo  Sancbe  Sedis  judicio  subjicimus,  reprobamus 
ac  damnamus. 

Hiec  quidem  ad  primam  Commentariorum  nostrorum  edi- 
tionem prmfati  sumus. 

Suscepta  jam  altera  expleti  operis  editione,  Deo  in  xirimis 
gratias  agimus  quod  ea  commentaria,  non  solam  intra  cana- 
densis  regionis  limites,  sed  et  per  varias  orbis  catholici  pro- 
vincias, requiri  ac  diffundi  benigne  largitus  sit. 

Talia  equidem  prorsusque  iiiexpectata  laboris  nostri  incre- 
menta debentur  maxime  primo  omnium  bonorum  Auctori; 
verum,  et  grato  id  recolimus  animo,  debentur  etiam  iis  en- 
comiis  quibus  tot  tamque  insignes  viri,  theologi,  episcopi. 
Ecclesiae  Cardinales,  quin  imo  ipse  summus  Pontifex  Leo  XII J, 
lucubrationes  nostras  honestare  dignati  sunt.  Kevocare  pla- 
cet verbum  E. mi  Card.  Satolli  benevole  optantis  ut  opus 
illud  « quasi  textus  universaliter  adoptetur  ». 

His  ita  se  habentibus,  fldeuter  novam  hanc  editionem, 
auctam  ac  emendatam,  studioso  lectori  exhibemus. 


DE  DEO 


Pnieaceeptam  alibi  supponimus  notitiam  quidditativam  ge- 
neralem Theologim,  quam  dicunt  esse  « scientiam  fidei  », 
qumque  a scholasticis  describitur:  de  Deo^  sub  lumine  divinae 
revelationis^  argumentativa  ratio.  Ex  quibus  colligunt  scien- 
tiam theologicam  pro  munere  habere  Deum  divinaque,  coele- 
stis revelationis  ductu,  at  quoque  auxiliante  ratione  humana, 
argumentando  perscrutari;  ita  ut,  unitate  sua  eminenter  con- 
tinens speculativam  simul  ac  practicam  sciendi  rationem,  no- 
bilissima consistat  inter  cunctas  scientias  nomenque  sapien- 
tim  jure  proprio  mereatur.  (Gf.  Summ.  theol.  I,  Q.  I,  a.  2-8) 

Igitur  subjectum  Theologim  Deus  est,  principaliter  quidem 
in  se,  secundario  autem  in  eis  qum  ab  ipso  tanquam  a primo 
principio  procedunt  et  ad  ipsum  tanquam  ad  finem  ultimum 
ordinantur:  totum  hoc  enim  cognoscendum  nobis  offertur 
revelationis  lumine  quod  est  formale  objectum  scientim  thec- 
logiCcie.  Idcirco  S.  Thomas  Summam  theologicam  in  tres  ge- 
neraliores partes  dividit:  quarum  prima^  omnino  speculativa, 
X^eragit  de  Deo;  secunda^  ad  praxim  intendens,  tractat  de 
motu  rationalis  creaturae  in  Deum;  tertia  tandem,  speculativa 
simul  et  practica,  de  Christo  disserit  qui  est  nobis  via  rede- 
undi in  Deum. 

Porro  consideratio  de  Deo  trifariam  et  ipsa  dispescitur, 
prout  nempe  vel  1®  quae  ad  essentiam  divinam  pertinent,  vel 
2®  quae  ad  distinctionem  personarum  spectant,  vel  3®  qum  re- 
spiciunt x>rocessnm  creaturarum  a creatore  Deo  in  quaestionem 
veniant.  — Etenim  notare  est  aliter  philosophum  aliterque 

theologum  divina  et  creata  disputare.  Prior  quippe,  solo  ra- 
tionis lumine  utens,  ex  creaturarum  adspectu  pr?ehabitaque 
speculatione  in  cognitionem  Dei  ducitur,  unde  plerosque 
scientificos  tractatus  theologim  naturali  prfemittit;  posterior 
vero,  revelatione  adjutus,  quasi  Deum  ipsum  in  cognoscenda 
imitatur,  in  quantum  juxta  ontologicum  ordinem  de  causa 
ad  effectum  seu  de  Creatore  ad  creaturas  intuitum  mentis 
orisque  sermonem  convertit.  ^ — Hinc  etiam  tit  ut,  dum 
diversm  pbilosophiie  partes  secundum  diversa  rerum  genera 
scientias  specifice  distinctas  eftbrmant.  Theologia,  res  illas  per 
solam  habitudinem  ad  Deum  considerans,  unius  scientim  am- 
bitu cuncta  complectatur  qum  sibi  subjecta  sunt  multaque 
etiam  a se  aliena  in  iisdem  rebus  omittat. 

Tractatio  quam  modo  suscipimus,  scientiarum  speculati- 
varum more  2,  sequitur  generalem  ordinem  compositi vum  seu 
sgntheticum,  utpote  procedens  de  primis  rei  principiis  ad 
modos,  proprietates  et  effectus  vel  quasi-effectus;  quanquam 
in  singulis  enucleandis  utrumque  processum  adhibet  sive  ana- 
Ujticum  princi])iorum  inventivum,  v.  g.  in  qmest.  de  existen- 
tia  Dei,  sive  sgntheticum  proprius  demonstrativum,  uti  in  se- 
quentibus qumstionibus. 

Operis  divisio  erit  in  duas  partes,  quatenus  pars  prima 
de  Beo  uno  secundum  essentiam,  pars  autem  secunda  de  Beo 
trino  secundum  personas  instituetur:  quod  veteres  quidam 
nominabant  Theologiam  unitam  et  discretam. 

1 — S.  Thom.,  C07ii.  Geni.,  1.  II,  c.  4. 

2 — Cf.  Card.  Satolli,  Enchi7'idlon  philosophiae,  P.  I,  lect.  27. 


PARS  PRIMA 

DE  DEO  UNO 

Circa  essentiam  divinam  tria  investiganda  occurrunt 
secundum  triplex  quasstionis  genus  de  aliquo  scibili,  an  sit. 
quid  sit,  qualiter  sit;  videlicet  quaerendum  est  1°  de  esse 
seu  existentia  Dei;  2°  de  ejus  quidditate  secundum  triplicem 
essendi,  cognoscendi  et  nominandi  rationem;  3“  de  ejus  ope- 
ratione  quantum  ad  intellectum,  voluntatem  et  potentiam. 

Quamvis  vero  primo  et  proprie  Theologia  ex  revelatione 
arguat  ad  demonstrandas  conclusiones  suas,  nihilominus 
haud  raro  philosophiae  documentis  utitur  vel  quasi  mediis 
ministerialibus  quae  ratio  in  fidei  obsequium  conferat,  vel 
ut  ipsa  rationis  inventa  clariori  et  securiori  lumine  perfun- 
dat: quod  in  Tract.  de  Deo  uno  potissime  observatur.  Heic 
enim,  sepositis  quaestionibus  de  visione  beatifica  et  de  prae- 
destinatione, cuncta  fere  alia  ratione  demonstrabilia  sunt ; 
verum  quae  pauci  admodum  sola  vi  naturali  cognoscere 
possent,  scientia  theologica,  collatis  simul  fidei  rationisque 
viribus,  certiori  magisque  expolita  notitia  ad  omnes  diffundit. 

DISPUTATIO  PRIMA 


QU.ESTIO  UNICA 

DE  EXISTENTIA  DEI 

Quaestio  haec  velut  fundamentum  totius  tractationis  de 
Deo  haberi  debet:  quam  quidem  in  tres  articulos  partien- 
dam esse  suadet  non  solum  errorum  consecutio,  verum  etiam 
logica  rerum  connexio.  — Quaedam  enim  sunt  quorum 
exstantia  omnibus  patet;  alia  vero  an  sint,  demonstrari  non 
potest;  nec  desunt  quae  in  mentem  cadant  quin  realiter 
existant.  Ergo  sub  hac  quaestione  determinabitur  an  Deum 
esse  sit  per  se  notum  (art.  1),  ita  ut  demonstratione  non 
egeat;  vel  an  sit  demonstrabile  (art.  2),  ita  ut  secoundum  cer- 
titudinem innotescere  queat;  et  postquam  unum  negatum 
fuerit,  alterum  vero  affirmatum,  probabitur  Deum  esse 
(art.  3). 

AETICULUS  L 

Vtriim  Deum  esse  sit  per  se  notum. 


1*^  Titulus  declarandus  est.  — a)  Nomine  Dei  intelli^imus 
quoddam  ens  distinctum  ab  omnibus  rebus  circumstantibus, 
quodque  primum  sit,  extantia  reali  et  objectiva,  in  genere 
entium  et  intelligibilium.  — h)  Praeterea,  quaeritur  de  notitia 
immediata  et  evidenti:  siquidem  propositio  per  se  nota  ea 
dicitur  quae  ex  solis  propriis  terminis,  absque  medio,  nota 
est  secundum  evidentiam  certam  et  infallibilem.  — c)  Et 
sane  omnis  cognitio  vel  est  immediata  vel  mediata.  Imme- 
diate cognoscendi  facultas  exerceri  potest  sive  per  intelligen- 
tiam  qua  principiorum  nobis  obversantium  veritatem  ex  solo 
mentis  intuitu  apprenhendimus,  sive  per  experientiam  qua 
non  solum  intra  et  extra  nos  multa  sensibus  percipimus, 
sed  insuper  animae  actus  et  esse  conscientia  pernoscimus  b 
Mediatae  autem  cognitionis  duo  pariter  distinguuntur  modi, 
unus  per  ratiocinium^  per  fidem  alius. 

2'"  Hinc  factum  est  ut,  juxta  varias  illas  cognoscendi 
rationes,  diversi  errores  de  cognoscibilitate  divini  esse  exori- 
rentur. j 

Quod  ad  immediatam  cognitionem  pertinet,  de  qua  in 
praesenti  articulo,  a)  primum  recensenda  est  opinio  S.  An- 
selmf  philosophiae  scholasticae  antecessoris  inclyti,  qui  ex 
idea  omnibus  inserta  entis,  quo  nihil  majus  cogitari  potest. 
Dei  existentiam  repetendam  putavit.  Nec  aliter  posterius 
opinatus  est  Cartesius^  a Leihnitzio  quoque  probatus,  eamdem 
Dei  notitiam  desumens  ex  innata  idea  entis  summe  perfecti, 
quam  dicebat  includere  actualem  existentiam  hujus  entis 
et  a solo  Deo  procedere  posse  2.  — Excepto  Henrico  Gan- 
davensi^  ratio  anselmiana  minime  scholasticis  scriptoribus 
placuit,  eanique  S.  Thomas  in  objectione  2*"  hujus  art.  ex- 
presse solvit.  — Ex  recentioribus  Knoll  caeteroquin  theo- 
logus boni  nominis,  arbitratur  ideam  Dei  esse  ingenitam, 
atque  ejus  loquendi  ratio  non  satis  distat  ab  Ontologismo  ; 
a cujus  tamen  pessima  labe  plerique  Anselmi  sententiam 
abstergunt. 

h)  Alii,  ut  Kleutgen  ^ refert,  suadere  conati  sunt  animum 
humanum  ita  natura  comparatum  esse  ut  ea  quae  supra  cor- 
poris sensus  posita  sunt,  atque  in  primis  Deum,  mentis  quo- 

1 — Cf.  I,  Q.  LXXXVII,  a.  1,  3. 

2 — Cf.  Billuart,  Cursus  theologice^  T.  I,  Diss.  I,  a.  3. 

3 — Institutiones  theologice  dogmatico-polemicce,  Yol.  I,  P.  1,  S.  I,  c.  I,  a.  1. 

— Institutiones  theologicce:  De  ipso  Deo,  P.  I,  L.  I.  Q.  I,  a.  1,  6. 


dam  instinctu  seu  sensu  spontaneo  cognoscat:  qaae  quidem 
opinio,  affinis  opinioni  Kantii  docentis  Dei  existentiam  non 
ratione  theoretica,  sed  fide  morali  veluti  postulatum  practicse 
rationis  accipiendam  esse,  primum  prodiit  auctore  Jacohi, 
philosopho  protestante  et  scholae  sentimentalisticse  funda- 
tore, quem  ex  parte  dein  secuti  sunt  Klee^  Staudenmayer 
aliique. 

c)  Ontologi,  quorum  summum  principium  est  primum 
ontologicum  esse  etiam  primum  logicum^  tenent  Deum  imme- 
diata et  directa  intuitione  ab  omnibus  videri  quatenus  est 
rerum  creatarum  exemplar,  ita  ut  ipse  sit  lumen  spiritus 
nostri,  sine  quo  ex  nobis  nihil  omnino  intelligere  possumus. 
Opinionem  hanc  jam  olim  nonnulli  veteres  professi  erant 
qui  dixerunt,  teste  S.  Thoma  (in  Boet,  de  Trin.  Q.  I,  a.  3), 
« quod  primum  quod  a mente  humana  cognoscitur,  etiam 
in  hac  vita,  est  ipse  Deus  qui  est  veritas  prima,  et  per 
hunc  omnia  alia  cognoscuntur  ».  Postquam  autem  sasc.  XVII 
Malehranchius  ejusque  defensores  Hugenius  et  Thomassinus 
eamdem  e cinere  exhumassent,  nuperius  sseculo  nostro 
ontologistica  doctrina  maxime  invaluit,  quam  in  Gralliis 
Fahre^  Branchereau^  Hugonin^  Ubags^  in  Italia  vero  Gioher- 
tius  et  Bosminius  diversa  sub  specie  acriter  defensarunt. 

d) ^  Demum  Heglielius  cum  sua  schola,  audacius  gradiens, 
docuit  identificationem  cogitationis  cum  esse  quod  est  ejus 
terminus;  unde  idea  nostra  non  solum  reprassentat,  sed  etiam 
ponit  et  veluti  creat  Deum:  quod  quidem  summa  est  car- 
doque centralis  Pantheismi  idealistici. 

Proximum  est,  ut  sententiam  S.  Thomae  adstruamus, 
eaque  in  manifesto  posita,  falsas  opinationes  aequa  perpen- 
sione rejiciamus. 

Conclusio.  — Propositio  « Deus  existit  » est  per  se 

NOTA,  QUANTUM  IN  SE  EST.  NON  AUTEM  QUOAD  NOS.  — Thomi- 

sticam  hanc  positionem  Doctores  et  Theologi  communi  as- 
sensu tuentur. 

Proh,  l'’  ex  auctoritate  Scripturae^  saltem  indirecte  et 
mediate. 

a)  Nam  ubicumque  Sacrae  Litterae  de  Dei  notitia  ab 
homine  capessenda  loquuntur,  semper  creaturas  ceu  natu- 
rale cognitionis  deductivae  medium  designant  (cf.  textus 
infra  adducendos  contra  Traditionalismum).  — Quod  quidem 
aperte  confirmant  sequentia  verba  Cone.  Vatie,  (c.  II,  de 
Revelatione) : « Ecclesia  tenet  et  docet  Deum,  rerum  om- 
nium principium  et  finem,  naturali  humanae  rationis  lumine 
e rebus  creatis  certo  cognosci  posse;  ...  attamen  placuisse 
ejus  sapientiae  et  bonitati  alia  eaque  supernaturali  via  se- 
ipsum...  revelare.  » Ubi  manifestum  est  Vaticanos  Patres 
duas  tantum  indigitare  vias  ad  Deum  cognoscendum,  videl. 

medium  ex  creaturis  desumptum  et  revelationem  super- 
naturalem. 

h)  Insuper,  nemo  cogitare  potest  oppositum  ejus  quod 
est  per  se  notum  sibi  naturaliter,  ut  patet  in  primis  prin- 
cipiis, V.  g.  bis  tria  sunt  sex.  Atqui  dixit  insipiens  in  corde 
suo\  non  est  Deus  (Ps.  LIII,  1).  Ergo. 

2*^  SS.  Patres  in  eo  convenire  videntur  ut  omnem  Dei 
cognoscendi  viam,  praeter  fidem,  in  facultate  ratiocinandi 
ex  creaturis  reponant.  Sic  ex.  gr.  Greg.  Nazianz.  (Orat.  28) 
scripit  nos  « per  adspectabilium  rerum  pulchritudinem  et 
ordinem  Dei  cognitionem  assequi  ».  (Cf.  apud  Franzelin, 
Tract.  de  Deo^  th.  10,  caetera  Patrum  effata  in  controversia 
contra  Eunomianos,  optime  ab  illo  eruditissimo  theologo 
exposita). 

3"  Ratione  evincitur  conclusio.  — Illa  namque  propositio 
dicenda  est  per  se  nota,  non  vero  quoad  nos,  cujus  subjectum 
immediata  ratio  est  sui  praedicati,  quin  tamen  nobis  proprie 
innotescat  quid  sit  subjectum  quidve  praedicatum.  Atqui  in 
illa  propositione  « Deus  est  »,  praedicatum,  scii,  esse,  est  de 
ratione  subjecti,  quod  nomine  Dei  significatur,  verum  nec 
Dei  essentia,  neque  esse  de  ea  praedicatum  immediate  et 
proprie  intellectui  nostro  manifestatur.  Ergo.  Expl.  major. 
Contingit  aliquid  esse  per  se  notum  dupliciter:  uno  modo 
secundum  se  et  non  quoad  nos,  alio  modo  secundum  se  et 
quoad  nos.  Tunc  enim  propositio  dicitur  per  se  nota,  quando 
praedicatum  includitur  in  ratione  subjecti  sive  formaliter^ 
ut  in  hoc  exemplo:  homo  est  animal,  sive  saltem  virtua- 
liter-proxime,  ubi  agitur  de  proprietate  generalissima  cujus 
nexus  cum  subjecto  absque  medio  patescit.  Si  igitur  omnes 
noverint  de  subjecto  et  de  praedicato  quid  sit,  propositio 
erit  ommihus  per  se  nota,  sicut  patet  in  primis  demonstra- 
tionum principiis*’ quorum  termini  sunt  quaedam  communia 
a nemine  ignorata,  utpote  quae  vel  proprium  primumque 
objectum  intellectus  ut  ens,  vel  alia  quaedam  propinquiora 
et  simpliciora  idipsum  circumstantia,  ut  totum  et  pars, 
exprimunt,  v.  g.  totum  est  majus  sua  parte.  Si  autem  apud 
aliquos  notum  non  sit  de  praedicato  et  subjecto  quid  sit, 
propositio  quidem,  quantum  in  se  est^  erit  per  se  nota,  non 
tamen  apud  illos  qui  praedicatum  et  subjectum  propositionis 
ignorant,  sicuti  dantur  propositiones  per  se  notae  sapienti- 
bus tantum,  v.  g.  incorporalia  non  sunt  in  loco  circumscri- 
ptive.  Minor  decl.  Etenim  ex  una  parte  esse  Dei  pertinet 
ad  ejus  essentiam:  siquidem  Deus  est  suum  esse  (cf.  quaest. 
seq.  art.  4);  ex  altera  vero  parte  nescimus  quid  sit  Deus, 
ad  cujus  plenam  perfectamque  notitiam  creaturae  a Creatore 
nimis  elongatae  nos  perducere  non  possunt.  Ergo. 

Expenduntur  falsa  opinamenta.  — I.  Sententia  S.  Anselmi^ 
a Cartesio  et  Leibnitzio  renovata,  in  eo  est  ut  ex  idea  entis 

summe  perfecti,  quo  nihil  majus  cogitari  possit,  quod  Deum 
esse  intelligimus,  illico  actualem  hujus  entis  existentiam 
analytico  judicio  eruamus;  quia  secus  dari  posset  ens  magis 
perfectum,  nempe  quod  existeret  non  solum  in  intellectu, 
sed  etiam  in  re. 

Verum  sententia  haec  aprioristica  intrinseco  vitio  laborat 
(resp.  ad  2 huj.  art.). 

Nam  D qui  audit  hoc  nomen  « Deus  » forte  non  intel- 
ligit  significari  aliquid  quo  majus  et  perfectius  cogitari 
non  possit:  siquidem  id  non  est  per  se  notum  quoad  nos; 
unde  nonnulli,  scii.  Anthropomorphitae^  crediderunt  Deum 
esse  corpus. 

2°  Dato  etiam  quod  quilibet  intelligat  hoc  nomine  « Deus  » 
significari  id  quod  dicitur  seu  id  quo  majus  excogitari  ne- 
quit, non  ideo  tamen  sequitur  objectum  tali  nomine  signi- 
ficatum intelligi  velut  existens  in  rerum  natura,  seu,  ut 
aiunt,  in  actu  exercito,  verum  intelligi  dumtaxat  ut  existens 
in  intellectu  seu  in  actu  signato.  — Existentia  enim  alicujus 
rei  utcumque  intellectae  considerari  potest  dupliciter,  nempe 
vel  in  se  et  quasi  in  abstracto^  vel  quoad  statum  et  quasi 
in  concreto.  Jamvero,  concedens  Deum  esse  id  quo  majus 
cogitari  non  potest,  Deo  existentiam  in  abstracto  tribuit 
prout  haec  notionem  rei  conceptae  ingreditur,  non  vero  id- 
circo jamjam  censendus  est  eidem  Deo  tribuere  ipsum  exi- 
stere,  seu  existentiam  quoad  statum  et  in  rerum  natura 
concretam;  unde  erroneum  est  atque  sophisticum  de  ordine 
illo  mere  ideali  ad  realem  ordinem  transire.  Multa  quippe 
sunt  entia  rationis,  veluti  chimaerae  sola  mente  confictae, 
quin  realiter  sint,  vel  in  rerum  natura  esse  possint. 

3"  Igitur  eatenus  altus  ille  Supremi  Entis  conceptus 
realem  Dei  existentiam  necessario  inferret,  quatenus  jam 
daretur  ab  ipso  concipiente  in  re  aliquid  esse  quo  majus 
aut  perfectius  cogitari  non  potest.  Atqui  id  athei  nullatenus 
concedunt,  nec  tali  enti  illam  conditionem  agnoscunt  quae  sit 
perfectio  essendi  in  actu  exercito  seu  ipsum  existere.  Unde 
ex  idea  entis  summe  perfecti  nihil  aliud  logice  consequitur 
nisi  haec  conditionalis:  si  illud  ens  sit  reale,  necessario  et 
essentialiter  existit. 

U Non  diffitemur  ideam  talis  entis,  cujus  essentia  sit  suum 
esse,  semel  ac  supponatur  undequaque  possibis,  scii,  tum 
intrinsece  seu  quoad  non  repugnantiam  conceptus,  tum  ex- 
trinsece  seu  quoad  reducibilitatem  in  actum,  necessario  im- 
portare realem  illius  entis  exstantiam:  verum,  nec  ab  ad- 
versariis conceditur,  nec  nisi  a posteriori  demonstrari  potest 
omnimoda  illa  possibilitas. 

II.  Opinio  quae  per  instinctum  seu  spontaneum  quemdam, 
sensum^  absque  creaturarum  medio,  nostram  de  Dei  existen- 

tia  cognitionem  nostrcBqne  mentis  judicium  explicat  veriori 
adhuc  jure  falsa  declaranda  est. 

1*"  Etenim  contra  eam  militant  quae  supra  ex  sacris  au- 
ctoritatibus de  cognitione  Dei  mediata  per  creaturas  obser- 
vanda duximus. 

2'’  Obstat  connaturale  objectum  intellectus  nostri.  — Si- 
quidem proportio  existere  debet  inter  ipsum  cognoscens  et 
objectum  cognitum.  Atqui  anima,  cujus  est  per  intellectum 
cognoscere,  ita  est  humano  corpori  conserta  ut  unam  cum 
eo  naturam  constituat.  Ergo  arbitrandum  est  objectum  con- 
naturale et  proportionatum  intellectus  nostri  situm  esse, 
non  quidem  in  ente  penitus  immateriali,  qualis  est  Deus, 
sed  in  rebus  materialibus  quae  possint  immateriali  ter  et 
quidditative  cognosci,  ita  ut,  quaecumque  de  mere  spiritua- 
libus attingamus,  per  eas  innotescant  h 

3°  Ex  absurdis  sic  cum  Kleutgen  argumentari  liceat.  — 
Ille  spontaneus  motus  vel  animi  instinctus,  cui  judicium 
de  Dei  existentia  attribuunt,  aut  est  cum  cognitione  con- 
junctus aut  non  est.  Si  primum,  quia  adversarii  ratiocina- 
tionem excludunt,  cognitio  illa  erit  immediata:  quod  vel  in 
praecedentem  sententiam  vel  in  Ontologismum  (de  quo  mox 
dicemus)  concedit.  Sin  motus  ille  sine  cognitione  esse  dicitur, 
judicium  caecum  est,  instinctui  brutorum  simile  et  a natura 
mentis  prorsus  alienum. 

III.  — Gravior  atque  periculosior  errandi  forma  nobis 
exhibetur  in  Ontologismo,  cujus  placita,  non  solum  sanam 
philosophiam,  verum  etiam  sacra  ipsa  Theologiae  dogmata 
manifestissime  offendunt  atque  pessumdant,  quique  eam  ob 
rem  meritissime  ab  Ecclesia  reprobatus  est.  ^ 

‘ — Cf.  1,  Q.  XII,  a.  4;  Q.  LXXXV,  a.  1;  Q.  LXXXIX,  a.  3. 

2 — Revera  S.  R.  C.  Un.  Inquisitionis  (an.  1861)  decrevit  sequentes  pro- 
positiones non  posse  tuto  sustineri:  Immediata  Dei  cognitio,  habitualis  sal- 

tem, intellectui  humano  essentialis  est,  ita  ut  sine  ea  nihil  cognoscere  possit ; 
siquidem  est  ipsum  lumen  intellectuale.  — 2“  Esse  illud,  quod  in  omnibus  et 
sine  quo  nihil  intelligimus,  est  esse  divinum.  — 3*  Universalia,  a parte  Dei 
cunsiderata,  a Deo  realiter  non  distinguuntur.  — 4*  Congenita  Dei  tanquam 
entis  simpliciter  notitia  omnem  aliam  cognitionem  eminenti  modo  involvit  ■ ita 
ut  per  eam  omne  ens,  sub  quocumque  respectu  cognoscibile  est,  implicite  co- 
gnitum habeamus.  — 5^  Omnes  alicc  idece  non  sunt  nisi  modificationes  ideoc, 
qua  Deus  tanquam  ens  simpliciter  intelligitur.  Has  vero  propositiones  non 
solum  ad  Pantheismum  dermanicum,  uti  primum  nonnulli  ontologistse, 

?r8esertim  Ubaghs,  praetexuerunt,  verum  quoque  ad  doctrinam  Doctorum 
tovaniensium  referri  extra  controversiam  nunc  est,  postquam  ipsa  S.  R. 
Congregatio  id  pluries  declaraverit. 

Pariter,  inter  40  propp.  Rosminianas  a S.  Officio  nuperius  damnatas 
(an.  1887^,  hae  reperiuntur  quae  ontologisticum  venenum  continent:  6' 
quod  homo  intuetur  necesse  est  ut  sit  aliquid  entis  necessarii  et  ceterni,  causae 
creantis,  determinantis  ac  finientis  omnium  entium  contingentium:  atque  hoc 
est  Deus.  — 7^  Esse  indeterminatum  intuitionis,  esse  initiale,  est  aliquid 
Verbi,  quod  mens  Patris  distinguit  ?ion  realiter,  sed  secundum  rationem  a 
Verbo.  — 8“  Esse,  objectum  intuitionis,  est  actus  initialis  omnium  entium. 
Esse  initiale  est  initium  tam  cognoscibilium  quam  subsistentium : est  pariter 

Sane  Ontologornm  systema  repugnat  tum  definitionibus 
dogmaticis,  tum  Sacris  Scripturis,  tum  Patrum  traditioni, 
tum  demum  naturae  rerum,  ita  ut  maximorum  errorum  fons 
sit  et  semen. 

Repugnat  definitionibus  dogmaticis.  — In  his  enim 
(Concil.  Vienn.  et  Constit.  Benedictus  Deus  Benedicti  XII) 
statuitur  proprium  esse  beatorum  in  coelis  videre  divinam 
essentiam  insione  intuitiva  et  faciali^  nullo  interposito  medio. 
Atqui  Ontologi,  ut  mox  arguemus,  licet  i:erbo  nos  videre 
dicant,  non  quidem  Dei  essentiam,  sed  solummodo  rerum 
rationes  in  Deo,  re  tamen  illud  admittunt.  Ergo. 

2°  Repugnat  Sacris  Scripturis.  — a)  Nam  (1  Joan.  III,  2) 
legitur:  Charissimf  nunc  filii  Dei  sumus;  et  nondum  ap- 
paruit quid  erimus.  Scimus  quoniam^  cum  apparuerit^  simi- 
les ei  erimus;  quoniam  videbimus  eum  sicuti  est.  Atqui 
videre  Deum  sicuti  est^  quod  in  futura  vita  tantum  promit- 
titur, contingit  semel  ac  intellectus  per  se  et  immediate 
eum  perspiciat,  propter  summam  ejus  simplicitatem.  Ergo.  ^ 
— b)  Insuper  (1  Cor.  XIII,  12)  dicitur:  Videmus  nunc  per 
speculum  in  cenigmate:  tunc  autem  facie  ad  faciem.  Jamvero 
parumper  consideranti  patet  hac  sententia  induci  realem 
oppositionem,  scii,  inter  cognitionem  specularem  rationis 
ac  oinigmaticam  fidei,  quae  nunc  nobis  competit,  et  cogni- 
tionem facialem  seu  intuitivam,  propriam  patriae.  Ergo.  — 
c)  Rursus  (1  Tim.  VI,  16):  Qui  solus  habet  immortali- 
tatem et  lucem  inhabitat  inaccessibilem,  quem  nullus  homi- 
num vidit^  sed  nec  videre  potest.  Atqui  haec  verba  intelligenda 
sunt  de  impossibilitate  praesenti  videndi  Deum  tum  oculo 
carnis  tum  oculo  mentis,  ut  S.  Thomas  in  Comm.  interpre- 
tatur: quippe  sola  invisibilitas  respectu  oculorum  corpora- 
lium propria  Dei  non  est,  sed  Angelis  etiam  convenit.  Conf. 
ex  (Rom.  I,  20):  Invisibilia  ejus  per  ea  quoe  facta  sunt  in- 
tellecta conspiciuntur.  Ubi,  mira  quadam  et  perspicua  an- 
tithesi,  ex  una  parte  negatur  immediata  visibilitas  divina- 
rum perfectionum,  ex  altera  vero  parte  visibilitas  mediata 
seu  per  creaturas  asseritur 

Repugnat  ecclesiasticae  traditioni.  — Inter  plura  seli- 
gimus luculentum  suifragium  Gregor  ii  M.  (Moral.  1.  XXVII, 
c.  5),  ubi  scribit:  « Omnis  homo,  eo  ipso  quod  rationalis  est 
conditus,  debet  ex  ratione  colligere  eum,  qui  se  condidit, 


initium  Dei^  prout  a nobis  concipitur^  et  creaturarum.  — 9“  Cmn  sensitivo 
principio  intuibile  fit  esse,  hoc  solo  tactu,  hac  sui  unione;  principium  illud, 
antea  solum  sentiens,  nunc  simul  intelligens,  ad  nobiliorem  statum  evehitur, 
naturam  mutat,  ac  jit  intelligens,  subsistens  atque  immortale. 

Hisce  addendum  est  posiidatum  ad  Cone.  Vaticanum  per  EE.  Card. 
Kiario  Sforza  et  Joachim  Pecci  propositum  contra  Ontologismum. 

' — Cf.  Kleutgen,  De  ipso  Deo,  P,  I.  L.  I,  Q.  1,  a.  4. 

2 — Cf.  Franzelin,  de  Deo  uno,  th.  14. 

Deum  esse;  quem  videlicet  jam  videre  est  dominationem 
illius  ratiocinando  conspicere.  Quum  vero  dictum  sit:  Omnes 
homines  vident  eum  (Job.  XXXYI,  25),  recte  subjungitur 
unusquisque  intuetur  procul.  Procul  quippe  eum  intueri  est 
non  jam  illum  per  speciem  cernere,  sed  adhuc  ex  sola  ope- 
rum suorum  admiratione  pensare.  » — Adversarii  quidem 
auctoritate  gloriantur  SS.  Augustini  et  Bonaventurae,  quos 
ad  se  pertrahere  student;  sed  inani  prorsus  conatu,  a)  Au- 
gustini enim  interpres  succurrit  S.  Thomas  (C.  Grent.  III, 
47)  qui,  post  recitata  ambigua  loca,  subdit:  « Xon  est  autem 
credendum  quod  Augustinus  in  verbis  praemissis  senserit 
quod  in  hac  vita  Deum  per  suam  essentiam  intelligere  pos- 
simus, cum  contrarium  dicat  in  lib.  de  videndo  Deo  ad 
Paulinam  ».  h)  S.  Bonaventura  autem,  licet  in  opusc.  quo- 
dam mystico  « Itinerarium  mentis  ad  Deum  » minus  accurate 
locutus  fuerit,  rectius  se  explicat  (I  Sent.,  Dist.  XXII,  a. 
1,  q.  3)  ubi  ait:  « Cum  non  cognoscamus  Deum  nisi  per 
creaturas^  nos  eum  non  nominamus  nisi  per  nomina  creatura- 
rum » (Cf.  etiam  II,  Dist.  XXIII,  a.  2,  q.  3) 

4°  Repugnat  rerum  naturae.  — Et  in  primis  a)  modo  pro- 
prio intellectivae  nostrae  cognitionis.  Humana  enim  expe- 
rientia testatur  nos  non  intelligere  nisi  concurrente  simul- 
tanea  phantasmatum  praesentia  (I,  Q.  LXXXIY,  a.  7).  At- 
qui, posita  intuitione  rerum  in  Deo,  nequaquam  explicari 
posset  cur  in  eis  conspiciendis,  praesertim  quae  mere  spiri- 
tuales sunt,  praesto  forent  cuique  menti  sensiles  phantasiae 
imagines.  Ergo  tenendum  est  cuncta  nos  ex  fonte  rerum 
materialium  per  sensus  et  intellectum  agentem  depromere. 
— h)  Quod  magis  est,  Ontologismus  penitus  contrariatur 
gradili  specifico  humanae  intellectionis.  Quemadmodum  enim 
homo,  infinite  a Deo  distans,  nequit  sibi  vim  specificam 
divinae  mentis  vindicare,  ita  nec  objectum  divino  intellectui 
proportionatum,  quod  est  Deus,  naturalem  proportionem 
habere  potest  cum  humano  intelligendi  principio  (I,  Q. 
XII,  a.  4). 

Despondent  Lovanienses  post  Malebranchium,  distinguen- 
do inter  ipsam  divinam  essentiam,  quam  his  in  terris  ne- 
gant videri  posse,  et  divina  attributa  aeternasque  rerum 
rationes  quas  in  Deo  mentem  nostram  contueri  affirmant; 
atque,  ut  aiebet  Giohertius^  in  Deo  inspicimus,  quin  ejus 
■essentiam  penetremus.  Ens  creans  existentias^  vel,  ut  Ro- 
sminius  habet,  videmus  ens  initiale.,  abstractun  a divina 
essentia,  ve  luti  substratum  omnium  rerum  omniumque  men- 
tium et  cognitionum  lumen. 

Yerum  jamdudum  Angelicus  Doctor  has  distinctiones  et 
cavillationes  limpidissima  oratione  dissipaverat,  praesertim 
(II-ID  , Q.  CLXXIII,  a.  1)  ; quo  in  loco,  de  modo  prophe- 
ticae cognitionis  disserens,  inquit:  « Deus  est  objectum  bea- 

titudinis  secundum  ipsam  sui  essentiam,  secundum  illud 
quod  Augustinus  dicit  (Confess.  Y,  c.  4):  « Beatus  est  qui 
te  scit,  etiam  si  illa  (i.  e.  creaturas)  nesciat  ».  Non  est  au- 
tem possibile  quod  aliquis  videat  rationes  creaturarum  in 
ipsa  divina  essentia,  ita  quod  eam  non  videat:  a)  tum  quia 
ipsa  divina  essentia  est  ratio  omnium  eorum  quae  fiunt,  ra- 
tio autem  idealis  non  addit  supra  divinam  essentiam  nisi 
respectum  ad  creaturam ; b)  tum  etiam  quia  prius  est  co- 
gnoscere aliquid  in  se,  quod  est  cognoscere  Deum  ut  est 
objectum  beatitudinis,  quam  cognoscere  illud  per  compara- 
tionem ad  alterum,  quod  est  cognoscere  Deum  secundum 
rationes  rerum  in  ipso  existentes.  Et  ideo  non  potest 
esse  quod  prophetae  videant  Deum  secundum  rationes  crea- 
turarum e't  non  pr5ut  est  objectum  beatitudinis  ^ ». 

5*"  Tandem  Ontologismus  via  est  ad  Bationalismum, 
Eclectismum  et  Pantheismum.  — Ad  Rationalismum  : quia 
si  mens  nostra  naturaliter  Deum  ut  in  se  est  intuetur,  ruit 
fundamentalis  illa  distinctio  inter  veritates  ordinis  creati 
et  veritates  ordinis  mere  divini ; ruit  similiter  essentiale 
discrimen  inter  ordinem  naturalem  et  ordinem  supernatu- 
ralem. 

Ad  Eclectismum:  « nam  si  omnia  in  Deo  cognoscimus, 
mens  nostra  erroris  capax  esse  non  potest,  et  diversse  et 
oppositae  philosophorum  opiniones  sunt  semper  quaedam 
partes  et  veluti  facies  veritatis,  quod  aiunt  eclectici  » (Po- 
stulatum supra  citatum  ad  Cone.  Vatie.) 

Ad  Pantheismum,  tum  subjective,  tum  objective:  a)  sub- 
jective quidem,  quia  Ontologismus  quodammodo  aequiparat 
intellectum  creatum  divino  intellectui:  b)  objective  autem, 
ut  patet  ex  propositionibus  damnatis,  quia,  si  esse  illud  quod 
in  omnibus  videtur  et  sine  quo  nihil  intelligimus  est  esse 
divinum,  pronum  est  ut  confundatur  esse  ipsius  Dei  cum 
esse  omnium  rerum,  atque  concludatur  nihil  esse  extra 
Deum,  eo  quod  nihil  extra  ipsum  intelligi  queat.  — Immo 
referunt  ipsum  Giobertium  sub  mentito  nomine  quandoque 

i — Huc  quoque  spectant  quae  scribit  s.  Doctor  (de  Yer.  Q.  XVIII,  a. 
1)  : « Quidam  dixerunt,  quod  Deum  per  essentiam  videre  non  solum  contin- 
git in  patria,  sed  in  via,  quamvis  non  ita  perfecte  in  via  sicut  in  patria.... 
Sed  istud  dictum  est  contrarium  Scripturae  testimoniis,  quae  concorditer 
in  divina  visione  beatitudinem  ultimam  hominis  ponunt.  Unde  ex  hoc  ipso 
quod  aliquis  Deum  per  essentiam  videt,  beatus  est....  Non  est  autem  pos- 
sibile ut  ultimus  terminus  perfectionis  humanae  accipiatur  secundum 
aliquem  modum  intelligendi,  quia  in  istis  modis  intelligendi  possunt  consi- 
derari infiniti  gradus,  quo  unus  alio  perfectius  intelligit ; unde  oportet 
quod  ultimus  terminus  humanae  perfectionis  sit  in  intelligendo  aliquod 
perfectissimum  intelligibile,  quod  est  essentia  divina.  In  hoc  igitur  una- 
quaeque rationalis  creatura  beata  est,  quod  essentiam  Dei  videt,  non  ex 
eo  quod  ita  limpide,  vel  plus  vel  minus  eam  videt.  Non  igitur  visio  beati  a 
visione  viatoris  distinguitur  per  hoc  quod  est  perfectius  et  minus  perfecte 
videre,  sed  per  hoc  quod  est  videre  et  non  videre  ». 

scripsisse  (Ep.  Juveni  Italiae)  « Pantheismum  esse  veram 

philosophiam  ».  De  consecutione  pantheistica 

paulo  infra  dicemus,  (Disp.  II,  Q.  I,  a.  8),  ubi  etiam  de 

Heghelianismo. 

Solvimtnr  objectiones.  — Obj.  1.  — Illa  nobis  dicuntur 
per  se  nota,  quorum  cognitio  nobis  naturaliter  in  est,  sicut 
patet  de  primis  principiis.  Atqui  cognitio  existentiae  Dei 
« omnibus,  ut  ait  Damasc.  (De  Fid.  orth.  1.  I,  c.  1),  natura- 
liter est  inserta  ».  Ergo. 

Pesp.  Dist.  Maj:...  quorum  cognitio  propria  naturaliter 
nobis  inest.  Cone;  cognitio  confusa  et  communis  tantum, 
Meg.  — Contradist.  min  :...  proprie  et  simpliciter,  Meg;  in 
aliquo  communi  et  sub  quadam  confusione.  Cone.  — Neg. 
eonsequens. 

l'"  Cognoscere  Deum  esse  in  aliquo  eommuni  et  sub  qua- 
dam ratione  confusa  et  universali  nobis  est  naturaliter 
insitum.  Etenim  Deus  est  beatitudo  hominis.  .lamvero,  que- 
madmodum homo  naturaliter,  id  est,  vi  naturae  et  sine 
electione,  appetit  bonum  ut  sic  et  beatitudinem  in  genere, 
ita  et  hanc  immediate  et  sine  ullo  discursu,  sub  eadem  com- 
muni ratione  boni,  cognoscit.  ^ — Yerum  2“  hoc  non  est  sim- 
plieiter  cognoscere  Deum  esse_,  sicut  cognoscere  venientem 
sub  ratione  corporis  et  viventis  non  est  cognoscere  Petrum, 
licet  Petrus  sit  veniens ; multi  enim  perfectum  hominis 
bonum,  quod  , est  beatitudo,  sive  in  divitiis,  sive  in  volupta- 
tibus, sive  in  aliquo  alio,  deceptione  misera  collocant. 

Obj.  2.  — Veritatem  esse  est  per  se  notum  ; nam  et  ipse 
negans  sibi  contradicere  cogitur,  concedendo  saltem  nega- 
tionem suam  esse  veram.  Atqui  Deus  est  ipsa  veritas,  juxta 
illud  (Joan.  XIY,  6):  Ego  sum  via.,  veritas  et  vita.  Ergo. 

Pesp.  D.  M :...  veritatem  esse  in  communi  est  per  se 
notum,  (?;  primam  veritatem  esse...  X.-C.  d.  m:  Deus  est 
prima  veritas,  C ; veritas  communiter  sumpta,  JM  — Een. 
eonseq. 

Objectio  haec  praecedenti  affinis  est,  nec  dissimili  ratione 
solvitur.  Veritas  enim  dupliciter  considerari  potest:  primo 
in  suo  fonte  increato  et  subsistente,  quatenus  Deus  per 
suum  sapientissimum  intelligere,  quod  est  omnium  intel- 
lectuum et  intelligibilium  causa,  prima  et  suprema  veri- 
tas (I,  Q.  XVI,  a.  5);  seeundo  in  sua  partieipatione,  qua  intel- 
lectibus creatis  inest,  secundum  quod  isti,  vel  aliquam  veri- 
tatem in  specie,  vel  veritatem  abstracte  et  communiter  sum- 
ptam agnoscunt : quae  quidem  participatio  aliud  non  est 
quam  effectus  primae  summaeque  veritatis  {ihid.  a.  6).  Per 

^ — In  hoc  deceptus  est  Kantius,  uti  notat  Cl.  Lepicier,  Tnsf.  theol. 
dogm.,  Ir,  de  Deo  uno,  h.  1. 

se  ergo  notum  est  veritatem  illam,  seu  quse  in  communi 
percipitur,  existere,  non  vero  quae  sit  subsistens  veritas. 
Haec  enim  per  primam  veluti  causa  per  effectum  rationali 
processu  dignoscitur. 

Obj.  3.  — Patres  dicunt  Dei  notitiam  esse  vel  insitam 
(S.  Just.,  Clem  Alex.,  S.  Joan.  Damasc.),  vel  ingenitam  (Ter- 
tull.,  Arnob.),  vel  quasi  primordialem  naturae  dotem  (S.  Hier., 
S.  Greg.  Naz.).  Atqui  hic  agitur  de  Deo  prout  in  se  et  pro- 
prie sumitur.  Ergo  b 

Hesp.  D.  M quasi  putaverint  ideam  Dei  vere  innatam 
esse,  N\  ad  exprimendum  Dei  cognitionem  a primo  rationis 
usu  mox  in  mente  oriri,  C.  — C.  m.  — Neg.  conseq. 

V a)  Ex  sententiis  modo  recitatis  perperam  inferes  SS. 
Patres  systemati  innatarum  idearum  favisse,  cum  eorum- 
dum  loca  apertissima  contrarium  suadeant  2.  h)  Et  sane  hoc 
systema,  prasterquam  quod  Scripturis  et  Ecclesiae  (cf.  supra 
lara  prop.  damnat,  an.  1861),  quae  Dei  notitiam  ex  creaturis 
derivant,  certo  adversatur,  falsum  etiam  apparet  in  se  et 
in  suis  consequentiis.  In  se  quidem  : nec  enim  ideae  nobi- 
scum  nascuntur ; quippe  secus  deberet  anima  statim  ab  ini- 
tio per  illas  actu  intelligere,  quin  haec  propria  et  naturalis 
perfectio  dici  posset  per  naturalem  unionem  cum  corpore 
impediri:  quod  tamen  ab  experientia  dissonat.  Nec  ab  ipso 
Deo  nobis  imprimuntur,  dum  illis  indigemus;  quia  tunc,  ut 
etiam  in  prima  hypothesi,  assignari  non  posset  sufficiens 
ratio  unionis  cum  corpore  ej usque  sensibus.  In  suis  conse- 
quentiis: praefatum  enim  systema  ex  spreta  rerum  objecti- 
vitate  facili  gressu  ducit  vel  ad  Nihilismum  vel  ad  Scepti- 
cismum  vel  ad  Subjectivismum  pantheisticum.  — 2®  Quonam 
sensu  Patres  in  objectis  sententiis  locuti  fuerint,  D.  Thonias 
(Opusc.  69  seu  sup.  Boet,  de  Trin.  Q.  I,  a.  3 ad  6)  ita  nos 
edocet:  « Dei  cognitio  nobis  innata  esse  dicitur,  in  quantum 
per  principia  nobis  innata  de  facili  percipere  possumus  Deum 
esse  ».  Nempe  citata  illa  Patrum  effata  significare  possunt: 
a)  vel  consuetudinem^  orali  magisterio  partam,  nomen  Dei  a 
prima  pueritia  invocandi,  quae  vim  naturae  quodammodo 
obtinet  (C.  G.  I,  11);  h)  vel  aptitudinem  et  facilitatem  ad 
Dei  notitiam  absque  studio  et  labore,  non  tamen  absque 
medio,  sibi  comparandam  ; c)  vel  quoque  exigentiam  ipsam 
naturae,  ex  qua  fit  ut  Deus  providentia  sua,  vix  ac  attigeri- 
mus rationis  usum,  notitiam  illam  prae  omnibus  necessa- 
riam, in  qua  lex  moralis  fundatur,  statim  mediante  crea- 
turarum adspectu  in  mentibus  excitet. 

Obj.  4.  — Arguunt  Ontoiogi  ex  S.  Augustino  qui  dicit 
nos  vel  « in  aeterna  veritate  » (De  Trin.  IX,  7)  formas  re- 

* — Cf.  Kleutj^en,  op.  cit,  Q.  I,  a.  6. 

* — Id.,  loc.  cit. 

rum  conspicere,  vel  « secundum  veritatem  divinam  » (De 
ver.  relig.  c,  XXXI),  et  « secundum  rationes  incorporales 
et  sempiternas  » (De  Trin.  XII,  2),  de  omnibus  judicare. 

Desp.  Dist.  antec : juxta  Augustinum  omnia  videmus 
in  aeterna  veritate  tanquam  in  objecto  cognito,  N;  tanquam 
in  efficiente  cognitionis  principio,  unde  participantur  prima 
principia,  tum  speculativa  tum  pratica,  nostrorum  judicio- 
rum directiva,  C.  — conseq. 

Hanc  solutionem  adhibet  S.  Thomas,  postquam  sibi  ipsi 
verba  Hipponensis  Doctoris  objecerat  (I,  Q.  LXXXIV,  a. 
5 ; C.  G.  1.  III,  c.  47).  Etenim  ipsum  intellectuale  lumen, 
quo  cunta  cognoscimus  et  ex  certis  principiis  per  se  evi- 
dentibus alia  judicamus,  nihil  est  aliud  quam  quaedam 
participata  similitudo  luminis  increati,  in  quo  continentur 
rationes  aeternae,  quodque  est  ipsa  subsistens  veritas,  a qua 
omne  verum  in  humanis  mentibus  per  quamdam  irradiatio- 
nem seu  efficientiam  provenit.  — Talem  esse  Augustini 
mentem  suadent,  inter  alia,  quae  leguntur  (Soliloq.  1.  I,  c. 
8),  ubi  dicit  scientiarum  spectamina  videri  in  divina  veri- 
tate, sicut  visibilia  in  lumine  solis,  quae  constat,  non  in 
ipso  solis  corpore,  sed  per  lumen  in  aere  participatum  per- 
spici h 

Obj.  5 — Deus  est  primum  ontologicum.  Atqui  cognitio 
sequitur  esse,  Ergo  Deus  est  etiam  primum  logicum. 

Resp.  c.  M.  — D.  m .-...  eo  sensu  quod  cognitio  pro  fun- 
damento objectivo  habet  id  quod  est  utcumque,  C ; quasi 
ordo  cogitandi  sit  ipse  ordo  essendi,  N.  — Neg,  conseq. 

Profecto  nihil  cognoscitur  nisi  in  quantum  fiat  adaequa- 
tio  quaedam  intellectum  inter  et  rem  cognitam,  cujus  esse, 
qualecumque  sit,  se  habet  veluti  cognitionis  fundamentum. 
— Verum  necesse  non  est  in  omni  cognitione  ut  ordo  in- 
telligendi  cum  ipso  essendi  ordine  concordet.  Res  enim 
cognoscuntur  secundum  quod  lumine  intelligibili  nobis  ma- 
nifestantur. Jam  vero,  sicuti  pei-saepe  prius  innotescit  re- 
praesentatio aliqua,  v.  g.  tabula  depicta,  quam  id  cujus 
est  imago,  ita  etiam  plerumque  contingit  effectus  aut  pro- 
prietates alicujus  rei  notiores  esse  intellectui  humano  quam 
efficiens  vel  intrinsecum  naturae  principium  : unde  logicus 
ordo  inversus  tunc  ordini  ontologico  esse  debet.  Idipsum 
de  Deo  dicatur. 

Obj.  6.  — Quod  primo  a nobis  cognoscitur  est  ens  seu 
esse.  Atqui  Deus  est  ipsum  esse.  Ergo. 

Resp.  D.  M:...  est  ens  seu  esse  subsistens  actualissimum, 
X ; est  ens  cummuniter  et  confuse  sumptum,  in  quidditate 
sensibili  concretum,  C.  — C.  d.  m.  eodem  sensu.  — Xeg. 
conseq. 

‘ — Cf.  Zigliara,  Sum.  philos;  Theologia,  l.  I,  c.  I,  a.  1, 

Cum  Ontologorum^  immo  et  Pantheistarum  dogmata  in 
aequivoco  circa  ens  radices  habeant,  pauca  hic  de  conceptu 
entis  ex  Metaphysica  revocare  juverit. 

1*"  Ens,  seu  esse  a quo  ens  denominatur,  multipliciter 
distingui  potest,  a)  Aliud  namque  est  ens  reale  quod  exi- 
stit  in  rerum  natura  independenter  ab  actu  intellectus, 
aliud  ens  rationis,  opere  intellectus  constitutum,  quod  est 
vel  privatio,  vel  negatio,  vel  relatio,  h)  Ens  reale  dividitur 
in  actu  infinitum  seu  divinum,  et  actu  finitum  seu  crea- 
tum, complectens  diversa  rerum  genera  in  quibus  modifi- 
catur. c)  Ens  terminare  potest  actum  intellectus  sub  tri- 
plici conditione,  scii,  logica^  metaphysica  et  communi:  logica 
quidem,  si  accipiatur  ratio  entis  cum  ahstractione  totali  seu 
universali  velut  totum  universale  potestate  includens  omnia 
genera  et  species;  metaphysica  vero,  si  accipiatur  cum  ahstra- 
ctione formali  a naturis  in  quibus,  velut  in  subjectis,  actuari 
potest,  seu  sub  praeciso  respectu  habitudinis  proportionalis 
cujuslibet  naturae  ad  esse;  communi  tandem,  si  accipiatur 
ens  a singularibus  quidem  abstractum,  sed  quidditati  sen- 
sibili concretum.  — Jam  vero  2°  objectum  primum  et  pro- 
prium intellectus  humani  non  est  Ens  actuatum  in  quiddi- 
tate  divina,  quod  est  subsistens  omnimoda  actualitate,  neque 
ens  in  statu  logicae  universalitatis,  quod  est  secundae  inten- 
tionis atque  nonnisi  post  subtilem  analysim  intelligi  a no- 
bis potest,  neque  etiam  ens  sub  formali  adspectu  metahy- 
sicae  et  scientificae  rationis,  quae  tamen  primae  intentionis 
est  et  directe  cognoscitur,  quamvis  difficulter,  ut  patet  ex 
Outologia;  sed  est  ens  concretum  in  quidditate  sensibili, 
quatenus  communiter  seu  indeterminate  et  confuse  sumitur. 
Sic  enim  proportionem  habet  cum  intellectu  nostro  ejusque 
imperfecto  modo  procedendi  de  potentia  ad  actum  h — 
Igitur  3*^  erroris  adversariorum  radix  in  eo  est,  quia  con- 
fundunt esse  Dei  perfectissimum  et  actualissimum  cum  esse 
communi,  maximae  imperfectionis  et  determinabilitatis,  quod 
analogice  tantum  de  omnibus  quEe  sunt  praedicari  potest.  Xe- 
que  proinde  longe  a Pantheismo  deflectit  Ros  minius,  quum 
ponit  pro  objecto  primo  intellectus  nostri  esse  initiale,  seu 
esse  quoddam  indeterminatum  univoce  commune  Deo  et 
creaturis. 


* — Cf.  Cajetani  Connnenf.  in  Opusc.  de  Ente  et  Essentia,  Prooemium ; 
uecuon  Lorenzelli,  Metaphys.  general.  P.  II,  lect.  1. 

AETICULUS  II. 

Utrum  Deum  esse  sit  demonstrahile. 

Ex  prsehabita  doctrina  consequitur  propositionem  « Deus 
est  » non  esse  per  se  nobis  notam  ante  cujuslibet  alterius 
rei  notitiam,  verum  indigere  manifestatione  aliqua  sive  per 
fidem  sive  per  demonstrationem. 

Et  l*^  quidem  variis  setatibus  extiterunt  nonnulli  qui  di- 
cerent humanam  rationem,  sibi  ipsi  post  Adae  casum  reli- 
ctam, imparem  omnino  esse  ad  verum  naturale,  maxime  mo- 
rale et  metaph3^sicum,  inveniendum,  ideoque  egere  revela- 
tione aliqua  seu  traditione  ; unde  Traditionalismus  opinio 
illa  dicta  est.  — a)  Quae  quidem  sententia  jam  ab  ipsis 
Ecclesiae  primordiis  invenitur  propugnata  a schola  Africana 
sub  ducibus  Tertulliano  et  Lactantio,  dum  tamen  in  schola 
Alexandrina  Clemens  et  Origenes  philosophiam  inter  et  fi- 
dem amicum  foedus  constituere  studebant  h — h)  Unus  re- 
fertur inter  Scholasticos,  nempe  Aliacensis,  qui  rationis 
vim  ad  certo  demonstrandum  Dei  existentiam  in  dubium 
revocaverit,  eos  secutus,  de  quibus  Bcihhi  Moyses^  quos  S. 
Thomas  (C.  G.  I,  12)  advertit  illuc  motos  fuisse  « propter 
debilitatem  rationum  quas  aliqui  inducebant  ad  probandum 
Deum  esse  ».  — c)  Non  alia  mens  fuit  Lutheri^  Calvini  et 
J ansenianorum^  negantium  verum  Deum  posse  sine  gratiae 
auxilio  cognosci  2.  — d)  Demum  recentius,  et  praesertim  sae- 
culo nostro,  in  odium  rationalismi  et  philosophismi  elapsi 
saeculi.  De  Bonald  et  Lamennais  schisma  illud  inter  veri- 
tatem et  rationem  rigidiori  sub  forma  renovarunt ; quo  ex- 
cessu mox  ab  Ecclesia  proscripto,  alii,  scilicet  Bautain^  Bon- 
netty  et  Ventura,  Traditionalismum  quemdam  mitigatum 
docuerunt,  negantes  rationis  sufficientiam  ad  metaphysicas, 
religiosas  et  morales,  non  vero  ad  ph3rsicas  veritates  inve- 
niendas. 

2''  Praemittendum  est  de  demonstratione  quid,  et  quotu- 
plex  sit  analogica  saltem  habitudine  ad  unam  potissimam. 
— Demonstratio  definitur : « syllogismus  pariens  scientiam, 
in  quantum  procedit  ex  veris  quae  priora,  notiora  sint  atque 
causae  conclusionis  ».  — Illius  distinctio  duplex  praesertim 
adduci  solet : a)  nam  alia  est  demonstratio  quia  et  commu- 
nis, et  alia  propter  quid,  propria  et  potissima,  secundum  quod 
vel  procedit  ex  communibus  principiis,  unde  ostenditur  tan- 
tummodo quod  aliquid  est  aut  non  est,  vel  procedit  ex  pro- 

^ — Cf,  Gronzalez,  Histoire  de  la  PhRosophie,  Vol.  II. 

2 — Kleutgen,  o^o.  et  loc.  cif.,  a.  3. 

priis  et  proximis  quae  naturam  rei,  seu  propter  quid  res  est 
clare  patefaciunt,  h)  Insuper  una  est  quae  dicitur  a priori 
et  per  causam  sive  remotam  et  communem  (demonstratio 
quia)^  sive  proximam  et  propriam  (demonstratio  propter 
qiiid)^  seu  per  priora  simpliciter,  quae  nempe  sunt  causae 
conclusionis  objective  secundum  rem  ; altera  vero  quae  di- 
citur a posteriori  et  per  effectum,  seu  per  ea  quae  sunt  priora 
et  notiora  et  causae  conclusionis  quoad  nos,  posteriora  autem 
et  minus  nota  secundum  naturam.  Haec  quidem  ultima,  si 
procedat  ab  effectu  adaequato,  ducit  ad  comprehensionem 
naturae  rei  demonstrabilis,  et  sic  aequivalet  demonstrationi 
quidditatlcae ; sin  autem  ab  effectu  inadaequato,  exploratum 
non  exhibet  nisi  quia  causa  est  ’. 

3"  In  proposito  notare  quoque  juverit,  regressum  vocari 
in  re  scientifica  processum  illum  rationis  quae,  ab  effecti- 
bus nobis  notioribus,  sed  confusim  tantum  praecognitis,  ad 
causam  investigandam  gradiens,  causa  jam  distincte  consi  • 
derata,  ad  distinctiorem  et  scientificam  notitiam  eorundem 
effectuum  sibi  comparandam  reditu  quodam  sese  convertit. 
Quod  quidem  in  Sacra  Theologia  maxime  observatur,  ubi 
Deum  esse  per  effectus  probamus.  Deoque  intimius  cognito, 
ex  Creatoris  notitia  ad  ipsas  creaturas  clariori  lumine  ad- 
spiciendas  progredimur. 

T'  Igitur,  quum  Divinitas,  nec  in  se  nota  sit,  nec  causam 
habeat,  neque  idcirco  ejus  existentia  demonstrari  a priori 
queat,  recurrendum  est  ad  aliud  demonstrationis  genus. 

CoiieiiiKio.  — Existentia  Dei  certo  potest  per  effectus, 

SEU  A posteriori  DEMONSTRARI. 

Conclusio  haec  de  fide  est,  quippe  quae  non  solum  in  ea 
thesi  continetur  quam  Sedes  Apostolica  Bautain  et  Bon- 
nett3"  subscribendam  jussit  (1810  et  1855),  scii : « Ratiocinatio 
Dei  existentiam  cum  certitudine  probare  valet  » ; verum 
etiam  nuperius  a Cone.  Vatie,  hisce  verbis  definita  est: 
« Eadem  Sancta  Mater  Ecclesia  tenet  et  docet  Deum,  re- 
rum omnium  principium  et  finem,  naturali  humanae  rationis 
lumine  e rebus  creatis  certo  cognosci  posse  ».  Quo  loco  tria 
perspicias : medium  cognoscendi  subjectivum,  quod  est  na- 
luralis  ratio;  medium  objectivum,  quod  est  creatura;  et  co- 
gnitionis modum,  nempe  certitudinem . 

Conci,  prob.  l*"  ex  Scripturis.  — Ex  Vet.  Test.  (Sap. 
XIII,  1):  Vani  autem  sunt  omnes  homines  in  quibus  non  su- 
best  scientia  Dei:  et  de  his  quae  videntur  bona  non  potuerunt 
inteUigere  eum  qui  est,  neque  operibus  attendentes  cognove- 
runt quis  esset  artifex.  Unde  subdit  Sapiens  (8-9)  non  esse  illis 
Ignoscendum.  Si  enim  tantum  potuerunt  scire  ut  possent  aesti- 

' — Cf.  Card.  Satolli,  JEnchiridion  philosophia^  P.  T,  lect.  25. 

mare  sceculum^  quomodo  hujus  Dominum  non  facilius  inve- 
nerunt f — Ex  Eov.  Test.  praeclarissimus  est  locus  (Eom.  I, 
18-21);  Revelatur  enim  ira  Dei  de  coelo  super  omnem  impie- 
tatem et  injustitiam  hominum  eorum  qui  veritatem  Dei  in 
injustitia  detinent:  quia  quod  notum  est  Dei  manifestum  est 
in  illis.  Deus  enim  illis  manifestavit.  Invisibilia  enim  ipsius, 
a creatura  mundi,  per  ea  quce  facta  sunt,  intellecta,  conspi- 
ciuntur; sempiterna  quoque  Ejus  virtus  et  divinitas:  ita  ut 
sint  inexcusabiles.  Quia  cum  cognovissent  Deum,  non  sicut 
Deum  glorificaverunt  aut  gratias  egerunt;  sed,  evanuerunt  in 
cogitationibus  suis,  et  obscuratum  est  insipiens  cor  eorum. 
Pulchre  et  profunde,  more  suo,  Angelicus  Doctor  verba  illa 
Apostoli  exponit  {Comment.  in  Ep.  ad.  Eom.);  ubi,  postquam 
praenotaverat  propositum  S.  Pauli  fuisse  necessitatem  gra- 
tiae ostendere  ex  insufficientia  sapientiae  naturalis  Gentilium 
ad  salutem,  quatuor  praesertim  circa  citatam  orationem  di- 
stinguit: 1'^*,  quod  Gentiles  aliquid  de  Deo  cognoverunt  ex 
lumine  intrinseco  rationis;  2'“,  quod  Deus  ipse  Auctor  pri- 
marius exstiterit  hujus  cogaitionis,  tum  infundendo  lumen 
illud,  tum  proponendo  exteriora  suae  sapientiae  signa,  nempe 
sensibiles  creaturas;  3'^  consequenter,  quod  medium  imme- 
diatum, quo  humana  ratio  cognitionem  illam  colligit,  sunt 
ea  quae  facta  sunt,  seu  opera  coelestis  Artificis.  Unde  ha- 
betur, nempe  quod  impietas  illorum  hominum,  qui  veram 
Dei  cognitionem  quasi  captivatam  per  injustitiae  affectum 
detinuerunt  atque  prohibuerunt  ne  ad  bonum  induceret,  nec 
Deum,  uti  par  erat,  glorificaverunt,  inexcusabilis  est.  ^ 

2°  Inter  Patres  tam  frequens  reperitur  tamque  concors 
ejusdem  veritatis  expressio  ut  vere  nescias  cujusnam  suffra- 
gium elegeris.  Omnium  interpres  habeatur  S.  Athanasius 
inquiens  (Cont.  Gentes,  n.  34);  « Ees  creatae,  quasi  litteris, 
sua  dispositione  et  ordine  Dominum  ac  Creatorem  suum  in- 
dicant et  proclamant....  Cum  enim  Deus  secundum  propriam 
naturam  invisibilis  sit  et  incomprehensibilis,  ideo  creatio- 
nem verbo  suo  ita  disposuit  ut  saltem  ex  operibus  ab  homini- 
bus cognosci  possit;  saepe  enim  artifex,  etiam  si  ipse  non 
videatur,  ex  operibus  cognoscitur  ».  — Praelaudatus  Franze- 
lin.  Scripturae  et  traditionis  interpretatione  clarus,  demon- 
strat {pp.  cit.  th.  6)  ex  Patrum  documentis  tria  constare;  1*^ 
ex  spectabili  hoc  universo  humanae  rationi  relucere  Dei  ma- 
nifestationem; 2''  hanc  manifestationem  talem  esse  ut  in  om- 
nium animis,  qui  rationis  usum  expeditum  habent,  saltem 
confusa  aliqua  Dei  cognitio  ex  ipsa  obvia  universi  conside- 
ratione sponte  oboriatur;  3*^  ad  hanc  cognitionem  distinctius 


* — Cf.  Franzelin,  de  Deo  uno,  th.  5,  qui  vim  sacrorum  textuum  contra 
Traditionalistarum  effugium  erudite  vindicat. 

excolendam  tum  objective  vestigia  Dei  in  creaturis,  tum  su- 
bjective lumen  rationis  non  deesse. 

3"  Accedit  philosophorum  studium,  « qui  Deum  esse  de- 
monstrare conati  sunt  » (C.  G.  I.  12).  Unde  Plato  in  Sym- 
posio, n.  29,  dixit  ex  pulchritudine  rerum  creatarum,  veluti 
per  gradus  quosdam,  animum  ascendere  ad  deprehendendum 
illud  quod  maxime  aeterneque  pulchrum  existit  et  cujus 
participatione  caetera  pulchra  sunt. 

U Patio  manifestissima  succurrit.  — Enimvero  ita  effec- 
tus dependent  a causa  ut,  posito  effectu,  necesse  sit  causam 
praeexistere.  Atqui  efficacia  demonstrationis  ad  certam  rei 
gignendam  notitiam  hoc  requirit  ut,  posito  evidenter  uno, 
aliud  necessario  sequatur.  Ergo,  quandocumque  effectus  ma- 
gis sunt  noti  quoad  nos,  ex  quolibet  eorum  demonstrari  po- 
test propriam  ejus  causam  esse.  Atqui  plurima  sunt  in 
mundo  nobis  notissima,  quae  referri  constat  velut  effectus 
ad  causam,  quam  Deum  nominamus.  Ergo. 

Conf.  contra  Traditionalistas. 

a)  Juxta  S.  Thomam  (Qq.  Dispp.  de  Veritate,  Q.  XI,  de 
Magistro,  a.  1)  « praeexistunt  in  nobis  quaedam  scientiarum 
semina,  scilicet  primae  conceptiones  intellectus,  quae  statim 
lumine  intellectus  agentis  cognoscuntur  per  species  a sen- 
sibilibus abstractas,  sive  sint  complexa,  ut  dignitates  (prima 
principia),  sive  incomplexa,  sicut  ratio  entis,  et  unius,  et 
hujusmodi  quae  statim  intellectus  adprehendit  ».  Haec  autem 
in  mente  praehabentur  tanquam  in  potentia  actira  (ibid.),  ita 
ut  homo  per  seipsum  scientiam  acquirere  valeat.  Atqui  ex 
una  parte  constat  creaturas  oculis  omnium  obversari  sub 
variis  adspectibns  rerum  effectarum;  ex  altera  vero  parte 
« inest  homini  naturale  desiderium  cognoscendi  causam, 
cum  intuetur  effectum  » (I,  Q.  XII,  a.  1),  ideoque  ratioci- 
nando applicandi  immediatum  causalitatis  principium  ad 
specialem  materiam,  scii,  ad  creaturam.  Ergo. 

h)  Praeterea,  sicuti  gratia  praesupponit  naturam,  ac,  gene- 
ralius, perfectio  perfectibile,  sic  etiam  fides  subaudit  cogni- 
tionem naturalem  (ex  resp.  ad  2J.  Atqui  inter  cognita  prae- 
ambula  ad  fidem  praecipuum  tenet  locum  Dei  existentia  quae, 
nisi  ratione  a posteriori  constare  posset,  via  ad  fidem  ipsam 
seu  ad  factum  divinae  revelationis  credendique  officium  prae- 
vie demonstrandum  praecluderetur.  Ergo.  ^ 

Solv.  oi>j.  — Obj.  1.  — Ea  quae  sunt  fidei  non  sunt  de- 
monstrabilia, cum  fides  sit  de  non  apparentibus  (Heb.  XI, 
1).  Atqui  « Deum  esse  » est  articulus  fidei.  Ergo. 

Resp.  D.  M:  Ea  quae  proprie  sunt  articuli  fidei....  C;  ea 


— Cf.  opellam  quam  scripsimus  sub  titulo:  La  foi  et  la  raison  en  elles- 
memes  et  dans  leurs  i^ajJports,  P.  I,  c.  I,  a.  2. 

qu8B  sunt  praeambula  ad  fidem,  N.  — C.  d.  m.  eodem  sen- 
su. — conseq. 

Dei  existentia  aliaque  hujusmodi,  quae  per  rationem  na- 
turalem de  Deo  notificari  possunt,  non  debent  proprie  dici 
articuli  fidei,  sed  magis  praeamhtda  ad  articulos^  utpote  quae 
a fide  prsesupponuntur.  Neque  qui  demonstrat  Deum  esse 
id  proprie  et  formaliter  credit  nisi  secundum  quod  simul 
cointelligatur  aliquid  aliud,  puta  unitas  essentiae  cum  Tri- 
nitate personarum  (cf.  II-ID,  Q.  I,  a 4-5).  — Attamen  nihil 
prohibet  illud,  quod  secundum  se  demonstrabile  et  scibile 
est,  ab  eo  qui  demonstrationem  non  capiat  accipi  ut  credi- 
bile: qua  sub  conditione  rudiores  homines  non  scientia,  sal- 
tem plena  et  distincta,  sed  fide  Deum  esse  tenent. 

^ Obj.  2.  — Medium  demonstrationis  est  quod  quid  est  seu 
rei  quidditas.  Atqui  de  Deo  scire  non  possumus  quid  est, 
sed  solum  quid  non  est,  ut  ait  Damasc.  (Orth.  Fid.  I,  4). 
Ergo. 

Resp.  D.  M:  Medium  demonstrationis  a priori  et  propter 
quid....  C;  medium  demonstrationis  a posteriori  et  quia^  N. 
— C.  m.  — Xeg.  conseq. 

In  hoc  differt  demonstratio  a priori  et  per  causam  ab 
altera  a posteriori  et  per  effectum,  quod  medium  unius  est 
quidditas  et  definitio  realis  subjecti,  de  quo  proprietas,  me- 
diante essentia,  velut  ratione  propria,  praedicatur  ; medium 
autem  alterius,  utique  proximum,  est  qtiid  nominis  subjecti 
acceptum  secundum  aliquam  habitudinem  ad  effectus,  unde 
effectus  ipsi,  qua  causam  respiciunt,  pro  medio  stare  quo- 
dammodo dicuntur.  Quod  sane  evenit,  quia  quaestio  quid  est, 
non  quidem  objective,  sed  quoad  nos,  sequitur  quaestionem 
an  est;  haec  autem  ut  per  effectus  solvi  queat,  praehabere 
sufficit,  veluti  medium,  quid  nominis  ab  effectibus  desump- 
tum. Itaque  Deum  esse  a po.steriori  demonstramus,  acci- 
piendo pro  medio  nominalem  Dei  definitionem  secundum 
multiplicem  respectum  ad  creaturas,  puta  quod  sit  primus 
motor,  prima  intelUgentia,  et  ita  porro. 

Obj.  3.  - Inter  Deum  et  creaturas  nulla  est  proportio. 
Atqui  ex  effectu  non  proportionato  nequit  causa  demonstra- 
ri. Ergo. 

Resp.  D M:...  nulla  est  proportio  naturae  seu  entitatis, 
C;  nulla  est  proportio  habitudinis  et  dependentiae,  N.  — C. 
d.  m:  ex  effectu  sine  ullo  proportionis  genere....  C;  ex  ef- 
fectu non  proportionato  secundum  naturam,  proportionato 
tamen  secundum  dependentiam,  S.  d:  nequit  causa  demon- 
strari quoad  perfectam  quidditatis  cognitionem,  C;  quoad 
existentiam,  K.  — Keg.  conseq. 

Creaturae  ad  Deum  proportionem  dicunt  non  quidem  na- 
turae seu  entitatis  et  perfectionis,  sed  habitudinis  et  depen- 
dentiae, qua  lege  quilibet  effectus  causae  propriae  proportio- 

natur  veluti  perfectibile  perfectivo  principio.  Hic  porro 
dependentiae  nexus  plane  sufficit  ad  iugenerandam  Dei  no- 
titiam quoad  esse  seu  existere;  non  autem  ex  effectibus  colli- 
gere possumus  pe)'fectam  divince  naturce  cognitionem 
quae  in  infinitum  creaturae  limites  excedit. 

Obj.  4.  — Notio  quam  de  Deo  habemus  est  notio  Entis 
infiniti.  Atqui  notio  Entis  infiniti  nequit  provenire  ab  enti- 
bus finitis  et  imperfectis.  Ergo.  (Ita  Cartesius,  ad  suaden- 
dum innatismum  ideae  Dei,  et  post  ipsum  omnes  Ontologi). 

E-esp.  D.  M:...  est  notio  Entis  infiniti  positivo-negativa 
atque  inadaequata,  C;  undequaque  positiva  et  adaequata,  K.  — 
C.  d,  m.  eodem  sensu.  — ^eg-  conseq. 

Ad  claram  hujus  solutionis  intelligentiam  notandum  est 
ideam  seu  notionem  Dei  dupliciter  considerari  posse,  subjec- 
tive et  objecti  ve:  subjective,  in  quantum  est  aliquod  acci- 
dens menti  nostrae  inhaerens ; ohjective  vero,  secundum  quod 
tale  objectum  determinatum  et  specificati vum  repraesentat. 

— Primum  quidem,  seu  ratio  subjectiva,  certo  certius  repeti 
potest  ab  intellectu  creato,  cum  nihil  aliud  sit  quam  finita 
quaedam  entitas  seu  realitas.  — Secundum  pariter  a creatura 
procedere,  facile  comperitur.  Etenim  notio  Dei  utique  se 
extendit  ad  Ens  infinitum;  verum  in  hoc  objecto  duo  distin- 
guere est:  rem  ipsam  infinitam  et  infinitionem  ejus.  Infini 
tio  Supremi  Entis  nonnisi  negative  ab  idea  quam  habemus 
de  Deo  reprassentatur,  quatenus  nempe,  naturam  creatam 
abstrahentes  a limitibus  quibus  circumscribitur,  ex  ea  per 
modum  analogicae  similitudinis  realitatem  illimitatam  Deo 
tribuimus.  Haec  autem  realitas  Deo  attributa,  ex  hoc  quod 
ipsas  creaturarum  perfectiones  defectibus  exutas  in  Deum 
transferimus,  positive  quidem  actum  nostrum  intelligendi 
terminat,  verum  tali  modo  qui  sit  imperfectus,  finitus,  ina- 
dcequatus  divinae  excellentiae:  siquidem  plura  de  divinitate 
nos  latent.  — Nil  ergo  prohibet  quominus  talem  ideam  En- 
tis infiniti  ex  finitis  entibus  naturali  ratione  derivemus. 

AETICULUS  III. 

Utrum  Deus  sit. 

U Nulla  scientia  per  se  proprioque  lumine  existentiam 
probat  sui  subjecti,  neque  a priori,  neque  a posteriori,  sed 
illud  supponit  per  se  notum  sensibus  aut  intellectui,  vel 
aliunde  accipit.  Eatio  est  quia,  cum  scientia  a subjecto,  tan- 
quam  a fundamento  objectivo  pendeat,  illud  in  omni  de- 
monstratione ex  propriis  facta  necessario  subaudit,  nec  ideo 
per  se  probare  posset  quin  seipsam  consequenter  probaret. 

— Attamen  per  accidens  licet  alicui  scientiae  probare  suum 
subjectum,  quod  quidem  Theologia  peragit  duplici  ex  ti- 

tulo,  tum  a)  ob  imperfectam  suam  participationum  in  nobis: 
si  enim  lumen  divinum  plene  participaremus,  constaret 
statim  Deum  esse;  tum  h)  ob  conditionem  medii  demon- 
strativi,  quod  non  est  Theologim  simpliciter  proprium,  ut- 
pote  petitum  ex  ratione  naturali,  verum  potius  extraneum 
dici  debet  atque  a Theologia  in  ministerium  assumptum.  — 
Quam  ob  rem  auctoritates  Scripturae  et  Patrum,  quas  Theo- 
logi in  hanc  thesim  conferunt,  non  sunt  principale  medium 
probandi  Deum  esse,  sed  vel  persuasionem  humani  generis 
per  sacra  documenta  exhibent,  vel  lumine  divino  perfun- 
dunt atque  illustrant  nativam  rationis  vim  ad  efficiendam 
illam  demostrationem,  vel  denique  Deum  demonstrant  secun- 
dum quod,  seipsum  mediis  in  mysteriis  revelans,  fide  cre- 
dendus est. 

2'"  Contra  Atheismum  nobis  decertandum  est  — a)  Porro 
Atheismus,  alius  est  practicus^  alius  speculativus.  Prior  vo- 
catur teterrima  illa  vivendi  ratio  qua  dedecorantur  qui  ita 
in  re  morali  se  gerunt,  ac  si  Deus  non  esset;  quorum 
quidem  numerus  lugenda  calamitate  omnem  excedit  calcu- 
lum. Profecto  non  istud  Atheismi  genus,  verum  alterum, 
scii,  speculativum,  in  quaestionem  hic  venit.  — h)  Atheismus 
speculativus  seu  theoreticus  duplex  etiam  est : nempe  ne- 
gativus, si  Deus  tantum  ignoretur,  quin  proinde  vel  admit- 
tatur vel  negetur;  positivus  vero,  in  errore  circa  Deum  con- 
sistens. — c)  Haec  autem  mentis  aberratio,  vel  est  dubium 
systematicum,  et  en  Atheismus  pyrrhonicus ; vel  Deum  de- 
cretorie negat,  et  hinc  habemus  Atheismum  dogmaticum. 
— d)  Tandem  ipse  Atheismus  dogmaticus  bifariam  dividi- 
tur, nempe  in  directum,  prout  aperte  Deuiu  rejiciat,  atque 
in  indirectum  quatenus,  licet  Deum  concedat,  adeo  tamen 
deformatum  exhibet  ut  is,  non  Deus,  sed  potius  monstrum 
esse  videatur : ad  quam  postremam  Atheismi  classem  revo- 
candus est  Pantheismus  cum  realisticus  tum  idealisticus, 
necnon  Deismus  qui  Providentiam  aliaque  multa  penitus 
Deo  subtrahit. 

3°  In  primis  Deum  esse  demonstrabimus;  postmodum 
vero  sub  specie  corollarii,  quaesito  respondebimus,  an  reapse 
athei  dari  possint.  — Cum  autem  proposita  demonstratio 
ex  Dei  manifestationibus  ad  extra  petenda  sit,  secundum 
duplex  genus  manifestationum  tum  naturalium  tum  super- 
naturalium,  duplex  quoque  argumentandi  genus,  naturale 
scii,  et  theologicum,  confici  poterit.  Naturale  vero  apte  di- 
stinguitur in  cosmologicum  et  anthropologicum,  prouti  vel 
ex  mundo  vel  ex  homine  derivetur.  Denique  argumentum 
cosmologicum  subdividi  potest  in  physicum  et  teleologicum, 
argumentum  vero  anthropologicum  in  psychologicum,  histo- 
ricum et  traditionale:  ouae  omnia  mox  clarescent. 

CoueluMio.  — Deum. -ESSE  ex  effectibus  multipliciter 

DEMONSTRATUR. 

I.  Arg,  theologicum.  — Probatio  haec  theologica  dicitur 
ob  naturam  effectuum  stipernaturalium  ex  quibus  sumitur, 
quique  proprius  divini  sunt,  necnon  propter  fontes  unde 
effectus  illi  potissime  accipiuntur:  sic  procedit.  Historia 
utriusque  Testamenti,  in  libris  fide  dignis  contenta,  refert 
quam  multa  facta  extraordinaria,  sive  in  ordine  cognitionis.^ 
sive  ordine  efficientine,  nempe  ex  una  parte  certam  con- 
tingentium rerum  praedictionem  eventu  probatam  vel  etiam 
novas  sublimesque  doctrinas  a rudibus  et  ignaris  proposi- 
tas, ex  altera  vero  parte  pleraque  mirabilia  a legibus  na- 
turae prorsus  dissona  quae  altiorem  humanitatis  ceconomiam 
produnt,  nec  ab  ullo  naturali  agente  possunt  perhci.  Atqui 
haec  omnia  proportionatam  causam  exposcunt,  videlicet  su- 
premum quemdam  intellectum  omnium  cognoscitivum,  po- 
tentissimum  naturae  moderatorem,  necnon  sapientissimum 
humani  generis  provisorem,  quem  vocamus  Deum.  Ergo. 

II.  Arg.  naturale;  quod  in  cosmologicum  et  anthropolo- 
gicum  dividitur. 

Probatio  cosmologica.  — a)  Haec,  quae  propter  manifes- 
tiores effectus  sensibiles,  ex  quibus  procedit,  potissimam  de- 
monstrandi vim  sibi  vindicat,  nobis  a D,  Thoma  exhibetur 
secundum  quinque  rias  ad  Deum  ducentes  vel  sub  quinque 
rationibus  quibus  frons  atheismi  feritur,  sicut  olim  David 
ad  debellandum  et  prosternendum  Goliath  quinque  sibi  lim- 
pidissimos lapides  de  torrente  elegerat.  — b)  Quatuor  ex  illis 
rationibus  dici  debent  simpliciter  physicae,  quippe  quae  ab 
intrinseca  rerum  mundanarum  indole  petuntur,  ultima  ve- 
ro jure  appellabitur  physico-teolologica,  utpote  a finalitate 
mundi  desumpta.  — c)  Verum,  ut  vis  argumentorum  plane 
intelligatnr,  neque  detur  adversariis  cavillandi  locus,  que- 
madmodum Kantio  contigit  h praenotandum  est  cum  Caje- 
tano  ex  illis  rationibus  inferri  Deum  esse,  non  qua  Deus 
est  secundum  intimam  perfectamque  naturam,  sed  secun- 
dum quaedam  praedicata  quae  necessario  Deo  insunt,  id  est 
esse  primum  movens  immobile,  pnmum  efficiens,  primum 
necessarium  non  ex  alio,  ens  maxime  et  verum  et  bonum, 
primum  gubernantem  per  intellectum:  quae  quidem  praedi- 
cata qualiter  in  Deo  sint  divinaeque  naturae  conjuncta,  se- 
quentibus in  quaestionibus  aperietur. 

1°  ratio  ex  motu:  quae  omnibus  manifestior  videtur,  ita 
ut  ipsi  ethnici,  ut  Aristoteles,  per  hanc  scalam  ad  Deum 
ascenderint.  — Sane,  certum  est,  et  sensu  constat,  res  istius 
mundi  in  perpetuo  quodam  motu  et  fluxu  versari,  accepto 
motu  tum  proprie  in  quantum  localis  seu  mechanicus  est,. 


* — Cf.  Zigliara,  Sam.  ithiL,  Yol.  II,  Theol.  naiur. 

tum  latius  in  quantum  est  transitus  de  potentia  ad  actum. 
Atqui  obvia  illa  rerum  mundanarum  vicissitudo  exspostulat 
primum  movens  immobile,  quod  secundum  nominalem  Dei 
definitionem  Deum  ipsum  dicimus.  Ergo.  Proh,  minor.  Omne 
quod  movetur  ab  alio  movetur,  ita  ut  ipsum  motorem,  si 
moveatur,  oporteat  ab  altero  moveri,  et  istum  ab  alio.  At- 
qui in  hac  serie  non  est  procedere  in  infinitum:  quia,  cum 
agatur  de  moventibus  ordinatis,  quorum  nempe  unum  ac- 
tualiter  non  movet  nisi  motum  ab  alio,  dempto  per  indefi- 
nitum illum  processum  primo  movente,  nec  consequenter 
aliquod  aliud  esset;  atque  etiam  ponenda  foret  multitudo 
actu  infinita,  quod  repugnat.  Ergo.  Major  assumpti  tota  est 
in  illo  theoremate:  omne  quod  movetur  ah  alio  movetur; 
quod  quidem  probandum  est  atque  defendendum  contra  im- 
pugnantes. 

a)  Proh,  theorema.  — Nihil  movetur  nisi  secundum  quod 
est  in  potentia  ad  illud  ad  quod  movetur;  movens  autem 
movet  secundum  quod  est  in  actu.  Siquidem  movere  nihil 


aliud  est  quam  educere 


potentia  in  actum;  de 


potentia  autem  non  potest  aliquid  reduci  in  actum  nisi  per 
aliquod  ens  in  actu,  sicut  calidum  in  actu,  ut  ignis,  lignum, 
potentia  calidum,  facit  calidum  actu,  unde  movere  seu  al- 
terare ipsum  dicitur.  Atqui  possibile  non  est  ut  idem  simul 
sit  in  actu  et  in  potentia  secundum  idem  et  eodem  modo, 
sed  solum  secundum  diversa;  quod  enim  est  actu  calidum 
non  potest  simul  esse  calidum  in  potentia,  bene  autem  est 
in  poteutia  frigidum.  Ergo  pariter  impossibile  est  quod  se- 
cundum idem  et  eodem  modo  aliquid  sit  movens  et  motum 
vel  seipsum  moveat,  verum  quidquid  movetur  ab  alio  mo- 
veri necesse  est. 

h)  Befend.  theorema.  — Primo  contra  rationem  allatam 
ab  iis  qui  dicunt  eifatum  illud  valere  de  potentia  pure  pas- 
siva, non  autem  de  activa  quae,  ut  sic,  in  actu  virtuah  se 
habet  respectu  actus  formalis  ("quam  rationem  non  abnuit 
Suarez,  Disp.  Metaphys.  XXIX,  Sect.  1).  — Responsio 
quippe  subit,  effatum  communissimum  esse,  ideoque  intel- 
ligendum  tum  de  potentia  pure  passiva,  ut  materia,  tum 
de  passivo-activa,  ut  sensus  et  intellectus  possibilis,  tum 
de  activa  simpliciter,  ut  vis  nu triti va  vel  intellectus  agens  h 
Datio  est  quia,  licet  vis  activa,  qua  talis,  actum,  eliciat, 
imo,  si  sit  activa  simpliciter,  objectum  efformet,  tamen  in 
quantum  est  in  potentia  seu  in  actu  primo  respectu  actus 
secundi,  indiget  ab  aliquo  moveri  quod  sit  agens  secundum 
aliquod  genus  causae  sive  efficientis  sive  formalis  aut  fina- 
lis: nam  potentia,  ut  sic,  nequit  habere  adaequatam  suffi- 

^ — Cf.  Lorenzelli,  Phil.  theoret.  institut.,  Vol.  II,  pp.  177  et  347. 

cientiam  sui  actus,  id  est,  sufficientiam  majoris  perfectio- 
nis et  actualitatis,  nisi  movens  actualius  influat 

Theorema  secundo  defend.  contra  exempla  in  contrarium 
adducta  tum  ex  inanimatis^  ut  gravia  quae  per  se  deorsum 
moventur,  tum  ex  animatis  seipsa  moventibus,  tum  ex 
intellectu  aut  voluntate  quibus  suimotio  principalissime  com- 
petit. — Respondeo  enim  ad  1“,  gravia  non  a se  tantum 
moveri,  sed  et  finaliter  a termino  quem  petunt,  et  efficienter 
duplici  ratione:  per  se  ab  alterante  et  generante,  ex  quo 
qualitatem  gravitatis  totaliter  determinatam  ad  motum 
accipiunt,  sicuti  a causa  condensationis  vaporum  pluvias 
casus  determinatur;  per  accidens  vero  a removente  ob- 
staculum prohibens  executionem  motus  2.  Resp.  ad  2“*, 
viventia  non  tota  se  tota  movere,  sed  quia  in  eis  princi- 
pium motus  non  est  a natura  omnino  determinatum  sed  di- 
versimode determinabile  secundum  viventium  perfectionem, 
ideo  dicuntur  se  movere  quatenus  pars  partem  movet;  v.  g. 
motus  cordis,  licet  elicitive  sit  a corde,  tamen  primum 
efficienter  est  a generante  tanquam  propria  entis  vitalis 
passio,  ita  ut  mediante  ipso  caeterae  partes  successive  mo- 
veantur. Resp.  ad  3'“,  intellectum  et  voluntatem  haud  di- 
versa lege  se  movere.  Sicut  enim  voluntas,  quae  in  nervos 
influit  et  per  nervos  in  membra,  non  potest  de  potentia  in 
actum  exire  nisi  appetibili  per  intellectum  proposito,  ita 
vicissim  intellectus,  cum  est  in  potentia,  prodire  non  po- 
test in  actum  intelligendi  nisi  motus  congrua  veritatis  re- 
praesentatione, voluntate,  aut  Deo  ipso  (si  quaestio  sit  de 
primo  actu),  ad  agendum  excitante.  Quapropter  illud  tantum 
vivens  potest  esse  primum  movens  quod  ita  vivit,  nempe 
intelligit  et  A'ult,  ut  non  ab  alio  moveatur,  sed  sit  ipsa 
veritas  se  intelligens  et  ipsa  bonitas  se  volens. 

2''  ratio  ex  ordine  causarum  efficientium  : quae  quidem 
a praecedente  in  hoc  distinguitur,  quod  respicit  praecise,  non 
jam  rem  mobilem  et  mutabilem,  sed  causam  moventem  et 
effectricem.  — Et  sane  videmus  in  rerum  universitate  causas 
efficientes  non  modo  perplures,  sed  etiam  ad  invicem  ordi- 
natas, ita  ut  alia  ex  alia  pendeat.  Atqui  haec  causarum  depen- 
dentia et  ordo  nos  necessario  ducit  ad  primam  causam  im- 
productam,  quam  Deum  nominamus.  Ergo.  Maj.  decl.  ex  eo 
quod,  cum  videamus  causas  prodeuntes  senescentibus  causis 
succedere,  puta  hominem  homini,  gallinam  gallinae,  plantam 
plantae,  quia  nihil  potest  esse  causa  efficiens  sui  ipsius  seu 
agere  antequam  sit,  sequitur  ordinem,  non  solum  successio- 
nis, sed  et  causalis  dependentiae  inter  easdem  causas  admit- 
tendum esse.  Min.  proh.  Enimvero  causae  illae,  vel  per  se, 


^ — Cf.  Sylv.  Maurum,  Qucest.  philos.,  T.  III,  Q.  phys.  metaph.,  q.  8. 

^ — Cf.  Lorenzelli,  op.  cit.,  Vol.  II,  Phil,  natur,  in  communi,  R III 
lect.  7. 


vel  per  a,ccidens,  ad  invicem  ordinatas  sunt : per  se  quidem, 
quatenus  inferior  agere  non  possit  nisi  influente  actu  su- 
periore, eo  modo  quo  planta  non  germinat  nec  flores  gi- 
gnit sine  actuali  caloris  influxu ; per  accidens  vero,  in  quan- 
tum una  ex  alia  dependet  quoad  ortum  suum,  non  tamen 
secundum  quod  formaliter  et  actu  efficiens  causa  est.  Porro 
in  prima  illa  causarum  serie  unam  esse  primam  supremam- 
que  causam,  omnino  planum  est ; quia  (ut  diximus  in  arg. 
praec.)  extrema  causa  non  agit  nisi  ex  media,  media  autem 
ex  prima,  quae  si  per  seriem  inflnitam  auferatur,  nec  media 
nec  extrema  causalitas  aderit;  praeterquamquod  series  illa 
multitudinem  actu  inflnitam  inferret,  [n  altero  autem  cau- 
sarum ordine,  scii,  causarum  per  accidens  tantum  subordi 
natarum,  etsi  plures  concedant  hujusmodi  agentium  inflni- 
tam seriem  absolute  non  repugnare  (I,  Q.  XLVI,  a.  2 ad 
7),  certe  tamen  deveniendum  foret  ad  causam  primam,  si 
non  in  illa  serie,  saltem  simpliciter;  quia  collectio  etiam 
inflnita  causarum  effectarum  atque  dependentium,  quoad 
dependentiam  ipsam,  ejusdem  rationis  est  ac  singulae  causae, 
i deoque  esse  nequit  sine  influxu  causae  superioris,  eminen- 
tis, non  univocae,  sed  extra  omne  causarum  genus  positae 
et  simpliciter  primae. 

3^  ratio  ex  possibili  et  necessario,  seu  ex  ipsa  rerum  na- 
tura secundum  essentialem  illam  entis  divisionem.  — Prce- 
notanduni  est  possibile  seu  contingens,  de  quo  hic  agitur, 
dici  a potentia  passiva  proprie  sumpta,  nempe  a materia, 
atque  describi  « illud  quod  potest  esse  et  potest  non  esse  », 
sicut  sunt  omnia  corruptibilia;  ideo  possibile  phy- 

sicum, divisum  contra  necessarium  expers  naturalis  poten- 
tiae aci  interitum,  qualis  est  substantia  spiritualis.  Hoc  au- 
tem necessarium  duplex  distinguitur:  unam  quod  aliunde 
obtinet  causam  suae  necessitatis,  aliud  quod  causam  non 
habet,  sed  a seipso  tale  est.  Unde  argumentum: 

Invenimus  plura  esse  in  mundo,  quorum  indoles  ejusmodi 
est  ut  generatione  oriantur  et  corruptione  intereant,  seu 
possibilia  sint  esse  et  non  esse.  Atqui  haec  possibilia  omnino 
praesupponunt  ens  per  se  necessarium  quod  omnes  di- 
cunt Deum.  Ergo.  Minor  prob.  Impossibile  est  quae  sunt 
contingentia  per  seipsa  determinari  ad  esse,  cum  ex  se 
indifferenter  se  habeant  ad  esse  vel  non  esse,  verum  ab  alio 
determinari  indigent  quod  sit  determinatum  et  necessarium. 
Atqui  hoc  aliud  dici  nequit,  ut  athei  volunt,  ipsa  contingen- 
tium rerum  multitudo,  cui  illi  necessitatem  tribuunt : siqui- 
dem, licet  in  praedicatis  quantitativis  vel  eis  affinibus  non  va- 
leat consequentia  a singulis  ad  totam  collectionem,  bene  ta- 
men valet  in  praedicatis  essentialibus,  cujusmodi  est  impoten- 
tia essendi  a seipso;  unde,  quia  haec  impotentia  singulis  con- 
tingentibus convenit,  et  ipsi  collectioni,  quaecumque  sit  aut 

•esse  dicatur,  finita  vel  infinita,  convenire  etiam  debet.  Ergo 
recurrendum  est  ad  ens  necessarium  extra  seu  supra  con- 
tingentia positum,  quod  sit  eis  essendi  causa.  Atqui  neces- 
sarium vei  tale  est  virtute  propria,  vel  virtute  alterius  ne- 
cessitatem suam  accepit;  in  necessariis  autem  productis, 
sicuti  in  causis  efficientibus,  processus  in  infinitum  repu- 
gnat. Concludamus  igitur  dari  aliquod  ens  per  se  necessa- 
rium a quo  quaecumque  sunt,  sive  necessaria,  sive  contin- 
gentia, immediate  vel  mediate  procedant. 

4""  7'atio  ex  rerum  gradibus.  — Quae  ut  rite  intelligatur, 
praemittere  opus  est  perfectiones  creaturarum  duplicis  esse 
generis:  aliae  eniili  non  suscipiunt  magis  et  minus,  sed  in 
indivisibili  consistunt,  utpote  constitutivae  singularum  spe- 
cierum,  et  de  his  procul  dubio  nequit  argumentum  praesens 
procedere;  aliae  vero  tales  sunt  quarum  gradatio  distributa 
in  rebus  invenitur  secundum  quasdam  transcendentalis  vel 
genericae  amplitudinis  determinationes,  sive  ad  substantiam 
pertineant,  ut  subsistere,  vivere,  sive  ad  accidentia,  ut  sa 
pientia,  virtus;  et  de  hoc  perfectionum  genere  ratio  nunc 
:sumitur. 

Itaque  reperiuntur  in  mundo  aliqua  magis  et  minus 
bona,  et  vera,  et  nobilia,  in  quantum  sunt  magis  et  minus 
entia,  viventia,  intelligentia,  et  ita  porro.  Atqui  magis  et 
minus  dicuntur  de  diversis  secundum  quod  diversimode 
appropinquant  ad  aliquid  quod  maxime  est,  tum  conceptu 
tum  re,  sicuti  exempla  illustrant  et  ratio  ipsa  suadet : « cum 
enim,  ait  Bossuetius  b imperfectum  sit,  tametsi  nihilo  pro- 
ximius, quare  perfectissimum  non  esset  quod  tam  longe  a 
nihilo  distat  » ? Ergo  admittendum  est  aliquid  optimum, 
verissimum,  nobilissimum,  consequenter  maxime  ens,  a quo 
csetera  quaeque  plus  minusve  talia  denominatur  2.  — Porro 
quod  maxime  tale  dicitur  in  aliquo  genere,  in  eo  praecise 
in  quo  tale  est  causa  existit  omnium  quae  sunt  illius  ge- 
neris : siquidem,  cum  natura  de  se  una  et  invariabilis  sit, 
quod  ex  natura  ipsa  inest,  et  non  ex  alia  causa,  minoratum 
et  deficiens  esse  non  potest;  quod  vero  minoratum  varieque 
deficiens  habetur,,  ab  alia  causa  rei  extrinseca,  cui  illa  per- 
fectio summopere  conveniat,  repetendum  est  h Majora  enim 
minorum,  non  minora  majorum  causae  sunt.  Ergo  maxi- 
mum in  genere  entis,  optimum,  nobilissimum,  omnibus  est 
•causa  entitatis,  bonitatis  et  cujuslibet  perfectionis:  quod  qui- 
dem Deum  vocamus. 

5"^  ratio  ex  reimm  guheimatione  seu  finalitate.  — Vide- 
mus enim  in  mundo  corpora  naturalia,  etiam  cognitione 

^ — Elecations  sur  les  mysleries,  1 elev : L' etre  de  Dieu. 

2 — Cf.  Monsabre,  4e  coiif. 

^ — Cf.  Cajet.  Comm.  in  h.  art. 

* — C.  G.,  '1.  II  c.  15,  arg.  2. 

carentia,  operari  propter  finem,  tum  proximum  et  particu- 
larem, tum  remotum  et  communem  totius  universi ; id  au- 
tem vel  a casu,  vel  a natura  ipsa,  vel  ab  aliquo  supremo* 
intellectu  directivo  et  ordinativo,  quem  Deum  dicamus,  re- 
petatur oportet.  Atqui  nec  a casu,  nec  a natura  sola ; ergo 
a supremo  divinoque  Gubernatore.  Major  prop.  quoad 
partem  experientia  constat,  prouti  contra  Antifinalistas  de^ 
magno  et  parvo  mundo,  seu  de  universo  et  homine,  testan- 
tur physicae  scientiae;  quoad  vero  2^^"^  partem,  disjuntiva 
completa  videtur.  Minor  proh,  per  partes,  a)  Xon  a casUy. 
uti  Materialistae  volunt:  quod  enim  semper  aut  frequentius 
eodem  modo  operatur,  ad  consequendum  id  quod  optimum 
est,  vel  sibi,  vel  toti  universo,  a casu  et  per  accidens  pro- 
venire repugnat,  verum  ex  intentione  respicit  ad  finem 
eumque  prosequitur.  Atqui  adspicienti  cuique  perspicuum 
est  spectabilem  hujus  mundi  machinam  ita  esse  conforma- 
tam, ut  omnes  ejus  partes,  sive  organicae,  sive  inorganicae,  sta- 
tis legibus  miroque  virium  concentu  in  debitum  finem  jugiter 
ferantur.  Ergo.  Conf.  exemplis^  puta  horologii,  musicae,  poe- 
matis, exercitus,  etc.  h)  Xec  a natura  sola^  ut  Pantheistce 
contendunt,  quasi  nempe  rationalitas  qaedam  inconscia  et 
rebus  intrinseca  eas  ad  finem  dirigat.  Nam,  ut  ratiocinatur 
S.  Thomas  (C.  G.  I,  44),  omne  quod  determinate  tendit  in 
aliquem  finem,  aut  ipsum  praestituit  sibi  finem,  aut  ab  alia 
praestitutum  accipit.  Jam  vero  naturalia,  utpote  cognitione- 
carentia,  nequeunt  sibi  finem  eligendo  praefigere,  nec  etiam 
correspondentia  media  determinare.  Ergo  reliquum  est  ut 
eis  ab  alio,  scii,  ab  ipso  naturae  Institutore,  finis  ille  illa- 
que  media  praeassignata  fuerint.  Conf.  arg.  Quanquam  enim 
naturalibus  inest  determinata  quaedam  et  veluti  innata  in- 
clinatio ad  finem,  v.  g.  gravium  ad  centrum  telluris,  solis 
ad  illuminandum  aut  calefaciendum,  tamen  illa  ipsa  virium 
naturalium  non  raro  oppositarum  congrua  determinatio,  nec- 
non  tam  multarum  tamque  diversarum  naturarum  dispo- 
sitio atque  coaptatio,  haud  secus  ac  directio  sagittae  ad  me- 
tam, effectus  est  causae  intelligentis.  Quippe  nemo  unus  in- 
ficiabitur,  praeter  mundi  praesentis  oeconomiam,  perplure» 
alias  rerum  mundanarum  combinationes,  cum  in  ordine  me- 
chanico, tum  quoque  in  ordine  biologico  possibiles  fuisse : 
quo  posito,  jam  consequitur  mundum  istum,  qualem  nunc 
adspicimus,  non  solo  fatalis  necessitatis  motu,  verum  in 
primis,  ut  magnus  Newtonius  fassus  est  b intellectualis 
agentis  consilio  speciem  et  ordinem,  quo  constat,  indaisscv 

Probatio  anthropologica,  praecedentium  confirmativa,  tri- 
pliciter procedit. 

* — Cf.  Monsabre,  4e  conf.  — Gonet,  Clypeiis  Theol.  tliom.,  Yol.  1^ 
Disp.  I,  a.  2. 

Primo  ex  psychologia.  — a)  Anima  humana  in  se  expe- 
ritur nativum  quoddam  desiderium  summae  felicitatis  in 
cujus  quiete,  tum  cognitione  veri,  tum  fruitione  boni,  nobi- 
liores suae  facultates  satiari  possint,  quin  beata  ista  condi- 
tio unquam  desitura  sit.  Atqui  inter  creaturas  nullum  est 
particulare  bonum,  ex  quo  menti  animaeque  hominis  plena 
haec  et  immortalis  felicitas  obvenire  valeat,  ideoque  homi- 
nes in  doloribus  et  periculis  « non  ad  Capitolium  sed  ad 
coelum  respiciunt  » ut  ait  Tertull.  (Apolog.  c.  17).  Ergo  prona 
est  et  obvia  conclusio  quod  solum  Infinitum  Bonum  demum 
expectandum  sit,  juxta  illud  Augustini:  « Fecisti  nos  ad 
Te,  et  inquietum  est  cor  nostrum,  donec  requiescat  in  Te  ^ 

— h)  Insuper  omnium  cordibus  inest  quasi  naturaliter  in- 
scripta lex  quaedam  qua  sponte,  imo  et  invite,  im- 

pellimur ad  dijudicandum  quid  rectum  malumve  sit,  quid 
justum  et  injustum,  quid  laude  aut  vituperatione  dignum; 
huj usque  legis  imperium  tantum  est  ut  ne  scelestiora  qui- 
dem vitia  illam  totaliter  exstinguere  possint  (I-II®,  Q. 
XCIV,  a.  6).  Atqui  lex  qusecumque  subaudit  legislatorem, 
praecipiendi  jure  pollentem.  Igitur  in  hoc  habes  quod  re- 
cte definitum  est  « testimonium  animae  naturaliter  chri 
stianae  » (Tertull.  ihid.). 

Secundo  ex  historia.  — Id  Deum  esse  manifeste  osten- 
dit quod,  admisso  quidem  supremo  ilio  humanae  familiae 
duce,  optime  intelligitur,  eo  vero  sublato,  tot  tautisque  ob- 
scuritatibus scatet  ut  impervium  atque  inexplicabile  pror- 
sus maneat.  Atqui  ejusmodi  est  humanae  societatis  historia, 
in  qua  nimirum,  praeter  facta  evidentius  supernaturalia 
(de  quibus  supra  in  arg.  theolog.),  tam  crebri  imperiorum 
casus  mirabilesque  eventus,  tam  subitae  rerum  mutationes, 
subversiones,  restaurationes,  sine  Deo  provisore,  ordinatore 
et  vindice,  cujus  sit  omnia  ad  superiorem  finem  dirigere, 
intelligi  omnino  non  possunt : quod  Philosophia  historiae 
demonstrat  2.  Ergo. 

Tertio  ex  eonsensu  humani  generis,  qui  est  veluti  summa 
atque  consectarium  omnium  aliorum  argumentorum.  — 
Fieri  sane  non  potest  ut  id  ad  quod  naturaliter  cognoscen- 
dum inclinamur  sit  falsum:  quippe  sic  natura  ipsa  nos  quo- 
dammodo in  errorem  induceret.  Atqui  consensus  omnium 
gentium  in  admittenda  Dei  seu  Deorum  existentia  (non 
enim  quaestio  est  de  Dei  essentia  ac  unitate,  cognitu  diffi- 
ciliori) tam  constans,  tam  communis  ubique  deprehenditur, 
ut  nonnisi  a naturae  ipsius  magisterio,  per  mirabilem  hujus 
mundi  adspectum,  prodire  potuerit.  Ad  rem  Tullius,  (1.  I 
Tuscul.  Qq.  c.  13):  « Dt  porro  firmissimum  hoc  aiferri  vi- 


^ — Conf.  L.  I,  c.  1.  — Cf.  Bougaud,  Le  C/wistlanisme  etc.,  Yol.  I,  ch.  I. 
^ ^ Cf.  Bossuet,  Discours  sur  l’ hisf.  unio. 

detur,  ciir  Deos  esse  credamus,  quod  nulla  gens  tam  fera, 
nemo  omnium  tam  sit  immanis,  cujus  mentem  non  imbue- 
rit deorum  opinio  ».  Et  Clem.  Alex.  (Strom.  1.  'V,  circa  fi- 
nem) eodem  consensu  Deum  esse  probat  dicens:  « Genus 
vero  nullum  sive  agricolarum  sive  nomadum  sive  urbes 
incolentium  vivere  potest,  quod  superioris  naturae  persua- 
sione non  sit  praeoccupatum  ^ ». 

Corollaria  sequuntur.  - Et  l*’  quoad  Atheos  positivos,  non 
negamus  Scepticos  dari  posse,  qui  nempe,  saltem  ad  tempus, 
in  hanc  aberrationem  incidant  ut  de  Deo  dubitent,  quemad- 
modum Pyrrhonicis  olim  contigisse  fertur  atque  etiamnum 
probabiliter  contingit  quibusdam  Positivistis  IndifPerentis- 
mum  atheisticum  profitentibus:  quod  similiter  de  nonnullis 
rudibus  concedendum  esse  haud  abnuimus. 

2°  Atheos  dogmaticos,  videl.  qui  Deum  non  esse  vere  sibi 
rationibus  persuadeant,  nec  de  facto  dari  nec  etiam  haberi 
posse  communior  Doctorum  sensus  est;  quanquam  efferunt 
quosdam  exstitisse  quibus  conveniret  divina  illa  sententia: 
Dixit  insipiens  in  corde  suo:  non  est  Deus.  Revera  vix  con- 
cipi potest,  quod  mundi  hujus  rerumque  omnium  conside- 
ratio, necnon  totius  humani  generis  consensio  dubium  vel 
suspicionem  cogitantium  mentibus  de  Deo  creante  atque 
providente  mox  non  ingerant. 

3°  Quoad  Atheos  negativos,  praemissis  distinctionibus  noti- 
tiae distinctae  vel  confusae  atque  ignorantiae  vincibilis  aut 
invincibilis , tenendum  est  dari  non  posse  ignorantiam  invin- 
cibilem Dei  saltem  confuse  cogniti.  Id  evincitur  a)  ex  Scrip- 
tura; nam,  praeter  textus  superius  allatos  (art.  praeced.),  le- 
gimus (Ps.  LXXVIII,  6):  Effunde  iram  in  gentes  quae  te  non 
cognoverunt  et  in  regna  quae  nomen  tuum  non  invocaverunt, 
b)  Ex  Patribus:  audi  August.  (in  Psalm.  LXXTV):  « Deus 
ubique  secretus,  ubique  publicu'^',  quem  nulli  licet  ut  est 
cognoscere,  et  quem  nemo  perminitur  ignorare  ».  c)  Patione: 
scii,  ex  summa  hujus  cognitionis  facilitate,  necnon  necessi- 
tate ad  implenda  praecepta  naturae,  qua  praecepta  sunt,  quo- 
rum prima  invincibiliter  ignorari  nequeunt.  — Hinc  Kleut- 
gen  statuit  hominem,  ex  quo  ad  annos  discretionis  perve- 
nerit, juvantibus  variis  divinae  Providentiae  mediis  y nullo 
unquam  tempore  sine  noxa  Deum  prorsus  ignorare  posse, 
ut  est  quaedam  potestas,  immo  nec  diu  posse,  sine  culpabili 
neglectu  divini  et  rationalis  luminis,  eum  ignorare  ut  est 
omnium  Creator  et  Dominus. 

^ — De  tota  hac  materia  vid.  A.  Farges  , Etudes  philo^ophiques  etc,  L'i- 
die  de  Dieii  d' apres  La  raison  et  la  science,  Dre  Partie  ; ubi  egregius  scri- 
ptor perbelle  argumenta  ad  Dei  existentiam  demonstrandam  conducentia 
evolvit. 

^ — Cf.  Billuart,  Cursus  theolog.,  Vol.  I,  Diss.  I,  a.  4. 

Solv.  obj.  — Obj.  1.  — Bonum  infinitum  (quo  nomine 
intelligitur  Deus),  si  quod  esset,  malum  oppositum  totaliter 
destrueret.  Atqui  in  mundo  reperitur  malum.  Ergo. 

Resp.  D.  ili.*...  malum  destrueret  seu  excluderet  in  sub- 
jecto proprio,  C;  in  effectibus  a se  productis,  S.  d:  in  effec- 
tibus univocis,  (7;  analogis  et  finitis,  N,  — D.  m:...  reperitur 
malum  ex  quo  per  Dei  omnipotentiam  et  bonitatem  majus 
bonum  elicitur,  C;  ex  quo  nullum  eruitur  bonum,  N.  — 
Neg.  conseq. 

1°  Infinitum  Bonum,  utpote  malo  oppositum,  non  potest 
quodcumque  malum  a subjecto^  in  quo  est,  for mal iter  non 
excludere;  imo  ab  effectibus,  si  qui  univoci  seu  ejusdem  in- 
finitsB  rationis  dari  possent,  defectum  et  malum  eadem  for- 
mali contrarietate  arceret.  Verum  Dei  effectus,  analogice 
tantum,  et  finita  ratione  infinitam  ejus  bonitatem  participant; 
unde,  pro  variis  gradibus  quibus  constant,  defectibus  et  malis 
obnoxii  existunt.  — 2^*  Attamen,  juxta  S.  Aug.  (Enchir.  c. 
11),  « Deus,  cum  summe  bonus  sit,  nullo  modo  sineret  mali 
aliquid  esse  in  operibus  suis,  nisi  usque  adeo  esset  omnipo- 
tens et  bonus,  ut  bene  faceret  etiam  de  malo 

Obj.  2.  — Quod  potest  compleri  per  pauciora  principia 
non  fit  per  plura.  Atqui  quascumque  in  mundo  apparent 
compleri  possunt  per  alia  principia  a Deo,  scii,  per  naturam 
et  rationem  humanam.  Ergo.  ^ 

Resp.  c.  M.  — D.  m:...  proxime  et  secundario,  C;  sine 
actione  alterius  causae  superioris  et  primariae,  N.  — Neg. 
conseq. 

Cum  naturalia,  ut  jam  ostensum  est,  non  operentur  ad 
determinatum  finem,  nisi  ex  directione  alicujus  superioris 
agentis,  necesse  est  ea  quae  a natura  fiunt  etiam  in  Deum 
sicut  '\n  primam  causam  reducere.  — Idipsum  dicatur  de  eis 
quae  ratio  et  voluntas  humana  peragunt;  hae  enim  causae, 
quippe  mutabiles  atque  deficientes,  praesupponunt  motorem 
primum^  immobilem,  per  se  necessarium,  cujus  est  potentiam 
agentium  inferiorum  in  actum  reducere. 


DISPUTATIO  SECUNDA 


De  quidditate  Dei  ejusque  attributis  absolutis 
‘ essentialibus 

PEOCEMID  M 

I.  Procecleucli  — Etsi  generatim  de  unoquo- 

que scibili  quatuor  enumerentur  quaestiones,  an,  quid,  quale 
et  propter  quid  sit,  tamen  ad  duo  praesertim  summa  genera 
reduci  solent:  scii,  an  et  quid  sit.  Unde  S.  Thomas,  absoluta 
quaestione  de  Dei  existentia,  sic  ad  sequentia  progreditur: 
« Cognito  de  aliquo  an  sit,  inquirendum  restat  quomodo  sit, 
ut  sciatur  de  eo  quid  sit.  Sed  quia  de  Deo  scire  non  possu- 
mus quid  sit,  sed  quid  non  sit,  non  possumus  considerare 
de  Deo  quomodo  sit,  sed  potius  quomodo  non  sit 

Quibus  verbis  tria  notatione  digna  comprehenduntur.  Et 
1°  cum  mens  nostra,  obstante  conditione  unionis  corporeae, 
ex  qua  imperfectior  est,  non  statim  possit  immediata  per- 
ceptione quidditates  rerum  intueri,  ideo  indiget  ad  eas  ca- 
pessendas ex  modis  et  proprietatibus  sibi  manifestioribus  co- 
gnitionis initia  sumere:  quod  maxime  de  Deo  verum  est.  — 
Immo  2®  talis  est  divinae  naturae  altitudo  et  excellentia  ut 
nemo  queat,  extra  beatificam  visionem,  perfecte  apprehen- 
dere quid  sit  Deus,  verum  quaecumque  de  Eo  notitia  per 
triplicem  viam  causalitatis,  remotionis  et  excessus  (I,  Q.  XII, 
a.  12)  comparari  possit,  admodum  imperfecta  est:  unde  po- 
tius cognoscimus  quid  non  sit.  Sane  perpauci  tantum  concep- 
tus, communiores  atque  perfectiores,  ut  esse,  bonitas,  spiri- 
tualitas,  intellectualitas,  de  effectibus  ad  Deum,  tanquam  ad 
primam  causam,  affirmative  transferuntur;  haec  autem  ipsa 
in  Ente  increato  proprie  determinari  non  possunt  nisi  via 
remotionis,  scii,  removendo  ab  eo  quae  ipsi  non  conveniunt, 
eo  ferme  modo  quo  sculptor  statuam  de  marmore  educit, 
caedendo,  dolando,  laevigandoque.  Atque  iis  omnibus,  quae  de 
Deo  tali  processu  constituuntur.  Ipse  superior  necessario 
manet,  excessuque  quoscumque  conceptus  superat.  — Igitur 
S*"  ut  Dei  quidditas  etiam  imperfecte  nobis  innotescat,  inqui- 
rendum est  cum  S.  Thoma  praesertim  quomodo  non  sit,  ar- 
cendo ab  ipso  imperfectos  essendi  modos  creaturarum  et  eum 
veluti  circumloquendo. 

II.  Clujerendormn  ratio.  — Ea  vero  ut  distinctius  pa 
teant  viaque  logica  secuturis  quaestionibus  sternatur,  ex 
Philosophia  revocandum  est  aliud  esse  speciem^  aliud  diffe- 
rentiam.  aliud  quoque  proprium.  Species,  ex  genere  et  dif- 
ferentia coalescens,  in  quid  seu  velut  completa  rei  essentia 
praedicatur;  differentia  vero,  propriissime  sumpta,  in  quale 
quid  praedicari  dicitur,  utpote  quae  per  modum  determina- 
tivae  qualitatis  genus  complet,  coarctat,  et  speciem  consti- 
tuit; tandem  proprium  ex  jam  constituta  rei  essentia  pro- 
dire censetur,  unde  ut  quale  simpliciter  praedicatur. 

Jamvero,  licet  Deus  in  se  una  sit  et  simplicissima  res 
secundum  unam  formalem  rationem  adaequate  intelligibilis, 
tamen,  quia  homo  nequit  hanc  sibi  adaequatam  cognitionem 
comparare,  recurrat  oportet  ad  plures  conceptus  a creatis 
rebus  acceptos,  quibus  substantia  divina,  in  sua  unitate 
variis  perfectionibus  eminenter  aequivalens,  repraesentatur. 
Sic  de  Deo  quaedam  apprehendimus  ut  spectantia  ad  esse^ 
quaedam  vero  ut  spectantia  ad  operari;  priora  vero  nobis 
apparent  vel  sub  conceptu  essentiae^  vel  sub  conceptu  modo- 
rum essentiam  definientium,  vel  sub  ratione  resultantium 
ab  essentia.  Hinc  habemus,  modo  nostro  intelligendi,  speciem 
divinam  ex  genere  et  differentia  radicali  constitutam  (I,  Q. 
III,  a.  1-4);  differentias  plerasque  negativas  veluti  expres- 
siores modos  differentiae  radicalis  et  ipsius  speciei  (Q.  III 
ab  a.  5 ad  Q.  X)  quibus  continentur  quatuor  principaliora 
praedicata  quidditativa  cum  suis  complementis,  scii,  simpli- 
citas, perfectio,  infinitas  cum  immensitate,  immutabilitas 
cum  aeternitate  ; proprietates  veluti  ab  essentia  resultantes 
sive  absolutas  secundum  essendi,  intelligendi  et  nominandi 
modum  ( Q.  XI-XIII),  sive  relativas  per  modum  operationis 

(Q.  xiv-xxyi). 

Haud  dissimiliter  sentiunt  theologi,  qui  cum  Billuart  in 
Deo  considerant  tum  essentiam  tum  attributa,  multipliciter 
distincta.  — Attributum  definitur  « perfectio  absoluta  sim- 
pliciter simplex,  necessario  et  formaliter  in  Deo  existens, 
quam  per  modum  consequentis  ad  divinam  essentiam  con 
cipimus  ».  Cum  autem  attributa  dupliciter  distinguantur, 
nempe  in  absoluta  et  relativa,  prouti  vel  esse  vel  operatio- 
nem respiciant,  necnon  in  negativa  et  positiva,  prouti  vel 
negative,  ut  immutabilitas,  vel  positive,  ut  scientia,  Deum 
afficere  intelligantur,  hinc  manifestum  fit  quidquid  nos  su- 
pra in  Deo  ab  essentia  distinxerimus  sub  ratione  attribu- 
toruin  cadere  sive  absolute  sive  relative,  sive  negative  sive 
positive. 

III.  Disputationis  partitio.  — Titulus  est:  de  quiddi- 
tate  Dei  ejusque  attributis  absolutis  essentialibus,  ut  haec 
nempe  discernerentur  ab  attributis  propriis,  de  quibus  in 


32 


DISPUTATIO  II. 


Disp.  seq.  — Porro  1®,  cum  rei  quidditas  determinari  noii 
possit  quin  partes,  si  quae  sint,  investigentur  vel,  si  desint^ 
negentur,  ideo  Auctor  essentiam  divinam  (quantum  fieri 
potest)  indagandam  suscipit  in  quaest.  de  Simplicitate  Dei, 
ubi  pro  conclusionum  principiis  assumit  nominales  illas 
Dei  rationes  sub  quibus  ejus  existentia  probata  est.  2^"  Ee- 
moto  a Deo  quocumque  compositionis  genere,  quia  simpli- 
cia in  rebus  corporalibus  imperfectione  potentialitatis  et 
partis  laborant,  proceditur  ad  quaest.  de  Perfectione  Dei.  3*^ 
Succedit  exploranda  quantitas  hujus  perfectionis  negando 
limites  rerum  finitarum  in  quaest.  de  Infinitate^  quam  aliae 
mox  consequuntur  veluti  ejusdem  determinationes,  nempe 
de  Immensitate^  quasi  infinitas  in  spatio,  de  Immutabilitate^ 
quasi  infinitas  in  essendi  actualitate,  de  Sterilitate^  veluti 
infinitas  in  duratione.  Totidem  ergo  distinctae  quaestiones  in 
theologicam  disceptationem  vocabuntur. 

QU.ESTIO  PEIMA 

DE  DEI  SIMPLITATE 


l"*  Quae  propria  Dei  sunt  via  praesertim  remotionis  ab 
effectibus  creatis  determinari  debent ; nihil  autem  prius  vel 
communius,  post  rationem  entis,  in  rebus  nos  circumstan- 
tibus percipimus  quam  compositionem.  Idcirco  jure  merito 
sermo  de  quidditativis  Dei  a simplicitate  incipit.  — Eo  vel 
magis,  quia  primum  omnium  statuendum  est  in  quo,  modo 
concipiendi  nostro,  consistat  propria  Dei  essentia,  ex  qua 
dein,  velut  ex  primo  demonstrationis  mediOj  reliqua  eruan- 
tur : quod  ex  negatione  partium  substantialium  obtinetur. 

2°  Simplex  intelligitur  per  immediatam  oppositionem 
compositi,  et  secundum  quod,  vel  ex  parte  materiae  in  po- 
tentia ad  formam,  vel  ex  parte  formae  et  actus  materialem 
seu  potentialem  admixtionem  abjicientis  sumitur,  alia  di- 
stinguitur simplicitas  potentialitatis  et  defectus,  alia  simpli- 
citas actualitatis  et  perfectionis. 

3"^  Proposita  quaestio  complectitur  octo  articulos  sequenti 
ordine  optime  distributos.  — Etenim  potest  fieri  ut  aliquid, 
vel  sit  compositum  in  se  (art.  1-7),  vel  in  compositionem  alio- 
rum veniat  (art.  8).  — Compositum  autem  in  se,  vel  tale  est, 
cujus  compositionis  genus  nobis  compertum  sit  (art.  1-6), 
vel  saltem  dubitandi  occasio  offertur  an  aliqualis  compo- 
sitio, quocumque  modo  sit,  habeatur  (art.  7).  — Compositio 
autem  nobis  comperta  vel  substantialis  (art.  1-5)  vel  acciden- 
talis est  (art.  6\  — Demum  substantialis  physica  secun- 
dum partes  integrales  et  essentialia  (art.  1-2),  aut  methapliy- 

sica  secundum  complexionem  tum  essentisB  et  suppositi, 
tum  essentiae  et  esse  (art.  3-4),  aut  logica  secundum  genus 
et  differentiam  distingui  solet.  Cuncta  haec  igitur  a simpli- 
cissima Dei  natura  removenda  sunt. 

ARTICULUS  I. 

Utruia  Deus  sit  corpus. 

1°  Ex  praecedentibus  constat  Deum  existere  seu  esse 
ens  reale.  Ens  autem  dividitur  in  substantiam  et  accidens, 
quemadmodum  et  substantia  in  spiritualem  et  corpoream. 
Quia  vero  nemini  in  mentem  cadere  potest  Deum  esse  me- 
rum accidens,  hinc  statim  quaeritur  utrum  sit  corpus,  vid. 
substantia  trinam  habens  dimensionem,  vel  potius  substan- 
tia spiritualis. 

2''  Errores  non  desunt  qui,  etsi  stolidissimi,  tamen  et 
gentium  et  philosophorum  mentes  turpiter  infecerint.  — 
a)  Plerique  enim  veteres  philosopM^  praesertim  antiquioris 
periodi  graecae,  ^ (quibus  hodierni  Materialistae  consentiunt) 
non  ponebant  nisi  causas  materiales,  ut  ignem,  aquam, 
aerem,  vel  simul  causas  moventes  rebus  ipsis  intrinsecas, 
ideoque  prima  rerum  principia  dicebant  corpora,  quae  deos 
vocabant  2.  Hinc  Gentiles,  praedictis  philosophorum  errori- 
bus decepti,  elementa  mundi  virtutesque  in  eis  existentes 
tanquam  Numina  colebant.  Refertur  (S.  Aug.  Haer.  26)  Ma- 
nichaeos reposuisse  Deum  (scii,  principium  bonum  quod  a 
summo  principio  malo  seu  tenebris  distinguebant)  in  qua- 
dam infinita  lucis  substantia,  per  infinitum  spatium  di- 
stenta. — h)  Inter  eos  qui  Deum,  licet  mtelligentia  prae- 
ditum, corporalibus  tamen  lineamentis  figurabant,  satis  pro- 
babiliter recensentur  Sadducaei,  negantes  esse  aliquem  Spi- 
ritum (Act.  XXIII,  8).  Verum  circa  saec.  III  celebrior  orta 
est  haeresis  Anthropomorphitarum,  hominis  formam  Deo  tri- 
buentium, quam  Audius,  natione  Syrus,  vel  explicito  vel 
implicito  sermone,  saec.  IV  dilatavit  usque  apud  mmnachos 
Hlgypti ; ita  ut  haec  pestis  aetate  S.  Augustini  Africam,  et 
saec.  X Italiam  superiorem  infestaverit.  — c)  Denique  no- 
tandum est  egregios  viros  Aristotelem  et  Tertullianum  quan- 
doque incusatos  fuisse,  quasi  Deum  corporeum  esse  docue- 
rint. At  vero,  quod  ad  Stagiriten  attinet,  certum  est  illum 
hanc  sibi  communem  cum  Anaxagora,  Socrate  et  Platone 
laudem  adeptum  esse,  ut  Deum,  veluti  intelligentiam  puram 
purumque  actum,  sublimi  rationis  speculatione  agnoverit 

' — Cf.  Laforet.  Hist.  de  la  Phil.,  Phil.  anc.  Vol.  I. 

2 — C.  G.,  1,  I.  c.  21. 

(Metaphys.  1.  XI)  De  Tertulliano  autem  citantur  verba 
(1.  de  Carne  Christi,  c.  11) : « Omne  quod  est,  corpus  est 
sui  generis  ; nihil  est  incorporale  nisi  quod  non  est  ».  Verum 
probabilius  est  ^ Africanum  Doctorem  corpus  sumpsisse  lato 
et  improprio  sensu  pro  omni  eo  quod  est  reale  ac  subsistit. 

Coueliisio.  — Dicendum  est  absolute  Deum  non  esse 
corpus:  quod  fides  ipsa  edocet.  Cone.  Later.  IV:  « Una  est 
Dei  essentia,  substantia  sive  natura,  simplex  omnino  » ; 
necnon  Cone.  Vatie.  (Sess.  III,  c.  1) : « S.  Cath.  ap.  Rom. 
Ecclesia  credit  et  confitetur  unum  esse  Deum  verum  et 
vivum...  qui  cum  sit  una  singularis,  simplex  omnino  et 
iu  commutabilis  substantia  spiritualis  etc.  » 

Proh.  1*"  ex  Seriptura^  (Act.  XVII,  29) : Non  debemus 
aestimare  auro  aut  argento  aut  lapidi^  seulpturae  artis  et 
eogitationis  humanae.,  Divinum  esse  simile^  aiebat  Paulus 
in  medio  Areopagi.  Et  iterum  (2  Cor.  III,  17):  Dominus 
autem  spiritus  est;  et  (Joan.  IV,  24):  Spiritus  est  Deus.,  et 
eos.,  qui  adorant  Eum.,  in  spiritu  et  veritate  oportet  adorare. 

2°  Ex  Patrum  consensione.  — Origenes  inter  Graecos  haec 
habet  (1.  I de  Princip.  c.  1,  n.  6) : « Uon  ergo  corpus  aliquod 
aut  in  corpore  esse  putandus  est  Deus,  sed  intellectualis 
natura,  simplex,  nihil  omnino  in  se  admixtionis  habens  ». 
Nec  dissentit  S.  Epiplianius.,  immerito  prorsus  Anthropo- 
morphismi  insimulatus  : siquidem  (haer.  70,  n.  5)  ait : « Spi- 
ritus enim  Deus  est,  qui  omnem  spiritum  exsuperat  ».  Ac- 
cedit inter  Latinos  S.  Leo  J/.  (Serm.  4 in  Epiph.  c.  4)  Deum 
appellans  « sempiternae  et  incorporeae  lucis  essentiam  ». 

3®  Patione.,  tripliciter. 

a)  Ex  primo  motore.  — Nullum  corpus  movet  nisi  mo- 
veatur vel  actu  vel  saltem  virtute  imprimentis  vim  mo- 
tivam,  prout  inductione  patet.  Atqui,  ut  ostensum  est 
(quaest.  praec.  art.  3j,  Deus  est  primum  movens  immobile. 
Ergo. 

h)  ViiL  primo  ente.  — Corpus  nequit  esse  primum  et  maxi- 
mum ens.  Atqui  ad  Deum  pertinere  rationem  primi  entis 
superius  demonstravimus.  Ergo.  Proh.  Maj.  Primum  ens 
debet  esse  undequaque  in  actu  et  nullo  modo  in  potentia : 
quandoquidem,  licet  in  uno  et  eodem  quod  exit  de  potentia 
in  actum  prius  sit  tempore  potentia  quam  actus,  tamen 
simplieiter  actus  prascedit  potentiam,  quippe  quae  ad  actum 
reduci  non  potest  nisi  per  ens  in  actu.  Atqui  omne  corpus 
se  habet  in  potentia  ad  novam  formam,  sive  substantialem, 
sive  accidentalem,  puta  ex  parte  continui,  quod  divisibile 
est  in  infinitum.  Ergo. 

‘ — Cf.  Laforet,  op.  cit.,  Vol.  II.. 

2 — Cf.  Billuart.  Curs.  theol.  Diss.  III,  a.  1,  Digress.  hist. 

c)  Ex  ente  nohilissimo.  — Impossibile  est  aliquod  corpus 
esse  nobilissimum  in  entibus.  Atqui  nobilitas  haec  superex- 
cedens,  ut  ex  dictis  patet  [loc.  cit.),  dos  est  Dei  propria. 
Ergo.  Prob.  Maj.  Negaverit  nemo  corpus  vivum  simpliciter 
et  essentialiter  nobilius  esse  quocumque  non  vivo.  At  corpus 
vivum  vitse  rationem  ducit  non  ex  eo  quod  est  corpus,  quia 
sic  omne  corpus  viveret,  sed  ex  aliquo  alio,  sicut  corpus 
nostrum  vivit  per  animam.  Ergo,  qua  tale,  corpus  nequit 
esse  nobilissimum  in  entibus,  sed  multo  major  dignitas  et 
nobilitas  quam  corporea  tribuenda  est  principio  vitae,  quod- 
cumque  sit,  ex  quo  omnis  vita  participata  procedit. 

HitU.  ohj.  (quas  Anthropomorphita^  ex  Scripturis  pete- 
bant). — Obj.  1.  — Id  est  corpus  cui  convenit  trina  dimen- 
sio. Atqui  Deus  dicitur  (Job.  XI,  8)  excelsior  coelo...  profun- 
dior inferno...  longior  terra...  et  latior  mari.  Ergo. 

Resp.  D.  M :...  cui  convenit  proprie  trina  dimensio,  C ; 
cui  convenit  similitudinarie,  X.  ---  C.  d.  m.  — Neg.  conseq. 

Sacra  Scriptura  spiritualia  et  divina  plerumque  nobis 
tradit  sub  similitudinibus  corporalium,  ex  quibus  ad  illa  fa- 
cilius capienda  ducamur.  Unde  cum  trinam  dimensionem 
Deo  attribuit,  sub  hac  imagine  corporese  quantitatis  quanti- 
tatem virtualem  divinae  perfectionis  designat : vid.  per  alti- 
tudinem, excellentiam  Dei  cuncta  superantis  ; per  profun- 
ditatem, omnium  occultorum  scientiam  perscrutatricem 
aut  etiam  essentiae  incomprehensibilitatem  ; per  longitudi- 
nem, durationem  divini  esse  divinamve  virtutem  omnia  at- 
tingentem ; per  latitudinem,  affectum  dilectionis  porrectae 
ad  omnia  omnibusque  providentis. 

Obj.  2.  — Figura,  utpote  qualitas  circa  quantitatem,  ad 
corpus  pertinet.  Atquit  Deus  videtur  esse  figuratus,  juxta 
illud  (Gen.  I,  26):  Faciamus  hominem  ad  imaginem  et  si- 
militudinem nostram.  Ergo. 

Resp.  c.  m.  — D.  m.  seu  sensum  textus  allati  : factus 
est  homo  ad  imaginem  Dei  secundum  corpus,  X ; secundum 
animam  intellectivam  et  rationalem,  (7-  — Xeg.  conseq. 

Homo  dicitur  esse  ad  imaginem  Dei,  non  secundum  cor- 
pus^  sed  secundum  id  quo  super  caetera  animalia  excellit ; 
unde  post  verba  superius  citata  additur : ut  praesit  piscibus 
maris,  etc.  Prasstat  autem  homo  caeteris  animalibus  ratione 
et  intellectu;  ideoque  secundum  intellectum  et  rationem, 
quae  sunt  incorporea,  divinam  praesefert  imaginem. 

Obj.  3.  — Quod  habet  partes  corporeas  corpus  est.  Atqui 
Deus  dicitur  habere  brachium  {)Job.  XL),  oculos  (Ps. 
XXXIII)  et  alia  hujusmodi.  Ergo. 

Resp.  I).  M : Quod  habet  sensu  proprio  partes  corporeas... 
C;  sensu  metaphorico  seu  secundum  similitudinem  actus... 

N.  — C.  d.  m:  sensu  proprio,  N;  secundum  similitudinem, 
puta  potentiae  vel  virtutis  intellectivae,  (7.  — ^"eg.  conseq. 

Obj.  4.  — Situs  non  convenit  nisi  corpori.  Atqui  legi- 
mus (Isa.  VI,  1;  III,  13):  Vidi  Dominum  sedentem^  stat 
jid  judicandum  Dominus.  Ergo. 

Resp.  D.  M:  Situs  secundum  positionem  partium  in 
loco...  C ; secundum  significationem  determinatae  virtutis 
aut  effectus,  N.  — C.  d.  m : dicitur  Deus  sedens  propter 
suam  immobilitatem  et  auctoritatem,  stans  vero  ob  fortitu- 
dinem in  debellandis  potentiis  adversis,  C ; quasi  partes  in 
loco  positas  habeat,  K.  — ^eg.  conseq. 

Obj.  5.  — Nihil  potest  esse  terminus  localis  a quo  vel 
ad  quem,  nisi  sit  aliquid  corporeum.  Atqui  legitur  (Jerem. 
XVlI,  13):  Recedentes  a te  (scii,  a Deo)  in  terra  scribentur  \ 
et  (Ps.  XXXIII,  6):  Accedite  ad  eum  et  illuminamini.  Ergo. 

E-esp.  d.  M:  Nihil  potest  esse  terminus  proprie  localis... 
C ; per  accessum  vel  recessum  spiritualis  affectus,  X.  — C. 
d.  m.  — Neg.  conseq. 

ARTICULUS  II. 

Utrum  in  Deo  sit  compositio  formae  et  materiae. 

Licet  secundum  rei  veritatem  omne  et  solum  corpus  sit 
compositum  ex  materia  et  forma,  tamen  quia  nonnuli,  post 
Avicehronem  (celebrem  philosophum  Judaeo-hispanum  saec. 
XI  0,  agnoscere  visi  sunt  materiam  quamdam  corporea 
subtiliorem  atque  universalem,  ideo  S.  Doctor  inquirit  an 
Deus,  etsi  non  corporeus,  nihilominus  materiae  consortium 
admittat. 

Couciii^io.  — Impossibile  est  in  Deo  dari  materiam. 

Id  de  fide  habendum  esse  liquet  post  conciliares  defini- 
tiones in  art.  praec.  relatas. 

Proh.  1.*^  vel  explicite  vel  implicite  ex  plerisque  auctori- 
tatibus ibidem  citatis. 

Proh.  2*^  ratione. 

a)  Ex  natura  corporis.  — Omne  compositum  ex  materia 
et  forma  corpus  est,  in  quantum  dimensiva  quantitas,  veluti 
proprietas,  materiae  inhaeret.  Atqui  jam  constitit  Deum  non 
esse  corpus  trinae  dimensioni  subjectum.  Ergo. 

h)  Ex  achi  puro.  - Sane  Deus  est  purus  actus,  nihil 
prorsus  de  potentialitate  includens,  uti  ex  art.  3*"  praec.  quaest. 
manifeste  colligitur.  Atqui  materia  ex  opposito  se  habet, 
per  se  et  essentialiter  consistens  in  nuda  potentia.  Ergo. 

c)  Ex  bono  imparticipato.  Omne  compositum  ex  materia 

i — Cf.  G-onzalez.  Hist.  de  la  PhiL.  Vol.  II,  pp.  508  et  528. 

et  forma  perfectionem  accipit  per  suam  formam ; unde 
necesse  est  ut  sit  bonum  participative  tantum,  secundum 
quod  materia  formam  participat.  Atqui  primum  et  optimum 
ens,  quod  est  Deus,  non  participative  sed  essentialiter  bo- 
num est:  siquidem  bonum  per  essentiam  seu  impar ticipa- 
tum,  prius  est  bono  per  participationem.  Ergo. 

d)  primo  agente.  — Quod  est  primum  et  per  se  agens 
debet  esse  primo  et  per  se  forma  sine  ulla  materiae  et  pas- 
sivae potentiae  admixtione.  Atqui  Deus  est  primum  et  per 
se  agens,  in  quantum  est  prima  causa  efficiens.  Ergo.  Majoi' 
innititur  huic  fundamento,  quod  forma,  utpote  principium 
actuans,  est  ipsa  ratio  agendi ; unde  secundum  quod  ali- 
quid se  habet  ad  suam  formam,  sic  se  habet  ad  hoc  quod 
sit  agens.  Jam  vero,  ut  acute  notat  Cajetanus,  primum  et 
per  se  agens  dicitur  quod  tale  est  non  per  aliud  extrinse- 
cum  nec  per  aliquam  sui  partem:  idcirco  nullum  composi- 
tum ex  forma  et  materia  potest  esse  per  se  primum  acti- 
vum. Minor  decl.  ex  eo  quod  causa  efficiens,  simpliciter 
prima,  necessario  et  secundum  essentialem  causalitatem 
cseteras  antecedit ; unde  per  se  primo  et  non  per  aliud,  quod- 
cumque  sit  istud,  agere  ceiisetur. 

Solv.  obj.  — Obj.  1.  — Habens  animam  est  composi- 
tum ex  materia  et  forma.  Atqui  anima  Deo  tribuitur  (Heb. 
X,  38) : Justus  autem  meus  ex  fide  vivit : quod  si  subtraxe- 
rit se,  non  placebit  animae  meae.  Ergo. 

Resp.  C.  M.  — D.  m .-...  accepta  anima  pro  voluntate 
secundum  similitudinem  quamdam,  C;  accepta  anima  pro 
principio  materiam  informante,  N.  — Neg.  conseq. 

Obj.  2.  — Solius  animae  corpus  informantis  est  habere 
iram  et  alias  passiones.  Atqui  dicitur  (Ps.  CV) : Iratus  fu- 
rore Dominus  in  populum  suum.  Ergo. 

Resp.  d.  m :...  habere  iram  et  alias  passiones  proprie, 
C;  metaphorice  per  similitudinem  effectus  qui  est  punire, 
N.  — C.  d.  m.  seu  sensum  textus  eodem  modo.  — Neg.- 
conseq. 

Obj.  3.  — Materia  est  principium  individuationis.  Atqui 
Deus  a nobis  concipitur  veluti  individuum  minime  de  mul- 
tis praedicabile.  Ergo. 

Resp.  D.  M :...  universaliter,  X ; in  iis  quae  componuntur 
ex  materia  et  forma,  C.  — C.  m.  — Xeg.  conseq. 

Formae  duplicis  generis  sunt:  aliae  enim  recipiuntur  in 
materia,  aliae  non.  — Quod  pertinent  ad  formas  primi  ge- 
neris, hae,  quantum  est  de  se,  non  habent  unde  receptibili- 
tatem  in  pluribus  excludant,  ideoque  radicem  individuatio- 
nis sumunt  ex  materia  signata,  seu  ut  ordinata  ad  certas- 
dimensiones,  cui  primo,  in  compositis  ex  materia  et  forma, 
repugnat  communicari  pluribus  per  modum  quo  universale 


38 


DISPUTATIO  II. 


communicatur  particulari  — Quantum  vero  ad  formas  ir- 
receptibiles  in  materio,  et  per  se  subsistentes,  istae  ipsa  sua 
irreceptibilitate  individuari  dicuntur,  quatenus  in  seipsis 
sufficiens  distinctionis  principium  continent.  Hujusmodi 
sunt  Angeli,  maxime  vero  Deus 

AETICULUS  III. 

Utrum  sit  idem  Deus  quod  sua  essentia  vel  natura. 

1“  Eemota  a Deo  ph_ysicae  compositionis  imperfectione, 
ita  ut  jarn  pro  certo  habeamus  Eum  esse  spiritualem  sub- 
stantiam, progredimur  ad  aliud  compositionis  genus,  scii, 
ad  metaphysicam  : qua  etiam  de  medio  sublata,  per  hanc 
remotionis  viam,  gradatim  notio  propria  divinae  naturae 
magis  magisque  determinabitur.  — Porro  creaturae,  ex  qui- 
bus ad  Deum  speculandum  assurgimus,  metaphysicam  com- 
plexionem exhibent,  quatenus  tum  ex  natura  et  supposito, 
tum  ex  essentia  et  esse  seu  existentia  secundum  realis  di- 
stinctionis modum  coalescunt.  Primum  nunc  ab  Ente  in- 
creato  dimovendum  suscipimus. 

2’  Cum  solutio  praesentis  quaestionis  maxime  ex  rite  in- 
tellectis terminis  pendeat,  nonnulla  de  supposito  ejusque  ha- 
bitudine ad  naturam  praeobservabimus. 

a)  Suppositum,  post  Boetium  a D.  Thoma  et  Cajetano 
expositum,  definiri  potest : substantia  completa,  individua, 
per  se  subsistens  incommunicabiUter ; ubi  perspicitur  quin- 
que conditiones  secundum  quamdam  s^yntheticam  progres- 
sionem ad  suppositum  requiri.  1'''  conditio  est,  quod  sit  sub- 
stantia et  non  accidens,  ut  patet ; 2'^  est,  quod  illa  substan- 
tia sit  completa  et  non  pars,  puta  brachium  ; S'"  est,  quod 
sit  individua  seu  singularis  et  non  species,  ut  humanitas, 
neque  communis  natura  etiam  in  concreto  significata,  ut 
homo;  P,  quod  sit  per  se  subsistens  et  non  per  aliud;  nam 
Christi  humanitas,  etsi  completa  et  singularis,  non  erat  ex 
se  suppositum,  utpote  subsistens  in  Verbo  Dei;  5*"  tandem, 
quod  subsistat  incommunicabiUter;  et  hoc  adjicimus  propter 
essentiam  divinam,  quae,  in  quantum  concrete  significatur 
per  hoc  nomen  « Deus  »,  subsistit  quidem  sed  subsistentia 
absoluta  et  communicabili  tribus  personis,  veluti  tribus  sub- 
sistentiis relativis,  unde  non  est  secundum  se  persona 

b)  In  rebus  creatis  naturam  et  suppositum  ratione  sal- 
tem distingui,  apud  omnes  in  confesso  est.  - Quamvis 

* — Cf.  Opusc.  S.  Thomae:  de  Ente  et  Essentia  ciirn  Comm.  Cajetanij  Q.  V. 

— Cf.  Comm.  Cajet,  in  h.  art.,  ubi  exceptionem  Durandi  repellit. 

3 — Cf.  Card.  Satolli,  In  Summ.  theol.  prcelectiones,  Vol.  I,  pp.  137-138,  qui 
circa  hanc  conditionem  Cajetanum  co  itra  Toletum  et  Franzelin  defendit. 

vero,  prseter  Scotum  et  Scotistas,  nonnulli  recentiores,  ut 
Franzelin,  Hurter,  maximeque  Cartesiani,  negent  realein 
dari  distinctionem  inter  naturam  singularem  et  suppositum, 
atque  subsistentiam  per  modum  negationis  communicationis 
suppositalis  concipiant,  tamen  certo  constat  (vid.  III,  Q.  IV, 
a.  1 ad  3,  et  a.  2 ; Quodl.  II,  Q.  II,  a.  4)  aliam  prorsus  esse  D. 
T homge  sententiam,  quem  perplures  philosophi  ac  theologi 
sectantur.  Huic  opinioni  adhaerendum  censemus,  tum  quia 
videtur  longe  conformior  fidei  de  mysterio  Incarnationis, 
tum  etiam  quia  solidioribus  rationibus  fulcitur. 

c)  Suppositalitas,  seu  subsistentia  abstracte  sumpta,  prouti 
colligitur  ex  D.  Thoma  (III,  Q.  II,  a.  3 ad  2)  atque  expresse 
tradunt  Oajetanus,  Sylv.  Maurus,  Joannes  a S.  Thoma,  Sa- 
tolli,  etc.,  definienda  est  « modus  substantialis  naturam  com- 
plens seu  terminans  atque  constituens  in  capacitate  sistendi 
per  se  aut  in  se  » . Dicitur  1°  modus ; est  enim  quidpiam 
positivum,  non  mere  negativum,  atque  a natura  distinguitur 
non  ut  res  a re,  sed  ut  modus  rem  afficiens:  unde  distinctio 
realis-modalis.  2'"  Additur  substantialis ; siquidem  modus  ille, 
utpote  naturam  substantialem  consequens,  ad  genus  ejusdem 
naturse  seu  substantiae  reductive  pertinet  3°  Dicitur:  natu- 
ram complens  seu  terminans^  quatenus  subsistentia  in  linea 
substantiae  se  habet  sicuti  punctum  in  linea  geometrica, 
atque,  nisi  accedat  illud  complementum,  natura  supposito 
indiget  cui  communicetur.  4°  Proprium  est  illius  termini 
id  naturae  conferre  ut  sit  subjectum  quod  existat  atque 
operetur. 

3°  In  praejacto  articuli  titulo,  nomen  Deus  (monet  in 
Comm.  Cajetanus)  sumi  debet  non  pro  concreto  quasi  spe- 
cifico divinae  naturae,  neque  pro  personis  divinis  de  qui- 
bus infra  duntaxat  disputabitur,  sed  medio  quodam  sensu 
pro  individuo  habente  Deitatem  in  eaque  subsistente,  prout 
correspondet  notioni  philosophorum,  quando  dicunt:  hic 
Deus. 

4”  Refertur,  ex  D.  Bernardi  testimonio,  Gilhertum  Porre- 
tanum^  ep.  Pictaviensem  et  scholae  platonicae  assensorem 
(saec.  XII j,  posuisse  divinitatem,  qua  Deus  est,  Deum  non 
esse,  quasi  agnoverit  reale  discrimen  inter  Dei  naturam 
ej usque  subsistentiam.  Quid  igitur  in  re  tam  gravi  nobis 
sentiendum  sit,  consueta  methodo  aperiamus. 

€ouciu$^io.  — Deus  est  idem  ac  sua  essentia  vel  natura, 
seu  in  Deo  non  distinguitur  natura  a subsistentia.  — Hoc 
est  fdei  dogma  ab  Eugenio  III  in  Cone.  Rhemensi  contra 
Gilb.  Porr.  definitum  sequenti  formula:  « Credimus  sim- 
pliciter naturam  divinitatis  esse  Deum,  nec  aliquo  sensu 
catholico  posse  negari  quod  divinitas  sit  Deus  et  Deus  di- 
vinitas ».  Si  enim  divina  natura,  non  se  ipsa,  sed  aliquo  a 

se  distincto  subsisteret,  neque  divinitas  simpliciter  esset 
Deus,  sed  aliquid  in  Deo,  neque  Deus  esset  divinitas,  sed 
divinitate  esse  diceretur. 

V Ex  SS.  Litteris  assertio  eruitur  in  hunc  modum.  Deus 
enim  non  dicitur  tantum  vivens,  sed  vita  ipsa  ( Joan.  XIV, 
6):  Ego  sum  via,  veritas  et  vita.  Atqui,  sicut  se  habet  vita 
ad  viventem,  ita  deitas  ad  Deum  ; quia  vivere  viventibus 
est  esse.  Ergo  Deus  est  ipsa  deitas. 

2®  Inter  Patres  ita  loquitur  C grillus  Alexand.  (Thes.  1. 
7.):  « Aliud  non  est  natura  Dei  praster  ipsum:  est  enim 
simplex  minimeque  compositus  ».  S.  Bernardus,  Grilberti 
errorem  ex  instituto  confutans,  (In  Can.  Serm.  80,  nn.  5-6) 
sic  veritatis  causam  dicit : « Sola  summa  et  increata  natura, 
quae  est  Trinitas  Deus,  hanc  sibi  vindicat  miram  singula- 
remque suae  essentiae  simplicitatem  ut  non  aliud  et  aliud.... 
Xempe  in  semet  manens,  quod  habet,  est...  sed  si  Deus  non 
est,  quid  est  ? Aut  enim  Deus  est,  aut  aliquid  quod  non  est 
Deus,  aut  nihil  ». 

3°  Adducatur  rationis  argumentum.  — Eatenus  in  rebus 
suppositum  a natura  realiter  distinguitur  quatenus,  vel  den- 
tur praeter  rationem  speciei  accidentia  designantia  et  indivi- 
duantia  materiam,  vel  universalius  quidpiam  reale,  ut  esse, 
ex-trinsecus  naturae  adveniat  quod  subjectum  suppositale 
praesupponat.  Atqui  ostensum  est  Deum  non  esse  composi- 
tum ex  materia  et  forma;  mox  vero  ostendetur  existen- 
tiam  in  Deo  non  distingui  a natura,  neque  ullum  Ei  posse 
accidens  superinduci  (art.  4 et  6).  Ergo.  Minor  clara  est ; 
Major  vero  declarari  et  probari  debet. 

Ad  cujus  intelligentiam  praenotandum  est  cum  Cajetano 
et  Joan.  a S.  Thoma  ^ suppositum  dupliciter  considerari 
posse  : inadcequate  et  originative  seu  radicaliter,  vel  adoe~ 
quate  et  formaliter.  Primo  modo  sumitur  secundum  rationem 
individuationis  qua3  est  conditio  pernecessaria  ad  supposi- 
tum, et  sic  ab  Angelico  in  prses.  art.  consideratur ; alio 
autem  modo  dicit  terminum  et  complementum  naturae  in- 
dividuae, per  quod  haec  fit  susceptiva  existentiae  aliorumque 
advenientium,  et  suppositum  sic  intellectum  in  Deo  non 
distingui  a natura  implicite  demonstrat  S.  Doctor  in  se- 
quentibus, ubi  removet  compositionem  essentiae  et  existen- 
tiae, necnon  substantiae  et  accidentium. 

Major  manif.  quoad  partem.  — In  rebus  compositis 
ex  materia  et  forma  necesse  est  differre  naturam  et  suppo- 
situm, non  solum  extrinsece,  sicuti  in  ipsis  creaturis  imma- 
terialibus, verum  et  intrinsece  (cf.  Cajet,  in  h.  art.,  et  Quodl. 
II,  Q.  II,  a.  4 ad  1).  Etenim  ea  inter  se  intrinsece  distin- 
guuntur quorum  unum  addit  alteri,  formaliter  sumpto,  in- 

1 — Cursus  theologicus  in  S.  th.  D.  Thomae,  T,  1,  Q.  III,  Disp.  IV,  a.  1. 

dividiiationem  determinati  vara  alicnjiis  essentialium  prin- 
cipiorum illius,  una  cum  accidentibus  individuationi  illi 
conjunctis.  Atqui  natura  rerum  materialium  forma  liter  sum- 
pta, puta  humanitas,  comprehendit  in  se  illa  tantum  qum 
in  definitione  speciei  clauduntur,  extra  quam  versatur  ma- 
teria individualis  cum  omnibus  accidentibus  ipsam  designan- 
tibus : non  enim  in  definitione  hominis  cadunt  hse  carnes, 
haec  ossa,  aliave  hujusmodi,  sicut  nec  ad  rationem  essentia- 
lem materiae  actu  primo  signatae  et  individuatae  praecise 
pertinent  accidentia,  ad  quae  tamen  individuatio  illa  seu 
haecceitas  radicaliter  respicit;  e contra  suppositum,  praeter 
speciem,  includit  materiam  indAudualem  cunctaque  acci- 
dentia quibus  haec  designatur  et  determinatur,  ideoque  se 
habet  velut  totum  cujus  natura  est  pars  formalis.  Ergo  in 
materialibus  suppositum  et  natura  intrinsece  differunt.  In 
substantiis  vero  immaterialibus,  quae  carent  materia  indi- 
viduali,  ipsae  formae  per  se  individuantur,  ita  ut  definiri 
proprie  nequeant,  quin  definitio  individuationem  includat. 
Consequenter  in  illis  suppositum  a natura  non  distingui- 
tur intrinsece,  nec  etiam  realiter,  si  sumatur  inadaequate 
et  originative  pro  sola  re  invidua. 

Major  manif.  quoad  partem.  — Licet  secundum  in- 
trinsecum characterem  materialis  individuationis  sola  cor- 
poralia realem  importent  distinctionem  naturae  et  suppositi, 
tamen  quaecumque  creata  sunt,  extrinsece  saltem,  seu  ob  ea 
quae  extrinsecus  adveniunt,  ut  explicite  tradit  S.  Thomas 
(Quodl.  II,  Q.  II,  a.  4),  eamdem  distinctionem  secumferunt  ’. 
Nam  a)  illud  a natura  realiter  discernitur  quod  eam  termi- 
nando facit  per  se  primo  subjectum  alicujus  entitatis  realis, 
puta  actus  existendi.  Atqui  hujusmodi  est  subsistentia,  a 
qua,  nisi  terminetur,  natura  etiam  singularis  per  se  existere 
non  potest,  qua  vero  accedente,  velut  completivo  termino 
perfectaque  existendi  potentia,  res  in  esse  deducitur.  Ergo  2. 

Praeterea,  subsistentia,  annuentibus  omnibus,  perfectionem 
dicit  (III,  Q-  II,  a.  2 ad  2),  seu  independentiam,  qua  suppo- 
situm sui  juris  est,  nec  communicari  indiget  alteri  supposito 
a quo  complementum  suum  mendicet.  Jam  vero  singularitas 
de  se  non  excludit  communicabilitatem  suppositalem,  ut 
patet  de  accidentibus  singularibus  et  de  substantia  ipsa  ani- 
mae ; perfectio  vero  illa,  qua  res  incommunicabilis  et  per  se 


f — Nota,  lector:  dicitur  in  rebus  creatis  immaterialibus  suppositum 
distingui  a natura  extrinsece  tantum,  in  materialibus  autem  etiam  intrin- 
sece, non  quasi  formaliter  et  essentialiter  constet  ratione  pure  extrinseca, 
sed  quia  in  primis,  secus  ac  in  aliis,  exigitur  non  a principio  intrinseco, 
quale  est  materia,  verum  duntaxat  ab  aliquo  extrinsecus  adveniente,  scii, 
ab  esse  caeterisque  consequentibus. 

2 — Cf.  III,  Q.  XVII,  a.  2;  Cajet.  Comm.  in  III,  Q.  IV,  a.  2:  Joan.  a 
S.  Ih.  oj).  cit. 

existens  consistit,  necessario  involvit  positivam  rationem  ex 
qua  sit. 

Ergo  concludendum  est  geminam  compositionem,  tum 
materiae  et  formae,  tum  essentiae  et  existentiae,  causam  esse 
discriminis  naturam  inter  et  suppositum ; qua,  cum  Deus 
liber  omnino  sit,  nec  discrimen  illud  in  eo  admitti  potest. 

Solv.  obj.  — Obj.  1.  — Nihil  est  in  se  ipso.  Atqui  essen- 
tia vel  natura  Dei  dicitur  esse  in  Deo.  Ergo  Deus  non  est 
idem  ac  sua  essentia. 

Resp.  D.  M secundum  rem,  C;  secundum  intelligendi 
modum,  N.  — C.  d.  m.  — conseq. 

De  rebus  simplicibus  loqui  non  possumus  nisi  per  mo- 
dum compositorum  a quibus  cognitionem  accipimus.  Idcirco 
de  Deo  sermocinantes  utimur  nominibus  concretis,  ut  signi- 
ficemus ejus  subsistentiam,  quia  apud  nos  non  subsistunt 
nisi  composita,  et  utimur  nominibus  abstractis  ad  signifi- 
candam ejus  simplicitatem.  Igitar  quod  deitas,  vel  vita,  vel 
aliquid  hujusmodi  in  Deo  esse  dicatur,  referendum  est  ad 
diversitatem  secundum  intelligendi  modum  et  non  ad  di- 
versitatem secundum  reni. 

Obj.  2.  — Effectus  assim ilatur  suse  causse.  Atqui  in  rebus 
a Deo  creatis  non  est  idem  suppositum  ac  natura  (nota  bene 
hcBC  Auctoris  verba  ejusque  responsum).  Ergo  etc. 

Resp.  d.  AI:...  vel  perfecte,  vel  imperfecte,  (7;  perfecte 
tantum,  A.  — C.  d.  m:...  in  quantum  perfecte  Deum  imitan- 
tur, N;  in  quantum  non  possunt  perfecte  Deum  repraesen- 
tare, C.  — Xeg.  conseq. 

Id  ad  defectum  imitationis  pertinet,  ut  quod  est  simplex 
et  unum  in  causa,  reperiatur  in  effectibus  secundum  quamdam 
multiplicitatem  et  compositionem.  Nil  mirum  igitur  quod 
in  creaturis,  tam  longe  a Deo  distantibus,  suppositum  reali- 
ter  a natura  discriminetur,  minime  tamen  in  Deo  ipso. 

ARTICULUS  lY. 

Utrum  in  Deo  sit  idem  essentia  et  esse.  — De  constitutivo 
divinae  natarae. 

1°  Celebris  in  philosophia  agitatur  quaestio  de  distinctio- 
nis genere  inter  essentiam  et  existentiam  creaturarum,  non 
paucis  quidem,  ut  Scotus,  Suarez,  Palmieri,  negantibus  dis- 
tinctionem realem,  pluribus  vero  cum  D.  Thoma  universa- 
que ejus  Schola  affirmantibus.  — Inter  alia,  quibus  thomi- 
stica  sententia  comprobatur  \ id  attendendum  est  quod  esse 


i — Cf,  C.  Gr.  II,  52;  Cajet.  Comm.  in  Op.  de  Ente  et  Essent,  c.  5,  Q. 
XI ; Lorenzelli,  Phil.  theor.  instit.  Yol.  I,  Metaphys.  gen.  P.  II,  lect.  3. 

irreceptum  in  essentia,  tanquani  in  potentia  realiter  a se 
distincta,  simpliciter  infinitum  foret  seu  in  linea  entis  nullo 
•circumscriberetur  limite,  ideoque  totam  essendi  plenitudi- 
nem complecteretur : quod  erroneum  est  atque  pantheisti- 
cas  consequentias  parit.  Unde  qusestio  illa  inter  momento- 
sissimas ac  fundamentales  christianse  philophise  conclusio- 
nes a doctissimis  viris  semper  numerata  fuit.  — Existentia, 
utpote  ultima  rei  actualitas,  non  est  modus  tantum,  ut  qui- 
dam dicunt,  neque  solum  accidens  prsedicamentale,  sed  (ut 
sapienter  ponit  Joannes  a S.  Thoma  op.  cit.  Disp.  IV,  a.  3) 
realitas  qugedam  ejusdem  generis  cum  eo  cujus  fuerit  exi- 
stentia et  ad  ejus  praedicamentum  reducta,  scilicet  substan- 
tialis in  substantia, ' accidentalis  in  accidqute,  modalis  in 
modo;  ad  quam  essentia  se  habet  ut  potentia  ad  actum  seu 
quidpiam  realiter  subjectivum  ad  receptam  acfcualitatem. 
Unde  natura,  formaliter  sumpta,  est  subjectum  quo  existen- 
tiae,  suppositum  vero  subjectum  quod  existi t. 

2*"  His  posthabitis  de  creaturarum  conditione,  quaerendi 
locus  offertur  quomodo  in  Deo  esse  ad  essentiam  se  habeat. 
■Quia  vero  remotio  compositionis  secretioris,  qualis  est  com- 
plexio ex  essentia  et  esse,  intimiori  Divinitatis  notitiae  viam 
substernit,  soluta  hac  quaestione,  logico  gressu  feremur  ad 
inquirendum  sub  eodem  articulo  de  primo  constitutivo  di- 
vinae naturae:  in  quo  determinando  non  omnes  theologi  con- 
cordant. 

3®  Sensus  primi  quaesiti  est  utrum  Dei  natura  realiter 
sit  idem  ac  divinum  esse,  vel  ab  ea  realiter  discriminetur, 
prout  de  creaturis  tenendum  praemisimus. 

Conclusio  1.^  — Deus  est  suum  esse*:  quod  de  fide  dicen- 
dum est,  maxime  ob  constantem  Ecclesiae  traditionem  omni- 
modam simplicitatem  de  Deo  praedicantis. 

Et  sane  1*"  solemnis  hujus  rei  demonstratio  ex  ipso  Dei 
ore  sumi  potest,  ubi,  interrogatus  a Mo3^se  quis  esset  et 
quodnam  nomen  haberet,  respondit  (Exod.  III,  14);  Ego  sum 
qui  sum.  Ait : Sic  dices  filiis  Israel'.  Qui  est  misit  me  ad  vos. 

2*"  S.  Hilarius  dicit  (1.  7 de  Trin,  n.  11);  « Esse  non  est 
accidens  (in  Deo),  sed  subsistens  veritas  ».  Et  S.  Augusti- 
nus (Enarr.  in  Ps.  CXXI,  n.  5);  « Quid  est  idipsum  nisi 
quod  est,  quod  aeternum  est,  quod  semper  eodem  modo  est? 
Et  q^hid  est  quod  est,  nisi  ille  qui  dixit;  Ego  sum  qui  sumf  » 

3"  Ratio  triplici  ex  capite  conclusionem  evincit. 

a)  Ex  prima  causa  efficiente.  — Quidquid  est  in  aliquo 
praeter  ejus  essentiam  oportet  esse  causatum  vel  a principiis 
essentiae,  sicut  risibilitas  in  homine  ex  natura  speciei  proce- 
dit, vel  ab  aliquo  exteriori,  sicut  calor  in  aqua  ab  agente 
ignifero  producitur.  Ergo  esse  quodlibet,  semel  ac  aliud  a 
rei  essentia  ponatur,  procedat  necesse  est  ex  uno  vel  altero 

ex  hisce  fontibus.  Atqui  impossibile  est  quod  esse  causetur 
tantum  ex  principiis  essentialibus  rei;  siquidem  nulla  res 
potest  sibi  esse  causa  essendi,  seu  agere  antequam  sit.  Ergo 
reliquum  est  ut  illud,  cujus  esse  discriminatur  ab  essentia,- 
ab  externo  agente  esse  suum  sortiatur.  Atqui  hoc  non  potest 
dici  de  Deo,  qui  est  prima  omnium  efficiens  causa.  Ergo 
fieri  nequit  ut  in  Deo  aliud  sit  esse  aliudque  essentia. 

h)  Ex  natura  Dei  actualissima.  — Esse,  inquantum  est 
ultima  actualitas  omnis  formse  vel  naturae,  comparatur  ad 
essentiam  realiter  distinctam  sicut  actus  ad  potentiam  : quae- 
cumque enim  natura  vel  quidditas,  quantumvis  actualis  sit 
secundum  rationem  quidditativam,  relata  tamen  ad  esse 
rationem  potentiae  habet,  v.  g.  bonitas  vel  humanitas  non 
significatur  in  actu  nisi  prout  intelligimus  eam  esse.  Atqui 
in  Deo  nihil  est  potentiale,  verum  natura  ejus  purissimus 
actus  est.  Ergo. 

c)  Ex  x>rimo  ente  iniparticipato.  — Quemadmodum  in 
ente  per  participationem  necesse  est  distingui  esse,  veluti 
participatum,  ab  essentia,  veluti  participante  h ita  ex  opposito 
in  ente  imparticipato,  seu  per  essentiam,  natura  et  esse  iden- 
ficari  debent.  Atqui  Deus  est  ens  imparticipatum,  utpote 
simpliciter  et  absolute  primum.  Ergo.  Major  decl.  ex  eo 
quod  quidquid  habet  esse,  et  non  est  ipsum  esse,  est  ens  per 
participationem,  sicut  illud  quod  habet  ignem,  et  non  est 
ignis,  dicitur  participative  ignitum. 

Conclusio  — COXSTITUTIVUM  DIVINA  XATUm®,  MODO 

XOSTUO  IXTELLIGEXDI,  IX  EO  REPONENDUM  EST  QUOD  DeUS  EST 
IPSUM  ESSE  SUBSISTENS. 

Multae  equidem  hac  de  re  circumferuntur  sententiae,  a) 
Quidam,  ut  Xominales^  quos  sequi  videntur  Suarez  aliique 
nonnulli,  dicunt  constitui  Deum  per  ea  omnia  quae  realiter 
in  ipso  sunt,  h)  Scotus  ejusque  Schola  constitutivum  Dei 
reponunt  in  infinitate  radicali  seu  exigentia  omnium  perfec- 
tionum. c)  Alii  essentiam  divinam  collocant  in  summo 
intellectivo  sive  radicali,  ut  Godoy,  Terre,  sive  actuali  ut  Go- 
net,  Billuart,  etc.  d)  Demum  non  pauci,  inter  quos  Zigliara, 
eam  sitam  esse  contendunt  in  aseitate  seu  existentia  a se 
et  per  se : quod  partim  convenit  cum  sententia  nostra, 
parti m tamen  ab  ea  differt.  ^ 

Proh,  conci.  — Id  est  formale  constitutivum  divinae 
naturae  quo  primum  illa  natura  essentialiter  in  se  constare 
et  ab  aliis  infinite  differre  intelligitur,  quodque  veluti  fons 

1 — Cf.  Lorenzelli,  op.  cit. 

” — Constitutivi  divini  conceptum  g-ravissime  permiscet  Dr.  Schell  (in 
opp.  proh,  a S.  C.  Indicis,  189 S ) ; de  cujus  erroribus,  tum  ad  Deum  unum, 
tum  ad  Deum  trinum  spectantibus  vid.  Cl.  .Tanssens  (Prae/eeUb nes  etc.,  t. 
I pp,  229  seqq ; t.  III,  pp.  417  sqq.) 

■et  radix  cseterarum  proprietatum  se  habet.  Atqui  hujusmodi 
est  ipsum  esse  subsistens^  non  vero  quodcumque  aliud  in 
citatis  opinionibus  recensitum.  Ergo.  Prob.  minor  per  partes. 

1"^  pars  evincitur.  — Nam  a)  in  Deo  esse  seu  existentia 
est  de  conceptu  quidditativo  essentiae,  ita  ut  nec  virtualis 
distinctio  inter  ea  poni  possit,  sed  pure  mentalis  tantum  h 
Ratio  est  quia  Deus,  prout  est  purissimus  actus  sine  ulla 
potentialitatis  umbra,  essentialiter  constitui  debet  per  ulti- 
mam et  purissimam  actualitatem;  qualis  est  esse.  — b)  Per 
ipsum  autem  esse  subsistens  manifeste  constat  Deum  infinite 
a caeteris  omnibus  differre,  quae  esse  tantum  participant.  — 

c)  Tertio  in  esse  subsistenti  radicantur  omnes  proprietates 
et  perfectiones,  juxta  verba  S.  Thomae  (I,  Q.  IV,  a.  ‘2): 
« Deus  est  ipsum  esse  per  se  subsistens ; ex  quo  oportet  quod 
totam  perfectionem  essendi  in  se  contineat  ».  Etenim,  ut 
idem  S.  Doctor  acutissime  observat  (ibici,  ad  3),  licet  ens 
minus  perfectum  sit  quam  vivens  et  sapiens,  tamen  ipsum 
esse  perfectius  est  quam  vita  et  sapientia. 

2'"'’  pars  min.  inductive  apparet.  — Et  sane  a)  imprimis 
opinio  Nominalium  extra  rem  versatur:  non  enim  quaeri- 
mus de  constitutione  objecti va  divinae  naturae,  qua  certum 
est  comprehendi  omnia  in  simplicissima  unitate  formali, 
sed  de  eo  quod,  modo  concipiendi  nostro,  speciem  Deitatis 
constituat,  unde  caetera  manare  intelligantur.  — b)  Nec  ratio 
propria  Divinitatis  reponi  potest  in  infinitate.  Infinitas  enim 
a nobis  concipitur,  non  ut  essentia,  i.  e.  ut  primum  quiddam 
quod  sit  reliquorum  principium,  sed  tanquam  modus  essen- 
tiam consequens.  Immo  ipsa  infinitas  radicalis  praesupponit 
esse  divinum  veluti  fundamentalem  sui  rationem.  — c)  Idip- 
sum  dicatur  de  intellectione  sive  actuali  sive  radicali:  prima 
enim  pertinet  ad  lineam  operationis,  essentia  posterioris  ; 
altera  vero  praecontinetur  in  esse  quod,  sicuti  extra  omne 
genus,  ita  supra  omnem  gradum  positum  intelligitur.  — 

d)  Denique  minus  recta  locutio  videtur,  quod  Deitas  forma- 
liter  sumpta  in  aseitate  ponatur,  cum  haec  praecise  nihil 
aliud  dicat  nisi  perfectionem  entis  principio  carentis ; quae 
perfectio  pro  fundamento  habet  ipsum  esse  subsistens. 

Sententiam  nostram  comprobat  Scriptura,  necnon  traditio 
assignans  Deo  nomen  proprium:  Qui  est. 

Solv.  obj.  (cont.  1^’"  conci.)  — Obj.  1.  — Ei  quod  est 
ipsum  esse  nulla  fit  additio.  Atqui  esse,  cui  nulla  fit  additio, 
est  esse  commune,  praedicabile  de  omnibus  Deoque  repu- 
gnans. Ergo. 

Resp.  jD.  M ....  in  quantum  de  ratione  ejus  sit  quod  non 


^ — Cf.  Kleutgen,  De  ipso  Deo,  p.  142. 

6at  ei  additio,  C ; in  quantum  non  est  de  ratione  ejus  quod 
ei  fiat  additio,  X — C.  cl.  m.  eodem  sensu.  — Xeg.  conseg.. 

Aliquid,  cui  non  6t  additio,  dupliciter  intelligi  potest: 
uno  modo^  ut  de  conceptu  ejus  sit  quod  non  fiat  ei  additio, 
sicut  de  conceptu  animalis  irrationalis  est  ut  sit  sine  ratione; 
alio  modo^  in  quantum  non  est  de  conceptu  ejus  quod  sibi 
fiat  additio,  v.  g.  animal  commune  est  sine  ratione,  quia 
non  est  de  conceptu  animalis  communis  ut  habeat  rationem, 
sed  nec  de  conceptu  ejus  est  ut  ratione  careat.  — Primo 
igitur  modo,  esse  sine  additione  est  esse  divinum ; secundo 
modo,  esse  sine  additione  est  esse  commune. 

Obj.  2.  — Duo,  quorum  unum  novimus,  alterum  vera 
ignoramus,  identificari  non  possunt.  Atqui  de  Deo  scire 
possumus  an  sit,  minime  vero  quid  sit.  Ergo  in  Deo  non 
sunt  idem  essentia  et  esse. 

Resp.  c.  M.  — D.  m:  scimus  esse  Dei  absolute,  X ; secun- 
dum quod  respondet  veritati  propositionis;  « Deus  est,  » 
C.  — Xeg.  conseq. 

Esse  Dei  dupliciter  sumi  potest : ahsolute,  in  quantum 
significat  actum  ipsum  essendi;  secundum  qtiid  vevo,  prouti 
fundat  veritatem  propositionis  quam  anima  de  Deo  existente 
efibrmat.  - Primo  modo  sumptum,  aliud  non  est  quam  ipsa 
Dei  essentia,  ideoque  a nobis  proprie  et  adsequate  sciri  non 
potest;  secundo  tamen  modo  a nobis  attingitur,  in  quantum 
propositio  formata  de  Deo,  ex  consideratione  ejus  effectuum, 
exhibendo  nobis  esse  logicum  compositionis  jungentis  prae- 
dicatum subjecto,  pro  fundamento  habet  esse  objectivum  non 
absolute,  sed  prouti  involvitur  in  correlatione  primae  causae 
ad  effectus  creatos  immediate  cognitos. 

ARTICULUS  V. 

Utrum  Deus  sit  in  genere  aliquo. 

1°  Nonnulla  circa  genus  praeloqui  abs  re  non  erit.  — 
Ignorat  nemo  decem  distingui  rerum  genera  quae  primo 
dividunt  ens  communissime  acceptum.  Porro  ens  ad  genera 
illa  se  habet,  non  ut  natura  quaedam  abstracta  et  univoca 
ratione  omnibus  superior,  sed  ut  analogum  quiddam  omnia 
confusim  et  immediate  continens,  determinate  autem  nihil  ; 
unde  quaecumque  sunt,  totidem  modi  ipsius  entis  existunt.. 
— Modi  autem  illi  dupliciter  contingunt : vel  generaliter, 
prouti  consequuntur  omne  ens  sive  in  se  sive  in  ordine  ad 
aliud,  et  sic  accipiuntur  quinque  illa,  res,  unum,  aliquid, 
verum,  bonum,  nomine  transcendent  alia ; vel  specialiter^ 
prouti  ens  exprimunt  secundum  diversos  entitatis  gradus, 
et  sic  distinguuntur  decem  genera  quae  vocantur  praedica- 
menta. — Ab  his,  velut  ab  entibus  realibus  primaeque  inten- 

tionis,  in  quibus  tamen  fundantur,  secernenda  sunt  universa- 
lia seu  prcedicabil ia,  vid.  genus^  species^  differentia,  proprium^ 
accidens,  quae  sunt  entia  rationis  secundaeque  intentionis 
quaeque  inferioribus  univoce  tribuuntur. 

2°  Propositum  hujus  articuli  est  demonstrare  Deum  non 
esse  in  genere  praedicabili,  neque  consequenter  in  genere 
praedicamentali,  quandoquidem  illud  ab  isto  sumitur ; licet, 
per  quamdam  appropriationem,  nihil  obstet  quin  divinum 
esse  reponatur  in  genere  substantiae,  tanquam  sibi  magis 
appropinquante. 

3"  Verum  aliquid  esse  potest  in  genere  dupliciter;  uno 
modo  simpliciter  et  proprie,  sicut  species  sub  genere  con- 
tenta ; alio  modo  reditctive,  sicut  principia  et  privationes : 
sic  V.  g.  punctum  in  linea,  unitas  in  numero  reducuntur  ut 
principia  ad  genus  quantitatis  vel  continuae,  vel  discretae, 
pariter  caecitas  cunctaeque  privationes  reducuntur  ad  genera 
oppositorum  habituum.  Deus  autem  neutro  modo  in  ge- 
nere est. 

4*"  Damascenus  (cap.  7 Inst.  dialect.)  contineri  Deum 
sub  genere  asserit,  divinitatemque  esse  speciem  quae  divi- 
nas personas  tanquam  individua  complectitur;  quamquam 
haec  verba  rectiorem  interpretationem  patiuntur.  — Deferunt 
etiam  Nommales  quosdam  sensisse  ponendum  esse  Deum 
in  praedicamento;  at  Molina  eos  excusat,  quasi  putaverint 
id  componi  posse  cum  divina  simplicitate. 

Couciiii^io.  — Deus  non  est  in  genere,  neque  simpliciter 

UT  SPECIES,  NEQUE  REDUCTIVE  UT  PRINCIPIUM  GENERIS  SUB  QUO 
CONTINEATUR. 

1“'^  Pars  et  principalior  proh\ 

Auctoritate.  — Clemens  Alex,  (V  Strom.  c.  12)  dicit: 
« Quomodo  non  ineffabilis  sit  is  qui  neque  genus  est,  neque 
differentia,  neque  species,  neque  individuum,  neque  numerus, 
sed  neque  accidens  ullum,  neque  id  cui  accidit  quidpiam?  » 
Accedit  S.  Cynll,  Alex.  (Dial.  de  Trin.  II)  inquiens  « ge^ 
nus  in  Deo  ullum  nominare  alienum  a recta  esse  ratione; 
quandoquidem  nulla  res  omnino  cum  ipso  est  aut  ante 
ipsum  1 ». 

2''  Ratione,  quadruplici  ex  medio. 

a)  Ex  prioritate  generis.  — Genus,  secundum  sui  rationem 
formalem  et  objectivam  a mente  intellectam,  prius  est  eo 
quod  genere  continetur.  Atqui  nihil  est  prius  Deo  nec  secun- 
dum rem  nec  secundum  intellectum,  prouti  hic  fundatur 
in  rationibus  objectivis  ; siquidem,  licet  quoad  nos  praedicata 
quaedam  communia  Deo  et  aliis,  ut  sapientia,  priora  Deo 
videantur  secundum  intelligendi  modum,  tumeu  a parte  rei 

' — Apud  Petaviurn,  de  Deo,  1.  II,  e.  o. 

nihil  est  prius  seu  abstractius  et  simplicius  Deo,  quod  ipsi 
et  creaturis  univoce  conveniat.  Ergo. 

b)  Ex  potential itate  generis.  — Quidquid  continetur  in 
aliquo  genere  componitur  ex  actu  et  potentia.  Atqui  Deus 
est  actus  purus.  Ergo  non  est  directe  in  genere.  Maj.  proh. 
Quidquid  est  directe  in  genere  est  species  constituta  ex 
genere  et  differentia.  Atqui  id  a quo  sumitur  differentia, 
constituens  speciem,  se  habet  ad  illud,  unde  sumitur  genus, 
sicut  actus  ad  potentiam ; v.  g.  in  homine  animal  sumitur 
a natura  sensitiva,  rationale  vero  a natura  intellectiva, 
intellectivum  autem  comparatur  ad  sensitivum  ut  actus  ad 
potentiam.  Ergo.  — Haec  ratio,  cum  a Vasquezio  vana 
pronuntietur,  ulterius  declaranda  est.  Inter  genus  et  diffe- 
rentiam existit  distinctio  rationis^  non  ratiocinantis  tantum, 
sed  ratiocinatae  seu  cum  fundamento  in  re.  ,Quae  quidem 
duplex  est:  una  major  et  adaequata,  vigens -inter  ea  qu« 
ita  mente  distinguuntur,  ut  unum  in  alio  minime  actu 
intelligatur;  altera  minor  et  inadaequata^  respiciens  ea  quae 
ratione  quidem  secernuntur,  ita  tamen  ut  unum  actu  in 
alio,  etiam  secundum  ipsum  intelligendi  modum,  implicite 
claudatur.  In  primo  distinctionis  genere,  compositio  se 
habet  secundum  additionem  unius  ad  aliud  et  per  modum 
determinationis  potentiae  per  actum;  in  altero  autem,  compo- 
sitio fit  tantum  penes  majorem  explicationem  seu  expres- 
sionem ejusdem  actualitatis.  Prima,  igitur  compositio  et 
distinctio,  non  secunda^  reperitur  in  specie,  ubi  genus  debet 
contrahi  et  quodammodo  qualificari  per  differentiam,  ideo- 
que  potentialitatem  formaliter  involvit  quae  Deo  repugnat.  ^ 

c)  Ex  habitudine  generis  ad  ens.  — Deus  esse  non  posset 
in  aliquo  genere,  quin  genus  illud  esset  ens.  i^tqui  ens 
nequit  esse  genus.  Ergo.  Maj.  innotescit  ex  eo  quod  genus, 
cum  praedicetur  in  quod  quid  est,  licet  incompletum  et 
determinabile  per  differentiam,  significat  essentiam  rei;  Dei 
autem  essentia  (ut  supra  ostensum  est)  in  ejus  esse  reponitur 
Prob.  min.  Omne  genus  habet  differentias  quae  sunt  extra 
essentiam  generis  seu  extra  definitionem  illius  intelligibilis 
quod  est  genus,  v.  g.  animal  non  continet  in  sua  definitione 
esse  rationale.  Atqui  nulla  differentia  inveniri  potest  extra 
ens,  qua  proprie  constituatur  species;  quippe  differentia  con- 
stitutiva speciei  est  quid  positivum,  genus  determinans  2. 
Ergo  ens  nequit  esse  genus,  nec  proinde  Deus  in  genere 
reponi  potest. 

d)  Ex  habitudine  generis  ad  esse  existentiae.  — Quaecum- 
que sunt  in  genere  realem  secumferunt  sui  esse  et  essen- 
tiae differentiam  Atqui  differentia  istiusmodi  non  invenitur 

' — Cf.  Joan.  a S.  Th.,  op.  cit.  Disp.  lY.  a.  5. 

2 — Cf.  Sylv.  Maurum,  Quaest.  phil.  Yol.  1,  Q.  42. 

3 — Cf.  Cajet,  in  Op.  de  Ent.  et  Ess.  c.  VI. 

in  Deo.  Ergo  Dens  non  est  in  genere  sicut  species.  Maj. 
proh.  Omnia  quse  sunt  in  genere  uno  univoce  conveniunt 
in  quidditate  illius  generis,  quod  de  eis  praedicatur  ut 
essentia  incompleta;  differunt  autem  secundum  esse  speci- 
ficum, necnon  secundum  esse  actualis  existentiae  quod  speciem 
individuatam  consequitur:  non  enim  idem  est  esse  hominis 
et  equi,  nec  huius  illiusque  hominis.  Atqui  generica  illa 
convenientia  cum  tali  differentia  esse  non  potest  nisi  quate- 
nus natura  realiter  ab  existentia  distinguatur : nam  eo  ipso 
quod  genus  indifferenter  se  habet  ad  esse  atque  quodammodo 
exspectat  compleri  a differentia,  ut  habeatur  integrum  suscep- 
tivum  existentiae,  intelligitur  naturam  illam  existentiam 
participare]  participatio  autem  realis  alicujus,  quod  essentiae 
extrinsecus  adveniat,  sicuti  est  esse,  dari  nequit  sine  subjecto 
participante  a re  participata  realiter  distincta  h Ergo. 

2^  Pars  conci,  habet,  Deum  non  posse  in  genere  collocari 
reductive  ut  principium:  quod  facile  expeditur.  — Etenim 
principium,  quod  reducitur  in  aliquod  genus  et  in  eo  conti- 
netur, non  se  extendit  ultra  genus  illud;  sicut  punctum 
non  est  principium  nisi  quantitatis  continuae,  et  unitas  nisi 
discretae.  Atqui  Deus  principium  existit  totius  esse  omni- 
um que  generum  (prouti  in  Tract.  de  creatione  ostenditur). 
Ergo  praecontinet  omnia  genera,  quin  sub  ullo  reduci  queat. 

Coroll.  — a)  Quoniam  definitio  fit  per  genus  et  differen- 
tiam, proprie  Deus  definiri  non  potest,  h)  Quia  autem 
demonstrationis  a priori  medium  est  definitio,  patet  quae 
de  Deo  demonstrantur  debere  ab  effectibus  initia  sumere. 

Soiv.  oS>.j.  — Obj.  1.  — Substantia  est  ens  per  se  subsi- 
stens. Atqui  hoc  maxime  Deo  convenit.  Ergo  Deus  pertinet 
ad  genus  substantiae. 

Resp.  1).  J/:....  est  res  cui  convenit  esse  per  se,  C ; est 
ipsum  esse  subsistens,  N.  — C.  d.  m.  — Meg.  conseq. 

Quamvis  communiter  substantia  dici  soleat  ens  per  se 
subsistens,  secus  atque  accidens  subsistens  in  alio,  id  tamen 
intelligendum  est,  non  quasi  substantia  sit  ipsum  per  se 
esse,  quod  secundum  se  nequit  esse  genus,  sed  quatenus  est 
res  seu  essentia  cui  competit  tale  esse,  i.  e.  esse  per  se  et 
non  in  alio:  quod  esse  non  est  ipsa  ejus  essentia,  sed  in 
illa  participatur  ab  Eo  qui  est  ipsum  esse  subsistens. 

Obj.  2.  — Unumquodque  mensuratur  per  aliquid  sui  gene- 
ris. Atqui  Deus  est  mensura  omnium  substantiarum.  Ergo. 

Resp.  D.  M:....  mensura  proportionata,  C;  mensura 
approximativa  et  analogica,  N.  — C.  d.  m.  — Neg.  conseq. 

Mensura  proportionata  est  homogenea  mensurato,  sicut 
unitas  numero  et  metrus  dimensioni.  Verum  altior  mensura 

^ Cf.  Lorenzelli,  Metaphys.  gen.  lect.  ii. 

datur  omniumque  exemplar  quatenus  unumquodque  tantum 
habet  de  esse  quantum  ei  appropinquat,  et  hujusmodi  men- 
sura, utpote  analogica  et  approximativa  tantum,  nequit  esse 
mensuratis  homogenea  eorumque  genus  ingredi:  haec  est 
Deus 


AETICULUS  VI. 

Utrum  in  Deo  sint  aliqua  accidentia.  — De  distinctione 
attributorum  divinorum  ah  essentia  et  inter  se. 

1°  Notare  est  hic  sermonem  esse  de  accidentibus  et  attri- 
butis realihus.,  non  vero  de  iis  quse  per  modum  accidentium 
secundae  intentionis  et  praedicabilium  Deo  tribuuntur,  uti 
sunt  denominationes  extrinsecae  nihil  in  re  ponentes,  v.  g. 
Dominus. 

2'’  Duo  sub  titulo  praesentis  articuli  discutienda  veniunt, 
scii : a)  an,  praeter  Dei  essentiam,  dentur  accidentia  seu 
attributa  realiter  ab  ea  et  inter  se  distincta,  et  h)  posito 
quod  non,  quaenam  distinctionis  species  inter  cuncta  illa 
admittenda  sit. 

3“  Eecensentur  quatuor  sententiae,  prouti  distinctio  qua- 
druplex esse  ponitur,  realis,  nominalis^  actualis- formalis., 
atque  virtualis.  — Et  imprimis  duplex  quondam  error  obti- 
nuit, adversis  sub  formis. 

a)  Postquam  veteres  quidam  (ut  refert  Petavius),  nempe 
Athenagoras,  Lactantius,  Theod.  Mopsuestenus,  minus  recte 
de  Dei  simplicitate  sensissent,  Gilh.  Porretanus  reprehen- 
sionem subiit  Synodi  Ehemensis,  eo  quod  proprietates  ab 
essentia  vel  a persona  divina  realiter  distinguere  visus 
fuerat.  Verum  saec.  XIV  G-raeci  nonnulli  sub  Greg.  Palama, 
quem  Card.  Bessarion  confutavit,  insano  quodam  mysticismo 
illusi,  imaginati  sunt  se  lucem  aliquam  mirabilem,  a Deo 
\procedentem,  oculis  intueri,  eamque,  increatam  gloriam,  a 
Deo  tamen  diversam,  a Beatis  conspici  citra  divinam 
substantiam. 

h)  Alter  error,  e regione  oppositus,  fuit  Eunomii  (saec. 
IV),  qui  nullam,  ne  mentalem  quidem,  distinctionem  admit- 
tebat inter  essentiam  et  attributa  sive  absoluta  sive  relativa, 
eaque  solo  nomine  distingui  autumabat;  in  quem  errorem 
incidisse  videtur  etiam  Occani  (Francisc.  saec.  XIV)  aliosque 
Xominales,  asseverantes  Dei  attributa  nihil  aliud  esse  quam 
diversa  nomina  eamdem  prorsus  rem  significantia,  cum  or- 
dine tamen  ad  diversos  effectus  creatos,  nullamque  inter 
illa  vigere  distinctionem  cum  fundamento  in  re,  sed  solum 
rationis  ratiocinantis. 

^ — Cf.  Qq.  Dpp.  de  Potentia,  Q.  VII,  a.  3. 

c)  Scotus^  Subtilis  Doctor,  novam  quamdam  mediamque 
inter  realem  et  mentalem  invexit  distinctionem,  nomine 
actualem-formalem:  actualem^  quasi  sit  a parte  rei  ante 
omnem  mentis  conceptum;  formalem  vero,  velut  reponen- 
dam non  inter  res  quas  propria  gaudent  existentia,  sed  inter 
formalitates  seu  modos  ejusdem  rei,  v.  g.  inter  animalitatem 
et  rationalitatem  in  homine.  Hanc  igitur  distinctionis  spe- 
ciem Scotus  cum  suis  inter  Dei  naturam  ej usque  attributa 
constituit. 

d)  Communissima  vero  Doctorum  opinio,  quae  est  S.  Tho- 
mae,  virtnaJem  tantum  distinctionem  tuetur,  quam  etiam 
vocant  rationis  ratiocmatee  seu  cum  fundamento  in  re. 

CoiioitiMio  V\  — In  Deo  nox  potest  accidens  esse  ullum- 

VE  ATTRIBUTUM  REAiUTER  AB  EJUS  ESSENTIA  DISTINCTUM.  — Id 

secundum  fidem  asseritur  ex  decreto  Eugenii  III  in  Hhem. 
Cone,  contra  Grilbertum  lato;  ubi  legimus:  « Sicubi  vero 
dicitur:  Domini  sapientia  sapientem,  magnitudine  magnum, 
Divinitate  Deum  esse  et  alia  hujusmodi,  credimus  nonnisi 
ea  sapientia,  quae  est  ipse  Deus,  sapientem  esse,  nonnisi  ea, 
magnitudine,  quae  est  ipse  Deus,  magnum  esse,  nonnisi  ea 
aeternitate,  quae  est  ipse  Deus,  aeternum  esse,  nonnisi  ea 
unitate  unum  quae  est  ipse,  etc.  » Jamvero  nullum  accidens 
in  abstracto  de  subjecto  praedicatur.  Ergo. 

1"  Et  sane  favet  traditio,  testante  Augustino  (de  Trin.  L 
V,  c.  5j:  « In  Deo  nihil  secundum  accidens  dicitur  ».  Quod 
(ibid.  c.  1)  ita  expresserat:  « Intelligamus  Deum,  si  possu- 
mus, quantum  possumus,  sine  qualitate  bonum,  sine  quan- 
titate magnum,  sine  indigentia  creatorem,  sine  situ  prae- 
sidentem, sine  habitu  omnia  continentem,  etc  ».  Accedit  Deo- 
M.  (Ep.  15,  c.  5 ad  Turribiumj  inquiens:  « Nemo  hominum 
veritas,  nemo'sapientia,  nemo  justitia  est;  sed  multi  sunt 
participes  veritatis  et  sapientiae  atque  justitiae.  Solus  autem 
Deus  nullius  participatione  indigus  est;  de  quo  quidquid 
digne  utcumque  sentitur,  non  qualitas  est,  sed  essentia  ». 

2"  Ratione  sic  res  evincitur. 

a)  Ex  Dei  actualitate.  — Subjectum  comparatur  ad  acci- 
dens sicut  potentia  ad  actum;  siquidem  recipiendo  accidens 
fit  aliqualiter  in  actu.  Atqui  quaecumque  potentialitas  incom- 
possibilis  est  cum  summa  Dei  actualitate.  Ergo. 

h)  Ex  Dei  natura  seu  esse.  — Deus  est  suum  esse.  Atqui 
ipsum  esse  nihil  aliud  adjunctum  habere  potest.  Ergo  nul- 
lum accidens  inveniri  potest  in  Deo.  Alin.  expl.  ex  differen- 
tia inter  abstractum  et  concretum.  Primum  enim,  ut  sic,  ni- 
hil secum  compatitur  secundum  intellectum  neque,  si  exstare 
supponatur,  secundum  rem,  v.  g.  albedo,  ut  sic,  omne  aliud 
a se  excludit;  verum  concretum  multis  misceri  permittitur, 
V.  g.  subjectum  album  simul  est  vel  dulce  vel  amarum. 

Ergo,  licet  ens^  ex  natara  et  esse  compositum,  in  ipso  com- 
positionis subjecto  quidpiam  aliud  a se  conjunctum  admit- 
tat, ipsum  tamen  esse  im participatum  et  purum  nihil  in  se 
aliud  compati  potest  (Cajetanus). 

c)  Ex  Dei  prioritate  incausata.  — Omne  accidens,  aut  est 
per  accidens  et  commune,  ut  albedo  in  homine,  aut  per  se 
-et  proprium,  ut  risibilitas.  Atqui  utrumque  Deo  repugnat. 
Ergo.  Min.  ostend.  quoad  p.  Accidens  enim  commune 
prsesupponit  aliud  a quo  sit,  nec  proinde  convenit  ei  quod 
est  simpliciter  primum  ens.  2"^  p.  apparet;  siquidem  accidens 
proprium  ex  principiis  subjecti  causatur,  ideoque  repugnat 
naturae  causae  omnino  improductae,  haud  secus  ac  quantitas 
materialis  immateriali  substantiae. 

€ouoiiisio  2^.  — Distinctio,  qua  Dei  attributa  ab  essen- 
tia ET  INTER  SE  SECERNUNTUR,  NEC  NOMINALIS  TANTUM,  NEC  AC" 
TUALIS-FORMALIS,  SED  VIRTUALIS-MINOR  DICI  DEBET. 

l'"  Pars  probatur. 

l'’  Contra  Eunomianos.  — Si  Dei  attributa  nomine  tan- 
tum distinguerentur,  una  eademque  ratio  foret  diversis  vo- 
cibus significata;  unde  dicens  Deum  esse  immutabilem  idem 
significaret  ac  sapientem.  Jam  vero  « ecquid,  ait  S.  Basilius 
(1.  I cont.  Eunomium),  hac  confusione  fieri  potest  absur- 
dius? » — Eo  vel  magis,  quia  tunc  nugatorius  esset  Scriptu- 
rae sermo  plura  de  Deo  praedicantis,  v.  g.  (Jer  XXXII,  19): 
Fortissime,  mapne,  potens.  Dominus  exercituum  nomen  tibi. 

2'^  Contra  Xominales,  distinctionem  mentalem  in  attri- 
butis ex  sola  Dei  connotatione  ad  varios  effectus  agnoscen- 
tes: quos  ita  ex  S.  Thoma  (I,  Dist.  II,  q.  I,  a.  2)  confuta- 
mus: « Quidam  dicunt  quod  ista  attributa  non  difierunt  nisi 
penes  connotata  in  creaturis;  quod  esse  non  potest:  a)  tum 
quia  causa  non  habet  aliquid  ab  effectu,  sed  e converso,  unde 
Deus  non  dicitur  sapiens,  quia  ab  eo  est  sapientia,  sed  potius 
res  creata  dicitur  sapiens,  inquantum  imitatur  divinam  sa- 
pientiam; h)  tum  quia  ab  aeterno,  creaturis  non  existentibus, 
etiamsi  nunquam  futurae  fuissent,  fuit  verum  dicere:  quod 
est  sapiens,  bonus,  et  hujusmodi  ». 

2'"  Pars  ostend.  contra  bcotum  et  Scot istas. 

Et  1"  distinctio  actualis-formalis,  generatim  sumpta, 
losophice  falsa  est.  Etenim  distinctio  realis  ex  natura  rei 
existit,  non  ab  intellectu;  distinctio  vero  rationis  ab  intel- 
lectu est.  Atqui  inter  distinctionem  non  ab  intellectu  et  dis- 
tinctionem ab  intellectu  impossibile  est  medium  dari;  siqui- 
dem esse  et  non  esse  ab  intellectus  opere  contradictorie  op- 
ponuntur. Ergo  inter  distinctionem  realem  et  distinctionem 
rationis  nequit  esse  media  illa,  quam  actualem- formalem 

vocant;  ^ verum  haec  magis,  prout  a Scoto  ponitur,  sub  ge- 
nere distinctionis  realis  collocanda  foret,  dum  tamen  ani- 
malitatem  et  rationalitatem  in  homine  taliter  distingui  er- 
roneum est. 

2^*  Falsitas  ejusdem  distinctionis,  attributis  Dei  applica- 
tae, theologice  apparet.  — a)  Etenim  (ut  egregie  arguit  Bil- 
luart,  de  T)eo^  Diss.  II,  a.  3),  distinctio  scotistica  aperte 
contradicit  Conciliis  et  Patribus  definientibus  Deum  esse 
unam  omnino  rem  simplicissimam,  ideoque  dubium  non  est 
quin  saltem  multum  faveat  damnatis  erroribus  Gilb.  Porre- 
tani  et  Palamitarum. 

b)  Insuper,  juxta  illam  theoriam,  divina  essentia,  utpote 
receptiva  formalitatum  a se  in  re  distinctarum,  potentialite_r 
se  haberet  ad  illas : quod  repugnat  maximae  Dei  actualitati. 
— Quaecumque  etiam  formalitas,  ipsaque  essentia  per  actua- 
lem in  re  distinctionem  ab  aliis  quodammodo  limitaretur; 
quod  repugnat  infinitati  divini  esse  comprehendentis  in  sua 
reali  integritate,  secundum  unum  formalem  conceptum  huic 
infinitae  realitati  adaequate  correspondentem,  quamcumque 
perfectionem.  - 

3"^  Pars  de  distinctione  virtuali  communiter  tenetur  a 
theologis,  potestque  suaderi: 

1*^  Indirecte,  sc.  ex  falsitate  aliarum  sententiarum.  — 
Dejecta  quippe  distinctione  reali,  nominali  quoque  seu  pure 
mentali,  necnon  actuali-formali,  reliquum  est  ut  virtualem 
concedamus. 

2®  Directe,  ex  D.  Thoma  (I,  Dist.  II,  q.  I,  a.  3 ^).  — Ea 
dicuntur  distingui  virtualiter  quae,  quamvis  sint  in  se  res 
simplicissima,  aequivalent  tamen  pluribus  realiter  distinctis 
et  diversos  producunt  effectus,  unde  praebent  intellectui  nos- 
tro fundamentum  formandi  conceptus  inadaequatos  quasi 
rerum  reipsa  distinctarum;  ex  quo  in  mente  resultat  distinc- 
tio quaedam  quae  dicitur  rationis  ratiocinatae  seu  cum  funda- 
mento in  re.  Atqui  in  Deo  essentia  et  attributa,  etsi  res 
simplicissima,  aequivalent  tamen  pluribus  realiter  distinctis, 
etc.  Ergo.  — Haec  distinctio,  quae,  relata  ad  rem,  virtualis  seu 
virtute  realis  dicitur,  relata  vero  ad  mentem,  rationis  ratio- 
cinatae nomine  designatur,  duplex  fundamentum  habet:  ^ri- 
mum  quidem  et  veluti  remotum  ex  parte  rei  conceptae,  qaod 
est  divini  esse  eminentia  et  virtualis  multiplicitas;  alterum 
vero  et  proximum  ex  parte  intellectus  nostri,  cujus  infir- 
mitas ea  est  quae  non  valet  illam  Dei  eminentiam  unico 
actu  attingere,  sicut  ipse  Deus  se  intelligit,  verum  indiget 
multis  inadaequatis  conceptibus. 

* — Cf.  Joan.  a S.  Thoma.  loc,  cit.,  a.  6. 

2 — Cf.  Billuart.  loc.  cit;  — Caiet.  in  Op.  de  Ente  et  Ess.  Q.  XII. 

3 — Cf.  etiam  I,  Q,  XIII,  a.  4. ' 

Notandtim  tamen  est  distinctionem  virtiialem  haberi  ge- 
minam: majorem  scii,  et  minorem  (cf.  art.  praec.),  prouti 
praecisio  unius  ab  altero  vel  exclusica  sit,  seu  in  conceptu 
unius  nullo  modo  aliud  includat,  quo  modo  in  homine  se 
habet  animalitas  respectu  rationalitatis,  vel  sit  inclusiva,  seu 
implicite  in  unius  ratione  aliud  involvat.  — Jam  vero  di- 
stinctio, quam  modo  circa  Dei  attributa  constituimus,  non 
virtualis-major,  sed,  annuentibus  plerisque  theologis,  virtua 
lis-minor  dicenda  est;  quandoquidem,  licet  propria  definitio 
unius  attributi,  puta  divinae  sapientiae,  non  sit  formaliter 
definitio  alterius,  puta  bonitatis,  nec  ipsius  essentiae  Dei,  ^ 
tamen  conceptus  noster  formalis  divinae  sapienticC  inclu- 
dere debet  rationem  entis  infiniti  quocum  sapientia  identi- 
ficatur,  proindeque  implicite  includit  totum  id  quod  ad 
hanc  rationem  pertinent  seu  quod  in  Deo  est.  ^ 

Solv.  oJ>j.  (cont.  conci.)  — Obj.  1.  — Id  quod  in  uno 
est  accidens  non  potest  in  alio  esse  substantia.  Atqui  sunt 
in  nobis  accidentia,  ut  sapientia,  virtus,  quae  Deo  attribuun- 
tur. Ergo. 

Resp.  D.  M:...  secundum  praedicationem  univocam,  C; 
secundum  praedicationem  analogicam,  X.  — C.  d.  m.  eodem 
sensu.  — Neg.  coiueq.  (Cf.  quaest.  seq.) 

Obj.  2.  — Oportet  in  Deo  esse  omnium  generum  princi- 
pia. Atqui  multa  sunt  genera  accidentium.  Ergo. 

Resp.  d.  M:...  categorice,  N;  trascendentaliter,  C.  — C. 
m.  - Neg.  conseq. 

Cum  substantia  sit  prior  accidentibus,  accidentium  prin- 
cipia reducenda  ultimo  sunt  in  principia  substantiae.  Jam- 
vero  Deus,  substantiae  auctor,  nec  est  in  genere  substantiae, 
nec  ullum  accidentis  genus  categorice  praehabet;  verum 
extra  omnia  genera  existens,  totius  esse  fons  est  et  origo. 

ARTICULUS  VII. 


Utrum  Deus  sit  omnino  simplex. 

Remotis  omnibus  compositionis  generibus  quae  in  crea- 
turis observantur,  dubium  forfce  succurret  num  Deus,  tanta 
celsitudine  suae  essentiae  creata  cuncta  transcendens,  alium 
quemdam,  etsi  nobis  ignotum,  compositionis  modum  intra  se 
claudere  queat:  ad  quam  dissipandam  dubietatem  praesens 
articulus  instituitur.  — Adstruenda  est  simplicitas  non  qui- 
dem negativa  et  potentialitatis,  sed  positiva  et  perfectionis. 


— Cf.  Card,  Satolli,  Prcelectiones.  Vol.  1,  f)-  516. 
2 — Cf.  de  Potentia.  Q.  VII,  a,  4 ad  8. 


oo 


QU^^:ST.  I.  ART.  VII. 


Coueiii!!«io.  — Deus  est  omnino  simplex:  — quod  Cone.  La- 
ter. IV  (cap.  Firmiter)  et  Cone.  Vatie.  (Const.  de  Fid.  eath. 
c.  1)  expresse  definierunt. 

l""  SS.  Patres  unanimi  voce  id  prsedicant.  Praeter  Augus- 
tiniim.  cujus  mens  de  summa  Dei  simplicitate  clare  accipi- 
tur (VI  de  Trin.  c.  6 et  7 per  totum)  occurrit  Greg.  Xaz. 
(Orat.  45j  affirmans  « Deum  esse  naturae  prorsus  simplicis, 
quin  tamen  simplicitas  illi  natura  sit  » necnon  Athanasius 
(De  Synodis,  n.  31)  negationem  illius  veritatis  vocans  « no- 
vum blaspiiemiae  genus  ». 

2®  Ratio  in  promptu  est  multiplici  ex  medio. 

a)  Ex  induetione  exelusiva.  — Compositio  quaecumque 
vel  ad  corpus,  vel  ad  substantiam,  vel  ad  ens  sive  logicum 
sive  reale  pertinet.  Atqui  Deo  subtraximus  tum  compositio- 
nem corporis,  tum  compositionem  substantiae,  sive  quae  es- 
sentiam, sive  quae  subsistentiam,  sive  quae  existentiam  respi- 
cit, necnon  compositionem  entis  universalius  sumpti,  sive 
logici  sive  realis.  Ergo. 

b)  primo  ente.  — Omne  compositum  posterius  est  suis 
componentibus  et  ab  eis  dependens.  Atqui  constat  Deum  esse 
primum  ens,  omnimoda  gaudens  independentia.  Ergo. 

e)  prima  eausa  effieiente.  — Omne  compositum  causam 
habet:  siquidem  quaecumque  secundum  se  diversa  sunt,  uti 
quaevis  componentia,  in  aliquod  unum  non  conveniunt  nisi 
per  causam  ea  adunantem.  Atqui  Deus,  utpote  prima  effi- 
ciens causa,  causam  habere  non  potest.  Ergo. 

d)  Ex  aetu  picro.  — In  omni  composito  oportet  esse  po- 
tentiam et  actum;  quia  vel  una  partium  actus  est  respectu 
alterius,  vel  saltem  omnes  paries  velut  in  potentia  ad  totum 
se  habent.  Atqui,  ut  pluries  adseruimus,  Deus  est  actus  pu- 
rus, ab  omni  potentialitate  immunis.  Ergo. 

e)  Ex  puro  esse.  — In  omni  composito  est  aliquid  quod 
non  est  ipsum.  Atqui  impossibile  est  Deum  in  se  habere 
aliquid  quod  non  sit  ipse  Deus.  Ergo.  Alaj.  proh.  Omne  to- 
tum vel  est  heterogeneum  vel  homogeneum.  Atqui  in  priore 
manifeste  apparet  de  nulla  dissimilium  partium  praedicari 
totum,  sicut  nulla  partium  hominis  est  homo;  in  posteriore 
vero,  licet  aliquid  dicatur  de  toto  et  de  parte,  v.  g.  esse 
aquam,  aliquid  tamen  de  toto  praedicatur  quod  nulli  parti- 
um convenit,  v.  g.  esse  kilogrammum.  Ergo.  AFcn.  ostend: 
quia,  etsi  dici  possit  de  habente  formam  aliquid  quod  non 
est  ipsum,  tamen  in  ipsa  forma  nihil  est  alienum.  Jam  vero  • 
Deus  est  ipsa  forma  Deitatis,  vel  potius  ipsum  purum  esse. 
Ergo. 

Solv.  obj.  — Obj.  1.  — Ea  quae  sunt  a Deo  Deum  imitan- 
tur. Atqui  in  creaturis  nihil  est  omnino  simplex.  Ergo. 

Resp.  D.  M:...  secundum  quod  convenit  inadaequatis  ef- 
fectibus, C ; adaequate,  aX"".  — C.  m.  — ^eg.  conseq. 

Ea  quae  sunt  a Deo  Deum  imitantur  prouti  sibi  conve- 
nit, nempe  sicut  causata  primam  causam.  Est  autem  de  ra- 
tione causati  ut  sit  aliquo  modo  compositum,  saltem  ex  es- 
sentia et  esse,  quod  quidem  alia  compositionis  genera  invol- 
vit; licet  imitatio  aliqualis  divinae  simplicitatis  habeatur  vel 
in  rerum  principiis  vel  in  unitate  subsistentium. 

Obj.  2.  — Omne  quod  est  melius  Deo  tribuendum  est. 
Atqui  composita  meliora  sunt  simplicibus,  sicut  mixta  ele- 
mentis vel  animalia  suis  partibus.  Ergo. 

Resp.  D.  M:  Omne  quod  est  melius  simpliciter...  C ; quod 
est  melius  respective  tantum,  — C.  d.  m.  — Xeg.  conseq. 

Composita  apticl  nos  meliora  sunt  simplicibus,  quia  quo 
magis  res  a potentialitate  et  simplicitate  negativa  materiae 
per  compositionis  formam  recedunt,  eo  perfectiorem  actua- 
litatem  attingunt.  Sed  Deus,  qui  est  forma  tantum  seu  esse, 
perfectionem  suam  infinitam  consequitur  secundum  simpli- 
citatem actua litatis;  ad  quam  quum  Angeli  propinquius  ac- 
cedant, ideo  perfectiores  corporibus,  licet  simpliciores,  exi- 
stunt. 


ARTICULUS  VIII. 

Utrum  Deus  in  compositionem  aliorum  veniat. 

Ea  est  divinae  naturae  excellentia  et  dignitas  ut  non  so- 
lum in  se  simplicissima  sit,  verum  nec  m aliorum  composi- 
tionem quomodocumque  venire  possit.  — Postremum  hoc 
quaestionis  argumentum  ut  recte  definiatur,  praeadvertendum 
est  quid  compositio  proprie  dicta  requirat,  quidve  aberran- 
tes a sana  doctrina  passim  de  ea  re  haereticali  ore  protu- 
lerint. 

1°  luxta  Cajetanum  (in  h.  art.),  venire  in  compositionem 
alicujus  exigit  quatuor  conditiones,  a)  Prima  est  distinctio 
realis  ab  illo,  quia  ejusdem  ad  seipsum  non  est  compositio. 
h)  Secunda  est  conjunctio  realis  cum  illo,  quia  ex  sola  con- 
junctione secundum  rationem  compositio  non  fit.  c)  Tertia 
est,  quod  conjunctio  sit  secundum  esse;  non  sufficit  enim 
conjunctio  secundum  situm  vel  aJium  respectum  extrinse- 
cum.  d)  Quarta  sibi  vult  quod  unio  fiat  secundum  rationem 
actus  et  potentiae;  secus  enim,  etsi  duo  jungantur  secundum 
esse,  compositio  deest,  ut  patet  non  solum  de  personis  divi- 
nis in  uno  esse  Deitatis,  sed  etiam  de  Verbo  Dei  incarnato 
secundum  hypostaticam  unionem.  Quaerere  ergo,  utrum  Deus 
veniat  in  aliarum  rerum  compositionem,  est  quaerere,  an  rei 
alteri  conjungi  possit  secundum  esse  et  sub  ratione  actus 
vel  potentiae. 

2*^  Errores  ad  tres  PantJieisrni  formas  reduci  possunt, 
nempe  ad  mater ialisticam,  ad  formalisticam,  et  ad  ideali- 
sticam.  — a)  Prima  est  quam  docuit  David  de  Dinando  ^ 
(saec.  XIII),  stultissime  ponens  Deum  esse  materiam  pri- 
mam; cui  absurditati  concordat  turpis  Materialistarum  im- 
pietas, necnon  systema  Ben.  Spinosae,  qui  unicam  mundi 
substantiam,  videl.  Deum,  sub  duplici  manifestatione  intel- 
ligentiae  et  extensionis  agnovit  (saec.  XVIII j.  — h)  Ad  Pan 
theismum  formalisticum  pertinet  error  ponentium  Deum 
esse  animam  coeli,  aut,  ut  testatur  S.  Aug.  de  Marco  Var- 
rone (VII  de  Civ.  Dei,  c.  6),  Deum  esse  animam  mundi.  Nec 
aliter  sensit  Almariciis,  Davidis  de  Din.  magister,  qui  ex  rea- 
lismo  quodam  exagerato  in  solvenda  universalium  quaestio- 
ne progressus  est  cum  suis  ad  asserendum  Deum  habendum 
esse  veluti  principium  formale  omnium  rerum.  ^ Huc  etiam 
spectat  recentior  Ros  minii  aberratio,  quae  tot  tantasque  nu- 
per in  Italia  excitavit  turbas  quamque  infra  succinctim  ex- 
pendemus. — c)  Demum  Pantheismus  idealisticus  Deum  ab- 
surdissime facit  subjectum  necessariae  cujusdam  et  logico- 
realis  evolutionis  de  statu  Ideae  seu  Absoluti  in  se  (Pater) 
ad  statum  Xaturae  seu  Absoluti  extra  se  (Filius)  ex  quo  fit 
reditus  ad  statum  Spiritus  seu  Absoluti  in  se  et  propter  se 
(Sp.  Sanctus) 

Coiicinsio.  — Deus  xon  postest  quomodocumque  ix  alio- 
rum COMPOSITIONEM  VENIRE,  NEC  UT  MATERIA,  NEC  UT  FORMA  VEL 
ESSE  FORMALE,  NEQUE  UT  EVOLUTIONIS  SUBJECTUM. 

Prob.  generaliter. 

l'’  Ex  Scriptura.  — a)  De  Deo  enim  dicitur  (Is.  VI,  I): 
« Vidi  Dominum  sedentem  super  solium  excelsum  et  elevatum. 
(Ps.  VIII,  2);  Elevata  est  magnificentia  tua  super  * coelos. 
(Pom.  IX,  5):  Qiii  est  super  omnia  Deus  benedictus  in  sae 
cula.  — b)  Ad  rem  pertinent  omnes  sententiae  quibus  pro- 
pelluntiH’  idololatrae  qui  incommunicahiJe  nomen  lapidibus 
et  lignis  imposuerunt  fSap.  XIV,  21). 

2®  Ex  traditione.  - Dionysius  ^ (De  div.  nom.  c.  II,  n.  5) 
ait:  « Neque  tactus  est  ejus  (Dei)  neque  alia  quaedam  ad 
partes  commiscendas  communio  ».  Et  S.  Bernardus  (Serm. 
4 in  Cant.  n.  4):  « Deus,  inquit,  est  esse  omnium  causale,  non 
materiale  ». 

3"  Ratione. 

a)  Ex  causa  efficiente.  — Ostensum  est  Deum  esse  causam 
I rimam  efficientem,  sine  qua  nihil  existere  posset.  Atqui 

’ — Cf.  Gonzalez,  Hist.  phil..,  Vol.  II,  pp.  193-198. 

2 — Cf.  C.  G.,  1.  1,  c.  26-27. 

3 — Cf.  Zigliara,  Propaedeiitica,  1.  I,  c.  7. 

* — Hoc  nomine  citabimus  veterem  illum,  quicumque  fuerit,  auctorem 
cujus  scripta  magni  aestimantur  a theologis. 

causa  efficiens,  utpote  in  actu,  non  incidit  in  idem  nec  nu- 
mero nec  specie  cum  materia  effectus  quse  est  in  potentia; 
pariter  nequit  cum  forma  rei  factae  neque  cum  esse  ejus 
formali,  in  essentia  participato,  convenire  identitate  nume- 
rica,  quanquam  habeatur  aliqua  convenientia  vel  specifica 
vel  saltem  analogica;  uno  verbo  causa  effectrix  effcit  rem 
a se  dependentem,  non  vero  sese  in  eam  evolvit.  Ergo. 

h)  Ex  primo  et  per  se  agente.  — Cum  Deus  sit  prima 
causa  efficiens,  ejus  est  primo  et  per  se  agere,  seu  non  ut 
causa  secunda,  nec  per  quidquam  aliud  a se.  Atqui  quod 
venit  in  compositionem  alicujus  nequit  esse  primo  et  per  se 
agens,  sed  magis  compositum  (licet  absolute  compositum 
ipsum  hac  nobilitate  careat):  non  enim  manus  agit,  sed  homo 
per  manum,  sicut  ignis  per  calorem  calefacit.  Ergo. 

c)  Ex  ente  primo  simpliciter.  — Deus  est  simpliciter  pri- 
mum ens.  Atqui  nulla  pars  compositi  potest  esse  simpliciter 
prima  in  entibus;  proinde  nec  materia,  nec  forma  aut  esse 
formale,  nec  evolutionis  subjectum.  Ergo.  Min.  proh,  a)  Non 
materia:  quippe  haec  in  potentia  est,  potentia  autem  sim- 
pliciter seu  absolute  posterior  est  actu,  hj  Non  forma  vel 
esse  formale:  forma  enim,  quae  est  pars’  compositi,  est  forma 
participata,  cui  etiam  participative  advenit  esse  existentiae 
secundum  recipientis  naturae  proportionem;  ^ sicut  vero  par- 
ticipans, ita  et  participatum  posterius  est  eo  quod  sit  per 
essentiam,  c)  Non  subjectum  evolutionis:  omnis  enim  evo- 
lutio seu  progressus  qualitercumque  sumptus  agens  prae- 
supponit  per  quod  subjectum  de  imperfecto  ad  perfectum 
adducatur.  Ergo. 

Proh,  conci,  specialiter. 

I.  Contra  Pantlieismum  mater iaPisticum.  — 1”  Recolendum 
est  inter  propositiones  a S.  R.  C.  Un.  Inq.  damnatas  (1861) 
hanc  numero  haberi:  « Res  creatae  sunt  in  Deo  tanqiiam 
pars  in  toto;  non  quidem  in  toto  formali,  sed  in  toto  infi- 
nito, simplicissimo,  quod  suas  quasi  partes,  absque  ulla  sui 
divisione  et  diminutione,  extra  se  ponit  ».  — Praesto  est  etiam 
definitio  Cone.  Vatie,  (cap.  I,  can.  3):  « Si  quis  dixerit  unam 
eamdemque  esse  Dei  et  rerum  omnium  substantiam  vel  es- 
sentiam, A.  S ». 

2®  Praeter  argumenta  superius  allata,  quaeque  directe  rem 
conficiunt,  falsitas  Pantheismi  materialistici  patet  ex  absur- 
dis. — Illo  enim  admisso,  sequeretur  a)  vel  unum  esse  in 
mundo  individuum,  vel  Deos  haberi  pene  infinitos;  h)  insu- 
per (arguimus  contra  Spinosam)  diversa  genera  diversasque 
species,  imo  contrarias  prorsus  proprietates  de  uno  eodem- 
que  Deo  praedicari;  c)  cuncta  quoque  ex  caeca  quadam  na- 
turae necessitate  prodire  sine  praevia  Mentis  ordinatione: 


— C.  G.,  1.  I,  c.  26,  arg.  2-3.  . 

■quae  omnia  aliaqne  istiusmodi,  non  philosophantium  opina- 
menta  sunt,  sed  deliramenta  insanientium.  ^ 

II.  Contra  Pantheismum  for mal ist icti m et  Posminianum. 

1°  Praestat  breviter  exponere  systema  E-ominii,  unde  pos- 
sit lector  rectius  intelligere  opportunitatem  ejus  damnatio 
nis  magnaque  discrimina  in  quae  theosophus  ille  universam 
fere  cum  philosophiam  tum  theologiam  adduxit.  ^ — Sum- 
mum Eosminii  hoc  fuisse  videtur,  ut  quaecumque 

sint,  sive  in  ordine  logico  et  intelligibili,  sive  in  ordine  on- 
tologico  et  reali,  ad  unitatem  ejusdem  esse  reducerentur:  ex 
quo  pronum  erat  ut  non  solum,  logice,  ad  Ontologismum 
(quemadmodum  alibi  dictum  est),  sed  etiam,  ontologice,  ad 
Pantheismum  pateret  aditus.  Ille  namque  ponit  in  omnibus 
unum  idemque  esse  velut  triplici  statui  subjectum,  quatenus 
distinguit  a)  esse  initiale,  virtuale  seu  indeterminatum,  ab- 
stractum a divina  essentia,  Deo  et  creaturis  univocum;  h) 
esse  absolutum  seu  in  tota  sua  plenitudine  acceptum,  quod 
est  ipse  Deus;  c)  esse  limitatum  quod  creaturas  realiter  ex- 
stantes constituit.  Ad  hoc  explicandum,  praeter  illam  mentis 
ahstr actionem  qua  primum  esse  a Dei  essentia  praecisum 
■consideratur,  Eosminius  inducit  duas  alias  operationes  divi- 
nas, scii,  imaginationem  qua  Deus  excogitat  varios  limites 
esse  initiali  et  indeterminato  imponendos,  synthesini  vero 
qua,  limites  illos  cum  e.sse  conjungens,  reapse  creaturas  ef- 
ficit seu  creat  entia  finita.  Unde  apparet,  juxta  Eosminium, 
creationis  dogma  totum  in  eo  reponi  quod  esse  divinum,  a 
divina  essentia  mentaiiter  abstractum,  increatum,  aliquid 
Dei,  fiat  esse  creaturarum  secundum  quod  pro  diversis  re- 
rum naturis  diversis  limitationibus  circumscribatur,  ^ quod 
pantheisticum  est  plurimisque  scatet  absurditatibus. 

2”  Eevera  (ut  jam  arguebat  S.  Thomas  contra  Pantheistas 
sui  temporis  praedicta  positio  manifeste  repugnat:  a)  nam 
esse  formale  omnium  dividitur  per  esse  substantiae  et  esse 
accidentis.  Atqui  divinum  esse,  transcendens  omne  genus, 
non  est  substantiae  neque  accidentis.  Ergo  — h)  Item,  res 
per  hoc  differunt  quod  habent  diversas  naturas,  quibus  esse 
diversimode  accedit.  Atqui  esse  divinum,  quod  est  ipsa  es- 
sentia divina,  increatum,  infinitum,  nequit  ulli  naturae  ad- 
venire ullove  subjecto  utcumque  limitari.  Ergo.  — c)  Am- 
plius, esse  cujusque  creaturae  pendet  ab  aliquo  tanquam  a 
principio,  quod  est  tum  forma  rei  tum  agens.  Atqui  divi- 

^ — Cf.  scriptores  in  re  philosophica. 

2 — Cf.  ojius  periodicum  Le  Canada-franQ^ais,  Vol.  I,  ubi  in  articulo : i?o- 
^mini  et  son  systeme,  Rosminianismum  ejusque  damnationem  latius  expen- 
dimus. 

3 — Cf.  Card.  Satolli,  Praelectiones,  Vol.  I.  Q.  III,  a.  8;  — Zigliara,  Pro- 
paedeiilica,  1.  I,  c.  12. 

4 — C.  G.  1.  I.  c.  26. 

num  esse,  prorsus  independens,  omnem  sui  causam  essentia- 
liter respuit.  Ergo.  — d)  Deniurn^  Eosminius  docet  esse  illud 
initiale,  quod  unum  omnibusque  commune  ponitur,  constitui 
per  abstractionem  divini  intellectus.  Atqui  quidquid  in  Deo 
est,  sive  reale,  sive  intelligibile,  reapse  est  Deus,  ob  excel- 
lentiam divinae  naturae  omnes  essendi  modos  eminenter  et 
unite  comprehendentis.  ’ Ergo  integra  manet  conclusionis 
vis,  scii,  quod  divinum  esse  communicari  nequeat,  absque 
pantheisticae  absurditatis  labe,  ut  esse  omnium  formale.  — 
e)  Quapropter,  licet  secundum  intelligendi  modum  sive  di- 
vinum sive  humanum  esse  ad  unitatem  quamdam  propor- 
tionalem reduci  possit,  haec  unitas  seu  communitas  in  solo 
hitellettu  est,  adeo  ut  a parte  rei  idipsum  distinguatur  non 
solum  numero  pro  singulis  individuis,  verum  etiam  specie 
et  genere  pro  diversis  rerum  naturis. 

3°  Nil  mirum  quod  totum  systema  Eosminianum,  non 
solum  naturae  Dei,  sed  et  pleri sque  dogmatibus  offensum^ 
nuper  ab  Ecclesia  reprobatum  fuerit  in  variis  propositioni- 
bus de  quarum  numero  plures  ad  propositum  pertinent. 

III.  Contra  Pantheisnnim  idealisticum. 

Operis  limites  non  sinunt  Trascendentalismum  Hegheliiy 
in  quo  coacervantur  errores  Fichtei  et  Shellinghii^  longius 
exponere  et  confutare.  Pauca  proferentur  ex  quibus  palam 
cuique  fiat  quo  capitali  vitio  tam  absurdum  systema  laboret 
quamque  exitiosae  sint  ejus  consequentiae  cum  logicae  tum 
ontologicae. 

V Hegheliani  assumunt,  velut  fundamentum  suae  theo- 
riae, ^ evolutionis  principium  (Idea-logica)  in  potentia  et  in 
fieri  se  habere  ad  secundum  gradum  (Idea- natura)  et  maxime 
ad  tertium  (Idea-spiritus)  in  quo  reponitur  perfectus  evolu- 
tionis terminus,  ideoque  simpliciter  potentiam  priorem  actu 
esse.  Atqui  nihil  tam  solemne  est  apud  S.  Thomam  cunc- 
tosque  philosophos  quam  illud  axioma,  scii:  in  uno  eodem- 
que  subiecto  potentiam  praecedere  actum,  at  in  actum  adduci 
non  posse  nisi  per  ens  in  actu,  ideoque  absolute  prius  dari 
aliquid  in  actu  quam  ens  in  potentia.  Ergo. 

‘2'"  Systema  illud,  omnia  quae  sunt  ex  primo  Ideae  germine 

— Cajetanus,  iu  I,  Q.  XV,  a.  1;  — Zigliara.  loc.  cit. 

2 — Xotaudse  sunt  praesertim  sequentes:  6’‘  In  esse  quod  praescindit  a 
creaturis  et  a iJeo,  quod  est  esse  indeterminatum , atque  in  Deo,  esse  non  in- 
determinato sed  absoluto,  eadem  est  essentia.  — 8"-  Entia  finita,  quibus  com- 
ponitur mundus,  resultant  ex  duobus  elementis,  id  est  ex  termino  reali  fi- 
nito et  ex  esse  initiali  quod,  eidem  termi.uo  tribuit  formam  entis.  — 12“  Fi- 
nita realitas  non  est,  sed  iJeus  facit  eam  esse  addendo  infinitae  realitati  li- 
mitationem. Esse  initiale  jit  essentia  omnis  entis  realis.  Esse  quod  actuat 
naturas  jinitas,  ipsis  conjunctum,  esi  recisum  a Deo.  — De  hoc  systemate, 
quatenus  dogma  divinae  simplicitatis  multipliciter  offendit,  cf.  Card.  Sa- 
tolli,  loc.  cit. 

^ — Cf.  Zigliara,  Propaedeutica,  1.  I,  c.  7. 

per  evolutionem  repetens,  non  solum  RatlonalUnniim  et  Pan- 
thehmiim  involvit,  verum  etiam,  confuso  ordine  reali  cum 
ideali,  ad  Xihillsmum  ducit.  Etenim  Idea,  quam  Hegheliani 
ponunt,  sub  prima  quadam  et  indeterminatissima  Absoluti 
ratione,  tanquam  omnium  principium,  pura  abstractio  est. 
Jamvero  abstractio,  quippe  quse  in  mente  tantum  consistit, 
nequit  reale  quidpiam  efficere,  neque  naturam,  neque  spi- 
ritum, nisi  praBSupponatur  identificata  cum  intellectu  sub 
sistente  et  actualissimo,  quem  nos  quidem  in  Deo  agno- 
scimus, Hegheliani  vero  rejiciunt.  Ergo  consequitur  maxi- 
mum absurdum,  scii,  nihil  in  mundo  realiter  existere. 

o""  Igitur  felicissime  contigit  ut  Ecclesia  perniciosa  illa 
somniantium  philosophorum  commenta  anathemate  plecte- 
ret, statuens  in  Cone.  Vat.  (cap.  I,  can.  I):  Si  quis  dixerit^ 
res  finitas  turn  corporeas  tum  spirituales^  aut  saltem  spiri- 
tuales, e divina  substantia  emanasse;  — aut  divinam  substan- 
tiam sui  manifestatione  vel  evolutione  fieri  omnia;  — aut 
denique  Deum  esse  ens  universale  seu  indefinitum^  quod  sese 
determinando  constituat  rerum  universitatem  in  genera,  spe- 
cies et  individua  distinctam,  A.  S. 

Solv.  oi>j.  — Obj.  1.  — « Esse  omnium,  teste  Dionys.  (I 
c.  coel.  Hier.  n.  I),  est  supersubstantialis  deitas  ».  Atqui  esse 
omnium  intrat  in  compositionem  uniuscujusque.  Ergo.  (Xon 
aliter  Hosminiani). 

Hesp.  D.  M:....  effective  et  exemplariter,  C;  essentialiter, 
AI  — D.  m:  esse  unum  idemque,  X;  esse  singulis  proprium 
et  diversimode  multiplicatum,  C.  — Xeg.  conseq. 

Tria  advertantur:  V in  eo  plerosque  decipi,  quia,  cum 
intellectus  noster  per  abstractionem  accipiat  esse  commune 
et  indifferens  omnium,  reputant  hoc  haberi  in  actu  exercito 
extra  mentem  in  rerum  natura;  2°  esse  omnium  dici  deita- 
tem, prout  accipitur  ut  causa  efficiens  et  exemplaris,  a qua 
cuncta  procedunt;  3°  hujus  divini  esse  similitudinem  quam- 
dam inveniri  in  rebus  secundum  esse  multiplex,  diversum, 
singulisque  proprium,  quod  ideo  ab  illo  essentialiter  differt 
et  infinite  elongatur. 

Obj.  2.  — luxta  Aug.  (I.  de  Verb.  Domini,  Serm.  117,  n.  3) 
« Verbum  Dei  (quod  est  Deus)  est  forma  qusedam  non  for- 
mata ».  Atqui  forma  est  pars  compositi.  Ergo. 

Resp.  d.  M:....  est  forma  intrinseca  et  constitutiva  rerum, 
X;  est  forma  extrinseca,  ad  cujus  exemplar  res  formatae 
sunt,  C.  — C.  d.  m.  — Xeg.  conseq. 

Obj.  3.  — Quaecumque  sunt  et  nullo  modo  differunt  sunt 
idem.  Atqui  Deus  et  materia  pro  sua  simplicitate  ita  sunt 
ut  nullimode  ab  invicem  differant.  Ergo.  ( Ita  David  de  Di- 
nando). 

Resp.  d.  M:  Quae  nec  proprie  differunt  nec  seipsis  diver- 

sificantur  sunt  idem,  C;  quae  proprie  non  differunt,  sed  ta- 
men seipsis  diversa  sunt....  X.  — C.  d.  m.  — y^eg.  conseq. 

Attendatur  oportet  distinctio  ponenda  inter  res  differen- 
tes et  res  diversas:  nam  quae  differunt  componuntur 

intrinsece  et  eo  quod  est  commune  et  eo  quod  est  singulis 
proprium,  v.  g.  homo  et  equus;  at  diversa^  non  per  differen- 
tias generi  adnexas,  sed  seipsis  diversificantur,  v.  g.  ratio- 
nale et  irrationale.  Id  in  proposito  observandum  est,  cum 
Deus  et  materia  prima  non  proprie  per  aliquas  differentias,, 
sed  seipsis  immediate  discriminentur. 

QLDESTIO  SECUNDA 

DE  DEI  PERFECTIONE 

l'"  In  linea  attributorum  seu  praedicatorum  essentialium,, 
quibus  velut  modis  totidem  intrinsecis  Dei  essentia  deter- 
minari et  compleri  intelligitur,  primum  dedimus  locum  sim- 
plicitati; quae,  etsi  ut  talis  seu  ut  in  Deo  subsistens  perfecti 
rationem  includat,  de  se  tamen  et  absolute  a perfecto  et  im* 
p^erfecto  praescindit  (cf.  Cajet,  et  Sato  Ili  ^ contra  Scotum  et 
Toletum).  Constat  enim  apud  nos  simplicia,  qualia  sunt 
prima  rerum  elementa,  esse  imperfecta.  Igitur  nunc  quae- 
rendi opportunitas  praebetur  de  perfectione  velut  de  altero 
quodam  et  potiori  praedicato  quiddidativo,  spectante  ad  Dei 
naturam. 

2'‘  — a)  Perfectio,  ut  scite  advertit  Cajetanus  {Comm.  in 
I,  Q.  IV,  a.  1),  absolute  sumi  non  debet  pro  aliqua  perfec- 
tione in  particulari,  ut  bonitas,  vita,  sapientia,  nec  etiam 
pro  omnibus  perfectionibus  in  communi,  sed  significat  mo- 
dum essendi  optimum  secundum  quamcumque  rationem 
formalem : siquidem  potest  res  intelligi  et  esse  sub  variis 
essendi  modis  quorum  unus  melior  altero  sit,  ut  v.  g.  patet 
in  progressu  augmentativo  plantarum.  Hinc  definitur:  « rei 
conditio  habentis  ea  quae  sibi  secundum  suum  genus  pro- 
priamque  essendi  rationem  competunt  ». 

h)  Ohiective  accepta,  perfectio  triplex  est:  nempe  substan- 
tialis, operativa  et  finalis,  prout  sumatur  vel  ex  integritate 
substantiae,  vel  ex  quantitate  virtutis  cuique  rei  debitae,  vel 
ex  proprii  finis  consecutione.  — Subjective  spectata,  dividitur 
in  absolutam  et  relativam,  secundum  quod  perfectum  dica 
tur  vel  universaliter  et  in  omni  genere,  vel  particulariter 
et  in  aliquo  genere  tantum:  quae  distinctio  Creatori  et  crea- 
turae convenit.  . — Creata  autem  perfectio  ulterius  distingui- 
tur in  perfectionem  simpliciter  et  perfectionem  secundum 

1 — Praelectiones,  Yol.  1,  pj).  176-77. 

quid:  prior  quidem  ea  est  quae  in  suo  proprio  et  formali  con- 
ceptu perfectionem  dicit  cum  nulla  imperfectione,  v.  g.  sa- 
pientia; posterior  vero,  quas  in  suo  proprio  et  formali  con- 
ceptu cum  perfectione  dicit  imperfectionem  admixtam,  v.  g. 
ratiocinium.  — Denique  quoad  hahendi  modum,  accipienda 
est  postrema  alia  distinctio  triplici  ratione.  Primo  enim  per- 
fectio in  aliquo  subjecto  formaliter  esse  dicitur,  quando  in 
eo  est  secundum  suam  formalem  rationem,  sicut  animalitas 
in  animante.  Virtualiter  vero  perfectio  in  subjecto  inest, 
quando  subjectum,  etsi  non  formaliter  tale,  aut  valet  per- 
fectionem illam  producere,  sicut  semen  respectu  plantae,  aut 
se  solo  praestare  potest  quidquid  praestat  perfectio  illa,  se- 
paratim  et  formaliter  inventa.  Tandem  perfectio  eminenter 
subjecto  convenit,  in  quantum  perfectiori  modo  quam  sit  in 
seipsa  praecise  considerata  possidetur:  quod  esse  potest  vel 
eminent  er- for  malit  er,  vel  eminenter-virtualiter.  ^ 

3°  Praesens  quaestio  tribus  articulis  absolvetur  ita  distri- 
butis. Nam  perfectio  divina  potest  considerari  vel  in  se 
(art.  1 1,  vel  per  comparationem  ad  aliam:  ad  aliam  vero 
comparanda  est  vel  in  quantum  habeat  Deus  perfectiones 
omnium  rerum  (art.  2),  vel  sub  respectu  similitudinis  inter 
Deum  et  creaturam  (art.  3). 

AETICULUS  I. 

Utrum  Deus  sit  perfectus. 

Circa  titulum  advertimus  Deum  sumi  secundum  naturam 
suam  quam  antea  determinavimus,  et  impraesentiarum  non 
quaeri,  an  Deus  habeat  aliquam  in  specie  vel  omnes  perfec- 
tiones, sed  tantum  an  optimo  modo  sit  id  quod  est:  hoc  enim 
perfectio  primo  et  formali  conceptu  importat.  - Porro  heic 
totum  pene  humanum  genus  consentiens  habemus,  scii,  no- 
mine Dei  intelligendum  esse  ens  undequaque  perfectum; 
iique  dumtaxat  philosophi  vel  haaretici  male  de  ea  re  sen- 
serunt qui  falsam  notionem  divinae  naturae  summaeque  per- 
fectionis mentibus  suis  finxerint,  sive  quod  cum  Materiali- 
stis  nullam  possibilem  perfectionem  praeter  corpus  admise- 
rint, sive  quod  potentialitatem  quamdam,  ut  Pantheistae  alii- 
que, aut  mali  causam,  ut  Manichaei,  in  Deo  reposuerint. 

Coufiusio.  — Deus  est  perfectissimus:  — quod  fide  tenen- 
dum est  juxta  Cone.  Vat.  (Sess.  III,  c.  1)  decernens  « Deum 
esse  omni  perfectione  infinitum....  qui  ad  manifestandam  per- 
fectionem suam....  condidit  creaturam.  » 


— Cf.  Cajet.  Comm.  in  Op.  de  Ente  et  Ess.,  Q . XII. 

Proh.  1'’  ex  Scriptura  (Matth.  V,  48):  Estote  ergo  vos  per- 
fecti, sicut  et  Pater  vester  coelestis  perfectus  est;  quae  verba 
Cone.  Later.  IV  (cap.  Damna nms)  in  hmic  modnm  interpre- 
tatur: « Estote  perfecti  perfectione  gratiae,  sicut  Pater  ve- 
ster coelestis  perfectus  est  perfectione  naturae.  » 

2°  Ex  traditione  inulta  congerere  superfluum  foret:  una 
vox  S.  Bernardi  audiatur  (Ep.  190  seu  Tract.  de  err.  Ahael. 
c.  2):  « Ille  vere  digne  pro  sua  possibilitate  divinam  aesti- 
mat magnifleentiam  qui  nihil  in  ea  cogitat  dis  par,  ubi  est 
totum  summum;  nihil  distans,  ubi  totum  est  unum;  nil  hians, 
ubi  totum  est  integrum;  nil  denique  imperfectum  vel  egens, 
ubi  totum  est  totum.  » 

3°  Ex  ratione  propria  et  intrinseca  demonstratio  accipia- 
tur. — a)  Deus  ponitur  primum  principium,  non  materiale, 
sed  activum  seu  in  genere  causae  efficientis.  Atqui  hoc  opor- 
tet esse  perfectissimum.  Ergo.  Proh.  min.  tum  indirecte  tum 
directe.  Indirecte  seu  ex  opposito:  eatenus  enim  antiqui 
philosophi,  praesertim  primae  periodi  graecae,  sive  ex  schola 
Ionica,  sive  ex  schola  Italica  seu  Pythagorica,  sive  ex  schola 
atomistica  Leucippi  et  Democriti,  ^ non  attribuerunt  primo 
principio  optimam  perfecti  conditionem,  quia  considerave- 
runt solam  materiam:  quae  quum  sit  maxime  in  potentia, 
potentiale  item  summeque  imperfectum  esse  debet  materiale 
principium.  In  adversum  autem  se  habet  primum  princi- 
pium activum:  quod  directe  probatur.  Sicut  materia,  in  quan- 
tum hujusmodi,  est  in  potentia,  ita  agens,  qua  tale,  est  in 
actu:  ergo  necesse  est  primum  et  supremum  principium 
activum  maxime  esse  in  actu.  Atqui  quod  maxime  in  actu 
est  maxime  perfectum  sit  oportet:  siquidem  perfectum  id 
praedicatur  cui  nihil  deest  secundum  suae  pertectionis  mO' 
dum.  Ergo.  ~ h)  Insuper  (ex  resp.  ad  3)  Deus  est  ip.su m 
esse.  Atqui  ipsum  esse  perfectissimum  est.  Ergo.  Minor  fun- 
datur in  eo  quod  esse  ad  omnia  cojnparatur  uti  actus  seu 
cuj  usque  rei  actu  alitas. 

Solv.  obj.  — Obj.  1.  •=  Perfectum  dicitur  quasi  totaliter 
factum.  Atqui  Deo  non  convenit  esse  factum.  Ergo. 

Pesp.  D.  M:....  quantum  ad  originem  vocis  C;  quantum 
ad  rationem  voce  significatam,  X.  — D.  m:...  quoad  habitu- 
dinem factionis,  C;  quoad  rationem  completi  actus  ad  quem 
factio  terminatur,  X.  — Ecg.  conseq. 

Balbutiendo  ut  possumus,  ait  -Greg.  (Y  Mor.  c.  36),  ex- 
celsa Dei  resonamus:  quod  enim  factum  non  est,  proprie 
perfectum  dici  non  potest,  nempe  etymologice.  Sed  quia,  in 
his  quae  fiunt,  tunc  dicitur  aliquid  esse  perfectum  cum  de 
potentia  in  actum  educitur,  hinc  nomen  « perfectum  » trans- 

1 — Cf.  Laforet,  Hist,  de  la  Philosophie,  T.  I. 

sumitur  ad  significandum  omne  illud  cui  non  desit  esse  in 
actu,  sive  lioc  habeat  per  modum  perfectionis,  ut  creatura, 
sive  non,  ut  Deus. 

Obj.  2.  — Deus  est  primum  rerum  principium.  Atqui 
principia  rerum  videntur  esse  imperfecta.  Ergo. 

Resp.  D.  M:...  principium  materiale,  X;...  activum,  C.  — 
C.  d.  m.  — Xeg.  conseq. 

Ea  est  habitudo  inter  principium  materiale  et  principium 
activum  quod  primum,  utpote  imperfectum  et  in  potentia, 
alterum  praesupponit  actualius  et  perfectius  a quo  possit  de 
potentialitate  sua  in  actum  reduci;  sicut  semen,  a planta 
decisum,  nonnisi  virtute  plantae  generantis  similem  huic 
progignere  valet.  Ergo  principia  rerum  materialia  activa 
subaudiunt;  quae  ipsa,  ob  nativam  suam  imperfectionem,  ut 
agere  possint,  primum  principium  activum  perfectissimum 
seu  undequaque  in  actu  praerequirunt. 

Obj.  3.  — Essentia  Dei  est  ipsum  esse.  Atqui  esse,  quippe 
communissimum,  maxime  imperfectum  videtur.  Ergo. 

Resp.  d.  M:...  ipsum  esse  subsistens  singularissimo  actu 
C;....  esse  praedicabile  de  omnibus  uti  ens.  A".  — D.  m : esse 
subsistens,  X;  esse  creatum,  S.  d:  in  quantum  sumatur  ut 
ens  determinabile  secundum  substantiam  et  accidens,  C;  in 
quantum  sumatur  ut  actualitas  omnium,  A\  — Xeg.  conseq. 

V Esse  aliud  est  subsistens  et  increatum,  aliud  vero  crea- 
tum: quod  etiam  dupliciter  sumi  potest,  nempe  vel  pro 
ente  seu  essentia  multimode  determinabili,  vel  pro  esse  actua- 
lis existentiae  in  essentia  recepto.  — Jamvero  2'"  id  discri- 
minis est  inter  ens  creatum  seu  esse  essentiae  actuabile,  de- 
terminabile, et  esse  existentiae,  actuans  et  perficiens,  quod 
prius  omnibus  commune  se  habet  per  modum  potentiae  re- 
cipientis, posterius  vero  per  modum  actus  recepti,  quatenus 
omnium  formale  est  et  ultima  actualitas.  — Quare  S""  inferre 
legitimum  est,  ipsum  esse  subsistens  in  nulla  essentia  re- 
ceptum et  limitatum  summam  sibi  adsciscere  perfectionem. 

ARTICULUS  II. 

Utrum  in  Deo  sint  perfectiones  omnium  rerum. 


Cum  jam  in  praecedentibus  clare  constiterit  Deum  esse 
omnino  perfectum,  dubium  obviam  fit  num  iste  optimus 
essendi  modus  talis  tantusque  sit  ut  claudat  in  se  omnes 
sive  exstantes  sive  possibiles  rerum  perfectiones,  seu  num 
Deus  perfectus  sit  in  omni  genere  perfectionis  quomodocum- 
que sumptae.  ’ — Id  sane  explicite  quaeritur;  verum  et  aliud, 
quasi  implicite  ab  Auctore  praelibatum,  nobis  inquirendum 

est,  videlicet  q^iio  modo  hae  perfectiones,  semel  atque  in  Deo 
ponantur,  Ipsi  tribuendae  sint. 

Vix  memorare  ex  historia  opus  est,  philosophos  illos 
graecos  et  arabes  qui  creata  quaeque  tum  exemplaritati  tum 
efficientiae  divinae  causae  subtraxerunt,  ea  repetendo  vel  ab 
ideis  separatis  ut  Plato,  vel  a finito  quodam  intellectu  agente 
ut  Anaxagoras  et  Avicenna,  praesentem  veritatem  directe  of- 
fendisse. 

Hanc  ergo  duabus  conclusionibus  propugnandam  susci- 
piamus. 

Coueliisio  l'\  — In  Deo  sunt  perfectiones  omnium  re- 
rum; prouti  sanxit  Cone.  Vatie,  superius  citatum.  Quid  enim 
hoc  dogmate  manifestius? 

l"*  Ex  Seriptura  colligitur:  a)  tum,  in  genere,  omnis  bo- 
nitatis plenitudinem  in  Deo  praehaberi  juxta  illud  Dei  ad 
Moysem  cupientem  ejus  faciem  videre  (Exod.  XXXIII,  19): 
Ego  ostendam  tibi  omne  bonum;  b)  tum,  in  speeie,  materiales 
etiam  perfectiones  quodammodo  in  suprema  causa  conti- 
neri. Nam  (Ps.  XCIII,  9)  legitur:  Q^ui  plantavit  aurem  non 
audiet?  Aut  qui  finxit  oeuliim  non  eonsideratf  Et  (Ps.  XLIX, 
1*2):  Pulehritudo  agri  meeum  est.  Item  (Is.  LXVI,  9):  Qui 
generationem  eaeteris  tribuo,  sterilis  erof 

P Traditio  non  minus  diserta  exhibet  eloquia:  — Speci- 
minis gratia  referatur  illud  Dionysii  (De  div.  Xom.  c.  5,  n. 
10)  « Deus  in  uno  omnia  quae  sunt  praehabet;  » necnon  ver- 
bum Greg.  Xazianz.  (Or.  38)  pronunciantis,  Deum  « univer- 
sum id,  quod  est,  in  se  complecti  ». 

d'‘  Ratio  duplici  ex  capite  eamdem  veritatem  adstruit. 

Primo  ex  prima  eausa  effleiente,  prouti  innuit  Dionys. 
(loe.  eit.)  de  Deo  dicens:  « Non  quidem  hoc  est,  hoc  autem 
non  est,  sed  omnia  est  ut  omnium  causa.  » — Et  sane  quid- 
quid perfectionis  est  in  effectu  oportet  in  causa  effectiva 
reperiri,  vel  secundum  eamdem  rationem,  si  sit  agens  uni- 
vocum, vel  eminentiori  modo,  si  sit  agens  aequi  vocum  seu 
analogum.  Atqui  Deus  est  prima  omnium  quae  sunt  vel  esse 
possunt  effectrix  causa,  non  univoca,  sed  analoga.  Ergo  ne- 
cesse  est  in  Ipso  praeexistere,  eminentiori  modo,  quascum- 
que perfectiones,  quin  ei  desit  ulla  nobilitas  quae  in  aliquo 
genere  inveniatur.  Major  expl.  triplici  observatione,  a)  Im- 
primis sermo  est,  non  de  causa  instrumentali,  sed  de  causa 
activa  principali,  quippe  quae  propriissime  causa  est.  b)  Vis 
autem  argumenti  in  eo  residet  quod  effectus  nequit  nobili- 
tate causam  principalem  antecellere  ; et  quamvis  praeexistere 
in  potentia  causae  materialis  sit  praeexistere  imperfectius 
quam  in  se,  tamen  praeexistere  in  virtute  causae  agentis  ne- 
cessario importat  effectum  in  causa  nobilius  praehaberi. 
r-)  Distinguendum  est  autem  agens  univocum  ab  agente  aequi- 

VOCO.  In  agente  enim  univoco^  qnalis  est  homo  hominem  ge- 
nerans, effectus  praecontinetur  secundum  eamdem  rationem 
specificam,  etsi  perfectius  secundum  essendi  modum  in 
causa,  ut  sic,  nobiliorem.  In  agente  autem  aequivoco,  ut  sol 
respectu  plantarum,  perfectio  effectus,  sub  ea  ratione  qua 
ab  agente  illo  procedit,  eminentius  invenitur  et  quoad  es- 
sendi modum  et  quoad  specificam  rationem.  Jamvero,  ut  mi- 
nor assumit,  Deus  est  prima  omnium  causa  aequivoca,  hoc 
ipso  quod  prima  est:  quandoquidem  non  posset  res  diversa- 
rum rationum  efficere,  si  cui  illarum  univoce  conformare 
tur.  Ergo. 

Secundo,  ex  esse  subsistente.  — Deus  est  ipsum  esse  per 
se  subsistens.  Atqui  esse  per  se  subsistens  praecontinet  om- 
nium aliorum  perfectiones.  Ergo.  Min.  proh.  In  esse  subsi- 
stente continetur  tota  essendi  perfectio:  quod  inductive  ap- 
paret exemplo  caloris;  cum  enim  contingit  aliquod  cali- 
dum non*  habere  totam  calidi  perfectionem,  hoc  ideo  est, 
quia  calor  non  participatur  in  subjecto  secundum  perfectam 
rationem;  sed  si  calor  esset  per  se  subsistens,  non  posset  ei 
aliquid  de  virtute  caloris  deesse.  Igitur  neque  ei,  quod  est 
ipsum  Esse  subsistens,  quidpiam  de  perfectione  essendi  de 
esse  potest.  Atqui,  cum  nihil  perfectum  sit  nisi  in  quantum 
aliquo  modo  esse  habeat,  omnium  perfectiones  ad  essendi 
perfectionem  pertinent.  Ergo  concludamus  cum  Dion3^s.  {Joc. 
cit.):  « Deus  non  quodam  modo  est  existens,  sed  simpliciter 
et  incircumscripte  totum  in  seipso  uniformiter  esse  prseac- 
cipit,  » seu  universaliter  perfectus  est.  — Id  ut  planius  in- 
telligatur,  advertas  velim  cum  Joan.  a S.  Thoma  aliam  esse 
abstractionem  universalem,  qua  nempe  universale  abstrahitur 
a particulari,  aliam  vero  abstractionem  formalem,  qua  forma 
abstrahitur  a materia  seu  subjecto;  ^ et  inter  utramque  hasc 
maxime  viget  differentia  quod,  secundum  abstractionem  un  i- 
versalem,  quo  aliquid  abstractius  est,  eo  communius  pluribus 
individuis  ideoque  imperfectius  existit;  e contra,  secundum 
abstractionem  formalem,  quanto  abstractior,  tanto  quoque 
perfectior  forma  habetur,  utpote  quae  sic  recedit  a materi a- 
litate  seu  potentialitate  subjecti.  Jamvero  esse,  quod  est  exi- 
stere,  hic  sumendum  est  non  secundum  statum  abstractio  • 
nis  universalis,  sed  secundum  abstractionem  formalem  in 
qua  per  se  subsistens  ponitur,  ita  ut  quidditative  includat 
ipsum  esse  essentiae  nec  supersit  ullum  subjectum  velut  re- 
ceptivum a quo  limitari  queat:  unde  continere  debet  totam 
actualitatem  suae  rationis  formalis  ideoque  totam  essendi 
plenitudinem. 

C'oisoiii»>>io  — Perfectiones  creaturarum  simpliciter 


— Cf.  I,  Q.  XL,  a.  3. 

DicT-«  IN  Deo  sunt  formaliter-eminenter;  perfectiones  vero 

SECUNDUM  QUID  SEU  MIXT^,  EMIMENTER-VIRTUALITER  TANTUM. 

Pars  sibi  vult  perfectiones  illas  quae  in  suo  formali 
conceptu  nullam  involvunt  imperfectionem,  ut  sapientia, 
Deo  convenire  formaliter  quidem  seu  secundum  illum  for- 
malem conceptum,  at  vero  simul  eminenter  seu  secundum 
modum  nobiliorem,  seclusa  scii,  multimoda  limitatione  qua 
in  oraturis  coarctantur;  ea  proportionali  ratione  qua  anima 
humana  formaliter-eminenter  vegetati va  aut 'sensitiva  pr^- 
dicari  solet. 

Proh.  — a)  Prima  omnium  causa  effectiva,  quae  etiam  est 
ipsum  Esse  subsistens,  in  hac  essendi  causandique  plenitu- 
dine formaliter  continere  debet  omnes  perfectiones  secum 
compossibiles.  Atqui  hujusmodi  sunt  perfectiones  omnino 
simplices,  prouti  accipiuntur  in  communi  et  formali  suo  si- 
gnificatu, praescindendo  ab  essendi  modo.  Ergo.  — - h)  Emi- 
nenter tamen  eaedem  in  Deo  esse  dicuntur;  quia,  quatenus 
in  creaturis  sunt,  limitationem  generis  et  speciei  ideoque 
imperfectionem  important.  Atqui  limitatio  et  imperfectio 
quaevis  longe  a Deo  repellendae  sunt.  Ergo  reliquum  est  ut 
illae  perfectiones,  pro  nobilitate  divini  esse,  valde  nobiliorem 
essendi  modum  in  eo  induant. 

2'"  Pars  negat  perfectiones  secundi  generis  seu  secandum 
quid  et  imperfectioni  mixtas,  ut  ratiocinium,  formaliter  re- 
periri  in  Deo:  quod  ex  ejus  summa  actualitate  ultro  inno- 
tescit. — Verum  tenendum  est  perfectiones  illas  esse  in  Deo 
eminenter -virtualit er : tum  quia  Deus  se  solo  praestare  potest 
et  modo  perfectiori  quaecumque  possit  per  illas ; tum  quia, 
ut  vidimus,  quidquid  est  in  effectu  necessario  praeexistit 
virtute  in  causa  et  quidem  eminentiori  ratione,  si  sit  causa 
aequivoca  et  superioris  ordinis,  qualis  est  Deus  respectu  cu- 
juslibet  perfectionis  creatae. 

Coroll.  — Ex  dictis  inferes  Deum  cum  rebus  a se  creatis 
non  esse  quidpiam  intensive  perfectius  quam  ipse  solus:  nam 
optimum  simpliciter  « ex  nullius  additione  fit  melius  » (I- 
II*  Q.  XXXIV,  a.  3 ad  2).  Et  quamvis  quidam  cum  Va- 
lentia aestiment  aggregatum  illud  ex  Deo  et  universitate 
rerum  posse  dici  extensive  perfectius  quam  Deus  solus,  ta- 
men quia  illud  « perfectius  » proprie  majorem  intensionem 
significat,  aptius  cum  Satolli  dicendum  videtur  quod  in  h_y- 
pothesi  fiat  exterisio  perfectionis  ejusdem.  Unde  praeclara 
verba  Augustino  attributa:  « Si  fueris  sine  Deo,  minor  eris; 
si  fueris  cum  Deo,  major  Deus  non  erit:  non  ex  te  ille  ma- 
jor; sed  tu  sine  illo  minor.  » 

Solv.  obj.  (cont.  conci.)  — Obj.  1.  — Ei  quod  est  sim- 
plex multae  et  diversae  perfectiones,  quales  sunt  in  rebus, 
convenire  nequeunt.  Atqui  hujusmodi  est  Deus.  Ergo. 


QU^ST.  II.  ART.  II. 


()9 


Resp.  D.  M:...  convenire  nequeunt  multiformiter,  C ; uni- 
formiter, N.  - D.  m : Deus  est  simplex  simplicitate  actua- 
litatis  superexceclentis  omnia,  C ; simplicitate  essentiae  ad 
speciale  genus  contractae,  N.  — Ne,q  conseq. 

In  hac  solvenda  dubitatione,  valeat  l*"  principium  illud: 
quo  aliquid  elevatius  est,  eo  plura  in  sua  unitate  eminenter 
continet,  sicuti  summa  potestas,  una  apud  regem,  virtuali- 
ter  concludit  legislativam,  judiciariam,  executivam,  quae  in 
ministris  divisim  inveniuntur.  — Revera  2”  perfectiones 
creaturarum  in  Deo  ponuntur  secundum  id  quod  positivi  est 
in  illis,  non  vero  secundum  id  quod  est  negationis  et  li- 
mitationis. Porro  eatenus  perfectiones  creatae  ab  invicem 
distinguuntur  et  discrepant,  quatenus  constant  entitatibus 
diverso  limitationum  et  determinationum  genere  affectis. 
Idcirco  non  repugnat  Deum,  simplicissimum  simplicitate  ac- 
tualiUitis^  cunctas  perfectiones,  qua  perfectiones  sunt,  uni- 
formiter in  se  praehabere. 

Obj.  2.  — - Impossibile  est  uniformiter  haberi  in  aliquo 
subjecto  plura  quae  sunt  opposita.  Atqui  multae  perfectiones 
rerum  sunt  oppositae.  Ergo. 

Resp.  1).  31:  Impossibile  est  uniformiter,  i.  e.  secundum 
unam  rationem  specificam,  haberi  in  eodem  subjecto  quae 
sunt  opposita,  C;  impossibile  est  eadem  haberi  uniformiter, 
i.  e.  secundum  unam  rationem  superexcedentem  in  sua  tran- 
scendentali  unitate  omne  genus  et  omnem  speciem,  N.  — D. 
m:  multae  perfectiones  sunt  oppositae,  in  quantum  praecise 
perfectiones  sunt,  X;  prouti  sunt  tales  perfectiones,  va- 
riis limitationibus  et  imperfectionibus  subjectae,  C.  — Xeg. 
conseq. 

Perfectiones  oppositae  Deo  adjudicantur,  non  in  quantum 
oppositae  sunt,  sed  quatenus  pro  sua  cuique  nobilitate  con- 
veniunt in  communi  ratione  Esse  transcendentalis  cuncta 
unite  continentis. 

Or.i.  3.  Deus  est  ipsum  esse.  Atqui  in  eo  quod  est  esse 
non  comprehenditur  esse  vivens  aut  sapiens.  Ergo. 

Resp.  D.  31:  Deus  est  ipsum  Esse  in  sua  pura  subsis- 
tentia, C ; est  ens  tantum,  A^.  — D.  m:  ens  minus  perfe- 
ctum est  quam  vivens  et  sapiens,  C;  esse,  praesertim  in  sua 
pura  subsistentia  acceptum,  est  quid  imperfectius  quam 
vita  et  sapientia,  N.  — Xeg.  conseq. 

Quia  solutio  haec  maximi  prgtii  habenda  est,  adverte  cum 
Cajet  ano  esse  posse  comparari  ad  vitam  et  sapientiam  tri- 
pliciter: a)  primo  ut  ens^  participans  esse,  comparatur  ad 
vivens  et  sapiens,  et  sic,  nedum  illa  in  se  includat,  in  eis 
velut  inferius  concluditur:  non  enim  participans  esse  neces- 
sario participat  ipsum  secundum  omnem  essendi  modum, 
verum  vivens  et  sapiens  includunt  ens  cum  ulteriori  per- 
fectione. h)  Secundo  comparari  potest  ut  esse  prcecise  sum- 

ptum  et  pro  actu  essendi  ad  vitam  aut  sapientiam  praecise 
spectatam,  et  sic,  cum  existentia  perfectior  sit  actualitas 
quam  essentia,  ideo  esse  perfectius  dicendum  est  quam  vi- 
ta aut  sapientia  abstracte  significata,  c)  Tertio  comparatur 
ut  ipsum  Esse  subsistens  ad  reliqua  quomodocumque  sum- 
pta, et  sic  vitam,  sapientiam,  caeterasque  omnes  essendi  per- 
fectiones necessario  continet. 

AETICULUS  III. 

Utrum  aliqua  creatura  possit  esse  similis  Deo. 

l"'  Observandum  est  hunc  articulum,  licet  prima  fronte 
extraneus  videatur  praesenti  quaestioni,  opportunissimum  ta- 
men esse:  determinata  enim  divinae  naturae  perfectione, 
inquirendum  manebat  an  ejus  excellentia  tanta  sit  ut  nulla 
ei  creatura  assimilari  possit. 

2°  Primum  omnium  praestituenda  est  notio  et  distinctio 
multiplex  similitudinis. 

a)  Similitudo  attenditur  secundum  convenientiam  vel 
communicationem  in  forma,  atque  definiri  solet:  « relatio 
fundata  in  qualitate  inter  duo  extrema,  » dum  convenien- 
tia duorum  in  essentia  magis  identitas,  convenientia  vero 
in  quantitate  aequalitas  nuncupatur.  — Communiter  lo- 
quendo relatio  similitudinis  est  mutua^  quia  alterutrum  al- 
teri simile  est,  v.  g.  duo  alba;  at  si  fundetur  in  qualitate 
aut  forma  quae  ab  uno  extremorum  imprimatur  alteri,  qui- 
dam in  his  ponitur  ordo,  ex  quo  relatio  fit  non  mutua. 

h)  Distinguitur  triplex  similitudo:  alia  est  enim  perfecta 
et  secundum  aequalitatem^  in  iis  quae  communicant  in  ea- 
dem forma  secundum  eamdem  rationem  et  eumdem  modum, 
V.  g.  duo  aequaliter  alba;  alia  est  imperfecta  et  secundum 
univocationem  tantum,  in  iis  quae  conveniunt  in  eadem  for- 
ma et  eadem  ratione  specifica,  sed  non  secundum  eumdem 
modum,  v.  g.  magis  et  minus  alba;  tertia  demum  habe- 
tur imperfectissima  et  secundum  analogiam,  quando  si- 
milia, licet  communicent  in  eadem  forma,  non  tamen  se- 
cundum eamdem  rationem:  quod  dupliciter  fieri  potest,  vel 
quatenus  causa  similis  effectus  genere  tantum  cum  ipso  con- 
venit, ut  sol  respectu  plantarum,  vel  quia  omne  genus  ex- 
cedit, ut  causa  prima  universalissima. 

3®  Duo  distincte  concludenda  sunt,  prouti  in  quaestionem 
vocetur  vel  similitudo  creaturarum  ad  Deum  vel  similitudo 
Dei  ad  creaturas. 

Coueiii^io  1^.  — Creatur^^  dici  possunt  similes  Deo,  non 

SECUNDUM  EAMDEM  RATIONEM  SPECIFICAM  AUT  GENERICAM,  SED 
SECUNDUM  ANALOGIAM. 

1.''  PavH  evincitur  l*"  ex  Scrlpttira,  ubi  dicitur  (Gen.  1,  2()); 
Faciamus  hominem  ad  imaginem  et  similitudinem  nostram; 
et  1^1  Joan.  III,  2):  Cum  apparuerit,  similes  ei  erimus.  — 2° 
Ratione:  nam  omne  agens  agit  sibi  simile  secundum  id  quo 
est  agens.  Atqui  unumquodque  agit  secundum  formam  pro- 
priam. Ergo  necesse  est  in  omni  effectu  quamdam  inesse 
similitudinem  formae  agentis,  ideoque  creaturam  aliqualiter 
in  sua  forma  Deo  assimilari. 

2""  Pars  directe  militat  contra  Rosminium  et  quoscumque 
ponentes  esse  univocum  Deo  et  creaturis:  proh.  — Crea- 
turae similes  Deo  sunt,  in  quantum  ab  Eo  effective  proce- 
dunt. Agens  vero  triplex  est:  unum  contentum  in  eadem 
specie  cum  effectu,  ut  homo  generans  hominem,  inter  quos 
datur  similitudo  specifica;  aliud,  positum  in  genere  supe- 
riori, V.  g.  sol  cui  generice  tantum  producta  ab  illo  assi- 
milantur;  aliud  tertio  extra  omne  genus,  a quo  effectus  non 
participat  similitudinem  formae  secundum  eamdem  rationem 
speciei  aut  generis,  sed  secundum  aliqualem  analogiam. 
Atqui  Deus  neque  specie  neque  genere  cum  creaturis  con- 
venit, sed,  pro  natura  sui  esse,  omne  genus  transcendit. 
Ergo  nonnisi  analogice  creaturae  Auctori  suo  similes  esse 
possunt,  in  quantum  scii,  sunt  entia  ab  illo  totius  esse 
principio  derivata. 

Conclusio.  2'".  — Nullo  modo  concedendum  est  Deum  esse 
SIMILEM  CREATURA  (ex  resp.  ad  4). 

1*"  Suffragatur  verbum  Bcripturce  (Is.  XL,  18):  Cui  ergo 
similem  fecistis  Deumf  — 2*^  Sic  proh-  a)  Cum  assimilatio 
motum  ad  similitudinem  dicat,  competit  ei  quod  ab  alio 
habet,  unde  simile  illi  sit.  Atqui  creatura  quidem  accipit 
a Deo,  unde  similis  Ei  fiat,  non  autem  e converso.  Ergo 
nec  assimilatur  Deus  creaturae,  nec  proprie  similis  illi  di- 
cendus est.  h)  Et  sane  quandocumque  res  collatae  non  sint 
unius  ordinis,  ut  causa  efc  causatum  formaliter  sumpta, 
mutua  inter  eas  relatio  similitudinis  esse  nequit.  Atqui 
Deus  et  creatura  ab  Ipso  dependens  nullatenus  sunt  ejus- 
dem ordinis.  Ergo  concedendum  non  est,  proprie,  Deum 
esse  creaturae  similem.  Maj.  expl.  Quia  enim  mutua  relatio 
fundatur  in  quadam  reciprocatione  qua  extrema  ad  invi- 
cem ordinentur,  similitudo  mutua  exigere  videtur  extrema 
ejusdem  ^ ordinis  quasi  aeque  se  mutuo  spectantia.  Id  vero 
minime  invenitur  in  causa  et  causato  formaliter  sumptis  ‘ : 
causatum  enim,  ut  sic,  omnino  dependet  a causa  propria; 
ea  vero,  quorum  unum,  non  aliud,  in  sua  formali  ratione 
dependentiam  ab  altero  involvit,  nequeunt  esse  ejusdem 
ordinis  et  aequae  reciprocationis.  Hinc  fit  ut  imago  quidem 


^ Cf.  Cajet.  Conim.  in  h.  1. 

Socratis  similis  sit  Socrati,  minime  autem  vicissim;  nec 
etiam  pater,  qua  pater,  etsi  bene  qua  homo,  dici  solet  si- 
milis filio.  Idipsnm,  et  multo  magis,  de  Deo  respectu  crea- 
turarum teneatur. 

S«lv.  obj.  (cout.  1™'*^  conci.)  — Obj.  1.  — Dir-itur  (Ps. 
LXXXV,  8)  : Xon  est  similis  tui  in  diis,  Domine.  Atqui, 
inter  omnes  creaturas,  excellentiores  sunt  quae  dii  partici- 
pative  vocantur.  Ergo  multo  minus  aliae  creaturae  dici  pos- 
sunt Deo  similes. 

Resp.  D.  M.  quoad  sensum :...  similirudine  perfecta  vel 
univoca,  C;  quasi  omnis  imitatio  et  similitudo  negetur,  X. 
— C.m.  — Xeg.  conseq. 

Quando  aliquid  realiter  quidem,  sed  deficienter,  aliud 
imitatur,  potest  sub  diversa  consideratione  et  proposito  imi- 
tatio illa  affirmari  aut  negari.  Hac  de  causa  in  Scripturis 
modo  asseritur,  modo  autem  negatur  quidpiam  esse  Deo 
simile. 

Obj.  2.  --  Nulla  comparatio  aut  similitudo  esse  potest  eo- 
rum quae  sunt  diversi  generis,  ut  albedo  et  dulcedo.  Atqui 
creaturae  nullatenus  cun  Deo  in  genere  conveniunt.  Ergo. 

Resp.  D.  M:  Nulla  comparatio  et  similitudo  eorum  est 
quae  continentur  in  diverso  genere,  C;.-.  quorum  unum  qui- 
dem continetur  in  genere,  aliud  vero,  extra  omne  genus, 
omnium  generum  principium  existit,  X.  — C-d.m.  eodem 
sensu.  — Xep.  conseq. 

Obj.  3.  — Similia  dicuntur  quae  conveniunt  in  forma. 
Atqui  nihil  convenit  cum  Deo  in  forma  illa,  quae' est  ipsum 
Esse  ejusque  essentia.  Ergo. 

Resp.  d.  M:...  vel  identice  vel  analogice,  C;  identice 
tantum.  A"  — C.d.m.  — Xeg.  conseq. 

Analogica  similitudo  in  eo  habetur  quod  Deus  est  ens 
per  essentiam  seu  ipsum  esse  subsistens,  alia  vero  sunt  en- 
tia per  participationem. 

QLAESTIO  TERTIA 

DE  IXFIXITATE  ET  IMMENSITATE  DEI 

Quaestionem  de  divina  perfectione  altera  immediate  con- 
sequitur de  ejus  quantitate  sub  infinitatis  ratione,  qua  nem- 
pe negantur  termini  quantitatis  perfectionalis  in  Deo.  Quum 
vero  Deo  attribuatur  omnipraesentia  in  rebus  propterea 
quod  est  incircumscriptibilis  et  infinitus,  hinc  argumen- 
tum de  divina  immensitate  commode  sub  eodem  capite  tra- 
ctabitur. Nonnulla  vero,  scitu  perutilia,  imprimis  replican- 
da sunt. 

1°  — a)  Infinitum,  generatim  sumptum,  sensum  exhibet 
grammaticaliter  negativum,  sed  philosophice  positivum. 

Quocirca  nominaliter  quidem  dici  solet  « quod  caret  termino 
seu  fine»red  realiter  a philosophis  post  Aristotelem  definitur: 
id  cujus  est  semper  aliquid  extra  accipere.  — h)  Multiplici- 
ter distinguitur.  Primum  enim  recensent  infinitum  actuale 
seu  formale,  quod  etiam  vocant  categorematicum,  et  infi- 
nitum potentiale  seu  materiale,  nempe  syncategorematicum: 
illud  dicitur  quod  secundum  id  quod  actu  habet  nullis  clau- 
ditur terminis,  v.  g.  scientia  infinita,  unde  etiam  negati- 
vum appellatur;  alterum,  quod  in  potentia  est  ad  infinitos 
pene  actus  vel  formas,  ut  materia  prima.  Haec  autem  po- 
tentialitas  si  sit  nuda  ab  omni  actu,  infinitum  privativum 
habemus  (C.  Gr.  1.  I.  c.  43):  sin  autem,  jam  actuata,  consi- 
deretur per  respectum  ad  alias  formas  vel  actus  indeter- 
nate  receptibiles,  indefiniti  nomen  obtinet.  — Praeterea  in- 
finitum aliud  est  simpliciter  seu  absolutum  et  in  ratione 
entis  sine  termino  excurrentis,  aliud  secundum  quid  seu 
relativum  et  in  certo  genere  conclusum.  — Demum  hoc  al- 
terum considerari  potest  vel  essentialiter  vel  ac cident aliter : 
accidentaliter  autem  vel  intensive,  vel  extensive;  quae  qui- 
dem extensio,  praescindendo  an  possit  esse  necne  realiter  in- 
finita, continua  est,  ut  in  magnitudine,  discreta^  ut  in  nu- 
meris, mixta  vero,  ut  in  tempore. 

2'^  Infinitatem  ,proxime  excipit  immensitas  seu  omniprae- 
sentia:  quae  quamvis  inter  attributa  Dei  absoluta  numerari 
debeat,  non  tamen  sine  relatione  ad  creaturas  exstantes  vel 
possibiles  intelligenda  est,  prout  Satolli  cum  Kleutgen  cor- 
date contra  Franzelin  aliosque  demonstrat.  Idcirco  vox 
« omnipraesens,  » haud  secus  ac  altera  « Creator  » (cf.  I, 
Q.  XIII,  a.  7 ad  1),  principaliter  quidem  significare  cense- 
tur divinam  substantiam,  verum  nihilominus  consequenter 
connotat  creaturas  aut  possibiles,  quasi  in  actu  primo, -aut 
jam.  existentes,  quasi  in  actu  secundo  h 

d"*  Tota  quaestio  in  sex  articulos  dispescetur,  quorum 
duo  divinam  infinitatem  sive  quoad  esse  (art.  1),  sive  quoad 
essendi  modum  Dei  propriissimum  (art.  2),  reliqui  vero  di- 
vinam immensitatem  respicient.  Haec  autem  considerari  po- 
test vel  ex  parte  rerum  (art.  3)  et  locorum  omnium  (art.  4) 
in  quibus  Deus  dicatur  praesens,  vel  ex  parte  rationum  ju- 
xta quas  praesentia  illa  contingat  (art.  5),  vel  demum  sub 
respectu  singularis  excellentiae  qua  attributum  illud  solius 
Dei  proprium  praedicandum  sit  (art.  6\ 


1 — Cf.  I Sent.,  Dist.  XXX\  II,  q.  2,  a.  3. 

AETICULUS  I. 

Utrum  Deus  sit  infinitus. 

1*"  Cum  praesens  disputatio  circa  essentiam,  non  circa 
scientiam  aut  potentiam  Dei  versetur,  sensus  tituli  est, 
utrum  Deus  essentialiter  sumptus  tantae  sit  perfectionis  ut 
omnes  limites  quidditativos  excludat. 

2®  — a)  Antiqui  philosophi^  etsi  attribuerint  infinitum 
primo  principio  ex  quo  res  in  infinitum  effluerent,  tamen 
quia,  circa  primi  principii  naturam  errantes,  illud  mate- 
riam esse  arbitrabantur,  consequenter  in  eodem  infinitatem 
solummodo  materialem  agnovere.  Nec  ab  iis  valde  dissen- 
tiunt qui  cum  Heghelianis  caeterisve  Pantheistis  Deum  ima- 
ginantur ceu  Absolutum  quoddam  in  statu  privativas  inde- 
terminationis  et  seipsum  variis  modis  determinans.  — h) 
Hohbesius  (saec.  XVII.  docuit  Infinitum  nihil  in  re  signifi- 
care, sed  solum  in  animo  impotentiam  sciendi  ubi  termine- 
tur. Vorstius  etiam  nullum  infinitum  agnovit  ipsumque  De- 
um essentialiter  finitum  esse  affirmavit,  his  motus  rationi- 
bus quod  Deus  est  hoc  aliquid,  quod  a Beatis  videtur,  et 
Scriptura  de  ejus  infinitate  silet.  Inania  sane  facilique  ne- 
gotio dissipanda! 

Coueiiii^io.  — Deus  est  formaliter  ac  simpliciter  infi- 
nitus; juxta  illud  Cone.  Vat.  profitentis  (Sess.  III,  c.  1) 
« esse  Deum  incomprehenibilem  omnique  perfectione  in- 
finitum. » 

Prop.  1°  ex  Scripturis  (contra  Vorstium).  — Legitur 
enim  (Ps.  CXLIV,  3):  Alagnus  Dominus  et  laudabilis  nimis^ 
et  magnitudinis  ejus  non  est  finis.  Et  (Baruch  III,  25):  Ma- 
gnus est  et  non  habet  finem  excelsus  et  immensus. 

2°  Ex  Patribus.  — S.  Greg.  Naz.  (Orat.  38  in  Natal.  n.  7) 
de  Deo  loquens,  ait:  « Universum  esse  in  seipso,  nunquam 
incoeptum,  nunquam  desiturum,  complexus  continet,  tan- 
quam  infinitum  quoddam  et  interminatum  essentiae  pela- 
gus ».  Et  Joan.  Damasc.  (Orth.  Fid.  1.  I c.  4):  «Infinitus  est 
Deus  et  incomprehensibilis  » 

3°  Patione.  — Deus  est  suum  esse  subsistens,  non  rece- 
;ptum  in  aliquo.  Atqui  esse  hujusmodi  infinitum  est  infinitate 
formali  secundum  omnem  possibilem  perfectionem.  Ergo 
Deus  est  formaliter  et  simpliciter  seu  in  ratione  entis  infi- 
tus.  Major  probata  supponitur  in  quaest.  de  simplicitate  Dei: 
minor  probanda  seu  declaranda  est,  tria  manifestando,  a) 
Primo^  duplex  est  finitas,  una  ex  parte  materioe,  altera  ex 
parte  formae.  Infinitum  enim  dicitur  quasi  non  finitum;  fi- 
nitur autem  quodammodo  et  materia  per  formam  et  forma 

per  materiam.  Materia  quidem,  antequam  formam  recipi- 
at, in  potentia  est  ad  multas  formas;  una  vero  recepta,  per 
illam  terminatur.  Forma  et  ipsa  finitur  per  materiam,  qua- 
tenus, in  se  considerata,  communiter  ad  multa  se  habet,  sed 
per  hoc  quod  recipitur  in  materia  huius  rei  fit  determinata 
forma,  h)  Porro  secundo^  quam  plurimum  differt  infinitum 
formale  ab  infinito  materiali:  hoc  enim,  quia  constituitur 
privatione  cujuslibet  formae  et  actus,  imperfectionem  dicit; 
siquidem  materia  perficitur  per  formam.  E contra  forma, 
absolute  sumpta,  non  perficitur  per  materiam,  sed  quo  ma- 
gis materiae  limitibus  emergit,  eo  majorem  nobilitatem  ef 
amplitudinem  consequitur,  ut  ex  inductione  patet.  Unde 
infinitas  se  tenens  ex  parte  formae  non  receptae  in  materia 
rationem  perfecti  obtinet,  c)  Tertio  consequitur  esse  irrece- 

Stum  et  irreceptibile  in  quocumque  subjecto,  quale  est  esse 
ivinum,  infinitatem  simpliciter  et  perfectissimam  sibi  vin- 
dicare, quippe  quod  formalissimum  omnium  existit.  — Ubi,, 
ad  majorem  rei  evidentiam,  notandum  est  cum  Cqjetano 
(qui  hanc  S.  Thomae  rationem  solita  subtilitate  et  ethcacia 
contra  Scotum  tuetur)  infinitatem  formalem  respicere  tum 
formam  tum  esse^  prouti  vel  forma,  non  recepta  in  materia^ 
totam  suam  amplitudinem  explicat,  vel  esse,  non  receptum 
in  essentia,  suam  pariter  integram  retinet  actualitatem. 
Verum  hoc  argumentum,  de  forma  ad  esse  procedens,  in- 
telligendum  proportionaliter:  scii,  quemadmodum  forma,, 
non  contracta  per  materiam,  infinitatem  habet  in  certo  ge- 
nere, non  tamen  absolute,  eo  quod  concipi  potest  ad  talem 
perfectionis  gradum  limitata,  ut  in  Angelis,  ita  esse,  non 
contractum  per  essentiam,  quia  secundum  se  illimitatam 
prorsus  perfectionem  involvit , infinitum  omni  ex  parte 
seu  in  rationem  entis  praedicandum  est. 

ol»j.  — Obj.  1.  — Omne  infinitum  est  imperfectum, 
ut  dicitur  3 Physic.  Atqui  Deus  est  perfectissimus.  Ergo. 

Resp.  D.  M:  infinitum  materiale...  C;  inf.  formale,  V'.. 
— C.m.  — Neg.  conseq. 

Orj.  % — Finitum  et  infinitum  conveniunt  quantitati. 
Atqui  in  Deo  non  est  quantitas.  Ergo. 

Resp.  D.  M:...  primo  conveniunt  quantitati  materiali,  C; 
quin  analogice  de  quantitate  spirituali  dici  possint,  N.  — 
C.d.m:...  non  est  quantitas  materialis,  U;  nec  spiritualis,. 
N.  — Neg.  conseq. 

Distinctio  itaque  fiat  inter  utrum  que  genus  quantitatis, 
quae  est  materialis  in  materialibus,  spiritualis  vero  in  spi- 
ritualibus. — Insuper,  sicuti  materia  finitur  per  formam, 
ita  et  quantitas  materialis  per  suum  terminum  seu  figuram, 
quae  se  habet  veluti  forma  circa  quantitatem.  Unde  infini- 
tum, hujusce  quantitatis  proprium,  se  tenet  ex  parte  materke 

non  determinatae;  nos  autem  Deo  attribuimus  infinitum 
formale. 

Obj.  3.  — Quod  ita  est  hoc  ut  non  sit  aliud  est  finitum 
secundum  substantiam.  Atqui  Deus  est  hoc  et  non  aliud. 
Ergo.  (Hoc  ipsissimo  arg.  usus  est  Vorstius). 

Resp.  D.  JI:  Quod  ita  est  hoc,  per  modum  participantis 
esse,  ut  non  sit  aliud...  C;  quod  ita  est  hoc,  per  mudum  esse 
irreceptibilis  in  alio  et  per  se  subsistentis,  ut  non  sit  aliud... 
X.  — C.  d.  m.  — ^eg.  conseg. 

Ex  hoc  ipso  quod  esse  Dei  est  per  se  subsistens,  non 
receptum  nec  receptibile  in  aliquo,  unde  dicitur  infinitum, 
distinguitur  ab  omnibus  aliis  esse  participantibus,  et  haec 
ab  illo  infinite  removentur;  sicut  si  esset  albedo  subsistens, 
ex  hoc  ipso  quod  subsisteret  separatim  ab  alio,  differret  ab 
omni  albedine  in  subjecto  existente. 

ARTICULUS  II. 

Utrum  aliquid  aliud  quam  Deus  possit  esse  infinitum. 

(I,  Q.  VII,  a.  2-4) 

. 1*^  Ex  praemissis  constat  Deo,  ipsique  soli,  in  quantum 

•est  Esse  subsistens,  competere  infinitatem  simpliciter  et 
perfectissime  sumptam.  Verum,  cum  opposita  inter  se  com- 
parata majorem  promantur  in  lucem,  visum  est  heic  quae- 
rere num  alia  a Deo  possint  etiam  dici  infinita,  sive  essen- 
tialiter seu  secundum  essentiam  omnino  indeterminatam  aut 
ex  parte  materiae  aut  ex  parte  formae  (cf.  Cajet,  in  h.  loc.), 
sive  accident  aliter  secundum  magnitudinem,  multitudinem 
aut  intensionem. 

2'^  — a)  Praenotamus  eos  debere,  praeter  Deum,  infinitum 
per  essentiam  admittere  qui  cum  Leihnitzio  sentiunt  mun- 
dum hunc  esse  inter  possibiles  optimum,  vel  qui  cum 
Durando^  Arriaga^  Pontio^  etc.,  affirmant  dari  posse  creatu- 
ram omnium  perfectissimam.  Omittimus  Materialistas  po- 
nentes materiam  essentialiter  infinitam,  quam  Deo  substitu- 
ere imaginantur.  — h)  Infinitum  vero  posse  actu  existere  et 
secundum  intensionem,  et  secundum  extensionem,  et  secun- 
dum multitudinem  nonnulli  antiqui  existimarunt,  quibus 
proximius  accessere  Hu  rtado^  Arriaga  alii  que.  Rosminius 
cum  Clarkio  caeterisque  pluribus  docuit  exstare  spatium 
actu  infinitum,  quin  attenderet  praeter  Dei  immensitatem, 
aut  praeter  creatum  illud  spatium  reale  situm  in  ordine 
partium  dimensivarum  finitorum  locorum,  nihil  aliud  nisi 
spatium  imaginarium  mereque  negativum  admittendum 
•esse. 

Couoiii^io  l‘\  — Nulla  res  alia  a Deo  essentialem 

INFINITATEM  SIMPLICITER  HABET  VEL  HABERE  POTEST;  QUAMVIS 
CONCEDATUR  INFINITAS  ALIQUA  SECUNDUM  QUID. 

Prob.  — Si  quid  esse  posset,  praeter  Deum,  simpliciter 
infinitum  secundum  essentiam,  id  foret  vel  materia,  vel 
forma  in  materia,  vel  forma  extra  materiam.  Atqui  nullum 
ex  his  tribus:  ergo.  Prob.  per  partes.  1*"  Non  materia: 

haec  enim,  prouti  existens  in  actu  supponitur,  determinata 
esse  debet  per  formam  ideoque  simpliciter  finita;  tamen 
quia,  etiam  secundum  quod  subest  uni  formae  substantiali, 
in  potentia  remanet  ad  multas  et  innumeras  formas  saltem 
accidentales,  id  quod  est  finitum  simpliciter  potest  esse 
infinitum  secundum  quicl^  v.  g.  lignum,  in  quantum  est  in 
potentia  ad  figuras  infinitas.  2^  Non  forma  in  materia: 
quippe,  in  subjecto  recepta,  per  istud  contrahitur,  ita  ut 
nullo  modo  infinita  dici  possit.  Nec  forma  extra  materiam: 
verum  est  enim  hujusmodi  formas,  quales  sunt  Angeli,  prouti 
non  terminantur  neque  coarctantur  per  aliquam  materiam, 
infinitas  esse  secundum  quid  seu  secundum  speciem  pro- 
priam; at  vero  simpliciter  finitae  dici  debent,  eo  quod  earum 
esse,  ab  essentia  distinctum,  in  ea  recipitur,  contrahitur, 
limitatur  secundum  ipsius  essentiae  terminatae  limites. 

Coueiusio  2^.  — Dari  nequit  accidens  actu  infinitum 

NEQUE  SECUNDUM  MAGNITUDINEM,  NEQUE  SECUNDUM  MULTITU- 
DINEM, NEQUE  SECUNDUM  QUALITATIS  INTENSIONEM  (saltem  sim- 
pliciter). 

D Pars  magnitudinem  respicit;  quae  quidem  vel  in  cor- 
pore naturali  prouti  hoc  constat  ex  materia  et  forma,  vel 
in  corpore  'niatliematiLO  secundum  solam  (piantitatem  inspe- 
cto considerari  potest. 

Et  l""  corpus  naturale  nequit  habere  magnitudinem  actu 
infinitam.  — a)  Prob.  ex  habitudine  inter  naturam  substan- 
tialem et  accidentia.  Omne  corpus  naturale  aliquam  formam 
substantialem  habet  determinatam.  Atqui  ad  formam  sub 
stantialem  consequuntur  accidentia.  Ergo  necesse  est  ut 
corpus  naturale  determinata  habeat  accidentia.  Inter  hcBC 
autem  primum  est  quantitas.  Ergo  omne  corpus  naturale 
habet  determinatam  quantitatem  et  in  majus  et  in  minus, 
scii,  terminatam  et  finitam  (cf.  Cajet,  in  h.  1.).  ~ 5)  Conf. 
ex  motu  corporum  proprio.  Cuicumque  corpori  naturali 
naturalis  motus  convenit.  Atqui  corpus  infinitum  non  posset 
habere  aliquem  motum  naturalem.  Xon  rectum:  siquidem 
nihil  motu  recto  naturaliter  movetur  nisi  quod  est  extra 
suum  locum;  corpus  autem  infinitum  occuparet  omnia  loca, 
ita  ut  indifferenter  quilibet  esset  locus  ejus.  ISon  circula- 
rem: hoc  enim  in  motu  una  pars  corporis  transfertur  in 
locum  in  quo  alia  pars  fuit;  id  autem  in  corpore  infinito- 

esse  non  posset.  Nam  duae  lineae  protractae  a centro,  quanto 
longius  protrahuntur,  tanto  magis  ab  invicem  distant.  Si 
ergo  corpus  esset  infinitum,  quibuslibet  partibus  infinite  a 
centro  distantibus,  infinite  etiam  ab  invicem  distarent  lineae 
-a  centro  ad  duas  quascumque  partes  productae:  unde  una 
pars  nunquam  posset  ad  locum  alterius  pervenire.  Ergo. 

2^  Corpori  mathematico  eadem  infinitudo  repugnat.  — 
Nam  si  imaginemur  corpus  mathematicum  existens  actu, 
ipsum  imaginari  oportet  sub  aliqua  forma  qua  sit.  Atqui 
forma  quanti,  prout  hujusmodi,  est  figura,  scii,  terminatio. 
Ergo  necesse  erit  ut  habeat  aliquam  figuram  seu  termina- 
tionem. Atqui  comprehendi  terminis  et  esse  infinitum  con- 
tradictionem implicat.  Ergo  impossibile  est  dari  corpus 
mathematicum  actu  infinitum,  sed  in  potentia  tantum. 

2'*'  Pars  versatur  circa  multitudinem;  et  hanc  actu  infi- 
nitam repugnare  sic  ostenditur.  — a)  Ex  finitate  numeri. 
Omnem  multitudinem  oportet  esse  in  aliqua  multitudinis 
specie.  Atqui  species  multitudinis  proportionantur  speciebus 
numerorum,  quorum  quilibet  est  multitudo  mensurata  per 
unum.  Ergo  nulla  dari  potest  multitudo  quin  sit  mensura- 
bitis. Atqui  omne  mensurabile  actu  finitum  est.  Ergo.  — b) 
Ex  certa  intentione  Dei  creantis.  Omnis  multitudo  in  rebus 
existens,  sicuti  omne  creatum,  sub  certa  intentione  Dei  cre  • 
antis  comprehenditur,  quatenus  nempe  vel  ut  finis  vel  ut 
medium  ad  finem  se  habeat.  Atqui  certa  illa  creantis  inteutio 
ferri  non  potest  in  multitudinem  actu  infinitam:  siquidem, 
sublata  quacumque  hujus  multitudinis  parte,  adhuc  rema- 
neret actu  infinita,  ideoque  nesciret  Deus  quantum  requi- 
ratur ad  faciendum  infinitum  necnon  ad  implendum  finem 
a se  intentum.  Ergo  multitudo  actu  infinita,  'queecumque 
ponatur,  repugnat;  nec  alia  multitudinis  infinitas  admitti 
potest  nisi  quae  sit  in  potentia  secundum  potentialem  ac 
indefinite  protrahibilem  continui  divisionem. 

S""  Pars  tandem  est  de  intensione  qualitatum,  atque  ex 
dictis  jam  innotescit  eis  non  posse  convenire  infinitatem, 
saltem  simpliciter.  — a)  Eo  ipso  enim  quod  in  subjecto  creato 
et  finito  existunt,  limitatum  esse  habent  juxta  subjecti  men- 
suram. — h)  Imo  finitae  etiam  dici  debent  secundum  speciem 
propriam,  ubicumque  inveniantur  per  modum  participatio- 
nis diversae  pro  diversa  participantium  perfectione.  — c) 
Verum,  quia  in  Christo  gratia  est  sicut  in  principio  quodam 
universali  atque  in  subjecto  totali  et  adaequante  totam  ejus 
virtutem,  hinc  potest  dici  infinita  secundum  quid^  nempe 
secundum  rationem  propriam  et  specificam  gratife,  minime 
tamen  secundum  rationem  entis  et  simpliciter  h 


1 — Cf.  III,  Q.  VII,  a.  11. 

s«iv.  obj.  (cont.  conci.)  — Obj.  1.  — Virtus  rei  adae- 
quatur ejus  essentiae  ad  faciendum  aliquid  sibi  proportio- 
natum.  Atqui  essentia  Dei  est  infinita.  Ergo  produci  a Deo 
potest  effectus  infinitus. 

Resp.  D.  M:...  quoad  actionem  et  agendi  modum,  C; 
quoad  ipsum  effectum,  S.cl:  dummodo  ratio  effectus  non 
obsit,  C;  secus,  N.  — C.m.  — Neg.  conseq. 

Non  potest  Deus,  tametsi  praepolleat  potentia  infinita, 
contradictorium  quidpiam  facere.  Jamvero  contradictionem 
implicat  esse  aliquid  factum  et  tamen  simpliciter  infinitum: 
quod  enim  fit  non  est  suum  esse,  sed  in  eo  esse  et  essentia 
per  modum  actus  et  potentiae  se  invicem  respiciunt  seseque 
mutuo  limitant. 

Obj.  2.  — Quidquid  habet  virtutem  infinitam  infinita  quo- 
que constet  essentia  necesse  est.  Atqui  intellectus  creatus, 
utpote  capax  apprehendendi  universale,  virtutem  habet  in- 
finitam. Ergo. 

Resp.  D.  M:...  secundum  proportionem  virtutis  ipsius, 
C ; quasi  infinitudo  essentiae  superet  infinitudinem  virtutis, 
K.  — D.m:...  infinitam  simpliciter,  N;  infinitam  secundum 
quid,  C.  — Neg.  conseq. 

Intellectus  creatus,  prouti  universale  apprehendit  quod 
se  potest  extendere  ad  infinita  singularia,  infinita  quodam- 
modo, scii,  potentialiter  et  secundum  quid,  attingit,  et  hoc 
quidem  provenit  ex  elevatione  potentiae  intellectivae  supra 
materiam:  simul  tamen  pro  certo  habeas  eum  esse  simpli- 
citer finitum. 

Obj.  3.  — Materia  prima  aliud  est  a Deo.  Atqui  infinita 
est.  Ergo. 

Resp.  C.M.  — D.m:...  prout  existit  sub  forma  determi- 
nante, M;  prout  sumitur  in  ratione  potentiae,  S.d:  in  infinitum 
se  habet  ad  formas  naturales,  C;  ad  formas  cujuscumque 
gradus,  N.  — Neg.  conseq. 

ARTICULUS  III. 


Utrum  Deus  sit  in  omnibus  rebus. 

Ad  secundam  quaestionis  partem,  cum  prima  tam  arcte 
connexam, ^ modo  progredimur.  — Et  1^"  distinguenda  est, 
salteru  ratione,  omniprces entia  divina,  de  qua  nunc  quaeritur, 
a divina  ubiquitafe  seu  immensitate  quae  formaliter  inves- 
tigabitur in  seq.  articulo.  Illa  quidem,  ut  processus  demons- 
trativus ostendet,  definiri  potest  “ intima  Dei  conjunctio 
cum  omnibus  rebus,  ex  contactu  ejus  operati vo  resultans.  ” 
Qua  in  definitione  a)  Deus  sumendus  est  secundum  ipsam 
suam  substantiam;  b)  res  vero  intelligi  debent  tum  quoad 

singulas  exstantes  et  possibiles,  tum  quoad  universitatem 
realium  principiorum,  partium,  et  qualitatum  in  iisdem; 
c)  denique  conjunctio  non  est  accipienda  sicut  partis  ad  essen- 
tiam vel  accidentis  ad  substantiam,  sed  sicut  agentis  ad  id 
in  quod  agit. 

2''  Quod  ad  errores  attinet,  uj  jam  a tempore  Job  quidam 
erant  qui  Deum  ubique  esse  negabant,  dicentes  (XXII,  14) : 
Xuhes  latibulum  ejus  nec  nostra  considerat^  et  circa  cardines 
coeli  perambulat.  His  accessere  antiqui  illi  philosophi , qui 
Deum  in  primo  coelo  collocabant  ex  parte  Orientis,  unde 
est  principium  motus  coeli  (C.  G.  III,  68).  Stoici,  teste 
Tertulliano  (in  Apolog.  c.  47),  Deum  extra  mundum  positum 
asserebant;  quamvis  plerique  illum  reputaverint  mundi  ani- 
mam. ludaei  rudiores,  ut  inquit  Hieronymus  (In  cap.  LXVI 
Is.  V.  1),  censuerunt  divinum  Xumen  “ templo  Hierusalem 
posse  concludi.  ” Eumdem  impegit  in  scopulum  Cccca  Gen- 
tilitas quse  Deos,  quos  colebat,  linitis  locorum  spatiis  ita 
adstrinxit  ut  poetae  singulis  diis  singulas  aedes  assignarent. 

— b)  Ariani  dixerunt  Deum  in  omnibus  esse  efficacia  ope- 
randi, essentia  nusquam;  quam  aberrationem  recentius  am- 
plexus est  Steucus  Eugubinus  (Comm.  in  Ps.  138),  necnon 
Vorstius  Calvinianus,  contendens  Deum  per  suam  substan- 
tiam esse  tantum  in  coelo,  extra  coelum  autem  solummodo 
per  virtutem.  His  addendi  sunt  Rationalistae  moderni,  ut 
Haureau,  Remusat,  Galuppi,  aperte  negantes  Dei  immen- 
sitatem eoque  progredientes  ut  contrarium  pantheismi  incri- 
minentur. 

3®  Duo  nobis  determinanda  occurrunt  unico  conclusionis 
ambitu,  primum  quidem  de  ipso  omniproesentiae  dogmate 
contra  haereticos,  aliud  vero  de  modo  explicandi  hoc  dogma 
contra  nonnullos  philosophos  atque  theologos. 

€oiiciii!<«i<>.  — Deus  est  ixtime  pr.usexs  omnibus,  ita  ut  h.ec 

OMNIPR^SENTIA  INFERENDA  SIT  EX  EJUS  OPERATIONE  AD  EXTRA. 

l''  Pars  est  de  fide,  prout  constat  ex.  Symbo.  Athan : 
Immensus  Pater,  immensus  Filius,  immensus  Sp.  Sanctus, 
et  tamen  non  tres  immensi,  sed  unus  immensus;  necnon  ex 
Cone.  Later.  IV  et  Cone.  Vatie,  (cap.  1). 

Prob.  1*"  ex  Scriptura ; in  qua  sane  nihil  luculentioribus 
eloquiis  inculcatur  quam  veritas  de  divina  omnipraesentia. 

— In  V.T.  legimus  perpulchram  hanc  descriptionem  (Ps. 
CXXXVIII,  7 etc.):  Quo  ibo  a spiritu  tuo,  et  quo  a facie 
tua  fugiamf  si  ascendero  in  coelum,  tu  illic  es  \ si  descendero 
in  infernum,  ades:  si  sumpsero  pennas  meas  diluculo  et  habi- 
tavero in  extremis  maris,  etenim  illuc  manus  tua  deducet 
me,  et  tenebit  me  dextera  tua.  Salomon,  ne  Judaei  Deum 
spatio  templi  jam  constructi  coarctari  putarent,  publice 
oravit  (3  Reg.  VIII,  27):  Si  coelum  et  coeli  coelorum  capere 

ie  non  possunt^  quanto  magis  domus  haec  quam  aedificavi- 
In  N.  T.  suppetit,  praeter  alia,  illud  ex  Pauli  oratione  (iVct. 
XVII,  27-28) : Qnamvis  non  longe  sit  ah  unoquoque  nostrum. 
In  ipso  enim  vivimus^  movemur  et  sumus.  — Jamvero  non- 
nisi violenta  interpretatione  inferre  quis  posset  ex  citatis 
locis,  nequaquam  essentiae^  sed  dumtaxat  virtutis  et  efficaciae 
praesentiam  indigitari. 

2*^  Ex  traditione^  tot  tam  que  claris  suffragiis  referta, 
pauca  afferantur.  — S.  Cyprianus  (de  Vanit.  Idol.  n.  9)  ait: 
‘‘  Quod  templum  habere  possit  Deus,  cujus  templum  totus 
est  mundus?  Unus  est  et  ubique  totus  diffusus  est.  ” S.  Joan. 
Chrys.  (in  Ps.  CXII,  n.  2)  explicans  verba  illa:  “ Quis  sicut 
Dominus  Deus  noster.  ” etc.,  inquit  ostendi  “ ubique  illum 
esse,  et  illic  et  hic.  Xon  enim  tanquam  aliquis  in  coelo  con- 
clusus eminus  videt  quae  sunt  in  terra,  sed  ubique  praesens 
et  omnibus  assistens.  ” S.  Augustinus^  ut  sibi  quadam  imagi- 
nationis specie  divinam  immensitatem  repraesentaret  acce- 
pit similitudinem  maris  undique  per  immensa  spatia  diffusi, 
habentis  intra  se  spongiam  quamlibet  magnam,  sed  tamen 
finitam:  “ plena  esset  utique,  ait,  spongia  illa  ex  omni  sua 
parte  immenso  mari;  sic  (Deum  alloquitur)  creaturam  tuam 
finitam,  te  infinito  plenam  putabam  et  dicebam:  Ecce  Deus, 
et  ecce  quae  creavit  Deus...  ecce  quomodo  ambit  atque  implet 
ea.  ” (Conf.  1.  VII,  c.  5) 

S*"  Ratio^  quasi  ex  remota  radice,  divinam  omnipraesen- 
tiam  evincit  ex  infinita  Dei  perfectione.  Xisi  enim  Deus  in 
omnibus  esset  etiam  praesentia  essentiae,  dici  non  posset 
undequaque  infinitus  et  in  omni  genere  perfectissimus: 
quod  anteactis  demonstrationibus  repugnat.  — Verum  pro 
ximum  argumentandi  medium  aliunde  petendum  est,  nempe 
ex  Dei  operatione  ad  extra.  Esto  itaque 

2""  Pars,  conci,  propugnanda  contra,  paucos,  scii.  Scotum, 
Valentiam,  Vasquez  et  Franzelin,  qui  hac  in  re  D.  Thomae 
liquido  adversantur. 

l"*  Argumentum  de  quo  quaeritur  (ait  Kleutgen)  non  so 
Ium  S.  Thomas  aliis  praeferre  visus  est,  sed  eodem  usque 
ad  Scoti  tempora  summi  quique  theologi,  et  ante  hos  non- 
nulli etiam  ex  SS.  Patribus  usi  sunt.  Quapropter  Suarez 
jure  merito  hanc  demonstrationem  non  solum  verae  philo- 
sophiae, sed  Patrum  quoque  et  Div.  Litterarum  doctrinae, 
comentaneam  esse  judicavit.  Cf.  textum  supra  citatum  (Act. 
XVII);  necnon  Catech.  Trid.  (P.  IV.  Orat.  dom.  n.  36). 

2*"  En  ratio  fundamentalis  S.  Thomae;  quae  quam  vera 
sit,  ultro  mox  legenti  cuique  apparebit.  — Oportet  omne 
agens  conjungi  ei  in  quod  immediate  agit,  quatenus  con- 
tactu suae  virtutis  praesens  eidem  fiat.  Atqui  Deus  imme- 
diate agit  et  intime  in  omnibus.  Ergo  ex  sua  actione  in 
creaturis  praesens  Deus  iisdem  constituitur. 

Major  a)  fundatur  in  illo  principio  metaphysico  pleris- 
que  philosophis  evidentissimo:  no7i  datur  actio  in  distans 
(resp.  ad  3);  quod  sane  mirum  est  a quibusdam  in  dubium 
vocari.  Nulla  namque  activa  virtus  agere  potest  nisi  appli- 
cetur; applicatio  vero  agentis  ad  passum,  quid  est  aliud 
quam  localis  aut  virtualis  qusedam  proximitas  i‘?  h)  Porro, 
ut  Cajetanus  hic  monet,  agens  dupliciter  potest  dici  im- 
mediatum. scii,  immediatione  virtutis  et  immediatione  sup- 
positi: iinmediatione  virtutis^  quando  virtus  agentis  jungi- 
tur effectui,  non  mendicando  talem  conjunctionem  ab  aliqua 
alia  virtute;  iinmediatione  autem  suppositi^  quando  inter 
suppositum  agens  et  effectum  nullum  mediat  suppositum 
subordinatum.  Quo  posito,  sequitur  immediationem,  de  qua 
in  majori^  intelligendam  esse  secundum  proportionem  agen- 
tis; ideoque  si  agens  virtute  sua  diffusa  et  participata,  ut 
sol,  effectum  attingat,  praesens  ei  erit  influxu  tantum,  non 
essentia ; sin  vero  agat  immediatione  suppositali,  certo  prae- 
sentia essentiae  habebitur. 

Minor  decl.  Et  a)  imprimis  dico  Deum  immediate  agere 
in  rebus,  quod  est,  non  immediatione  virtutis  tantum,  sed 
et  suppositi.  Cum  enim  Deus  sit  ipsum  esse  per  suam  es- 
sentiam, oportet  ut  esse  creatum  sit  proprius  ejus  effectus, 
sicut  ignire  proprius  effectus  ignis  est  Atqui  hunc  effe- 
ctum causat  Deus  in  rebus,  non  solum  quum  primo  esse 
incipiunt^  sed  quamdiu  in  esse  conservabitur^  sicut  lumen  cau- 
satur in  aere  a sole,  quamdiu  aer  illuminatus  manet  Ergo 
quamdiu  res  habent  esse,  tamdiu  oportet  Deum  eis  praesen- 
tem adesse.  Dixi  quod  esse  proprius  est  Dei  effectus,  non 
ad  excludendam  in  iis  quas  fiunt  omuem  causam  mediam, 
sed  quia  per  se  primo  attingitur  a solo  Deo.  Omnis  namque 
res  aut  est  materialis  aut  immaterialis:  si  materialis,  ad  esse 
ejus  exigitur  materia,  quae  a solo  Deo  provenit;  sin  autem 
immaterialis,  a solo  Deo  creatur  (C.  Gr.  III,  68).  Ex  quo  pa- 
tet in  omni  re  inveniri  aliquid  a Deo  tantum  productum 
secundum  immediationem  virtutis  et  suppositi,  h)  Insuper, 
Deus  ita  praesentissimus  cuique  rei  agit  prout  in  ea  repe- 
ritur  esse.  Atqui  esse  est  illud  quod  intimius  atque  profun- 
dius omnibus  inest,  utpote  formale  omnium  quae  in  re  sunt 
omnemque  gradum  rationemque  attingens  sive  substantia- 
lem sive  accidentalem.  Ergo  Deus  existit  in  omnibus  rebus 
et  intime. 

CorolL  — 1"  Ex  dictis  sequitur  omnipraesentiam  Dei  in 
rebus  demonstrari  a priori,  proxima  et  propriissima  ratio- 
ne, ex  ejus  operatione  ad  extra,  quae  in  proposito  se  habet 

I — Cf.  Svlv.  Maurum,  Qaaest  phil.,  Yol.  II.  1.  III,  Q.  35. 

■2  — Cf.  L Q.  XLIV.  a.  1 ; Q.  XLV.  a.  5. 

3 — Cf.  I,  Q.  CIV.  ' 

8od  Deum  sicnt  ratio  prsesentise  ad  rem  praesentem  vel  id 
quo  ad  id  quod,  vel  sicut  fundamentum  relationis  qua  Deus 
actu  praesens  creaturae  dicitur.  Unde  non  habetur  petitio 
principii. 

'I'  Colligitur  attributum  divinae  omni  praesentiae  in  duo- 
bus fundari  scii,  in  infinitate  divini  esse  vi  cujus  ad  om- 
nia extenditur;  in  actuali  vero  Dei  operatione,  quatenus 
contactus  virtutis  ratio  formalis  est  praesentiae  substantialis 
et  substantiam  praecedit,  non  quidem  in  ordine  essendi,  sed 
in  ordine  locandi  (verba  sunt  Cajetani).  Ideo  ante  actualem 
illam  operationem  non  potest  immensitas  Dei  intelligi  nisi 
in  actu  primo  et  aptitudinaliter,  quo  modo  ah  aeterno  Ei 
convenit. 

3"  Demum  infertur  absonum  prorsus  esse  quod  quidam 
dicunt,  Deum  actu  existere  in  spatiis  imaginariis  praesentia 
quadam  absoluta.  Contrarium  merito  tenent  plerique  theo- 
logi docentes  Deum  non  esse  actu  et  positive  in  spatiis  il- 
lis, sed  virtute  tantum  et  potentia;  siquidem,  ex  principiis 
D.  Thomae  supra  positis,  in  tantum  Deus  alicubi  est,  jn 
quantum  ibi  operatur.  Atqui  Deus  non  operatur  in  spatiis 
imaginariis,  quae  nihil  sunt.  Ergo.  ^ 

Soiy.  oi>j,  — Obj.  1.  — Quod  est  super  omnia  non  est  in 
omnibus  rebus.  Atqui  Deus  est  super  omnia  excelsus  (Ps. 
CXII).  Ergo. 

ItESP.  D.  M:  Quod  est  super  omnia,  i.  e.  extra  omnia... 
C ; quod  est  super  omnia,  i.  e.  omnia  excellentia  naturae 
superans...  S.d ; non  est  in  omnibus  secundum  communica- 
tionem naturae,  C;  ut  causans  omnium  esse,  AI  — C.d.m.  — 
Neg.  conseq. 

Obj.  2.  — Quod  est  in  aliquo  continetur  ab  eo.  Atqui 
Deus  non  continetur  a rebus,  sed  immo  res  continet.  Ergo. 

Pesp.  d.  M : Quod  est  in  aliquo,  ut  corporale,  contine- 
tur ab  eo,  C ; ut  spirituale  et  agens.  N.  — C.m.  — ^eg. 


conseq. 

Licet  corporalia  dicantur  esse  in  aliquo  sicut  in  conti- 
nente, tamen  spiritualia  continent  ea  in  quibus  sunt,  sicut 
anima  corpus.  Unde  et  Deus  in  rebus  existit  velut  res  con- 
tinens. — Attamen  per  quamdam  corporalium  similitudinem 
dicuntur  omnia  esse  in  Deo,  quasi  nempe  in  continente  ip- 
sa; quo  sensu  accipienda  sunt  verba  Aug.  (1.  83  Qq.,  q. 
XX):  « In  ipso  potius  sunt  omnia  quam  ipse  alicubi.  » 

Obj.  3.  — Quanto  aliquod  agens  est  virtuosius,  tanto  ad 
magis  distans  ejus  actio  procedit.  Atqui  Deus  est  virtuosis- 
simum  agens.  Ergo  ejus  actio  potest  pertingere  ad  maxime 
distantia. 


1 — Cf.  Joan.  a S.  Thoma,  Dis]),  YIII,  a.  3. 
^ — Vid.  Billuart,  Diss.  III,  a.  6. 

Et:sp.  D.  M:...  tanto  ad  magis  distans  distantia  naturae, 
et  per  medias  causas  quoad  aliquid,  ejus  actio  procedit,  C: 
tanto  ad  magis  distans  distantia  virtutis,  et  suppositi  quoad 
omnia,  X.  — C.m.  — Xeg.  conseq. 

l""  Distantia,  praetermissa  hic  situali^  alia  est  naturalis 
seu  secundum  dissimilitudinem  naturae,  alia  virtnalis  seu 
secundum  remotionem  influxus,  alia  snppositalis  seu  secun- 
dum remotionem  suppositi.  Porro  2°  quanto  agens  virtuo- 
sius  est,  sicuti  Deus,  tanto  ad  magis  distans  secundum  na- 
turam extendere  valet  suam  actionem,  adhibendo  quoque, 
si  velit,  quoad  particulares  effectus,  medias  causas  secundas. 

— Verum  3°  eo  ipso  quod  agens  virtuosissimum  est,  cuncta 
debet  immediate  attingere  virtute  sua  ex  qua  reliqua  agen- 
tia inferiora  operantur,  immo  quoad  esse  per  se  primo  pro- 
ductum nullam  distantiam  suppositalem  admittit. 

Obj.  4.  — Daemones  res  aliquae  sunt.  Atqui  Deus  non 
est  in  daemonibus:  nam  quae  societas  lucis  ad  tenebras  (2 
Cor.  VI,  14)?  Ergo. 

E/ESp.  D.  31:...  ut  deformatae  per  culpam,  C;  quasi  vox 
daemonis  directe  naturam,  ut  naturam,  nominet,  X.  — C-d. 
ni:...  non  est  in  daemonibus,  qua  tales,  seu  simpliciter  et 
absolute,  C;  neque  est  in  ipsis  prouti  sunt  res  quaedam,  V. 

— Xeg-  conseq. 

In  daemonibus  intelligitur  et  natura^  quae  est  a Deo,  et 
culpae  deformitas  quae  non  est  ab  ipso;  ita  tamen  ut  dire- 
cte et  simpliciter  vox  illa  defectum  naturae  angelicae  no- 
minet. Unde  absolute  concedendum  non  est  Deum  esse  in 
daemonibus,  sed  cum  additione',  in  quantum  sunt  res  quae- 
dam. — In  iis  autem  quae  important  naturam  non  defor- 
matam, absolute  dicendum  est  Deum  esse. 

AETICULUS  IV. 

Utrum  Deus  sit  ubique. 

Deum  ubique  esse  aliquid  amplius  importat  quam 
omnipraesentia,  saltem  ratione,  eo  quod  respectum  addit  ad 
loca  eaque  omnia  quae  loci  conceptum  attinent:  unde  op- 
portunum Auctori  visum  est  heic  quaestionem  movere  de  u- 
biquitate  divina,  quae,  ex  modo  nostro  intelligendi  et  ex 
negatione  mensurabilitatis  aut  deflnibilitatis  alicubi,  inde- 
flnitio  et  immensitas  in  actu  secundo  aeque  appellatur. 

2°  Ab  re  non  erit  breviter  recolere  quid  sit  locus,  et 
quotupliciter  aliquid  in  loco  esse  possit. 

a)  Locus  post  Aristotelem  definitur:  « superficies  cor- 
poris continentis,  immediata  et  immobilis  » ; ubi  priora  verba 
locum  tenent  generis,  reliqua  vero,  scii,  immediata  et  im- 
mobilis^ locum  differentiae,  in  quantum  excluditur  locus  me- 

diatiis  et  plurium  communis,  necnon  superficies  illa  quas  in 
loco  proprio  movetur,  immoto  manente  loco  et  locato,  v.  g. 
aqua  fiuens  in  flumine  relate  ad  fixam  navem. 

h)  Naturales  modi  essendi  in  loco  multi  sunt.  ^ est  cir~ 
cumscriptivus  et  propriissime  localis,  per  commensurationem 
propriarum  dimensionum  ad  dimensiones  loci : quod  solis 
corporibus  convenit.  — 2»*  est  causalis^  vel  informative  se- 
cundum genus  causae  formalis  seu  formae  actuautis  locatum, 
vel  operative  per  applicationem  virtutis  effectricis  seu  mo- 
tivae  ad  aliquod  locatum  et  ad  aliquem  locum.  — Id  au- 
tem fieri  potest  tripliciter:  definitim  si  virtus  simul  appli- 
cari non  possit  nisi  uni  loco,  quo  modo  Angeli  in  loco 
esse  dicuntur ; extensive  si  virtus  ad  plura  simul  se  ex- 
tendat, quo  modo  sol  dicitur  esse  in  pluribus  locis ; incir- 
cumscripte tandem,  si  virtus  cuncta  loca  cunctaque  locata 
simul  attingat,  eadem  infinite  excedens,  quod  proprium 
Dei  est. 

3"*  Neminem  fugiet  quam  falsi  fuerint  post  Manichaeos 
ii  philosophi,  inter  quos  Xeicton,  qui  divinam  immensitatem 
pro  spatio  infinito  acceperint;  cui  tamen  spatio  dos  illa  im- 
materialis conditiones  habet  penitus  contrarias. 

i'oueiu<^io.  — Deus  est  ubique  seu  ix  omnibus  locis,  ope- 

RATIVE  ET  INCIRCUMSCRIPTE,  TOTUS  IN  SINGULIS  EXISTENS.  Coil- 

clusio  haec  tria  nobis  exhibet  quorum  primum  de  fide^  uti  jam 
ex  praeceq.  liquet,  esse  divinae  ubiquitatis  respicit,  caetera 
vero  ad  ejus  conceptum  enucleandum  pertinent. 

l*'  Pars  proh.  — l"*  Ex  Scriptura.  (Jerem.  XXIII,  21) 
dicitur:  Si  occultabitur  vir  in  absconditis,  et  ego  non  videbo 
eum,  dicit  Dominus  f Xumquid  non  coelum  et  terram  ego  im- 
pleo) Et  (Is.  LXVI,  1:)  Coelum  sedes  mea,  terra  autem 
scabellum  pedum  meorum. 

2"  Ex  Patribus.  — Audiamus,  inter  alios,  Cyrill.  Hieros. 
(Catech.  6,  n.  8)  sic  disserentem : « In  loco  minime  definitus 
est  Deus,  locorum  opifex : in  omnibus  existens  et  a nullo 
circumscriptus.  Thronus  ipsi  cooelum  est ; sed  exsuperat  et 
transcendit  qui  sedet.  Et  terra  scabellum  pedum  ejus;  sed 
pervenit  ad  subterranea  usque  virtus  illius.  Unus  est  ubique 
praesens  ».  Ex  Latinis  consonat  Augustinus  (Ep.  147,  c.  12): 
« Nusquam  absens  est  qui  coelum  et  terram  implet,  nec 
spatiis  includitur  parvis,  magnisque  diffunditur,  sed  ubique 
totus  est  et  nullo  continetur  loco.  » — Cf.  eruditiss.  Peta- 
vium  (de  Deo,  1.  III,  c.  8-9). 

o''  Ratione.  — Pe  sane  vera,  cum  locus  sit  res  quaedam, 
aliquid  esse  in  loco  dupliciter  intelligi  potest : vel  per  mo- 
dum aliarum  rerum  qualitercumque,  sicut  accidentia  loci  sunt 

’ — Cf.  Lorenzelli,  Phil.  theor.  inst.  Vol.  II.  pp.  104-105. 


«6 


DISPUTATIO  II. 


in  loco  ; vel  per  modum  loci  proprium,  sicut  locata  sunt  in 
loco,  i^tqui  utroque  modo,  secundum  aliquid,  Deus  est  sub- 
stantialiter pr^sens  in  omni  loco,  scii,  ubique,  a)  Primo 
quidem  locus  quilibet  habet  suum  esse  et  suam  virtutem 
locativam.  Atqui  Deus  est  in  omnibus  rebus  ut  dans  eis 
esse  et  virtutem  et  operationem.  Ergo,  h)  Secundo  locata 
sunt  in  Joco  eum  replendo,  i^tqui  Deus  omnem  locum  replet, 
non  quidem  formaliter  et  per  modum  corporis  nullum  aliud 
secum  compatientis,  sed  quatenus  indesinenti  actione  dat 
et  conservat  esse  omnibus  locatis  omnia  loca  replentibus. 
Ergo. 

Conf.  ex  absurdis.  Secus  enim  sequeretur : a)  Deum  posse 
de  loco  ad  locum  moveri ; b)  necnon  creaturam  proprie  ac 
localiter  a Deo  distare  et  ad  Ipsum  accedere : qiue  Divinh 
tate  prorsus  indigna  sunt. 

2^  Pars  conci,  veluti  corollarium  facile  declaratur. 

Et  1°  Deus  est  in  omnibus  operatice.  — a)  Xon  enim 
quantitative,  corporum  ad  instar,  poni  in  loco  potest : quippe 
quantitatem  dimensivam  non  habet.  — b)  Nec  etiam  infor- 
mative : repugnat  enim  dicere  Deum  esse  formam  aut  loci 
aut  locati,  solique  pantheistae  id  pronuntiare  non  verentur. 
— c)  Reliquum  est  igitur  ut  operafive  seu  per  applicationem 
suae  virtutis  cuncta  loca  cunctaque  locata  contingat. 

2*"  Addimus  Deum  esse  in  locis  incircumscripte.  — Discri- 
men sane  existit  inter  indivisibile  quod  est  terminus  con- 
tinui, ut  punctum  in  permanentibus  vel  momentum  in  suc- 
cessivis, et  indivisibile  quod  extra  totum  continui  genus 
est,  ut  anima.  Angelus,  Deus.  Illud  quidem,  utpote  habens 
determinatum  situm  vel  ordinem  in  continuo  cujus  est  ali- 
quid, nequit  esse  in  pluribus  locis  vel  temporis  partibus ; 
verum  aliud,  secundum  quod  virtute  sua  unum  vel  multa 
simul  contingit,  in  uno  vel  pluribus  locis  ponendum  est. 
Atqui  indivisibilis  Dei  virtus,  cum  infinita  sit,  non  ad  unum 
tantum,  sicut  finita  virtus  Angelorum,  neque  ad  plura  pau- 
ciorave,  sed  ad  omnia  prorsus  sive  realia  sive  possibilia  loca 
sese  extendit.  Igitur  Deus  non  definitive,  sed  incircumscripte 
in  loco  esse  dicendus  est. 

3^  Pars  quoque  ex  praemissis  colligitur,  scii.  Deum  esse 
totum  in  singulis.  — Etenim  totum  dupliciter  dicitur:  vel 
totalitate  essentiae  vel  totalitate  quantitatis.  Quod  ergo  to- 
tum est  in  aliquo  loco  totalitate  quantitativa  non  potest 
inveniri  extra  locum  illum  : siquidem  quantitas  locati  loci 
quantitati  commensuratur.  Quod  vero  totum  est  in  - aliquo 
totalitate  essentiae,  nihil  prohibet  quin  simul  extra  illud 
existat ; v.  g.  albedo  tota  est  secundum  perfectam  speciei 
rationem  ideoque  totalitate  essentiae  in  qualibet  parte  super- 
ficiei, non  tamen  tota  in  qualibet  parte,  sumpta  totalitate 
secundum  quantitatem  quam  habet  per  accidens  ratione 

subjecti.  Atqui  in  substantiis  incorporeis  totalitas  non  datur 
nec  per  se  nec  per  accidens  nisi  secundum  perfectam  ra- 
tionem essentiae.  Ergo  quemadmodum  anima  tota  est  in 
qualibet  parte  corporis,  ita  Deus  totus  est  in  omnibus  et 
singulis  rebus,  quanquam  non  ubique  eamdem  virtutem  seu 
operationem  iisdemque  effectibus  promat. 

AETICULUS  V. 


Utrum  Deus  sit  ubique  per  essentiam,  praesentiam  et 
potentiam. 

Agitur  de  distinguendis  variis  modis  quibus  Dei  immen- 
sitas intelligi  possit.  — Cum  autem  haec  in  actu  secundo 
seu  pro  ubiquitate  sumpta  habitudinem  importet  ad  crea- 
turas cum  quadam  reali  communicatione  in  eis,  recepta,  hinc 
distinctio  illa  modorum  sumi  potest  vel  ex  parte  creaturae 
ipsius  vel  ex  parte  Dei.  — Ex  parte  creaturae.,  modi  divinae 
praesentiae  realiter  discriminantur  secundum  triplex  com- 
municationis genus,  nempe  secundum  esse  naturale,  objec- 
tivum  per  gratiam,  et  hj^postaticum  per  Verbi  unionem  ; 
quae  tria  essentialem  et  formalem  divisionem  efficiunt.  ^ 

— Ex  parte  autem  Dei  operantis  in  rebus,  nonnisi  ratione 
discernendi  sunt  tres  alii  modi  divinae  ubiquitatis,  scii,  per 
essentiam,  potentiam,  et  praesentiam. 

Conclusio  D.  — Jure  admittitur  ex  parte  creaturarum 

REALIS  DISTIXCTIO  MODORUM  DlVIXJE  PR.ESEXTI^  PROUTI  UNUS 
COMMUNIS,  SECUNDUS  SPECIALIS,  TERTIUS  VERO  SPECIALISSIMUS 
DICATUR. 

Sane  Deus  in  rebus  esse  dicitur  secundum  quod  eis  ali- 
quo modo  applicatur.  Ergo  ubi  est  diversus  conjunctionis 
vel  applicationis  modus,  ibi  fit  diversus  modus  essendi. 
Atqui  creatura  tripliciter  Deo  conjungitur : ^ 

Primo  secundum  similitudinem  tantum,  quatenus  in  crea- 
tura aliqua  invenitur  Dei  similitudo  ab  ejus  actione  impressa 
quin  tamen  ipsum  Deum  secundum  substantiam  attingat : 
et  hic  modus  divinae  praesentiae  communis  est  omnibus  a 
Deo  creatis  et  divinum  esse  qualitercumque  participan- 
tibus. 

Secundo^  creatura  ipsum  Deum  attingit  quoad  substan- 
tiam objective  seu  mediante  operatione  intellectus  et  volun- 
tatis, prouti  cognitum  est  in  cognoscente  et  desideratum  in 
desiderante  ; et  hic  divinae  praesentiae  modus  specialis  sim- 

1 — 1 Sent.  Dist.  XXXVIT,  q.  1,  a.  2 aci  2. 

' — Ihid.  a.  cit. 

pliciter  ^ reperitur  in  iis  qui  fide  primse  veritati,  cbaritate 
autem  summae  bonitati  adhaerent  vel  habitu  vel  actu : quod 
fit  per  gratiam  inchoative  in  via,  consummative  autem  in 
patria.  — De  hac  quidem  praesentia  Dei  injustis  disputatur, 
an  de  se  et  praecisione  facta  a praesentia  per  contactum  opera- 
ti vum  affectiva  tantum  sit,  ut  tenet  Vasquez^  vel  etiam  sub- 
stantialis et  personalis,  ut  Suarez^  loan.  a.  S.  Thoma  aliique 
communius  docent.  Extremum  hoc  nobis  magis  arridet  ob 
rationes  infra  adducendas  (Disp.  X,  Q.  III,  a.  2>.  Caeterum 
haud  aegre  mens  S.  Thomae  colligitur  ex  I,  Q.  XLIII ; 
Comm.  in  1 Cor.  III;  1 Sent.  Dist.  XIV,  q.  2 ; C.  G.  IV, 
18,  ubi  expresse  docet  Sp.  Sanctum  « per  suam  substantiam  » 
mentem  inhabitare.  Cum  enim  hisce  in  locis  loquatur  S. 
Doctor  de  personali  Dei  praesentia  quae  fiat  per  modum  co- 
gniti et  amati,  praesentia  ista  formaliter  distinguenda  est 
ab  ea  quae  resultat  ex  contactu  virtutis. 

Tertio,  creatura  attingit  ad  ipsum  Deum  non  solum  se- 
cundum operationem,  sed  etiam  secundum  esse,  prout  esse 
dicit  actum  personae  a qua  humana  natura  assumpta  est: 
et  hic  modus  divinae  praesentiae  specialissimus  est  et  singu- 
larissimus in  Christo  per  hypostaticam  unionem. 

Ergo  probatum  manet  tres  reales  modos  essendi  Dei  in 
rebus  ex  parte  creaturarum  discriminandos  esse,  licet  ex 
parte  Dei  correspondentes  relationes  secundum  rationem 
tantum  sequantur. 

c^oiK-iiiKio  2''.  — Ex  PARTE  Dei  ratione,  nox  re,  distin- 
guendi SUNT  tres  modi  quibus  UBIQUE  ESSE  INTELLIGIUR,  SCIL. 
PER  essentiam,  potentiam  ET  PR/ESENTIAM. 

l*"  Haec  distinctio,  quae  ad  sensum  desumpta  videtur  ex 
Greg.  M.  (Mor.  1.  II,  c.  12),  sic  legitur  in  Gflossa  ordinaria: 
« Deus  communi  modo  est  in  omnibus  rebus  pr^sentia,  po- 
tentia, et  substantia ; tamen  familiari  modo  dicitur  esse  in 
aliquibus  per  gratiam  ». 

2”  Ratio  congruentiam  hujus  distinctionis  demonstrat 
triplici  ex  capite. 

a)  Ex  rei  natura  (1  Sent.  loc.  cit.):  « Ex  parte  autem 
Dei  non  invenitur  diversitas  in  re,  sed  ratione  tantum,  se- 
cundum quod  distinguitur  in  ipso  essentia,  virtus  et  ope- 
ratio. Essentia  autem  ejus,  cum  sit  absoluta  ab  omni  crea- 
tura, non  est  in  creatura,  nisi  in  quantum  applicatur  sibi 
per  operationem,  et  secundum  hoc  quod  operatur  in  re,  di- 
citur esse  in  re  per  praesentiam,  secundum  quod  oportet 
operans  operato  aliquo  modo  praesens  esse.  Et  quia  operatio 
non  deserit  virtutem  divinam  a qua  exit,  ideo  dicitur  esse 
in  re  per  potentiam.  Et  quia  virtus  est  ipsa  essentia,  ideo 

1 Cf.  Cajet.  Comm.  in  I,  Q.  XLIll,  a.  3. 

consequitur  ut  in  re  etiam  per  essentiam  sit  ».  — Ubi  no- 
tare est,  ad  tollendam  sequi  vocationem,  Deum  poni  in  om- 
nibus per  essentiam,  non  quidem  rerum  ipsarum,  quasi  de 
earum  essentia  sit,  sed  per  essentiam  suam ; poni  etiam  in 
omnibus  per  potentiam,  prout  scientia  et  voluntas,  respectu 
eflficiendarum  rerum,  cum  ipsa  divina  potentia  coeunt  in 
unum  operandi  principium. 

h)  Ex  humanae  gubernationis  exemplo.  — Deus  enim  in 
mundo  adesse  censendus  est  iisdem  fere  rationibus  ob  quas 
dicuntur  in  rebus  humanis  imperantes  suam  subditis  exhi- 
bere praesentiam.  Atqui  rex  dicitur  esse  in  toto  re^no  per 
suam  potentiam ; in  omnibus  quae  in  prospectu  sunt,  per 
praesentiam ; per  suam  vero  substantiam  vel  essentiam,  in 
loco  in  quo  substantialiter  situatur  et  potestatem  supre- 
mam exercet.  Ergo  proportionaliter  tenendum  est  Deum 
esse  in  omnibus  per  potentiam,  in  quantum  omnia  ejus  po- 
testati subduntur ; in  omnibus  per  praesentiam,  prouti 
cuncta  nuda  et  aperta  sunt  oculis  ejus ; in  omnibus  per 
essentiam,  secundum  quod  omnibus  adest  ut  essendi  prin- 
cipium. 

c)  Ex  variis  erroribus,  quasi  per  accidens.  — Manichaei 
enim  dixerunt  divinae  potestati  subjecta  quidem  esse  spiri- 
tualia et  incorporalia,  corporalia  vero  principio  contrario 
subjacere : contra  quos  ponimus  Deum  esse  in  omnibus 
per  potentiam.  — Alii,  etsi  crederent  omnia  esse  divinae 
potestati  subjecta,  negarunt  tamen  Dei  providentiam  ad 
minima  usque  inferioris  mundi  corpora  extendi:  contra  quos 
tuemur  Dei  praesentiam  in  omnibus.  — Nonnulli  tandem, 
concedentes  omnia  ad  Dei  potentiam  et  providentiam  per- 
tinere, opinati  sunt  primas  tantum  creaturas  immediate  a 
Deo  processisse,  cae teras  vero  mediantibus  illis  : contra  quos 
aliosque  omnes  ponimus  Deum  ubique  esse  per  essentiam 
immediatissime  praesentem. 

ARTICULUS  VI. 

Utrum  esse  ubique  -nt  proprium  Dei. 

Extremum  est  ut  divinum  ubiquitatis  attributum  velut 
quidpiam  Dei  proprium  omninoque,  secundum  perfectam 
suam  rationem,  incommunicabile  cuilibet  creaturae  adstrua- 
mus.  — Cujus  rei  intelligendae  gratia,  rememorandum  est 
quod  supra  constituimus,  Deum  ubique  esse  totum  et  incir- 
cumscripte, ita  ut  hae  conditiones  adaequatum  divinae  immen- 
sitatis conceptum  ingrediantur.  Nec  diflPert  alia  dicendi  ratio, 
nempe  Deum  ubique  esse  primo  et  per  se  : primo,  quia  se- 
cundum se  totum  et  non  ratione  partium  ; per  se,  quia  non 

per  accidens  et  secundum  factam  aliquam  suppositionem, 
sed  absolute  et  vi  incircumscriptae  suae  virtutis.  Quibus 
pi‘aestitutis,  facilis  admodum  erit  praesentis  veritatis  demons' 
tratio. 

<^'oiieiii*«io.  — Esse  ubique  simpliciter  ita  est  Dei  pro- 
prium, UT  XULLI  ALTERI  SUBSTAXTUE  EXSTAXTI  VP:L  POSSIBILI 
CONVEXIRE  QUEAT. 

]3isertum  est  Ambrosii  suffragium  (1,  I.  de  Sp.  S.  c.  7): 
« Quis  audeat  creaturam  appellare  Spiritum  S.  qui  in  om- 
nibus et  ubique  et  semper  est  ? Quod  utique  divinitatis  est 
proprium  ». 

2'"  Proh,  ratione. 

a)  Ex  radice  uhiquitatis  seu  ex  infinitate.  — Omniprae- 
sentia  substantiae  divinae  necessario  subaudit  summam  divini 
esse  infinitatem.  Atqui  actualissima  haec  infinitas  nequit  ulli 
creaturae  communicari.  Ergo.  ^ 

h)  Ex  conditionibus  essentialibus  ubiquitatis  divinae.  — 
Ubiquitas  enim,  simpliciter  sumpta  et  prouti  Deo  vindicata 
est,  se  habet  primo  et  per  se.  Atqui  quodcumque  aliud  a 
Deo  hisce  conditionibus  destitui  necesse  est.  Ergo.  Min.  in- 
notescit, tum  a priori,  tum  ex  inductione.  A jirior/ quidem  : 
nam  creatura  immensa  dicitur  vel  quantitate  molis  vel 
quantitate  perfectionis.  Corpus  autem  infinitum  actu  dari 
non  potest,  et  etiamsi  per  indefinita  spatia  diffusum  suppo- 
natur, non  erit  ubique  primo  seu  secundum  se  totum,  sed 
solummodo  extensione  partium.  Creatura  spiritualis., 

eo  ipso  quod  finita  est,  ad  unum  debet  locum  determinari ; 
neque,  supposito  quod  unus  sit  dumtaxat  locus,  ubique  esse 
poterit  nisi  per  accidens.  Inductive  idipsum  patet : quaecum- 
que enim  alia  a Deo  in  medium  proferri  possint  una  aut 
altera  dictarum  conditionum  vel  utraque  simul  carent.  Sic 
totum  universum,  per  modum  unius  acceptum,  ubique  esse 
ponitur,  sed  non  primo,  utpote  partibus  distinctum,  neque 
per  se,  quippe  quod,  si  darentur  aliqua  alia  loca,  in  eis  non 
esset.  Idem  dicatur  de  numero  ex  cujus  distributione  mundi 
harmonia  resultat ; numerus  enim,  cum  sit  accidens,  non 
est  per  se  sed  per  accidens  in  loco,  nec  est  totus  in  quolibet 
numeratorum,  sed  secundum  partem  tantum.  Rursus,  si 
esset  unum  solum  animal,  anim*a  ejus  exstaret  ubique  primo 
seu  tota  in  qualibet  parte  coiporis,  sed  tamen  per  accidens, 
nempe  facta  illa  hypothesi.  Pariter  materia  prima  quodam- 
modo ubique  est,  sed  non  secundum  idem  esse  formae.  Tan- 
dem « universale  dicitur  esse  ubique  et  semper  magis  per 
remotionem  quam  per  positionem : non  enim  dicitur  ubique 
esse  et  semper,  eo  quod  sit  in  omni  loco  et  in  omni  tem- 


^ — QuodL.  XI,  q.  I,  a 1. 

pore,  sed  quia  abstrahit  ab  his  quae  determinant  locum  et 
tempus  determinatum  ; et  praeterea  universalia  non  sunt 
subsistentia  ^ 


QU.ESTIO  QUAETA 

DE  IMMUTABILITATE  ET  .ETERXITATE  DEI. 

Quartum  Dei  essentiale  attributum,  proxime  infinitatem 
consequens,  explorandum  succedit,  scii,  immutabilitas ; quae 
etsi  negativum  quiddam  nomine  esse  videatur,  re  tamen 
positivam  divinae  naturae  perfectionem  importat.  Verum 
immutabilitatem  inter  atque  aeternitatem  ea  est  nexio  atque 
consecutio  quae  inter  generale  et  speciale  ejusdem  formali- 
tatis  viget : quam  ob  rem  utraque  modo,  sub  uno  quaestionis 
capite,  investigabitur. 

V Immutabilitas  dicitur  a remotione  mutationis  et  motus. 
Quid  ergo  est  motus  vel  mutatio  et  quotuplici  ratione  di- 
stinguitur ? 

a)  Mutatio^  quacum  coincidit  motus  communiter  sumptus,, 
sive  in  corporalibus  sive  in  spiritualibus  universaliter  in- 
venitur et  definiri  potest  « transitus  entis  ex  uno  statu  in 
alium  »,  vel  cum  Aristotele:  actus  entis  in  potentia  prout 
in  potentia  est  ad  aliquem  terminum.  Ubi  planum  est  qua- 
tuor  esse  accipienda,  videl.  ens  in  petentia  seu  subjectum 
aliquod  mutabile,  terminum  a quo  subjectum  illud  discedit, 
terminum  ad  quem  definitiva  actuatione  pertingit,  necnon 
motum  ipsum  seu’  imperfectum  illum  actum  per  modum  ^ 
transitus  in  quo  mutatio  formaliter  consistit. 

h)  Mutatio  multiplex  est.  — Et  primo  ex  parte  std)Jerti 
distribuitur  in  absolutam  et  relativam^  prouti  subjectum 
mutationis  in  se  afficitur,  vel  afficitur  alia  res  unde  per 
extrinsecam  denominationem  mutatio  illi  attribuitur.  — ■ 
Ex  parte  causae  alia  est  mutatio  ah  intrinseco  seu  ex  inti- 
mis rei  principiis,  alia  ab  extrinseco  seu  ex  principio  aliquo 
exteriori.  — Ex  parte  sui^  distinguitur  mutatio  in  substan- 
tialem qu8e  dicitur  generatio  simpliciter  vel  corruptio,  et  in 
accidentalem  quae  rursus  gemina  est,  instantanea  et  succes- 
siva. Haec  vero  idem  est  ac  motus  stricte  sumptus,  et  trifa- 
riam dispescitur,  nempe  in  qicantitativam^  qualitativam  seu 
alterationem,  et  localem.  ^ 

2°  Pauca  etiam  de  aeternitate,  quae  velut  passio  et  spe- 
cialis determinatio  immutabilitatem  sequitur,  praeobser- 
vanda  sunt. 

^ — Ibid.  ad  2. 

2 — Cf.  Lorenzelli,  Phil.  nat.  in  comm.  P.  III.  lect.  1 et  5. 

a)  Ad  rectam  asternitatis  intelligentiani  cognitionis  initia 
sumenda  sunt  a tempore,  ex  cujus  adjacentia  resultat  in 
rebus  temporaneis  accidens  seu  praedicamentum  quando. 
Tempus  autem  definiri  a philosophis  solet  « numerus  motus 
secundum  prius  et  posterius  »,  ita  ut  duo  ad  ejus  constitu- 
tionem requiri  videantur,  nempe  principo, liter  et  per  se  suc 
cessi o_  prioris  et  posterioris,  secundario  vero  ratio  principii 
et  linis  quam  semper  in  motu  accipere  est  sive  actu  sive 
saltem  in  potentia.  Quia  igitur  tempus  quoddam  est  conti- 
nuum essentialiter  successivum,  dici  debet  res  naturae  quasi 
materialiter  et  prout  est  ens  imperfectum  secundum  nunc 
praesens,  completur  vero  forni  aliter  per  operationem  animae 
numerantis  et  partes  temporis  colligentis.  — Ex  hoc  jam 
ad  durationem  Entis  immobilis  capessendam  assurgentes, 
eam  cum  Boetio  sic  describamus:  interminabilis  vitae  tota 
simul  et  perfecta  possessio.  Qua  in  definitione  verba  illa  «tota 
simul  et  perfecta  possessio  » removent  successionem  tem- 
poris propriam  ut  ei  substituatur  indivisibilis  et  completa 
du ratio  per  modum  immutabilis  possessionis  ; reliqua  vero 
« interminabilis  vitae  » excludunt  terminos  principii  et  finis 
quibus  concluditur  temporarium  spatium,  et  tum  esse  tum 
vitalem  Dei  operationem  sub  una  simplicissima  mensura  com- 
prehendunt. Haec  itaque  exprimunt  velut  extensionem  aeter- 
nitatis, illa  vero  velut  formalem  modum  ejus. 

h)  Tempus  inter  et  aeternitatem  medium  consistit  aevum; 
quorum  differentiam  dilucide,  more  suo.  Angelicus  exponit 
sequenti  discursu.  Cum  aeternitas  sit  mensura  esse  perma- 
nentis, secundum  quod  aliquid  recedit  a permanentia  es- 
sendi,  secundum  hoc  recedit  ab  aeternitate.  Quaedam  autem 
sic  recedunt  a permanentia  essendi  quod  esse  eorum  est 
subjectum  transmutationis  vel  in  transmutatione  consistit;  et 
hujusmodi  mensurantur  tempore^  sicut  omnis  motus,  et  etiam 
esse  omnium  corruptibilium.  Quaedam  vero  recedunt  minus 
a permanentia  essendi,  quia  esse  eorum  nec  in  transmuta- 
tione consistit  nec  est  subjectum  transmutationis;  tamen 
habent  transmutationem  adjunctam  vel  in  actu  vel  in  po- 
tentia, sicut  patet...  de  Angelis  quod  habent  esse  intran- 
smutabile  quantum  ad  eorum  naturam  pertinet,  cum  tran- 
smutabilitate  secundum  electionem  et  cum  transmutabilitate 
intelligentiarum  et  affectionum  et  locorum  suo  modo;  et 
ideo  hujusmodi  mensurantur  aevo  quod  est  medium  inter 
aeternitatem  et  tempus.  Esse  autem  quod  mensurat  aeterni- 
tas est  mutabile  nec  mutabilitati  subjectum.  Sic  ergo  tem- 
pus habet  prius  et  posterius  ; sevum  autem  non  habet  in  se 
prius  et  posterius,  sed  ei  conjungi  possunt;  seternitas  autem 
non  habet  prius  neque  posterius, neque  ea  compatitur.  » (I, 
'Q.  X,  a.  1,  4,  5,  6J. 

3°  Quaestionem  sub  praesenti  capite  inscriptam  quatuor 

articulis  comprehendere  propositum  est ; quorum  primi  im- 
mutabilitatem tum  quoad  esse  (art.  1)  tum  quoad  propriam 
indolem  (art.  2),  reliqui  autem  duo  aeternitatem  sub  iisdem 
respectibus,  scii,  quod  sit  (art.  3)  et  an  propria  Dei  sit 
(art.  4),  lectori  exhibebunt. 

AETICULUS  I. 

Utrum  Deus  sit  omnino  immutabilis. 

Circa  titulum  adverte  Deum  hic  accipi  cum  omnium 
eorum  comprehensione  quas  secundum  rem  Ipsi  conveniunt 
quaeque  nil  aliud  sunt  quam  ipsa  divina  essentia.  — Ab  Eo 
itaque  removenda  est  quaecumque,  vel  tenuissima,  mutabi- 
litas aut  mutabilitatis  umbra,  seu  negandum  est  Deum  mu- 
tari posse,  sumpta  mutatione  non  solum  pro  motu  stricte 
dicto,  sed  etiam  pro  motu  communiter  accepto ; licet  sensu 
quodam  latissimo^  quo  motus  quamcumque  operationem  no- 
minat, Deus  dici  possit  seipsum  movere  in  quantum  se 
intelligit,  vult  et  amat. 

2^  Eefertur  veteres  quosdam  haereticos  posuisse  Deum  in 
creatione  mundi  mutatum  fuisse,  quasi  ab  otio  ad  agere 
transiverit.  Sociniani  et  Arminiani  id  ipsum  de  Deo  sen- 
serunt ratione  scientiae  et  decretorum  ejus.  Tandem  divinae 
immutabilitati  maxime  infensi  sunt  Pantheistae^  praesertim 
Transcendentales,  utpote  qui  Dei  naturam  internis  mutatio- 
nibus obnoxiam  seseque  jugi  progressu  actuantem  et  evol- 
ventem impia  mente  comminiscuntur. 

Couciiisio.  — Deus  est  omnixo  immutabilis:  prout  sanci- 
tum est  a Cone.  Lat.  III  et  Cone.  Vat.  (Sess.  III,  c.  I),  post- 
quam jam  olim  Cone.  Xicaen.  decreverat:  “ Qui  dicunt  Fi- 
lium Dei  mutabilem,  hos  anathematizat  cath.  et  apost. 
Ecclesia.  ” 

Prob.  U ex  Scriptura ; ubi  Deus  tum  in  cognoscendo  tum 
in  essendo  immutabilis  pronuntiatur.  — a)  Ita  (Num.  XXIII, 
19):  Non  est  Deus  quasi  homo  ut  mentiatur^  nec  tit  filius 
hominis  ut  mutetur.  Dixit  ergo  et  non  faciet  f locutus  est^  et 
non  implebit  f — b)  Item  (Ps.  CI,  27):  Coeli  peribunt,  tu 
autem  permanes:  et  omnes  sicut  vestimentum  veterascent.. 
Tu  autem  idem  ipse  es,  et  anni  tui  non  deficient.  (Malach. 
III,  6):  Ego  Dominus,  et  non  mutor.  (Jac.  I,  17)  de  Deo 
Patre  luminum  dicitur:  Apud  quem  non  est  transmutatio 
nec  vicissitudinis  obumbratio. 

2"  Ex  traditione  pauca  colligantur.  — Origenes  (c.  Ceis. 
1.  I,  n.  21)  scribit:  “ Judseorum  Christianorumque  doctrina 
Deum  mutationis  omnis  variationisque  expertem  profitetur. ... 
S.  Greg.  Xyss.  (in  Ps.  Tract.  II,  cap.  4)  de  divina  natura. 

inquit:  “ Nihil  est  ad  quod  mutatione  utatur,  cum  nec  mali 
sit  capax  omnino,  neque  ad  id  quod  est  melius  converti 
queat.  ” S.  Augustinus,  praeter  alia  multa,  haec  de  Deo  habet 
(Conf.  1.  I,  c.  4):  “ Immutabilis,  mutans  omnia;  nunquam 
novus,  nunquam  vetus,  innovans  omnia...  amas,  nec  aestuas; 
zelas  et  securus  es;  poenitet  te  et  non  doles;  irasceris  et 
tranquillus  es;  opera  mutas  nec  mutas  consilium.  — Immo 
communem  de  ea  re  humani  generis  persuasionem  osten- 
dunt illi  philosopJu  qui  ab  antiqua  Graecorum  aetate,  ut  Plato 
et  Aristoteles,  quasi  ab  ipsa  veritate  coacti,  posuerunt  pri- 
mum principium  esse  immobile;  quamquam  fatendum  est 
Stagiritae  mentem,  altioris  luminis  vacuam,  haud  valuisse 
Dei  immutabilitatem  cum  libertate  componere,  ex  quo  in 
alios  errores  deflexit  h 

3°  Ratio  tripliciter  argumentari  potest. 

a)  Ex  summa  Dei  actualitate.  — Deus  est  primum  ens, 
•consequenter  purus  actus  absque  ullius  potentiae  permixtione. 
Atqui  omne  quod  quocumque  modo  mutatur  aliqualiter  in 
potentia  se  habet.  Ergo. 

h)  Ex  summa  Dei  simplicitate.  — Omne  quod  movetur 
quantum  ad  aliquid  manet  et  quantum  ad  aliquid  transit 
vel  secundum  accidens  vel  secundum  substantiam ; unde 
necesse  est  in  omni  re  mutabili  reperiri  aliquam  composi- 
tionem. Atqui  in  Deo  nulla  est  compositio,  sed  omnimoda 
simplicitas.  Ergo. 

c)  Ex  summa  Dei  perfectione.  — Omne  quod  mutatur 
motu  suo  quidpiam  acquirit  et  pertingit  ad  illud  ad  quod 
prius  non  se  extendebat.  Atqui  Deus,  utpote  inflnitus,  com- 
prehendens in  se  plenam  totius  esse  perfectionem,  non  po- 
test aliquid  acquirere  nec  se  in  aliud  extendere  ad  quod 
prius  non  pertingebat.  Ergo. 

Soiv.  obj.  — Obj.  1.  --  Dicitur  de  sapientia  (Sap.  VII, 
24)  quod  est  mobilior  omnibus  mobilibus.  Atqui  Deus  est 
ipsa  sapientia.  Ergo. 

Resp.  D.  AI:...  proprie  et  univoce,  N;  improprie  et  simi- 
li tudinarie,  C.  — C.m.  — y^eg.  conseq. 

Divina  sapientia  mobilior  omnibus  dicitur,  non  jam  quod 
proprie  et  in  se  moveatur,  sed  improprie  et  ex  parte  effec- 
tuum quos  usque  ad  remotissima  rerum  conflnia  quaquaver- 
sus diffundit,  eo  ferme  modo  quo  sol  mediantibus  radiis  ad 
terram  usque  procedere  dicitur;  nihil  enim  esse  potest  quod 
non  a sapientia  Dei  oriatur  per  quamdam  imitationem,  sicut 
a primo  principio  effectivo  et  exemplari,  prout  etiam  arti- 
flciata  a sapientia  artificis  manant.  — Igitur  in  quantum 
influxus  ille  et  similitudo  divinae  sapientiae  gradatim  a su 

i — Cf.  Sylv.  Maurum  in  Aristotel.  Metaphys.  lib.  XII,  text.  30. 

premis  et  nobilioribus  creaturis  ad  inferiores  et  infimas  sese 
extendit,  habetur  processus  quidam,  motus  ad  instar  et 
secundum  analogiam^  Dei  in  res:  qui  tamen  processus  non 
est  nisi  ordo  naturae  inter  creata  diversi  generis  div9rs8eque 
perfectionis. 

Obj.  2.  — Appropinquare  et  elongari  motum  significant. 
Atqui  de  Deo  dicitur  (Jac.  IV,  8j:  Appropinquate  Deo  et 
appropinquabit  vobis.  Ergo. 

Desp.  C.M.  — D.  sensum  min:...  metaphorice,  C ; proprie, 
X.  — A!^eg>  conseq. 

Tum  recitata  Jacobi  sententia,  tum  aliae  quaecumque 
similes  in  Scriptura  reperiantur,  de  Deo  dicuntur  metapho- 
rice et  ratione  specialium  effectuum  divinae  voluntatis  in 
homine.  Sicut  enim  sol  dicitur  intrare  domum  vel  exire, 
in  quantum  radio  suo  domum  permeat  vel  a domo  cessat; 
ita  Deus  appropinquari  ad  nos  vel  a nobis  recedere  signi- 
ficatur motu  aliquo  reali  animorum  nostrorum,  unde  fit  ut 
influentiam  bonitatis  ejus  percipiamus  vel  ab  ea  deficiamus. 

Orj.  3.  — Id  mutatur  quod  de  non  operante  fit  operans. 
Atqui  Deus  in  creatione  mundi  temporanea  et  quotidiana 
rerum  gubernatione  factus  est  et  fit  de  non  operante  ope- 
rans. Ergo. 

Resp.  D.  M:...  id  est,  quod  de  potentia  transit  ad  novum 
actum,  C ; quod  tantummodo  producit  novos  effectus,  N.  — 
C.d.m.  — Neg.  conseq. 

Quidquid  in  tempore  fiat,  Deus  ab  aeterno  sine  ulla  sui 
immutatione  operatur,  eo  quod  ejus  actio  formaliter  imma- 
nens et  virtualiter  tantum  transiens  haud  distinguitur  ab 
ejus  essentia.  Idcirco  novos  quidem  effectus  in  tempore 
producit,  ex  quibus  novae  relationes,  reales  ex  parte  crea- 
turarum, rationis  vero  tantum  ex  parte  Dei,  exsurgunt,  non 
tamen  per  novum  actum,  sed  per  actum  illum  quo  aeterna- 
liter quaecumque  sint  loco  et  tempore  suo  futura  praedis  posuit. 
(De  hoc  argumento,  prouti  in  Deo  respicit  vel  scientiam 
rerum  contingentium,  vel  voluntatem  liberam  cum  divina 
immutabilitate  conciliandam,  vel  potentiam  creatricem  ejus 
que  ad  mundum  relationes,  cf.  quae  infra  dicemus  Disp.  III, 
Q.  III;  Disp.  IV,  Q.  I;  Disp.  V,  Q.  1.) 

Obj.  4.  — Suscipere  novum  esse  mutationem  importat. 
Atqui  Deus  per  Incarnationem  incoepit  esse  homo.  Ergo. 

Besp.  d.  J/.-  Suscipere  novum  esse  passive  et  ad  modum 
subjecti...  C;  perfecti  ve  et  terminamlo  hypostatice  aliam 
naturam,  X.  — C.d.m.  eodem  sensu.  — Veg.  conseq. 

Tunc  aliquid  vere  immutatur  per  adventum  alicujus  novi, 
quando  istud  velut  forma  actuans  actusve  perficiens  rei  illi 
accedit.  Porro  in  Incarnationis  mysterio  humana  natura  Ver- 
bo copulata  est,  non  per  modum  formae  aut  actus  Verbum  per- 
ficientis, sed  e contrario  ut  a Verbo  rationem  subsistendi 

novam,  divini  suppositi  communicatione,  reciperet.  Quocirca 
nihil  novi  ipsi  iJeo  accrevit,  sed  tota  mutatio  ex  parte 
creaturae  perficiendae  contigit.  (De  his  fusius  in  Tract.  de 
Incarnatione) 


AETICULUS  II. 


Utrum  esse  immutabile  sit  Dei  proprium. 

Quae  Dei  sunt,  ob  excellentissimam  ejus  naturam,  hanc 
singularem  essendi  indolem  obtinent  ut  vel  propria  Ei  sint 
vel  proprio  modo  conveniant : unde,  statuto  semel  dogmate 
immutabilitatis  divinae,  inquirendum  superest  num  et  quo 
modo  solus  Deus  omnino  sit  immutabilis.  — Mutabile,  ut 
supra  distinximus,  dici  potest  dupliciter;  nempe  ah  extrin- 
seco  et  per  potentiam  in  alio,  vel  ab  intrinseco  et  per  poten- 
tiam in  ipsa  re  existentem.  Mutabile  ab  extrinseco,  si  suma- 
tur per  respectum  ad  rem  ipsam,  logicum  est  tantum,  prout 
scii,  ex  terminorum  habitudine  nullam  contradictionem 
implicat,  et  ideo  compossibile  est  cum  quadam  necessitate 
reali;  sed  quia  quidquid  non  implicat  contradictionem  est 
possibile  non  solum  logice,  sed  quoque  ex  potentia  reali 
omnipotentis  Dei,  ideo  mutabile  logicum  vocari  potest  etiam 
reale,  extrinsece  tamen  seu  per  potentiam  in  alio.  Unde 
patet  bonitas  divisionis  a D.  Thoma  tradita. 

Solum  Deum  immutabilem  esse,  ex  mutabilitate  ipsa 
cujuscumque  creaturae  facili  processu  demonstrabitur. 

Conclusio.  — Solus  Deus  est  omnino  immutabilis,  seu 

OMNIS  CREATURA  ALIQUALITER  MUTABILIS  EST  TUM  AB  EXTRINSECO 
TUM  AB  INTRINSECO. 

V Scriptura  aperte  id  docet.  — Nam  cum  propheta  dicit 
Deo  iBar.  III,  3);  Tu  sedes  in  sempiternum  et  nos  peribi- 
mus in  aevum,  interprete  S.  Cyrillo  Alex.,  hinc  divinae  na- 
turae stabilitatem,  inde  rerum  creatarum  fiuxam  et  varia- 
bilem vitam  significat.  Praeterea  si  Deus,  ut  Apostolus  scribit 
(1  Tim.  VI,  16),  solus  habet  immortalitatem,  sequitur  creata 
universa  mutationi,  quae  mors  quaedam  est  vel  mortis  umbra, 
esse  obnoxia. 

2''  Nec  aliter  sensit  S.  Augustinus  (1.  de  Nat.  boni,  c.  1) 
dicens:  “ Solus  Deus  incommutabilis  est;  omnia  quae  fecit, 
quia  ex  nihilo  fecit,  mutabilia  sunt.  ” Concinit  Fulgentius 
(1.  de  fide  ad  Pet.  c.  3,  n.  25)  qui,  post  negatum  defectum 

1 — Plerasque  alias  objectiones  lucide  jn-opositas  et  solutas  reperies 
apud  cl.  P.  Midi,  de  Maria,  Philos.  peripatetico-schoLastica,  Vol.  III,  Tr.  I, 
Q.  IV,  a.  2. 

atque  profectum  in  Deo,  subdit:  “ Ideo  quippe  naturae  a 
Deo  factae  proficere  possunt,  quia  esse  coeperunt;  ideo  defi- 
cere, quia  ex  nihilo  factae  sunt.  ” 

3°  En  D.  Thomae  argumentatio  quoad  utramque  conclusio- 
nis partem. 

1''  Pars  fert  omnes  creaturas  mutabiles  esse  ah  extrinseco, 
— Et  sane,  omnes  creaturae,  antequam  essent,  non  poterant 
in  esse  produci  nisi  per  solam  potentiam  divinam  et  divi- 
nam voluntatem.  Atqui  quod  secundum  esse  totaliter  pendet 
a potentia  activa  alterius,  per  hanc  eamdem  potentiam  reduci 
potest  in  non  esse.  Ergo.  Minor  evincitur  ex  eo  quod  ejus- 
dem potestatis  est  res  in  esse  primum  constituere  easque, 
continuata  illamet  actione,  in  esse  conservare.  Unde  sicut 
in  potentia  Creatoris  fuit  ut  res  essent,  antequam  forent, 
ita  in  ejus  facultate  est,  postquam  fuerint,  ut  non  sint.  — 
Quapropter  Angeli^  licet  in  se  sint  entia  necessaria,  tamen 
respectu  habito  ad  divinam  potentiam  conservatricem  con- 
tingentes et  mutabiles  dici  debent. 

2^  Pars  habet  omnes  creaturas  etiam  ah  intrinseco  seu 
per  potentiam  sibi  intrinsecam  quodammodo  mutationi  sub- 
esse.  — Ee  quidem  vera  duplex  distinguitur  creaturae  poten- 
tia, activa  scii,  et  passiva;  passiva  autem  est,  secundum  quam 
aliquid  perfectionem  suam  potest  assequi  vel  in  essendo  vel 
in  consequendo  finem.  Atqui  utroque  passivitatis  genere 
creaturae  corporeae  mutabiles  intrinsecus  sunt;  incorporeae 
vero  substantiae  mutabilitatem  admittunt  saltem  quoad  finis 
consecutionem.  Ergo.  Minor  decl,  per  partes. 

a)  Dico  in  primis  corporalia  mutari  posse  tum  penes 
potentiam  ad  esse,  tum  penes  attingentiam  ad  finem.  Quia 
enim  ex  una  parte,  materia  secum  patitur  privationem  hujus 
vel  alterius  formae  substantialis,  ex  altera  vero,  subjectum 
privari  potest  iis  accidentibus  quae  non  necessario  principia 
essentialia  sequuntur,  hinc  corporalibus  mutabilitas  inest  et 
secundum  esse  substantiale  et  secundum  esse  accidentale.  — 
Item,  eo  ipso  quod  varios  motus  habere  possunt  variaque 
loca  petere,  eisdem  patet  quamdam  insidere  mutabilitatem 
penes  consecutionem  finis. 

h)  Substantiae  autem  incorporeae.,  quarum  natura  tota  est 
in  ipsis  formis  subsistentibus,  quas  esse  naturali  quadam 
affinitate  consequitur,  non  habent  intra  se  potentiam  ad  non 
esse  ideoque  ex  hac  parte  naturaliter  sunt  necessariae  et 
immutabiles.  — Attamen  in  eis  agnoscenda  remanet  duplex 
mutabilitas:  una  ex  parte  finis  ultimi  secundum  liberam 
boni  malive  electionem,  antequam  steterit  fixitas  termini; 
altera  ex  parte  finis  secundarii  et  particularis,  prout  possunt 
vel  se  applicare  successivis  cogitationibus  et  effectionibus, 
vel  finita  sua  virtute  pro  lubitu  contingere  diversa  loca  quae 
prius  non  attingebant. 

Cum  igitur  Deus  nullo  istorum  modorum  pati  mutatio- 
nem possit,  proprium  ejus  est  omnino  immutabilem  esse. 

Solv.  obj.  — Obj.  1.  — Juxta  Philosophum  (2  metaph.), 

“ materia  est  in  omni  eo  quod  movetur.  ” Atqui  substantiae 
quaedam  creatae,  ut  Angeli  et  animae,  non  habent  materiam. 
Ergo. 

Resp.  D.  M:...  in  omni  eo  quod  movetur  secundum  esse 
substantiale  vel  accidentale  alterabile,  C ; secundum  quam- 
cumque  potentiam  et  quemlibet  actum,  — D.m:...  non 
habent  materiam  proprie  dictam,  C;  neque  ullam  potentia- 
litatem,  — Xeg.  conseq. 

Obj.  2.  — Exclusa  mutabilitate  in  esse,  non  superest  nisi 
mutabilitas  respectu  assequendi  linis.  Atqui  multae  creaturae, 
immutabiles  in  esse,  jam  sunt  in  line  immutabiliter  consti- 
tutae. Ergo. 

Resp.  I).  M non  superest  nisi  mutabilitas  circa  linem 
ultimum  vel  particularem  alicujus  operationis,  C ; circa  li- 
nem ultimum  tantum,  A".  — D.m:...  jam  sunt  in  fine  con- 
stitutae, ex  suamet  natura,  X;  ex  divina  virtute,  S.d:  ita 
-tamen  ut  remaneat  aliqua  mutabilitas  circa  finem  secunda- 
rium et  particularem,  puta  circa  locum,  C ; secus.  A".  — 
Xeg.  conseq. 

Obj.  3.  — Quod  est  mutabile,  variabile  est.  Atqui  formae 
sunt  in  variabiles.  Ergo. 

Resp.  D.  M:...  variabile  est,  vel  ut  subjectum  quod  varia- 
tionis, vel  ut  id  quo  aliquid  variatur,  C;  tantum  ut  subje- 
ctum quod,  X.  — C.d.m.  eodem  sensu.  — ^cg.  conseq. 

De  rebus  mutabilibus  et  variabilibus  loquimur  prout  eis 
competit  esse.  Jamvero  esse  formis  convenit  non  uti  subje- 
cto quod  est  ens,  sed  in  quantum  secundum  eas  aliqua  sunt. 
Unde  eaedem  formae  dici  possunt  invariabiles,  quatenus  esse 
non  possunt  subjectum  quod  variationis;  subjiciuntur  tamen 
variationi,  ut  id  quo  subjectum  variatur. 

ARTICULUS  III. 

Utrum  Deus  sit  aeternus. 

Aggredimur  hic  secundam  quaestionis  partem.  --  Et  l"" 
circa  Dei  aeternitatem  a)  aberrarunt  Ethnici  qui  Diis  Dea- 
busque suis  varia  affingebant  fata  variamque  originem,  h) 
Insuper,  quicumque  durationem  divini  esse  non  aliter  con- 
cipere valent  quam  per  modum  infinitae  cujusdam  tempo- 
rum successionis  reapse  adversarii  praesentis  dogmatis  com- 
putandi sunt : quales  potissime  habentur  Pantheistae,  necnon 
Sensistae  atque  Positivistae,  c)  Mirum  est  etiam  ex  catho- 

licis  theologis , nonnullos  exstitisse,  ut  Aureolus  et  L!  Her- 
minier^  qui  arbitrarentur  non  simultaneam,  sed  successivam 
aeternitatem  Deo  esse  tribuendam.  — 2*'  Cum  in  rebus  crea- 
tis duratio  ab  essentia  realiter  distinguatur,  dubium  se  of- 
fert an  aeternitas  non  solum  Deo  conveniat,  verum  quoque 
cum  ipso  identificetur.  — 3“  Tandem  monemus  nos  hic 
aeternitatem  sumere  eo  sensu  quo  supra  ex  Boetio  eam  de- 
scripsimus. 

Couciusio.  — Deus  nox  modo  est  ^ternus,  sed  etiam 

EST  SUA  ^TERNITAS. 

1^  Pars  fide  constat  ex  Symh.  Athan.  verbis:  « ^ternus 
Pater,  aeternus  Filius,  aeternus  Sp.  Sanctus,  et  tamen  non 
tres  aeterni,  sed  unus  aeternus;  » quibus  accedunt  decreta 
Cone.  Later.  IV  (cap.  Firmiter)  et  Cone.  Vatie.  (Sess.  III, 
c.  1). 

Et  sane  V Sei^iptura  divinum  illud  attributum  frequen- 
tissime eloquio  resonat.  Sic  (Gen.  XXI,  33)  Ahraham...  in- 
voeavit  nomen  Domini  Dei  aeterni.  (Ps.  CXVIII,  142)  ad- 
scribitur  Deo  aeterna  justitia,  (Ps.  CXXXV,  1)  aeterna 
misericordia,  (Ps.  XXXII,  11)  consilium  aeternum,  (Ps. 
CXXXIV,  13)  nomen  aeternum,  etc.  — Quod  vero  haec  aeter- 
nitas stricto  sensu  accipi  debeat,  scii,  ad  exclusionem  tum 
termini  tum  sueeessionis,  patet  ex  (Is.  XL,  28):  Deus  sem- 
piternus Dominus...  non  defieiet^  atque  ex  (lob.  X,  5)  ubi  ad 
Deum  dirigitur  sermo:  Kumquid  sieut  dies  hominis  dies  tui^ 
et  anni  tui  sieut  htimana  sunt  temporaf 

2""  SS.  Patres  una  voce  in  eamdem  veritatem  conspirant. 
« Quis  alius  Dei  census,  quam  aeternitas  »?  aiebat  Tertul- 
lianus (cont.  Hermog.  c.  4).  « Summum  bonum,  inquit  Au- 
gustinus (de  Nat.  boni,  c.  1),  quo  superius  non  est,  Deus 
est:  ac  per  hoc  incommutabile  bonum  est;  ideo  vere  aeter- 
num. » Et  S.  Gregor.  M.  (1.  XX,  c.  32  Mor.):  « Scimus  quia 
Deo  futurum  nihil  est,  ante  cujus  oculos  praeterita  nulla 
sunt,  praesentia  non  transeunt,  futura  non  veniunt.  » 

2*"  Patio  calculum  suum  praebet.  — Sterilitas  consequi- 
tur immutabilitatem,  sicut  tempus  motum.  Atqui  ostensum 
est  Deum  esse  maxime  immutabilem.  Ergo  Ipsi  maxime 
competit  esse  aeternum. 

Major  deel.  — Ad  cujus  intelligentiam  praemittendum 
es  tria  in  proposito  circa  corporalia  considerari  posse  D 
nempe  id  quod  durat  sive  sit  res  mobilis  sive  motus,  tem- 
pus quod  est  quantitas  successiva  motus,  et  praedicamentum 
quando.  — Tempus,  large  sumptum  pro  omni  quantitate 
successiva  motus  cujuslibet,  idem  est  ac  duratio  motus  il- 
lius, se  habet  ut  mensura  intrinseea  per  inhaerentiam,  atque 


— Cf.  Joan.  a S.  Thoma,  Cursus  philos.  thomisf. 

vel  formaliter  vel  etiam  realiter- modaliter,  ut  vult  Sylv. 
Maurus  \ ab  existentia  rei  distinguitur.  Stricte  vero  et  ma- 
gis proprie  tempus  consideratur  ut  quantitas  successiva 
motus  mobilis^  quse  est  una  numero,  simplicissima  et 

uniformissima  ex  qua  intrinsece  primus  motus,  extrinsece 
vero  et  per  applicationem  motus  cujuslibet  mobiJis  men- 
surabilis  est.  Idem  dic  proportionaliter  de  aevo.  — Porro, 
mensura  temporis  se  habere  potest  dupliciter : vel  absolute, 
ut  est  applicabilis  ad  rem  mensurabilem,  et  sic  dicitur  tem- 
pus simpliciter;  vel  quatenus  applicatur  ita  ut  res  dicatur 
esse  in  determinato  tempore,  et  sic  habemus  praedicamen- 
tum quando^  quod  est  accidens  relictum  ex  adiacentia  et 
mensura  temporis  in  temporalibus  mensuratis. 

His  praenotatis,  facilius  intelligitur  quo  pacto  aeternitas 
immutabilitatem  sequitur,  sicut  tempus  motum.  — a)  In 
primis,  etsi  nonnulli  secus  opinati  sint,  aeternitas  dici  de- 
bet formaliter  duratio-  siquidem  in  Scripturis  per  modum 
durationis  divini  esse  significatur,  atque  praeterea  Deo  id 
confert  quod  praestat  tempus  rebus  corporalibus.  Nec  enim 
successio,  qua  constat  duratio  temporanea,  ingreditur  notio- 
nem essentialem  durationis  absolute  sumptae,  sed  magis 
dicit  modum  quemdam  imperfectum.  Unde  aeternitas,  hujus 
imperfectionis  expers,  vera  duratio  est,  continens  prius  et 
posterius  eminenter  tantum,  non  vero  formaliter  — b)  Quo 
circa  comparanda  est  ad  Deum  immutabilem  sicut  duratio 
ad  id  quod  durat,  vel  mensura,  scii,  intrinseca,  ad  ipsum 
mensurabile,  vel  uniformitas  ad  rem  uniformem,  explicans 
in  suo  conceptu  formali,  prout  a nobis  apprehenditur,  ali- 
quid quod  non  explicatur  in  conceptu  formali  immutabili- 
tatis, nempe  rationem  illam  uniformitatis  sub  qua  quantitas 
divini  esse  in  durando  notificatur:  ideoque  non  est  ipsa 
immutabilitas,  sed  velut  passio  ad  eam  refertur  et  ex  ea 
proxime  deducitur,  quemadmodum  tempus,  exprimens  quan- 
titatem successivam  motus,  motum  ipsum  sequitur.  — c) 
Ex  quo  ulterius  (cum  Cajetano  in  h.  loc.)  inferre  licet  ae- 
ternitatem,  formaliter  et  completive,  non  esse  tantum  in 
mente  sicuti  tempus  mentis  actu  completum,  sed  in  quan- 
tum dicit  mensuram  per  modum  alicujus  permanentis  seu 
unitatis  immobilis,  totam  a parte  rei  consistere;  licet  con- 
sequenter in  Deo  simplicissimo,  ob  identitatem  mensurse  et 
mensurati,  relatio  unius  ad  alterum  seu  mensurandi  actus 
per  mentem  exerceatur. 

2^"  Pars  conci.,  nempe  Deum  esse  suam  aefernitatem,  jam 
patescit. 

1°  Praesto  est  auctoritas  Augustini  dicentis  (Enarr.  2 in 


’ — Qaaest  phil.  1.  II,  Q.  XXXII. 

^ — Cf.  Joan.  a S.  Th.  iii  h.  loc;  — De  Maria,  etc. 

Ps.  CI,  n.  10):  « Sterilitas  ipsa  Dei  substantia  est,  qu8B 
nihil  habet  mutabile.  » 

2 ° Deus  est  suum  esse  uniforme  absque  ulla  composi- 
tionis labe.  Atqui  aeternitas  nil  aliud  est  quam  duratio  et 
uniformitas  perfecta  divini  esse,  Ergo,  dum  nulla  res  alia 
est  suum  esse  nec  proinde  sua  duratio,  hoc  singularissime  tri- 
buhndum  est  Deo  ut  sit  suamet  aeternitas,  sicut  et  sua 
essentia. 

Coroll.  (cf.  Joan.  a S.  Th.)  - 1”  ^Eternitas  praecontinet 
eminentiori  modo  durationes  omnium  rerum:  nihil  enim 
subsistit  quod  non  habeat  suam  durationem  mediante  esse 
proprio:  esse  autem  quodcumque  virtualiter-emineuter  in 
Deo  praehabetur. 

2"  ^Eternitas  in  sua  immutabili  unitate  realiter  coexistif 
omnium  temporum  differentiis,  juxta  doctrinam  S.  Thomae 
(C.  G.  1.  I,  c.  66):  « Cum  aeterni  esse  nunquam  deficiat, 
cuilibet  tempori  vel  istanti  temporis  praesentialiter  adest 
aeternitas.  » Hujus  rei  exemplum  videre  est:  tum  in  circulo^ 
cujus  centrum  extra  circumferentiam  positum  directe  op- 
ponitur cuilibet  puncto  in  circumferentia  signato,  licet  haec 
puncta  sibi  situ  succedant;  tum  in  monte  praeexcelso  et 
immobili  ex  quo  quae  infra  ac  mobilia  sunt  simul  conspici 
possunt.  (Contra  Aureolum) 

3'^  Haec  coexistentia  aeternitatis  se  habet  non  solum  ma- 
terialiter, sed  et  per  modum  mensurae,  licet  excedentis  et 
heterogeneae,  omnium  creaturarum,  prouti  sunt  extra  Deum. 
Patio  est,  quia  aeternitas  est  mensura  actionis  qua  Deus 
creaturas  producit  et  in  suo  esse  conservat:  unde  etiam 
mensurat  terminos  hujus  actionis,  a qua  ab  aeterno  respi- 
ciuntur et  connotantur.  (Contra  Silvestrum) 

4“  Igitur  id  intelligendum  est  de  rebus,  etiam  antequam 
actu  sint  in  se.  Quae  enim  nondum  sunt  actu  respectu  tem- 
poris, pro  illa  tamen  temporis  differentia  qua  quandoque 
erunt,  jam  actu  respiciuntur  ab  una  aeternaque  Dei  actione; 
ideoque  jam  actu,  secundum  esse  proprium  et  reale  extra 
Deum,  comprehenduntur  sub  infinito  aeternitatis  ambitu  quae 
tota  simul  est  totaque  simul  quidquid  sibi  subjicitur  men- 
surat. (Contra  Scotum,  Yasquez  aliosque).  — De  his  vero 
redibit  sermo  in  quaest.de  scientia  futurorum  contingentium. 

Soiv.  obj.  — Obj.  1.  — Nihil  factum  potest  dici  de  Deo. 
Atqui,  juxta  vetus  effatum,  « nunc  fluens  facit  tempus, 
nunc  stans  facit  aeternitatem.  » Ergo  aeternitas  Deo  non 
convenit. 

Resp.  D.  M:  Nihil  factum  proprie  per  quamdam  effi- 
cientiam... C;  nihil  factum  secundum  apprehensionem  no- 
stram, X.  — C.d.m:  nunc  stans  facit  aeternitatem  propria 
factione,  X;  secundum  apprehensionem  nostram,  C-  — Xeg- 
conseq. 

Sicut  nobis  ingeneratur  notio  temporis  per  hoc  quod 
fluxum  ipsius  nunc  apprehendimus,  ita  in  nobis  formatur 
notio  aeternitatis  dum  imaginamur  nunc  illud  successivum 
et  fluens  immobiliter  stare;  quamvis  procul  dubio  toto  coelo 
differat  nunc  temporis  a proprio  nunc  aeternitatis. 

Obj.  2.  — ^ternitas  mensura  quaedam  est.  Atqui  Deo 
non  convenit  esse  mensuratum,  cum  excedat  quamcumque 
mensuram.  Ergo. 

Resp.  D.  M:...  respectu  creaturarum,  C;  respectu  Dei, 
S.d:  est  mensura  realiter  distincta  a mensurato,  N;  distin- 
cta secundum  rationem  tantum,  (7.  — D.m:  Deo  non  con- 
venit esse  mensuratum  mensura  flnita  et  extr inseca,  C; 
mensura  inflnita  quae  non  sit  aliud  quam  ipse,  N.  — Neg. 
conseq. 

Doctores  dubium  movent,  an  ratio  mensurae  aeternitati 
divinae,  proprie  tribui  possit.  Porro  si  mensura  sumatur  so- 
luta ab  omni  imperfectione  tum  ex  parte  sui  tum  ex  parte 
mensurati,  quatenus  nempe  sit  inflnita  in  se  necnon  cum 
mensurato  realiter  identificata,  illud  cum  Billuart  conce- 
dendum esse  probabilius  censemus:  quippe  tunc  Deus  non- 
nisi modo  apprehendendi  nostro,  et  absque  detrimento  suae 
perfectionis  et  independentiae,  subjicitur  actui  et  relationi 
mensurae,  quae  est  aeternitas. 

Obj.  3.  — ^ternitas,  utpote  tota  simul,  non  habet  prae- 
sens, praeteritum  et  futurum.  Atqui  de  Deo  in  Scripturis 
dicuntur  verba  praesentis,  praeteriti  vel  futuri  temporis;  v.  g. 
(Apoc.  I,  8):  Qiui  est^  qui  erat  et  qui  venturus  est.  Ergo. 

Resp.  D.  M:...  non  habet  formaliter  diversa  tempora  in 
se,  (7;  nec  virtualiter-eminenter,  unde  coexistat  ipsis,  A.  — 
C.d.m.  — y^eg.  conseq. 


ARTICULUS  IV. 

Utrum  esse  aeternum  sit  proprium  Dei. 

Sterilitas  alia  est  vere  et  proprie  dicta.,  qualem  supra 
ex  Boetio  et  D.  Thoma  accepimus;  alia  secundum  quid  et 
participata,  prouti  mox  manifestum  fiet.  Quaeritur  itaque, 
an  aeternitas  primi  generis  ita  Deo  conveniat  ut  nulli  crea- 
turae reali  vel  possibili  competere  queat. 

Ex  Petavio  (1.  II,  c.  5)  dicendum  est  praesentem  disputa- 
tionem militare  contra  illos  philosophos  qui  affirmaverint 
vel  materiam  vel  aliud  quidpiam  Deo  coaeternum,  quin  ab 
ipso  ortum  duxerit ; necnon  et  graviori  pondere  contra 
Graeculos  Palamitas  (de  quibus  jam  supra  Disp.  II,  Q.  I, 
a.  6)  praedicantes  lumen  quoddam  adspectabile,  a Deo  di- 
versum, eique  coaeternum  et  minime  creatum,  velut  divini 

solis  splendorem,  in  quo  postea  8t.  Euguhinus  stnlte  reposuit 
Dei  regnum  et  coelum  empyreum.  Nec  minus  veritatem  inten- 
tam offendit  Rosminii  imaginatio  de  esse  ideali,  necessario 
et  aeterno,  quod  tamen,  cum  sit  divinum,  Deus  non  est. 

Couciusio.  ^Eternitas  proprie  diota  IX  SOLO  Deo  est; 
LICET  MULTIPLICI  PARTICIPATIONIS  MODO  IX  CREATURIS  REPE- 
RIATUR. 

Pars  asseritur  (2  Mach.  I,  25),  ubi  Deus  dicitur  solus 
praestans^  solus  justus  et  omnipotens^  et  aeternas.  — 2'’  Conf. 
ex  8.  Basilio  (1.  2 c.  Eunom.  n.  17) : «,  Nos,  inquit,  et  crea- 
turis aeternitatis  testimonium  praebere  et  creaturarum  Do- 
minum hac  confessione  privare,  ejusdem  esse  amentiae  arbi- 
tramur ».  — 3®  Ratio  manifeste  liquet.  ^Eternitas  immuta- 
bilitatem consequitur.  Atqui  solus  Deus  est  omnino 
immutabilis,  omnem  a se  repellens  tum  successionem  tum 
determinationem  initii  et  finis.  Ergo  cum  Augustino  (de 
Nat.  boni,  c.  39)  dicamus:  « Illa  est  vera  aeternitas,  quae 
vera  immortalitas,  hoc  est,  illa  summa  incommutabilitas, 
quam  solus  Deus  habet,  qui  mutari  non  potest  ». 

2'"  Pars  fert  extra  Deum  nonnisi  participatam  aeternita- 
tem haberi,  quae  multipliciter  distinguitur  secundum  varios 
participatae  immutabilitatis  gradus.  — 1’^“^  gradus  est  secun- 
dum diuturnitatem  durationis^  etsi  in  rebus  corruptibilibus, 
quo  sensu  dicuntur  montes  aeterni  (Ps.  LXXV,  4)  vel  pomi 
collium  aeternorum  (Deut.  XXXIII,  15),  et  sic  etiam  in  illo 
(Exod.  XV,  18) : Pominus  regnabit  in  aeternum  et  ultra^ 
aeternum  pro  saeculo  seu  periodo  quacumque  longiori  acci- 
piendum est. 

2"®  gradus  importat  esse  participati  interminahilitatem 
vel  ex  Providentia  divinitus  conservante,  ut  in  igne  «terno, 
vel  ex  natura  elementi  quod  est  permanens  substratum 
omnium  mutadonum  substantialium,  scii,  materiae  primae. 
Unde  (Eccle.  I,  4)  de  terra  dicitur  quod  in  ceternum  stat. 

3"®  gradus  participatae  aeternitatis  sumitur  ex  incorrup- 
tibilitate substantiali,  qualis  Angelis  et  animabus  humanis 
competit,  ex  qua  hae  substantiae  aeternae  dicuntur.  — Propria 
substantiarum  spiritualium  mensura  est  aevum^  quo  mensu- 
ratur esse  naturale,  in  se  intransmutabile,  mutationi  tamen 
accidentali  conjunctum  : quod  quidem  ab  aeternitate  et  tem- 
pore essentialiter  discrepat,  in  quantum  aeternitas  mensurat 
rem  omnino  immutabilem,  tempus  vero  rem  simpliciter 
mutabilem,  aevum  tandem  media  ratione  rem  immutabilem 
simpliciter  et  mutabilem  secundum  quid.  — ^Evum  formaliter 
unum  est  atque  in  primo  seu  simpliciori  et  uniformiori  An- 
gelo subjecitive  reponitur  velut  mensura  ejus  intrinseca,  qua 
per  applicationem  caeteras  substantias  spirituales  mensurati- 
ve  attingit  (I,  Q.  X,  a.  6).  — Quantum  tamen  ad  intelligen- 


104 


DISPUTATIO  II. 


tias  et  affectiones  in  quibas  est  successio,  creaturae  spiri- 
tuales mensurantur  tempore  quod  vocatur  discretum  et  al- 
terius rationis  est  a tempore  praedicamentali,  cum  sit  nu- 
merus transcendentalis  operationum  immaterialium  sibi 
succedentium. 

4"®  gradus  altiorisque  ordinis,  quo  participatur  aeternitas, 
accipitur  secundum  visionem  gloriae ; unde  et  videntes  Deum 
dicuntur  habere  vitam  aeternam,  secundum  illud  (Joan. 

XVII,  3) : Haec  est  vHa  aeterna.,  ut  cognoscant  te,  solum 
Deum  verum  etc.  — Re  sane  vera,  ratio  haec,  participandi 
aeternitatem,  ut  scite  commentatur  Cajetanus  juxta  aper- 
tissimam D.  Thomae  mentem  (Q.  cit.  a.  3 et  a.  5 ad  1)  quam 
Toletus  hac  in  re  non  attigit,  distinguenda  est  essentialiter 
ab  aevo  sicut  perfectius  a minus  perfecto  inferioris  ordinis  : 
siquidem,  praeterquam  quod  visio  illa  pertinet  ad  genus 
divinum,  ideoque  immutabilius,  ex  parte  objecti  specificativi 
immediate  tangit  ipsam  Dei  substantiam  quae  est  aeternitas, 
ex  parte  vero  actus  sine  ulla  successione  est  nec  ullam  de 
natura  sua  variationem  admittit.  ^ — Ad  ejusdem  mensurae 
dignitatem  revocat  Joan.  a S.  Thoma  unionem  hypostaticam. 
formas  autem  supernaturales,  ut  gratia  et  charitas,  prouti* 
sunt  in  statu  perfecto  beatitudinis,  ad  modum  quemdam 
aevi  seu  aevum  supernaturale ; easdem  vero  formas  in  statu 
praesenti  docet  mensurari  tempore  ob  amissibilitatem  in 
subjecto  mutabili. 

Solv.  obj.  — Obj.  1.  — Quae  multiplicantur  non  sunt 
solius  Dei.  Atqui  plures  sunt  aeternitates,  juxta  illud  (Dan. 

XII,  3):  Qiui  ad  justitiam  erudiunt  plurimos  erunt  quasi  j 

stellae  in  perpetuas  aeternitates.  Ergo.  "j 

Resp.  I).  M:  Quae  multiplicantur  eadem  ratione...  C ; se-  \ 

eundum  participationem  tantum,  N.  — C.  d.m:  plures  sunt 
aeternitates  simpliciter  et  proprie,  N ; multi  sunt  partici-  ^ 

pantes  aeternitatem  ex  ipsa  Dei  contemplatione,  C.  — Heg.  i 

conseq.  . . . \ 

Obj.  2.  — Legitur  (Matth.  XXV,  41) ; Ite,  maledicti,  in 
ignem  aeternum.  Ergo.  j 

Resp.  D.  antec : et  ignis  inferni  dicitur  aeternus  propter  J 
interminabilitatem  tantum,  C ; quasi  nec  initium  habuerit  \ 

neque  succcessio  in  eo  sit,  X.  — Xeg.  conseq.  ^ 

Poenae  damnatorum,  licet  interminabiles  sint,  inempe-  j 

runt  tamen  et  transmutationem  admittunt,  secundum  illud  , i 
( Job.  XXIV,  19) : Ad  nimium  calorem  transibunt  ab  aquis  j 

nivium,  unde  in  inferno  aeternitas  est  secundum  quid  tantum, 
simpliciter  vero  tempus,  ut  dicitur  (Ps.  LXXX,  16) : Erit 
tempus  eorum  in  saecula.  ; 

Obj.  3.  — Omne  necessarium  est  aeternum.  Atqui  neces-  j 


1 — Cf.  C.  G,  III,  61. 

saria  sunt  omnia  principia  demonstrationis,  sicut  omnes 
demonstrativae  propositiones.  Ergo. 

Eesp.  1).  M : Quod  est  omnino  necessarium  est  aeternum 
simpliciter,  C ; necessarium  ex  participatione...  X.  — D.m  : 
necessaria  sunt  necessitate  participata,  C ; necessitate  impar- 
ticipata,  S.d : in  intellectu  divino,  C ; extra  intellectum  di- 
vinum, A".  — A"eg.  conseq. 

l""  Id  simpliciter  et  proprie  aeternum  est  quod  necessi- 
tatem absolutam  et  imparticipatam  habet,  sicut  Deus ; ne- 
cessitas vero  participata  sive  realis  sive  logica,  eo  ipso  quod 
participata  est,  subest,  ex  parte  subjecti,  metaphy sicae  possi- 
bilitati annihilationis,  nec  ideo  immutabilitatem  et  aeterni- 
tatem proprie  dictam  sibi  vindicat.  — Porro  2"*  principia 
demonstrativa,  quae  sunt  de  universalibus,  modum  quemdam 
veritatis  exprimunt,  et  si,  quoad  veritatem  ipsam  formalem^ 
considerentur  in  mente  divina  quae  aeterna  est,  necessitatem 
et  aeternitatem  ipsius  divini  esse  induunt ; sin  vero  conside- 
rentur extra  mentem  divinam,  non  alia  eis  convenit  dura- 
tio  quam  participata  illa  ipsius  intellectus  creati  in  quo 
est  formalis  veritas  talium  propositionum.  Eadem  autem 
principia,  quantum  ad  fundamentum  suum  ohjectivum^  dici 
possunt  aeternitatis  perennitate  gaudere  negative^  quatenus 
universalia  secundum  suam  essentiam  abstrahunt  a deter- 
minato tempore,  non  autem  positive^  eo  quod  universalia  in 
se  non  habent  unde  ad  omne  tempus  sese  extendant  (I,  Q. 
XVI,  a.  7 ad  2).  ^ 

' — Explicit  disputatio  de  attributis  Dei  quidditativis  seu  essentialibus. 
— Quot  autem  quantique  fructus  ex  illorum  pia  attentaque  meditatione 
percipi  valeant,  egregie  exponit  Lessius  in  opere  De  perfectionibus  moribus- 
que divinis  ; ad  quod  opus  lectorem  remittimus. 


DISPUTATIO  TERTIA 


DE  DEI  ATTRIBUTIS  ABSOLUTIS  PROPRIIS. 


Post  primam  disputationem  de  Dei  existentia,  per  qua- 
tuor  quaestiones  exposuimus  quae,  modo  concipiendi  nostro,, 
divinum  esse  seu  Dei  essentiam  constituunt  atque  integrant. 
Agendum  nunc  succedit  de  iis  quae  velut  proprietates  seu, 
ut  aiunt,  passiones,  sive  absolute  sive  relative,  ex  divina 
substantia  resultare  intelliguntur. 

Porro  tria  occurrunt  propria  Dei  absoluta  in  hac  parte- 
discutienda : unum  quantum  ad  essendi  modum  in  se,  quod 
est  unitas  ; aliud  quoad  essendi  modum  in  cognitione  nostra ; 
tertium  quoad  essendi  modum  in  nominibus.  Unde  pari 
ordine  tres  instituentur  quaestiones. 


QU.ESTIO  PRIMA 

DE  UNITATE  DEI 


V Unum  dici  solet  prima  entis  passio,  quodammodo  se- 
quens habitudinem  inter  esse  et  essentiam.  Quare  prius 
oportuit  considerari  esse  et  quidditatem  Dei  secundum  pro- 
pria essentiae  praedicata,  deinde  vero  ad  unitatem  procedere. 

2®  — a)  Communiter  loquendo,  unum  idem  est  ac  ens 
indivisum  vel  indivisibile  sub  aliquo  respectu,  et  prouti 
consideratur  vel  in  genere  quantitatis  vel  in  ratione  entis ^ 
habetur  vel  unum  mathematicum  seu  praedicamentale,  quod 
est  principium  numeri,  vel  unum  metaphysicum  seu  trans- 
cendentale  quod  permeat  omnia  genera.  — Unum  metaphysi- 
cum non  addit  supra  ens  nisi  aliquid  rationis,  scii,  indivi- 
sionis  modum,  unde  est  passio  virtualiter  tantum  a subjecto 
distincta,  et  dicit  ens  connotando  negationem  privativam 
divisionis,  ideoque  convertitur  cum  ente.  « Nam  omne  ens 
aut  est  simplex,  aut  compositum.  Quod  autem  est  simplex,, 
est  indivisum  el3  actu  et  potentia.  Quod  autem  est  compo- 
situm non  habet  esse  quamdiu  partes  ejus  sunt  divisse,. 
sed  postquam  constituunt  et  componunt  ipsum  compositum- 

Unde  manifestum  est  quod  esse  cujuslibet  rei  consistit  in 
indivisione ; et  inde  est  quod  unumquodque,  sicut  custodit 
suum  esse,  ita  custodit  suam  unitatem  » (I,  Q.  XI,  a.  1). 

b)  Unitas  multipliciter  dividitur  pro  multiplici  indivi- 
sionis  modo.  — Ontologice  quidem  sumpta  seu  ex  parte  re- 
rum, dispescitur  in  duo  genera,  scii,  in  unitatem  simplicitatis 
quae  esse  potest  vel  actualitatis  et  perfectionis  ut  in  formis, 
vel  potentialitatis  et  imperfectionis  ut  in  materia,  atque  in 
unitatem  compositionis^  quae  et  ipsa  vel  substantialis  vel 
accidentalis  est.  — Logice  autem  inspecta,  unitas  partienda 
est  in  analogicam^  genericam^  specificam^  et  numericam^  prout 
consideratur  convenientia  et  indivisio,  vel  secundum  pro- 
portionem, vel  secundum  genus,  vel  secundum  speciem,  vel 
secundum  characterem  individualem. 

3®  Cum  jam  ex  superius  dissertis  liqueat  convenire  Deo 
unitatem  simplicitatis  et  essentiae  sub  nullo  genere  contentae, 
determinanda  hic  proprio  loco  subit  unitas  ejus  numerica 
cum  exclusione  illius  unitatis  specificae  in  qua  plura  indi- 
vidua ejusdem  naturae  conveniunt:  sub  quo  capite  duo  in 
dubium  vertentur,  scii,  an  Deus  sit  unus  vel  magis  unicus 
(art.  1),  et  an  sit  maxime  unus  (art.  2). 


ARTICULUS  I. 


Utrum  Deus  sit  unus. 


3®  Dogmati  de  unitate  Dei  multiplex  errantium  genus 
adversatur.  — a)  Imprimis  recensere  est  PolytJieismum  seu 
plurium  Deorum  cultum.  In  quo  objective  distinguitur  (Per- 
rone,  de  Deo) : Daemonolatria  seu  cultus  daemonum  ; An- 
thropolatria  seu  cultus  hominum  per  apotheosim;  Zoolatria^ 
seu  cultus  animalium  diversi  generis;  Astrolatria^  sabaeismus 
etiam  dicta,  seu  cultus  astrorum,  v.  g.  solis,  lunae,  etc.;  cultus 
materiae  rudis,  et  Feticismus  seu  cultus  idolorum  quae  ex 
lapide  lignove  quisque  sibi  ut  Deos  efformat ; demum  cultus 
imaginum  rerum  abstractarum.,  ut  famae,  fortunae,  etc.  — 
b)  Accedit  Dualismus  seu  doctrina  de  duobus  principiis, 
Bono  et  Malo;  ^ quam  ab  antiquissima  aetate  apud  Orien- 
tales, praesertim  Persas,  obortam,  inde  in  christianam  reli- 
giohem^  derivare  conati  sunt  Basilidiani.,  Carpocratiani^ 
Cerdoniani^  Marcionitae  et  Manichaei.  Immo  Valentinus 
his  « liberalior  «,  inquit  Tertullianus  (1.  1 in  Marcion.  c.  5), 
usque  ad  triginta  ^onum  seu  emanationum  foetus  examen 

^ — Vid.  Tract,  nostrum  de  Creatione,  Disp.  I,  Q.  I,  a.  1. 

Divinitatis  effudit.  — c)  Unitatem  Dei  qnoque  labefactarunt 
Tritheitae  haeretici,  cum  tres  divinas  Personas,  non  modo 
realiter  distinctas  relationibus,  sed  etiam  tres  Deos  secun- 
dum esse  et  naturam  divisos,  quasi  sub  uno  genere,  aesti- 
marent. — d)  Xeque  Pantheistae  et  Ideallstae  Hegheliani 
leviori  sunt  crimine  mulctandi  qui  Deum  vel  realem  vel 
idealem  fingunt,  unum  multa,  et  multa  unum,  vi  emana- 
tionum infinite  succedentium. 

2"  Protestantes  plerique,  quibus  nonnulli  Neoterici  ex 
catholicis  scriptoribus  incaute  adhaeserunt,  ut  faciliorem  sibi 
viam  sternerent  ad  accusandam  Ecclesiam  catholicam  idolo- 
latriae in  cultu  imaginum,  commenti  sunt  omnem  ethnicorum 
cultum  in  eo  fuisse  positum,  non  quod  falsa  numina  reipsa 
coluerint,  sed  quia  idola  velut  Dei  simulacra  venerarentur. 
Quod,  quam  certo  sit  a veritate  alienum,  mox  demonstra- 
bitur. 

Conclusio.  1.^  — Tum  fide  tum  ratioxe  constat  Deum 
ESSE  uxuM.  — Aperta  sunt  oracula  Symh.  Kicaeno-Constant.  et 
Athan.^  necnon  Cone,  Later.  IV  (cap.  Firmiter)^  ubi  in  fidei 
professione  dicitur:  « Firmiter  credimus  et  simpliciter  con- 
nternur  quod  unus  solus  est  verus  Deus  ». 

Et  vero  1°  Saevae  Litterae  nihil  clarius  et  solemnius 
inculcant.  — a)  In  V.  T.  (Deut.  IV,  6)  legitur:  Audi,,  Israel,, 
Dominus  Deus  noster  Deus  unus  est.  « et  (ibid.  XXXII,  39), 
Deus  ipse  Israelitis  acclamat : Videte  quod  ego  sim  solus,,  et 
non  sit  alius  Deus  praeter  me.  — h)  Pari  sententiarum  vi 
personat  hmc  veritas  in  N.  T.  Sic  Apostolus,  gentes  docens 
aut  conversas  aut  convertendas  in  fidem  unius  Dei,  plerum- 
que redit  in  hanc  conclusionem  (Pom.  III,  30) : Quoniam 
quidem  unus  est  Deus  »,  nempe  Judaeorum  et  G-entium. 
(1  Cor.  VIII,  4):  Seimtis  quod  nullus  est  Deus^  nisi  unus. 
(Eph.  IV,  4):  Unus  Dominus^  una  fides,,  unum  baptisma. 

2®  Traditio  fidei  unius  Dei  constantissime  inhaesit.  Et 
SS.  Patres  non  solum  hanc  fidem  ubique  professi  sunt,  sed 
etiam  tum  Polytheismum  ethnicorum,  tum  Dualismum 
haereticorum  acerrime  impugnarunt,  unitatem  Dei  pro  fun- 
damento totius  religionis  habentes,  juxta  illud  Tertulliani 
(De  veland.  virg.  c.  1) : « Regula  quidem  fidei  una  omnino 
est,  sola  immobilis  et  irreformabilis,  credendi  scii,  in  unicum 
Deum  omnipotentem  ».  — Immo  hac  in  re  etiam  non  deest 
communis  quidam  hominum  eonsensus.  Quamvis  enim  ante 
Christum  plerique  Polytheismo  servirent,  attamen  inter 
magnam  illam  Deorum  Dearumque  turbam  aliquem  caeteris 
superiorem  agnoscebant  colebant  que,  ut  Graeci  et  Romani 
Jovem:  quod  sane  vestigium  est  primaevi  Monotheismi.  ^ 


3°  S.  Doctor  triplici  ex  ratione  argumentatur. 

a)  Primo  ex  ^^implicitate  Dei.  — Illud,  unde  aliquid 
singulare  est  hoc  aliquid,  nullo  modo  est  multis  communi- 
cabile:  oppositum  enim  implicat.  Atqui  Deus  tantae  simpli- 
tatis  est  ut  eodem  sit  Deus  et  hic  Deus,  cum  in  eo  natura 
non  distinguatur  a supposito.  Ergo  impossibile  est  dari 
plures  Deos.  Major  expl : illud  enim,  unde  Socrates  est  homo, 
multis  communicari  potest ; sed  id,  unde  est  hic  homo,  non 
potest  nisi  uni  tantum  convenire.  Si  ergo  Socrates  per  id 
esset  homo  per  quod  est  hic  homo,  sicut  non  possunt  esse 
plures  Socrates,  ita  non  possent  esse  plures  homines. 

h)  Secundo  ex  infinita  Dei  perfectione.  — Deus  est  ens 
infinite  perfectum,  comprehendens  in  se  totam  essendi  per- 
fectionem. Atqui  non  possunt  esse  duo  vel  plura  entia  in- 
finite perfecta.  Ergo.  Proh.  min.  Si  essent  duo  entia  infinite 
perfecta,  deberent  inter  se  differre;  illud  autem  quo  differ- 
rent, vel  esset  imperfectio:  et  hoc  admitti  non  potest,  quia 
ens  infinite  perfectum  nullam  imperfectionem  admittit;  vel 
esset  perfectio:  quod  pariter  repugnat,  siquidem  alias  uni 
deesset  perfectio  quam  alter  haberet,  et  ita  illud  primum 
non  esset  infinite  perfectum.  Ergo,  etc.  — Haec  ratiocinatio 
tantae  efficaciae  visa  est  antiquis  philosophis  ut,  ponentes 
principium  infinitum,  unicum  esse  affirmaverint. 

c)  Jertio  ex  unitate  mundi.  — Omnia  quae  sunt  inve- 
niuntur esse  optime  ad  invicem  ordinata,  ita  ut  hic  ordo 
tam  constans;  tam  generalis,  per  se  sit,  non  vero  solummodo 
per  accidens.  Atqui  multa  illa  et  diversa  non  possunt  per 
se  in  unum  ordinem  convenire  nisi  praeeunte  uno  dumtaxat 
ordinatore:  per  se  enim  unius  causa  unum  est,  plura  vero 
non  sunt  causa  unius  nisi  per  accidens ; quae  insuper  causa 
per  accidens  nequit  ei  quod  est  primum,  perfectissimum 
et  per  se,  nempe  Deo,  convenire.  Ergo  necesse  est  unum 
tantum  dari  supremum  omnium  Hectorem  et  Dominum. 

Coiiclu!$io  2"".  — Ideo  ethnici  se  Polytheismi  crimine 

MACULARUNT  QUOD  REAPSE  FIDEM  UNIUS  DeI  IN  PLURIUM  DEORUM 
IMPIETATEM  ET  FALSORUM  NUMINUM  CULTUM  SUB  IDOLORUM  SPE- 
CTE commutaverint. 

Dirigitur  haec  thesis  contra  Protestantes ; et  a)  primum 
advertendum  est  nos  hic  loqui  de  ethnicis  in  genere^  quin 
diffiteamur  nonnullos  exstitisse  qui  vel  Deum  unum  agno- 
scerent vel  per  simulacra  quasi  per  signa  quaedam  corporalia 
universi  Hectorem  colere  intenderent,  h)  At  vero  affirma- 
mus in  eo  ethnicos  deliquisse,  quia  dogma  unitatis  Dei  per- 
vertebant atque  idola  venerabantur  sive  ut  Deos  sive  ut 
sedes  et  signa  Deorum  seu  falsissimorum  Numinum;  quod 
idololatriae  crimen  quam  longe  aberret  a catholicarum  ima- 
ginum cultu  nemo  ullus,  praejudiciis  liber,  negaverit. 

l""  Proh,  conci,  ex  Scriptura.  — a)  De  Polytheismo  qui- 
dem luculentissime  testatur  Ap.  (Gal.  IV,  8)  scribens:  Sed 
tunc  quidem  ignorantes  Deuni^  iis^  qui  natura  non  sunt  dii., 
serviebatis.  — h)  Quod  vero  idololatriae  crimen  consisteret 
in  cultu  absoluto  idolorum  vel  falsorum  numinum  in  idolis 
clare  evincitur  ex  plurimis  Scripturse  locis,  praesertim  ubi 
reprehenduntur  idololatrae  dicentes  ligno:  Pater  meus  es 
tu\  et  lapidi:  Tu  me  genuisti  (Jer.  II,  27),  quia  coluerint 
opera  manuum  suarum,  opera  manuum  hominum,  ut  in  pro- 
phetis legitur  passim,  ac  maxime  (Is.  XLIV);  quo  in  capite 
graphice  describitur  stupiditas  idololatriae,  dum  faber  li- 
gnarius exhibetur  fecisse  idolum  et  curvatur  ante  illud  et 
adorat  illud  et  obsecrat,  dicens:  Libera  me,  quia  Deus  meus 
es  tu.  — Brevitatis  gratia,  pleraque  documenta  omittimus 
tum  ecclesiastica  tum  profana  (de  quibus  cf.  Perrone,  De  Deo). 

Verum  2'^  quomodo  tam  turpis  error  tot  hominum  mentes 
inficere  potuerit,  explicat  S.  Thomas  (II-II*,  Q.  XCIV,  a.  4). 

a)  Ubi  imprimis  accipere  libet  contra  Bationalistas  Mo- 
notheismum  praecessisse  Polytheismum;  scii.  « in  prima  ae- 
tate non  fuit  idololatria  propter  recentem  memoriam  crea- 
tionis mundi,  ex  qua  adhuc  vigebat  cognitio  unius  Dei  in 
mente  hominum  » (resp.  ad  2),  sed  solummodo  post  dilu- 
vium pestis  illa  prorupit.  « Prima  autem  revelatio  ante 
legem  facta  est  Abrahae,  cujus  tempore  coeperunt  homines 
a fide  unius  Dei  deviare  ad  idololatriam  declinando  « (II-IP^, 
Q.  CLXXIV.  a.  6)  h 

b)  « Idololatriae,  ait  Angelicus  {loc.  antea  cit.),  est  du- 
plex causa:  una  quidem  dispositiva',  et  haec  fuit  ex  parte  ho- 
minum, et  hoc  tripliciter  (scii,  pro  triplici  affectus,  imagi- 
nationis et  intellectus  inordinatione).  Primo  quidem  ex 
inordinatione  affectus,  prout  scilicet  homines,  aliquem  ho- 
minem vel  nimis  amantes  vel  nimis  venerantes,  honorem 
divinum  ei  impenderunt.  Et  haec  causa  assignatur  (Sap. 
XIV,  15;:  Acerbo  luctu  dolens  pater  cito  sibi  rapti  filii  fecit 
imaginem,  et  illum  qui  tunc  quasi  homo  mortuus  fuerat,  nunc 
tanquam  Deum  colere  coepit;  et  ibidem  etiam  subditur  quod 
homines  aut  affectui  aut  regibus  deservientes  incommutabile 
nomen,  scii.  Divinitatis,  lignis  et  lapidibus  imposuerunt.  — 
Secundo,  propter  hoc  quod  homo  naturaliter  de  repraesen- 
tatione delectatur,  ut  Philos.  dicit  (Poet.  cap.  2 in  prine.), 
et  ideo  homines  rudes  a principio  videntes  per  diligentiam 
artificum  imagines  hominum  expressive  factas,  Divinitatis 
cultum  eis  impenderunt;  unde  dicitur  (Sap.  XIII,  11-17):  Si 
quis  artifex  faher  de  silva  lignum  rectum  secuerit...  et  per 
scientiam  suae  artis  figuret  illud  et  assimilet  imagini  ho- 

^ — Cf.  Vigoiiroux,  Les  livres  saints  et  la  critique  rationaliste,  Yol  IV, 
sect.  V,  ch.  6:  De  Vetat  des  hommes  primitifs. 


QU^ST.  I.  ART.  I. 


111 


minis...  de  substantia  sua  et  de  filiis  suis  et  de  nuptiis  votum 
faciens  inquirit.  — Tertio.^  propter  ignorantiam  veri  Dei, 
cujus  excellentiam  homines  non  considerantes  quibusdam 
creaturis,  propter  pulchritudinem  seu  virtutem,  Divinitatis 
cultum  exhibuerunt;  unde  dicitur  (Sap.  XIII,  1-2;)  Neque 
operibus  attendentes  agnoverunt  quis  esset  artifex^  sed  aut 
ignem^  aut  spiritum^  aut  citatum  aerem^  aut  gyimm  stella- 
rum^  aut  nimiam  aquam,  aut  solem,  aut  lunam,  rectores 
orbis  terrarum  deos  putaverunt. 

« Alia  autem  causa  idololatriae  consummativa  fuit  ex 
parte  daemonum,  qui  se  colendos  hominibus  errantibus  ex- 
hibuenrunt,  in  idolis  dando  responsa  et  aliqua  quae  vide- 
bantur hominibus  mirabilia  faciendo;  unde  et  in  Ps.  XCV, 
5:  Omnes  dii  gentium  daemonia.  » 

s«iv.  obj.  (cont.  1®™  conci. j — obj.  1.  — Dicitur  (1  Cor. 
XIII,  5):  Siquidem  sunt  dii  multi  et  domini  multi.  Ergo. 

Resp.  D.  antec:  et  haec  dicuntur  ab  Apostolo  secundum 
rei  veritatem,  N ; secundum  errorem  colentium  multos  deos, 
ut  planetas,  stellas,  singulas  mundi  partes,  C.  — Neg. 
conseq. 

Hanc  esse  Apostoli  mentem  plane  commonstrant  se- 
quentia verba  ejusdem  loci  (v.  6):  Nobis  tamen  unus  est 
Deus,  Pater,  ex  quo  omnia. 

Obj.  2.  — Unitas,  si  quae  Deo  conveniret,  illa  esset,  non 
quae  est  principium  numeri,  sed  quae  convertitur  cum  ente 
velut  communis  quaedam  entis  proprietas.  Atqui  haec  pri- 
vationem dicit,  quae  nequit  Deo  perfectissimo  tribui.  Ergo. 

Resp.  C.  M.  — D.m:...  privationem  dicit  secundum  mo- 
dum nostrum  intelligendi,  C;  secundum  rem  ipsam,  N.  — 
Neg.  conseq. 

U Unum,  quod  de  Deo  praedicatur,  utique  esse  non  potest 
unitas  praedic  ament  alis,  principium  numeri  et  ad  genus, 
mathematicorum  pertinens:  in  Deo  enim  nec  materia  nec 
quantitas  est,  a qua  secundum  esse  unitas  illa  dependet.  Sed 
in  Eo  ponitur  unum  metaphysicum,  quod ' secundum  esse 
materiam  transcendit.  — Porro  2",  cum  unum  nihil  aliud 
sit  nisi  ens  indivisum,  importans  saltem  in  recto  aliquid 
positivum,  unitas  secundum  rem  non  est  privatio  neque 
carentia  debitae  perfectionis.  Nihilominus  a nobis  in  Deo 
concipitur  per  modum  privationis  seu  melius  negationis  et 
remotionis:  quo  pacto  nihil  prohibet  aliqua  privative  dicta 
de  Deo  praedicari,  sicut  quod  est  incorporeus  vel  infinitus;' 
et  sic  pariter  dicitur  quod  sit  unus  h 


' — Cf.  quoad  obiectiones  1 Sent.  Dist.  XXIV,  Q.  I,  n.  1,  et  de  Potentia, 
Q.  III,  a.  6.  ■ 

ARTICULUS  TL 
Utrum  Deus  sit  maxime  unus. 

Cum  Deus  creata  quaeque  infinite  excedat,  unitas,  sicuti 
reliqua  Dei  attributa  creaturis  communia,  proprius  nequit 
Ei  attribui  quam  per  viam  excessus.  Unde  opportunitas 
praesentis  articuli. 

Conclusio.  — Deus  est  maxime  unx^s. 

1”  Suppetunt  disertissima  S.  Bernardi  verba  (1.  V de 
Consid.  c.  8,  n.  19):  “ Inter  omnia,  quae  recte  unum  dicuntur, 
arcera  tenet  unitas  Trinitatis;  ” et  (cap.  7):  “ Tam  simplex 
est  Deus,  quam  unus  est.  Est  autem  unus,  et  quomodo  aliud 
nihil;  si  dici  possit,  unissimus  est.  ” 

2*"  Summa  haec  sit  conci,  probatio.  — Unum  est  ens 
indivisum:  er^o  ad  hoc  quod  aliquid  sit  maxime  unum, 
oportet  quod  sit  et  maxime  ens  et  maxime  indivisum.  Atqui 
utrumque  prae  omnibus  et  absolutissime  Deo  competit.  Ergo. 
J*rob.  min.  per  partes,  l'"  pars  apparet:  ens  enim  eo  majus 
dicitur  quo  plus  habet  de  esse.  Atqui  Deus  non  habet  aliquod 
esse  determinatum  per  aliquam  naturam,  cui  adveniat,  sed 
est  ipsum  esse  subsistens  omnibus  modis  indeterminatum 
atque  infinitum.  Ergo.  2^^  pars  facile  ostenditur:  siquidem, 
id  est  maxime  indivisum  quod  neque  actu,  neque  potentia, 
118C  secundum  quemcumque  divisionis  modum  dispescitur, 
sed  omni  ex  parte  simplex  est.  Jamvero  hujusmodi  est  Deus 
ipseque  solus.  Ergo,  etc. 

obj.  — Obj.  1.  — Uniim  dicitur  secundum  priva- 
tionem divisionis.  Atqui  privatio  non  recipit  magis  et  minus. 
•Ergo. 

Resp.  C.  M.  — D.m:...  formaliter  considerata,  C;  neque 
ex  parte  subjecti,  respectu  oppositi,  X.  — conseq. 

Licet  privatio  secundum  se  et  formaliter  non  recipiat 
magis  et  minus,  tamen  quia  ejus  oppositum  hos  gradus_  ad- 
mittit, etiam  ipsa  privativa  secundum  magis  et  minus 
dicuntur.  Idcirco,  in  quantum  aliquid  est  magis  divisum  vel 
divisibile,  vel  minus,  vel  nullo  modo,  secundum  hoc  aliquid 
dicitur  minus  vel  magis  vel  maxime  unum. 

Obj.  2.  — In  tantum  dicitur  aliquid  maxime  unum,  in 
quantum  sit  indivisibile  tum  actu  tum  potentia.  Atqui  etiam 
punctum  et  unitas  mathematica  id  sibi  vindicant.  Ergo. 

Resp.  D.  M:...  et  simul  sit  maxime  ens,  C;  secus,  N.  — 
C.  d.  m....  sunt  maxime  entia,  N ; gaudent  indivisibilitate  in 
se,  dependenter  tamen  a subjecto,  C.  — Neg.  conseq. 

Punctum  et  unitas,  quae  est  principium  numeri,  non  sunt 


QU^ST.  II.  AKT.  J. 


113 


maxime  entia,  cum  non  habeant  esse  nisi  in  aliquo  subjecto: 
unde  neutrum  eorum  est  maxime  unum.  Sicut  enim  subje- 
ctum a maxima  unitate  deficit  propter  compositionem  acci- 
dentis et  subjecti,  ita  et  accidens. 

Obj.  3.  --  Id  est  maxime  unum  quod  tale  est  per  suam 
essentiam.  Atqui  omne  ens  est  unum  per  suam  essentiam. 
Ergo. 

Eesp.  D.  M:...  per  suam  essentiam,  nullo  modo  composi- 
tam, C;  etsi  substantia  ex  multis  composita  sit,  X.  — 
quae  essentia  aequaliter  se  habet  ad  causandam  unitatem,  A^; 
quae  tamen  in  quibusdam  ex  multis  componitur  aut  compo- 
sitioni subest,  C.  — Neg,  conseq. 

QU.ESTIO  SECUNDA 

DE  COGXOSCIBILITATE  DEI. 

Exposito  qualiter  sit  Deus  secundum  seipsum,  conside- 
randum subit  qualiter  sit  in  cognitione  nostra,,  i.  e.  quomodo 
a creaturis  cognoscatur:  quod  est  cognoscibilitas  tantum 
passiva.  Quo  enim  pacto  Deus  seipsum  cognoscat,  tractatio 
de  scientia  Dei  inferius  aperiet.  — ideo  autem  Auctor  oppor- 
tunum duxit  quaestionem  hanc  instituere,  quia  modum  es- 
seiidi  divinum  minime  adaequat  modus  cognitionis  nostrae; 
unde  qualiter  hic  ad  illum  se  habeat,  datur  investigandi 
locus. 

Equidem  quaestio  de  cognoscihilitate  Dei,  quam  modo 
exponere  adorimur,  et  rerum  copia,  et  dictorum  pulchri- 
tudine, et  methodi  congruentia,  necnon  stupenda  quadam 
doctrinae  sublimitate  ac  profunditate  tam  alte  inter  alia 
theologorum  scripta  eminet  atque  praecellit,  ut  Doctor  An- 
gelicus seipsum  hic  quodammodo  superasse  videatur. 

Tredecim  proponuntur  articuli,  quorum  ordinem  m iram- 
que texturam  ita  cl.  Satolli  exponit.  Yel  consideratur  abso- 
lute cognitio  Dei  per  essentiam^  Yel  per  effectus.  Cum  ergo 
sint  duae  partes  principales,  prima  sic  procedit  ut  prius 
determinet  esse  cognitionem  hujusmodi  (art.-  1),  posterius 
vero  conditiones  edisserat:  quae  quidem  vel  sunt  circa  cogni- 
tionem ipsam  (art.  2-10),  vel  respiciunt  statum  cognoscentis 
(art.  11).  — Conditionum  vero,  quae  sint  circa  ipsam  cogni- 
tionem, quaedam  appellari  possunt  antecedentes  et  constitu- 
tivae, et  quaedam  comitantes.  Antecedunt  ordine  naturae,  in 
communi  loquendo,  species  rei  cognoscibilis  et  ipsa  res 
(art.  2);  potentia  vel  sensitiva  vel  intellectiva  (art.  3);  et 
lumen,  quod  est  vel  naturale  (art.  4),  vel  supernaturale 
(art.  5).  — Conditiones  veluti  comitantes  habentur  tum 
intensive  in  aliquo  objecto  cognoscendo,  tum  extensive.  Con- 

ditio  quidem  intensiva  se  habet,  aut  secundum  magis  et 
minus  in  perfectione  cognitionis  circa  idem  (art.  6),  aut 
totali  comprehensione  (art.  7);  extensiva  dein  quaerenda  est 
(art.  8),  et  an  per  plures  species  (art.  9),  et  an  simul  (art.  10). 

— Postremo  I)ei  cognitio  per  effectus  una  est  naturali  ratione 
(art.  12),  et  altera  per  gratiam  (art.  13). 

ARTICULUS  I. 

Utrum  aliquis  intellectus  creatus  possit  Deum  videre 
per  essentiam. 

1^  Cum  unumquodque  sit  cognoscibile  secundum  quod  est 
in  actu,  Deus,  qui  est  actus  purus  absque  ulla  potentiae 
mixtura,  ex  se  maxime  cognoscibilis  est.  Verum  quod  est 
in  se  maxime  cognoscibile,  potest,  ob  excessum  inteJligibi- 
litatis,  intellectui  creato  non  proportionari ; sicut  sol,  qui 
est  maxime  visibilis,  nequit  a vespertilione  videri  propter 
excessum  luminis.  Inde  dubitandi  ratio. 

2°  Etenim,  teste  S.  Greg.  (1.  XVIII  Mor.  c.  54,  n.  90), 
visionis  Dei  in  se  possibilitatem  olim  negarunt  nonnulli 
haeretici.  In  eumdem  errorem  impegit  Almaricus  (saec.  XIII), 
contra  quem  pugnavit  S.  Dominicus  in  magno  Cone.  Later, 
sub  Innocentio  III;  sed  is  error  saec.  XIV  celebrior  evasit 
opera  Palamitarum,  qui  se  videre  praedicabant  quamdam 
lucem,  velut  ipsam  deitatis  gloriam,  minime  vero  deitatem 
in  se,  nec  aliud  ab  Angelis  et  Beatis  conspici  autumabant. 

3°  Ad  intelligendum  quaestionis  statum^  quatuor  adverte. 

— a)  Dubium  movetur  de  intellectu  creato  universim  sum- 

Eto;  licet  in  probationis  processu  argumentum  ab  intellectu 
ominis  fiat,  velut  a minori.  — h)  Posse  vero  sumitur  sensu 
generali,  sive  per  potentiam  propriam,  sive  per  alterius 
auxilium:  quippe  praesupponitur  elevatio  hominis  ad  ordi- 
nem supernaturalem.  — c)  Visio^  quod  est  nomen  translatum, 
ob  nobilitatem  visus,  de  hujus  sensus  perceptione  ad  ipsam 
cognitionem  intellectivam,  alia  est  mediata  et  per  aliud, 
alia  immediata  resultans  ex  perfectissima  objecti  prgesentia; 
quae  etiam  facialis  et  intuitiva  dicitur.  De  hac  modo  quae- 
rimus. — d)  Tandem  videre  Dei  essentiam  seu  Deum  per 
essentiam^  quasi  non  per  aliud,  sibi  vult  intueri  quidditatem 
Dei,  non  incomplete  tantum  et  per  communia,  sed  complete 
et  secundum  omnia  praedicata  essentialia. 

Conclusio.  — Simpliciter  coxcedexdum  est  beatos  Dei 
ESSENTIAM  VIDERE.  — Antequam  ulla  Ecclesiae  solemnis  defi- 
nitio haberetur,  jam  S.  Thomas  ^ contrariam  opinionem 


1 — De  Ve^ntate,  Q.  YIII,  a.  1. 

dixerat  haereticam.  Paulo  post  Benedictus  XII  sanxit  “ quod 
omnes  beati  post  D.  N.  J.  C.  passionem  viderunt  et  vident 
divinam  essentiam  visione  intuitiva  et  etiam  faciali^  nulla 
mediante  creatura  in  ratione  objecti  visi  se  habente;  sed 
divina  essentia;  immediate  se  nude,  clare,  et  aperte  eis 
ostendente,  perfruuntur.  ” Idipsum  (an.  1341)  subscribendum 
Armenis  jussit;  quod  etiam  (an.  1438)  Cone.  Florent,  con- 
firmavit. 

1°  Eevera,  apertissima  sunt  Scripturae  eloquia.  — d) 
Legimus  (1  Joan.  III,  2):  Charissimi,  nunc  filii  Dei  sumus., 
et  nondum  apparuit  quid  erimus.  Scimus  quoniam,  cum 
apparuerit,  similes  ei  erimus:  quoniam  videbimus  eum  sicuti 
est.  Ubi  tria  ad  propositum  accipiamus:  unum,  quod  visio 
Dei  in  coelis  modo  nobis  abscondita  est,  ideoque  longe  alia 
erit  ab  ea  cognitione  qua  nunc  per  effectus  tantum  potimur; 
secundum,  quod  similes  Deo  efficiemur,  utique  non  natura, 
sed  visione  immediata  ejus  essentiae  per  se  apparentis  quam 
Ipse  aeternaliter  beatus  intuetur;  tertium,  quod  videbimus 
eum  sicuti  est,  proinde  non  solummodo  qualem  creaturae 
ostendunt. 

b)  Haud  minoris  sunt  ponderis  verba  S.  Pauli  (1  Cor. 
XIII,  8-13):  Ex  parte  enim  cognoscimus  et  ex  parte  prophe- 
tamus. Cum  autem  venerit  quod  perfectum  est,  evacuabitur 
quod  ex  parte  est...  Videmus  nunc  per  speculum  in  aenig- 
mate: tunc  autem  facie  ad  faciem.  Nunc  cognosco  ex  parte: 
tunc  autem  cognoscam  sicut  et  cognitus  sum.  Eursus  tria  ex 
his  depromi  possunt:  primo,  comparatio  futurae  cognitionis 
ad  quamcumque  aliam  tam  naturalem  quam  supernatura- 
lem  est  sicut  perfecti  ad  imperfectum,  seu  sicut  cogni- 
tionis ex  toto  ad  cognitionem  ex  parte  quae  evacuanda 
sit;  id  autem  nonnisi  de  quidditativa  Dei  cognitione  prae- 
dicari potest.  Secundo,  cognitio  futurae  vitae  a quacumque 
praesenti  difPert  tribus  characteribus,  quatenus  scii,  una  est 
per  speculum,  in  aenigmate,  et  ex  parte;  altera  vero  facialis, 
omnium  clarissima  et  totalis:  quod  sane  haud  secus  intelligi 
potest  quam  quia  nunc  Deum  cernimus  in  creaturarum  spe- 
culo, obscure  et  deficienter,  tunc  vero  in  seipso,  immediate 
et  complete  contemplabimur.  Teidio  denique  beati  Deum 
cognoscunt,  sicuti  ab  Ipso  cogniti  sunt : ergo  quidditative 
seu  per  essentiam.  (Cf.  S.  Thomara,  Lect.  IV  in  h.  1). 

c)  Secundum  hanc  declarationem,  quam  in  Scriptura  ipsa 
reperimus,  alia  quoque  loca,  quibus  visio  beata  commemo- 
ratur. intelligenda  sunt,  ut:  Beati  mundo  corde,  quoniam 
ipsi  Deum  videbunt  (Matth.  V,  8),  et:  Angeli  eorum  in  codis 
s^nper  vident  faciem  Patris  mei,  qui  in  codis  est  (Matth. 

2°  Accedunt  SS.  Patrum  testimonia.  — a)  Extra  contro- 
versiam est  eumdem  imprimis  fuisse  Irenaei  sensum,  cujus 

nobilia  verba  habentur  (cont.  Haer.  lib.  IV,  c.  20,  n.  5) : « Que- 
madmodum, ait,  videntes  lumen  intra  lumen  sunt  et  cla- 
ritatem ejus  percipiunt;  sic  et  qui  vident  Deum  intra  Deum 
sunt,  percipientes  eius  claritatem  Consonat  Augiistinufi 
(1.  XXII  de  Civ.  Dei,  c.  29,  n.  1)  inquiens : « Sicut  angeli 
Deum  vident,  ita  et  nos  visuri  sumus....  praemium  itaque 
fidei  nobis  visio  ista  servatur  ».  Adde  Epiphanium^  Grego- 
rium  M.,  S.  Bernardum^  etc.  — h)  Equidem  Vasqiiez  (Disp. 
37,  cc.  2-4)  inter  adversarios  vel  certos  vel  probabiliores  prae- 
sentis dogmatis  recensere  non  dubitat  loan.  Chrysostomum 
aliosque  plures  tum  graecos  tum  latinos,  scii.  Basilium,  Greg. 
Naz.^  Cyrillum  utrumque,  necnon  Ambrosium.  At  immerito: 
quod  clare  ostendunt,  post  Petavium  (1.  VII,  cc.  5-7)  et  Joan. 
a S.  Thoma,  plerique  recentiores  ut  Kleutgen,  Satolli,  ma- 
ximeque  Eranzelin  (de  Deo,  th.  19).  Itaque  notamus 
in  quaestione  tam  gravi  ab  Ecclesia  definita,  enixe  esse 
adlaborandum  ut  tam  inclyti  Doctores  ab  erroris  labe  de- 
tergeantur; secundo^  nec  a veteribus  eam  semper  exspec- 
tandam esse  verborum -proprietatem  quae  postmodum  obti- 
nuit ; tertio.,  in  Patrum  disceptatione  adversus  Eunomianos 
qui  perfectam  sibi  Dei  comprehensionem  arrogabant,  quod 
minus  accurate  dictum  ab  illis  videretur  referendum  esse 
non  ad  ipsam  Dei  visionem.,  sed  ad  comprehensionem  illam 
contra  quam  ex  instituto  agebant ; quarto^  praeter  eos  qui 
sic  visionem  comprehensivam  negare  volebant,  alios  exclu- 
sisse visionem  sensilem,  alios  visionem  simul  et  comprehen- 
sionem hujus  vitae  quin  immediatam  visionem  patriae  aver- 
sarentur; quinto  tandem,  ex  objectis  ipsis  Patribus  loca  plane 
et  indubie  orthodoxa  citari  posse,  puta  illud  S.  Joan  Chrys. 
(Epist.  1 ad  Theod.  laps.)  ubi  ait:  « Quid  dicemus  quando, 
regis  cubiculis  adapertis,  intueri  licebit  ipsum  regem  non 
per  speculum  nec  per  aenigma,  sed  facie  ad  faciem,  non 
amplius,  inquam,  per  fidem,  sed  per  speciem?  — c)  Atta- 
men non  diffitemur  quorumdam  dicta  recitari,  v.  g.  Theo- 
doreti  et  (Ecumenii,  quae  vix  cum  catholico  dogmate  conci- 
liari valeant. 

S'"  Ratione  sic  procedimus. 

Primo:  non  repugnat  visio  Dei  intuitiva. 

Etenim  intellectus  creatus  potest,  mediante  sufficienti 
auxilio,  elevari  ad  illud  videndum  quod  continetur  intra 
latitudinem  objecti  sui  extensivi,  etsi  non  proportionati. 
Atqui  Deus,  prout  est  in  se,  non  continetur  quidem  intra 
limites  objecti  proportionati  creatae  mentis,  at  vero  pertinet 
ad  ejus  objectum  extensivum.  Ergo.  Major  innotescit,  semel 
ac  advertatur  objectum  proportionatum  seu  connaturale  illud 
dici  quod  potentia  valet  per  seipsam  attingere,  extensivum 
vero  seu  adaequatum  appellari  quod,  etsi  naturalibus  viri- 
bus improportionatum,  quia  tamen  non  est  extra  latitudinem 

totalem  potentiae,  viribus  superadditis  assequibile  est.  Minor 
est  S.  Tnomae  (C.  G.  III,  54) : « Divina  substantia  non  sic 
est  extra  facultatem  intellectus  creati,  quasi  aliquid  omnino 
extraneum  ab  ipso,  sicut  est  sonus  a visu  vel  substantia 
immaterialis  a sensu ; nam  divina  substantia  est  primum 
intelligibile,  et  totius  intellectualis  cognitionis  principium. 
Sed  est  extra  facultatem  intellectus  creati,  sicut  excedens 
virtutem  ejus,  sicut  excellentia  sensibilium  sunt  extra  fa- 
cultatem sensuum  ».  — Quod  ut  evidentius  fiat,  addendum 
ducimus  cum  Joan.  a S.  Thoma  in  intellectu  creato,  ob  ejus 
immaterialitatem  seu  summam  abstractionem  et  elongatio- 
nem a conditionibus  determinantibus,  latius  patere  capaci- 
tatem passivam  quam  vim  activam  naturalem  ; unde,  si 
specifice  sumatur  et  secundum  vim  propriam,  v.  g.  in  ho- 
mine, respicit  quidem  tale  objectum  sibi  proportionatum, 
nempe  quidditatem  rei  sensibilis  ; verum  si  inspiciatur  gene- 
rice^  qua  intellectus  est,  et  secundum  potentiam  obedientia- 
lem,  nil  vetat  quominus  respiciat  totum  id  quod  intelligibile 
est  seu  totum  ens  ideoque  ipsum  Deum  ; eo  ferme  modo 
quo  materia,  actuata  per  unam  formam  specificativam,  po- 
tentiam passivam  retinet  ad  alias  formas  altioris  ordinis, 
ut  patet  in  glorificatione  corporum.  (Cf.  dicenda  art.  4 ad  3). 

Secu  ndo  : de  facto  admittenda  est  visio  Dei  in  tuiti  va. 

Proh,  a)  ex  ratione  heatitudinis.  — Cum  enim  ultima 
hominis  beatitudo  in  altissima  ejus  operatione  consistat, 
qu8e  est  intellectio  seu  visio  intellectiva,  si  numquam  essen- 
tiam Dei  videre  potest  intellectus  creatus,  vel  numquam 
beatitudinem  obtinebit,  vel  in  alio  quam  in  Deo  videndo 
beatitudo  ejus  collocanda  est.  Atqui  utrumque  est  falsum. 
Ergo.  Major  nititur  eo  quod  in  praesenti  rerum  dispositione, 
qu»  est  oeconomia  gratiae  et  perfectionis,  ultima  hominis 
felicitas  ponenda  sit  in  cognitione  perfectissima,  nempe  quae 
objectum  beatificans  non  quomodocumque,  sed  et  intrinsece 
attingat.  Minor  liquet:  nam,  ex  una  parte,  quod  nequit  fi- 
nem consequi  frustra  et  inconsulte  ad  finem  ordinatur ; ex 
altera  autem  parte,  quia  unumquodque  perficitur  secundum 
quod  ad  suum  principium  accedit,  perfectio  hominis  ex  con- 
junctione ad  Deum  ipsum  per  mentis  operationem  exspe- 
ctanda est. 

h)  Ex  naturali  desiderio.  — Inest  homini  naturale  desi- 
derium cognoscendi  causam,  cum  intuetur  effectus  ita  ut 
ex  hoc  admiratio  quaedam  consurgat:  quod  quidem  deside- 
rium efficaci  tendentia  fertur  in  causam  sub  eo  respectu 
quo  ista  connotat  effectus  cognitos.  Atqui  praesens  rerum 
universitas  nobis  exhibet  non  solum  effectus  naturales  seu 
a Deo  procedentes  quatenus  est  omnium  agens  universale 
et  analogum,  sed  etiam  effectus  supernaturales,  longe  excel- 
lentiores, divinum  quidpiam  altiori  et  quodammodo  univoca 

Deitatis  participatione  exprimentes.  Ergo,  supposita  revela- 
tione effectuum  gratiae  et  gloriae,  naturale  viget  desiderium 
cognoscendi  Deum  non  solum  ut  est  Auctor  naturae  et  se- 
cundum communiora  praedicata  per  analogiam  effectuum, 
sed  etiam  ut  est  Auctor  gratiae,  secundum  quidditatem  et 
praedicata  propria.  Porro  desiderium,  naturae  ipsi  tam  alte 
inditum,  nequit  esse  inane  seu  frustrari.  Ergo 


«olv.  obj.  — Obj.  1.  — Dicit  Joan.  Chrysost.  (Hom.  15 
in  Joan.  I:  Deum  nemo  vidit  unquam^  n.  1):  « Ipsum  quod 
est  Deus,  non  solum  Prophetae,  sed  nec  Angeli  viderunt, 
nec  Archangeli...  Quod  enim  creabilis  est  naturae,  qualiter 
videre  poterit  quod  increabile  est  ? » Similia  habent  Diony- 
sius aliique.  Ergo. 

Pesp.  D.  antec  .*...  et  negat  Chrysostomus  comprehensio- 
nem divinae  essentiae,  C;  negat  et  apprehensionem  visivam, 
N.  — Xeg.  conseq. 

Hanc  esse  S.  Doctoris  mentem  plane  colligitur  ex  sequen- 
tibus verbis  ejusdem  homiliae:  « Visionem  hic  dicit  certis- 
simam Patris  considerationem  et  comprehensionem  tan- 
tam quantam  Pater  habet  de  Filio  Eodem  criterio  per- 
pendenda sunt  similia  caeterorum  Patrum  dicta. 

Obj.  2.  — Omne  infinitum,  inquantum  hujusmodi,  est 
ignotum.  Atqui  Deus  est  infinitus.  Ergo. 

Pesp.  D.  J/  .*  Omne  infinitum  se  tenens  ex  parte  materiae, 
non  perfectae  per  actum  formae...  C;  infinitum  formale,  seu 
non  limitatum  per  materiam,  N.  — C.  d.  m.  — Xep  conseq. 

Obj.  3.  — Intellectus  creatus  nequit  apprehendere  nisi 
ens  seu  quod  est  existens.  Atqui  Deus,  ut  ait  Dionysius, 
non  est  existens  sed  supra  existentia.  Ergo. 

Pesp.  d.  M nisi  ens,  scii,  quod  habeat  esse  participa- 
tum tantum,  X ; quod  habeat  esse  vel  sit  ipsum  esse  subsi- 
stens, C.  — C‘  d.  m : non  est  existens,  quasi  habens  esse, 
C ; non  est  ipsum  esse,  quo  cuncta  existentia  praecellit,  X. 
— Xeg.  conseq. 

Quemadmodum  color,  qui  per  se  primo  attingitur  a visu 
in  colorato,  si  subsisteret,  maxime  esset  secundum  se  visi- 
bilis, ita  esse  ex  quo  cuncta  cognoscibilitatem  suam  ducunt, 
prouti  in  Deo  per  se  subsistit,  maxime  cognoscibile  est ; nec 
quidquam  obstat  quin  ab  ipso  creato  intellectu  attingatur, 
supposita  virum  naturalium  elevatione,  quanquam  tamen 
comprehendi  non  potest. 

Obj.  4.  — Cognoscentis  ad  cognitum  oportet  esse  aliquam 
proportionem.  Atqui  nulla  est  proportio  intellectus  creati 
ad  Deum.  Ergo. 


— Cf.  Cajet,  et  Joan.  a S.  Thoma  ; — item  cl.  Lepicier,  Tract.  de  Deo  uno. 

Resp.  D.  M:...  proportionem  entis  ad  ens,  .Y;  potentiae 
ad  actum,  C.  — C.  d.  m.  eodem  sensu.  — Neg.  conseq. 

Proportio  dupliciter  dicitur : prlmo^  ut  certa  habitudo 
unius  quantitatis  sive  materialis  sive  perfectionalis  ad  alte- 
ram, quo  modo  v.  g.  duplum,  triplum  et  aequale  sunt  spe- 
cies proportionis  secundo^  prouti  quaelibet  habitudo  unius 
ad  alterum,  puta  effectus  ad  causam  et  potentiae  ad  actum, 
proportio  appellatur.  — Jamvero  manifestum  est  propor- 
tionem primo  modo  sumptam,  quia  in  mensura  entis  fun- 
datur, minime  inveniri  inter  intellectum  creatum  et  Deum 
cujus  perfectio  infinite  a creatura  distat.  Verum  secundo 
modo  intellectus  creatus  dici  potest  Deo  proportionatus,  in 
quantum  scii,  ad  ipsum  refertur  velut  potentia  perfectibilis 
ad  actualitatem  summe  perfectivam  h 

ARTICULUS  II. 

Utrum  essentia  Dei  ah  intellectu  creato  per  aliquam 
similitudinem  videatur. 

1®  Non  minus  quam  tria  sub  uno  hoc  quaesito  investi- 
ganda se  praebent.  Cum  enim  similitudo  ad  visionem  intel- 
lectivam concurrens  esse  possit  vel  ex  parte  intelligentis  vel 
ex  parte  rei  intellectae,  utrum  que  occurrit  de  visione  Dei 
discutiendum ; negata  autem  in  hac  cognitione  quacumque 
objectiva  similitudine,  aliud  de  modo  quo  essentia  divina 
humano  intellectui  uniatur,  ad  mentem  S.  Thomae,  tangen- 
dum erit. 

2°  Ad  plenam  totius  materias  intelligentiam,  nonnulla 
praemittenda  sunt. 

«)  Et  primum,  ad  visionem  tam  sensibilem  quam  intel- 
lectualem duo  requiruntur,  scii,  virtus  visiva  et  unio  rei 
visae  cum  potentia  ; non  enim  fit  visio  in  actu  nisi  per  hoc 
quod  res  visa  in  vidente  quodammodo  sistat.  — Duplex  est 
autem  hujusmodi  unionis  modus : scii,  per  essentiam  ipsius 
rei  visae  et  per  similitudinem  ejus  quod  apparet  in  rebus 
corporalibus,  ubi  res  visa,  v.  g.  lapis,  nequit  esse  in  vi- 
dentis oculo  per  suam  substantiam,  sed  solummodo  per 
sui  repraesentationem.  — Similitudo  et  ipsa  dupliciter  di- 
stingui potest : ex  parte  rei  visae,  ut  patet  in  exemplo  allato, 
et  ex  parte  visivae  virtutis ; si  enim  detur  (et  id  dari  in 
Deo  jam  intelligitur)  una  et  eadem  res  quae  simul  sit  effi- 
ciens principium  potentiae  visivae  et  id  quod  videatur,  tunc 
oportebit  potentiam  illam  se  habere  non  solum  ut  virtutem, 
sed  etiam  ut  rei  visae  similitudinem. 

h)  Praeterea,  similitudo  ex  parte  rei  vism  seu  objecti  ve 


^ — Alias  objectiones  solutas  invenies  in  Q.  VIII  de  Veritate,  a.  1. 

sumpta  recte  distinguitur  in  speciem  impressam  et  expres- 
sam. Impressa  prsecedit  cognitionem  tanquam  vicaria  obje- 
cti, et  est  ejus  formalis  similitudo  qua  veluti  semine  intel- 
lectus fecundatur  ad  eliciendum  cognoscendi  actum  et  spe- 
ciem expressam  quae  etiam  dicitur  verbum  mentis.  Species 
itaque  impressa  repraesentat  objectum  ut  cognoscibile,  ex- 
pressa ut  cognitum  ; impressa  movet  ad  cognitionem,  ex- 
pressa eam  terminat. 

S*"  Pauca  nunc  de  opinionibus.  — Vasquez^  Alarcon^  alii- 
que ita  S.  Thomam  interpretantur  quasi  illam  tantum  spe- 
ciem et  similitudinem  negaverit  quae  prius  visa  ducat  nos, 
veluti  effectus,  in  claram  Dei  visionem  (cf.  Joan.  a S.  Thoma 
invicte  eos  refutantem).  lidem  vero  sentiunt  nihil  obesse 
quominus  de  facto  credatur  beatos,  per  speciem  a Deo  im- 
pressam, de  cujus  conceptu  profecto  falluntur,  divinam  es- 
sentiam intueri.  — Alii  cum  Suarez  negant  interesse  spe- 
ciem impressam,  sed  pro  certo  affirmant  videntes  Deum 
producere  creatura  verbum  seu  speciem  expressam  in  qua 
Eum  intuentur.  Immo  id  ab  ipso  D.  Thoma  doceri  eximius 
Doctor  praedicat : sed  falsa  contentione,  ut  mox  apparebit. 

Couelissio  l""  affirmativa  et  secundaria.  — Ex  Parte 
VISIV.^:  POTEXTI^U.  REQUIRITUR  ALIQUA  Dei  SIMILITUDO  AD  DeUM 
VIDENDUM.  — Id  quidem  intelligendum  est  de  similitudine 
subjectiva  seu  in  ratione  luminis  intellectualis,  non  vero  de 
objectiva  seu  in  ratione  formae  repraesentativae  objecti,  et 
sub  hoc  significatu  ab  omnibus  conceditur,  juxta  illud : In 
lumine  tuo  videbimus  lumen  ^Ps.  XXXV,  10). 

Etenim  Deus  est  auctor  intellectivae  virtutis.  Atqui  ef- 
fectus causae  assimilatur.  Ergo  virtus  intellectus  humani 
aliud  non  est  quam  participativa  quaedam  similitudo  divini 
primique  intellectus.  — Unde  virtus  illa  intellectualis  crea- 
turae lumen  quoddam  intelligibile  dicitur  quasi  a prima  luce 
derivatum,  sive  hoc  intelligatur  de  virtute  naturali,  sive  de 
aliqua  perfectione  superaddita  gratiae  vel  gloriae.  — Lumen 
illud  a S.  Doctore  vocatur  (4  Sent.  D.  XLIX,  Q.  2,  a.  1) 
medium  sub  quo  Deus  videtur,  dum  simul  negat  medium 
quo  (speciem  impressam)  vel  in  quo  (repraesentationem  me- 
diatam). 

CtmclMsio  2^  negativa  et  principalis.  — Ad  Deum  viden- 
dum IMPOSSIBILE  EST  CONCURRERE  EX  PARTE  REI  VIS^  ALIQUAM 
SPECIEM  MEDIAM  SIVE  IMPRESSAM  SIVE  EXPRESSAM.  — HaeC  est, 
ut  aiunt,  conclusio  theologica,  quam  tamen  validissima  ar- 
gumenta suadent  et  clarissimi  theologi  tuentur. 

1"^  Pars  versatur  circa  speciem  impressam.  — Et  V oc- 
currunt Aupustini  verba  (XV  de  Trin.  c.  9):  « Cum  Aposto- 
lus dicit:  Viduemus  nunc  per  speculum  et  in  aenigmate,  spe- 

culi  et  aenigmatis  nomine  quaecumque  similitudines  ab  ipso 
significatae  intelligi  possunt,  quae  accommodatae  sunt  ad  in- 
telligendum  Deum  ».  Jamvero  videre  Deum  per  essentiam 
opponitur  visioni  aenigmaticae  vel  speculari.  Ergo  divina 
essentia  per  nullius  generis  similitudines  videtur. 

2"  Proh,  triplici  argumento. 

a)  Ex  superioritate  ordinis  divinae  essentiae.  — Per  si- 
militudinem inferioris  ordinis  nullo  modo  superiora  possunt 
cognosci.  Atqui  quaecumque  possit  creari  similitudo,  haec  est 
tum  in  essendo  tum  in  repraesentando  inferior  ordine  quam 
ipsa  Dei  essentia.  Ergo.  Maj  expl.  exemplo:  nam  per  speciem 
corporis  non  potest  cognosci  essentia  rei  incorporeae.  Conf. 
vero  ratione:  vis  enim  repraesentandi  fundatur  in  natura 
ipsa  speciei  repraesentati  vae,  quae,  ut  quidditatem  rei  reprae- 
sentet, similis  ei  esse  debet,  formaliter  vel  eminenter,  non 
solum  genere,  sed  etiam  specie,  etsi  quoad  essendi  modum 
dilferat.  Unde  si  ab  hac  perfectione  deficiat,  utpote  inferioris 
ordinis,  minime  poterit  res  superior  per  illam  cognosci.  Min. 
innotescit  ex  eo  quod  quaecumque  species  creata  vel  crea- 
bilis infinite  a Deo  recedit,  tum  ut  ens,  tum  ut  similitudo, 
cum  haec  ipsa  ratio  similitudinis  ab  alio  sit,  non  a se  '. 

h)  Ex  constitutivo  divinae  essentiae.  — Deus  est  suum 
esse  et  actus  purus  non  solum  entitative,  sed  etiam  intel- 
ligibiliter.  Atqui  nulli  formae  et  similitudini  creatae  id  con- 
venire potest  ut  sit  suum  esse  repraesentativum  secundum 
omnem  actus  puritatem:  quovis  enim  modo  ponatur,  sem- 
per  est  ens  per  participationem  secundum  utrumque  esse 
naturale  et  repraesentativum.  Ergo  nulla  species  habet  unde 
sit  Deus  in  esse  intelligibili,  seu  unde  Dei  intelligibilitatem 
adaequate  repraesentet. 

c)  Ex  proprietate  divinae  essentiae.  — Divina  essentia  est 
aliquod  incircunscriptum,  continens  in  se  supereminentor 
quidquid  potest  significari  vel  intelligi  ab  intellectu  creato. 
Atqui  hoc  nullo  modo  valet  per  aliquam  speciem  creatam 
repraesentari:  nam  omnis  forma  creata,  eo  ipso  quod  creata 
et  participata  est,  determinatione  constat  secundum  aliquam 
rationem  vel  sapientiae,  vel  virtutis,  vel  ipsius  esse,  vel  ali- 
cujus  hujusmodi,  ideoque  ad  aliquod  genus  et  speciem  ter- 
minatur. Ergo. 

2""  Pars^  scii,  de  specie  expressa^  ex  dictis  colligitur.  — 
Nam  V S.  Doctor  eodem  sententiarum  pondere  utramque 
tum  impressam  tum  expressam  excludit,  puta  quando  con- 
cludit: « Multo  igitur  minus  per  speciem  creatam  quamcum- 
que  potest  essentia  Dei  videri.  » — 2*^  Ut  Cajetani  verbis 
utar,  « beati  non  possunt  formare  verbum  de  Deo  clare  viso 
ut  sic,  quamvis  possint  formare  verbum  de  his  quae  in  Deo 

' — Cf.  Cajet  in  h.  loc.,  et  Joan.  a S.  Th.  Disp.  XIII. 

videntur.  Cum  enim  verbum  sit  similitudo  expressa  et  cla- 
rius repraesentans  rem  conceptam  quam  species  impressa,  si 
impossibile  est  inveniri  speciem  impressam  creatam  respectu 
alicujus,  propter  eminentiam  rei  cognitae,  multo  magis  im- 
possibile est  inveniri  speciem  expressam.  Omnes  enim  ra- 
tiones contra  illam  sunt  contra  istam  et  omnem  aliam  spe- 
ciem. » (Cf.  Joan.  a S.  Thoma). 

Conclusio  3"^.  — Essentia  divina  ita  intellectui  creato 

UNITUR  UT  EUM  IN  ACTU  CONSTITUAT  VICE  SPECIEI  INTELLIGIBI- 

Lis  (ex  resp.  ad  3).  — Ibi  enim  ait  S.  Doctor:  « Divina  es- 
sentia unitur  intellectui  creato,  ut  intellectum  in  actu,  per 
seipsam  faciens  intellectum  in  actu;  » quasi  asserat  essen- 
tiam divinam  vices  supplere  tum  speciei  impressae,  tum 
speciei  expressae  saltem  imcomplete.  Consonant  Thomistae. 

Et  V id  sequitur  ex  dictis.  — Nam  in  omni  intellectione 
requiritur  ut  res  vel  per  se  vel  per  suam  similitudinem  in- 
tellectui uniatur,  tum  ut  forma  intelligibilis  et  specificans, 
tum  ut  objectum  intellectum.  Atqui  ostensum  est  in  visione 
Dei  nullam  posse  sive  impressam  sive  expressam  speciem 
creatam  interesse.  Ergo. 

2""  Conf.  ex  natura  rei  et  wodo  unionis.  — Etenim  es- 
sentia divina  in  se  habet  quidquid  requiritur  ad  rationem 
speciei  intelligibilis,  absque  ulla  imperfectionis  repugnantia. 

a)  Sane,  ratione  suae  immensitatis,  est  intime  intellectui 
beatorum  praesens;  ratione  vero  infinitae  suae  immateriali- 
tatis,  est  maxime  intelligibilis^  immo  ipsa  subsistens  veritas; 
hinc  etiam  maxime  sibi  convenit  perficere  intellectum  crea- 
tum per  modum  formae  actuantis,  qua  ipsi  reddatur  intel- 
ligibilis (species  impressa)  et  fiat  actu  intellecta  (species  ex- 
pressa, incomplete  tamen,  cum  revera  ab  intellectu  non 
progrediatur). 

h)  Nulla  vero  inde  imperfectio  vel  repugnantia  sequitur. 
— Notare  est  enim  formam  inteliigibilem  differre  a natu- 
rali in  eo  quam  maxime,  quia  forma  naturalis  alicujus  rei 
dat  esse  eidem  et  cum  ea  unitur  ad  constituendam  unam 
naturam,  forma  autem  intelligibilis  ita  unitur  intellectui  ut 
non  constituat  aliquam  naturam,  sed  perficiat  ipsum  ad  intel- 
ligendum.  Quare  nil  obstat  quominus  essentia  divina  intel- 
lectui conjungatur  non  ut  forma  naturalis,  sed  quasi  forma 
intelligibilis.  — Porro  in  forma  seu  specie  intelligibili  creata 
duo  sunt:  nempe  inhaerere  intellectui  constituendo  ipsum 
veluti  in  habitu  intelligendi;  dein,  facere  intellectum  in 
actu  secundo.  Qtiorum  primum,  scii,  inhaerentia,  per  acci- 
dens se  habet,  imperfectionem  inducit,  et  convenit  speciei 
quae  non  sit  suum  esse,  sed  sustentaculo  indigeat;  secundum 
vero,  scii,  facere  intellectum  in  actu,  proprium  est  munus 
speciei  intelligibilis.  Unde  hoc,  non  illud,  tribuendum  est 

essentiae  divinae  quae,  utpote  per  se  subsistens,  munus  spe- 
ciei adimplet  quin  intellectui  inhaereat,  eum  terminative 
tantum  informans  et  ad  intelligendum  movens.  — Igitur 
duplex  est  habitudo  essentiae  divinae  ad  intellectum  beatum: 
prima  et  potior  formalis^  alia  quoque  activa;  quatenus  ei 
confertur  ut  forma  specilioans  intelligendi  actum  cujus  sub- 
stantia et  vitalitas  ab  intrinseca  vi  intellectus  procedit,  et 
in  quantum  quoque  movet  obiective  ad  intelligendum.  — 
Neque  per  hoc  proprie  fit  compositum  ex  intellectu  creato 
et  essentia  divina,  cum  haec  in  se  completissima  et  perfec- 
tissima sit,  cujus  est  tantum  intellectum  perficere  absque 
sui  mutatione,  sed  dicamus  ex  utroque  fieri  quasi  compo- 
situm 

3^"  Monet  Satolli  post  Cajetanum  duo  hic  vitanda  esse 
absurda:  primum  est  quod  visio  beatifica  non  sit  ipsorum 
beatorum  actus,  sed  a Deo  tantum  infundatur.  Absona  pror- 
sus positio;  ex  qua  sequeretur  actum  beatificum  non  esse 
vitalem  neque  etiam  ulli  beatorum  activitati  adscribendum. 
Secundum  est  quod  visio  beatifica  dicatur  ipsum  esse  sub- 
stantiae divinae,  sicut  intelligere  est  esse  speciei  intelligibilis 
creatae.  Verum  extremum  hoc  contingit  quia  species  intel- 
ligibilis est  accidens,  ab  intellectu  suscipiens  exercitium 
actualis  exstantiae.  In  visione  autem  beatifica,  ita  Deus  forma 
est  intellectus  ut  ad  hanc  visionem  suipsius  exercendam 
confluat,  quin  ea  sit  ipsum  esse  divinum. 

4*"  Tandem  colligat  lector  quam  grandi  et  sublimi  in  ver- 
tice constituatur  beatorum  intellectus  qui  per  tam  familia 
rem  societatem  cum  divina  substantia  in  Deum  ipsum  quo- 
dammodo transformatur.  Quemadmodum  enim,  juxta  Philo- 
sophi dictum;  « Anima  fit  quodammodo  omnia,  » cognoscens 
ex  specie  intelligibili  sibi  copulata  cognoscendo  actu  fit  ip- 
sum cognitum  ita  intellectus  beatus  ex  intima  divinae 
essentiae  conjunctione  fit  actu  ultimo  ipse  Deus  intelligibi- 
liter;  quo  coelesti  consortio  nihil  dignius  excelsiusque  con- 
cipi potest  praeter  ipsam  unionem  substantialem  et  hyposta- 
ticam. Vere  oculus  non  vidit ^ nec  auris  audivit^  nec  in  cor 
hominis  ascendit  quae  praeparavit  Deus  iis  qui  diligunt  il- 
lum (1  Cor.  II,  9). 

Solv.  obj.  (cont.  conci.)  — Obj.  1.  — Dicitur  (1  Joan. 
III,  2);  Scimus  quoniam  cum  apparuerit,  similes  ei  erimus, 
et  videbimus  eum  sicuti  est.  Atqui  unumquodque  fit  alteri 
simile  per  aliquam  similitudinem.  Ergo. 

Resp.  D.  M.  quoad  sensum:...  et  loquitur  Auctor  sacer 
de  similitudine  ex  parte  videntis,  scii,  secundum  participa- 

I — Cf.  de  Verit.  Q.  VIII,  a.  1. 

^ — Cf.  Cajet,  in  I,  Q.  XIV,  a.  1. 

tionem  luminis  glorige,  C;  de  similitudine  secundum  spe- 
ciem reprgesentativam,  N.  - C.  m.  — Neg.  conseq. 

Discrimen  est  inter  utramque  similitudinem,  quod  prima, 
ut  clarius  infra  videbimus,  non  est  nisi  dispositio  ex  parte 
potentiae  elevans  ad  superiorem  ordinem,  unde  creari  po- 
test; altera  vero,  utpote  se  habens  per  modum  imaginis,  de- 
beret, ut  esset  adaequata,  Deum  repraesentare  secundum 
eumdem  immaterialitatis  et  infinitatis  gradum:  quod  creatae 
formae  convenire  nequit. 

Obj.  2.  — Augustinus  dicit  (IX  de  Trin.  c.  11):  « Cum 
Deum  novimus,  fit  aliqua  Dei  similitudo  in  nobis.  » Ergo. 

Eesp.  D.  antec:  et  sermo  ibi  est  de  cognitione  viae,  C; 
dc  cognitione  patriae,  N.  — ^eg.  conseq. 

Obj.  3.  — Intellectus  in  actu  est  intelligibile  in  actu, 
sicut  sensus  in  actu  est  sensibile  in  actu.  Atqui  hoc  non  est, 
nisi  in  quantum  informatur  sensus  similitudine  rei  sensibi- 
lis. Ergo  et  intellectus,  etc. 

Eesp.  D.  31:....  quoad  proportionalem  necessitatem  unio- 
nis et  informationis  objecti,  C;  quasi  sit  idem  informationis 
modus  de  quocumque  intelligibili,  N.  — C.m.  — Neg.  conseq. 

Sicuti  nullum  sensibile  informat  sensum  nisi  per  ali- 
quam speciem,  ita  nulla  res  creata  alia  ab  intelligente  (An- 
geli enim  ex  naturali  unione  formae  intelligibilis  cum  intel- 
lectu se  per  seipsos  cognoscunt)  intelligitur  nisi  mediante 
specie:  ratio  est,  quia  formae  creatae  non  sunt  suum  esse 
neque  naturaliter  neque  intelligibiliter,  sed  habent  in  utro- 
que ordine  esse  limitatum  et  dependens;  unde  non  gaudent 
ea  nobilitate  qua  per  se  immediate  informent  intellectum. 
E contra  proprium  est  essentiae  divinae  ut  sit  suum  esse 
ipsaque  pura  ac  independens  forma  veritatis;  unde  per  sei- 
psam  et  sine  specie  intellectum  perficere  potest  (C.  G-. 
III,  51)  b 

Obj.  4.  — (cont.  2^^"  p.  2®  conci.)  — Omnis  operatio  aliquid 
producit.  Atqui  visio  beatifica  est  operatio.  Ergo  producit 
aliquid,  scii,  verbum. 

Eesp.  D.  31;  omnis  virtus  operativa....  C ; omnis  ope- 
ratio, S.  d:  operatio  transiens,  C ; immanens,  N.  — C.  d.  m:... 
immanens,  C;  transiens,  X.  — Xeg.  conseq. 

Haec  viget  difiPerentia  inter  operationem  transeuntem  et 
operationem  immanentem,  quod  prima,  utpote  via  ad  ef- 
fectum, aliquid  producit  a se  distinctum  in  quo  habetur 
terminus;  altera  vero,  nobilior  et  virtuosior,  sistit  in  pro- 
pria actualitate,  intraque  manendo  subjectum  agens  perficit, 
quippe  quae  per  quamdam  eminentiam  aequivalet  actioni  tran- 
seunti ej usque  termino.  Haec  itaque  operatio  immanens, 
nisi  indigentia  termini  distincti  aliunde  oriatur  (ut  fit  in 

' — Conferri  utiliter  potest  Billnart  (Diss.  IV,  a.  6),  qui  plures  alias 
objectiones  dissolvit. 

prsesenti  nostra  intellectione),  ^ haud  necessario  importat 
aliquid  a se  productum.  De  qua  ait  S.  Thomas  (C.  Gr.  I, 
100):  « Dico  operationem  in  ipso  manentem,  per  quam  non 
fit  aliud  praeter  ipsam  operationem,  sicut  videre  et  audire. 
Hujusmodi  enim  sunt  perfectiones  eorum  quorum  sunt 
operationes,  et  possunt  esse  ultimae,  quia  non  ordinantur 
ad  aliquod  factum,  quod  sit  finis.  » ^ 

AETICULUS  III. 

Utrum  essentia  Dei  rideri  possit  oculis  corporalibus. 

1“  Determinato  visionis  Dei  medio  objectivo,  progredi- 
tur Auctor  ad  considerandum  de  medio  subjectivo  seu  de 
potentia:  quae  quum  alia  sit  sensitiva,  alia  intellectiva,  modo 
in  quaestione  versatur  an  sensus,  sive  oculus  sive  imagina- 
tio, possit,  saltem  in  glorificationis  statu,  Deum  attingere. 

2'  Majoris  claritudinis  causa,  revocare  praestabit  ex  phi- 
losophiae fonte  notionem  objecti  sensibilis  per  se  vel  per  ac- 
cidens. — Sensibile  per  se  illud  est  quod  per  se  passionem 
sensui  corporali  inferre  potest,  aut  sensui  in  quantum  est 
sensus^  ut  extensio  vel  figura,  et  tunc  dicitur  (ommune, 
aut  huic  sensui  in  quantum  est  hic  sensus  cui  adaequatur, 
ut  color  respectu  visus  vel  sonus  respectu  auditus,  et  tuno 
dicitur  proprium.  — Per  accidens  autem  sentitur  illud  quod 
per  se  nullatenus  infert  sensui  passionem,  sed  tamen  conjun- 
gitur eis  quae  per  se  sensibilia  sunt,  ita  ut  statim  ad  occur- 
sum rei  sensatae,  sine  dubitatione  et  discursu,  vi  propria 
apprehendatur;  sic  videns  aliquem  se  moventem  statim  ap- 
prehendit et  quodammodo  videt  ipsum  vivere. 

3®  Deum  posse,  inquit  Billuart,  videri  oculis  corporeis 
censuerunt  quotquot  inter  gentiles  et  haereticos  illum  finxe- 
runt corporeum.  — Inter  catholicos  vero,  qui  Deum  purum 
spiritum  agnoscunt,  sunt  nihilominus  qui  contendunt  ipsum 
posse  videri  et  de  facto  videndum  esse  oculo  corporeo,  non 
crasso  et  materiali,  ut  nunc  est,  sed  glorificato;  non  per 
visionem  corpoream,  sed  per  visionem  quamdam  spiritualem 
huic  unitam.  Ita  plures  de  schola  Carmelitaruni  Calceato- 
rum. — Valentia  autem  probabile  reputat  posse  creari  ocu- 
lum corporeum  qui,  vel  natura  sua,  vel  dono  superaddito. 
Deum  videre  queat.  — Nec  praetermittam  succensendt^m 
esse  Bougaud,  quod  in  suo  apologetico  ^ aestimaverit  Deum 
ab  animabus  beatis  videri  non  posse  ante  resurrectionem 
sine  supplemento  quorumdam  organorum  corporalium. 


''  — Cf.  infra,  Disp.  VII,  Q.  I,  a.  1,  conci.  3. 

- — Cf.  Salmanticenses,  t.  I,  Tract,  II,  Disp.  II,  dub.  9. 

3 — Le  Christianisme  et  les  temps  presents,  ed.  2,  Yol.  5,  cli.  XIII,  3. 

Couciiisio.  — Impossibile  omnino  est  Deum  per  se  videri 

QUOCUMQUE  SENSU,  ETIAM  GLORIFICATO,  ETSI  PER  ACCIDENS  SIN- 
GULARITER VISIBILIS  SIT  OCULO  CORPOREO. 

l*"  Pars  hujus  theseos,  asserente  Suarezio,  proxima  fidei 
dicenda  est,  quam  quidem  communis  theologorum  sententia 
approbat. 

V Colligitur  ex  illis  Scripturae  effatis,  quibus  Deus  sim- 
pliciter et  universaliter  invisibilis  pronuntiatur:  puta  quod 
Deum  nemo  vidit  unquam  (Joan.  I,  18),  vel  ubi  dicitur 
Christus  imago  Dei  invisibilis  (Coloss.  I,  15),  aut  cum  de  Deo 
asseritur  quia  solus  lucem  inhabitat  inaccessibilem^  quem 
nullus  hominum  vidit  sed  nec  videre  potest  (1  Tim.  VI,  16). 

2*^  Ex  Patribus  plura  congeri  possent  testimonia.  — Au- 
dire placet  S.  Cyrill.  Hierosol.  (Catech.  9,  n.  1)  docentem: 
« Carnis  quidem  oculis  cerni  Deus  non  potest;  nam  incor- 
poreum sub  corporeos  oculos  cadere  nequit.  » Ei  concinit 
8.  Augustinus,  licet  nonnulli  de  ejus  mente  dubitaverint: 
nam  (Epist  92  ad  Italicam,  n.  3)  dicit:  « Hoc  (nempe  Deum) 
oculus  videre  corporis  neque  nunc  potest  neque  tunc  pote- 
rit; » et  (Epist.  147  ad  Paulin.  c.  XI,  n.  28):  « Deum  nemo 
vidit  unquam,  vel  in  hac  vita,  sicut  ipse  est,  vel  in  Ange- 
lorum vita,  sicut  visibilia  ista  qu8B  corporali  visione  cer- 
nuntur. » Quid  luculentius? 

3"  Prassto  est  ratio  apodictica.  — Omnis  enim  potentia 
sensitiva  est  actus  corporalis  organi,  in  quantum  scii,  ex 
vi  animae  et  organo  materiali  cui  affingitur  resultat  unum 
operandi  principium,  quod  est  organismus  animatus.  Atqui 
actus  essentialiter  proportionatur  ei  cujus  est  actus.  Ergo 
nulla  vis  seu  potentia  sensitiva  potest  se  extendere  ultra 
corporalia.  Atqui  Deus  est  omnino  incorporeus.  Ergo  nec 
oculo  nec  imaginatione  videri  potest,  sed  solo  intellectu. 
— Id  sane  intelligendum  est  in  omni  hypothesi,  proindeque 
cum  in  statu  glorificationis  tum  de  potentia  Dei  absoluta: 
siquidem  impossibilitas  illa,  qua  vis  sensitiva  prohibetur 
quominus  objectum  spirituale  percipiat,  fundatur  in  ipsa 
rerum  natura,  videl.  in  eo  quod  secundum  essentialem  suam 
speciem  qusevis  potentia  sensitiva  est  compositi,  non  vero 
animae  solius;  quam  fundamentalem  legem  Deus  ipse  nequit 
immutare. 

2*"  Pars  conci,  ostenditur.  — Et  1“  auctoritate  S.  Augu- 
stini qai  (XXII  de  Civ.  Dei,  c.  29,  n.  6)  ait:  « Valde  credi- 
bile est  sic  nos  esse  visuros  mundana  tunc  corpora  coeli 
novi  et  terrae  novae,  ut  Deum  ubique  praesentem  et  uni- 
versa etiam  corporalia  gubernantem,  per  corpora  quae  ge- 
stabimus et  quae  conspiciemus  quaquaversum  oculos  duxe- 
rimus, clarissima  perspicuitate  videamus....  Sicut  homines 
inter  quos  vivimus,  mox  ut  aspicimus,  non  credimus  vi- 
dere, sed  videmus....  ita  quacumque  spiritualia  illa  lumina 

corporum  nostrorum  circumferemus,  incorporeum  Deum 
omnia  regentem  etiam  per  corpora  contuebimur.  » Ex  quo 
patet  quod  hoc  modo  Augustinus  intelligit  oculos  glorifi- 
catos  Deum  visuros,  sicut  nunc  oculi  nostri  vident  alicujus 
vitam,  scii,  per  accidens. 

2'"  Eatione.  — Nam  in  statu  glorificationis  tanta  erit  ex 
una  parte  intellectus  perspicuitas,  ex  altera  vero  tam  pul- 
chra refulgentia  divinae  claritatis  in  corporibus  innovatis 
ut,  statim  visis  illis  corporibus,  divina  praesentia  speciali 
sub  luce  menti  manifestabitur:  quod  maxime  eveniet  circa 
divinam  et  gloriosam  Christi  personam,  humanitatis  suae 
radiis  circumfusam. 


Soiv.  — Obj.  1.  — Dicitur  (Job.  XIX,  26):  In  carne 
mea  videbo  Deum  etcj  et  (XLII,  2):  Auditu  auris  audivi  te; 
nunc  autem  oculus  meus  tidet  te.  Ergo. 

Desp.  D.  antec.  quoad  sensum:  et  haec  visio  accipienda 
est  secundum  oculum  carnis,  N\  quatenus  justus  in  carne 
existens  post  resurrectionem  visurus  est  Deum,  vel  nunc 
oculo  mentis  eum  attingit,  C.  — Keg  conseq. 

Obj.  2.  — Quicumque  potest  videre  incorporalia  potest 
elevari  ad  videndum  Deum.  Atqui,  juxta  August.  (XXII 
de  Civ.  Dei,  c.  29,  n.  3),  « vis  praepollentior  oculorum  erit 
illorum  (scii,  glorificatorum)  non  ut  acutius  videant....  sed 
ut  videant  et  incorporalia.  » Ergo- 

Eesp.  c.  M.  — D.  m:  et  haec  dicit  S.  Augustinus  quasi 
dubitanter  et  ex  aliorum  opinione,  C;  assertive,  S.  d:  ita 
ut  inferius  se  loqui  demonstret  de  Dei  visione  sensibili  per 
accidens^  C;  de  visione  per  se,  A".  — Neg.  conseq. 

Augustinum  imprimis  dubitando  et  inquirendo  locutum 
fuisse,  probant  conditionata  verba  quae  praemittit:  « Longe 
itaque  potentiae  alterius  erunt  (oculi  glorificati),  si  per  eos 
videbitur  incorporea  illa  natura.  » — Caeterum  paulo  infra, 
ut  ex  verbis  citatis  in  secunda  theseos  parte  apparet,  S. 
Doctor  diserte  rem  determinat,  ostendens  se  intelligere  vi- 
sionem sensibilem  per  accidens. 

Obj.  3.  — Prophetae  Deum  viderunt  visione  imaginaria, 
juxta  illud  (Is.  VI,  1):  Vidi  Dominum  sedentem  super  so- 
lium., etc.  Ergo. 

Resp.  d.  antec:...  viderunt  ipsam  Dei  essentiam  in  se 
visione  imaginaria,  N;  viderunt  formam  Dei  repraesentati 
vam  secundum  aliquem  similitudinis  modum,  (7.  — Neg. 
conseq. 

ARTICULUS  IV. 

Utrum  aliquis  intellectus  creatus  per  sua  naturalia 
divinam  essentiam  videre  possit. 

1“  Intellectus  considerari  potest  secundum  utrum  que 
lumen,  naturale  et  supernaturale,  et  submota  possibilitate 
intuendi  Deum  per  oculum  corporeum,  ambigendi  locus 
remanet  an  solo  naturali  lumine  intellectus  creatus  divinam 
essentiam  videre  valeat.  — Praesens  articulus  plurimi  facien- 
dus est,  utpote  quo  radicitus  convelli  queunt  fundamenta 
Rationalis  mi  et  Ontologismi. 

2*"  Quod  ad  errores  pertinet,  primum  fuisse  referunt 
saeculo  TV  vecors  Eunomianorum  genus  qui  Deum  se  absque 
ullo  gratiae  adjumento  non  solum  intueri,  sed  et  comprehen- 
dere praesumpserint,  — Horum  errorem  ex  parte,  nimirum 
quantum  ad  visionem,  suscitarunt  saec.  XlV  Beguardi  et 
Eeguinae.^  quos  Cone.  Viennense  sub  Clem.  V damnavit 
(IBll).  — S.  Ligorius  monet  eamdem  praesumptionem  Qiiie- 
tistas  amplexos  fuisse.  Nec  ab  ea  valde  dissentiunt  Ontologi 
post  Malebranchium  usque  ad  Italos  Giobertium  et  Rosmi- 
nium;  de  quorum  systemate  jam  supra  egimus.  — Denique 
et  inter  theologos  discordia  quaedam  invecta  est  de  potentia 
Dei  absoluta  ad  creandam  aliquam  naturam  tam  nobilem 
ut  naturalis  ei  sit  intuitio  immediata  divinae  essentiae. 

€ou<*iiisio.  — Rullus  intellectus  creatus  potest,  etiam 

DE  POTENTIA  DeI  ABSOLUTA,  PER  SOLAS  NATUR^C  VIRES  VIDERE 

Deum  intuitive.  — Est  de  fide.,  juxta  Cone.  Viennense  in 
quo  damnatus  est  sequens  articulus:  Quaelibet  intellectualis 
natura  in  seipsa  naturaliter  est  beata.,  et  anima  non  indiget 
lumine  gloriae^  ipsam  elevante  ad  JDevm  videndum  et  eo 
beate  fruendum.  Accessit  definitio  Cone.  Vaticani • « Si  quis 
dixerit  hominem  ex  seipso  ad  omnis  tandem  veri  posses- 
sionem pertingere  posse,  A.  S.  » 

Prob.  1°  ex  ScripUtra.  — (Joan.  I,  18):  Deum  nemo  vidit 
unquam:  unigenitus  Filius^  qui  est  in  sinu  Patris,  ipse  enar- 
ravit; quibus  consonant  (Matth.  XI,  27)  et  (1  Cor.  II,  11). 
— Constat  insuper  ex  (Rom.  VI,  23)  quod  gratia  Dei  vita 
aeterna',  id  est,  superna  vita  nulli  creaturae  naturaliter  com- 
petit. Atqui,  teste  Joanne  (XVII,  3),  haec  est  vita  aeterna, 
ut  cognoscant  te  solum  verum  Deum.  Ergo. 

2^^  Quotquot  Patres  adversus  Eunomianos  disputaverint, 
constantissime  affirmarunt  Deum  in  seipso  nec  ab  Angelis 
videri  posse ; inter  quos  eminet  X Joan.  Chrysostomus  qui 
de  Incomprehensibili  plures  homilias  composuit.  Adeundi 
sunt  etiam  Basilius,  uterque  Gregorius,  Ambrosius,  Epipha- 
nius  et  alii. 

3'"  Festinemus  aci  praeclarissimam  Auctoris  deinonstratio- 
nem^  hic  propositam,  quaeque  altae  menti  defigenda  est. 

a)  Objectum,  cujus  modus  essendi  excedit  essendi  mo- 
dum naturae  cognoscentis,  non  potest  ab  ea  naturaliter  seu 
solis  ejus  viribus  quidditative  cognosci.  Atqui  modus  essendi 
Dei  in  infinitum  excedit  modum  essendi  cujusvis  intellectus 
creati  sive  humani  sive  angelici.  Ergo.  Minor  ex  se  patet; 
major  proh.  Cognitio  contingit  secundum  quod  cognitum 
est  in  cognoscente.  Atqui  cognitum  est  in  cognoscente 
secundum  modum  cognoscentis.  Ergo  cujuslibet  cognoscen- 
tis cognitio  sequatur  oportet  modum  suae  naturae,  ita  ut, 
licet  cognoscere  valeat  aliquid  inferius  se,  tamen  non  possit 
quidditatem  assequi  ejus  quod  est  essendi  modo  superius: 
obstat  enim  proportionis  lex.  (Cf.  Cajetanum,  qui  hanc  ra- 
tionem contra  impugnationes  Scoti  vindicat.) 

h)  Conf.  sequenti  processu.  — Objectum  proprium  et 
specificativum  unius  intellectus  nequit  esse  proprium  et 
specificativum  obiectum  intellectus  inferioris.  Atqui  divi- 
num esse,  secundum  se  inspectum,  taliter  sub  divino  intel- 
lectu cadit  ut  sit  proprium  ejus  objectum  specifice  distin- 
ctum ab  objectis  aliorum  intellectuum.  Ergo.  Major  constat; 
minor  ratione  simul  et  inductione  declaratur:  multiplex 
enim  distinguitur  modus  essendi  rerum  cui  correspondet 
cognoscentium  ordo.  Primo^  quaedam  sunt  quorum  natura 
non  habet  esse  nisi  in  hac  materia  individuali ; et  hujusmodi 
sunt  omnia  corporalia:  qui  tamen  essendi  modus  hoc  praeci- 
puum sibi  vindicat  ut,  praeter  esse  rei  et  singulare,  inve- 
niatur esse  rationis  et  universale  per  abstractionem  a ma- 
teria. Huic  modo  essendi  ex  parte  rei  cognitae  correspondet 
modus  cognoscentis  illius  quod  habeat  esse  in  materia  cum 
duabus  virtutibus  cognoscitivis,  quarum  una  sit  actus  cor- 
porei organi  ad  percipienda  singularia,  alia  vero,  ab  organo 
corporeo  subjective  independens,  considerativa  sit  objecti 
per  abstractionem  et  in  universali.  Talis  est  anima  nostra, 
forma  quidem  corporis,  at  vero  praedita  duplici  vi  cogno- 
scitiva,  sensu  et  intellectu.  Ergo  cognoscere  sensibilia  sensu 
et  universales  earum  naturas  intellectu  connaturale  nobis 
est.  — Secundo^  quaedam  sunt  quorum  naturae  per  se  sub- 
sistunt, non  in  materia  aliqua,  quae  tamen  non  sunt  sunm 
esse  sed  esse  participant,  scii,  substantiae  incorporeae  quas 
Angelos  dicimus.  Ergo  haec  omnia  cognoscere  connaturale 
est  tantum  illis  cognoscentibus  quae  habent  esse,  sed  non 
in  materia,  cujnsmodi  sunt  ipsi  Angeli  qui  singuli  habent 
pro  suo  connaturali  objecto  suammet  naturam.  Verum  haec 
intelligibilia,  quidditative  sumpta,  jam  sunt  supra  naturalem 
facultatem  intellectus  animae  secundum  praesentis  vitae  sta- 
tum, quo  corpori  unitur.  — Tertio  tandem,  singularissimus 
essendi  modus  ex  parte  rei  cognitae  reponitur  in  eo  ut  neque 

sit  in  materia  neque  habeat  esse,  at  sit  ipsum  suum  esse 
subsistens:  quod  proprium  Dei  est.  Ergo,  cum  nulla  crea- 
tura sit  vel  fieri  possit  suum  esse,  sed  quaevis  necessario 
habeat  esse  participatum,  concludendum  superest  soli  intel- 
lectui divino  connaturalem  esse  cognitionem  quidditativam 
esse  subsistentis,  neque  etiam  de  potentia  Dei  absoluta  ullum 
intellectum  creari  posse,  cujus  facultatem,  praedicta  cognitio 
non  superet. 

obj.  — Obj.  1.  — Juxta  Dionys.  (cap.  4 de  Div.  nom. 
n.  22)  « Angelus  est  speculum  purum,  clarissimum,  susci- 
piens totam,  si  fas  est  dicere,  pulchritudinem  Dei.  » Atqui 
unumquodque  videtur,  dum  videtur  ejus  speculum.  Ergo 
Angelus,  intelligendo  seipsum  naturaliter,  Deum  quoque 
per  essentiam  intelligit. 

Desp.  D.  M:  Angelns  est  s{)eculum  purum...  comparative 
seu  per  comparationem  ad  inferiores  creaturas,  C ; absolute, 
quasi  plene  Deum  referat,  N.  — D.  m : unumquodque  vi- 
detur per  similitudinem,  dum  videtur  ejus  speculum,  C; 
videtur  per  essentiam,  N.  — Neg.  conseq. 

Obj.  2.  — Id  quod  maxime  visibile  aut  intelligibile  est, 
ut  Deus,  contingit  non  videri  ob  defectum  videntis.  Atqui 
intellectus  Angeli  nullo  defectu  laborat.  Ergo. 

Desp.  c.  m.  — D,  m:...  nullo  defectu  privativo,  C;  ne- 
gativo, N.  — conseq. 

Intellectus  Angeli  non  habet  defectum,  si  defectlis  acci- 
piatur privative^  ut  scii,  careat  eo  quod  habere  debet.  Sin 
vero  accipiatur  negative sic  quaelibet  creatura  invenitur 
deficiens,  Deo  comparata,  dum  non  habet  illam  excellentiam 
quae  in  Deo  est. 

Obj.  3.  — Nulla  potentia  elevari  potest  ad  id  quod  est 
supra  suam  naturam.  Atqui  de  facto  constat  intellectum 
creatum  videre  Deum  per  essentiam.  Ergo  visio  hujusmodi 
non  superat  captum  intellectus  creati. 

Resp.  d.  M:...  scii,  ad  id  quod  praetergreditur  objectam 
adaequatum  extensive,  (7;  ad  id  quod  praetergreditur  objectum 
adaequatum  intensi  ve,  X.  — C.  d.  m.  eodem  sensu.  — Xeg. 
conseq. 

V Jam  novimus  duplex  potentiae  obiectum  distinguen- 
dum esse,  scii,  intensive  et  extensive  adaequatum,  ita  ut  quae 
facultas  non  valeat  hujusce  limites  attingere  bene  possit, 
juvante  sufficienti  auxilio,  ad  ejus  proportionem  elevari; 
sic  V.  g.  homo,  impar  de  se  ad  intuendum  solem  nimia 
intensitate  coruscantem,  consequi  id  potest  ex  confortatione 
divina.  Verum,  quia  immaterialia  extra  quamcumque  sphae- 
ram etiam  extensivam  sensuum  versantur,  hinc  nullus  sensus 
taliter  potest  evehi  ut  substantiam  incorpoream  attingat. 
— Jam  vero  2'’  de  intellectu  creato  tenemus  quod,  licet  per 

se  Dei  essentiam,  utpote  sibi  naturaliter  improportionatam, 
videre  nequeat,  tamen  ad  eam  conspiciendam  virtute  divina 
elevari  potest,  quia  intra  ambitum  sui  objecti  extensivi 
continetur:  unde  ad  id  habere  dicitur  potentiam,  non  natu- 
ralem, sed  ohedientialem.  — Qugenam  autem  3°  discriminis 
hujus  inter  sensum  et  intellectum  ratio  assignari  queat, 
colligitur  ex  utriusque  natura.  Sensus  enim,  quia  materialis 
est,  nonnisi  materialia  et  singularia  respicit,  ita  ut  cognitio 
immaterialium  et  universalium  naturae  ejus  contraria  prorsus 
dicenda  sit.  Intellectus  vero,  quum  ex  ipso  materiae  defectu 
immunitatem  a contractione  summamque  amplitudinem 
sortiatur,  idcirco  potest  objectum  suum  sive  materiale  sive 
spirituale,  cum  concrete  et  in  singulari,  tum  abstracte  et 
in  universali,  apprehendere.  Ex  quo  signum  accipitur  quod 
possit  ad  quidpiam  altius,  singularissimum  simul  et  uni- 
versalissimum, divinitus  elevari.  Cum  enim  vel  formam 
naturae  creatae  vel  esse  participatum  naturaliter  per  abstrac- 
tionem  unius  ab  altero  cognoscere  valeat,  quare  non  posset, 
accedente  convenienti  auxilio,  simplicissimam  illam  formam 
quae  est  Dei  natura  vel  divinum  esse  per  se  subsistens 
intueri  ’? 


ARTICULUS  V. 

Utrum  intellectus  creatus  ad  videndum  Dei  essentiam 
aliquo  creato  lumine  indigeat. 


1°  Compertum  est  quaestionem  de  creato  lumine,  seu  de 
lumine  gloriae,  ad  videndum  Deum  ordinato,  arcta  conne- 
xione praecedentibus  sociari.  Atque,  ut  res  omni  ex  parte 
enodetur,  tria  disquisitioni  subjiciemus,  videlicet  an  sit  lu- 
mem  illud,  quid  in  se  sit,  an  ita  necessarium  sit  ut  sine 
gratuito  auxilio  beatifica  visio  nequaquam  dari  possit. 

2*^  — a)  Exstantiam  luminis  gloriae  omnes  quidem  con- 
cedunt. — h)  At  de  ejus  natura  incredibilis  orta  est  opi- 
nionum diversitas;  praecipuas  referam.  Primo  quidam,  cen- 
sentes visionem  beatificam  esse  actum  a Deo  immissum, 
non  ab  intellectu  creato  elicitum,  actum  hunc  ipsum  nomine 
luminis  gloriae  acceperunt:  quod  Aureolus  posuit,  Scotus 
vero  uti  probabile  saltem  habuit.  Secundo^  alii  per  lumen 
gloriae  intelligunt  ipsam  divinam  essentiam  sive  seipsam 
intellectui  manifestantem,  ut  loquitur  Durandus^  sive  spe- 
ciei creatae  medio  potentiam  informantem,  ut  opinatur  Va- 
squez.  Tertio.,  nonnullorum  sensus  est  gloriae  lumen  repo- 

nendum  esse  in  quodam  Dei  concursu  vel  extrinseca  assi- 
stentia. Quarto  demum  Thomistae  tenent  lumen  gloriae  esse 
virtutem  quamdam  per  modum  habitus  seu  permanentis 
dispositionis  supernaturalis  qua  intellectus  elevatur  et  illu- 
minatur, et  sic  pertinet  ad  genus  causae  for  malis  ] qua 
disponitur  ad  unionem  cum  essentia  divina,  et  sic  pertinet 
ad  genus  causae  materialis  et  dispositivae ; qua  tandem  in- 
clinatur ad  actum  beatificae  visionis,  et  sic  est  de  genere 
causae  efficientis.  — c)  Non  desunt  insuper  qui,  quanquam 
admittunt  de  facto  dari  lumen  gloriae,  hypothesi  tamen  fa- 
veant quod  absolute  non  repugnet  beatos  Deum  videre  ab- 
sque praedicto  lumine,  vel  creari  posse  intellectum  cui  tale 
lumen  connaturale  sit. 

Auctoris  mentem,  sequenti  propositione  tribus  contenta 
partibus,  comprehendemus. 

Coueiusio.  — Intellectus  creatus,  ad  videndum  Deum, 

INDIGET  LUMINE  GLORUE,  ELEVANTE  ET  CONFORTANTE  PER  MODUM 
dispositionis  et  habitus;  sine  quo  IMPOSSIBILIS  OMNINO  EST 
ACTUS  BEATIFICUS. 

Pars  sancita  fide  est  in  Cone.  Yien.  contra  Beguardos 
et  Beguinas,  qui  contendebant  « animam  non  indigere  lu- 
mine gloriae,  ipsam  elevante  ad  videndum  Deum.  » 

Et  l""  Scripturae  documentis  fulcitur.  - Nam  (Ps.  XXXV, 
10)  legitur:  In  lumine  tuo  videbimus  lumen;  quod  S.  Tho- 
mas,  postquam  distinxerat  triplex  lumen,  scii,  intellectus 
agentis,  gratiae,  et  gloriae,  congrue  de  hoc  altero  explicat 
quo  homo  increatum  Dei  lumen  in  coelis  adspicit.  — {Idem 
innuitur  (Apoc.  XXI,  23) : Et  civitas  non  eget  sole  nec  luna, 
ut  luceant  in  ea;  nam  claritas  Dei  illuminavit  eam,  et  lu- 
cerna eius  est  Agnus;  quasi  diceretur  in  coelesti  Jerusalem 
beatos  Deum  contemplari  non  jam  amplius  in  specalo  crea- 
turarum, sed  in  ipsius  Dei  claritate,  prouti  perfunduntur 
lumine  gloriae  ex  coruscante  Agno  manantis.  — Nec  aliud 
resonant  verba  (1  Joan.  III,  2):  Cum  apparuerit,  similes  ei 
erimus,  et  videbimus  eum  sicuti  est;  ubi  similitudo  deifor- 
mitatis  accipienda  est  ex  parte  videntium  veluti  proportio 
dispositi va,  Cjuam  apparitio  objecti  requirit. 

2"^  Inter  Patres,  praeter  Dionysii  dictum  (c.  1 de  Div. 
Nom.  n.  2)  de  divinis  mentibus,  scii  eas  « quibusdam  velut 
in  altum  pennis  sublevari,  » praeclarum  occurrit  testimonium 
Origenis  scribentis  (in  c.  1 Joan.  n.  24):  Verbum  « incorpo- 
ream mentem  incorporea  potentia  illuminat,  ut  tanquam  a 
sole  illuminatus  unusquisque  nostrum  videre  possit  alia  in- 
telligibilia  et  illius  (sc.  Verbi)  splendores  percipere.  > 
Idem  sentit  Epiphanius  (in  haer.  70  cont.  Audian.  n.  7)  qui, 
disserens  de  impossibilitate  videndi  Deum  naturali  intuita, 
prosequitur:  « Verum  invisibilis  Deus  pro  sua  benignitate 

ac  potentia  imbecillitatem  vi  sua  corroborare  dignatus  est, 
ut  quod  invisibile  est  cerneret....  adeo  valens  reddita  ut 
extentis  ciribus  id  facere  possit.  » 

3"  Argumentabimur  ex  duplici  rationis  medio. 

a)  Ex  necessitate  dispositionis.  — Quidquid  elevatur  ad 
formam  excellentioris  naturae  eidem  coaptari  debet  aliqua 
dispositione  proportionata;  v.  g.  lignum,  ut  ignis  formam 
induat  seu  ignitum  fiat,  praedisponendum  est  debita  quali- 
tate, ut  siccitas,  ex  vi  calorifica.  Atqui  in  beatifica  visione 
forma  intelligibilis  intellectus  creati  aliud  non  est  quam 
ipsa  Dei  essentia,  transcendens  quamlibet  naturalem  facul- 
tatem. Ergo,  ut  intellectus  divinae  huic  formae  conjungi 
valeat,  novo  quodam  et  superiori  lumine  per  modum  dispo- 
sitionis instruendus  est. 

b)  Ex  necessitate  augmenti  virtutis  intellectivae.  — Nulla 
potentia  elicere  potest  actum  excedentem  suam  naturam 
nisi  praeaccepto  sufficienti  augmento  virtutis  operativae.  At- 
qui demonstratum  est  actum  visionis  beatificae  longe  vires 
cujusvis  intellectus  creati  superare.  Ergo  necesse  est,  ad 
videndam  Dei  essentiam,  ut  ex  divina  gratia  beatis  mentibus 
superaccrescat  intelligendi  virtus : quod  quidem  augmentum 
intellectivae  virtutis  illuminatio  intellectus  vocatur,  neque 
fit  (ut  Cajetanus  notat)  per  simplicem  intensionem  virium 
naturalium,  sed  per  appositionem  altioris  formae  ex  qua 
potentia  operationem  alterius  speciei  et  generis  et  ordinis 
perficere  valeat. 

2"^  Pars  conci,  versatur  circa  naturam  luminis  gloriae;  et 
quamvis  de  fide  directe  non  sit,  tamen  ad  minus  conformior 
fidei  documentis  asserenda  est. 

1"  Juxta  Cone.  Viennense  et  Patres  supra  citatos,  lumen 
gloriae  habendum  est  velut  divina  quaedam  vis  elevans  ani- 
mam ad  videndum  Deum,  illuminans  eam,  corroborans  ejus 
imbecillitatem,  vires  ejus  extendens,  etc.  Atqui  haec  et  simi- 
lia, non  de  ipso  actu  visionis  beatificas,  nec  de  essentia 
divina  seipsam  manifestante,  nec  de  specie  intelligibili, 
neque  etiam  de  solo  concursu  divino,  sed  bene  de  habituali 
quadam  et  intrinseca  dispositione  animam  elevante,  coap- 
tante et  perficiente  intelliguntur.  Ergo. 

Eevera,  proxime  ostendimus  glorias  lumen  se  habere 
per  modum  supernaturalis  dispositionis  et  gratuiti  augmenti 
virtutis  intellectivae.  Atqui  dispositio  et  augmentum  alicujus 
potentiae  cognoscitivae,  non  ex  parte  objecti,  neque  ex  parte 
actus,  sed  ex  parte  ipsius  potentiae  se  tenent,  velut  praevia, 
intrinseca  et  permanens  perfectio  habilitans  ad  actum.  Ergo. 
— Lumen  illud  substituitur  in  locum  luminis  fidei. 

3^"  Pars  conci,  contra  eos  dirigitur  qui  vellent  de  potentia 
Dei  absoluta  non  repugnare  visionem  divinae  essentiae  ab- 
sque lumine  gloriae  sive  habituali  sive  saltem  transeunter 

cominunicato,  vel  creari  posse  intellectum  cui  tale  lumen 
con  naturale  sit. 

Quoad  enim,  sicuti  implicat  formam  suscipi  in  ma- 
teria nullatenus  disposita  atque,  multo  magis,  actum  vita- 
lem sine  propria  potentia  dari,  ita  implicantia  est  quod 
essentia  divina  intellectui  creato  uniatur  quin  iste  prseviam 
luminis  dispositionem  acceperit,  vel  quod  intellectus,  lumine 
illo  carens  ideoque  improportionatus,  nihilominus  cum  solo 
concursu  divino  beatificum  actum  eliciat  K 

Quoad  vero,  similis  responsio  adhibenda  est  juxta 
expressa  S.  Thomae  verba  (resp.  ad  3):  « Lumen  glorise  non 
potest  esse  naturale  creaturae,  nisi  creatura  esset  naturae 
divinae;  quod  est  impossibile.  » — Revera,  ultima  dispositio 
ad  aliquam  formam  nequit  esse  connaturalis  nisi  habenti 
formam  ipsam,  sicut  v.  g.  ultima  dispositio  ad  formam  ignis 
in  combustione  ex  ipso  ignis  ardore  repetenda  est;  disposi- 
tio enim,  qua  talis,  et  forma  ad  quam  illa  se  habet,  ejusdem 
ordinis  sunt.  Atqui  lumen  gloriae  est  ultima  dispositio  ad 
naturam  divinam  uniendam  intellectui  in  ratione  formae 
intelligibilis;  per  hoc  quippe  lumen,  creatura  rationalis  fit 
deiformis.  Ergo  lumen  gloriae  non  potest  esse  connaturale 
nisi  habenti  naturam  divinam,  scii,  soli  Deo  2. 

Solv.  obj.  — Obj.  1.  — In  intelligibilibus,  sicut  in  sen- 
sibilibus, quod  est  per  se  lucidum  alio  lumine  non  indiget, 
ut  videatur.  Atqui  Deus  est  ipsa  lux  intelligibilis.  Ergo. 

Resp.  D.  M:...  non  indiget  alio  lumine  ex  parte  ipsius 
visibilis,  C;  ex  parte  videntis,  nempe  ut  visus  seu  intellec- 
tus fiat  potens  et  sufficiens  ad  videndum,  N.  — D.  rn:  est 
lux  superexcedens,  C;  naturaliter  proportionata  intellectui 
creato,  N.  — Neg.  conseq. 

Obj.  2.  — Deum  videri  immediate  per  essentiam  non  est 
videri  per  medium  adjecti  luminis.  Atqui  Deus  immediate 
videtur  per  essentiam  suam.  Ergo. 

Resp.  D.  M:...  non  est  videri  per  medium  adjecti  luminis 
tanquam  per  similitudinem  in  qua  videatur,  C;  tanquam 
per  medium  quo  confortetur  intellectus  ad  videndum,  N.  — 
C.  m.  — Neq.  conseq. 

Lumen  gloriae  non  requiritur  ad  videndum  Dei  essentiam 
quasi  similitudo  in  qua  Deus  videatur,  sed  quasi  perfectio 
quaedam  intellectus  confortans  ipsum  ad  videndum.  Unde 
dicendum  est  medium,  non  in  qiio^  sed  quo  vel  melius  suh 
quo  Deus  videtur:  quod  non  tollit  im mediationem  visionis. 

Obj.  3.  — Illud  quod  est  creatum,  nil  prohibet  alicui 


1 — Cf.  Joan.  a S.  Thoma,  Disp.  XIV,  a.  5. 

2 ^ Cf,  Cajet,  in  h.  loc ; — loan.  a S.  Thoma,  Disp.  XIV,  a,  4 ; — Bil- 
luart.  Diss.  IV,  a.  5. 

creaturae  esse  naturale.  Atqui  lumen  gloriae  est  aliquid 
creatum.  Ergo. 

E/ESp.  D.  M\  illud  quod  est  creatum  ut  forma  completa 
et  ejusdem  ordinis  cum  substantiis  creatis...  C;  illud  quod 
est  creatum  ut  dispositio  ad  increatam  formam  et  divini 
ordinis....  N.  — C.  d.  m.  eodem  sensu.  — conseq. 

Lumen  gloriae  non  est  substantia  nec  substantiae  pars 
aut  forma,  sed  aliquid  mere  accidentale.  — Hoc  autem  acci- 
dens utique  creatum  est,  et,  prouti  inspiciatur  sola  ratio 
entis^  ordinis  est  creati.  Verum  secundum  esse  intelligibile^ 
quo  ordinatur  ad  immediatam  Dei  visionem,  ordinem  induit 
ipsius  divini  objecti,  ita  ut  nequeat  dici  connaturale  ulli 
substantiae  creatae. 


ARTICULUS  VI. 

Utrum  videntium  essentiam  Dei  unus  alio  perfectius 

videat. 

Progreditur  sermo  ad  alteram  quaestionis  partem,  sc.  de 
condictionibus  comitantibus  visionem  beatificam,  ex  quibus 
pateat  qualiter  sit  haec  visio.  — Et  U circa  titulum  quaedam 
praenotanda  sunt,  a)  Non  hic  sane  quaerimus  de  gradu  com- 
parativo specificae  perfectionis  in  actu  videndi  divinam  essen- 
tiam: siquidem,  licet  creati  intellectus  diversarum  sint  spe- 
cierum,  ut  angelicus  et  humanus,  tenendum  tamen  est,  contra 
paucos,  unitatem  essentialem  beatificae  visionis  necessario 
in  illis  consequi  ex  unitate  objecti  formalis  et  specificativi 
ejusdem  visionis,  scii,  ex  uno  Deo  in  se  clare  viso  per  idem 
lumen  evidens  ^ . Quaestio  itaque  est  de  gradu  quantitativo 
actus  illius.  — h)  Quantitas  autem  visionis  beatificae  duplex 
esse  potest:  intensiva  et  extensiva^  prouti  beati  idem  beati- 
ficans objectum  diverso  perfectionis  modulo  introspiciant, 
vel  plura  pauciorave  in  divinae  essentiae  adspectu  attingant. 
De  quantitate  extensiva  infra  cum  Auctore  dicemus  (art.  8); 
nunc  de  intensiva. 

2°  ~ a)  Dirigitur  praesens  articulus  contra  Jovinianum 
et  Lutherum;  quorum  primus,  arguens  ex  parabola  vineae 
et  aequali  denario  diurno  (Matth.  XX),  necnon  praetextu 
Stoicae  philosophiae,  ponebat  omnium  electorum  aequalia 
futura  esse  merita  et  praemia;  alter  vero,  cum  contenderet 
homines  justificari,  non  per  justitiam  propriam,  sed  per 
unam  eamdemque  Christi  justitiam  justis  imputatam,  con- 
sequenter negabat  gloriae  beatorum  inaequalitatem.  — h) 
Nonnulli  theologi,  ut  Scotus^  Gahriel^  Durandus.^  Molina., 

1 — Cf.  Joan.  a S.  Th.  Disp.  XV,  a.  7. 

Henno^  ad  explicandum  hujus  inasqualitatis  modum^  recur- 
rendum partim  esse  putarunt  ad  diversam  vim  naturalem 
beatorum  intellectuum:  quod,  utrum  doctrinae  Angelici  ac 
veritati  congruat,  breviter  inquiremus. 

Coneliisio.  — ViDEXTIUM  DeUM  PER  ESSENTIAM  UNUS  ALIO 
PERFECTIUS  VIDEBIT,  INDEPENDENTER  TAMEN  A NATURALI  INTEL- 
LECTUS FACULTATE. 

i*"  Pars  habenda  est  de  fide  ob  Cone.  Flor,  verba  (Decr. 
unionis):  « Sanctorum  animas  in  coelum  mox  recipi  et  in- 
tueri clare  ipsum  Deum  trinum  et  unum  pro  meritorum 
diversitate  alium  alio  perfectius.  » 

V a)  Scriptura  aperte  favet,  v.  g.  (Joan.  XIV,  ‘2):  In 
domo  Patris  mei  mansiones  multae  sunt;  quibus  terminis 
Christus,  ad  confortandum  discipulos  suos,  promittit  diver- 
sas beatitudinis  seu  cognitionis  et  fruitionis  Dei  participa- 
tiones. Luculentius  idipsum  ab  Apostolo  asseritur  (1  Cor.  XV, 
41-42):  Alia  claritas  solis,  alia  claritas  lunae  et  alia  claritas 
stellarum.  Stella  enim  a stella  differt  in  claritate:  sic  et 
resurrectio  mortuorum;  quatenus  ex  redundantia  diversorum 
graduum  gloriae  in  anima  diversitas  gloriae  corporis  repe- 
tenda est.  — Praesto  etiam  sunt  omnia  ea  loca  quibus  pro 
meritorum  diversitate  alia  aliaque  beatitudinis  mensura  de- 
terminatur, puta  illud  (1  Cor.  III,  8):  Unusquisque  propriam 
.mercedem  recipiet  secundum  suum  laborem. 

h)  Nec  oh^td^i  parabola  denarii  diurni  (Matth.  XX),  quam 
Joviniani  olim  doctrinae  catholicae  opponebant.  Ibi  enim 
juxta  communiorem  Patrum  Doctorumque  commentationem, 
duo  inculcari  videntur:  primum  quidem,  quod  una  eadern- 
que  merces,  scii,  visio  unius  divinae  essentiae,  communis  sit 
omnibus  beatis  sive  Judaeis  sive  Gentilibus,  quos  reprae- 
sentant operarii  primae  vel  undecimae  horae:  aliud  vero, 
quod  praemii  magnitudo  non  pendet  ex  mensura  materia- 
lium operum  aut  longioris  temporis,  sed  maxime  ex  cari- 
tatis ardore.  Unde  dominus  vineae  dixit  procuratori:  Redde 
illis  mercedem  incipiens  a novissimis;  quae  sane  utrumque 
confirmant,  videlicet  unitatem  mercedis  ex  parte  rei  fruen- 
dae,  et  inaequalitatem  ex  parte  modi,  quasi  ex  majori  merito 
novissimi  facti  fuerint  primi  h 

2°  Ex  traditione,  praeter  ecclesiasticas  definitiones  quibus 
Joviniani  error  in  Cone.  Rom.  et  Mediol.  perculsus  est, 
necnon  praeter  Hieronymi  libros  illuc  sl)ectantes.  referatur 
Irenaei  sententia  (Cont.  haer.  1.  IV,  c.  13,  n.  3):  « Plus  Denm 
diligamus;  quanto  autem  plus  Deum  dilexerimus,  hoc  majo- 

’ Cf.  r-IIae,  Q.  y,  a.  2;  — Joan.  a S.  Th.  Disp.  XV,  a.  6.  — Quod 
haec  inaequalitas  possit  esse  sine  invidia,  illustratur  exemplo  filiorum  di- 
versae staturae  quibus  pater  largitur  vestimenta  diversae  amplitudinis  quin 
minor  majori  invideat. 

rem  ab  eo  gloriam  accipiemus.  » ---  Accedit  Ecclesiae  mani- 
festissimus sensus^  dum  diversum  honorem  sanctis  diversis 
impendit. 

3*’  Sic,  cum  D.  Thoma,  ratione  arguemus.  — Cum  visio 
divinae  essentiae  non  sit  futura  per  aliquam  similitudinem, 
perfectionis  gradus  in  videndo  Deo  oriri  non  potest  ex  per- 
fectiori Dei  similitudine,  sed  ex  majori  intelligendi  virtute 
in  uno  quam  in  alio.  Atqui  facultas  videndi  Deum  non  com- 
petit intellectui  creato  secundum  suam  naturam,  sed  per 
lumen  gloriae  quod  mentem  in  quadam  deiformitate  consti- 
tuit. Ergo  intellectus  plus  participans  de  lumine  gloriae 
perfectius  Deum  videbit.  Jamvero  plus  participabit  de  lu- 
mine gloriae  qui  ferventiori  caritate  ardeat;  siquidem  ubi 
est  major  caritas,  sanctiora  sunt  opera,  abundantiora  compa- 
rantur merita,  majus  quoque  viget  desiderium  possidendi 
Deum  majorque  inde  enascitur  aptitudo  ad  susceptionem 
desiderati.  Ergo  qui  plus  habebit  de  caritate  perfectius 
Deum  videbit  et  beatior  erit. 

2""  Pars  conci,  de  ratione  propria  hujus  inaequalitatis 
deduci  1°  potest  ex  verbis  Cone.  Flor,  supra  relatis;  pro 
meritorum  tamen  diversitate ; nam  merita,  quibus  beatifica 
visio  tribuitur,  diversitatem  sortiuntur  non  ab  inaequali 
intellectus  virtute,  sed  a caritatis  gradu. 

2'"  In  Scripturis^  non  alia  assignatur  ratio  aeternae  mer- 
cedis ejusque  inaequalitatis  quam  operum.,  laborum  seu  me- 
ritorum distinctio;  praemium  enim  supernaturale,  aequi  va- 
lentem causam,  scii,  supernaturalem,  exposcit. 

3*^  Auctoris  mens  per  totum  praesentem  articulum  mani- 
festam se  prodit;  immo  expressius  adhuc  elucet  in  sequenti 
ubi  legimus:  « In  tantum  intellectus  creatus  divinam  essen- 
tiam perfectius  vel  minus  perfecte  cognoscit,  in  quantum 
majori  vel  minori  lumine  gloriae  perfunditur.  » 

D Demum  praeter  rationem  remote  sumptam  a meritis, 
hffic  proximior  quam  innuit  S.  Thomas  in  promotu  est:  tota 
diversitas  visionis  beatificae  reducenda  est  non  in  virtutem 
radicalem  et  communem,  sed  in  propriam  et  immediatam, 
juxta  cujus  proportionem  sequitur  actus.  Porro  virtus  im- 
mediate influens  in  visionem  beatificam  modo  proprio  et 
proportionato  alia  esse  nequit  quam  lumen  gloriae,  non  vero 
naturalis  intellectus  facultas  naturalisve  habitus.  Ergo  h 

Solv.  obj.  — Obj.  1.  — Dicitur  (1  Joan.  III,  2):  Videbi- 
mus eum  sicuti  est.  Atqui  Deus  uno  modo  est.  Ergo,  etc. 

Pesp.  I).  M.  quoad  sensum:...  ita  ut  adverbium  sicuti 
determinet  modum  visionis  ex  parte  rei  visae,  C;  ex  parte 
videntis,  N.  — C.  d.  m.  — Neq.  conseq. 


^ — Cf.  Billuart  et  Joan.  a S.  Thoma. 

In  objecto  textu,  sicuti  se  tenet  ex  parte  rei  visae^  ita 
ut  sensus  sit:  videbimus  eum  ita  esse  sicuti  est,  quia  ipsum 
esse  ejus  videbimus  quod  est  ejus  essentia;  non  autem  ac- 
cipi debet  ex  parte  videntis,  quasi  ad  indicandum  ita  fu- 
turum esse  perfectum  videndi  modum,  sicut  est  in  Deo 
modus  essendi  perfectus. 

Obj.  2.  — ■«  Unam  rem  non  potest  unus  alio  plus  intel- 
ligere  » ^Augustinus,  1.  83  Qq.  q.  32).  x^tqui  omnes  videntes 
Deum  per  essentiam  hanc  intelligunt.  Ergo. 

E-esp.  D.  M:...  si  id  referatur  ad  modum  rei  intellectae, 
C;  si  referatur  ad  modum  intelligendi,  N.  — D.  m:...  Dei 
essentiam  intelligunt,  eodem  claritudinis  modo,  N,  diverso 
modo,  C.  — Xe,Q.  conseq, 

Sane,  cum  una  sit  unius  rei  natura,  non  potest  quis 
unam  rem  vere  intelligere  quin  uno  modo,  scii,  secundum 
quod  est  et  non  aliter,  intelligat;  sed.  id  non  excludit  in 
eadam  cognitione  diversam  claritudinem  et  notitiae  per- 
fectionem. 

Obj.  3.  — Tota  ratio  discriminandi  visionem  unius  a 
visione  alterius  repetenda  foret,  non  ex  objecto  quod  idem 
est,  neque  ex  similitudinibus,  quia  non  sunt,  sed  ex  poten- 
tiae intellectivae  differentia.  x4tqui  id  falsum  videtur,  cum 
hominibus,  etsi  intellectu  inferioribus,  promittatur  in  bea- 
titudine  aequalitas  Angelorum.  Ergo. 

Eesp.  d.  M:...  ex  potentiae  differentia  naturali,  X;  ex 
differentia  gloriosa  secundum  diversum  gloriae  lumen,  U 
— C.  d.  m.  — Xeg.  conseq. 

AETICULUS  YII. 

Utrum  videntes  Deum  per  essentiam  ipsum  comprehendant. 

Cum  in  comperto  sit  varios  perfectionis  gradus  in  vi- 
sione beatifica  distingui,  dubium  offertur  an  perfectio  tam 
nobilis  cognitionis  crescere  valeat  usque  ad  Dei  compre- 
hensionem. 

l*"  Comprehensio  dupliciter  sumi  potest,  late  et  stricte. 
a)  Late  quidem  idem  est  ac  assecutio,  insecutioni  opposita: 
qui  enim  attingit  aliquem,  quando  ipsum  jam  tenet,  com- 
prehendere eum  dicitur.  Hoc  autem  sensu  evidens  est  Deum 
comprehendi  a beatis,  secundum  illud  (Cant.  III,  4):  Tenui 
eum,  nec  dimittam;  unde  et  comprehensores  vocantur,  h)  Siricte 
autem  et  proprie  comprehensio  dicitur  secundum  quod 
aliquid  includitur  in  comprehendente  sive  corporaliter  sive 
spiritualiter,  et  sub  hoc  sensu  procedit  praesens  disceptatio. 

2®  — a)  Huc  spectat  jam  memoratus  error  Eunomii,  ab 
JEtio  et  Anomaeis  defensus,  qui  in  hanc  proruerunt  demen- 

tiam  ut  venditarent  se  Deum  omnino  comprehendere.  — 
Eamdem  comprehensivam  Deitatis  cognitionem  referunt 
animae  Christi  tribuisse  S,  Fulgentium  et  post  ipsum  non- 
nullos scriptores  saec.  XV ; quos  Cone.  Basilaeense  (1435) 
damnavit. 

b)  Verum  theologi,  dum  una  voce  Dei  incomprehensibi- 
litatem  proclamant,  non  una  sententia  proprium  ejus  con- 
ceptum exponunt.  — Vasquez  imprimis  illi  proprietati  de- 
rogare videtur,  eo  quod  concedit  (Disp.  LIII,  cc.  1-2),  a bea- 
tis videri  Dei  attributa  secundum  omnem  intensionem  et 
divinam  substantiam  omni  modo  quo  videri  potest,  licet, 
non  sine  dictorum  repugnantia,  simul  asserat  haud  ab  eis 
cognosci  quidquid  Deum  consequitur  et  ab  eo  pendere  po- 
test, ut  possibilia  omnia  et  futura  ex  Dei  consilio.  — Alii 
vero  cum  Toleto  (in  Sum.  theol.  enarr.),  aliud  petentes 
extremum,  visioni  intuitivse  detrahunt,  quatenus  ita  incom- 
prehensibilitatem  explicant  ut  negent  posse  ullum  beatum 
distincte  cognoscere  omnes  perfectiones  quae  in  Deo  sunt. 
— Media  S.  Thoniae  sententia  pro  vera  profecto  habebitur, 
semel  ac  innotuerit  genuina  ejus  indoles. 

3^"  Itaque  comprehensio  definiri  potest:  « cognitio  adae- 
quans intrinsecam  objecti  cognoscibilitatem  cum  intensivam 
tum  extensivam  »;  ubi  duo  notabimus:  a)  primum.,  ad 
comprehensionem  non  requiri  notionem  extrinsecae  illius 
cognoscibilitatis  quae  in  yq  praeter  naturalem  ordinem 
tat  ex  ejus  potentia  obedientiali.  Secus  enim  musca,  infinitis 
modis  pendens  obedientialiter  a Deo,  non  posset  ab  intellectu 
creato  comprehendi,  nec  ideo  incomprehensibilitas  foret  Dei 
propria,  h)  Verum  secundo  requiritur  cognitio  adaequans 
cognoscibilitatem  naturalem  et  intrinsecam,  tum  intensive 
prouti  claritudo  et  distinctio  cognitionis  objecti  intelligibili- 
tatem  exhauriat,  tum  extensive  non  solum  secundum  ea  quae  in 
objecto  sunt  ipsumque  constituunt  (haec  enim  attingit  visio 
intuitiva),  sed  etiam  secundum  ea  quae  in  eo  fundantur  et 
ab  ipso  derivantur.  — Ergo  quod  cognosci  nequit  secundum 
omnem  perfectionem  sive  intensivam,  sive  extensivam, 
cujus  gradus  a gradu  intensivo  dependet,  id  proprie  dicen- 
dum est  incomprehensibile:  quo  sensu,  nunc  incomprehensi- 
bilitatem  Deo  tribuimus. 

Conclusio.  — CUIOUMQUE  INTELLECTUI  CREATO  DeUS  EST 
OMNINO  incomprehensibilis: — quod  de  fide  est,  secundum  ver- 
ba Cone.  Later.  IV  0^  Cone.  Vatie,  sancita:  « Firmiter  credi- 
mus et  simpliciter  confitemur  quod  unus  solus  est  verus 
Deus,  aeternus,  immensus,  incommutabilis  et  incomprehensi- 
bilis ».  — Neque  id  fide  definitum  arbitramur  solummodo 
respectu  cognitionis  naturalis,  ut  sentit  Vasquez^  sed  quo- 
cumque sub  respectu  gratiae  et  gloriae,  ita  ut,  ex  mente  Seri- 

pturarum  et  Patrum,  supra  invisibilitatem,  quam  visio  in- 
tuitiva  depellit,  quidpiam  addat  singularissimum  et  Deitatis 
propriissimum 

1°  Hanc  conci,  docemur  ex  illo  (Jerem.  XXXII,  18): 
Fortissime,  magne  et  potens,  Dominus  excer rituum  nomen 
tibi.  Magnus  consilio  et  incomprehensibilis  cogitatu.  — Unde 
exaltatur  Deus  supra  quamcumque  glorificationem  et  admi- 
rationem (Eccli.  XIII,  30-31):  Major  est  omni  laude...  non 
enim  comprehendetis  ; quis  videbit  eum  et  enerrahit  f Et  quis 
magnificabit  eum  sicut  est  ah  initiof  — Demum  exclamat  Apo- 
stolus (Eom.  XI,  33):  Quam  incomprehensibilia  sunt  judicia 
ejus  et  investigabiles  viae  ejus. 

2*"  Patrum  effata,  praesertim  contra  Anomaeos,  nullum 
dubitandi  locum  relinquunt.  Sufficiat  audire  S.  .'ugustinum 
(Serm.  117  de  Verb.  Dom.  c.  3,  n.  5)  dicentem:  « Attingere 
aliquantulum  mente  Deum,  magna  beatitudo  est;  compre- 
hendere autem,  omnino  impossibile  ». 

3""  Ratio  efficax  argumentum  praebet. 

Etenim,  id  comprehenditur  quod  perfecte  cognoscitur  seu 
tantum  quantum  cognoscibile  est,  juxta  supradatam  descrip- 
tionem. Atqui  nullus  intellectus  creatus  pertingere  potest 
ad  illum  perfectum  modum  sive  intensi vum  sive  extensi- 
vum cognitionis  divinae  essentae,  quo  cognoscibilis  est.  Ergo. 
Maj.  decl : nam  si  id  quod  cognoscibile  est  per  scientiam 
demonstrativam,  v.  g.  triangulum  habere  tres  angulos  ae- 
quales duobus  rectis,  demonstrative  sciatur,  utique  com- 
prehendetur; sin  autem  opinione  tantum  teneatur  et  ex 
ratione  probabili,  puta  ob  sapientum  auctoritatem,  cognitio 
illa  comprehensiva  non  erit,  quia  non  adaequabit  totam  rei 
naturalem  cognoscibilitatem.  Min.  prob.  Unumquodque  sic 
cognoscibile  est,  secundum  quod  est  ens  actu.  Atqui  Deus 
est  esse  infinitum:  ergo  infinite  cognoscibilis  est  tum  in- 
tensive  tum  extensive.  Atqui  nullus  intellectus  creatus  po- 
test Deum  infinite  cognoscere:  siquidem  quilibet  tum  in  se 
finitus  est,  tum  finito  gloriae  lumine  perfunditur,  quatenus 
istud  lumen  creatum  est  et  in  intellectu  creato  receptum. 
Ergo. 

S«iv.  obj.  — Obj.  1.  — Dicit  Ap.  (1  Cor.  IX,  24) : Sic 
currite,  ut  comprehendatis;  et  (Phil.  III,  12):  Sequor  autem, 
si  quo  modo  comprehendam.  Atqui  non  frustra  sequebatur, 
juxta  illud  (1  Cor.  IX,  26) : Sic  curro,  non  quasi  in  incer- 
tum. Ergo. 

Hesp.  D.  M :...  et  comprehensio  hic  largius  sumitur,  C ; 
stricte  et  proprie,  K.  — C.  m.  — Eeg.  conseq. 

Nota  jam  lectori  est  praefata  distinctio.  — Cum  Auctore 

^ — Cf.  Joan.  a S.  Thoma,  Disp.  XV,  a.  8. 

addam,  complementi  gratia,  comprehensionem  late  sumptam, 
scii,  pro  assecutione,  unam  esse  de  tribus  dotibus  animae, 
quae  respondet  spei,  sicut  visio  fidei  et  fruitio  caritati.  Non 
enim  apud  nos  omne  quod  videtur  jam  tenetur  vel  habetur; 
quippe  videntur  interdum  distantia  vel  quae  in  postestate 
nostra  non  sunt.  Neque  iterum  omnibus  quae  habemus  frui- 
mur,  vel  quod  non  delectamur  in  ipsis,  vel  quia  non  sunt 
ultimus  finis  quo  desiderium  nostrum  impleatur  et  quiete- 
tur,  sed  haec  tria  beati  habent  in  Deo;  nam  et  Ipsum  vi- 
dent, et  videndo  praesentem  sibi  tenent,  et  tenendo  eo  frumi- 
tur vellit  supremo  desideriorum  fine. 

Obj.  2.  — « Illud  comprehenditur  quod  ita  totum  videtur, 
ut  nihil  ejus  lateat  videntem  » (August.  ep.  147  ad  Paulin. 
c.  q).  Atqui  Deus,  utpote  simplex,  ita  per  essentiam  videtur 
ut  nihil  ejus  lateat  videntem.  Ergo. 

Pesp.  D.  M quod  videtur  totum  et  totaliter,  C;  quod 
videtur  totum,  at  non  totaliter,  N.  - C.  d.  m.  eodem  sensu. 
— Xeg.  conseq. 

Non  ideo  Deus  incomprehensibilis  dicitur,  quasi  quid- 
quam sit  ejus  quod  non  videatur  (id  accipe  contra  Toletum'), 
sed  quia  non  ita  perfecte  adspicitur  sicuti  adspectabilis  est,, 
(id  valeat  contra  Vasquezium) : v.  g.  cum  aliqua  demon- 
strabilis propositio  per  aliquam  probabilem  rationem  co- 
gnoscitur, non  est  aliquid  ejus  quod  non  cognoscatur,  nec 
subiectum,  nec  praedicatum,  nec  compositio  ; sed  tota  non 
ita  perfecte  cognoscitur  sicut  cognoscibilis  est.  Unde  Augu- 
stinus, in  objecto  textu,  dicit  illud  comprehendi  « quod  ita 
videtur  ut  nihil  ejus  lateat  viventem,  aut  cujus  fines  cir- 
cumspici possunt;  » tunc  enim  fines  alicujus  circumspi- 
ciuntur, quando  ad  finem  in  modo  cognoscendi  illam  rem 
pervenitur.  Ergo  totus  quidem,  sed  non  totaliter  Deus  vi- 
detur. 

Obj.  3.  — Non  videre  Deum  totaliter  intelligi  nequit  ex 
parte  videntis,  quippe  qui  tota  sua  virturte  videt,  sed  tan- 
tummodo ex  parte  objecti.  Atqui  objectum  ipsum,  quia  vi- 
sum sicuti  est,  totaliter  videtur.  Ergo. 

Pesp.  c.  m.  — D.  m:...  videtur  in  toto  essendi  modo,  U,- 
quasi  modus  essendi  illius,  totus  sub  cognitione  cadens,  a 
modo  cognoscentis  adaequetur,  AI  — Xeg.  conseq. 

Totaliter  dicit  modum  objecti,  et  negamus  objectum  istud 
totaliter  videri,  non  quod  totus  objecti  modus  non  cadat  sub 
cognitione,  sed  quia  modus  objecti  adaequari  nequit  a modo 
cognoscentis.  Qui  igitur  intuetur  Deum  per  essentiam  hoc 
ipso  videt  quod  infinite  existit  et  infinite  cognoscibilis  est, 
sed  hic  infinitus  modus  non  competit  ei,  ut  scii,  ipse  infinite 
cognoscat;  sicut  aliquis  probabiliter  scire  potest  aliquam 
propositionem  esse  demonstrabilem,  licet  ipse  eam  demons- 
trative non  cognoscat. 

AETICULUS  VIII. 

Utnim  videntes  Deum  per  essentiam  omnia  in  Deo 
videant. 

l""  Cum  objectum  visionis  beatificas  duplex  distinguatur, 
nempe  primarium  quod  per  se  seu  ratione  sui  videtur  et 
est  Deus,  secundarium  vero  quod  ratione  primarii  cogno- 
scitur et  ad  quod  pertinent  creaturae,  hactenus  de  primario 
egimus,  ita  ut  concluderemus  totum  Deum,  etsi  non  totaliter, 
in  se  videri,  — Ex  quo  consequitur  contra  Nominales  non 
solum  essentiam  divinam,  sed  attributa  quoque  et  Personas 
sub  illa  visione  necessario  cadere  : siquidem  Deus  in  se  non 
est  nisi  una  simplicissima  ratio  formalis,  quae  idcirco  vel 
ignoratur  vel  quoad  omnia  in  tali  unitate  formaliter  contenta 
videtur  (cf.  Billuart.  et  Joan.  a S.  Thoma).  — Agendum 
nunc  succedit  de  objecto  secundario^  quod  est  creatura. 

2'’  Pretium  operis  est  quaestionis  statum  lucide  delineare. 

— a)  Et  primum,  notetur  sermonem  bic  non  esse,  saltem 
directe,  de  revelationibus  quae  fiant  extra  Verbum  per  species 
beatis  mentibus  inditas.  Sic  enim,  scii,  causaliter,  constat 
ex  ipsis  fidei  documentis  nonnulla  successive  beatis  revelari 
aut  revelanda  esse  vel  a Deo  vel  a superioribus  mentibus, 
dum  e contrario  quae  in  Verbo  videntur  uno  simul  intuitu 
conspiciuntur.  — b)  Modo  ergo  quaerimus  de  cognitione 
creaturarum  in  Deo  ex  vi  visionis  divinae  essentiae.  — c)  Id 
autem  intelligendum  est  non  de  illo  dumtaxat  esse  emineri- 
Hali  quo  creaturae  in  Deo  praeexistunt  et  Deus  sunt,  sed  de 
esse  formali  quo  in  se  constant  propriamque  cognoscibili- 
tatem  sortiuntur.  — d)  Denique,  posito  quod  quaedam,  non 
omnia,  alia  a Deo  luce  beatificae  visionis  attingantur,  quid 
in  specie  lucis  bujus  radiis  manifestetur  breviter  inquiren- 
dum erit. 

3*"  Decitantur  variae  opiniones;  et  l*",  quam  tenet  Vasquez, 
habet  non  posse  creaturas  cognosci  a beatis  in  divina  es- 
sentia, tanquam  in  causa  seu  medio  prius  cognito,  eo  quod 
inter  illam  essentiam  et  creaturas  necessaria  desit  connexio. 

— 2^"  sententia  in  aliud  extremum  deflectit,  docens  beatos 
vi  beatificae  visionis  videre  quidquid  videt  Deus,  tum  pos- 
sibilia, tum  existentia.  — S"*  sententia,  post  D.  Tliomam  et 
Suarezium  communior  inter  theologos,  affirmat  in  Deo  tan- 
quam in  medio  seu  causa  prius  cognita  et  penetrata  posse 
a beatis  attingi  aliquas  creaturas,  non  tamen  omnes:  quam 
quidem  doctrinam,  velut  solidiorem,  duabus  jam  in  conclu- 
sionibus exponendam  et  propugnandam  suscipimus. 

Coucinsio  l"".  — Nullus  intellectus  creatus  videre  ix 
Deo  potest  omnia  existentia  et  possibilia,  sed  plura  pau- 
ciORAVE  JUXTA  VIDENDI  MODUM.  — Est  conclusio  tJieologica. 

1''  Pars  proh.  — Et  l*"  ex  Scriptura.  In  ea  enim  cognitio 
futurorum  contingentium  omnium^ue  secretorum  cordis 
propria  solius  Dei  asseritur,  juxta  illud  (Jerem.  XVII,  9): 
Pravum  est  cor  hominis  et  inscrutabile;  et  quis  cognoscet 
illudi  Insuper  (Matth.  XXIV,  36)  legimus:  De  die  autem 
illa  (sc.  judicii)  et  hora  nemo  scit^  neque  Angeli  caelorum , 
nisi  solus  Pater.  Constat  etiam  ex  Dan.  X Angelum  Per- 
sarum et  Angelum  Judaeorum  ignorasse  Dei  voluntatem 
circa  liberationem  populi  Judaici. 

2'’  Huc  pertinent  Dionysii  verba  (Coei.  Hier.  c.  7,  n.  3), 
quod  « inferiores  coelestium  essentiarum  ordines  a superiori- 
bus divinorum  operum  scientiam  convenienti  modo  perci- 
piunt; ii  vero  qui  omnibus  antecellunt,  ab  ipsamet  Deitate 
summa,  uti  fas  est,  sacris  disciplinis  illustrantur  ». 

3“  lam  esto  demonstrativa  ratio. 

Quaecumque  in  Deo  videntur  ibidem  apprehenduntur 
velut  effectus  in  causa.  Atqui  nullus  intellectus  creatus  ita 
valet  activitatem  divinae  virtutis  penetrare  ut  omnes  ejus 
effectus  reales  vel  possibiles  in  ea  attingat.  Ergo.  Alaj. 
proh.  Sic  aliqua  in  Deo  videntur,  secundum  quod  in  ipso 
sunt.  Atqui  omnia  alia  a Deo  in  eo  existunt,  sicut  effectus 
virtualiter  praeexistentes  in  causa.  Ergo.  Min.  nunc  osten- 
denda est.  Quanto  aliqua  causa  intimius  penetratur,  tanto 
plures  ejus  effectus  in  ipsa  videri  possunt:  v.  g.  qui  altiori 
pollet  intellectu,  statim  proposito  principio  aliquo  demons- 
trativo, ex  ipso  multarum  conclusionum  notitiain  accipit ; 
quod  non  contingit  ei  qui  debilioris  intellectus  est,  cui  sin- 
gula explanari  debent.  Siquidem  hoc  est  discrimen  inter 
continentiam  formalem  et  virtualem  ut  nequeat  videri  quid 
sit  proprie  aliquid,  nisi  videantur  simul  omnia  quae  eidem 
formaliter  insunt ; at  quo  perfectius  videtur,  eo  plus  appre- 
henditur de  his  quae  virtualiter  continet  Ergo  ille  po- 
terit in  causa  cognoscere  omnes  ejus  effectus  omnesque 
rationes  modosve  effectuum  qui  causam  totaliter  compre- 
hendet. Atqui  nullus  intellectus  creatus  totaliter  Deum 
comprehendere  potest.  Ergo  nullus  intellectus  creatus  vi- 
dendo Deum  potest  cognoscere  omnia  quae  Deus  facit  vel 
facere  potest. 

Duo  ohservahimus.  — a)  Et  primo.,  absolute  loquendo, 
non  repugnat  aliquem  beatum  videre  in  Deo  omnia  qu« 
sunt  vel  fictura  sunt,  facta  abstractione  ab  iis  quae  Deus  circa 
eadem  pos.sit:  quippe  id  nullatenus  subaudit  totalem  com- 
prehensionem divinae  virtutis  h)  Xeque  secundo  absolute 
etiam  repugnat  beatam  mentem  apprehendere  in  Verbo 
aliquam  creaturam  secundum  omnia  ea  quae  in  ipsa  possi- 
bilia sint,  non  ex  obedientiali,  sed  ex  naturali  ejus  virtute: 


— Caje^-.  in  h.  loc. 

hoc  enim  non  est  comprehendere  Deum  simpliciter,  sed 
secundum  quid  tantum.  — Unde  utraque  cognitio  animae 
beatae  Christi  conceditur  (Cajet,  in  h.  loc.  et  III,  Q.  X). 
Immo  possibile  aestimat  S.  Doctor  (4  Sent.  D.  XLIX,  Q. 
II,  a.  5)  quod  post  judicii  diem  « omnes  omnia  cognoscent 
quae  Deus  scientia  visionis  novit,  > scii,  omnia  existentia. 

Pars  conci,  affirmativa  est,  et  ex  prima  parte  sponte 
consequitur. 

Deapse  1°  etsi  implicare  non  videatur  (cf.  Joan.  a S Th.), 
cognita  in  se  divina  essentia,  nullam  videri  in  particulari 
realem  creaturam,  sed  in  communi  tantum  et  sub  ratione 
entis  creabilis,  attamen,  quia  effectus  in  causa  attingi  pos- 
sunt seculidum  virtualem  ejus  eminentiam,  pro  certo  te- 
nendum est  plura  pauciorave  in  Deo  viso  videri  secundum 
gradum  et  vim  luminis  gloriae:  conguit  enim  obiectum  se- 
cundarium, saltem  ex  parte,  in  primario  cognosci. 

2’  Neque  valet  quod  objicit  Vasquez,  scii,  nullam  esse 
necessariam  connexionem  inter  creaturas  et  Deum.  Nam 
a)  imprimis  id  dici  nequit  die  possibilibus  quae,  independenter 
a Dei  voluntate,  in  ejus  essentia,  prout  infinitis  modis  par- 
ticipabilis  est,  repraesentantur.  — b)  Similiter  id  non  valet 
de  rerum  factarum  rationibus^  quae  non  tam  ex  volente  Deo 
quam  ex  ipsa  earum  natura  dependent.  — c)  Quoad  vero  ea 
quae  in  solam  Dei  voluntatem  reducuntur,  dicendum  est  es- 
sentiam divinam  illa  repraesentare,  non  absolute,  sed  suppo- 
sita libera  aeternaque  Dei  voluntatis  dispositione  : quae  di- 
spositio, prout  Dei  sapientiae  libuerit,  aut  occulta  manet, 
aut  beatis  manifestatur  secundum  gradum  gloriosi  luminis 
divinitus  infusum. 

l'o2iciii^io  2^".  — Beati  ix  particulari  de  creaturis  vi- 
dent QUIDQUID  AD  SU^5i  MENTIS  PERFECTIONEM  AUT  STATUS  CON- 
DITIONEM PRmciPUE  SPECTET.  — Ita  communiter  cum  Auc- 
tore (III,  Q.  X,  a.  2 ; Suppi.  Q.  LXXII,  a.  1). 

Prob.  — l*"  Cone,  vulgo  dictum  Senonense,  sed  vocan- 
dum magis  Parisiense^d^  loco  celebrationis  (1528),  in  decret. 
fidei  (c.  13)  dicit  « beatis  pervium  esse...  omniforme  illud 
divinitatis  speculum,  in  quo  quidquid  eorum  intersit  illu- 
scescat  ». 

2'  Beatitudo  debet  perfecte  satiare  omne  desiderium  jus- 
tum et  honestum  beatorum.  xA.tqui  beati  juste  et  honeste 
cognoscere  cupiunt  ea  quae  vel  se  maxime  perficiunt  vel  ad 
se  specialiter  spectant.  Ergo.  — Ubi  observandum  est  bea- 
tum posse  tripliciter  considerari : scii,  quatenus  est  pars 
universi,  aut  prout  ad  ordinem  gratiae  pertinet,  aut  secun- 
dum quod  est  persona  quaedam  socialis. 

u)  Sub  primo  respectu,  dico  cum  S.  Thoma  (hic  resp. 
ad  4)  beatos  ex  innato  desiderio  sciendi  quae  per  se  ad  in- 

tellectus  perfectionem  ducunt,  videre  in  Deo  omnia  genera 
et  species  rationesque  rerum  naturalium,  non  exceptis  an- 
gelis specie  differentibus,  item  et  praecipuas  universi  partes 
quae  principaliter  ad  ornatum  et  integritatem  mundi  perti- 
nent : de  quibus  omnibus  sunt  scientiae  humanae. 

h)  Sub  secundo  respectu,  videt  beatus  mysteria  fidei  quae 
credidit  in  via,  scii,  mysteria  incarnationis,  resurrectionis, 
redemptionis,  gratiae,  praedestinationis,  etc.,  juxta  illud 
(Ps.  XLVII) ; Sicut  audivimus,  sic  vidimus  in  civitate  Do- 
mini virtutum ; et  secundum  aliud  S.  August.  (XX  de  Civ. 
Dei,  c.  21) : « Ibi  videbimus  Deum  et  omnia  illa  quae  nunc 
non  videmus,  credentes  autem...  cogitamus  ».  — Non  tamen 
oportet  ut  illa  mysteria  videantur  etiam  quoad  singulas  cir- 
cumstantias loci,  temporis  aut  personarum. 

c)  Sub  tertio  demum  respectu,  jure  creditur  beatos  co- 
gnoscere omnia  aut  saltem  praecipua  quae  ad  suum  statum, 
puta  papae,  regis,  episcopi,  patrisfamilias,  pertinent,  sive 
sint  actus  liberi,  sive  necessarii,  sive  sint  naturales,  sive 
supernaturales,  sive  contingant  in  hac  vita,  sive  in  altera. 
Ita  Billuart  h 

Soiv.  oJ>j.  (cont.  1^™  p.  conci,  l^'^)  — Obj.  1.  — Dicit  Gre- 
gorius  (IV  Dial.  c.  33j : « Quid  esf  quod  non  videant,  qui 
videntem  omnia  vident  » ? Atqui  Deus  est  videns  omnia. 
Ergo  qui  vident  Deum  omnia  vident. 

E/ESP.  D.  AI:...  et  loquitur  quantum  ad  sufficientiam 
objecti,  scii.  Dei,  continentis  in  se  et  repraesentantis  omnia, 
C ; quasi  revera  quisque  videns  Deum  omnia  simpliciter 
cognoscat,  N.  — C.  m.  — Heg.  conseq. 

Obj.  2.  — Videns  speculum  videt  ea  quae  in  speculo  re- 
lucent. Atqui  omnia  quaecumque  fiunt  vel  fieri  possunt  in 
Deo  resplendent  sicut  in  quodam  speculo.  Ergo. 

Eesp.  D.  AI:  Videns  speculum  proprie  dictum  videt  omnia 
quae  in  ipso  formaliter  et  distincte  relucent,  C;  videns 
speculum  improprie  dictum,  i.  e.  causam  sufficientem  in 
qua  virtualiter  et  indistincte  sint  omnia,  illa  omnia  videt 
quin  causam  comprehendat,  iV  — C.  d.  m.  — conseq 
Obj.  3.  — Qui  intelligit  quod  est  majus  f)otest  intelligere 
quodcumque  aliud  minus.  Atqui  omnia  alia  a Deo  minus 
quidpiam  sunt  quam  Dei  essentia.  Ergo. 

, Eesp.  d.  AI:...  absolute  loquendo,  C ; in  eo  ipso  quod 
majus  est,  N.  — D.  m:  omnia  alia  secundum  se  inspecta... 
C;  prout  visa  in  divina  essentia,  minus  sunt  quam  essentia 
sola,  N.  — Neg.  conseq. 

Sane  majus  est  videre  sic  Deum  ut  omnia  in  eo  cognos- 

^ — Cf.  Opusc  : Au  ciel  on  se  reconnait,  par  le  P.  Blot. 

^ — De  hac  distinctione  cf.  Cajet,  in  h.  art. 

cantur,  qnam  videre  sic  Ipsum  ut,  non  omnia,  sed  pauciora 
vel  plura  in  eo  attingantur.  Namque  jam  ostensum  est 
multitudinem  cognitorum  in  Deo  consequi  modum  videndi 
Ipsum  plus  minusve  perfectum. 

Obj.  4.  — Videntes  Deum  in  hac  visione  quietantur. 
Atqui  non  quietatur  naturale  desiderium  nisi  videndo  omnia. 
Ergo. 

E-esp.  C.  M.  — D.  m .*...  nisi  videndo  omnia  simpliciter, 
N;  nisi  videndo  omnia  quse  vel  intellectus  perfectionem 
pariant,  ut  universalia,  vel  specialiter  ad  videntis  statum 
pertineant,  S.  d : quasi  sine  istis  particularibus  non  posset 
naturale  sciendi  desiderium  sufficienter  repleri,  N;  quia 
haec  beatitudinem  veluti  extendunt  et  ornant,  C.  — Neg. 
conseq. 

Cognoscere  universalia  perfectivum  est  intellectus,  sicuti 
noscere  qu8B  ad  cuj usque  statum  spectant  conveniens  pro- 
fecto est:  singularia  vero  specierum,  generatim  loquendo, 
non  est  de  perfectione  intellectus  creati  deprehendere,  quia 
quasi  per  accidens  tantum  eis  nunc  indigemus  ad  abstractio- 
nem  universalium  ; unde  nec  ad  illa  naturale  desiderium 
simpliciter  tendit.  — Si  tamen  solus  Deus  videretur  qui  est 
fons  et  principium  totius  esse  et  veritatis,  innatam  sciendi 
cupiditatem  adeo  repleret  ut  nihil  aliud  a beatis  quaBrere- 
tur.  Unde  Augustinus  (V  Conf.  c.  4):  « Infelix  homo  qui 
scit  omnia  illa  (scii,  creaturas),  te  tamen  nescit!  Beatus 
autem  qui  te  scit,  etiam  si  illa  nesciat.  Qui  vero  te  et  illa 
novit,  non,  propter  illa  beatior,  sed  propter  te  solum  bea- 
tus est  ». 

ARTICULUS  IX. 

Utrum  ea  quae  videntur  in  Deo  a videntibus  divinam 
essentiam  per  aliquas  similitudines  videantur. 

Quaestio  hac  non  est  nisi  corollarium  praecedentis  arti- 
culi, ideoque  veritas  nunc  praecipue  intenta  eos  habet  adver- 
sarios quos  supra  recensuimus,  ponentes  cum  Vasquezio 
non  posse  res  creatas  cognosci  in  Deo  vi  ipsius  beatificae 
visionis:  isti  enim  statuere  coguntur,  praeter  ipsam  divinam 
essentiam  proprias  creaturarum  species  iisdem  creaturis 
cognoscendis  conferre. 

Couelnsio.  — Videntes  Deum  per  suam  essentiam  alia  in 

EO  VISA  PERSPICIUNT,  NON  PER  ALIQUAS  SPECIES,  SED  PER  IPSAM  DI- 
VINAM ESSENTIAM : ETSI  TAMEN  EXTRA  HANC  VISIONEM  PROPRIAS  SPE- 
CIES HABERE  VEL  FORMARE  VALEANT. 

1“''  Pars  ut  conclusio  theologica  certa  habenda  est. 

Proh.  — V Per  unam  speciem  videntur  et  speculum  et  ea 
quae  in  speculo  relucent.  Atqui  cuncta  quae  in  Deo  videntur. 

in  Eo  velut  in  sj:)eculo  qnodam,  licet  improprio,  apparent. 
Ergo  essentia  divina  seipsam  et  alia,  absque  ullius  speciei 
mediatione,  beatorum  mentibus  demonstrat. 

2^*  Sic  cognoscitur  unumquodque,  secundum  quod  simili- 
tudo est  in  cognoscente.  Atqui  similitudo  singulorum  co- 
gnitorum in  Deo  intellectum  cognoscentem  afficit  per  hoc 
solum  quod  videat  divinam  essentiam.  Ergo  nulla  alia  spe- 
cie, praeter  ipsam,  opus  est.  Min.  proh.  Enimvero,  cum  quae- 
cumque  uni  et  eidem  conformantur  sibi  invicem  similia 
sint,  virtus  cognoscitiva  dupliciter  assimilari  potest  alicui 
cognoscibili : uno  modo  secundum  se,  quando  directe  ejus 
similitudine  informatur ; alio  modo.^  secundum  quod  infor- 
matur specie  alicujus  quod  est  ei  simile:  v.  g.  cognitio  qua 
cognoscitur  aliquis  homo  alia  est  dum  visus  aut  mens  accipit 
similitudinem  immediate  ab  ipso  homine  viso,  et  alia  qua 
cognoscitur  in  sua  imagine  ex  qua  cognoscens  speciem 
hauriat,  puta  in  statua  vel  speculo.  Una  cognitio  ab  altera 
distinguitur,  quia  cognoscere  res  per  earum  similitudines 
in  cognoscente  existentes  est  cognoscere  eas  in  seipsis  seu 
in  propriis  naturis  ; sed  cognoscere  res,  prout  earum  simi- 
litudines pr93existunt  in  alio  objecto  cognito,  est  eas  cogno- 
scere in  suo  simili,  et  non  in  seipsis  neque  secundum  se. 
Atqui  videntes  Deum  res  alias  cognoscunt,  prout  earum 
similitudines  in  Deo  praeexistunt,  quod  est  eas  videre  in 
Deo.  Ergo  per  ipsam  divinam  essentiam,  speciei  vices  ge- 
rentem ac  beato  intellectui  praesentem,  alia  in  Deo  attin- 
guntur, non  quomodocumque,  sed  clare  et  distincte  pro  suf- 
iicientissima  divinae  illius  speciei  repraesentatione. 

^ Pars  sumitur  ex  resp.  ad  2. 

Etenim  aliquae  sunt  potentiae  cognoscitivae  quae  cognos- 
cunt recipiendo  tantum,  non  autem  ex  receptis  aliquid  for- 
mando, sicut  sensus  externi ; aliquae  vero  sunt  quae  non 
solum  cognoscunt,  secundum  quod  recipiunt,  sed  etiam  ex 
receptis  alias  species  formare  possunt,  sicut  imaginatio  ex 
praeconceptis  speciebus  montis  et  auri,  aurei  montis  speciem 
sibi  effingit,  atque  intellectus  ex  praeacceptis  rationibus  ge- 
neris et  differentiae  format  rationem  speciei.  Unde  pariter 
ex  notione  imaginis  formare  in  nobis  possumus  similitu- 
dinem ejus  cujus  est  imago.  Atqui  nec  gratia  nec  gloria 
perimit  naturae  vim  et  modum.  Ergo  videns  Deum,  ex  ipsa 
visione  divinae  essentiae,  potest  in  se  accipere  similitudines 
rerum  quas  in  Deo  adspicit,  sive  per  operationem  proprii 
intellectus,  sive  per  Verbi  influxum.  — Haec  tamen  visio, 
qua  res  per  species  sic  conceptas  apprehenduntur,  differt  a 
visione  qua  videntur  res  in  Verbo. 

Soiv.  obj.  — Obj.  1.  — Omnis  cognitio  flt  per  assimilatio- 
nem  cognoscentis  ad  cognitum.  Atqui  videntes  Deum  non 

asssimilantur  aliis  cognoscendis  nisi  per  aliquas  similitu- 
dines. Ergo. 

Resp.  D.  M : vel  directe  vel  per  speciem  alterius  similis, 
C ; directe  tantum,  N.  — D.  m....  ad  ea  directe  cognoscenda 
in  seipsis,  C ; in  quantum  ea  cognoscant  in  ipso  Deo,  N.  — 
Neg.  conseq^, 

Ob.t.  2.  — Sic  alia  videntur  in  Deo  ut  species  manere 
possint,  etiam  abeunte  Yerbo,  sicut  contigit  D.  Paulo  testanti 
(2  Cor.  XII,  4)  se,  raptum  in  paradisum,  audiisse  arcana 
verba  quae  non  licet  homini  loqui.  Atqui  hujusmodi  sunt  si- 
militudines quibus  res  videntur  in  Deo.  Ergo. 

Resp.  d.  M...  quatenus  hse  species  formatae  vel  impressae 
dicantur,  operante  intellectu  vel  influente  Yerbo,  extra  ipsam 
Yerbi  visionem,  C ; quasi  visio  rerum  primum  fuerit  per 
illas  impressiones,  N.  — C.  d.  m.  eodem  sensu.  — ^eg.  conseq. 

ARTICULUS  X. 

Utrum  videntes  Deum  per  essentiam  simul  videant  omnia 
quae  in  ipso  vident. 

Haud  secus  ac  praecedens,  articulus  iste  ex  mox  dictis 
sponte  efflorescit.  Quod  vero  ad  Auctoris  propositum  attinet, 
mens  ejus  est  quaerere,  non  quidem  an  beati  plura  de  novo 
per  successivas  revelationes  videre  possint,  quod  ultro  con- 
ceditur contra  quosdam  etiam  de  schola  thomistica,  ut  Ban- 
nez  et  Soto;  verum,  an  videntes  Deum  per  essentiam  simul 
videant  et  non  successive,  semel  ac  sibi  objecta  fuerint  ea 
quae  in  Ipso  vident:  quod  abnuit  Vasquez.,  nonnulli  vero  de 
sola  habituali  cognitione  admittunt. 

« 

Ccmcliisio.  — Omnia  qu^  videntur  in  Verbo  non  successive, 

SED  SIMUL  ACTU  VIDENTUR. 

V Indicia  hujus  theologicae  conclusionis  praebet  -S’.  Augu- 
stinus., ubi  dicit  fXY  de  Trin.  c.  16) : « Fortassis  volubiles 
non  erunt  nostrae  cogitationes,  ab  aliis  in  alia  euntes  atque 
redeuntes ; sed  omnem  scientiam  nostram  uno  simul  con- 
spectu videbimus  ». 

2*^  Ideo  nos  simul  non  possumus  multa  intelligere,  quia 
multa  per  diversas  species  apprehendimus.  Atqui  ea  quae 
videntur  in  Deo  non  videntur  singula  per  suas  similitudi- 
nes, sed  omnia  per  unam  Dei  essentiam.  Ergo  simul  et  non 
successive  videntur,  statim  ac  in  ipsa  divina  essentia  per 
divinum  beneplacitum  ad  notitiam  beatae  mentis  accesserint. 
Maj.  decl.  ratione,  exemplo,  et  inductione,  a)  Ratione  qui- 
dem : nam  diversarum  rerum  speciebus  pluribus  non  potest 
intellectus  unus  idemque  simul  actu  formari,  sicut  nec 
pluribus  terminis  absolvi,  b)  Exemplo  autem;  etenim  unum 

corpus  nequit  simul  diversis  figuris  affici,  quoniam  figura 
est  terminatio  corporis.  Jamvero  species  intelligibilis  pari- 
ter est,  non  in  habitu,  sed  in  actu,  finitio  propria  intel- 
lectus. Unde  sicut  impossibile  est  pluribus  terminis  idem 
corpus  simul  terminari,  ita  intellectus  nequit  actu  pluribus 
speciebus  circumscribi,  c)  Inductione  tandem:  quoties  enim 
aliqua  multa  una  specie  intelligi  possunt,  simul  intelligun- 
tur;  sicut  diversse  partes  alicujus  domus,  si  quidem  singulae 
propriis  speciebus  apprehendantur,  successive  cognoscuntur; 
sin  autem  omnes  una  specie  totius  adspiciantur,  simul  in- 
telliguntur. 

3"  Insuper,  summa  perfectaque  intellectualis  naturae  feli- 
citas, in  Dei  visione  consistens,  non  est  secundum  habitum, 
sed  secundum  actum  h Atqui  nisi  omnia  essent  adspecta 
simul,  habitualis  daretur  cognitio.  Ergo  ea  quae  videntur  in- 
tuitione  divinae  essentiae,  ex  qua  beatitudo  consurgit,  omnia 
simul  actu  prospiciuntur. 

Notandum  hic  est,  quod  jam  innuimus  atque  jure  monet 
cl.  Satolli,  S.  Doctorem  in  praesenti  articulo  nec  cogitasse 
quidem  negare  quod  beati  quaedam  videre  incipiant  in  divina 
essentia;  nam  Q.  LXXXIII,  a.  4 ad  ‘2)  id  habet, 

sanctis  in  Verbo  manifestari  illud  quod  congruit  eos  cognos- 
cere de  iis  quae  circa  nos  aguntur,  etiam  quantum  ad  inte- 
riores motus  cordis ; maxime  autem  eorum  excellentiam 
decere,  ut  cognoscant  petitiones  vel  corde  vel  voce  ad  eos 
directas,  ideoque  has  petitiones  nostras  illis,  manifestante 
Deo,  innotescere. 

Soiv.  obj.  — Obi.  1 — « Contingit  multa  scire,  intelli- 
gere  vero  unum  » (Aristoteles,  2 Top.  c.  4).  Atqui  intefli- 
guntur  ea  quae  videntur  in  Deo.  Ergo,  etc. 

Eesp.  D.  M:...  in  quantum  una  specie  intelligimus,  C ; 
quasi  non  possimus  multa  simul  intelligere  per  illam  unam 
speciem,  v.  g.  per  speciem  hominis  animal  et  rationale,  vel 
per  speciem  domus  parietem  et  tectum,  N.  — C.  d.  m.  — 
Neg.  conseq. 

Obj.  2.  — Ut  Augustinus  dicit  (8  sup.  Gen.  ad  litt.  cc. 
22-23),  « Deus  movet  creaturam  spiritualem  (scii,  beatum 
Angelum)  per  tempus.  » Atqui  hoc  sibi  vult  moveri  per 
successivas  intelligentias  et  affectiones  Ergo. 

Eesp.  D.  M:...  quantum  ad  cognitionem  rerum  in  Deo, 
N;  quantum  ad  cognitionem  naturalem,  qua  Angeli  perci- 
piunt res  per  species  diversas  sibi  inditas,  quaeque  tempore 
mensuratur,  C.  — C.  d.  m.  — Neg.  conseq. 


i - Cf.  I,  Q.  LVIII,  a.  1. 

AETICULUS  XI. 

Utrum  aliquis  in  hac  vita  possit  videre  Deum  per 
essentiam. 

1°  Certo  constat  Angelos  a mundi  initio  clara  Dei  mani- 
festatione circumfusos  fuisse,  atque  justorum  animas  omni 
labe  tersas  post  hanc  vitam  statim  ad  visionem  divinas  es- 
sentiae sublimari;  quod  tenendum  est  contra  triplex  adver 
sariorum  genus : scii,  a)  contra  Arahes  quosdam  saec.  III  et 
Tatianum  et  LocMum  asserentes  hominum  animas  in  prae- 
senti quidem  saeculo  una  cum  corporibus  perire,  rursus  vero 
resurrectionis  tempore  simul  cum  corporibus  ad  vitam  redi- 
turas; h)  contra  Chiliastas  seu  Millenarios  ponentes  animas 
justorum  nunc  superstites  manere  in  quadam  requie,  sed 
tantum  post  mille  annorum  spatium  regni  Christi  in  terris 
et  peracto  judicio  coelum  esse  ingressuras ; c)  tandem  contra 
alios  dicentes  animas  justas,  etsi  purgatissimas,  nonnisi  post 
ultimi  judicii  diem  et  resurrectionem  Deo  fruituras.  — Sed 
haec  magis  ad  Tract.  de  Novissimis  pertinent. 

2*^  Ad  complendam  doctrinam  de  visione  divinae  substan- 
tiae, unum  nunc  determinandum  superet,  scii,  num  in  statu 
praesentis  vitae  cognitio  illa  comparari  queat:  quae  quaestio 
confundenda  non  est  cum  altera  in  art.  4 jam  discussa.  — 
Neque  argumenti  sensus  est  de  absoluta  rei  possibilitate, 
sed  de  eo  quod  secundum  ordinariam  legem  contingat.  — 
Ab  hac  tamen  lege  excipiendus  est  Christus,  Homo-Deus, 
qui  viator  simul  et  comprehensor  fuit. 

S""  Concludenda  veritas  illos  ferit  theologos  aut  philoso- 
phos qui  Ontologi  dicuntur,  quique  aiunt  hominem  quem- 
cumque naturaliter  in  hac  vita  Deum  seu  quidpiam  Dei 
videre : contra  quos  ab  exordio  directe  militavimus. 

Conclusio.  — Deus,  in  hac  vita  ^iortali,  non  potest  ap.  ho- 
mine PURO  PER  essentiam  VIDERI ; — quam  assertionem  fide 
constare  ex  jam  productis  documentis,  praesertim  Cone. 
Vienn.  et  Vatie.,  satis  colligitur. 

l*’  Impromptu  est  Scripturae  suffragium,  v.  g;  (Exod. 
XXXIII,  20) : Non  videbit  me  homo,  et  vivet ; quasi  dicatur 
hominem,  donec  in  terris  vivat,  non  visurum  Deum  per 
essentiam.  — Accedit  illud  Ap.  (2  Cor.  V,  6):  Quamdiu 
sumus  in  corpore,  peregrinamur  a Domino ; per  fidem  enim 
ambulamus  et  non  per  speciem.  (Cf.  alia  passim  adducta). 

2°  Consentientem  habemus  D.  Augustinum  (sup.  Gen.  ad 
litt.  1.  XII,  c.  27 ; Ep.  147  ad  Paul.,  de  videndo  Deo,)  necnon 
S.  Greg.  M.  (1.  18  Mor.  c.  54):  « Quamdiu,  inquit,  hic  mor- 
taliter vivitur,  videri  per  quasdam  imagines  Deus  potest, 
sed  per  ipsam  naturae  suae  speciem  non  potest.  » 

3®  Sic  ratione  procedimus.  — a)  Modus  cognitionis  co- 
gnoscentis naturas  modum  consequitur.  Atqui  anima  nostra, 
quamdiu  in  hac  vita  versamur,  habet  esse  in  materia  sui 
corporis,  ita  ut  nondum  plene  ei  dominetur,  sed  hanc  do- 
minationem nonnisi  ex  resurrectione  obtentura  est.  Ergo 
naturaliter  non  cognoscit  nisi  quae  habent  formam  in  ma- 
teria, vel  quae  per  ista,  abstractionis  et  discursus  ope,  de- 
prehendi possunt.  lamvero  manifestum  est  ex  supra  dictis 
divinam  essentiam  taliter  a naturis  rerum  materialium  di- 
stare ut  nullatenus  per  eas  in  se  cognosci  possit.  Ergo  non 
potest  anima  hominis,  secundum  hanc  vitam  degentis,  es- 
sentiam Dei  videre. 

h)  Hujus  rei  signum  a posteriori  sumitur,  quia  anima 
nostra,  quanto  magis  a corporalibus  abstrahitur,  tanto  in- 
telligibilium  abstractorum  Iit  capacior:  qua  de  causa,  testes 
sunt  Scripturm  quod  sancti  viri  et  prophetae  magis  soleant, 
faventibus  somniis  et  alienationibus  a corporeo  sensu,  perci- 
pere revelationes  futurorumque  prsevisiones  divinitus  tradi- 
tas. Atqui  divina  essentia  est  supremum  maxinieque  abs- 
tractum intelligibile.  Ergo  intelligibiliter,  i.  e.  objecti  ve, 
non  potest  ab  humano  intellectu  recipi  nisi  in  eo  statu  quo 
anima  a sensuum  jugo  perfecte  liberata  fuerit. 

Soiv.  obj.  — Obj.  1.  — (Gren.  XXXII,  30)  dicit  Jacob : 
Vidi  Deum  facie  ad  faciem.  Atqui  videre  facie  ad  faciem 
aliud  non  est  quam  videre  per  essentiam.  Ergo  in  hac 
vita,  etc. 

Hesp.  D.  M:...  et  hoc  referendum  est  ad  ipsam  divinam 
essentiam  in  se  visam,  N;  ad  figuram  quamdam  Dei  reprae- 
sentativam,  aut  ad  quamdam  eminentiorem  Deitatis  cogni- 
tionem supra  communem  statum,  C.  — C.  d.  m.  — Neg. 
conseq. 

1*^  Sic  in  Scripturis  dicitur  aliquis  Deum  vidisse,  in 
quantum  formatae  aliquae  figurae  vel  sensibiles  vel  imagi- 
nariae divinum  quidpiam  per  similitudinem  repraesentarent: 
quo  sensu  exponi  potest  objecta  sententia  patriarchae  Jacob. 
Et  hoc  ipsum  ad  quamdam  prophetiae  eminentiam  pertinet 
ut  videatur  loquens  Deus,  licet  imaginaria  visione,  prouti 
ostendit  Auctor  (II-II*,  Q.  CLXXIV)  de  gradibus  prophe- 
tiae disserens.  — 2"^  Potest  etiam  eadem  sententia  optime 
explicari  secundum  eminentiorem  quamdam  Dei  contem- 
plationeru  supra  communem  viatorum  conditionem,  etsi  ta- 
men absfractivam. 

Obj.  2.  — Moyses  ore  ad  os  Deo  locutus  est,  ut  patet 
(Num.  VII,  8).  Atqui  hoc  est  videre  Deum  per  essentiam. 
Ergo. 

Pesp.  d.  M:...  supernaturaliter  et  praeter  communem 
ordinem,  (7;  secundum  ordinariam  naturae  conditionem,  N. 
— C.  m.  — Neg.  conseq. 

Quemadmodum  Deus  in  rebus  corporeis  aliquid  ex  mi- 
raculo supernaturaliter  operatur,  ita  etiam  supernaturaliter 
et  praeter  communem  ordinem  quorumdam  mentes  in  hac 
carne  viventium,  sed  non  sensibus  carnis  utentium,  usque 
ad  visionem  suae  essentiae  elevavit:  quod,  singulari  privile- 
gio, Moysi  Judaeorum  duci  et  Paulo  G-entium  magistro  con- 
tigisse creditur 

Obj.  3.  — Visione  intellectuali  videntur  ea  quae  sunt  in 
anima  per  sua  essentiam.  Atqui  Deus  est  in  anima  praesens 
per  suam  essentiam.  Ergo. 

Resp.  D.  M:...  quae  sunt  in  anima  per  suam  essentiam 
tum  entitative  et  ut  causa  efficiens,  tum  intelligibiliter  et 
ut  objectum  proportionatum,  C ; entitative  tantum,  V.  — C. 
d.  m.  — Neg.  conseq. 

ARTICULUS  XII. 

Utrum  per  rationem  naturalem  Deum  in  hac  vita 
cognoscere  possimus. 

Hucusque  processit  sermo  de  Dei  cognitione  potissima, 
videlicet  per  essentiam:  nunc  de  cognitione  per  effectus  et 
quidem  naturales.  — Etsi  vero  jam  ab  ipso  tractatus  limine 
contra  Traditionalistas  demonstraverimus  quidpiam  de  Deo 
nativo  rationis  lumine  manifestari  posse,  haud  tamen  inop- 
portunus videbitur  praesens  articulus  quo  exploranda  et 
omni  sub  respectu  determinanda  suscipitur  via  naturalis 
qua  Deus  drvinaque  attingi  a nobis  valeant.  Non  enim  an 
tantum,  sed  magis  quomodo  possit  Deus  naturaliter  cogno- 
sci, inquirere  Auctor  intendit.  — Valebit  demonstratio  ma- 
xime contra  vulgatum  illud  i^theismi  genus,  quod  nominant 
Agnosticismum:  Agnostici  enim,  plerumque  ex  Protestantium 
castris  oriundi,  vocantur  qui,  rebus  mundanis  implicati,  sese 
de  suprasensibilibus,  praesertim  de  Deo,  systematicae  igno- 
rantiae vel  dubietati  addicunt. 

Conclusio.  — Deum  in  hac  vita  naturaliter  cognoscere 

POSSUMUS  TRIPLICI  MA,  SCIL.  CAUSALITATIS,  REMOTIONIS  ET  EX- 
CESSUS; quod,  confusim  saltem,  de  fide  est  post  Cone.  Va- 
tie. verba. 

In  hanc  conclusionem  apprime  conferunt  dicta  Apo- 
stoli (Rom.  I,  19-20):  Quod  notum  est  Dei  manifestum  est 
in  illis.  Deus  enim  illis  manifestavit.  Invisibilia  enim  ipsius 
a creatura  mundi  per  ea  quae  facta  sunt  intellecta  conspi- 
ciuntur^ sempiterna  quoque  ejus  virtus  et  divinitas-  Quae  tria 

^ — Cf.  II-ILe  , Q.  CLXXV  de  Pauli,  raptu. 

2 — Cf.  alia  dubia  jam  diluta  (Disp.  I,  Q.  I,  a.  1)  contra  Ontologos. 


QU^ST.  II.  ART.  XII. 


153 


juxta  S.  Doctorein  {Comm.  in  Ep.  Eom.)  « referuntur  ad 
tres  modos  cognoscendi  supradictos.  Nam  invisibilia  Dei 
(scii,  divinae  perfectiones)  cognoscuntur  per  viam  negationis; 
sempiterna  virtus  (scii,  a qua  res  procedunt)  per  viam  cau- 
salitatis;  divinitas  (seu  divinum  bonum  ab  omnibus  parti- 
cipatum) per  viam  excellentiae.  » 

2'"  Nec  desunt  testimonia  Patrum  triplicem  illam  divi- 
nae cognitionis  rationem  indicantium.  Praeter  eos  qui  cau- 
salitatis  viam  clare  demonstrant,  aS".  sic  Maximus  (in  c.^  4 de 
Div.  nom.)  ait  « privationes  in  Deo  efficaces  esse  positiones 
affirmantium.  Quae  etsi  ejus  quod  non  est  notionem  habere 
videntur,  in  Deo  tamen,  qui  substantiam  omnem  et  essen- 
tiam superat  ac  nihil  est  eorum  quae  sunt,  excellentiam 
significant.  » Similia  habent  Greg.  Nyssenus.  Joan.  Dama- 
scenus^ etc. 

B""  En  rationalis  processus.  — Cum  naturalis  nostra  co- 
gnitio e sensu  principium  sumat,  in  tantum  se  potest  exten- 
dere, in  quantum  per  sensibilia  manuduci  valeat.  Atqui  ex 
sensibilibus  non  potest  quidem  intellectus  noster  usque  ad 
hoc  pertingere  ut  divinam  essentiam  videat,  sed  tamen, 
demonstrando  de  Deo  quia  est^  triplicis  generis  praedicata, 
scii,  causalia,  negativa  et  supereminentia,  quae  divinae  tri- 
buantur naturae,  potest  etiam  cognoscere.  Ergo.  Min.  ostend. 
Etenim  creaturae  sensibiles,  utpote  Dei  effectus  imperfecti 
et  inadaequati,  nequeunt  totam  ejus  virtutem,  nec  conse- 
quenter ejus  essentiam,  patefacere;  at  vero,  quia  effectus 
sunt  a causa  propria  dependentes,  ex  eis  in  hoc  perduci  pos- 
sumus ut  cognoscamus  de  Deo  an  sit,  et  ea  quae  necessario 
eidem  conveniunt  secundum  quod  est  prima  omnium  causa 
excellentissima.  Atqui,  haec  notitia  tria  infert:  a)  primo,  ut 
cognoscamus  de  Deo  habitudinem  ipsius  ad  creaturas,  quod 
scii,  omnium  est  causa;  et  sic  intelligimus  praedicata  causa- 
lia, V.  g.  esse  exemplar,  esse  finem,  facti vum  aut  potentem, 
etc;  praedicata  absoluta  quae  ex  causalitate  a posteriori  du- 
cuntur, ut  esse,  vivere,  nosse,  etc;  omnia  quoque  relativa 
ad  creaturas,  v.  g.  esse  dominum,  providum,  hisque  similia. 
b)  Secundo,  accedunt  praedicata  vegativa  quae  ex  antedictis 
conditionibus  profiuunt,  v.  g.  quod  est  incorporeus,  infinitus, 
immutabilis,  c)  Tertio,  consequuntur  praedicata  superemi- 
nentia, uti  quod  est  super  omne  esse,  intelligibile  et  intel- 
lectum. Unde  apparet  plura  a Deo  removeri  non  propter 
ejus  defectum,  sed  ob  ejus  excellentiam. Idcirco,  jure  optimo, 
dicitur  mens  nostra  ad  Deum  assurgere  per  viam  causali- 
tatis^  remotionis  et  excessus.  — Quae  tres  viae  si  ad  invicem 
comparentur,  mox  compertum  fiet  primam  quidem  facilio- 
rem esse,  in  quantum  immediatius  causalitatis  principio 
innititur;  secundam  vero  esse  securiorem,  quippe  quae  remo- 
vendo pleraque  a Deo  distinctum  illum  a caeteris  omnibus 

Ensqne  singiilarissimun,  prouti  est,  ostendit  tertiam 
dem  altiorem  esse,  quam  nobiliores  theologi  sequuntur.  — 
Denique  triplex  haec  via  in  unam  componitur,  quae  est 
analogiae. 

Soi\.  obj.  — Obj.  1.  — Juxta  Boetium  (1.  de  Consol.  V, 
pr.  4)  « ratio  non  capit  simplicem  formam.  » Atqui  Deus 
maxime  est  simplex  forma.  Ergo. 

Resp.  D.  31:....  ut  perfecte  sciat  de  ea  quid  est^  C;  nec 
de  ea  scire  potest,  an  est,  aliaque  consequentia,  N.  — C. 
m.  — Neg.  conseq. 

Obj.  2.  — Nihil  potest  naturali  ratione  cognosci  sine 
phantasmate.  Atqui  Dei  phantasma  in  nobis  esse  non  po- 
test. Ergo. 

Resp.  D.  31:...  sine  phantasmate  aut  ipsius  rei  cogno- 
scendae aut  similis  alerius,  C;  sine  proprio  phantasmate,  N. 
— ('.  d.  m:  Dei  phantasma  proprium....  C ; neque  effectuum 
similium,  quorum  forma  quadammodo  Dei  formam  suppleat, 
X.  — Xeg.  conseq. 

OBf.  3.  — Naturalis  cognitio  bonis  et  malis  communi- 
ter competit.  Atqui,  juxta  Aug.  verba  f l de  Trin.  c.  2): 
« Humanae  mentis  acies  invalida  in  tam  excellenti  luce 
non  figitur,  nisi  per  justitiam  fidei  nutrita  vegetetur  »,  Dei 
cognitio  bonorum  propria  est.  Ergo. 

Resp.  c.  3'L  — D.  m:  Dei  cognitio  salutaris  vel  gloriosa.... 
C';  cognitio  quaecumque,  N.  — Neg.  conseq. 

Audiatur  idem  egregius  Doctor  (1.  I Retract.  c.  4.  n.  2) 
retractans  quod  dixerat  (1.  I,  Solii,  c.  1):  « Non  approbo 
quod  in  oratione  dixi:  Deus,  qui  nonnisi  mundos  scire  vo- 
luisti. Responderi  enim  potest  multos  etiam  non  mundos 
multa  scire  vera,  » scii,  per  rationem  naturalem. 

ARTICULUS  XIII. 

Utrum' per  gratiam  haheatur  altior  cognitio  Dei  quam  ea 
quae  habetur  per  rationem  naturalem. 

Cognitio  Dei  abstractiva,  quae  contra  intuitivam  dividitur, 
alia  est  naturalis  quam  supra  expendimus,  alia  per  gratiam 
et  adjectum  lumen  quae  modo  investiganda  offertur  maxime 
quoad  relativam  suam  excellentiam,  ut  omni  ex  parte  co- 
gnoscibilitas  divina  in  comperto  habeatur. 

Nomine  gratiae  sumi  nunc  debet  donum  quoddam  super- 
naturale  atque  omnino  gratuitum,  etiam  supposita  creatione 
et  necessaria  providentia  intellectualis  substantiae:  quod 
quidem  donum  est  virtus  addita  lumini  naturali  ac  veluti 


1 — C.  G.  I,  14. 

foeciindatio  tum  extrinseca  tum  intrinseca  naturalis  po- 
tentias activae  et  passivae  ad  plura  et  melius  intelligenda. 
— Pro  cujus  doni  variis  gradibus  varii  quoque  cogni- 
tionis divinae  gradus  distingui  possunt,  a)  Primus  est  se 
eundum  solam  exteriorem  revelationem,  absque  infuso 
fidei  lumine,  qualis  haereticis  convenit,  h)  Secundus  est  ha- 
bentium illud  fidei  lumen,  ex  quo  divinae  veritati  firmiter 
assentiantur.  c)  Tertius  superaddit  donum  intellectus,  sa- 
pientiae et  scientiae,  ad  credita  melius  penetranda  et  diju- 
dicanda. d)  Quartus  accipitur  secundum  propheticum  do- 
num quo,  infuso  novo  lumine  atque  speciebus  de  novo 
impressis  vel  aliter  ordinatis,  nova  occultaque  panduntur. 
e)  Quintus  reponitur  in  contemplatione  quadam  nuda  et 
pura  divinae  veritatis,  ex  qua  plerique  sancti  contemplativi 
dicuntur:  cui  tamen  plures  alii  actus  ut  lectio,  meditatio, 
etc.,  subsidiari  debent,  f)  Sextus  tandem  gradus  excelsior 
omnibus  eminet  per  modum  cujusdam  raptus,  usque  ad 
intuendam  transeunto  visione  divinam  essentiam  h 

Facilis  jam  sequitur  intentae  veritatis  expositio. 

Conclusio.  — Per  gratjam  a nobis  habetur  de  Deo  per- 
fectior COGNITIO  quam  per  RATIONEM  NATURALEM 

Dicit  Ap.  (1  Cor.  II,  8-10):  Quae  nemo  principum 
hujus  saeculi  novit...  nobis  revxlamt  Deus  per  spiritum 
suum\  ubi,  juxta  multos,  ^ principum  nomine  veniunt  phi- 
losophi qui  humanae  scientiae  principatum  tenent. 

2"  Cognitio,  quam  per  rationem  naturalem  habemus,  duo 
requirit:  scii,  phantasmata  ex  sensibilibus  accepta,  et  lu- 
men intelligibile,  cujus  virtute  intelligibiles  conceptiones 
ab  eis  abstrahimus.  Atqui  quantum  ad  utrunque  juvatur 
per  gratiam  ratio  humana.  Ergo.  Prob.  min.  per  partes. 

1^  pars.  — Nam  a)  non  solum  Deus  nova  quaedam  su- 
pernaturalia  efficit,  b)  novaque  vera  intellectibus  revelat; 
c)  sed  interdum  format  in  imaginatione  hominis  expressiora 
rerum  divinarum  phantasmata,  ut  patet  in  visionibus  pro- 
phetalibus, d)  quae  quidem  phantasmata  ex  animi  quiete 
passionumque  moderantia  melius  ordinantur  et  lucidius 
splendent;  e)  interdum  quoque  miraculose  producit  res  sen- 
sibiles aut  voces  ad  aliquod  divinum  exprimendum,  sicut 
in  baptismo  Christi  visus  est  Sp.  Sanctus  sub  columbae  specie, 
et  vox  Patris  audita  est:  Hic  est  filius  meus  dilectus  (Mat- 
th.  III,  17).  f)  Imo  species  quasdam  intelligibiles  intellectui 
quandoque  imprimit  ad  quaedam  secretiora  altioraque  de 
Deo  cognoscenda,  quae  vix  imaginatione  aut  voce  exprimi 
possunt. 


Cf.  Il-IIae,  Q.  CLXXI-CLXXV  et  Q.  CLXXX. 
^ — Ap.  Cornely,  Comvi.  in  h.  1. 

2^  pars.  — Etenim  Deus,  naturae  institutor,  rationem 
uonfortare  potest  non  solum  infundendo  fidei  habitum,  aut 
sapientiae  donum,  sed  etiam  vim  ejus  activam  intima  ope- 
ratione form aliter  augendo^  ita  ut  per  hoc  lumen  superad- 
ditum intellectus  humanus  vel  altius  et  citius  in  verum 
pronloveatur,  vel  a falso  securius  contineatur 

Solv.  obj.  — Obj.  1.  — Juxta  Dion,  (de  myst.  theol.  c 
I,  3),  qui  melius  seu  per  gratiae  excellentiam  unitur  Deo  in 
hac  vita  ei  unitur  quasi  ignoto.  Ergo. 

Resp.  D.  antec:...\di  est,  non  cognoscit  adaequate  de  Deo 
quid  est,  C\  nec  plenius  ipsum  apprehendit  ex  novis  effecti- 
bus et  revelatione  quam  sola  ratione,  N.  — Neg.  conseq. 

Licet  per  gratiam  in  hac  vita  non  cognoscamus  de  Deo 
quid  est,  et  sic  ei  quasi  ignoto  conjungamur;  tamen  ple- 
nius ipsum  apprehendimus,  in  quantum  plures  et  excellen- 
tiores effectus  ejus  nobis  demonstrantur  et  aliqua  ei  ex  di- 
vina revelatione  tribuimus  ad  quae  ratio  naturalis  non  per- 
tingit, V.  g.  Deum  esse  trinum  et  unum. 

Obj.  2.  — Etiam  per  gratiam  cognoscere  necesse  est  sub 
velamine  phantasmatum.  Atqui  ex  se  ratio  potest  intelli- 
gere  omne  id  cujus  sit  phantasma.  Ergo. 

Resp.  D.  M:...  quatenus  semper  converti  oporteat  ad  ali- 
quod phantasma,  C;  ita  ut  nullum  phantasma  gratuitae  Dei 
actioni  subsit,  N. — D.  ni.:...  cujus  sit  phantasma  naturaliter 
formatum.  Trans;  cujus  sit  quodcumque  phantasma,  N.  — 
Neg.  conseq. 

Ex  phantasmatibus  vel  naturaliter  sensu  acceptis  vel 
divinitus  in  imaginatione  formatis,  tanto  excellentior  co- 
gnitio intellectualis  obtinetur,  quanto  lumen  intelligibile 
fortius  exstiterit.  Quapropter,  infuso  divino  lumine,  etiamsi 
phantasmata  naturalia  fuerint,  a fortiori  vero  si  a Dei 
actione  prodeant  vel  quoad  substantiam  vel  quoad  modum, 
plenior  cognitio  accipietur. 

Obj.  3.  — Lumen  gratise  non  est  nisi  fides  qua  Deo  ad- 
haeremus. Atqui  fides  est  de  non  apparentibus.  Ergo. 

Resp.  Trans.  M.  — D.  m ;...  de  non  apparentibus  intrin- 
sece, C;  etiam  extrinsece,  N.—Neg.  conseq. 

Lumen  gratise  se  extendere  potest  ad  vera  naturalia 
perfectius  intelligenda.  — 2'"  At  vero  pro  ipsa  mysteriorum 
fide  acceptum,  etsi  non  ostendat  intimam  cognoscendorum 
naturam,  dici  tamen  debet  aliqualis  cognitio  intellectum 
determinans  ex  Dei  auctoritate  ad  aliquod  cognoscibile : 
quae  cognitio,  ex  ore  ac  mente  Dei  procedens,  in  se  refert 
perfectionem  ipsam  divinae  sapientiae,  verum  pro  praesenti 


1 — Cf.  opusc.  nostrum  La  foi  et  la  raison,  etc.,  II  P.ch.  IV : De  Vinfliien- 
ee  de  la  foi  sur  les  progres  de  la  raison. 

statu,  in  quo  credimus  quin  videamus,  cedit  humanae  scien- 
tiae, non  quoad  firmitudinem,  sed  quoad  evidentiam. 

QUESTIO  TEETIA 

DE  NOMINABILITATE  DEI 

Eei  cognoscibilitatem,  velut  proprietas  altera,  sequitur 
nominabilitas  : unumquodque  enim  nominatur  a nobis,  se- 
cundum quod  ipsum  cognoscimus.  Unde  S.  Doctor  oppor- 
tuna oratione  hanc  instituit  quaestionem  de  nominibus  Dei^ 
quae  aliquo  sub  respectu  universam  in  se  theologiam  com- 
plectitur, aut  certe  pro  qualibet  theologiae  parte  perneces- 
saria nobis  criteria  praebet. 

Omissis  iis  quae  logici  in  philosophia  disserunt  de  terminis 
ac  enuntiationibus  varioque  eorum  significatu,  totam  mate- 
riam ab  Auctore  expositam  brevi  disputationis  compendio 
constringentes  dividemus  in  quinque  articulos,  sequenti  or- 
dine. Scii,  imprimis  quaeremus  an  Deus  nominari  possit 
(art.  1);  quo  affirmato,  quia  nomina  aut  communia  aut  pro- 
pria sunt,  de  communibus  agemus  in  tribus  articulis:  siqui- 
dem ista  nomina  respicere  Deum  possunt,  primum  absolute 
et  ex  aeternitate  tum  quoad  rationem  significatam,  (art.  2), 
tum  quoad  praedicationis  modum  de  Deo  et  creaturis  (art.  3),. 
deinde  relative  seu  per  respectum  ad  creaturas  et  ex  tem- 
pore (art.  4).  Succedet  sermo  de  nominibus  propriis  (art.  5). 

AETICULUS  I. 

Utrum  aliquod  nomen  Deo  conveniat. 

(I  Q.  XIII,  aa.  1,  12) 

Cum  apud  Christianos,  tum  apud  gentiles  perantiquum 
axioma  fuit  Deum  esse  ineffabilem:  quod  quidem  nonnulli 
nimis  absolute  intelligendum  rati  sunt,  dum  veritas  in  me- 
dio consistit.  — Modo  propositum  est  de  nominibus  simul 
et  enunciationibus  affirmativis  summatim  inquirere,  an  de 
Deo  praedicari  queant. 

Conclaiiiio  1^.  — Deus  potest  ex  creaturis  a xobis  nomi- 

nari, NON  TAMEN  SECUNDUM  QUOD  EST  IN  SE. 

Pars  evincitur:  l'"  ex  usu  Sac.  Litterarum.,  v.  g.  ex 
illo  (Ex.  XV,  3):  Quasi  vir  pugnator.  Omnipotens  nomen 
ejus’,  necnon  ex  Augustini  suffragio  (Tract.  XIII  in  Joan. 
n.  5) : « Omnia  possunt  dici  de  Deo,  et  nihil  digne  dicitur.  » 

2*^  Ex  ratione.  — Cum  voces  sint  signa  conceptuum,  con- 
ceptus autem  similitudines  rerum,  patet  vocabula,  medianto 
intellectus  conceptione,  ad  res  significandas  referri,  ideoque 

aliquid  a nobis  nominari  posse  secundum  quod  sub'  nostra 
intellectione  cadit.  Atqui,  ut  ex  praecedentibus  constat,  po- 
test Deus  a nobis  cognosci  ex  creaturis  secundum  habitudi- 
nem principii,  et  per  modum  remotionis  et  excellentiae. 
Ergo  pariter  potest  a nobis  ex  creaturis  nominari. 

2^  Pars  proh.  — 1*"  Huc  refertur  illud  (Prov.  XXX,  4) : 
Qtiod  nomen  ejus^  et  quod  nomen  Filii  ejits,  si  nosti  ? — 
Accedunt  quaecumque  in  sacra  traditione  de  ineffabilitate 
Supremi  Numinis  passim  enunciantur. 

2'^  Nomen  quidditativum,  exprimens  rei  definitionem  at- 
que essentiam,  ut  homo,  iis  a nobis  imponi  potest  de  quibus 
definiendo  accipimus  quid  in  se  sint  secundum  substantiam. 
Atqui  in  hac  vita  nequit  Deus  a nobis  per  essentiam  vi- 
deri. Ergo.  — Immo  nec  heati^  proprie  loquendo,  possunt 
Deum  quidditative  nominare,  utpote  qui  neque  per  impres- 
sam neque  per  expressam  similitudinem  repraesentabilis 
est;  sed  solus  Deus  seipsum  quodammodo  perfecte  nomi- 
nat, verbum  coaequale  sibi  generando.  Unde  nomen  ejus  in 
frontibus  eorum  scribendum  (de  quo  in  Apoc.  XXII,  4)  non 
est  aliud  quam  ipsum  Dei  Verbum,  ut  forma  intelligibilis, 
qua  beati  Deum  intuentur. 

Coroll.  — l""  Ergo  nomina  tum  concreta  tum  abstracta^ 
etsi  deficienter,  Deo  conveniunt:  nam  ad  exprimendam  Dei 
subsistentiam  atque  perfectionem  concretis  utimur  vocibus, 
quippe  quae  penes  nos  ea  significant  in  quibus  subsistentia 
et  perfectio  reperitur,  scii,  composita;  ad  exprimendam 
vero  divinam  simplicitatem,  abstracta  nomina  adhibemus, 
quae  apud  nos  formas  simplices,  non  ut  subsistentes,  sed  ut 
quibus  res  subsistunt,  promunt.  Deficientia  autem  est,  ut  pa- 
tet, in  modo  significandi  ob  altis  simam  unitatem  rei  signi- 
ficatae, quam  ex  creaturis  et  per  modum  creaturarum  no- 
minare debemus. 

2*^  Verba  et  participia  consignificantia  tempus  de  Deo 
quoque  congruenter  praedicantur,  ex  eo  quod  aeternitas  omne 
tempus  includit:  sicut  enim  simplicia  subsistentia  appre- 
hendere et  significare  non  possumus  nisi  per  modum  com- 
positorum, ita  simplicem  aeternitatem  intelligere  voceque 
exprimere  non  valemus  nisi  per  modum  temporalium. 

3°  Pronomina  demonstrativa  de  Deo  dicuntur,  non  sane 
ad  aliquid  sensibile,  sed  ad  aliquid  intelligibile  desi- 
gnandum. 


Conclusio  2^".  — Propositiones  affirmativa  vere  pos- 
sunt DE  Deo  formari;  affirmativae,  inquam,  quia  de  nega- 
tivis nulla  haesitatio. 

1''  Fidei  falsum  non  subest.  Atqui  plurimae  propositiones 
affirmativae  fidei  subduntur,  v.  g.  Deus  est  trinus  et  unus, 
Deus  est  omnipotens,  etc.  Ergo. 

2'^  Omnis  propositio  affirmativa  significat  identitatem 
aliquam  secundum  rem  praedicati  et  subjecti,  cum  distinc- 
tione eorumdem  secundum  rationem.  Atqui  haec  duo  in  Deo 
reperiuntur.  Ergo.  Major  patet:  a)  primo  inductive^  tum 
in  propositionibus  accidentalibus,  v.  g.  homo  est  albus,  tum 
in  propositionibus  essentialibus,  v.  g.  homo  est  animal,  tum 
in  propositionibus  identicis,  v.  g.  Petrus  sibi  idem  est,  ubi 
intellectus  id  quod  ponit  ex  parte  subjecti  trahit  ad  par- 
tem suppositi,  quod  vero  ponit  ex  parte  praedicati  trahit  ad 
naturam  formae  in  supposito  existentis.  h)  Secundo  ratione: 
propositio  enim  affirmativa  subjectum  et  praedicatum  habet 
per  copulam  conjuncta,  ita  ut  praedicatum  teneatur  forma- 
liter,  et  subjectum  materialiter.  Atqui  pluralitati  termino- 
rum correspondet  diversitas  secundum  rationem,  composi- 
tioni vero  copulae  identitas  rei  significatae.  Ergo.  Minor 
quoque  liquet : nam  Deus  in  se  consideratus  est  omnino 
simplex  ut  unus,  i.  e.  unius  formalis  rationis  omnia  elevate 
comprehendentis,  ut  commentatur  Cajetanus;  sed  tamen 
intellectus  noster,  ob  infirmitatem  suam,  secundum  diver- 
sas conceptiones  seu  composite  ipsum  percipit,  licet  optime 
noscat  hisce  omnibus  conceptionibus  unam  eamdemque  rem 
simplicem  respondere.  Igitur  pluralitatem  quae  est  secun- 
dum rationis  conceptus  repraesentat  pluralitas  subjecti  et 
praedicati;  unitatem  vero  Dei  in  se  sumpti  repraesentat 
compositio  copulae  unientis. 

ARTICULUS  II. 

Quanam  ratione  nomina  dicta  de  Deo  ei  conveniant. 

(Art.  2-4). 

1°  Nemo  non  perspicit  quam  rationalis  sit  processus 
hujus  articuli;  in  quo,  jam  explorata  quaestione  an  Deus 
nominari  possit,  aperiendum  proponitur  quid  in  Eo  sit  no- 
minabile  quove  modo  nominatio  contingat.  Aliud  enim  est 
res  significata  per  nomen,  aliud  ratio  secundum  quam  in- 
telligitur  et  nominatur.  Quoad  vero  significandi  modum ^ 
ratio  nominum  vel  proprie  vel  metaphorice,  vel  synonyme 
vel  non,  significari  potest.  Unde  tribus  conclusionibus  lo- 
cus dabitur. 

2''  Tria  distingui  possunt  genera  nominum  de  Deo.*  ne- 
gativa^ ut  incorporeus,  immensus,  etc ; relativa^  ut  Domi- 
nus, finis,  efficiens;  et  positiva  absoluta^  ut  ens,  vivens,  sa- 
piens, etc. 

3*^  Jam  vero  non  quaeritur  nec  dubitatur  de  primo  aut 
secundo  genere,  sed  de  tertio  tantum.  — Manifeste  enim 
constat  negativa  nullo  modo  significare  Dei  substandam. 

sed  remotionem  alicujus  ab  ipso,  quantum  ad  significatam 
rationem,  licet  ex  natura  rei  significatae  perfectionem  po- 
nant. Relativa  etiam  dicunt  tantummodo  habitudinem  Dei 
ad  aliud  secundum  rationem,  vel  potius  relationem  realem 
creaturae  ad  ipsum.  Nihil  proinde  obstat  quin  utraque  pro- 
prie intelligantur,  atque  secundum  diversa  negata  vel  di- 
versos effectus  connotatos  diversas  rationes  importent. 

Couciiisio  l''.  — Nomina,  de  Deo  absolute  affirmata,  non 

SIGNIFICANT  MERAM  NEGATIONEM,  SED  IPSAM  DeI  SUBSTANTIAM, 
LICET  IMPERFECTE.  — Coiiclusio  dirigitur  contra  eos  qui  di- 
cunt cum  Rahhi  Moyse  Deum  v.  g.  « esse  viventem  » sibi 
velle  « non  esse  mortuum  » vel,  cum  aliis,  « esse  causam 
vitae  » in  viventibus,  et  ita  porro. 

Prob.  pars  negativa  ex  tribus  inconvenientibus.  — a) 
Primo  quidem  secundum  neutram  harum  positionum  posset 
assignari  ratio  cur  quaedam  nomina,  v.  g.  bonus,  magis  di- 
cerentur de  Deo  quam  alia,  puta  quam  corpus:  praedicatio 
enim  corporis  removet  aliquid,  scii,  ens  in  potentia,  necnon 
Deus  est  causa  corporum  sicut  et  bonorum.  — h)  Secundo 
sequeretur  omnia  nomina  dicta  de  Deo  per  posterius  dici 
de  ipso,  utpote  quae,  formaliter,  prius  creaturis  quam  Deo 
convenirent.  — c)  Tertio  accedit,  utramque  opinionem  ad- 
versari intentioni  loquentium  de  Deo. 

Deci.  2^"  pars^  ubi  affirmatur  nomina  positiva  et  absoluta 
substantialiter  praedicari  de  Deo,  licet  imperfecte : quod  sic 
patet.  — Nomina  significant  . Deum,  prout  a nobis  cogno- 
scitur. Atqui  intellectus  noster  sic  Deum  ex  creaturis  co- 
gnoscit, secundum  quod  res  ipsum  repraesentant.  Ergo  no- 
mina sic  Deum  significant  prouti  divina  substantia  in  crea- 
turis repraesentatur.  Atqui,  ut  accepimus  (Disp.  II,  Q.  II), 
Deus  in  se  praehabens  omnes  creaturarum  perfectiones  in 
creaturis  repraesentatur  non  sicut  aliquid  ejusdem  speciei 
vel  generis,  sed  sicut  excellens  principium,  a cujus  forma 
effectus  deficiunt  aliqualem  tamen  similitudinem  conse- 
quendo. Ergo  praedicta  nomina  divinam  substantiam  signi- 
ficant secundum  quamdam  generaliorem  rationem  perfe- 
ctionum Deo  et  creaturis  communiter  convenientium,  idcirco 
realiter  sed  imperfecte.  — Unde,  cum  dicitur:  « Deus  est 
bonus,  » non  est  sensus:  '<  Deus  est  causa  bonitatis  » vel 
« Deus  non  est  malus;  » sed  « id  quod  bonitatem  in  crea- 
turis dicimus  praeexistit  in  Deo,  et  hoc  quidem  eminentius  » 
prouti  innuitur  ex  defectivo  significandi  modo;  licet  no- 
men illud,  quantum  ad  impositionem^  a processibus  seu  ef- 
fectibus Dei  imprimis  derivatum  sit. 

Conclusio  2*".  Nomina,  qu^  in  suo  significatu  formali 

Nomina  enim  duplicis  generis  sunt:  quaedam  ita  signi- 
ficant perfectiones  a Deo  procedentes  ut  ipse  modus  imper- 
fectus, quo  a creaturis  participantur,  in  nominis  significatu 
inclusum  sit,  et  haec  sunt  quae  exprimunt  perfectiones  mix- 
tas^ nempe  virtualiter  tantum  in  Deo  existentes,  ut  corpus, 
lapis,  homo ; quaedam  vero  significant  ipsas  perfectiones 
absolute  quin  participationis  modus  in  formali  significatu 
claudatur,  et  haec  sunt  quae  exprimunt  perfectiones  omnino 
simplices^  ut  ens,  bonum,  vivens.  Atqui,  dum  nomina  prioris 
generis  metaphorice  tantum  Deo  conveniunt,  reliqua  pro- 
prie et  form aliter  Ei  tribuenda  sunt. 

Sane,  in  his  nominibus  duo  considerare  est:  perfectiones 
ipsas  significatas,  ut  bonitas,  vila,  sapientia,  et  significandi 
modum  seu  cons]gnificationem,  puta  quod  sapientia  sit  acci- 
dens, qualitas,  temporis  conditione  affecta.  Atqui  id  quod 
directe  nomen  significat  est  ipsa  perfectio  absolute  et  forma- 
liter  Sumpta,  prius  et  eminentius  in  Deo  existens,  dum  si- 
gnificandi modus  seu  coiisignihcatio  se  tenet  in  obliquo  et 
ex  parte  intellectus  perfectiones  illas  ex  creaturis  colligen- 
tis atque  per  modum  creaturarum  significantis.  Ergo  prae- 
dicta nomina  proprie,  immo  magis  et  prius  de  Deo  dicun- 
tur quam  de  ipsis  creaturis  secundum  se,  licet  non  quan- 
tum ad  significandi  modum. 

Coiieliii^io  3^.  — Nomina,  dicta  di:  I)i:o,  non  scnt  syno- 
nyma. — Id  imprimis  contra  Arianos  et  Anomaeos  tenen- 
dum est,  qui  nomina  omnia  divina  significare  volebant  so- 
lam naturam  seu  essentiam,  ut  inde  quidquid  in  personis 
distinctionis  est  ad  differentiam  essentiae  traherent. 

Proh.  — V Plura  s^monyma,  sibi  invicem  adjuncta,  nu- 
gationem  adducunt,  puta  si  vestis  dicatur  indumentum. 
Atqui  in  Scriptura  et  Ecclesiae  loquendi  usu,  ubi  nihil  nu- 
gatorium est,  plura  simul  nomina  de  Deo  feruntur,  v.  g. 
(Jerem.  XXXII,  19) : Fortissime^  magne^  potens^  Dominus 
exercituum  nomen  tihi.  Ergo. 

2'’  Nomina  synonyma  ea  dicuntur  quae  significant  unum 
secundum  unam  rationem  : quae  enim  significent  rationes 
diversas  unius  rei  non  primo  et  per  se  unum  significant, 
sed  mediantibus  conceptionibus  intellectus,  ideoque  syno- 
nyma non  sunt.  Atqui  nomina  divina,  licet  unum  quid 
simplex  a parte  rei  et  ultimo  significent,  tamen  proxime 
plures  et  diversas  rationes  intellectas  important ; quae  qui- 
dem ideis  diYunis  exacta  similitudine,  imperfecte  vero  di- 
vinae substantiae  ejusque  eminentiae  respondent.  Ergo.  Mi- 
nor ostend:  etenim  ratio,  quam  exprimit  nomen,  est  con- 
ceptio intellectus  de  re  significata.  Atqui  intellectus  noster, 
cum  cognoscat  Deum  ex  creaturis,  ad  eum  intelligendum 
format  conceptiones  proportionatas  perfectionibus  proce- 

dentibus  ab  Ipso  ad  creaturas:  quae  quidem  perfectiones  in 
Deo  praeexistunt  unite  et  simpliciter,  in  creaturis  vero  di- 
vise et  multipliciter  recipiuntur.  Ergo  sicuti  diversis  crea- 
turarum perfectionibus  respondet  unum  simplex  principium 
per  illas  varie  repraesentatum,  ita  variis  mentis  nostrae  con- 
ceptionibus una  respondet  res  simplicissima  secundum  hos 
conceptus  imperfecte  intellecta.  Ergo,  etc. 

ARTICULUS  III. 


Ufrion  ea  quae  de  Deo  et  creaturis  dicuntur  univoce 
dicantur  de  ipsis. 


fArt.  5-6) 


Quid  in  Deo  nomina  significent,  proxime  perspeximus ; 
quae  cum  ex  creatis  rebus  desumantur,  ultro  jam  se  dubium 
offert  de  indole  illorum  comparativa,  prouti  nempe  Deo 
simul  et  creaturis  significandis  inserviunt.  — Et  U mone- 
mus praesentis  articuli  argumentum,  inter  caetera  gravissi- 
mum, maximo  cum  studio  pertractandum  esse  ; eo  enim 
vera  certaque  creaturas  inter  atque  Deum  confinia,  jam 
superius  adumbrata  (Disp.  II,  Q.  II,  a.  3),  apprime  defi- 
niuntur, ita  ut  omnis  aequivocandi  via  Pantheistis  et  Onto- 
logistis  praeclusa  maneat. 

Verum  2°  ad  meliorem  rei  intelligentiam  nonnulla  de  ana- 
logia praemittere  juverit. 

a)  Analoga  ea  dicuntur  quorum  nomen  commune  est, 
ratio  autem  significata  objecti  ve  nec  omnino  eadem  nec 
omnino  diversa,  v.  g.  visio  in  sensu  et  intellectu  : quae  qui- 
dem idcirco  medium  tenent  inter  univoca  et  pure  aequi- 
voca.  — Unitoca  enim  sunt  quorum  nomen  commune  est, 
n(mnon  ratio  significata  per  nomen  eadem  prorsus  in  singu- 
lis nominatis,  v.  g.  homo  in  Socrate  et  Platone.  — ^qui- 
voca  vero  vocantur  quorum  nomen  commune  est,  at  ratio 
significata  pro  singulis  nominatis  omnino  diversa,  ut  canis 
de  quadrupede  et  astro. 

h)  Solet  analogia  trifariam  partiri,  ita  ut  una‘ recenseatur 
minus  propria  seu  inaequaHtatis,  secunda  magis  propria 
seu  attributionis,  et  tertia  propriissima  seu  proportionali- 
tatis.  Ratio  enim  aliqualiter  eadem,  communi  nomine  signi- 
ficata, potest  primum  di  versificari  ex  eo  quod  perfectius  et 
minus  perfectum  esse  habet  in  pluribus,  sicut  corpus,  aequa 
ratione  dictum  de  minerali  et  planta,  perfectius  tamen  esse 
in  planta  sortitur:  quae  analogia,  secundum  esse  tantum, 
dicitur  inaequalitatis,  atque,  logice  inspecta  seu  secundum 
mentis  intentionem,  trahitur  ad  univocationem.  --  Potest 
secundo  fieri  ut  ratio,  communi  nomine  significata,  sit  eadem 
ex  parte  termini,  diversa  vero  secundum  diversas  habitu- 

clines  ad  illnm  terininnm,  v.  g.  sanum  commune  est  animali, 
medicinae  et  colori,  at  competit  animali  ut  termino  ad  C[uem 
medicina  velut  causa,  color  vero  velut  signum,  habitudinem 
dicunt:  et  tunc  plura  dicuntur  analoga  secundum  attribu- 
tionem, quod  est  secundum  intentionem  et  non  secundum 
esse.  — Tertio  demum,  si  ratio  communis  nominis  aliquali- 
ter  diversificetur  tum  secundum  esse  tum  secundum  inten- 
tionem, attamen  proportionaliter  eadem  sit  in  pluribus,  ut 
in  exemplo  jam  allato  de  visione  visus  et  intellectus,  ana- 
logiam habemus  proportionalitatis. 

c)  Quod  analogiam  attributionis  attinet,  prima  et  funda- 
mentalis conditio  est  quod  sit  secundum  denominationem 
extrinsecam  tantum;  quatenus  solum  primum  analogatum 
tale  est  formaliter,  caetera  autem  talia  denominantur  extrin- 
sece.  — Ad  hoc  quidem  analogiae  genus  praecipue  pertinet 
distinctio  in  analogiam  duorum  ad  tertium,  ut  coloris  et 
medicinae  ad  animal  sanum,  et  in  analogiam  unius  ad  alte- 
rum, ut  medicinae  ad  sanitatem  animalis  cujus  causa  est ; 
verum  distinctio  eadem  secundario  convenit  etiam  cuilibet 
analogiae,  prouti  ipse  S.  Doctor  in  praesenti  articulo  innuit. 

d)  Analogia  proportionalitatis,  in  qua  potissime  vis  est 
analogiae,  confundi  non  debet  cum  simplici  duorum  propor- 
tione secundum  certam  distantiam,  v.  g.  binarii  cum  unitate, 
quae,  ut  ait  Satolli,  est  quasi  substratum  analogiae  secundum 
attributionem  et  ad  eam  reduci  potest;  sed  magis  reponenda 
est  in  similitudine  duarum  proportionum  ad  invicem,  quin 
determinata  extremorum  distantia  exigatur,  sicut  senarius 
convenit  cum  quaternario  ex  hoc  quod  quemadmodum  ille 
est  duplum  ternarii,  ita  iste  binarii  h — Duobus  modis 
contingit,  metaphorice  et  proprie:  metaphorice  quidem, 
quando  nomen  illud  commune  unam  absolute  rationem  for- 
malem habet,  quae  in  uno  analogatorum  salvatur  et  per 
metaphoram  de  alio  dicitur,  ut  ridere  de  homine  et  de  prato; 
l^roprie  vero,  quando  nomen  commune  in  utroque  analoga- 
torum absque  metaphora  dicitur,  ut  principium  in  corde  re- 
spectu animalis  et  in  fundamento  respectu  domus.  - Quae- 
renti quomodo  distinguatur  analogum,  puta  ens,  ab  analoga,- 
tis,  scii,  substantia,  quantitate,  qualitate,  etc.,  respondendum 
est  distingui  atque  abstrahere,  tam  quoad  conceptum  obie- 
cQvum  quam  mentalem,  sicut  unum  proportione  a multis 
simpliciter,  prouti  v.  g.  ens  in  dato  exemplo  significat,  nec 
absolute  substantiam,  quantitatem,  qualitatem,  neque  rem 
quamdam  eis  communem,  sed  omnium  quidditates  ut  simi- 
les secundum  proportiones  ad  sua  esse  seu  ut  easdem  pro- 
portionaliter “. 


’ — Cf.  Q.  II  de  Verit,  a.  11. 

' — Cf.  Cajet..  Opusc.  De  nominum  analogia,  necnon  Carcl.  Satolli  in 
praes,  art:  ubi  haec  materia  fuse  soJideque  tractatur. 

3°  Igitur,  his  prseobservatis  quas  cuj usque  menti  sedulo 
inscribenda  sunt,  proximum  est  ut  Auctoris  doctrinam  in 
lucem  proferamus. 

Couclusio.  — Nomina,  communia  Deo  et  creaturis,  de  eis 

DICUNTUR  NON  UNIVOCE,  NEC  PURE  .^^QUIVOCE,  SED  ANALOGICE.  — 

Est  conclusio  theologica  tribus  constans,  et  probatur  per 
partes. 

l'""  Pars.  — Nomina,  communia  Deo  et  creaturis,  signi- 
ficant perfectiones  quae  in  Deo  sunt  ut  in  causa  prima  uni- 
versalissima, in  creaturis  vero  tanquam  in  effectibus  non 
adaequantibus  causae  suae  virtutem.  Atqui  nihil  univoce  di- 
citur de  effectibus  et  causa  secundum  ea  omnia  in  quibus 
effectus  virtutem  causae  non  adaequant.  Ergo.  Maj.  ut  nota 
relinquitur  ; ostenditur  minor  ratione  et  inductione,  a)  Ba- 
tione:  nomen  enim  univocum  esse  non  potest  cujus  non 
maneat  eadem  omnino  significata  ratio.  Atqui  omnis  effectus 
non  adaequans  virtutem  causae  agentis  recipit  agentis  simi- 
litudinem, non  secundum  eamdem  rationem,  sed  deficienter; 
ita  ut  quod  divisim  et  multipliciter  reperitur  in  effecti- 
bus, simpliciter,  unite  et  eminentiori  modo  in  causa  praeha- 
beatur,  sicut  sol  secundum  unam  suam  virtutem  varias  ac 
multimodas  formas  in  istis  inferioribus  producit.  Ergo,  h) 
Inductione  : siquidem,  cum  aliquod  nomen  ad  perfectionem 
pertinens  de  creatura  dicitur,  significat  illam  perfectionem 
distinctam  ab  aliis  non  modo  mentaliter,  sed  et  fundamen- 
taliter (>x  propria  quidditatis  ratione;  puta,  cum  hoc  nomen 
sapiens  de  homine  dicitur,  exprimimus  perfectionem  ab  es- 
sentia et  esse  hominis  distinctam  ex  vi  conceptus  ac  defi- 
nitionis essentialis  sapientiae  creatae;  sed  cum  idem  nomen 
de  Deo  profertur,  non  intendimus  significare  aliquid  distin- 
ctum ab  ejus  essentia,  potentia  vel  esse,  sed  aliquid  in  una 
formali  ratione  superioris  ordinis  eminenter  claudens  atque 
identificans  omnem  simplicem  perfectionem.  CJnde  hoc  no 
men  sapiens^  de  homine  dictum,  quodammodo  circumscribit 
et  comprehendit  rem  significatam;  non  vero  cum  de  Deo 
dicitur:  tunc  enim  relinquit  rem  significatam  ut  incompre- 
hensam et  excedentem  nominis  significationem.  Idipsum 
dicatur  de  aliis  nominibus. 

Conf.  — Nam.  l'’  nomen  univocum  significat  communi- 
tatem speciei  vel  generis^  supra  quam,  ut  patet  ex  Disp.  II, 
longe  eminet  divina  natura:  sic  sapientia,  dum  in  creatu- 
ris ad  qualitatis  genus  pertinet,  semel  ac  transferatur  in 
Deum,  imperfectionem  illam  exuit,  retinens  id  tantum  quod 
perfectionis  est  cae teris  perfectionibus  identice  conjunctum. 
— 2'"  Plus  distat  Deus  a creaturis  quam  quaecumque  crea- 
turae ab  invicem.  Atqui  creaturae  nonnullae,  v.  g.  quae  genere 
non  conveniunt,  sic  distant  ut  nihil  univoce  de  eis  prae- 
dicari queat.  Ergo  a fortiori^  etc. 

2'"  Pars  conci,  breviter  expeditur.  — Nomina  enim  pure 

sequivoca  sunt  quorum  ratio  est  totaliter  diversa,  ita  ut  ab 
uno  non  possit  aliud  cognosci  nec  demonstrari,  sed  necessa- 
rio incidat  fallacia  aequivocationis.  Atqui  quod  ex  creaturis 
nihil  de  Deo  possit  attingi  et  efficaciter  demonstrari,  tum 
philosophi  sola  ratione  ducti,  tum  theologi  Ap.  verbis  (E-om. 
I)  innixi  falsum  esse  denuntiant.  Ergo. 

3'"  Pars  superest,  ex  praemissis  sponte  fluens.  — Eevera 
nomina  communia  Deo  et  creaturis  eatenus  proferuntur, 
quatenus  vigeat  aliquis  ordo  creaturae  ad  Deum  ut  ad  prin- 
cipium et  causam  in  qua  excellenter  praeexistunt  omnes  re- 
rum perfectiones.  Atqui  hic  communitatis  modus  medius 
consistit  inter  puram  aequivocationem  et  simplicem  uni- 
vocationem.  Ergo  nomina  illa  analogice  dicuntur. 

Duo  sub  hac  conci,  parte  notabimus  . — Et  V analogia 
hic  accipienda  est  primum  et  principaliter  secundum  pro- 
porfionalifatem,  secundario  autem  et  consequenter  secun- 
dum attributionem,  a)  Nam  prima  ratio  nominandi  Deum 
ex  creaturis  in  hoc  fundatur  quod  istae  intrinsece  et  for- 
maliter  participant  modo  suo,  scii,  proportionalitate  qua- 
dam, perfectiones  quae  ex  Deo  manant  et  juxta  quas  Deum 
significamus.  — b)  Yerum  consequenter  analogia  attribu- 
tionis Deum  inter  et  creaturas  agnoscenda  est,  quatenus 
res  creatae  referuntur  ad  Deum  ut  ad  principium  efficiens, 
exemplare  et  finale:  efficiens  a quo  pendent ; exenu)lare  quod 
imitantur ; et  finale  ob  quod  existunt  et  agunt.  Hunc  a Deo, 
extrinsece  et  causaliter,  denominari  possunt,  puta  si  dican- 
tur bonae  bonitate  divina  (I,  Q.  YI,  a.  4). 

2"  Analogia  quam  modo  statuimus  non  est  duorum  ad 
tertium,  sed  unius  ad  alterum,  scii,  creaturae  ad  Deum,  sa- 
pientiae creatae  ad  sapientiam  divinam,  etc.,  prout  nominis 
ejusdem  absoluta  et  perfecta  ratio  convenit  Deo,  creaturis 
autem  omnibus  per  participationem.  Eatio  est,  quia  in 
primo  modo  praedicandi  « oportet  esse  prius  duobus 

ad  quod  ambo  respectum  habent,  sicut  substantia  ad  quan- 
titatem et  qualitatem;  in  secundo  autem  non,  sed  necesse 
est  unum  esse  prius  altero.  Et  ideo,  cum  Deo  nihil  sit  prius, 
sed  ipse  sit  prior  creatura,  competit  in  divina  praedicatione 
secundus  modus  analogiae  et  non  primus  » (De  Pot.  Q. 
YII,  a.  7). 

Corollaria  ex  dictis  duci  possunt:  scii,  a)  primo  nomina, 
metaphorice  dicta,  prius  dicuntur  de  creaturis  quam  de  Deo, 
qaia  dicta  de  Deo  nihil  aliud  significant  quam  similitudi- 
nem ad  tales  creaturas,  b)  Secundo  quae  proprie  Deo  con  - 
veniunt prius,  quantum  ad  rem  significatam,  dicuntur  de 
Ipso,  primo  analogato,  quam  de  creaturis,  in  quas  perfectio- 
nes quaelibet  a Deo  procedunt,  sed  quantum  ad  impositionem 
nominis  per  prius  tribuuntur  creaturis  quas  prius  cogno- 
scimus; unde  et  significandi  modum  habent  qui  creaturis 
competit. 

AETICULUS  IV. 

Utrum  nomina  quae  important  relationem  ad  creaturas 
dicantur  de  Deo  ex  tempore. 

Hactenus  disputata  respiciebant  communia  nomina 
significantia  Deum  absolute  ideoque  ab  omni  aeternitate : 
nunc  de  nominibus  importantibus  relationem  ad  creaturas 
inquiritur,  an  ex  tempore  dici  de  Deo  possint.  — Dubitandi 
ratio  non  parva  offertur,  cum  divina  nomina,  utpote  expri- 
mentia ipsam  Dei  substantiam,  nihil  temporaneum  admit- 
tere videantur. 

2°  Tres  hac  in  re  contigerunt  theologorum  sententiae.  — 
a)  Prima  est  Porretanorum^  dicentium  relativa  illa  nomina 
importare  relationes  reales,  ex  tempore  advenientes  Deo,  ad 
creaturas;  quae  quidem  opinio,  ad  quam  Nominales  saec. 
XIV,  ut  Go.hr iel  et  Marsilius,  proxime  accesserunt,  non 
modo  falsa,  sed  etiam  haeretica  merito  dijudicatur.  — h)  Se- 
cunda est  Scoti  aliorumque  docentium  nullam  sane  in  Deo 
reperiri  relationem  realem  ad  creaturam,  imo  nec  rationis, 
at  Deum  denominari  relatione  reali  creaturae  ad  Ipsum,  eo 
quod  falso  tenent  relationem  quamlibet  pro  termino  habere 
absolutum  et  non  correlativum  h — c)  Tertiam  sententiam 
S.  Thomae  recenseamus  quae  duobus  constat;  scii,  nullam  in 
Deo  relationem  realem  esse  ad  creaturas,  verum  in  Eo  poni 
relationes  rationis  quibus  ex  tempore  denominatur  et  ad 
creaturas  refertur. 

€ouciii<$io.  — Qu-«dam  nomina,  importantia  relationem  ad 

CREATURAM,  EX  TEMPORE  DE  DeO  DICUNTUR  ET  NON  AB  ^TERNO. 

l*"  Veritatis  hujus  patronum  habemus  D.  Augustinum 
(V  de  Trin.  16),  ubi  ait  relativam  hanc  appellationem,  Do- 
minuSy  Deo  convenire  ex  tempore. 

2®  Cum  Auctore  sic  argumentemur.  — In  Deo,  ex  hoc 
quod  creatura  realiter  ad  Ipsum  refertur,  exsurgit  relatio, 
non  quidem  realis,  sed  rationis  tantum  qua  refertur  ad  crea- 
turam. Atqui  nil  prohibet  quominus  nomina,  has  relationes 
rationis  importantia,  de  Deo  ex  tempore  praedicentur.  Ergo. 

Maior  decL  Ad  cujus  evidentiam  sciendum  est  quosdam 
posuisse  relationem  non  esse  rem  naturae,  sed  rationis  tan- 
tum : quod  apparet  esse  falsum,  eo  ipso  quod  res  naturalem 
ordinem  et  habitudinem  ad  invicem  habent,  citra  mentis 
operationem.  — Cum  vero  relatio  sit  ordo  et  habitudo  unius 
ad  alterum,  requirens  duo  extrema,  tripliciter  se  habere 
potest  ad  hoc  quod  sit  res  naturae  et  rationis,  a)  Quandoque 
enim  ex  utraque  parte  est  res  rationis  tantum,  quatenus 

’ — Cf.  Cajet,  in  h.  art. 

ordo  vel  habitudo  inter  aliqua  ex  sola  rationis  apprehen- 
sione nascitur ; quod  tripliciter  contingit:  aut  in  relatione 
alicujus  ad  seipsum,  aut  in  relatione  inter  ens  et  non-ens, 
aut  in  relatione  consequente  actum  rationis  in  sua  intel- 
lecta secunda  intentione  redeuntis,  puta  qu8e  efficit  genus. 
b)  Quandoque  vero  7'es  est  natiu’ae  ex  utraque  parte,  in 
quantum  extrema  relationem  induunt  secundum  aliquid  rea- 
liter  utrique  conveniens,  ut  patet  de  relationibus  conse- 
quentibus quantitatem,  qualitatem  et  actionem  vel  passio- 
nem; V.  g.  duplum  et  dimidium,  motivum  et  mobile,  pater 
et  filius,  etc.  c)  Quandoque  tandem  relatio  ex  una  parte  est 
res  naturae,  ex  altera  vero  res  rationis  tantum  ; et  hoc  ac- 
cidit, quandocumque  duo  extrema  non  sunt  ejusdem  ordinis 
seu  rationis  quoad  referibilitatis  causam  ; sicut  sensus  et 
scientia  referuntur  ad  sensibile  et  scibile,  quae  tamen,  prouti 
in  rerum  natura  existunt,  sunt  extra  ordinem  esse  sensibi- 
lis et  intelligibilis.  Et  ideo  in  scientia  quidem  et  sensu  vi- 
get relatio  realis,  secundum  quod  ordinantur  ad  sciendum 
vel  sentiendum  res ; sed  res  ipsae  in  se  consideratae,  quia 
tali  ordine  carent,  nonnisi  ratione  referuntur  ad  scientiam 
et  sensum,  quatenus  apprehenduntur  ut  termini  relationum 
sensus  et  scientiae. 

Igitur,  si  quid  detur  extra  totum  creaturae  ordinem  exi- 
stens  ita  ut  cuncta  ad  illud  necessario  ordinentur,  at  non  e 
converso,  jam  certo  constabit  creaturas  quidem  realiter  referri 
ad  ipsum,  verum  hoc  tantummodo  secundum  rationem  re- 
ferri ad  creaturas,  cointellecta  scii,  relatione  rationis  cor- 
respondente  relationi  reali  ex  parte  creaturarum.  Atqui 
hujusmodi  est  Deus.  Ergo,  etc. 

Proh,  minor.  Eatenus  enim  nomina,  significantia  praedi- 
ctas relationes  rationis  ad  creaturas,  non  possent  ex  tempore 
Deo  tribui,  quatenus  importarent  aliquam  ejus  mutationem 
vel  imminutionem.  Atqui  neutrum  habetur:  ergo,  a)  Nulla 
imprimis  involvitur  realis  mutatio  Dei  ipsius,  sed  solius 
creaturae,  sicut  columna  fit  et  dicitur  dextera  animali  absque 
sui  mutatione,  sed  animali  translato  : quo  sensu  exponenda 
sunt  verba  (Ps.  LXXXIX,  1):  Domine,  refugium  factus  es 
nobis.  Haec  autem  ut  clarius  pateant,  notandum  est  relativa 
distingui  secundum  esse  et  secundum  dici,  prouti  significent 
vel  ipsas  habitudines  relativas,  ut  servus,  pater,  filius,  vel 
magis  res  quas  relativae  habitudines  consequuntur,  ut  movens 
et  motum,  caput  et  capitatum,  etc.  Dnde  et  circa  nomina 
divina  id  observandum  est.  Quaedam  enim  significant  ipsam 
habitudinem  ad  creaturam,  ut  Dominus,  et  hujusmodi  non 
exprimunt  divinam  substantiam  directe,  sed  indirecte  tan- 
tum et  praesuppositive,  proindeque  tunc  solum  coeperunt 
verificari  de  Deo,  cum  actu  essent  creaturae.  Quaedam  vero 
directe  significant  essentiam  divinam,  et  ex  consequenti 

habitudinem  ad  exstantem  creaturam,  ut  Creator^  Salvator; 
at,  quia  in  totali  sua  significatione  utrumque  claudunt,  id 
circo  simpliciter  non  possunt  Deo  tribui  nisi  ex  tempore, 
licet  ex  parte  et  secundum  quid  ab  aeternitate  Ei  conve- 
niant. 

h)  Addemus  nullam  sequi  imminutionem  divini  dominii 
vel  cujuscumque  actus  supremae  potestatis  ex  hoc  quod 
nomen  relativum  significet  ex  tempore  relationem  rationis 
tantum,  a qua  Deus  Dominus  v.  g.  denominatur.  Siquidem 
non  minus  vere  ac  effective  Deus  dominatur  creaturae  quam 
creatura  ipsa  Ei  subjiciatur.  Unde,  cum  relatio  subjectionis 
realiter  sit  in  creatura,  sequitur  Deum  non  secundum  ratio- 
nem tantum,  sed  realiter  esse  Dominum;  seu,  ut  acute  com- 
mentatur Cajetanus,  licet  Dominus  in  Deo  denominetur 
formalitei%  non  a relatione  servitutis,  sed  a relatione  dominii 
quae  est  ens  rationis,  tamen  Deus  dicitur  realiter  Dominus 
ab  esse  reali  quod  ponit  in  creatura  vel  a realitate  servi- 
tutis cujus  est  terminus  formalis  secundum  rationem,  et 
terminus  fundamentalis  secundum  realitatem  divinae  po- 
testatis. 


AETICULUS  1'. 

De  nominibus  Dei  propriis. 

(Art.  8-11) 

Ad  reliquam  quaestionis  partem  gradimur,  ubi,  post  explo- 
rata nomina  communia,  de  propriis  agendum  superest.  — 
V Equidem  plerique  admittunt  impossibilitatem  nominis 
adaequati  pro  significanda  Suprema  Majestate;  attamen,  nil 
vetat  quominus  conemur,  quantum  fieri  potest,  nomina  plus 
minusve  propria  invenire  et  imponere. 

2®  Eevera  multa  sunt  nomina  hujusmodi,  praecipue  decem 
apud  Hebraeos  quae  recenset  S.  Hieron3mius ; nos  vero,  ex 
communiori  Sac.  Litterarum  usu.  tria  praesertim  agnoscimus 
atque  adhibemus:  videl.  Deus,  Qui  est,  Jehova  seu  Jeheva. 

3°  Porro  postremum  hoc  Jehova,  dictum  Tetraprammaton 
seu  quadrilitterum,  quod  constet  quatuor  litteris  hebraicis 
ita  sa'crum  Hebraeis  erat  ut  nunquam  vel  raro  illud  pro- 
nuntiarent; sed  cum  inter  legendum  occurreret,  loco  illius, 
ex  recepta  a majoribus  consuetudine  ordinarie  usurpabant 
Adonai,  quod  significat  Dominum.  — Nominis  illius  quo- 
dammodo m3"steriosi  sensus  communior  ab  eruditis  expo- 

’ — Notatu  dignum  est  apud  plures  gentes  Dei  nomen  coalescere  ex 
quatuor  litteris:  sic  dicunt  Persae  Syre,  Hetrusci  Esar,  Arabes  Alia,  As- 
syrii Adad,  Tureae  Agdi,  Graeci  Teos,  Latini  Deus,  Galli  Dieu,  Hispani 
Dios,  Germani  Gott,  Slavi  Bogh  etc. 

iiitur  pro  eodem  ac  qui  ei^t  vel  qui  erat  (cf.  Petavium,  Corn. 
a Lapide,  etc.);  Hebraei  vero,  ut  Auctor  probabile  habet,  illud 
imposuisse  videntur  ad  significandam  divinam  naturam 
prout  est  singularis  et  incommunicabilis. 

4°  Rem  praesertim  agitabimus  quoad  nomina  Deus  et 
Qiii  est. 

Couciiii^io  l''.  — Nomen  « Deus  » ita  significat  divi- 
nam NATURAM,  UT  SECUNDUM  REM  INCOMMUNICABILE  SIT,  VERUM 
SECUNDUM  OPINIONEM  ET  SIMILITUDINEM  ANALOGICE  COMMUNICARI 
POSSIT. 

1""  Pars  elucet  ex  facta  distinctione  inter  id  a quo  desu- 
mitur nomen,  et  id  ad  quod  significandum  imponitur.  — a) 
Sicut  enim  substantiam  rei  ex  proprietatibus  vel  operatio- 
nibus cognoscimus,  ita  non  raro  ex  iisdem  nominamus.  Jam- 
vero  Deus,  utpote  natura  ignotus  creato  intellectui,  inno- 
tescit nobis  ex  operationibus  vel  effectibus  suis,  maxime  ex 
universali  providentia  qua  mundum  regit.  Quocirca,  quan- 
tum ad  vocis  originem^  Deus  est  nomen  operationis,  ut  tes- 
tatur Damascenus  (I  Orth.  Fid.  c.  9)  triplicem  graecse  ety- 
mologiae sensum  assignans,  nempe  « curare  universa,  » vel 
« ardere  »,  vel  « considerare  omnia.  » — h)  Verum  nomen 
illud  ex  operatione  translatum  est  ad  significandam  divinam 
naturam,  sive  quod  in  Deo  operatio  et  natura  identificantur, 
sive  quia  ex  eflPectibus  ad  Dei  essentiam  quadantenus  capes- 
sendam assurgimus.  Unde  S.  Ambrosius  (1.  II  de  Fide, 
Prol.  n.  2)  ait  quod  « Deus  » significat  proprietatem  Dei- 
tatis. Atqui  Deum  ex  effectibus  cognoscimus,  non  quidem 
secundum  quod  in  se  est,  sed  per  modum  causalitatis,  nega- 
tionis et  eminentiae.  Ergo,  ex  loquentium  intentione  et  hu- 
mani generis  usu,  nomen  Deus  significat  divinam  naturam, 
non  perfecte,  sed  sub  ratione  alicujus  excellentissimi  quod 
est  principium  omnium  et  ab  omnibus  elongatum. 

2'  Pars  ostend.  — Nomen  significans  naturam  re  immul- 
tiplicabilem,  sed  quae  per  modum  naturarum  compositarum 
a nobis  inteliigitur,  atque  aliqualiter  participabilis  est, 
incommunicabile  quidem  est  secundum  rem,  verum  com- 
municari potest  secundum  falsam  opinionem,  necnon  per 
metaphorae  similitudinem.  Atqui  hujusmodi  est  nomen  Deus^ 
quo  significata  divina  natura  multiplicabilis  reipsa  non  est, 
attamen  per  modum  formarum  multiplicabilium  a nobis 
apprehenditur,  atque  insuper  nobilitate  gratiae  excellenter 
in  justis  participatur.  Ergo  nomen  illud  a)  secundum  rem 
incommunicabile  est  juxta  verba  f^Sap.  XIV,  21)  quibus 
gentes  corripiuntur,  quia  incommunicahile  nomen  lignis  et 
lapidibus  imposuerunt:  b)  communicabile  tamen  est  secun- 
dum opinionem  gentilium  colentium  idola,  prout  dicitur 
(Gal.  IV,  8):  His  qui  natura  non  sunt  dii  serviebatis ; c)  nec- 

non  seciiridum  quamdam  similitudinem,  ut  dii  dicantur 
qui  quidpiam  divinum  excellentiori  modo  participant,  secun- 
dum illud  (Ps.  LXXXI,  6):  Ego  dixi^  dii  estis  vos. 

d'"  Pars,  ubi  tuemur  communicationis  modum  analogicum 
cum  proprie  tum  metaphorice,  sic  evincitur.  — Nominum 
analogia,  non  vero  univocatio  nec  aequivocatio,  tunc  reapse 
habetur,  quando  nomen  secundum  unam  potiorem  significa- 
tionem acceptum  clauditur  in  definitione  ejusdem  nominis 
secundum  alias  significationes  sumpti  ob  habitudinem  et 
proportionem  quamdam ; ut  patet  de  sano  quoad  animal  et 
medicinam  vel  de  ente  quoad  substantiam  et  accidens.  Atqui 
hoc  nomen  Deus,  secundum  quod  pro  vero  Deo  sumitur,  in 
ratione  aliquali  Dei  accipitur  prout  dicitur  secundum  opi- 
nionem vel  participationem;  cum  enim  idolum  nominamus 
Deum,  nomine  Deus  significari  intelligimus  aliquid  de  quo 
nonnulli  opinantur  quod  sit  Deus,  unde  habetur  analogia 
proprie;  cum  vero  aliquem  appellamus  Deum  secundum 
gratiae  participationem,  intelligimus  nomine  Dei  aliquid 
similitudine  veri  Dei  quodammodo  ornatum,  quod  est  me- 
taphorice analogicum.  Ergo. 

C'011Clu$^io  2.'*"  — Hoc  NOMEN  « QLU  EST  » MAXIME  PROPRIUM 

EST  Dei  nomen;  juxta  ipsum  Dei  responsum  ad  Moysem  sci- 
scitantem de  ejus  nomine  (Ex.  III,  13-14):  Sic  dices  filiis 
Israel:  Qui  est,  misit  me  ad  vos.  — Quod  patet  ex  triplici 
ratione. 

1^^  Ex  significatione  immediata  illius  nominis.  — Hoc 
enim  nomen,  ut  cuique  apparet,  significat  non  formam  ali- 
quam, sed  ipsum  esse.  Atqui  esse  Dei  ita  est  ejus  essentia 
ut  id  nulli  alii  convenire  queat.  Ergo. 

2’  Ex  ejus  universalitate  seu  significandi  modo.  — Nam 
quanto  aliqua  nomina  sunt  minus  determinata  et  magis 
absoluta,  tanto  magis  proprie  de  Deo  a nobis  dicuntur: 
quippe  quo  determinatiora  sunt,  eo  magis  deficiunt  ab  in- 
finita amplitudine  divini  esse.  Atqui  quocumque  alio  nomine, 
V.  g.  Redemptor,  Sanctificator,  determinatur  aliquis  modus 
substantiae  rei,  sed  hoc  nomen  Qui  est  indeterminate  se 
habet  ad  omnes  essendi  modos,  nominans  infinitum  ipsum 
substantiae  pelagus.  Ergo. 

3°  Ex  ejus  consignificatione.  — Significat  enim  esse  in 
praesenti.  Atqui  haec  praesentialitas  maxime  Dei  propria  est, 
cujus  esse  nec  praeteritum  nec  futurum  novit.  Ergo. 

Coroll.  — 1"*  Facta  comparatione  inter  tria  praecipua 
nomina,  compertum  habebitur  hoc  nomen  Qui  est  magis 
proprium  Dei  esse  quam  nomen  Detcs  sub  quatnor  respec- 
tibus, nempe:  ob  originem  ab  esse,  ob  modum  significandi 
atque  consignificandi,  necnon  quia  quoad  nos  magis  expli- 
cativum  est  Supremi  Entis;  attamen,  ex  parte  ipsius  naturae 

divinae  in  se  sumptae,  ad  quam  significandam  nomen  impo- 
nitur, Deus  magis  complete  Deitatem  exprimit.  Forte,  inquit 
S.  Thomas,  adhuc  magis  proprium  est  nomen  Tetragram- 
maton^  quod  impositum  dicunt  ad  exprimendam  divinam 
substantiam  in  sua  inalienabili  singularitate. 

2°  Etsi,  generatim  loquendo,  nil  obstet  quin  Deus  appel- 
letur Absolutum^  vel  Idea^  vel  Ens^  tamen  inspecto  nefario 
sensu  quo  a pluribus,  scii,  a Pantheistis,  Idealistis  et  Onto- 
logis,  nomina  illa  accipiuntur,  ab  iis  distinendum  satius 
■judicabitur. 


DISPUTATIO  QUARTA 


DE  ATTRIBUTIS  DEI  RELATIVIS,  ET  IMPRIMIS  DE  IXTEL- 
LIGERE  DIVINO. 

Post  considerationem  eorum  quae  ad  divinam  substantiam 
seu  ad  Deum  absolute  sumptum  pertinent,  restat  investi- 
gandum de  iis  quae  pertinent  ad  ejus  operationem.  — Cum 
vero  operatio  quaedam  sit  in  operante  manens,  ut  intelligere 
in  intelligente  et  velle  in  volente,  quaedam  autem  in  exte- 
riorem effectum  procedens  ut  potentiae  executio,  prime 
disputabimus  de  intellectione  Dei  et  ejus  voluntate^  post  mo- 
dum de  ejus  potentia  quae  se  habet  ut  principium  transe- 
untis operationis. 

Disputatio  de  intellectione  divina  quadrupliciter  dividi 
poterit,  prouti  cou sideretur  1°  secundum  se  ratione  scientiae 
quam  inducit;  2®  secundum  ideas  quibus  rerum  scientia 
perficitur;  3®  secundum  veritatis  modum  qui  scientiam  coho- 
nestat; 4*"  secundum  vitae  perfectionem  quae  proprius  est 
entium  intelligentium  nobilitas. 

QU.ESTIO  PEIMA 

DE  SCIENTIA  DEI. 

Dei  scientia,  secundum  se  sumpta,  ab  Auctore  exploratur 
in  sexdecim  articulis  quos,  brevitatis  gratia,  ad  septem  redu- 
cemus. Videlicet  considerabimus  vel  esse  divinae  scientiae 
(art.  1),  vel  ejus  naturam  per  respectum  ad  objectum  sive 
primario  (art.  2)  sive  secundario  sumptum  saltem  in  genere 
(art.  3),  vel  ejus  qualitates  seu  proprietates  (art.  4).  — Obje- 
ctum vero  secundario  acceptum  poterit  etiam  in  specie  inve- 
stigari vel  quoad  singularia  (art.  5),  vel  quoad  futura  contin- 
gentia (art.  6).  — Qiiibus  accedet  postrema  inquisitio  de 
divisione  scientiae  divinae  (art.  7). 

Praesens  quaestio  non  levi  theologorum  studio  expendenda 
est,  quippe  quae,  praeter  alia,  summa  subministrat  principia 
ad  enodandum  difficillimum  ac  agitatissimum  problema  de 
actione  Dei  in  creaturis  liberis. 

AETICULUS  I.  ^ 

Utrum  in  Deo  sit  scientia. 

Scientia  dupliciter  sumitur:  a)  late  pro  omni  cognitione 
intellectiva  certa  et  evidenti;  h)  stricte  Qt proprie  pro  cogni- 
tione certa  et  evidenti  rerum  per  causas.  Quaerimus  modo 
de  scientia  primo  sensu,  veluti  confusim  et  transcenden- 
taliter. 

Illa  sciendi  nobilitas  ab  omnibus  Deo  attribuitur;  diver- 
simode tamen:  siquidem  nonnulli  dixerunt  scientiam  in  Deo 
esse  causaliter  tantum,  alii  vero  realiter  sed  metaphorice., 
plerique  autem  etiam  formaliter  perfectionem  illam  in 
supremo  Ente  agnoscunt 

Coueiusio.  — In  Deo  scientia,  formali  et  perfectissima 
RATIONE,  ponenda  EST.  — Hoc  fidei  dogma,  solemni  Concilio- 
rum aut  EE.  Pontificum  voce  sancitum,  perpetuo  resonat  in 
sacris  eloquiis,  nec  ratio  est  quamobrem  a formali  sensu  in 
metaplioricum  aut  causalem  trahatur. 

Sane  1*^  splendidissima  notio  scientiae  ac  sapientiae  Dei 
profertur  (Eccli.  I,  1-10):  Omnis  sapientia  a Domino  Deo 
esty  et  cum  illo  fuit  semper  et  est  ante  aevum....  Sapientiam 
Dei  praecedentem  omnia  quis  investigavit^  Prior  omnium 
creata  est  sapientia  et  intellectus  prudentiae  ah  aevo.  Fons 
sapientiae  verbum  Dei  in  excelsis....  et  effudit  illam  super 
omnia  opera  .sua  : et  praebuit  illam  diligentibus  se.  Ubi  se- 
ptem edocemur:  scii,  a)  omnem  sapientiam  sub  quacumque 
ratione  a Deo  procedere,  b)  idcirco  in  Eo  esse  velut  jure 
proprio  et  immutabili,  c)  immo  Dei  sapientiam  formalis- 
sime dici;  d)  derivatam  vero  esse  creationis  opera  primum 
in  Angelos  sub  modo  tum.  speculativo  tum  practico,  e)  hanc 
sapientiam  creatam  ad  Verbum  Dei  referri  ut  rivulos  ad 
fontem,  atque  f)  communiter  seu  in  naturali  ordine  per 
modum  effusionis  omnibus  communicari,  g)  specialiter  vero 
et  in  ordine  supernaturaU  diligentibus  Deum  praeberi  per 
modum  intimae  conjunctionis.  — Hinc  Apostolus  exclamans 
ait  (Eom.  XI,  33):  0 altitudo  divitiarum  sapientiae  et  scien- 
tiae Dei. 

Non  solum  Ecclesiae  Patres  eamdem  veritatem  una- 
nimi ore  proclamant,  v.  g.  cum  Augustino  (1.  II  ad  Simpli- 
cian.  Q.  II,  n.  2):  « Scit  Deus  et  praescit  ineffabili  modo  » 
etc,  sed  et  ipsi  ethnici  philosophi  praeclarum  suffragium  de 
divina  sapientia  reliquerunt.  Eminet  Aristoteles  qui  sub  fine 
speculationis  de  primo  omnium  principio  (XII  Metaphys.) 
ait  « mentem  supremam  nunquam  ab  intelligendi  actione* 
cessare  ». 

’ — Q.  II  de  Verit.y  a.  1. 

3°  Ratione  dupliciter  argumentabimur. 

Et  imprimis  a)  quasi  remote  ex  summa  Dei  perfectione, 
— Deo  nulla  perfectio  deest  quae  in  aliquo  genere  entium 
inveniatur.  Atqui  inter  perfectiones  rerum  potissima  est 
quod  aliquid  sit  intellectivum.  Ergo.  — Hujus  veritatis  suasio 
tantum  apud  homines  invaluit  ut  Graeci  ab  intelligendo 
nomen  Dei  imponerent  b 

h)  Proximius  et  proprie  proceditur  ex  summa  Dei  imma- 
terialitate.  — Immaterialitas  alicujus  rei  ratio  est  quod  sit 
cognoscitiva,  ita  ut  modum  immaterialitatis  sequatur  cogni- 
tionis modus.  Atqui  Deus  consistit  in  summo  immateriali- 
tatis. Ergo  summe  intelligens  esse  debet.  Minor  constat; 
probatur  major  quoad  utramque  partem.  — l”"  pars\  cogno- 
scentia a non  cognoscentibus  in  hoc  distinguuntur,  quod 
haec  nihil  habent  nisi  formam  propriam  qua  sunt,  illa  vero, 
praeter  formam  propriam  et  quin  eam  amittant,  nata  sunt 
habere  formam  rei  alterius;  nam  species  cogniti  est  in 
cognoscente.  Igitur,  dum  natura  non  cognoscentium  magis 
est  coarctata  atque  limitata,  cognoscentia  gaudent  majori 
naturae  amplitudine  et  extensione;  unde  effatum  illud:  « ani- 
ma est  quodammodo  omnia  ».  Atqui  coarctatio  cujuslibet 
actus  et  formae  provenit  ex  materia,  ita  ut  quo  forma  imma- 
terialior sit,  eo  magis  ad  infinitatem  quamdam  accedat. 
Ergo  immaterialitas  rei  radix  est  ejus  intellectualitatis.  Id 
ulterius  manifestatur  ex  eo  quod  materia  semper  et  neces- 
saria lege  formam  realiter  a se  distinctam  recipit  ad  tertium 
quidpiam  componendum;  cognoscens  vero  ita  recipit  spe- 
ciem cogniti  ut  compenetratione  quadam  fiat  ipsum  cogni- 
tum, immo  non  repugnat  cognitum  uniri  cognoscenti  per 
omnimodam  identitatem:  quod  sane  discrimen  in  modo  reci- 
piendi formas  ex  parte  materiae  et  ex  parte  cognoscentium 
tbesim  nostram  comprobat  'P  pars  maj.  inductione 

-patet : quia  enim  formae  elementorum  ac  vegetantium  omnino 
sunt  immersae  in  materia,  nullo  modo  cognoscere  possunt; 
sensitiva  vero,  cum  jam  de  materia  aliqualiter  emergant 
atque  species  qualitatum  sensibilium  sine  materia  recipiant, 
imperfecte  saltem  cognoscunt;  anima  autem  rationalis,  quia 
immaterialior,  perfectiorem  cognitionem  habet,  et  multo 
magis  angelus  cujus  immaterialitas  major  adhuc  existit.  Ergo 
modus  cognitionis  immaterialitatis  modum  consequitur,  ideo- 
que  in  Deo  perfectissimus  ac  formalissimus  esse  debet. 

Solv.  oi»j.  - Obj.  1.  — Scientia  est  habitus.  Atqui  habitus, 
utpote  medius  inter  potentiam  et  actum,  Deo  non  competit. 
Ergo. 

' — C.  G.  I,  44. 

— Cf,  Ca.jet.  in  li.  art. 

Resp.  D.  M:...  nt  est  in  creaturis,  C;  ex  intrinseca  sua 
ratione,  N.  --  C.  m.  — Keg.  conseq. 

Quandocumque  nomen  ab  aliqua  creaturae  perfectione 
desumptum  Deo  attribuitur,  secludatur  oportet  ab  ejus  signi- 
ficatione quidquid  pertinet  ad  imperfectum  essendi  modum 
qui  creaturis  competit.  Jamvero  scientia,  licet  ex  intrinseco 
et  formali  conceptu  nihil  aliud  dicat  nisi  ipsam  cognoscendi 
nobilitatem,  tamen  quoad  statum  in  creaturis  importat  qua- 
litatis genus  sub  quo  est  habitus.  Qua  de  causa  in  Deo,  ubi 
genus  non  est,  exuit  qualitatis  habitusque  rationem  ita  ut 
sit  substantia  et  actus  purus. 

Obj.  2.  — Scientia  est  cognitio  conclusionum  ex  princi- 
piis causata.  Atqui  nihil,  est  causatum  in  Deo.  Ergo. 

Resp.  D.  M\  scientia  late  sumpta,  N;  stricte  accepta,  S. 
d:  imperfecta  quidem,  C;  perfecta  simpliciter,  X.  — C.  m. 
— Keg.  conseq. 

Scientia,  non  quidem  late  sed  stricte  accepta,  apud  nos 
dicit  habitum  conclusionum  ex  principiis  partum,  qui  distin- 
guitur tum  ab  entelligentia  seu  habitu  principiorum,  tum  a 
sapientia  quae  speculatur  causam  altissimam,  tum  a pru- 
dentia quae  versatur  circa  agibilia.  Porro  quae  in  creaturis 
divisim  et  multipliciter  sunt,  in  Deo  simpliciter  et  unite 
existunt.  Quocirca  hos  omnes  sciendi  modos  Deus  una  et 
simplici  cognitione  comprehendit,  ita  ut  in  principiis  quidem 
conclusiones  videat,  non  tamen  ex  principiorum  habitu  habi- 
tum scientiae  causatum  consequatur.  — Potest  igitur  sim- 
plex Dei  cognitio  variis  illis  nominibus  significari  juxta 
illud  (Job.  XII,  IGj:  Apud  ipsum  est  sapientia  et  fortitudo; 
et  ipse  habet  consilium  et  inteUigentiam ; dummodo  ab  uno- 
quoque eorum  nominum  secludatur  quidquid  imperfectionis 
est  atque  retineatur  sola  perfectionis  ratio. 

Obj.  3 — Scientia  est  aut  universalis  aut  particularis. 
Atqui  in  Deo  non  est  universale  nec  particulare.  Ergo. 

Resp.  Z).  M:...  subjective,  X;  objective,  S.  d:  scientia 
commensurata  scitis  pluribusque  actibus  constituta,  C:  scien- 
tia supereminens  et  unico  actu  consistens,  K.  — I).  m:... 
per  modum  generis  et  differentiae,  C;  per  modum  perfec- 
tionis eminentioris  et  actualissimae,  — A\o.  conseq. 

Scientia  suhiective  sumpta  est  quid  individuale  nec  in 
universali  reponitur.  — Obiectice  autem  potest  esse  vel  uni- 
versalis vel  particularis,  prout  commensuratione  quadam 
ad  res  ipsas  vel  universalia  vel  particularia  .respiciat.  Ve- 
rurn  cognitio  sequitur  modum  cognoscentis,  et  quia  modus 
divinae  essentiae  longe  altior  est  modo  creaturarum,  hinc 
Dei  scienfia,  unico  eminentioii  actu  comprehensa,  in  sua 
singulari  unitate  concludit  quidquid  perfectionis  habeat 
scientia  creata  universalis  vel  particularis  h 

^ — Cf.  Q.  Ii  De  Veritate;  ubi  perniuitEe  objectiones,  spectantes  c.d  uni- 
versam quaest.  de  scientia  Dei.  solutae  inveniuntur. 

ARTICULUS  II. 

An  et  quomodo  Deus  seipsuni  primario  intelligat. 

(Art,  2-4). 

U Quemadmodum  distinguere  solemus  objectum  prima- 
rium alicujus  cognitionis  quod  per  se  primo  et  ratione  sui 
attingitur,  secundarium  vero  quod  consequenter  cognitio 
illa  attingit,  ita  etiam  unum  idemque  objectum,  quaUs  est  i 
essentia  divina,  sub  duplici  habitudine,  principali  et  secun-  \ 
daria,  considerari  potest. 

2""  Durandus  arbitratus  est  ens,  ut  sic,  prout  commune  ] 

analogice  dicitur  creato  et  increato,  constituere  objectum  ; 

primario  intellectum  divinae  cognitionis:  quod  quidem  nimis 
longe  a vero  dissonat,  I 

di"  Tria  sub  praesenti  articulo  concludentur:  unum  circa  1 

ipsam  cognitionem  quam  Deus  de  se  habet;  alterum  de  ^ 

modo  hujus  cognitionis  in  esse  intelligibili,  scii,  an  sit  com- 
prehensiva; tertium  de  ejus  conditione  in  esse  reali.  ] 

roiiciii^io  l^  — Deus  se  per  seipsum  intelligit,  velut  i 

OBJECTUM  PRIMARIO  ACCEPTUM. 

Proh.  P pars,  nempe  quod  Deus  se  per  seip.sum  intelli-  ^ 
git.  — Sane,  hoc  est  discrimen  inter  operationes  transeuntes 
et  immanentes  quod  in  primis  obiectum,  ad  quod  terminatur  ] 

operatio,  extra  operantem  sistit,  in  aliis  vero  objecturn,,  quod  \ 

significatur  ut  terminus,  in  ipso  operante  est;  ita  ut  secun-  i 

dum  quod  in  eo  praesens  existat  vel  potentia  vel  actu,  ope-  1 

ratio  vel  in  actu  primo  vel  in  actu  secundo  habeatur.  Atqui  j 

in  Deo  objectum  intelligibile,  quod  est  ipsa  essentia  divina  q 

summe  immaterialis  ideoque  summe  intelligibilis,  nedum  | 

potentia  vel  etiam  actu  informet  intellectum,  realiter  cum 
intellectu  identificatur  ob  hujus  maximam  actualitatem  ab  'i 
omni  potentialitate  liberam.  Ergo  intellectus  divinus  neque 
unquam  caret  specie  intelligibili,  neque  specie  a se  distincta 
informatur,  sed  se  per  seipsum  velut  per  adaequatam  spe- 
ciem intelligit. 

Apparet  2’"  pars  ex  eo  quod  objectum  primario  seu  prin-  - 
cipaliter  dictum  alicujus  intellectus  principium  est  ejus 
specificativum,  cujus  ratione  caetera  attinguntur.  Porro  nihil 
aliud  praeter  essentiam  divinam  ea  nobilitate  et  proportione  . 

gaudet  qua  intellectum  divinum  specificare  valeat;  omnia  j 

vero  vi  et  ratione  divinae  essentiae  a Deo  cognoscuntur.  Ergo.  | 

2''.  — Deus  seipsum  perfecte  comprehendit.  : 

Proh  — Tunc  aliquid  comprehendi  dicitur,  quando  per-  j 

venitur  ad  finem  cognitionis  ipsius  seu  quando  ita  perfecte 
cognoscitur  sicut  cognoscibile  est;  v.  g.  propositio  demons- 
trabilis comprehenditur  ex  eo  quod  demonstrative  scitur, 
non  autem  si  sola  ratione  probabili  cognoscatur.  Atqui  mani- 
festum est  Deum  ita  perfecte  seipsum  cognoscere  sicut 
cognoscibilis  est.  Ergo.  Min.  ostend:  etenim,  cum  ens  et 
verum  convertantur,  unumquodque  cognoscibile  est  prout 
est  actu  et  secundum  suse  actualitatis  modum.  Atqui  tanta 
est  Dei  virtus  in  cognoscendo,  quanta  sit  ejus  actu  alitas  in 
existendo:  siquidem  ex  eadem  immaterialitatis  radice  habet 
quod  sit  infinite  intelligibilis  et  infinite  cognosci ti vas.  Ergo. 
— Addere  hic  juverit  comprehensionem  de  Deo  praBdicari 
non  proprie  quasi  in  aliquo  claudi  possit,  sed  negative,  eo 
sensu  scii,  quod  nihil  ejus  ipsum  lateat. 

€oiiciii!$io  3‘\  — Divinum  intelligere  nihil  aliud  est 
QUAM  IPSA  Dei  substantia. 

Proh,  l*"  ex  simplicitate  Dei.  — Impossibile  est  divinam 
substantiam  actualissimam  ad  aliquam  sui  perfectionem  se 
habere  ut  potentia  ad  actum.  Atqui  intelligere  est  actus  et 
perfectio  intelligentis.  Ergo  necesse  est  ut  haec  perfectio 
in  eminenti  perfectione  divinae  substantiae  comprehendatur. 

Proh.  2®  ex  proximiori  ratione.  — Ita  se  habet  intelligere 
seu  actio  intelligendi  ad  speciem  intelligibilem,  sicut  esse 
seu  actus  exstandi  ad  formam  naturalem.  Atqui  in  Deo  esse 
identificatur  cum  essentia;  aliunde  autem  constat  eamdem 
essentiam  vices  gerere  speciei  intelligibilis.  Ergo  consequi- 
tur divinum  intelligere  nullatenus  a Dei  substantia  differre. 
Majoris  paritas  a Cajetano  explicatur:  a)  primo  quoad  cau- 
salitatem;  quoniam  forma  est  ratio  essendi,  et  species  intel- 
ligibilis ratio  intelligendi.  h)  Secundo  quoad  necessitate  m- 
quia  formam  in  actu  naturaliter  comitatur  existere,  et  spe; 
ciem  intelligibilem  in  actu  necessario  comitatur  intelligere. 
c)  Tertio  quoad  modum  causandi;  quoniam  forma  complendo 
quod  est  facit  esse,  et  species  complendo  intellectum  in 
ordine  intelligibili  facit  intelligere.  Idcirco  sicut  exstare  est 
esse  entis  in  genere  entium,  ita  intelligere  est  esse  intelli- 
gentis in  genere  intelligibilium. 

Corollarium  ex  praemissis  infertur,  nempe  quod  in  Deo 
intellectus  intelligens,  objectum  intellectum,  species  intelli 
gibilis  et  ipsum  intelligere  omnino  sunt  unum  et  idem. 

AETICIILUS  III. 

Utrum  Deus  cognoscat  alia  a se  et  in  seipso. 

1®  Ratio  principalis  seu  primaria  alicujus  objecti  intelli- 
gibilis subaudit  aliam,  nempe  secundariam.,  de  qua  nunc, 

prout  ad  divinam  scientiam  pertinet,  edisserendum  'occur- 
rit.  — Impraesentiarum  quidem  rem  gener  at  im  tantum  con-  /J 
siderabimus,  postmodum  vero  in  specie.  -j 

2"  Proposita  quaestio  duo  nobis  exhibet:  unum  de  ipsa  i 

cognitione  aliorum  a Deo,  quam  certe  catholici  omnes  con-  d 

cedunt;  aliud  de  modo  quo  Deus  illa  cognoscat,  num  scii.  p 

in  seipso,  vel  magis  in  ipsis  rebus.  — Circa  quod  problema  j 

tres  referuntur  sententiae:  ' 

l""  sententia  est  Scoti  quam  nuperius  deteriusque  instau-  1 

ravit  Rosminius.  Scotus^  inquam,  posuit  Deum  cognoscere  | 

alia  a se  in  esse  quodam  objectivo  et  diminuto  quod  per  ii 

actum  divini  intellectus  constitui  dicebat  velut  medium 
inter  ens  rationis  et  ens  simpliciter  reale  et  quasi  extra  j 

Deum  positum.  Rosminius  vero,  juxta  suum  systema  alias  \ 

expositum  (Disp.  II,  Q.  I,  a.  8),  docuit  Deum  alia  a se  pro-  ! 

spicere  in  esse  illo  a sua  essentia  abstracto  quod  vocabat  j 

universale^  communissimum  et  aliquid  Dei.  1 

2''  sententia  eorum  est  qui  cum  E™»  Franzelin  ^ sentiunt 
alia  a Deo  ab  Ipso  cognosci  in  seipsis.  Id  vero  intelligendum  \ 
est  quatenus,  licet  admittant  unam  solummodo  speciem  intel-  j 
ligibilem  qua  Deus  omnia  attingat,  scii,  divinam  essentiam,  ] 
tamen  statuunt  divinae  mentis  intuitum  directe  protendi  ad  f 
res  ipsas  immediate  in  se  perspectas,  quasi  istas  per  se  et  i 
non  per  solam  essentiam  divinam  Dei  intellectum  terminent.  ] 
3^  sententia  S.  Thomae  omniumque  Scholasticorum  fert  : 
Deum  in  seipso  tantum,  minime  autem  in  ipsis,  alia  a se  ^ 
cognoscere.  — Ubi  bene  advertas,  ad  praepediendam  omnem  | 
aequivocationem,  i^ngelicum  aliosque  doctores  nullatenus  1 

Deo  denegare  quod  quidquid  est  in  rebus  cognoscat,  verum  | 

mens  eorum  est  divinum  intuitum  nullatenus  ferri  ac  ter-  | 
minari  ad  res  ipsas  creatas,  prouti  sunt  in  se.  { 

3°  Nos  non  praetereat  quaestionis  gravitas;  quae,  etsi  juxta  J 
nonnullos  assertores  ^ scientiae  mediae  (quam  infra  discu-  ^ 
tiemus)  ab  hoc  systemate  independens  sit,  tamen  meliori  j 
aliorum  judicio  suppeditare  censetur  principia  unde  scientia  i 
illa  in  fundamentis  constituatur. 

€oucl»sio  1^.  — NeCESSE  est  UT  DeUS  ALIA  A SE  COGNO-  [ 
scat:  — quod  quidem  de  fide  est  juxta  definitionem  Cone.  'i 
Vatie,  (cap.  I,  de  Deo).  | 

Revera  V id  Scripturae  locis  pene  innumeris  continetur : | 

pauca  sufficiant.  (Eccli.  XXIII,  29)  legimus:  Domino  Deo^  ) 
antequam  crearentur.,  omnia  sunt  agnita.  Et  paulo  antea  \ 
(v.  28).-  No71  cognovit  (scii,  peccator)  quoniam  oculi  Domini  ? 
midto  plus  lucidiores  sunt  super  solem^  circumspicientes  I 

^ — T)e  Deo,  th.  39.  ] 

' — De  Maria,  Phil.  perip.  schol..  Vol.  III,  pp.  240-42.  ^ 

omnes  vias  hominum  et  profundum  abyssi  et  hominum  corda 
intuentes  in  absconditas  partes  (cf.  XLII,  18-20).  — Haud 
aliter  sentit  Ap.  dicens  (Heb.  IV,  13):  Non  est  ulla  crea- 
tura Invisibilis  in  conspectu  ejus^  omnia  autem  nuda  et  aperta 
sunt  oculis  ejus. 

2'"  Idipsum  ratione  probatur. 

a)  Et  primum  ex  perfectione  cognitionis  Dei  de  se  suaque 
virtute.  — Deus  perfecte  cognoscit  virtutem  suam  activam. 
Atqui  nequit  Deus  perfecte  virtutem  suam  cognoscere  quin 
simul  alia  a se  attingat.  Ergo.  Maj.  ostend.  Deus  perfecte  seip- 
sum  intelligit:  secus  enim  esse  in  Eo,  quod  est  ipsum 
intelligere,  perfectione  careret.  Atqui  quandocumque  aliquid 
perfecte  cognoscitur,  necesse  est  ut  ejus  virtus  palam  simul 
comperiatur.  Ergo.  Min.  evincitur:  quia  virtus  alicujus  rei 
apprime  ilinotescere  non  potest  nisi  perspiciantur  ea  ad 
quje  virtus  se  extendit.  Atqui  virtus  Dei,  qui  prima  omnium 
causa  effectiva  existit,  ad  alia  quaeque  sese  protendit.  Ergo. 

Idem.  conf.  ex  continentia  intelligibili  rerum  in  Deo. 
— Quicumque  effectus  in  Deo  sicut  in  causa  prima  praeha- 
bentur,  necesse  est  ut  existant  in  ipso  ejus  intelligere.  At- 
qui esse  rem  in  aliquo  secundum  intelligere  seu  intelli- 
gendi  actum  necessario  involvit  rem  illam  ab  eo  intelligi. 
Ergo.  Maj.  constat:  tum  quia  divinum  esse  identificatur 
cum  divino  intelligere;  tum  maxime  quia  prima  causa 
agit  per  intellectum  ideoque  effectus  suos  intellectualiter 
praecontinet. 

C'oociii!$io  2.''  — Deus  cuncta  videt  in  seipso  tantum, 

NON  AUTEM  IN  REBUS  IPSIS. 

V Suppetunt  plurium  veterum  suffragia.  Dionysius  (de 
Div.  nom.  c.  VII,  2)  sic  praeclare  loquitur:  « Non  ex  iis 
quae  sunt  ea  quae  sunt  addiscens  novit  divina  mens ; sed  ex 
se  ipsa  et  in  se  ipsa  secundum  eam  scientiam  quae  omnium 
est  causa  et  cognitionem  et  substantiam  prius  habet...  non 
secundum  exemplar  intentus  singulis,  sed  secundum  unicam 
causae  praestantiam  omnia  cognoscens  et  continens.  » Et 
S.  Anib7'osius  fTract.  de  Trin.  c.  1) : « S.  Trinitas  in  se  re- 
cipit nihil  externum,  ne  alicujus  rei  indiga  esse  videatur  »; 
quod  importat  omnimodam,  independentiam  a rebus  sive 
in  essendo  sive  in  intelligendo.  Consentit  S.  Augustinus  (I. 
83  Qq.  q.  46) : « Non  enim,  inquit,  extra  se  quidquam  positum 
intuetur  » Deus ; quod  monet  S.  Thomas  non  esse  sic  intel- 
ligendum,  quasi  nihil  quod  sit  extra  se  intueatur,  sed  quia 
id  quod  est  extra  seipsum  non  intuetur  nisi  in  seipso. 

2'  Prob.  ratione  fundamentali  D.  Thomae.  — Cognoscere 
rem  immediate  in  seipsa  est  illam  cognoscere  per  propriam 
ejus  et  adaequatam  speciem,  cognoscere-  vero  rem  mediate 
in  altero  est  illam  cognoscere  per  speciem  alterius  in  quo 

res  illa  continetur.  Atqui  Deus  non  cognoscit  alia  a se 
per  species  illis  proprias,  sed  per  propriam  speciem  sei- 
psum  immediate  repraesentantem  et  alia  a se  mediate,  qua- 
tenus haec  sunt  in  Eo  ut  in  causa.  Ergo.  Major  innotescit 
ex  eo  quod  dupliciter  aliquid  cognoscitur : uno  modo  in 
seipso  ; alio  modo  in  altero.  In  seipso  quidem  cognoscitur 
aliquid,  quando  cognoscitur  per  speciem  propriam  adaequa- 
tam ipsi  cognoscibili,  sicut  cum  oculus  videt  hominem  per 
speciem  hominis  ; in  alio  autem  videtur  id  quod  videtur  per 
speciem  continentis,  sicut  cum  pars  videtur  in  toto  per 
speciem  totius  vel  cum  homo  videtur  in  speculo  per  spe- 
ciem speculi.  Minor  ostend : ncn  est  in  Deo  alia  species 
quam  ipsa  ejus  essentia.  Atqui  essentia  Dei  ut  species  non 
repraesentat  immediate  creaturas,  sed  ipsum  Deum  et  in  eo 
creaturas  ut  effectus  in  causa  contentos.  Ergo. 

3*^  Exluduntur  oppositae  sententiae. 

a)  Primo  enim  superfluum  elementum  inducunt.  — Nam 
neque  Deus  indiget  ad  cognoscendum  res  creatas  esse  illo 
diminuto  et  secundum  quid  quod  posuit  Scotus  vel  esse 
communissimo  Posminii,  cum  respectus  ideales  suae  essen- 
tiae secundum  varios  imitabilitatis  modos  plene  sufficiant; 
neque  etiam  necesse  est  ut  ad  res  ipsas  in  seispis  sumptas  im- 
mediate terminetur  divinus  intellectus  : siquidem  creata  quae- 
que lucidius  resplendent  in  divina  essentia,  velut  in  specie 
altioris  perfectionis,  quam  in  speciebus  propriis,  atque  per 
prius  ad  illam  quam  ad  istas  referuntur. 

h)  Quod  magis  est,  sententiae  illae  repugnant.  — Ad  opi- 
nionem Scoti  et  Bosminii  quod  attinet,  solemne  est  apud 
omnes  tum  philosophos  tum  theologos  ens  dividi  in  ens  reale 
et  ens  rationis,  quod  est  aut  negatio  aut  relatio,  quin  locus 
detur  enti  medio.  ~ Insuper  ex  sensu  communi  constat 
cognosci  nihil  aliud  importare  nisi  meram  denominationem 
extrinsecam,  nullatenus  vero  quidpiam  reale  ex  parte  rei 
cognitae.  Alia  omittimus  h 

Altera  sententia  non  minus  veritatem  offendit.  — Nam 
si  Deus  per  essentiam  suam  mediate  tantum  repraesentativam 
creaturarum  eas  immediate  in  seipsis  attingeret,  terminus 
actionis  intellectivae  nequaquam  principio  corresponderet. 
— Praeterea  ait  Franzelin  a termino  rei  contingentis  pen- 
dere quod  scientia  Dei  connotatione  quadam  ad  hoc  potius 
quam  ad  oppositum  referatur;  ita  ut  sine  illa  connotatione 
rei  creatae  nec  seipsum  Deus  censeretur  comprehendere  ut 
exemplar  omnium.  Atqui,  ut  paucis  dicam,  vel  terminus 
ille  connotatus  mensuratur  a divino  intellectu,  vel  intelle- 
ctum divinum  mensurat.  Si  primum,  profecto  nequit  divi- 
nus intellectus  illum  mensurare  costituendo  in  actu  quin 


— Cf.  Cajet.,  necnon  Satolli,  Vol.  III,  De  operat,  divinis,  lect.  1, 

eiimdem,  praeter  connotationem,  in  seipso  intelligat,  ideoqiie 
non  eget  ad  intelligendum  connotationis  modo.  Sin  vero 
aliud  dicatur,  connotatio  illa,  quae  necessaria  ponitur  ad  tioc 
ut  Deus  seipsum  comprehendat,  intelligi  non  potest  absque 
dependentia  divinae  mentis  a re  connotata. 

Soiv.  obj.  — Obj.  1 fcont.  1^“  conci.)  — Res  intellecta  est 
perfectio  intelligentis.  Atqui  nulla  res  diversa  a Deo  potest 
esse  perfectio  divini  intellectus.  Ergo. 

Resp.  D.  M:...  secundum  speciem  et  similitudinem  qua 
cognoscitur,  C;  secundum  suam  substantiam,  X.  — C-  d. 
m:..  secundum  suam  substantiam,  C;  secundum  speciem  in- 
telligibilem,  S.  d:  secundum  speciem  propriam,  C;  secun- 
dum speciem  identificatam  cum  divina  essentia,  X.  — Xeg. 
conseq. 

Res  intellecta  est  perfectio  intelligentis  non  quidem  se- 
cundum suam  substantiam^  sed  secundum  speciem  intelligi 
bilem  qua  informat  intellectum  et  assimilationem  inter  co- 
gnoscens et  cognitum  parit ; v.  g.  lapis  non  est  in  anima 
secundum  esse  naturale,  sed  secundum  esse  intentionale 
per  speciem  reprgesentativam  lapidis.  Porro  ea  qu8B  sunt 
alia  a Deo  ab  ipso  intelligi  dicuntur,  non  sane  per  species 
a rebus  ipsis  desumptas,  sed  per  solam  essentiam  divinam 
tanquam  per  unicam  speciem ; idcirco  non  sequitur  quid- 
piam  aliud,  praeter  ipsam  essentiam  divinam,  perfectionem  in 
divinam  mentem  conferre. 

Orj.  2.  — Intelligere  speciem  nobilitatemque  habet  ab 
intelligibili.  Atqui  absurdum  est  ut  intelligere  divinum, 
quod  ]3eus  est,  specificetur  per  aliquid  aliud  a Deo.  Ergo. 

Resp.  D.  M:...  ab  intelligibili  principali  in  quo  alia  in- 
telliguntur,  (7;  ab  intelligibili  secundario  quod  in  alio  in- 
telligi tur,  N.  — C.  m.  — Xep.  conseq. 

Eatenus  intelligere  specificatur  per  objectum  suum,  qua- 
tenus forma  intelligibilis,  reprassentativa  objecti,  informando 
intellectum  principium  fit  determinativum  intellectualis 
operationis:  quae  quidem  forma,  qua  intellectus  ad  actum 
reducitur,  est  species  principalis  intellecti,  in  quo  caetera 
quaeque  attinguntur.  Haec  autem  species  in  Deo  nihil  aliud 
est  quam  ejus  essentia  in  qua  omnes  species  'rerum  com- 
prehenduntur. Unde  non  oportet  quod  intelligere  divinum 
seu  Deus  specificetur  per  aliud  quam  per  essentiam  di- 
vinam. 

Obj.  3.  (cont.  conci,  i)  — Deus  eadem  ratione  cognos- 
cit seipsum  et  alia.  Atqui  seipsum  cognoscit  immediate  in 
seipso.  Ergo. 


— Cf.  De  Maria,  op.  cit.,  ubi  plura  dubia  dissolvit. 

Eesp.  D.  M:...  si  ratio  sumatur  ex  parte  cognoscentis, 
(7;  ex  parte  rei  cognitae,  iV.  — C.  m.  — Keg.  conseq. 

« Dicendum,  ait  S.  Thomas  ( de  Ver.  Q.  II,  a.  3 ad  6),  quod 
si  ratio  cognitionis  accipiatur  ex  parte  cognoscentis.,  Deus 
eadem  ratione  cognoscit  se  et  alia,  quia  et  idem  cognoscens, 
et  idem  cognitionis  actus,  ed  idem  medium  est  cognoscendi. 
Si  autem  accipiatur  ratio  ex  parte  rei  cognitae^  sic  non 
eadem  ratione  se  cognoscit  et  alia,  quia  non  est  eadem  ha- 
bitudo sui  et  aliorum  ad  medium  quo  cognoscit;  quia  ipse 
illi  medio  est  idem  per  essentiam^  res  autem  aliae  per  assi- 
milationeni;  et  ideo  seipsum  cognoscit  per  essentiam,  alia 
vero  per  similitudinem;  idem  tamen  est  quod  ejus  est  es- 
sentia et  aliorum  similitudo.  » 

Obj.  4.  — Creaturae  in  Dei  essentia  continentur  sicut 
res  in  speculo.  Atqui  una  eademque  species  visibilis  reprae- 
sentare potest  immediate  tum  speculum  tum  rem  in  spe- 
culo relucentem.  Ergo  Dei  essentia  immediate  repraesentat 
se  et  alia. 

Eesp.  D.  M:...  eodem  continentiae  modo,  X;  ad  innuen- 
dum comparatione  quadam  perfectionem  continentiae  rerum 
in  Deo,  C.  — Trans,  min.  — Xeg.  conseq. 

Non  est  cum  quibusdam  imaginandum  creaturas  in  di- 
vina essentia  contineri  secundum  quamdam  distinctionem, 
uti  res  in  speculo;  verum  censendae  sunt  in  Deo  praeexi- 
stere indistincte  et  elevate,  veluti  effectus  in  causis  eminen- 
tibus, sic  tamen  perfecte  ac  si  distincte  continerentur.  Qua- 
propter mediante  tantum  divina  essentia,  non  vero  imme- 
diate, intelligibilia  illa  repraesentantur  h 

AETICULUS  IV. 


De  proprietatibus  scientiae  divinae. 

(Art.  6-7,  14-15) 

1*^  Determinato  in  genere  scientiae  divinae  objecto  secun- 
dum duplicem  rationem  Dei  aliorum  que  a Deo,  inquiren- 
dum succedit  qualiter  scientia  illa  se  habeat  quibus  ve  pro- 
prietatibus ornetur.  — Quo  sub  capite  tria  simul  a Dei  co- 
gnitione removebimus;  scii,  communitatis  imperfectionem, 
motum  discursivum,  ac  variabilitatem,  ut  concludatur  eam 
esse  propriam  et  distinctam,  immediatissimam  seu  discur- 
sus expertem,  necnon  invariahilem. 

2°  — a)  Averrois  aliorumque  error  fuit  Deum  non  co- 
gnoscere alia  a se  nisi  in  communi,  scii,  inquantum  sunt 
entia;  nam,  aiebant,  sicut  ignis,  cognoscendo  seipsum  ut 

’ — Cajet,  in  h.  loc. 

est  principium  caloris,  cognosceret  caloris  naturam  omnia- 
que  alia  in  quantum  calida,  ita  Deus,  se  cognoscens  ut  es- 
sendi  principium,  cognoscit  naturam  entis  cunctaque  alia 
in  quantum  sunt  entia.  — h)  Non  minus  absona  est  positio 
Rosminii  docentis  esse  abstractum  a divina  essentia,  velut 
quid  piam  commune  et  determinabile  secundum  diversas 
rerum  formas,  prius  ratione  objici  divino  intellectui,  qui 
dein  procedat  ad  proprias  singulorum  naturas  capiendas. 

3’’  Tres  conclusiones  stabiliemus  quarum  prima  et  prae- 
cipua Deo  vindicabit  cognitionem  rerum  propriam^  prouti 
haec  distinguitur,  non  contra  communem  ex  parte  actus^ 
cum  Deus  omnia  cognoscat,  sed  contra  communem  ex  parte 
rei  seu  contra  confusam. 

€oiiciu$$io  1'‘.  — Deus  alia  a se  cognoscit  propria  co- 
gnitione SEU  SECUNDUM  PROPRIAS  ET  DIFFERENTI  ALES  CU  JUSQUE 
REI  PERFECTIONES. 

V Scriptura  id  indubitanter  tradit  tum  locis  in  art.  praec. 
citatis,  tum  maxime  (Heb.  IV,  12)  ubi  dicitur  Dews,  pertin- 
ge7is  usque  ad  divisionem  animae  ac  spiritus^  compagum 
quoque  ac  medullarum^  et  discretor  cognitionum  et  intentio- 
num cordis;  ita  ut  nempe  res,  secundum  quod  ab  invicem 
disticntae  sunt,  acutissimo  ejus  oculo  patefiant. 

2"  Ratio  invicta  suppeditat  argumenta. 

Pro&.  a)  ex  perfectione  divini  intelligere'  — Intelligere 
Dei,  quod  identificatur  cum  ipso  esse  divino,  omnibus  modis 
perfectum  est.  Atqui  non  esset  undequaque  perfectum, 
si  res  in  communi  tantum,  non  vero  in  speciali,  a Deo  attin- 
gerentur: siquidem,  objecti  ve  loquendo,  cognitio  secundum 
praedicata  propria  quidpiam  nobilitatis  addit  cognitioni 
communi,  ideoque  intellectus  noster,  dum  de  potentia  in 
actum  educitur,  prius  ad  universalem  et  confusam  quam  ad 
propriam  de  rebus  cognitionem  pertingit  veluti  de  imper- 
fecto ad  perfectum  procedens.  Ergo. 

h)  Ex  perfect’one  medii  cognoscitivf  scii,  divinae  essen- 
tiae. — Deus  creaturas  intelligit  per  suam  essentiam.  Atqui 
essentia  Dei  praecontinet  in  se  quidquid  perfectionis  ha- 
beat essentia  cujuscumque  rei  alterius  et  adhuc  amplius: 
quandoquidem  propria  singulorum  natura  in  eo  sita  est 
quod  aliquo  modo  divinam  perfectionem  participent.  Ergo 
Deus,  intuendo  seipsum  omnesque  modos  quibus  participa- 
bilis  est,  propriam  rerum  notitiam  sibi  adsciscit. 

c)  Ex  ipsa  cognitione  naturae  entis.  — Concedunt  adver- 
sarii Deum  naturam  entis  perspectam  habere:  quam  cogni- 
tionem etiam  perfectam  esse  confiteri  debent  Atqui  Deus 
haud  perfecte  naturam  entis  sciret,  nisi  omnes  essendi  mo- 
dos contemplaretur.  Ergo  concludi  nequit  cum  Averroe 
Deum  in  communi  tantum  creaturas  noscere.  — Nec  assen- 

tiendum  est  Bosminio  dicenti  cuncta  Deo  prius  in  ente  com- 
nmnissimo  illucescere  quam  ad  determinatas  entis  naturas 
cognoscendas  procedat.  Proprium  enim  est  mentis  imper- 
fectae, qualis  est  humana,  de  potentiali  ad  actualius  ita  pro- 
gredi; verum  Deus,  intuendo  se  seu  esse  suum  actualissi- 
mum, uno  eodemque  intuitu  prospicit  omnes  illius  esse 
participationes  quibus  creaturae  distinctae  constituuntur  b 

d)  Doctrina  haec  exemplis  illustratur.  — Nonnulli  qui 
dem  ut  ostendant  quod  Deus  multa  per  unum  cognoscere 
valeat,  utuntur  exemplis  centri  et  lucis\  quia  si  centrum 
cognosceret  seipsum,  cognosceret  omnes  lineas  progredien- 
tes a centro,  et  lux  pariter  si  seipsam  cognosceret,  omnes 
colores  perciperet.  At  vero  exempla  ista  similia  quidem 
sunt  quantum  ad  universalem  causalitatem,  tamen  deficiunt 
quantum  ad  multitudinem,  diversitatem  et  proprietatem:  co- 
lorum quippe  diversitas  non  ex  luce  solum  sed  ex  diversa 
diaphani  recipientis  dispositione  causatur,  v.  g.  ex.  angulo 
refractionis  in  prismate;  et  similiter  diversitas  linearum  ex 
diverso  situ.  Quapropter  cognitio  communis  tantum,  non  vero 
propria,  inde  explicaretur ; idcirco  ad  alia  exempla  recur- 
rendum est.  — Divina  essentia  continet  alia  a se  excellen- 
ter et  comprehensive  : excellenter  quidem,  seu  eminentiori 
modo;  comprehensive  vero,  quatenus  nulla  entis  creati  per- 
fectio, gradus  aut  forma  in  ea  non  praeexistit.  Atqui,  licet 
ambae  istae  conditiones  perfecte  in  creaturis  reperiri  ne- 
queant, tamen  si  comparemus  essentiam  divinam  ad  omnes 
rerum  essentias,  non  sicut  commune  ad  proprium,  v.  g. 
centrum  ad  lineas,  sed  sicut  actum  perfectum  posteriorem 
ordine  generationis  ad  actus  imperfectos  priores,  v.  g.  si- 
cut hominem  ad  animal,  vel  animam  intellectivam  ad  sen- 
sitivam vel  numerum  senarium  ad  ternarium,  etc.,  aliquo 
modo  utrumque,  tum  excellentia,  tum  comprehensio,  salva- 
bitur. Ideoque,  quemadmodum  qui  cognoscit  hominem,  ani- 
mal etiam  propria  cognitione  perspicit,  ita  et  multo  melius 
poterit  Deus  perfectissima  sui  ipsius  cognitione  alia  a se 
secundum  proprias  differentias  speculari. 

CoiieiiiKio  2"".  — Scientia  Dei  non  est  discursiva,  proprie 
TAMEN  scientia  NOMINANDA  EST. 

1'"  Pars  certa  est,  a)  tum  ex  auctoritate  Augustini  dicen- 
tis (XV  de  Trin.  c.  14) : « Deus  non  particulatim  vel  sin- 
gillatim  omnia  videt,  velut  alt^^rnante  conspectu  hinc  illuc, 
inde  huc,  sed  omnia  videt  simul  » ; h)  tum  ex  Ete- 

nim in  scientia  nostra  duplex  est  discursus  : unus  quidem 
secumdum  successionem  tantum,  quando  scii,  uno  intellecto 
mens  ad  aliud  quodcumque  intelligendum  sese  convertit; 


— Cf.  Satolli,  op.  cit.,  lect.  2, 

alius  secundum  causalitatem^  sicut  cum  per  principia  per- 
venimus in  cognitionem  conclusionum.  Atqui  neuter  Deo 
convenire  potest.  Non  1"^ ; siquidem  Deus  omnia  videt  in  uno 
medio  ideoque  simul.  Non  : tum  quia  alter  hic  discur- 
sus de  intellectu  principiorum  ad  intellectum  conclusio- 
num supponit  primum  ; tum  quia  procedit  de  noto  ad  igno- 
tum, prouti  ex  principiis  prius  cognitis  infertur  conclusio 
prius  ignorata.  Porro  Deus,  cujus  intellectus  omnem  po- 
tenti alitatem  abhorret,  non  ex  se  ipso,  sed  in  seipso  omnia 
intuetur.  Quocirca  videt  quidem  effectus  creatos  in  causa 
sive  prima  sive  secunda,  non  tamen  ita  quod  cognitio  effe- 
ctuum in  ipso  producatur  ex  causm  cognitione.  — Simili 
ratione  Deus  cognoscit  enuntiahilia^  non  tamen  per  modum 
enuntiabilium  seu  per  compositionem  vel  divisionem  idearum 
sicut  nos,  sed  per  simplicem  intelligentiam  uno  perfectis- 
simo actu  omnium  intuitivam. 

'2"^  Pars  conci,  communiter  contra  Vasquez  a theologis 
traditur. 

Sane,  scientia  proprie  dicta  nihil  aliud  est  quam  cogni- 
tio certa  et  evidens  rerum  in  causis  ; per  accidens  autem 
evenit,  scii,  ratione  status  imperfecti  cognoscentis,  quod  de 
uno  prius  noto  ad  aliud  ignotum  formaliter  discurrat.  At- 
qui Deus  certo  et  evidenter  res  in  causis  cognoscit,  quippe 
qui  istas  attingit  omni  modo  quo  cognoscibiles  sunt.  Ergo 
in  ipso  scientia  proprie  datur.  ^ 

« oiii‘iiisio  S"".  — Scientia  Dei  invariabilis  prorsus  est  2. 

Nam  1'"  apud  Deum  non  est  transmutatio  neque  vicissi- 
tudinis obumbratio  ( Jac.  I,  17).  — 2°  Scientia  Dei  aliud  re 
non  est  quam  ipsa  divina  substantia.  Atqui  haec  certe  im- 
mutabilis est.  Ergo.  — 3''  Variabilitas  divinae  scientiae,  si 
quae  foret,  ex  rerum  mutabilium  variatione  profecto  oriretur. 
Atqui,  licet  Deus  rerum  variabilitatem  cognoscat,  ab  aeterno 
tamen  et  invariabili  mentis  actu  prospexit  quidquid  muta- 
tionis, pro  temporum  fugacitate  et  lapsu,  multipliciter  con- 
tingat. Ergo. 

Soiv.  obj.  (cont.  1^"‘  conci.)  — Obj.  1.  — Creaturae  a Deo 
cognoscuntur  sicut  sunt  in  ipso.  Atqui  in  Deo  sunt  sicut 
in  causa  prima,  communi  et  universali.  Ergo  in  communi 
tantum  cognoscuntur. 

Eesp.  D.  M:...  si  illud  sicut  importet  cognitionis  modum 
ex  parte  cognoscentis,  (7;...  ex  parte  rei  cognitae,  X.  — D. 
m:...  quatenus  omnia  unite  in  eadem  causa  prima  praeexi- 
stunt, C ; quasi  haec  causa  in  sua  unitate  non  omnes  rerum 
perfectiones  praehabeat,  X.  — Xeg.  conseq. 

''  — Cf.  Billuart,  Diss.  V,  art.  1. 

- — Cf.  de  Veritate,  Q.  II,  a.  13. 


186 


DISPUTATIO  IV. 


1^"  Cognoscere  aliqnid  sicuti  est  in  cognoscente  duplici-  ! 
ter  intelligi  potest : uno  modo  secundum  quod  adverbium  i 
« sicut  » importat  modum  cognitionis  ex  parte  cognoscen- 
tis ] quo  sensu  vera  est  illa  propositio,  cognitum  cognosci  ‘ 
secundum  quod  est  in  cognoscente,  ita  ut  quanto  perfectius 
in  eo  sit  ac  repraesentetur,^  tanto  perfectior  cognitio  habea-  : 

tur.  Alio  modo  sumi  potest  ex  parte  rei  cognitce^  et  sic  falsa  j 

est  eadem  propositio  : non  enim  semper  cognoscens  perci- 
pit cognitum  secundum  illud  esse  quod  habet  in  cogno- 
scente, V.  g.  oculus  non  cognoscit  lapidem  secundum  esse 
quod  habet  in  oculo,  sed  per  speciem  lapidis  quam  habet  ; 

in  se,  lapidem  cognoscit  secundum  esse  extra  oculum.  Et  si  ^ 

cognoscens  rem  cognoscat  secundum  esse  quod  habet  in  co- 
gnoscente, nihilominus  ipsam  attingit  secundum  esse  quod  ; 

habet  extra  cognoscentem,  ut  patet  de  intellectione  nostra  ' 

prius  directa  quam  reflexa.  — 2°  Igitur  concludendum  est  - 

Deum  non  solum  cognoscere  res  esse  in  seipso;  verum  in- 
tuendo suam  essentiam  communi  quidem  at  comprehensiva 
ratione  cuncta  continentem,  eas  cognoscere  in  propria  na- 
tura, et  tanto  perfectius  quanto  clarius  in  ipso  repraesen-  ; 
tantur. 

Obj.  2.  — Quantum  distat  essentia  creaturae  ab  essentia 
divina,  tantum  distat  haec  ab  altera.  Atqui  per  essentiam  : 
creaturae  non  potest  Deus  quidditative  cognosci.  Ergo  pa-  i 
riter  etc.  ^ 

E/ESp.  D.  M ita  ut  eadem  sit  utrinque  distantiae  habi- 
tudo, N]  cum  maxima  habitudinum  diversitate,  C.  — B. 
m.  — ^eg-  conseq. 

Essentia  creaturae  comparatur  ad  essentiam  Dei  ut  actus  ■ 
imperfectus  ad  perfectum,  unde  per  illam  non  sufficienter 
ducimur  ad  capessendum  Deum ; sed,  e converso,  mediante 
perfecto  imperfectum  attingi  potest.  i 

Obj.  3.  — Propria  cognitio  de  re  non  habetur  nisi  per 
propriam  ejus  rationem.  iVtqui  divina  essentia,  per  quam 
Deus  intelligit,  non  potest  esse,  una  manens,  propria  ratio 
multorum  et  diversorum.  Ergo. 

Eesp,  D.  m nisi  per  propriam  rationem  sive  adaequa-  ^ 
tam  sive  excedentem,  C ; nisi  per  propriam  rationem  adae-  J 
quatam  tantum,  — C.  d.  m.  — Neg.  conseq. 

Idem  procul  dubio  nequit  accipi  ut  ratio  diversorum 
per  modum  adaequationis.  Sed  divina  essentia  in  inflnitum  ^ 
excedit  cunctas  creaturas,  omnes  in  se  singulasque  earum  ^ 
perfectiones  concludens.  Idcirco  accipi  potest  ut  propria  ; 
ratio  uniuscujusque  secundum  quod  diversimode  participa- 
bilis  vel  imitabilis  est  a diversis  creaturis. 

AETICULUS  V. 

Utrum  divina  scientia  in  specie  se  extendat  ad  mala  et 
singularia  etiam  infinita. 

(Art.  10-12) 

Objectum  scientiae  Dei,  prout  secundario  creaturas  re- 
spicit, jam  supra  communi  ratione  exploratum  est;  verum 
quia  nonnulla  in  specie  difficultatem  ingerunt,  hinc  de  his 
juvat  specialem  disquisitionem  instituere.  — Praesens  arti- 
culus est  de  singularibus  sive  quae  privative  se  habeant  ut 
mala,  sive  quae  positiva  sunt  sub  duplici  materialitatis  et 
infinitatis  respectu. 

Conclusio  — Deus  cognoscit  mala  h 

1"^  Huc  spectat  illud  (Prov.  XV,  11):  Infernus  et  perdi- 
tio coram  Deo;  necnon  (Ps.  LXVIII,  6);  Delicta  mea  a te 
non  sunt  abscondita. 

2*^  Sic  proh.  — Quicumque  perfecte  cognoscit  aliquid  eo 
ipso  cognoscere  debet  omnia  quae  illi  possunt  accidere.  Atqui 
sunt  quaedam  bona  quibus  accidere  potest  ut  per  mala  cor- 
rumpantur. Ergo,  nisi  perfecta  boni  cognitio  Deo  subtra- 
henda sit.  Ei  etiam  cognitio  mali  concedatur  oportet. 

3®  Veritatis  modus  ulterius  declaratur.  — Unumquodque 
sic  est  cognoscibile  secundum  quod  est.  Atqui  esse  mali  in 
eo  reponitur  ut  sit  privatio  boni  seu  debitae  perfectionis. 
Ergo  per  hoc  ipsum  quod  Deus  bona  cognoscit,  cognoscit 
etiam  mala  iisdem  bonis  opposita,  quasi  tenebras  per  lucem, 
unde  ea  cognoscit  non  sicut  conclusiones  per  principia,  sed 
sicut  res  per  suas  definitiones. 

Couciiisio  — Deus  omnia  singularia  cognoscit.  — The- 
sis ista,  tam  intime  connexa  cum  altera  de  universalitate 
divinae  Providentiae,  triplici  demonstrationis  gradu  suade- 
bitur, assertione,  explicatione  et  confirmatione. 

1°  Asseritur  : a)  ex  illo  (Ps.  XXXIII,  15) : Qui  finxit 
singillatim  corda  eorttm  ; qui  intelligit  omnia  opera  eorum.  — 
h)  Ratione.  Omnes  perfectiones  in  creaturis  inventae  in  Deo 
praeexistunt  secundum  altiorem  modum.  Atqui  percipere  sin- 
gularia ad  perfectionem  pertinet  cognitionis  nostrae  saltem 
practicae  ; unde  et  ipsi  ethnici  philosophi  pro  inconvenienti 
habuerunt  quod  Deus  hujusmodi  ignoraret.  Ergo  cognitio 
illa  in  Deo  agnoscenda  est  secundum  eminentiorem  ratio- 
nem ; ita  ut  scilicet,  dum  nos  per  aliam  potentiam  cogno- 
scimus universalia  et  immaterialia,  per  aliam  vero,  quae  est 
sensus,  singularia  et  materialia,  Deus  per  suum  simplicem  in- 

tellectiim,  virtualiter  continentem  quidquid  perfectionis  in 
sensu  sit,  utraque  deprehendat. 

2'"  Explicatur.  — Et  aj  imprimis  nonnulli  dixerunt  Deum 
cognoscere  singularia  per  causas  universales^  sicut  si  quis 
cognosceret  omnes  universales  coeli  motus,  posset  praenun- 
tiare omnes  eclipses  futuras.  Id  tamen  insufficiens  est : nam 
singularia  ex  causis  universalibus  sortiuntur  quasdam  for- 
mas et  virtutes  quae,  quantumcumque  ad  invicem  conjun- 
gantur, non  individuantur  nisi  per  materiam  individualem. 
Idcirco  eclipses  praedicto  modo  in  universali  et  in  confuso 
tantum  cognoscerentur,  non  vero  ut  quiddam  singulare  h 
— h)  Alii  senserunt  Deum  singularia  cognoscere  applicando 
conisas  universales  ad  particulares  effectus.  Sed  hoc  rursus 
non  valet;  quippe  nullus  potest  aliquid  ad  aliud  applicare 
nisi  istud  praecognoscat;  unde  dicta  applicatio  nequit  esse 
ratio  cognoscendi  particularia,  sed  horum  cognitionem  prae- 
requirit.  — c)  Vera  igitur  sententia  est  quam  S.  Doctor 
proponit,  scii.  Deum  singularia  cognoscere  per  suam  essen- 
tiam. 1*^  pars:  cum  Deus  sit  causa  rerum  per  intellectum 
(cf.  infra  art.  7),  in  tantum  patet  ejus  scientia  in  quantum 
se  extendit  ejus  causalitas.  Atqui  virtus  activa  Dei  se  ex- 
tendit non  solum  ad  formas  a quibus  accipitur  ratio  uni- 
versalis. sed  etiam  usque  ad  materiam  2.  Ergo  necesse  est 
ut  scientia  Dei  usque  ad  singularia,  per  materiam  indivi- 
duata,  extendatur.  2"^  pars : Deus  scit  alia  a se  per  suam 
essentiam,  inquantum  est  similitudo  rerum  velut  activum 
earum  principium.  Atqui  haec  activitas,  ut  dictum  est,  attin- 
git res  tum  in  universali,  tum  in  singulari  et_  sub  ratione 
materiae.  Ergo  essentia  divina  sufficiens  est  principium  co- 
gnoscendi omnia  singularia,  haud  aliter  *ac  scientia  artifi- 
cis^ quS9  productiva  foret  totius  rei  et  non  solummodo  formae, 
totam  rem  repraesentaret. 

3'^  Confirmatur  idipsum  ex  diversitate  inter  humanum 
atque  divinum  intelligendi  modum.  — Etenim  intellectus 
noster  speciem  intelligibilem  abstrahit  a principiis  indivi- 
duantibus,  ita  ut  haec  species  nequeat  esse  principiorum 
illorum  similitudo:  quod  ideo  est,  quia  materia,  ex  qua  res 
individuantur,  non  potest  ob  debilitatem  sui  esse  agere 
objective  in  intellectum  Idcirco  intellectus  noster,  directe 
saltem,  singularia  non  cognoscit.  Atqui  species  intelligibilis 
divini  intellectus,  quae  est  Dei  essentia,  non  per  abstractio- 
nem  immaterialitatem  habet,  sed  per  seipsam  ; ex  qua  velut 
•ex  communi  fonte  procedunt  quaecumque  intrent  rerum 
creatarum  compositionem,  tum  principia  speciei,  tum  prin- 


' — Cf.  de  Ver.  Q.  II,  a.  5. 
2 — I.  -Q.  XLIV,  a.  2. 

cij)ia  individui.  Igitur  per  eam  Deus  cognoscit  non  solum 
universalia,  sed  etiam  singularia. 

CouciiiKio  S"".  — Cognitio  Dei  ad  ipsa  infinita  sese  ex- 
tendit, ETIAM  secundum  QUOD  SUNT  AB  INVICEM  DISTINCTA. 

1°  Favet  Augustini  auctoritas  qui,  postquam  retulerat 
verbum  (Ps.  CXLVI,  5):  Et  sapientiae  ejus  non  est  nume- 
rius^  atque  adversantium  sensa  dementiae  taxaverat  (De  Civ. 
Dei  Xll,  18),  addit;  « Infinitas  itaque  numeri,  quamvis 
infinitorum  numerorum  nullus  sit  numerus,  non  est  tamen 
incomprehensibilis  ei  cujus  intelligentiae  non  est  numerus  ». 

"'2^  Ratione  proh,  - a)  Deus  distincte  cognoscit  non  solum 
ea  quae  sunt  in  potentia  vel  sua  vel  creaturae,  sed  etiam 
quae  in  infinitum  multiplicabuntur.  Atqui  constat  infinita 
esse  in  potentia  Dei  vel  creaturae,  cogitationes  quoque  et 
affectiones  creaturarum  intellectualium  absque  fine  perman- 
surarum in  infinitum  esse  multiplicandas.  Ergo  absolute  et 
etiam  scientia  visionis  (cf.  infra  art.  7)  Deus  infinita  co- 
gnoscit. — h)  Ejusdem  veritatis  motivum  propter  quid  sic 
assignatur.  Cognitio  cujuslibet  cognoscentis  se  extendit  se- 
cundum modum  formae  quae  est  cognitionis  principium. 
Atqui  essentia  divina,  per  quam  Deus  intelligit,  sufficiens 
est  similitudo  omnium  quae  sunt  vel  esse  possunt  non  so- 
lum quantum  ad  principia  communia,  sed  etiam  quantum 
ad  conditiones  uniuscujusque  proprias.  Ergo  scientia  Dei 
se  extendit  ad  infinita,  etiam  prout  sunt  ab  invicem  distincta. 
Major  inductive  manif:  etenim  species  sensibilis,  quae  sensum 
informat,  similitudo  est  solum  unius  individui;  unde  per 
eam  unum  tantum  individuum  cognosci  potest.  Species  au- 
tem intelligibilis  intellectus  nostri  est  rei  similitudo  quan- 
tum ad  naturam  speciei  quae  participari  potest  a particula- 
ribus infinitis;  idcirco  per  speciem  v.  g.  hominis  mens  no- 
stra infinitos  quodammodo  homines  cognoscit.  Haec  tamen 
cognitio  infinitos  homines  attingere  dicitur,  non  prouti  ab 
invicem  distincti  sunt,  sed  quatenus  in  una  speciei  natura 
conveniunt,  eo  quod  species  intelligibiles  nostrae  naturas 
quidem  rerum,  haud  vero  earum  principia  individualia  re- 
praesentant : secus  vero  species  divini  intellectus. 

3°  Ad  praecavendas  objectiones  in  hac  re,  duo  notanda 
sunt  circa  modum  cognitionis  infinitorum.  — a)  Unum  est 
quod  Deus  infinita  cognoscit,  non  secundum  modum  infiniti 
seu  partem  post  partem  : hoc  enim  pacto  impossibilis  est 
infiniti  cognitio;  sed  per  modum  cujusdam  adaequationis  et 
simultaneae  comprehensionis.  — h)  Aliud  est  quod  licet  infi- 
nita actu  simpliciter  seu  in  esse  et  mensura  temporis  repu- 
gnent, tamen  infinita  actu  secundum  quid  seu  ex  parte 
divini  intellectus  uno  et  aeternali  conspectu  simul  videntis- 


190 


DISPUTATIO  IV. 


-quaecnnique.  in  infinitum  multiplicanda  sint,  nil  prohibet 
■quin  admittamus  h 


AETICULUS  VI. 

Utrum  scientia  Dei  sit  futurorum  contingentium. 

Difficiliorem  modo  solvendam  aggredimur  dubitationem 
de  iis  singularibus  quse  futura  contingentia  dicuntur,  an 
videlicet  et  ipsa  sub  divinae  sapientiae  contuitu  cadant.  — Et 
1°  contingens  illud  nominatur  quod  vel  omnino  indifferens 
■est  ad  esse,  aut  non  esse,  sicuti  actus  liber,  vel  licet  de  se 
petat  aliquando  esse,  tamen  naturaliter  quibusdam  causis 
impedibile  est,  uti  germinatio  plantae.  — Aliud  est  contin- 
gens absolute  futurum^  aliud  futurum  conditionaliter,  scii, 
ex  conditione  sive  ponenda  sive  non  ponenda,  quod  etiam 
futurihile  vocatur.  — Quaestio  praesens  de  contingentibus  ab- 
solute futuris  proponitur,  dilata  ad  articulum  sequentem  di- 
sceptatione de  futuris  conditionatis. 

2'"  Duo  hic  praecipue  in  considerationem  vocantur:  unum 
quidem  de  veritate  seu  facto  cognitionis  quae  Deo  circa  fu- 
tura illa  vindicanda  est,  alterum  de  modo  et  medio  in  quo 
divina  mens  eadem  cognoscat.  — a)  Quoad  primum,  nulla 
est  catholicorum  dissensio.  Verum  Cicero  (1.  2.  de  Divin.), 
cum  non  posset  in  Deo  conciliare  praescientiam  futurorum 
cum  nostra  libertate,  ut  hanc  servaret,  illam  negavit.  Eo- 
dem ex  principio  Stoici  e contra  et  post  ipsos  Hussitae  (ap. 
Cone.  Constant.  S.  15),  ut  salvarent  in  Deo  praescientiam 
futurorum,  negaverunt  liberum  arbitrium.  Sociniani  tene- 
bant futura  libera  a Deo  cognosci  conjecturaliter  tantum, 
arbitrantes  ea  ex  defectu  objecti  vae  veritatis  non  esse  in 
genere  scibilium.  — b)  Quoad  secund.um,  lis  famosa  est  inter 
•catholicos  quae,  etsi  proprius  respiciat  cognitionem  futuro- 
rum conditionatorum  necnon  agendi  modum  divinae  volun- 
tatis in  voluntatibus  nostris,  jamjam  tamen,  praelusionis  in- 
star, recensenda  est.  Tres  praesertim  occurrunt  sententiae. 

l""  sententia  dicitur  Molinistica  quae  tenet  contjngentia 
futura  a Deo  videri  sive  in  supercomprehensione  causarum 
secundarum  (ita  Molina  ipse  aliique)  sive  in  objectiva  eo- 
rumdem  futurorum  veritate  (ita  Suarez,  Franzelin,  Mazzella, 
ete);  adeo  ut  haec  cognitio  vel  independens  sit  a decreto  di- 
vinae voluntatis  circa  contingentium  futuritionem  vel  de- 
cretum supponat  ex  praevisione  scientiae  mediae  latum.  — 
2""  sententia  est  Banneziana,  a praecipuo  fautore  Bannez 
denominata,  quam  multi  post  ipsum,  praesertim  ex  Domini- 
•cana  familia,  sequuntur.  Docent  isti,  quasi  S.  Thomas  idi- 

^ — Cf.  Joan.  a S.  Thoma,  Disp,  XVIII,  a.  4, 


QU^ST  1.  ART.  VI. 


191 


psimi  docuisset,  Deum  videre  futura  contingentia  in  suis 
decretis  praedeter minantibus  causas  contingentes  et  liberas. 
— 3’"  sententia,  quam  merito  dices  Cajetano-thomisticam, 
habet  Deum  prsenoscere  futura  contingentia  in  sua  essentia, 
supposito  actu  divinae  voluntatis  ex  se,  sine  ope  scientiae 
mediae,  statuentis  positive  aut  permissive  quod  futurum  sit 
sub  debita  Dei  cooperatione. 

3'^  Perspecta  divina  futurorum  contingentium  scientia 
prout  certa  cognitio  est,  illam  breviter  considerare  juverit 
prout  haec  certitudo,  qua  talis,  nihil  cognitarum  rerum  con- 
tingentiae  detrahit.  — Quo  autem  pacto  eadem  scientia,  ne^ 
cessitate  immutabilitatis  consistens,  causa  esse  queat  effe- 
ctuum contingentium,  simul  cum  sermo  erit  de  efficacia 
divinae  voluntatis  investigabitur. 

D In  re  tam  ardua  nihil  optatius  tutiusque  nobis  exqui- 
rendum est  quam  vestigia  Angelici  Doctoris  presso  pede 
persequi  ejusque  doctrinam  mediam  inter  devias  opinationes, 
extra  omnem  cujus  vis  particularis  scholae  traditionem,  fide- 
lissime referre.  — Caeterum  nec  a memoria  excidere  debet 
celebris  illa  catholicarum  disputationum  regula : « In  certis 
unitas,  in  dubiis  libertas,  in  omnibus  caritas.  » 

c^oiieiiiisio  l.""  — Deus  oerto  cognoscit  omnia  futura  con- 
tingentia; — quae  quidem  assertio  tam  universali  Ecclesiae 
magisterio  continetur  ut  de  fide  habenda  sit. 

V Praesto  sunt  Scripturae  oracula  praescientiam  divinam 
affirmantia.  Sic  (Ps.  CXXXVIII,  2 etc.)  Propheta  regius 
psallit:  Intellexisti  cogitationes  meas  de  longe...  omnes  vias 
meas  praevidisti...  tu  cognovisti  omnia  novissima  et  antiqua. 
Et  (Eccli.  XXXIX,  24)  legitur:  Opera  omnis  carnis  coram 
illo,  et  non  est  quidquam  absconditum  ab  oculis  ejus.  — 
Prophetiae,  quae  tum  in  V.  tum  in  N.  T.  referuntur  de  plu- 
rimis actionibus  liberis  quaeque  adamussim  impletae  sunt, 
eamdem  Dei  praescientiam  clarissime  commonstrant.  Unde 
Tertull.  (1.  2 c.  Marcion.  c.  5) : « Praescientia  tantos  habet 
testes  quantos  fecit  prophetas  ».  Et  Deus  ipse,  irridens 
aliarum  gentium  Deos  (Is.  XLI,  23),.  inquit : Annuntiate 
quae  ventura  sunt  in  futurum,  et  sciemus  quia  Dii  estis  vos. 

'T  Concinunt  traditionis  voces  ; inter  quas  eminet  S.  Au- 
gustinus dicens  (1.  V de  Civ.  Dei,  c.  9,  n.  1) : « Confiteri  esse 
Deum,  et  negare  praescium  futurorum,  apertissima  insania 
est  ».  Unde  monet  S.  Doctor  de  Deo  praedicandam  esse 
non  praescientiam,  sed  simpliciter  futurorum  scientiam ; 
ait  enim  (1.  2 ad  Simpl.  q.  2,  n.  2):  « Quid  est  praescientia, 
nisi  scientia  futurorum  ? Quid  autem  futurum  est  Deo,  qui 
omnia  supergreditur  tempora?  Si  enim  scientia  Dei  res 
ipsas^  habet,  nop  sunt  ei  futurae,  sed  praesentes ; ac  per  hoc 
non  jam  praescientia,  sed  tantum  scientia  dici  potest.  » 

3""  Proh,  ratione.  — a)  Deus  certo  scit  omnia,  non  solum 
quae  actu  sunt,  sed  etiam  quae  sunt  in  potentia  sua  vel  crea- 
turae. Atqui  horum  quaedam  dicuntur  contingentia  futura 
nobis  et  simpliciter.  Ergo.  — h)  Praeterea,  notum  est  ex 
praecedentibus  Deum  perfecte  cognoscere  quamlibet  entis 
differentiam.  Atqui  ens  dividitur  in  necessarium  et  possi- 
bile seu  contingens.  Ergo. 

Coucliisi4»  2.""  — Deus  simul  et  infallibiliter  cognoscit  fu- 
tura CONTINGENTIA  IN  SUA  ESSENTIA,  PROUT  EA  INTUETUR  SIBI  IN 
.ETERNITATE  PR^SENTIA  ET  SECUNDUM  RATIONES  INTELLIGIBILES  EO- 
RUMDEM  REPR^SENTATIVAS,  SUPPOSITA  TAMEN  LIBERA  SU^  VOLUNTA- 
TIS DISPOSITIONE  DE  EORUM  FUTURITIONE. 

Praenotanda.  — l*"  Contingens,  divisum  contra  necessa- 
rium, est  substantialis  differentia  entis;  at,  licet  idem  na- 
tura manens,  in  duobus  tamen  statibus  considerari  potest: 
uno  modo  in  seipso  et  secundum  quod  jam  in  actu  est ; alio 
modo  prouti  est  in  potentia  causae.  Inter  quos  status  tres 
differentiae  numerantur;  et  a)  prima  est  quoad  tempus: 
quia,  ut  in  actu,  habet  rationem  praesentis;  ut  in  potentia 
vero,  rationem  futuri,  h)  Secunda  est  quoad  contingentiam : 
quippe,  quatenus  in  actu,  jam  consideratur  ut  determinatum 
ad  unum  ex  quo  contrahit  quemdam  necessitatis  modum, 
juxta  illud  effatum  : « unumquodque,  quando  est,  necessario 
est;  » quatenus  autem  in  potentia,  contingens  est  ad  utrum- 
libet tum  in  se  tum  quoad  statum,  c)  Tertia  demum  diffe- 
rentia est  quoad  cognitionem:  nam,  ut  in  actu,  subdi  potest 
certae  cognitioni,  quod  patet  de  visione  corporali ; ut  in 
potentia  vero,  vel  nullo  modo  vel  conjecturaliter  tantum 
cognoscibile  est,  prout  causa  vel  nullam  vel  imperfectam 
tantum  determinationem  praehabeat. 

2""  Thesis  fert  Deum  intueri  futura  contingentia  ut  sihi 
praesentia  et  per  rationes  intelligihiles  quas  penes  se  habet. 
Ubi  duo  distinguas  velim : a)  unum  quod  est  de  conditione 
ohjectiva  futurorum  illorum  quae  haud  secus  ac  praesentia 
divino  conspectui  simul  subjiciuntur;  unde  per  hoc  remove- 
tur obstaculum  ex  futuritione  proveniens  quo  cognitio  certa 
prohibeatur,  h)  Aliud  est  de  medio  proprio  in  quo  Deus  fu- 
tura illa  deprehendit:  utrumque  perpendatur. 

l'""  Pars  sibi  vult  Deum  simul  et  infallibiliter  futura  con- 
tingentia cognoscere  quia  sibi  in  aeternitate  praesentia  sunt; 
quam  positionem,  etsi  Scotus  aliique  plures  velut  contradiC' 
toriam  impugnaverint,  auctoritas  tamen  et  ratio  omnino 
comprobant. 

Nam  V hanc  rationem  cognoscibilitatis  futurorum  contin- 
gentium plerique  Patres  adducunt : audi  S.  Basilium  (ap, 
Jo.  Damasc.,  Sac  Parali.  Litt.  A.,  tit.  2):  « Quod  apud  nos 
dicitur  nunc  momentaneum  et  individuum  temporis  signi- 

ficat.  Iii  Deo  autem  omnia  secundum  sensum  instantis,  quod 
nunc  dicitur,  proposita  sunt.  Nihil  enim  ipsius  prseteriit, 
neque  futurum  est;  sed  omnia  prsesentia  sunt,  et  quae  a no- 
bis e longinquo  exspectantur  velut  jam  praesentia  divino 
oculo  prospiciuntur  ».  Idem  habent  Hilarius,  Ambrosius, 
Augustmus,  Gregorius  M.,  etc  h 

•2®  Arg.  rationis  sic  proponi  potest.  — Nihil  prohibet  ea 
simul  et  infallibiliter  cognoscere,  imo  intueri,  quae  cogno- 
scenti pro  suae  cognitionis  mensura  jam  sint  actu  praesentia. 
Atqui  omnia  quae  in  tempore  fiunt  realiter  sunt  aeternitati 
Dei  praesentia,  secundum  aeternitatis  mensuram.  Ergo. 
Major  prop.  satis  perspicua  est,  atque,  si  opus  sit,  declarari 
potest  ex  visione  i^ostra  corporali,  ad  quam  nihil  aliud  re- 
quiritur nisi  quod  visibile  adsit  pro  mensura  durationis 
qua  est  et  mensuratur  visio.  Minor  ostend  ; et  a)  primum 
notetur,  quando  asserimus  futura  contingentia  aeternitati 
coexistere,  sermonem  versari  circa  esse  rerum  non  objecti- 
vum  seu  ideale  nec  tantum  circa  esse  potentiale  seu  ut  in 
causis,  sed  circa  esse  reale  actualis  existentiae.  b)  Duplex 
autem  sensus  illius  praesentialitatis  futurorum  contingen- 
tium intelligi  potest,  quatenus  comparatio  fiat  vel  ad  men- 
suram temporis  vel  ad  mensuram  aeternitatis.  Juxta  pri- 
mum sensum,  omnia  temporis  instantia  forent  simul  et  sibi 
praesentia;  quod  absurdum  et  contradictorium  est;  siqui- 
dem de  ratione  est  instantium  temporis  ut  sibi  succedant. 
Secundus  sensus  importat  eadem  instantia  non  sibi  et  in 
nunc  temporis  praesentia  esse,  sed  coexistere  in  nunc  aeter- 
nitatis: quod  verum  est.  Etenim  aeternitas,  tota  simul  exi- 
stens,  totum  tempus  ambit  singulasque  temporis  differen- 
tias una  indivisibili  duratione  eminente  complectitur  h Rem 
exemplo  illustrat  Angelicus  {de  Ver.  Q.  II,  a.  12);  « Si  ali- 
quis videret  multos  transeuntes  per  unam  viam  successive 
et  hoc  per  aliquod  tempus,  in  singalis  partibus  temporis 
videret  praesentialiter  aliquos  transeuntes,  ita  quod  in  tota 
tempore  suae  visionis  omnes  transeuntes  praesentialiter  vi- 
deret; nec  tamen  simul  omnes  praesentialiter,  quia  tempus 
suae  visionis  non  est  totum  simul.  Si  autem  sua  visio  tota 
simul  posset  existere,  simul  praesentialiter  omnes  videret, 
quamvis  non  omnes  simul  praesentialiter  transirent».  Sic 
igitur  Deus  in  arce  aeternitatis  suae  constitutus,  ad  cujus 
radices  temporis  fiumen  suas  volvit  undas,  cuncta  tempo- 
ranea et  successiva  ut  sibi  praesentia  uno  simul  intuitu 
prospicit. 

2^"  Pars  conci,  profert  Deum  videre  futura  contingentia 
in  eorum  rationibus  intelligibilibus  penes  se  existentibus, 


^ — Cf.  Petav.  1.  IV,  c.  4 et  6. 

2 — Cf.  Cajet  in  h.  loc.,  et  Billuart,  Diss.  VI,  a.  3. 

supposita  tamen  (sunt  Cajetani  verba)  libera  determinatione 
divinae  voluntatis  ad  alteram  partem  contradictionis ; qua- 
propter de  medio  in  quo  videantur,  movetur  quaestio:  quam 
tametsi  S.  Thomas  jam  supra  (Q-  XIV,  a.  5)  generaliter 
solverat,  nihilominus  hic  specialiter  instituendam  esse  di- 
sceptantium lites  suadent. 

Proh.  P directe.  — a)  Essentia  divina,  utpote  seipsam 
adaequans  sub  gemina  ratione  speciei  intelligibilis  et  obiecti 
intellecti,  ratio  est  intelligendi,  ut  objectum,  quaecumque 
repraesentat,  ’ ut  principium.  Atqui  ipsa  ut  principium  seu 
species  intelligibilis,  latentibus  omnibus,  sufficiens  est  re- 
praesentativum  omnium  veritatum  contingentium.  Ergo 
I)eus  veritates  istas  in  ideis  rerum  apud  se  praesentibus  in- 
telligit.  — Additur : supposita  libera  determinatione  divinae 
voluntatis  de  contingentium  futuritione.  Xam  ideae  divinae, 
quantumvis  perfectae,  mere  naturaliter  non  repraesentant 
nisi  quidditates  rerum  earumque  essentiales  proprietates;  re- 
praesentare autem  non  valent  rerum  existentias  cunctaque 
accidentia  contingentia  nisi  sub  conditione,  i.  e.  supposito 
actu  ex  quo  omnia  ista  quoad  esse  suum  efficaciter  depen- 
dent. Atqui,  ut  infra  demonstrabitur  (Disp.  V'VI),  nihil  in 
rebus  sive  necessariis  sive  contingentibus  effici  potest  quin 
Deus  per  modum  causae  primae  efficacissimae  intrinsece  in- 
fluat. Ergo. 

b)  Hanc  praecipuorum  Doctorum  mentem,  scii.  S.  Au- 
gustini et  S.  Thomae,  aperte  evincitur:  uterque  enim  cun- 
ctas res  a Dei  scientia  eas  constituente  per  voluntatem  repe- 
tunt. — Sic  Augustinus  (K.Y  de  Trin.  c.  13 ; « Universas 
creaturas  et  spirituales  et  corporales,  non  quia  sunt  ideo 
novit  Deus,  sed  ideo  sunt  quia  novit.  » Iterum  (de  Civ.  Dei 
1.  V,  c.  9) : « Et  voluntates  nostrae  tantum  valent  quantum 
eas  Deus  valere  voluit  atque  praescivit;  et  ideo  quidquid 
valent,  certissime  valent,  et  quod  facturae  sunt,  ipsae  omnino 
facturae  sunt ; quia  valituras  atque  facturas  ille  praescivit, 
cujus  praescientia  falli  non  potest  ».  — S.  Thomae  sensus 
haud  minori  claret  evidentia ; quam  qui  negaverit,  se  praeju- 
diciis affectum  prodit.  Etenim  (Q.  XIV,  a.  8),  postquam  Au- 
gustini locum  mox  relatum  citaverat,  totus  in  eo  est  ut  de- 
monstret Deum  per  scientiam  suam,  adjuncta  voluntate, 
causam  esse  omnium  rerum.  Objecta  autem  sibi  Origenis 
tentia  (sup.  Epist.  ad  Eorn.):  « Non  propterea  aliquid  erit, 
quia  id  scit  Deus  esse  futurum  ; sed  quia  futurum  est,  ideo 
scitur  a Deo  antequam  fiat  »,  respondet  priora  verba  intel- 
ligenda  esse  de  scientia  praecise  sumpta,  cui  non  competit 
causalitas  nisi  per  voluntatem;  posteriora  autem  verificari 
secundum  causam  consequentiae,  non  secundum  causam  es- 
sendi.  — Pari  criterio  dijudicanda  sunt  pleraque  Patrum 
dicta,  verbis  Origenis  similia;  vel  quoque  haud  raro  isti  lo- 

qnuntur  de  peccatis  quorum  scientia  Dei  causa  esse  non 
potest  vel  significare  intendunt  scientiam  Dei  causam  non 
esse  « qu83  inducat  necessitatem  in  scito  ut  ex  hoc  cogatur 
aliquid  evenire,  quia  Deus  illud  scit  » (de  Ver.  Q.  II,  a.  14 
ad  1)  h 

c)  Placet  idipsum  confirmare  Scripturae  auctoritate.  Nam 
Deus,  praedicens  per  Prophetam  (Is.  XIV)  bella  quae  Assyrii 
illaturi  erant  Israelitis  et  priorum  dejectionem,  subjungit: 
Juravit  Dominus  exercituum  dicens:  Si  non  ut  putavi  ita 
erU^  et  quomodo  mente  tractavi  sic  eveniet : ut  conteram 
Assyrium  in  terra  mea...  Hoc  consilium  quod  cogitavi...  Do- 
minus exercituum  decrevit,  et  quis  poterit  infirmareJ  Qui- 
bus verbis  Deus  aperte  fundat  certam  futurorum  libero- 
rum praenotionem  in  dispositione  suae  voluntatis. 

Proh.  2'*  indirecte,  rejectis  scii,  oppositis  sententiis. 

Rejicitur  l""  sententia  duabus  sub  formis  proposita.  — 
Sane  a)  dici  non  potest  cum  Molina  futura  contingentia  a 
Deo  cognosci  in  supercomprehensione  causarum  secundarum 
et  humanae  voluntatis  ; nam,  ut  ait  S.  Thomas  in  praes,  art., 
« quicumque  cognoscit  effectum  contingentem  in  causa 
sua  tantum,  non  habet  de  eo  nisi  conjecturalem  cognitio- 
nem » : quandoquidem  effectus,  indeterminate  tantum  exi- 
stens  in  causa,  nequit  ibidem  determinata  seu  certa  cogni- 
tione attingi. 

h)  Neque  cum  Suarez,  Franzelin  aliisque  recentioribus 
recurratur  ad  ohjectivam  veritatem  futurorum  contingentium,, 
quasi  ista  independenter  a divinae  voluntatis  actu  circa  eo- 
rum futuritionem  determinatam  veritatem  praeseferant.  — 
Nam,  ut  iterum  dicit  S.  Thomas  (Q.  XVI,  a.  7 ad  3),  « il- 
lud quod  nunc  est  ex  eo  futurum  fuit,  antequam  esset,  quia 
in  causa  sua  erat  ut  fieret.  Unde,  sublata  causa,  non  esset 
futurum  illud  fieri.  Sola  autem  causa  prima  est  aeterna. 
Unde  ex  hoc  non  sequitur  quod  ea  quae  sunt,  semper  fue- 
rit verum  ea  esse  futura.  ni.H  quatenus  in  causa  sem- 
piterna fuit  ut  essent  futura;  quae  quidem  causa  solus  Deus 
est  ».  — Praeterea,  quia  objectiva  illa  veritas  pro  funda- 
mento haberet  esse  reale  futurorum  contingentium,  seque- 
retur: primo,  intellectum  divinum  pendere  ab  aliquo  extra 
se  posito  et  ab  eo  mensurari,  quod  repugnat  (Q.  XIV,  a. 
8 ad  3) ; secundo,  assignari  pro  cognitionis  medio  id  cujus 
veritas  ab  ipso  eventu  futuro  cognoscendo  mutuaretur  huj us- 
que ideo  praecognitionem  supponeret,  quod  implicat  2.  (Vid. 
mox  dicenda  de  scientia  media). 

Rejicitur  2^  sententia.  Opinionis  hujus  assertores  dicunt 
praescire  Deum  futura  contingentia  in  suis  decretis  praede- 

1 — Cf.  Billuart,  Diss.  V.  a.  e. 

2 — Billiiart,  Diss.  VI,  a 4. 

terminantibus  causas  contingentes  et  liberas.  — Jamvero  a) 
in  hac  loquendi  ratione  id  minus  recti  primum  deprehen- 
ditur quod,  ut  acute  perspexit  Card.  Pecci  b decreta  volun- 
tatis, utpote  non  cseca,  jam  prsesupponunt  practicam  intel- 
lectus scientiam  de  re  decreto  constituenda.  Igitur,  proprie 
loquendo,  non  in  decretis  suis^  sed  magis  in  ideis,  supposita 
voluntate,  cognoscit  Deus  futura  contingentia.  — h)  Aliud 
gravius  reprehendendum  succedit  de  decretis  praedet  er  mi- 
nantibus : siquidem  praedeterminatio  nec  doctrinae  Angelici 
Magistri  nec  germano  libertatis  conceptui  consonare  vide- 
tur, nec  etiam  necessaria  est  ad  salvandam  primae  causae 
dignitatem;  quod  inferius  loco  suo  abunde  disputabitur. 

Corollarium  infertur : scii,  peccata  praevideri  a Deo  ex 
bonorum  ipsorum,  quibus  opponuntur,  cognitione,  supposito 
tamen  actu  permissivo  ejus  voluntatis.  (Cf.  art.  praeced.  nec- 
non  quae  sequentur  Disp.  V,  Q.  I de  habitudine  divinae  vo- 
luntatis ad  mala). 

Conclusio  3^.  — Certitudo  divina  scientia  nullatenus 

OFFICIT  RERUM  CONTINGENTIA. 

Prpb.  1"^  ex  perfectione  scientiae  Dei.  — Dei  scientia  vera 
et  perfecta  non  esset,  si  non  hoc  modo  res  evenirent,  sicut 
Deus  eas  evenire  cognoscit.  Atqui  Deus  contingentia  cogno- 
scit non  solum  secundum  ordinem  quem  habent  ad  causam 
primam,  sed  etiam  secundum  respectum  ad  causas  proxi- 
mas ex  quibus  contingenter  proveniunt.  Ergo  certitudo  di- 
vinae scientiae,  nedum  tollat,  magis  involvit  rerum  contin- 
gentiam  2. 

2°  Ex  relatione  sciti  ad  scientiam.  — Necessitas  scientiae 
non  aliam  ex  parte  sciti  necessitatem  importat  nisi  quae 
requiritur  ad  salvandum  scientiae  illius  certitudinem.  Atqui 
necessitas  hujusmodi  non  est  rei  scitae  secundum  se,  sed 
solummodo  prouti  stat  sub  actu  sciendi.  Ergo  eidem  rei 
potest  secundum  se  et  simpliciter  attribui  contingentia,  licet, 
in  quantum  est  actu  et  sic  ad  scientiam  refertur,  necessi- 
tatem quamdam  induat 

S""  Ex  differentia  inter  intellectum  nostrum  et  divinum.  — 
Ideo  illud  quod  scitur  a nobis  de  futuris  oportet  esse  neces- 
sarium absolute  et  in  se  quia  non  valemus  futura  cogno- 
scere nisi  prout  futura  sunt : unde  illa  sola  certo  nobis  inno- 
tescunt quae  necessariam  habitudinem  dicant  ad  suas  cau- 
sas. Atqui  intuitus  Dei  ab  alto  aeternitatis  fertur  in  futura, 
prout  sibi  praesentia  sunt.  Ergo  ea  quae  sunt  scita  a Deo 

’ — Opusc.  S.  Tommaso  circa  V wftmao  divino  0 la  scienza  mezza  ; quod 
gallice  versum  est  a cl.  F.  Deshayes  sub  titulo  : La  pred^termination  phy- 
sique  et  la  science  moyenne. 

2 — C.  G.  I,  67. 

3 - Q.  XIY,  a.  13  resp.  ad  2. 

nequaquam  oportet  ut  necessaria  sint  absolute,  secundum 
quod  in  propriis  causis  considerantur,  sed  tantummodo 
prout  scientiae  subsunt  b 

Soiv.  obj.  — Obj.  1.  — a causa  necessaria  procedit  ef- 
fectus necessarius.  Atqui  scientia  Dei  est  causa  necessaria 
scitorum.  Ergo  Deus  non  habet  cognitionem  contingentium. 

Eesp.  D.  M:  a causa  necessaria  proxima...  (7;  a causa 
necessaria  suprema...  N.  — C.  d,  m.  — Neg.  conseq. 

Licet  causa  suprenna  sit  necessaria,  tamen  effectus  ob 
causam  proximom  contingentem  potest  esse  contingens,  v. 
g.  germinatio  plantae,  etsi  pro  causa  prima  habeat  solis  mo- 
tum influxumque  necessarium,  tamen  contingenter  a causis 
proximis  contingentibus  procedit.  Similiter,  scita  a Deo  con- 
tingentiam  sortiuntur  ex  causis  proximis,  licet  scientia  Dei, 
quae  est  causa  prima,  necessaria  seu  invariabilis  sit.  (Cf.  di- 
cenda in  Disp.  seq.  de  concilianda  efficacia  divinae  volun- 
tatis cum  libertate). 

Obj.  2.  — Propositionis  conditionalis,  cujus  antecedens 
absolute  necessarium  est,  consequens  etiam  est  necessarium 
absolute.  Atqui  in  hac  conditionali,  quae  certe  vera  est: 
« Si  Deus  scivit  hoc  contingens  futurum  esse,  hoc  erit  », 
antecedens  dici  debet  necessarium  absolute.  Ergo. 

Resp.  d.  M:...  consequens  est  necessarium  eo  modo  quo 
refertur  ad  antecedens,  C;  secundum  quodcumque  esse, 
N.  — C.  d.  m .*...  ita  ut  aliquid  includat  pertinens  ad  actum 
animae,  C;  ita  ut  veritatis  illius  necessitas  independens  sit 
ab  actu  animae,  N.  — Neg.  conseq. 

Audiatur  ipse  Angelicus:  « Quando  in  antecedente  poni- 
tur aliquid  pertinens  ad  actum  animae,  consequens  est  ac- 
cipiendum non  secundum  quod  in  se  est,  sed  sectmdum  quod 
est  in  anima.  Aliud  enim  est  esse  rei  in  seipsa,  et  esse  rei 
in  anima,  ut  puta  si  dicam : Si  anima  intelligit  aliquid,  il- 
lud est  immateriale,  intelligendum  est  quod  illud  est  im- 
materiale secundum  quod  est  in  intellectu,  non  secundum 
quod  est  in  seipso.  Et  similiter  si  dicam : Si  Deus  scivit 
aliquid,  illud  erit,  consequens  intelligendum  est  prout  su- 
best  divinae  scientiae,  scii,  prout  est  in  sua  praesentialitate. 
Et  sic  necessarium  est,  sicut  et  antecedens : quia  omne  quod 
est,  dum  est,  necesse  est  esse.  » ^ 

Obj.  3.  — Omne  scitum  a Deo,  cujus  scientia  non  falli- 
tur, necesse  est  esse.  Atqui  nullum  futurum  contingens 
necesse  est  esse.  Ergo. 

Resp.  d.  M:...  sive  absolute  sive  conditionate,  C ; sem- 


^ — Ihid.  resp.  ad  3. 

2 — Cf.  Cajet,  in  h.  loc. 

per  absolute,  N.  — C.  d.  m absolute,  C;  conditionate  et 
quatenus  cognoscitur,  ut  praesens,  N.  — Keg.  conseq. 

Equidem  l*"  quidquid  Deus  ab  aeterno  cognoscat  neces- 
sitate quadam  consistere  debet  quae  divinae  scientiae  certitu- 
dini correspondeat.  — Verum  2''  necessitas  essendi  alicujus 
effectus  duplex  est:  alia  absoluta^  quatenus  effectus  a cau- 
sis necessariis  procedit ; alia  conditionata,  prout  effectus 
egreditur  quidem  a causis  contingentibus,  sed  saltem,  dum 
est,  non  potest  non  esse.  — d*"  Igitur  haec  necessitas,  non 
alia,  tribuenda  est  eventibus  contingentibus  qui  a Deo  exi- 
stere  cognoscuntur.  Unde  contingentia  illa  dicuntur  a S. 
Doctore  necessaria,  non  secundum  rem  et  in  sensu  diviso 
seu  prout  divisim  a divina  scientia  sumuntur,  sed  secun- 
dum dictum  et  in  sensu  composito  seu  praecise  prout  termi- 
nant sciendi  actum.  Pariter  ab  ipso  dicuntur  necessaria,  non 
necessitate  consequentis^  sed  tantum  necessitate  consequen- 
tiae : quod  eodem  recidit. 

ARTICULUS  VII. 

Quomodo  dividitur  scientia  Dei:  --  de  scientia  media. 

(art.  8,  9,  16) 

Divisio,  quae  clarificandis  rerum  conceptibus  tantopere 
inservit,  circa  ipsam  divinam  scientiam  adhiberi  solet,  non 
quidem  ex  parte  scientiae  ipsius,  quippe  quae  una  simpli- 
cissima est,  sed  ex  parte  scitorum  et  secundum  analogiam 
cum  creatis  cognitionum  habitibus.  Tres  vero  praesertim 
usuveniunt  scientiae  Dei  distinctiones,  prout  scitum  a Deo 
ut  in  actu  vel  in  potentia,  ut  speculabile  vel  operabile,  at- 
que ut  bonum  vel  malum  consideretur.  ^ 

Couclii^io  1^.  — CONVEMENS  DIVISIO  EST  SCIEXTI^  DIVIX.E 
IN  SCIENTIAM  VISIONIS  ET  SIMPLICIS  INTELLIGENTI^,  QUIN  LOCUS 
DETUR  TERTIA  QUAM  VOCANT  SCIENTIAM  MEDUM. 

Pars  non  magno  negotio  expeditur.  — ^ Nam  Deus  scit 
omnia  quaecumque  sunt,  quocumque  modo  esse  habeant,  sive 
in  actu,  sive  in  potentia  sua  aut  creaturae,  active  aut  pas- 
sive, juxta  illud  Ap.  (Rom.  IV,  17):  Qui  vocat  ea  quae  non 
sunt.,  tanquani  ea  quae  sunt.  Unde  cognoscit  quaecumque 
possunt  per  creaturam  fieri  vel  cogitari  vel  dici,  sicut  quae- 
cumque ipse  facere  potest,  etiamsi  actu  non  sint.  Jamvero 
horum  quae  actu  non  sunt  est  attendenda  quaedam  diversitas. 
cl)  Quaedam  enim,  licet  non  sint  nunc  in  actu,  tamen  vel 
fuerunt  vel  erunt,  et  hoc  vel  operatione  solius  Dei  vel  ope- 
ratione Dei  et  creaturae  secundum  quemlibet  ordinem  ope- 
randi necessario  aut  contigenter,  naturaliter  vel  gratuite. 


QUJEST.  I.  ART.  VII. 


199 


Igitur  nOR  solum  ipse  Deus,  sed  qusecumque  aliquando  in 
tempore  esse  sortiuntur,  prout  prsesentialiter  divino  con- 
spectui ab  aeterno  subjiciuntur  atque  distinctum  esse  extra 
videntem  habent,  optime  dicuntur  cognosci  scientia  visio- 
nis. h)  Quaedam  vero  sunt  in  potentia  Dei  vel  creaturae  sive 
absolute  sive  conditionate  quae  tamen  nec  sunt  actu,  neque 
erunt,  neque  fuerunt,  et  respectu  horum  non  dicitur  Deus 
habere  scientiam  visionis,  sed  simplicis  intelligentiae. 

‘2'"  Pars  conci,  negat  scientiam  mediam : quae  quidem 
scientia  cum  a Molinistis  de  futuri  bilibus  seu  futuris  con- 
ditionatis  ponatur  atque  vividissimam  in  scholis  contro- 
versiam per  tria  jam  saecula  undique  excitaverit,  plura  ex 
ordine  prolixiori  st3do  peragemus. 

I.  --  Definitur  quaestionis  status. 

Et  D quia  jam  de  cognitione  futurorum  absolutorum 
fuse  disseruimus,  dubium  hic  movetur  de  futuris  conditio- 
natis)  scii,  de  iis  quae  futura  sint  sub  aliqua  conditione  ad 
eorum  existentiam  utcumque  conducente,  licet  contingen- 
ter,  sive  conditio  illa  revera  ' onenda  sit  sive  non,  qua 
quidem  non  posita,  nunquam  erunt ; v.  g.  Petrus,  in  tali- 
bus circumstantiis  et  sub  tali  gratiae  adjutorio  constitutus, 
peccabit  vel  non  peccabit. 

Jam  vero  2*^  quamvis  nonnulli  antiquiores  theologi  ita 
quandoque  locuti  sint  quasi  in  Deo  non  agnoscerent  scien- 
tiam illorum  futurorum  ^ vel  conjecturalem  tantum  conce- 
derent, tamen  nunc  communis  apud  omnes  persuasio  est 
Deum  futura  illa  certo  cognoscere,  saltem  ea  de  quibus  ser- 
mo fit  in  Scripturis  vel  quae  ad  praesentis  mundi  constitutio- 
nem aut  gubernationem  pertinent. 

Verum  3’^  circa  modum  seu  medium  hujusmodi  cognitio- 
nis, haud  secus  ac  circa  futura  absoluta,  tres  numerandae 
sunt  potissime  opinionum  discrepantiae.  — V est  Molinae 
caeterorumque  plurium,  praesertim  e Societate  Jesu,  qui 
tuentur  scientiam  mediam  inter  scientiam  visionis  et  scien- 
tiam simplicis  intelligentiae  ; quatenus,  aiunt,  per  simpli- 
cem intelligentiam  mere  possibilia,  per  visionem  vere  fu- 
tura, per  scientiam  autem  mediam  futura  sub  conditione 
ante  omnem  divinae  voluntatis  ordinationem  a Deo  cogno- 
scantur. At  in  proponenda  eadem  scientia  media  auctores 
illi  ab  invicem  dissentiunt,  a)  Alii  enim,  ut  Molina  et  Be- 
canus,  confugiunt  ad  cognitionem  eminentissimam  et  su- 
per comprehensivam  quam  Deus  habet  de  causis  liberis ; li) 
alii,  ut  Bellarminus,  ad  conpruismum  quemdam  contempe- 
rationis,  in  quantum  scii.  Deus  tam  bene  perspectum  ha- 
beat quidquid  proprium  et  congruum  sit  pro  quovis  inge- 


^ — Cf.  Joan.  a S.  Thoma,  qui  hanc  labem  a vetustioribus  scriptori- 
bus dominicanis  detergit. 

nio  aut  voluntate  ut  inde  certam  notitiam  conditionalium 
colligat  1 ; alii,  quos  inter,  duce  Suarez,  Franzelin  multi- 
que recentiores,  ad  veritaiem  ohjectivam  futuribilium,  quae 
ideo  dicuntur  cognosci  in  seipsis,  ita  ut  veritas  illa  determi- 
nata independenter  a divina  voluntate  ponatur  conditio  sine 
qua  non  divinae  scientiae;  d)  alii  demum,  ut  Kleutgen 
parvi  ducentes  has  omnes  explicationes,  satius  habent  ex- 
clamare : Mirahilis  facta  est  scientia  tua  ex  me,  confortata 
est,  et  non  potero  ad  eam  (Ps.  CXXXVIII,  5).  — 2''"  sen- 
tentia est  Bannezii  aliorumque  scriptorum  praeclari  nomi- 
nis qui  hanc  cognitionem  in  Deo  explicant  per  decreta 
praedet  er  minant  ia  subjective  absoluta  et  objective  condi - 
tionata.  — 3^  tandem  accedit  sententia  quae  utrumque  reji- 
ciens, scii,  tum  scientiam  mediam  tum  praedeteiminatio- 
nem  ph^-sicam,  ponit  cum  Cajetano,  Pecci,  Satolli,  Deum 
futuribilia  cognoscere  in  sua  essentia,  supposito  actu  coo- 
perativo objective  conditionato  suae  voluntatis:  illi  assen- 
sum dabimus.  ^ 

II.  — Asseritur  in  Deo  scientia  futnrihilium. 

1°  Ex  Scriptura  ; ubi  multa  praedicta  sunt  futura  condi- 
tionata  quae  vix  ullam  aut  contingentem  tantum  ex  se  ha- 
bebant connexionem.  Sic  (4  Eeg.  XIII,  19)  regi  Israel  di- 
xit Elisaeus  : Si  percussisses  quinquies  aut  sexies,  sive  septies 
terram,  percussisses  Syriam  usque  ad  consumptionem . Et 
(Matth.  XI,  21)  ait  Christus:  Vae  tihi  Coroza'in  \ vae  tibi  Beth- 
saida,  quia  si  in  Tyro  et  Sidone  factae  fuissent  virtutes  quae 
in  vobis  factae  sunt,  olim  in  linere  et  cilicio  pcenitentiam  egis- 
sent. — 2^^  Ex  Patribus,  praesertim  ex  Augustino  qui,  quae- 
rens cur  Christus  hominem  se  ultro  olFerentem  inter  disci- 
pulos non  admiserit,  rationem  affert  (Serm.  100  n.  1 de 
Verb.  Evang.  Luc.) : « Quia  talis  magister  erat  qui  futura 

graevideret,  intelligimus  istum  hominem,  si  sequeretur 
hristum,  sua  quaesiturum  fuisse,  non  quae  Jesu  Christi.  » 
— 3®  Batione ; a)  tum  quia  divinus  intellectus,  utpote  per- 
fectissimus, certo  et  infallibi liter  cognoscit  quidquid  cogno- 
scibile est ; b)  tum  quia  haec  cognitio  futuribilium  ad  sa- 
pientissimae  Providentiae  dispositiones  praeexigitur 
III.  — Impugnatur  scientia  media. 

Concedimus  quidem  rem  haud  posse  ex  Sacris  Litteris 
dirimi,  verum  suppetunt  pluribus  ex  fontibus  validissima 

''  — Attamen  cl.  auctor  (de  Gr.  et  lib.  arb.  1.  I,  c.  12  et  1.  lY,  c.  15) 
non  multum  dissentire  videtur  a genuino  S.  Thomse  systemate  quod  pro 
viribus  suo  loco  exponemus,  nec  nisi  in  timorem  prEedeterminationis  phy- 
sicte  ipsum  scientise  medise  quadantenus  favere  arbitramur. 

2 — De  Deo,  P.  I,  L.  1,  Q.  IU,  c.  II,  a 17. 

3 — Inter  recentiores  scientiae  mediae  impugnatores  citandus  est  cl. 
Janssens,  Prcelectiones  de  Deo  ano,  I.  II,  qui  plura  de  hoc  argumento 
erudite  disputat. 

* — Quoad  objectiones  cf.  Billuart. 

argumenta  ad  hanc  hypothesim  labefactandam.  — Et  sane 
1°  divisio  scientiae  in  duo  membra  jam  adaequata  quodcum- 
que  aliud  membrum  procul  dubio  excludit.  Atqui  divisio 
scientiae  divinae  in  scientiam  visionis  ei  simplicis  intdligentiae^ 
prout  ipse  S.  Thomas  cum  S.  Bonaventura  aliisque  insti- 
tuit, certe  est  adaequata.  Ergo.  Minor  evincitur  ex  eo  quod 
inter  ens  achc^  de  quo  scientia  visionis,  et  ens  in  potentia^ 
de  quo  scientia  simplicis  intelligentiae,  non  datur  medium. 
— Idcirco,  cum  Deus  quidquid  sit  in  potentia  sua  vel 
creaturae  secundum  quemcumque  ordinem,  combinationem 
ac  relationem  tum  necessariam  tum  contingentem,  tum  na- 
turalem tum  supernaturalem,  perfectissime  attingat  per 
scientiam  simplicis  intelligentiae^  concludere  fas  est  futu- 
ribilia,  ut  sic,  ad  hoc  scientiae  genus  pertinere. 

2"*  Praeterea,  quod  gravius  est,  scientia  media,  qualis  ab 
adversariis  ponitur,  objecto  caret  ideoque  in  impossibile  im- 
pingit. Futura  enim  conditionata  cognosci  certo  non  pos- 
sunt neque  in  causis  etiam  supercomprehensis  quacumque 
congruitatis  ratione,  neque  in  seipsis  secundum  objectivam 
veritatem.  Ergo  etc.  Frob.  antec.  — Non  in  causis : causae 
enim  contingentes  et  liberae  ingenerare  de  effectibus  non 
possunt  nisi  conjecthralem  cognitionem,  ut  ipse  Angelicus 
tam  diserte  tradit  (art.  13) ; qucd  verum  est,  etiamsi  super- 
comprehendi  dicantur  in  omnibus  suis  rationibus,  siquidem 
nequit  mens  etiam  divina  certa  et  determinata  notitia  in  eis 
deprehendere  quod  ibidem  determinatum  non  est.  — Non 
in  seipsis  seu  in  objectiva  sua  veritate:  nam  a)  verum  et 
ens  convertuntur.  Porro,  ante  omnem  divinae  voluntatis  di- 
spositionem circa  contingentia,  nulla  in  his  determinatio, 
ex  qua  determinata  veritas  consurgat,  haberi  potest,  neque 
ex  causis  ut  dictum  est,  neque  ex  essentia  divina  quae  an- 
tecedenter  ad  actum  voluntatis  nihil  de  liberis  et  contin- 
gentibus determinate  repraesentat,  neque  ex  ipsis  futurihi- 
libus^  quippe  quae  nondum  sunt  nec  esse  possunt  sine  Dei 
cooperatione.  ’ h)  Igitur,  ut  docet  S.  Thomas  post  Aristote- 
lem (I  Periherm.  lect.  13),  ejus  quod  est  ad  utrumlibet, 
proprium  est  quod,  quia  non  determinatur  magis  ad  unum 
quam  ad  alterum,  non  possit  de  eo  determinate  dici  neque 
quod  erit,  necjue  quod  non  erit  » ; sed  veritas  talium  proposi- 
tionum accipienda  est  sub  disjunctione  et  confusim.  Unde  c) 
sapientissime  ab  eodem  S.  Doctore  monemur  (ibid.)  « quod  si 
omnis  affirmatio  vel  negatio  determinate  est  vera  vel  falsa, 
ita  in  singularibus  et  futuris  sicut  in  aliis,  consequens  est 
quod  omnia  necesse  sit  vel  determinate  esse  vel  non  »;  seu 
ex  hoc  ducimur  ad  fatalismum. 

' — Cf.  Cai’d.  Pecci,  Opusc.  S.  Tommaso  circa  V inflasso  divino  e la 
scienza  mezza,  II  p. 

d""  Nec  omittamus  gravia,  quae  sequerentur,  inconvenien- 
tia ex  parte  divini  intellectus.  — Namque  a)  casu  quodam- 
modo accideret,  respectu  divinae  scientiae,  ut  in  futuris  con- 
ditionalibus  una  pars  contradictionis  prae  alia  determinate 
a Deo  cognosceretur  f h)  Insuper  divina  mens,  quidquid 
adversarii  ad  hanc  eludendam  consequentiam  praetexant, 
realiter  penderet  ab  aliquo  vero  non  a se,  sed  ab  extranea 
potesta.te  constituto:  quae  sane  perfectioni  supremi  et  actua 
lissimi  Intellectus  repugnant 

1°  H3^pothesis  scientiae  mediae  falso  supposito  innititur, 
nempe  quod  Deus  seu  Dei  scientia  et  voluntas  non  sit  prima 
efficacissima  ratio  contingentiae  rerum  et  liberorum  actuum : 
quae  positio  quam  aliena  sit  tum  a D.  Thomae  doctrina  tum 
ab  ipsa  rei  veritate,  suo  infra  loco  demonstrare  nos  posse 
firmiter  confidimus. 

5”  Scientia  illa  minime  probata  fuit  illustrioribus  Eccle- 
siae Doctoribus.  — a)  Quod  primo  attinet  ad  S.  Augustinum 
cujus  auctoritas  tanta  est  ut  Clemens  YIII,  in  famosis  Con- 
gregationibus de  Auxiliis,  doctrinam  Molinae  de  scientia 
media  ad  ejus  mentem  expendi  jusserit,  quid  ille  de  tali 
scientia  sit  opinatus  erui  imprimis  potest  ex  locis  jam  citatis 
(art.  praeced.)  — Praeterea  (1.  de  Dono  Persever.  c.  17)  respon- 
dens quaestioni  S.  Hilarii:  An  ea  quae  sunt  a Deo  praescita 
sint  etiam  ab  eo  praedestinata  ita  ut  praescientia  sit  subnixa 
decreto?  » quae  est  ipsissima  quaestio  scientiae  mediae  quoad 
substantiam,  statuit  pro  principio  generali  quod  si  opera 
nostra  bona  non  sint  a Deo  praedestinata,  « nec  dantur  a Deo, 
aut  ea  se  daturum  esse  praescivit;  quod  si  et  dantur,  et  ea 
se  daturum  esse  praescivit,  profecto  praedestinavit.  » Et  (de 
Praedestin.  Sanet,  c.  10):  « Praedestinatione,  inquit,  Deus  ea 
praescivit  quae  fuerat  ipse  facturus.  » Quo  posito  principio, 
infert  Billaart,  stare  non  potest  scientia  media  juxta  quam 
sunt  a Deo  praescita  bona  et  non  praedestinata.  — Caeterum 
universum  s^^stema  S.  Augustini  de  efficacia  intrinseca  gra- 
tiae et  de  praedestinatione  non  ex  praecisis  meritis  pugnat 
cum  tali  h^^pothesi. 

b)  Mens  S.  Thomae  ex  dictis  (hic  et  art.  3 et  6;  tam  pers- 
picue elucet  ut  inani  prorsus  opere  illum  quis  contenderet 
in  Molinianas  partes  trahere.  - Nec  adversarii  alia  de  causa 
S.  Doctorem  pro  se  stare  praesumunt  nisi  quia  ejus  doctrina 
conspicitur  a physica  praedeterminatione  discors  fi  unde  re- 
cens philosophiae  tractator,  P.  De  Maria,  se  rem  confecisse 
putat  et  scientiam  mediam  firmiter  adstruxisse,  eo  solo  quod 

^ — Pecci,  op.  cit. 

■2  — Uid.  ap.  .Joan.  a S.  Thoma  (Di.sp.  XX,  a.  4)  alia  inconvenientia, 
respectu  Dei  libertatis,  potentiae  et  summi  dominii. 

— Vid.  plura  ap.  h.  auctorem. 

* — Ita  Lesserteur  in  opusc.  S.  Thovias  et  le  Thoynisine.  13<S3. 

demonstraverit  decreta  prsedeterminantia  Bannezianorum 
esse  reprobanda.  Atqui,  ut  alias  visuri  sumus,  praster  prae- 
determinationem  causarum  liberarum  a Deo  et  quin  ad  scien- 
tiam mediam  declinare  necesse  sit,  amplectendam  se  praebet 
probatior  doctrina  de  efficacia  intrinseca  divinae  motionis 
etiam  in  liberis  operationibus,  quam  S.  Thomas  non  semel 
liquidissime  propugnat.  Ergo. 

c)  Accedit  suffragium  aliorum  praestantissimorum  scho- 
lasticorum^ 1 ut  Alex.  Halensis,  S.  BonavenUira^  etc.,  apud 
quos  nulla  mentio  de  scientia  media,  sed  scientia  Dei  de 
futuris  contingentibus  quibuscumque  exhibetur  innixa  prae- 
dispositioni  efficacissimae  divinae  voluntatis.  Audiatur,  prae 
aliis,  Doctor  Serapliiviis  Angelico  nostro  mira  cordium  et 
opinionum  foederatione  consentiens.  Ait  namque  (1,  Dist.  40, 
a.  2,  qq.  1-2)  ^ praecognitionem  Dei  de  vero  contingente  esse 
certam  « quia  independens,  qnm  nullo  modo  pendet  e.x  prae- 
cognito^ non  enim  secundum  ejus  existentiam  cognoscit,  sed 
secundum  exigentiam  luminis  et  claritatis  aeternae.  » Et 
(Brevil.  c.  9):  « Nihil  fit  visibile  aut  intelligihile  in  ista 
totius  creaturae  amplissima  quadam  universaque  republica 
quod  non  de  illa  imperiali  aula  summi  imperatoris  aut 
juheatur  aut  permittatur.  » Tandem  (1,  Dist.  38,  a.  1,  qq.  1-2); 
« Divina  praescientia  semper  importat  causalitatern  aliquam, 
sed  non  semper  respectu  praesciti,  ut  puta  cum  praescitum 
est  malum  » — Praeter  integram  Scholam  Dominicanam^ 
doctrina  perillustrem,  citare  est  clarissimum  virum  Bossue- 
iium  qui  in  opere  philosophico  {Du  Ubre  arhdre^  c.  VI) 
aperte  scientiam  mediam  rejicit. 

b'’  Licet  ambiguae  quaedam  Patrum  sententiae  ^ in  favo- 
rem scientiae  mediae  afferri  soleant,  tamen  scientia  haec  a 
Molina  praesertim  invecta  (1588)  forte  non  caret  novitatis 
labe.  Ipse  sane  se  theologici  systematis,  in  scientia  media 
fundati,  inventorem  proclamat  (Concord.  Q.  XXIII,  a.  4 
et  5,  disp.  1),  ubi  ait:  « Longior  fui  in  hac  disputatione 
quam  putaram;  quia  tamen  res  est  magni  momenti  et  valde 
lubrica,  et  haec  nostra  ratio  conciliandi  libertatem  arbitrii 
cum  divina  praedestinatione  a nemine  quem  viderim  hucus- 
que tradita  fuit,  ideo  satis  haec  duxi  paulo  fusius  ex- 
plicare. » 

7^"  Demum  ex  historia  actorum  in  Congreg.  de  Auxiliis 
(quae  tamen  acta  ab  oppositis  auctoribus,  nempe  Liv.  de 
Meyer  pro  desuitis  et  Serry  pro  Dominicanis,  diversissime 
narrantur)  id  certo  constare  videtur;  scilicet  Clementem  YIII, 

1 - Cf.  Em.  Satolli,  Yol.  III,  Dis}).  I,  1.  5;  DisjD.  II,  1.  3. 

‘ — Breviloquiuvi,  adjectis  illustrationibus  ex  aliis  operibus,  etc.  opera  P. 
Ant.  Mar.  a Vicetia,  pa^.  96. 

3 - Ibid.  p.  88. 

^ — Cf.  Billuart,  Diss.  VI,  a.  6. 

fidelissimnm  Augustini  sectatorem,  saltem  post  auditas  pri- 
mas adversantium  disputationes,  contra  Molinam  ej usque 
S3"stema  opinatum  esse  eique  in  proposito  fuisse  rem  brevi 
definire,  quominus  vero  id  stati m exequeretur  maxime  fuisse 
deterritum  a Card.  Duperron  ^ qui,  cum  aliis,  pertimescebat 
ne  ex  decreto  praedeterminatianistis  grato  Calvinistae  jubi- 
landi ansam  sumerent;  idcirco  dilatam  fuisse  damnationem,, 
ita  ut  interim  Clemens  e vivis  decederet  Q605).  Quid  ergo, 
si  mens  S.  Thomae  exposita  et  inculcata  fuisset  velut  media 
inter  scientiam  molinisticam  et  decreta  praedeterminantia? 
— Idipsum  dicatur  de  Paulo  V qui  hinc  inde  lacessitus, 
scii,  tum  ab  adversariis  scientiae  mediae,  tum  ab  adversariis 
praedeterminationis  ph3^sicae,  suadentibus  Bellarmino  et  S, 
Francisco  Salesio,  pacem  belligerantibus  rescripto  indixit 
(1606):  quippe  ille  etiam  ex  timore  Bannezianismi  Molini- 
smo  pepercisse  aliquo  jure  censebitur. 

— Assignatur  vera  ratio  cognoscendi  futurihilia. 

Eejecta  scientia  media,  cum  inferius  ostensuri  simus 
praedeter minationem  voluntatis  a Deo  aeque  abjiciendam 
esse,  reliquum  est  ut  veriorem  D.  Thomae  sententiam,  inter 
extremas  positam,  promamus. 

Haec  V veluti  corollarium  ex  praecedentibus  sequitur; 
nempe  sicuti  Deus  futura  contingentia  absoluta  praevidet 
in  seipso,  supposita  absoluta  et  efficacissima  suae  voluntatis 
dispositione  de  eorum  futuritione,  ita  etiam  futura  condi- 
tionata  in  seipso  cognoscit  supposito  actu  cooperativo  suae 
voluntatis  objective  conditionato  seu  qui  effectum  sortiretur, 
posita  conditione. 

Xam  2'"  exclusis  caeteris  sententiis,  ex  hac  tantum  sup- 
positione coagentis  Dei  voluntatis  subjective  quidem  abso- 
lutae seu  independentis,  objective  autem  conditionatae,  fieri 
potest  ut  unum  contingens  prae  alio  veritatem  determina- 
tam, etsi  sub  conditione,  induat.  Quod  vero  conditio  pona- 
tur vel  non  ponatur  proxime  ex  causis  secundis,  ultimo  au- 
tem pendet  ex  altiori  quadam  dispositione  ejusdem  volun- 
tatis Dei  qui  sub  uno  respectu  et  antecedenter  unum  vult, 
sub  alio  autem  respectu  et  consequenter  aliud  statuit  vel 
permittit.  - 

3®  In  Scripturis  exempla  non  desunt  talium  futurorum, 
scii,  ex  voluntate  Dei  objective  conditionata  pendentium: 
flj  V.  g.  promisit  Deus  Davidi  et  Salomoni  (2  Reg.  YII;  3^ 
Reg.  IX)  quod  eorum  filii  sederent  in  saeculum  super  thro- 
num Israel  si  mandatis  divinis  obtemperarent,  dum  tamen 
ob  altiore^  fines  permissum  est  ut  mandata  transgrederen- 
tur. h)  Item,  revelatum  est  (4  Reg.  XIII)  quod  rex  Joas 

^ — Cf.  Couderc.  Le  Ven.  Card.  BeUarmin,  T.  I. 

2 — Cf.  I,  Q.  XIX,  a.  6 ad  1. 

perculisset  Syriam  usque  ad  consumptionem,  si  septies  per- 
cussisset jaculo  terram;  ubi  conditio,  non  ex  natura  rei,  sed 
cx  supernaturali  quadam  dispositione  ad  eventum  praedi- 
ctum conduxisset,  nisi  aliunde  seu  ex  superiori  Dei  consilio 
reapse  defecisset. 

Conclusio  2"^.  — Scientia  divina  apte  distinguitur  in 

SPECULATIVAM  ET  PRACTICAM,  ITA  UT  DE  SEIPSO  SPECULATIVAM 
TANTUM,  DE  ALIIS  VERO  TUM  SPECULATIVAM  TUM  PRATICAM  HA- 
BEAT Deus. 

Proh.  — Cum  scientia  speculativa  dicatur  ex  ordine  ad 
cognitionem,  practica  vero  ex  ordine  ad  operationem,  spe- 
culativa tantum  appellatur  quae  est  de  objecto  non  opera- 
bili,  quae  vero  versatur  circa  objectum  operabile  potest  esse 
et  practica  et  speculativa,  scii,  practica  ex  parte  rei,  spe- 
culativa ex  parte  modi  aut  finis,  vel  simpliciter  practica 
prout  finis  operationis  intenditur.  Atqui  haec  omnia,  secun- 
dum conclusionis  sensum,  Deo  conveniunt.  Ergo. 

Maj.  expl.  — Scientia  enim  dicitur  speculativa  triplici- 
ter: scii,  ex  objecto  quod  non  sit  operabile  a sciente;  ex  modo 
sciendi,  definiendo,  dividendo  et  explorando  universalia  prae- 
dicata objecti;  aut  ex  fine  considerandi  tantummodo  verita- 
tem. .Itaque  e converso  practica  scientia  potest  esse  vel 
quoad  triplicem  conditionem  praedictam  vel  quoad  unam  et 
alteram  tantum.  Unde  habetur  speculativa  tantum  ex  obje- 
cto, vel  speculativa  ex  modo  tantum  et  fine  seu  secundum 
quid  practica  et  secundum  quid  speculativa,  vel  simpliciter 
practica. 

Min.  decl.  — Sane  U Deus,  cum  non  sit  ipse  operabilis, 
de  seipso  habet  speculativam  tantum  scientiam.  — Verum 
2""  de  aliis  scientiam  habet  et  speculativam  et  practica  m. 
a)  Practica  quidem  ex  ohiecto  de  omnibus  habetur  quoniam 
omnia  a Deo  operabilia  sunt,  speculativa  autem  ex  modo 
sciendi;  quidquid  enim  in  rebus  nos  speculative  cognosci- 
mus definiendo  et  dividendo,  hoc  totum  Deus  multo  perfec- 
tius novit,  h)  Quoad  ea  vero  quae  potest  quidem  facere,  sed 
secundum  nullum  tempus  facit,  Deus  habet  scientiam  prac- 
ticam  ex  modo  et  fine  scientiae  ad  opus  ordinabilis,  non  ta- 
meu  ex  fine  scientis,  c)  At  de  his  quae  quandoque  fiunt, 
scientiam  habet  simpliciter  practicam  seu  a sciente  direc- 
taru  ad  operationem.  Mala  vero,  licet  ab  eo  non  sint  ope- 
rabilia, tamen  sub  cognitione  practica  ejus  cadunt,  sicut  et 
bona,  in  quantum  ea  permittit,  vel  impedit,  vel  ordinat,  eo 
modo  quo  aegritudines  ad  practicam  medici  scientiam  per- 
tinent. 

Quanquam  autem  penes  nos  scientia  speculativa  sit  no- 
bilior quam  practica,  tamen  scientia  Dei,  perfecte  complec- 
tens omnem  sciendi  modum  tum  speculativum  tuin  prae- 

ticum,  non  ideo  recedere  censetur  a nohilitote  scientiae  spe- 
culativae^ quia  omnia  alia  a se  videt  Deus  in  seipso  seu  iu 
speculativa  sui  ipsius  scientia. 

Conclusio  3'”".  — Scientia  divina  ulterius  distingui  po- 
test IN  SCIENTIAM  APPROBATIONIS  ET  IMPROBATIONIS. 

Sane  scientia  Dei  comparatur  ad  res  creatas  sicut  ars  ad 
artificiata.  Unde,  quemadmodum  ars  non  solum  est  cogno- 
scitiva  sed  factiva  eorum  quae  secundum  artem  fiunt,  eorum 
vero  quae  ab  artis  regulis  deviant  est  cognoscitiva  tantum; 
ita  etiam  scientia  Dei  est  factiva  et  cognoscitiva  omnium 
bonorum,  malorum  vero  sive  peccatorum,  quae  sunt  devia- 
tiones quaedam  ab  aeterna  lege  ipsius,  est  cognoscitiva,  non 
autem  causativa  (Quodlib.  V,  a.  2J.  Porro  haec  ipsa  divina 
scientia,  prout,  adjuncta  voluntate  ve  luti  vi  inclinativa  et 
determinativa  formge  intelligibilis  secundum  se  indetermi- 
natae ad  effectum,  est  simul  cognoscitiva  et  factiva  rerum, 
dici  consuevit  scientia  approbationis,  juxta  illud  (G-en.  I, 
31):  Viditque  Deus  cuncta  quae  fecerat^  et  erant  valde  bona.. 
In  quantum  vero  eadem  scientia  respicit  privationes  quas 
Deus  non  vult,  sed  tantum  permittit  esse,  nominari  solet 
scientia  improbationis,  et  quandoque  in  Scripturis  dicitur 
etiam  ignoratio,  ut  (Matth.  XXY,  12):  Arnen  dico  vobis,, 
nescio  vos. 

Soiv.  obj.  (cont.  l'’^'  conci.)  — Patroni  scientiae  mediae- 
pleraque  objiciunt  ex  praemotione  physica;  quam  quia  re-' 
pudiamus,  salva  tamen  efficacia  intrinseca  divinae  motionis,, 
nihil  ex  hoc  capite  contra  nos  inferri  potest. 

Obj.  1 ex  Scriptura,  (Matth.  XI,  21):  Vae  tihi  Corozain,. 
etc;  — unde  sic.  Christus  increpat  Judaeos  de  non  acta  poe- 
nitentia comparate  ad  Tyrios  et  Sidonios.  Atqui  haec  incre- 
patio, ut  justa  sit,  supponit  scientiam  de  poenitentia  T^uuo- 
rum,  ex  hypothesi  miraculorum,  independenter  a divina  vo- 
luntate efficaciter  influente  gratiam : secus  Judaei  conqueri 
potuissent  se  tali  gratia  efficaci  privatos  fuisse.  Ergo. 

Pesp.  C.  31.  — N.  m : Dist.  prob:...  data  aequali  praepa- 
ratione animi  ex  parte  Tyriorum  et  Judaeorum  ad  recipien- 
dam gratiam.  Trans;  supposita  dispositione  Tyriorum,  in- 
dispositione  autem  culpabili  Judaeorum,  N.  — Neg.  conseq^ 

Ut  haec  objectio,  quae  palmare  est  adversariorum  argu- 
mentum, solvatur,  notemus  U potentiorem  requiri  gra- 
tiam ad  informandum  subjectum  indispositum  quam  subj- 
ectum dispositum,  ideoque,  in  casu  aequalitatis  auxiliorum,, 
quae  gratia  in  uno  inefficax  erit  valebit  in  altero  ultimum 
effectum  consequi.  — Itaque  2^"  cum  Tyrii  et  Sidonii  sup- 
ponantur fuisse  minus  refractarii  quam  Judaei,  praedicere 
Deus  potuit  ex  cognita  priorum  actuali  dispositione  et  quiir 


QU^^ST.  I.  ART.  VII. 


207 


confugiamus  ad  scientiam  mediam  quod,  si  factae  fuissent 
coram  illis  virtutes  aliis  concessae,  poenitentiam  certo  egis- 
sent. — Verum  3“  ob  occultos  Providentiae  suae  fines  non 
effecit  Deus  ut  eadem  auxilia,  Judaeis  oblata,  Tyriis  et  Si- 
doniis quoque  exhiberentur.  — Quapropter  D sibi  ipsis  et 
voluntariae  suae  indispositioni  imputare  debent  Judaei  quod 
efficacem  poenitentiae  et  conversionis  gratiam  haud  rece- 
perint. 1 

Obj.  2 ex  S.  Augustino.  — Dicit  enim  (1.  I ad  Simplic. 
q.  2,  n.  13):  « Cujus  miseretur  sic  eum  vocat,  quomodo  scit 
ei  congruere,  ut  vocantem  non  respuat.  » Atqui  id  suppo- 
nere videtur  Deum  explorare  per  scientiam  mediam  consen- 
sum humanae  voluntatis,  ante  omne  vocationis  decretum. 
Ergo. 

Resp.  D.  sensum  Mai:...  ita  ut  haec  congruentia  se  teneat 
sive  ex  parte  gratiae  undequaque  perspectae  sive  ex  parte 
dispositionum  hominis  Deo  agnitarum,  C ; quasi  congruentia 
illa  fundetur  in  futuro  consensu  voluntatis  secundum  se 
sumpto,  A.  — C.  d.  m.  — Neg.  conseq. 

l"'  Observandum  est  objectam  sententiam  depromptam 
esse  ex  libro  ad  Simplicianum  quem  x4ugustinus  adhuc  ju- 
nior et  ante  ortam  Pelagii  haeresim  conscripsit,  quaeque 
proinde  non  eam  praesefert  verborum  proprietatem  qua  gau- 
dent alii  libri  ejusdem  S.  Doctoris.  — Cael  erum  2'’  sententia 
illa  haud  aegre  cum  doctrina  nostra  componitur,  quatenus 
intelligamus  Deum,  in  vocandis  ad  fidem  hominibus,  prius 
explorare  tum  per  scientiam  visionis  dispositionem  vel  in- 
dispositionem  subjecti,  tum  per  scientiam  simplicis  intelli- 
gentiae  omnes  modos  et  vias  divinae  gratiae;  unde  postmo- 
dum  eligat  gratias  congruas,  scii,  quae  vi  propria  fortiores 
sint  ad  superandam  subjecti  resistentiam  -. 

Obj.  3 ex  S.  J.  Chrysostomo.  — Ait  namque  (Hom.  12  in 
Ep.  ad  Heb.  n.  3):  « Oportet  primo  nos  eligere  quae  bona 
sunt,  et  tunc  Deus  quae  sunt,  introducit;  non  enim  antece- 
dit voluntates  nostras  ne  laedatur  liberum  arbitrium.  » Et 
alibi  (Hom.  31  et  65  in  Matth.)  dicit  « Deum  tunc  vocasse 
(Matthaeum  et  Paulum)  quando  noverat  consensuros.  » Ergo. 

Resp.  D.  antec:  et  sensus  est,  quoad  1““,  nolle  Deum 
largiri  adultis  habitus  virtutum  nisi  se  ad  illos  praeparent, 
ita  ut  haec  praeparatio  sub  agente  Deo  fiat  sine  anteceden- 
tia praemo vente;  quoad  2"“  vero,  vocasse  Deum  Apostolos 
quando  praescivit  eos  sub  congrua  gratia  efficaciter  influente 
consensuros,  C;  secus,  N.  — Neg.  conseq. 

Obj.  4 ex  ratione.  — Scientia  futuribilium,  ut  a nobis 
explicata,  innititur  dispositionibus  divinae  voluntatis  objec- 

^ — Cf.  Card.  Pecci.  opusc.  cit.,  necnon  BilluarI, 

2 — Cf.  Bilhiarq  Diss.  VI,  a.  6. 

tive  conditionatis.  Atqui  hse  dispositiones  videntur  inutiles 
ac  il lusoriae:  inutiles,  cum  fiant  de  futuris  sub  conditione 
quae  nunquam  erit;  illusoriae,  cum  illa  conditio  ipsa  a Deo 
pendeat.  Ergo  standum  est  pro  scientia  media. 

Resp.  C.  M.  — N.  m.  — Xeg.  conseq. 

l'’  Inutiles  dici  nequeunt  dispositiones  hujusmodi:  siqui- 
dem a)  non  solum  fundant  Dei  scientiam  de  futuris  condi- 
tionatis, sed  insuper  h)  conducunt  ad  providentiam  supremi 
gubernatoris  totius  universi,  cujus  est  mala  permittere  di- 
versaque  ac  contraria  inter  se  coaptare;  c)  per  illas  ordinan- 
tur et  inclinantur  causae  secundae  ad  certos  effectus,  d)  qui 
si  non  producantur,  saltem  manifestatur  defectibilitas  liberi 
arbitrii  et  rerum  creatarum;  e)  demum  iis  innituntur  divi- 
nae promissiones  vel  minationes  conditionales.  — 2®  Igitur 
nec  illusoriae  sunt.  Pertinet  enim  ad  universalem  mundi 
provisorem,  qui  causas  inter  se  contrarias  continet,  ut  quae- 
dam sub  uno  respectu  velit  quae  secundum  alteram  faciem 
inspecta  non  vult,  ideoque  ut  nonnulla  statuat  sub  condi- 
tione, quam  tamen  conditionem  ob  alias  rationes  quando- 
que manifestas,  quandoque  vero  occultas,  poni  renuit;  neque 
enim  Supremum  Numen  modulo  nostro  metiri  debemus.  Ita 
Billuart. 


QU.ESTIO  SECUNDA 

DE  IDEIS  DIVINIS 


Tractationi  de  scientia  Dei  proxime  succedit  nobilissima 
illa  sapientiae  christianae  pars  quam  praeclariores  philosophi 
ac  theologi  inde  a Dionysio  et  Augustino  tradere  muneris 
sui  duxerunt,  scii,  de  ideis  divinis:  quas  quidem  ideas,  falso 
tamen  extra  Deum  subsistentes  ponens,  jam  Plato  ipse  olim 
attigerat,  catholici  autem  Doctores  maximeque  S.  Thomas 
rectius  definierunt.  ^ --  Quantum  vero  intersit  argumentum 
illud  versare,  ex  eo  eruitur  quod  non  solum  per  ideas  scientia 
completur,  verum  etiam  ab  eis  sana  de  creatione  ac  provi- 
dentia doctrina  plurimum  dependet. 

Brevitatis  studio  duo  ad  propositum  praestabimus,  vide- 
licet primo  dicemus  de  ideis  secundum  se  sumptis,  postmo- 
dum  vero  eas  respectu  divinae  simplicitatis  considerabimus. 


i — ArgLimentum  de  ideis  divinis  fuse  pertractat  R.  P.  Diibois,  C.  SS. 
R.,  in  opere:  De  Exemplarismo  divino  seu  Doctrina  de  trino  Ordine  exem- 
plari et  de  trino  rerum  omnium  ordine  exemplato. 

AETICULUS  I. 

Utrum  in  I)eo  sint  ideae. 

Idea  grsBce,  latine  forma  vel  species  dicitur:  unde  per 
ideas  intelligi  consueverunt  formae  aliquarum  rerum  praeter 
res  ipsas  existentes.  Forma  autem  alicujus  rei  praeter  ipsam 
existens  seu  extrinseca  dupliciter  dari  potest:  a)  vel  ut  sit 
exemplar  ejus  cuius  dicitur  forma,  et  sic  idea,  utpote  quam- 
dam causalitatis  rationem  ex  vi  formae  includens,  proprie 
sumitur;  h)  vel  ut  sit  objectiva  intelligendi  ratio,  secundum 
quod  formae  cognoscibilium  dicuntur  esse  in  cognoscente,  et 
sic  sumitur  latiori  sensu. 

2°  Idea,  proprie  accepta,  a D.  Thoma  generatim  defini- 
tur 0 forma,  quam  aliquid  imitatur,  ex  intentione  agentis 
determinantis  sihi  finem.  Quibus  verbis  tria  ad  rationem 
ideae  spectantia  significantur:  scii,  a) genus  remotum,  prout 
dicitur  forma;  h)  genus  proximum,  prout  per  voces  quam  ali- 
quid imitatur,  etsi  distinguatur  forma  illa  exemplaris  a prin- 
cipio tum  intrinseco  tum  effectivo,  tamen  non  adhuc  secer- 
nitur ab  aliis  formis  qualitercumque  imitatis:  c)  demum  ul- 
tima differentia,  quatenus  sequentia  verba  indicant  formam 
illam  principium  esse  imitationis,  non  a casu  sed  per  se  seu 
intentionaliter  atque  intelligihiliter  pro  indole  agentis  per 
intellectum. 

3°  Cum  exemplar,  ad  cujus  similitudinem  artifex  opus  ar- 
tis molitur,  possit  vel  ab  ipso  esse  conceptum  vel  extra 
ejus  mentem  sistere,  in  primo  casu  artifex  ille  dicitur  in- 
centor, in  altero  autem  imitator.  — Jamvero  Deus  tam  per- 
fectus scientia  est  ut  nequeat  ab  aliquo  exteriori  in  intelli- 
gendo  dependere,  ideoque  absurda  est  ex  hoc  capite  (alia 
omittimus)  positio  Platonis,  quod  divina  mens  per  ideas 
extra  Deum  subsistentes  rerum  multitudinem  intelligat  2. 

4°  Jam  eo  devenit  oratio  ut  pro  exigentia  praesentis  ma- 
teriae sub  triplici  adspectu  de  ideis  divinis  disseramus,  scii, 
quoad  esse,  numerum  et  objectum. 

Couellisio  — NeCESSE  EST  PONERE  IX  MENTE  DeI  IDEAS 
CUM  LATE  TUM  STRICTE  SUMPTAS.  — Quod  certitudiiie  fidei  di- 
vinae tenendum  est. 

Etenim  1°  id  ex  Scriptura  suadetur.  Nam  legimus  (Sap. 
VII,  21):  Omnium  artifex  docuit  me  sapientia;  artifex  au- 
tem ideam  artificiati  mente  praecontinet.  — Praeterea  (Joan. 
I,  3)  dicitur:  Omnia  per  ipsum  facta  sunt,  scii,  per  Verbum; 

— De  Veritate,  Q.  III,  a.  1. 

3 - Cf.  C.  G.  I,  51. 

quibus  concordant  dicta  Ap.  (Heb.  I,  3);  Portansque  omnia 
verho  virtutis  suae,  et  (XI,  3j;  Fide  intelligimus  aptata  esse 
saecula  verho  Dei,  ut  ex  invisibilibus  visibilia  fierent;  quge 
sane  significant  cunctas  creaturas  a Verbo  seu  conceptu  Dei 
procedere  ac  invisibilibus  ideis  in  eo  contentis  mira  conve- 
nientia correspondere. 

'2f  Inter  Patres  nemo  tam  alte  ideas  divinas  commen- 
davit ac  S.  Augustinus  qui  (1.  83  quaest.  q.  46,  n.  2)  eas  ita 
describit;  « Ideae  sunt  principales  quaedam  formte  vel  ratio- 
nes rerum  stabiles  atque  incommutabiles,  quia  ipsae  formatae 
non  sunt,  ac  per  hoc  aeternae  ac  semper  eodem  modo  sese 
habentes,  quae  in  divina  intelligentia  continentur.  Sed  cum 
ipsa^  neque  oriantur  neque  intereant,  secundum  eas  tamen 
formari^  dicitur  omne  quod  oriri  et  interire  potest,  et  omne 
quod  oritur  et  interit.  » — Hinc  Boetizis  (IV  de  Consol.  met. 
9)  loquens  ad  Deum  canit: 

« Tu  cuncta  superno 

« Ducis  ab  exemplo,  pulchrum  iDulcherrimus  ipse 
« Mundum  mente  gerens  similique  in  imagine  formans.  » 


3°  En  ratio  propositae  veritatis,  quae  Evolutionis niuin  nra- 
' terialistieum  ferit.  — Omne  agens  per  intellectum  praehabet 
ideam  exemplarem  ejus  quod  facit.  Atqui  Deus  est  agens 
per  intellectum.  Ergp.  Expl.  maj.  In  omnibus  quae  non  a 
casu  generantur,  necesse  est  formam  esse  finem  generatio- 
nis. Atqui  agens  non  agit  propter  formam,  nisi  in  quantum 
similitudo  formae  est  in  ipso.  Ergo  in  omni  agente  oportet 
praehaberi  similitudinem  ejus  quod  facit,  quatenus  intendat 
ad  suae  formae  imitationem  aliud  facere.  Atqui  haec  est  dif- 
ferentia inter  agens  per  naturam  et  agens  per  intellectum, 
quod  in  illo  praeexistit  forma  rei  fiendae  secundum  esse  na- 
turale, et  in  hoc  secundum  esse  intelligibile.  Ergo  in  omni 
agente  per  intellectum  oportet  praehaberi  intelligibiliter,  i- 
e.  secundum  esse  objecti  intelligibilis,  formam  ad  cujus  si. 
militudinem  intendit  aliquid  facere,  nimirum  ideam.  Minor- 
scil.  quod  mundus  non  siHcasu  factus  nec  secundum  neces, 
sitatem  naturae,  sed  a Deo  per  intellectum,  infra  demons- 
trabitur (Disp.  V,  Q.  I). 

Conclusio  2.''  — Necesse  est  ponere  in  Deo  pluralitatem 

IDEARUM. 

Hoc  l'’  s.  Augustinus  (loc.  cit.),  sumpto  argumento  ex 
rationabili  consilio  quo  Deus  omnia  condidit,  demonstrative 
infert,  dicens:  « Singula  igitur  propriis  sunt  creata  ratio- 
nibus. » 

Et  sane  2'’  oportuit  in  Deo  aeternaliter  praehaberi  ideam 
ordinis  totius  universi.  Atqui  idea  illa  plures  alias  ideas  ar- 

chetypas  continet.  Ergo.  Mojor  ostend.  contra  eos  qui  po- 
suerunt nonnisi  primam  creaturam  a Deo  processisse  adeo- 
que  hujus  tantum  ideam  in  divina  mente  preeextitisse;  siqui- 
dem in  omni  effectu  illud  quod  est  optimum  et  ultimus  finis 
proprie  est  intentum  a principali  agente,  sicut  ordo  exercitus 
a duce.  Atqui  optimum  excellensque  bonum  in  rebus  est 
ordo  universi,  in  quem  quaBque  suo  modo  conspirant.  Ergo 
ordo  ille  proprie  et  per  se  a Deo  fuit  intentus,  non  vero  per 
accidens  ex  successione  agentium  prodiit:  quod  est,  ideam 
ejusdem  ordinis  in  Deo  ponendam  esse.  Minor  liquet:  nam 
ratio  alicujus  totius  haberi  non  potest,  nisi  habeantur  pro- 
prige  rationes  eorum  ex  quibus  totum  constituitur;  v.  g.  aedi- 
ficator eatenus  speciem  domus  concipit,  inquantum  sibi  adsit 
propria  ratio  singularum  partium. 

3''".  — Deus  quodammodo  omnium  ideas  habet. 

Proh.  1”  generaliter.  - - Ideae  sunt  vel  exemplaria  rerum 
si  proprie  sumantur,  vel  rationes  cognoscitivae  latiori  et 
communiori  significatu;  ita  ut  primo  modo  respiciant  co- 
gnitionem practicam,  secundo  autem  modo  tam  speculativam 
quam  practicam.  Atqui  quaecumque  sint  necesse  est  in  Deo 
cadere  sub  uno  vel  alio  cognitionis  genere.  Ergo. 

Expl.  2'"  specialiter  et  inductive.  — a)  Primo  idea,  se- 
cundum quod  est  ratio^  se  extendit  ad  omnia  quae  cogno- 
scuntur a Deo  propria  ratione,  etiamsi  nullo  tempore  fiant, 
unde  hoc  sensu  ipsius  Dei  idea  est.  Verbo  correspondens;  qua- 
tenus vero  est  exemplar^  se  habet  ad  omnia  quae  a Deo 
fiunt  secundum  aliquod  tempus.  — h)  Secundo  malum^  quia 
non  per  propriam  sed  per  boni  rationem  cognoscitur,  in  Deo 
non  habet  ideam  nec  proprie  nec  communiter  sumptam.  — 
C'  Tertio  materiae  primae  respondet  quidem  in  Deo  idea, 
non  tamen  alia  ab  idea  compositi ; nam  secundum  se  seu 
disjunctim  a forma  neque  esse  habet  neque  cognoscibilis 
est.  — d)  Quarto  idea,  communiter  seu  ut  ratio,  di  versificatur 
pro  diversis  considerationibus  generis,  speciei,  accidentium 
aut  singularitatis;  proprie  vero  seu  ut  exemplar,  respicit  to- 
tum id  quod  in  re  producibile  est  una  eademque  operatione, 
scii,  genus,  speciem,  accidentia  propria  ac  individuum;  at- 
tamen accidentia  subjecto  contingentia  distinctas  ideas  ex- 
emplares exposcunt. 


•212 


DISPUTATIO  IV. 


AETICULUS  II. 

An  et  quomodo  pluralitas  idearum  cum  Dei  simplicitate 
componatur. 

Tametsi  directe  quaestio  instituatur  de  concilianda  plu- 
ralitate idearum  cum  simplicitate  divina,  tamen  id  fieri 
non  poterit  quin  simul  divinarum  idearum  natura  propriis- 
sima  definiatur. 

a)  Jam  alias  (Q.  I,  a.  3)  retulimus  atque  exsuffiavimus 
placita  Scoti  ac  Bosminii  ^ de  esse  quodam  rerum  objecti vo 
diminuto  aut  abstracto,  velut  divina  mente  extra  Deum 
posito : quod  certe  omnigenae  simplicitati  divinae  naturae 
refragatur.  — h)  Licet  autem  nonnulli  theologi  in  expli- 
cando idearum  conceptu  palam  a D.  Thoma  dissentiant 
cuique' tamen  rite  consideranti  Angelici  Praeceptoris  expo- 
sitio rationabilior  videbitur. 

Coueiiisio.  — Ideas  in  Deo  taliter  agnoscimus  ut  ejus 
SIMPLICITATI  nullatenus  ILLARUM  PLURALITAS  REPUGNET. 

Proh.  — Contra  simplicitatem  divini  intellectus  non  est 
quod  multa  intelligat,  sed  tunc  ejus  simplicitati  detraheretur 
si  per  plures  species  ad  intelJigendum  formaretur.  Atqui 
idea  non  se  habet  sicut  species  qita  intelligitur  faciens  in- 
tellectum in  actu,  sed  sicut  id  quod  intelligitur,  intellectum 
objective  terminans.  Ergo.  Major  constat:  proprium  enim 
est  intellectivae  virtutis  plura  in  uno  medio  vel  principio 
prospicere,  ita  ut  quo  elevatior  et  simplicior  sit  illa  virtus, 
eo  plura  attingat;  verum  multitudo  specie rum,  quasi  totidem 
formarum  ab  invicem  realiter  discrepantium  et  actuantium 
intellectum,  non  potest  hujusce  simplicitatem  non  offendere. 
Alinor  expl.  ex  differentia  inter  speciem  intelligibilem 
qua  et  intentionem  intellectam  quae  ideam  constituit  ^ : 
quamvis  enim  utraque  in  hoc  conveniat  quod  sit  rei  intel- 
lectae similitudo,  tamen  prima  consideratur  ut  intelligibilis 
operationis  principium,  altera  vero  quasi  terminus,  sicuti 
V.  g.  forma  domus  in  mente  aedificatoris  est  aliquid  ab  eo 
intellectum,  ad  cujus  similitudinem  domum  in  materia  for- 
mat. Hinc  2®  genesim  ideae  divinae  sic  accipere  possumus. 
Deus,  perfecte  cognocendo  essentiam  suam,  eam  intelligit 
secundum  omnem  modum  quo  cognoscibilis  est,  ideoque  non 
solum  secundum  quod  est  in  se,  sed  etiam  secundum  omnem 
participabilitatis  rationem  in  creaturis.  Atqui  unaquaeque 
creatura  propriam  speciem  sortitur  secundum  quod  aliquo 
modo  participat  divinae  essentiae  similitudinem.  Ergo  Deus. 

1 — Cf.  Zigliara,  Propaedeutica,  1.  I,  c.  12 ; — C.  G.  I,  51. 

2 — Cf.  Gonet,  Disp.  VII,  a.  1. 

in  quantum  cognoscit  essentiam  suam  ut  diversimode  imi- 
tabilem a creaturis, 'proprias  istarum  rationes  et  ideas  con- 
cipit. Quapropter  S"'  idesB  divinae  in  essentiali  suo  conceptu 
significant  tum  essentiam  divinam  diverse  imitabilem  tum 
varios  assimilationis  respectus  creaturarum  ad  illam:  essen- 
tiam quidem  velut  elementum  commune  et  determinabile, 
respectus  vero  quasi  differentiam  propriam  et  determina- 
tivam.  Cum  igitur  hi  respectus  nequp  causentur  a rebus 
nec  reales  sint,  sed  cointelligantur  a Deo  comparante  essen- 
tiam suam  ad  res  proindeque  sint  merae  relationes  rationis 
seu  per  intellectum  divinum  constitutae,  consequens  est  ideas 
optime  plurificari  quin  simplicitas  divini  esse  ullum  detri 
mentum  patiatur. 

Conf.  — Nam,  juxta  altissimam  Cajetani  doctrinam  (in 
hoc.  loc.),  licet  communiter  et  humano  more  loquendo  esse 
ohjectivum  seu  ideale  sit  ens  rationis  tantum  sub  relationis 
specie,  tamen  quia  divinitas  tantae  est  excellentiae  ut  omnes 
essendi  modos,  qui  extra  animam  et  in  anima  reperiuntur, 
eminentissime  ac  unitissime  praehabeat,  hinc  dicendum  est 
ipsum  esse  ideae,  prout  in  Deo  ponitur,  in  illa  eminentia 
comprehendi  ideoque  esse  quidpiam  absolutum  et  realissi- 
mum:  quod  simplicitatem  divinae  naturae  una  cum  altitudi- 
ne divini  intellectus  summopere  commendat. 

Corollaria  sequuntur.  — Et  1"  patet  discrimen  inter  sa- 
pientiam, scientiam  et  artem  ex  una  parte  atque  ideam  ex 
altera:  illae  enim  se  habent  ut  id  quo  Deus  intelligit,  haec 
autem  ut  quod  intelligitur. 

2*^  Discrimen  pariter  ponatur  inter  verbum  et  ideam: 
verbum  enim  ^eu  species  expressa  ita  intellectionem  ter- 
minat ut  sit  velut  reproductio  in  actu  secundo  speciei  im- 
pressae in  actu  primo,  atque  ab  intellectu  procedit  qua  na- 
tura est;  unde  in  Deo  unum  solummodo  Verbum  admittitur. 
Idea  vero  in  uno  eodemque  Verbo  multiplex  esse  potest 
pro  multitudine  rerum  in  ipso  intellectarum  secundum  va- 
rios respectus  ideales  ab  intellectu,  qua  intelligens  est^  con- 
stitutos. 

3'"  Cum  ideas  dupliciter  intelligi  contingat,  primo  directe 
et  ut  aliorum  sunt  ideae,  secundo  reflexe  et  ut  in  seipsis  sunt, 
facile  comperitur  illas  constitui  non  per  intellectionem  re- 
flexam, sed  per  intellectionem  directam  divinae  eseentiae  ut 
imitabilis,  quae  quidem  intellectio^  alteri  praesupponitur  ac 
ipso  suo  exercitio  ideas  involvit. 

4"  Demum  ideae,  quia  realiter  sunt  ipsa  divina  essentia 
secundum  distinctos  rationis  respectus  illius ' aci  res,  non 
debent  dici  inaequales,  sed  potius  inaequalium  h 

1 — Cf.  de  hac  materia  Cajet;  — de  Verit.  Q.  III;  — De  Maria  Phil. 
perip.  sckol.  Vol.  III. 


214 


DISPUTATIO  IV. 


QU.ESTIO  TEETIA 

DE  VERITATE  DIVINA 

Titulus  hujus  quaestionis  intelligi  debet,  non  de  veritate 
morali  quae  prout  dicta  aut  facta  respicit  vel  reracMas  vel 
ficUlitas  vocatur  quaeque  proinde  virtus  quaedam  est  volun- 
tatem adornans  (cf.  Disp.  V,  Q.  II),  sed  de  veritate  cogno- 
scibili. — Cum  autem  veritas  divina  considerari  possit  sive 
quoad  snbstajitiam  sive  quoad  proprietates^  hinc  praesens 
argumentum  duobus  articulis  absolvetur. 

AETICULUS  I. 

Utrum  Detis  sit  veritas. 


(Q.  XVI,  a.  1-5') 

Nonnulla  praemittenda  sunt  de  veritate  in  genere.  — Et 
l*"  recolamus  tres  esse  passiones  seu  proprietates  entis  velut 
expressiores  quosdam  ejus  modos  omnia  rerum  genera  tian- 
scendentes,  scii,  unum  per  modum  absoluti,  de  quo  jam 
egimus,  verum  autem  et  bonum  respectu  intellectus  et  volun 
tatis ; qui  modi  cum  ente  convertuntur  et  ratione  tantum 
ab  eo  discriminantur  h — Quemadmodum  autem  cognitio 
naturaliter  praecedit  appetitum,  ita  verum  bono  ante- 
rius est. 

2“  Veritas  alia  est  intellectualis  seu  logica,  alia  essentialis 
seu  ontologica,  prout  ponitur  in  intellectu  aut  in  rebus.  Prin- 
cipaliter quidem  est  in  intellectu,  cum  cognitum,  ex  quo  ve- 
rum denominatur,  sit  in  cognoscente:  sed  secundario  est  in  re- 
bus, in  quas  per  se  derivatur  ab  intellectu  divino  cui  confor- 
mantur quaecumque  existunt,  per  accidens  vero  iisdem  rebus 
inest  secundum  comparationem  ad  intellectum  creatum  a 
quo  non  dependent,  sed  cognoscuntur.  — Poterit  igitur 
definiri  veritas  tum  essentialis  tum  intellectualis,  haec  tamen 
primarie  et  intrinsece : adaequatio  seu  conformitas  rei  et 
intellectus;  ita  ut  prior  sit  adaequatio  rei  cum  intellectu, 
posterior  vero  conformitas  intellectus  cum  re  cognita. 

3°  a)  Veritas  intellectualis^  proprie  loquendo,  reponitur  in 
judicio  sive  formali  sive  virtuali;  quia,  licet  simplex  appre- 
hensio vera  sit  ut  res,  tamen  solum  judicium  exercet  formali- 
ter  actum  veritatis,  scii,  relationem  conformitatis  unius  cum 
altero,  cognoscendo  aliquid  ut  conforme  cognito  2.  b)  Veri- 
tas vero  essentialis,  gratia  vitandae  aequi  vocationis  ex  qua  pro- 

' — Cf.  de  Verit,  Q.  I,  a.  1. 

2 — Cf.  Cajet,  in  h.  loc, 

diernnt  oppositae  sententiae,  sumi  potest  ant  fundamentaliter^ 
et  sic  aliud  non  est  quam  ipsa  rei  entitas  sub  ratione  apti- 
tudinis  intelligibilis  seu  conformabilitatis  ad  intellectum, 
aut  formaliter,  et  sic  posita  est  in  relatione  rationis  per 
denominationem  ab  intellectu  cognoscente  b — c)  Utraque 
quidem  veritas,  scii,  tum  cognitionis  tum  rei,  convertitur 
cum  ente  sive  secundum  repraesentationem  sive  secundum 
substantiam  ' I,  Q.  XVI,  a.  3 ad  1)  ; sed 'id  tamen,  ut  patet, 
principalius  congruit  veritati  rei,  ita  ut  haec  proprie  et  sim- 
pliciter dicenda  sit  transcendent  alis. 

U Jam  innotescit  ratio  praesentis  articuli,  in  quo  breviter 
adstruenda  suscipitur  Dei  veritas,  velut  necessaria  dos  Su- 
premi Entis  et  Intelligentis : quod  quidem  apprime  consonat 
necessitatibus  hodierni  aevi,  in  quo  tam  saepe  scepticismus 
auditur  cum  Pilato  exclamans  (Joan.  XVITI,  38):  Quid  est 
veritas  ? 

<'oiielsisi4>.  — Nox  SOLUM  IX  DeO  EST  VERITAS,  SED  IPSE 
EST  SUMMA  ET  PRi:\rA  VERITAS  CUM  ESSEXTIALIS  TUM  IXTE ELE- 
CTU A LIS 

V Non  desunt  Scripturae  testimonia.  Nam  (1  Thess.  I.  3) 
dicitur:  Conversi  estis  a sinndacris  ad  Deum,  servire  Beo 
vivo  et  vero.  — Immo  Christus  respondens  Thomae  (^Joan. 
XIV,  6)  de  se  ait:  Epo  sum  via,  veritas  et  vita;  et  coram 
Pilato  (ibid.  XVIII,  37)  : Omnis  qui  est  ex  veritate  (scii,  ex 
Deo)  audit  vocem  meam. 

2''  Proh,  conci,  ratione. 

a)  Deus  est  ipsa  veritas  essentialis  seu  ontologica.  — Ete- 
nim Deus  est  suum  esse  subsistens.  Atqui  esse  divinum,  ex 
quo  radices  sumit  Dei  intellectualitas,  perfectam  conformi- 
tatem  habet  cum  divino  intellectu,  cui  plenissime  adaequa 
tur.  Ergo. 

h')  Est  etiam  ipsa  veritas  intellectualis  seu  logica.  — Si- 
quidem Deus  est  suum  intelligere  cui  infinita  perfectio 
convenit.  Atqui  veritas,  qua  intellectus  rei  cognitae  confor- 
matur, prima  est  et  tam  necessaria  intellectionis  perfectio 
ut  tantum  de  ratione  intellectionis  desit  quantum  desit  ipsi 
de  veritate.  Ergo  per  illum  sui  ipsius  intuitum,  qui  formali 
judicio  viftualiter  aequivalet,  Deus  exercet  perfectissimae 
veritatis  actum  de  quocumque  scibili,  quin  imo  dici  debet 
ipsa  subsistens  veritas  intellectualis. 

c)  Demum,  Deus  est  summa  primaque  veritas^  in  quan- 
tum suum  intelligere  est  mensura  et  causa  omnis  alterius 
intellectus : Deus  enim  causa  est  rerum  per  suam  scientiam. 
--  Mala  vero,  quas  non  possunt  oriri  a Deo,  utpote  priva- 

^ — Satolli,  Vol.  III,  Disp.  I.  leot.  7.  p.  85, 

2 — Cf.  C.  G.  1,  60-62. 


216 


DISPUTATIO  IV. 


tiones  entis,  non  habent  ex  seipsis  veritatem,  sed  solum  in 
apprehensione  intellectus,  cujus  est  entia  rationis,  ut  nega' 
tiones,  concipere  ; ideoque  quod  veritatis  est  in  illis,  sicut 
ipsa  apprehensio  mentis,  a Deo  derivandum  est  • 

ARTICULUS  II. 

Utrum  veritas  sit  una,  aeterna  et  immiitahilis.  r 

' y ■ 

(Art.  6-S)  V 

Divinse  veritatis  indolem  sequuntur  modo  intelligendi 
nostro  quaedam  passiones,  scii,  unitas,  aeternitas  et  immu-  i 
tabilitas,  quarum  speculatio  haud  parum  confert  dissipandis 
aequivocationibus  sub  quarum  caligine  Transcendent  alium 
et  Ontologorum  asserta  grassantur.  - Res  distinctis  conclu- 
sionibus elucidanda  est  secundum  comparationem  increatae  / 

ad  creatam  veritatem. 

l oiieiiisio  l.“  — Veritas  quodammodo  uxa  est  qua  0:^1  xia 

SUXT  VERA  ET  QUODAMMODO  MULTIPLEX.  1 

V Sat  clarum  hujus  rei  indicium  habetur  in  Sib.  Litteris,  ^ 
ubi  persaepe  veritas  una  effertur  quasi  Deo  propria,  ,v.  g. 
(Jerem.  IV",  2):  Vivit  Dominus  in  veritate,  quandoque  ni-  ^ 

hilominus  plurali  numero  significatur,  puta  (Ps.  XI,  1):  '■] 

Diminutae  sunt  veritates  a filiis  hominum.  • 

2"  Sic  proh.  — Veritas  per  prius  est  in  intellectu  et  per 
posterius  in  rebus,  secundum  quod  res  ordinantur  ad  intel- 
lectum divinum  quo  constitutae  sunt.  Atqui  veritas,  quae 
dicitur  in  intellectu  existens,  multiplicatur  et  in  diversis 
intellectibus  creatis  et  in  uno  eodemque  intellectu  secundum 
diversa  cognita;  veritas  autem  rerum  per  ordinem  ad  in- 
tellectum divinum  est  una  tantum  ac  princeps.  Ergo  veritas  i 
quodammodo  est  una  qua  omnia  sunt  vera,  et  quodammodo 
multiplex.  Minor  ostencl.  Etenim,  quando  aliquid  praedicatur  i 

univoce  de  multis,  illud  in  quolibet  eorum  secundum  pro-  ':i 

priam  rationem  invenitur  et  multiplicatur.  Sed  quando  aliquid  j, 

dicitur  analogice  de  multis  per  attributionem  ad  unum,  illud  - 

invenitur  secundum  propriam  rationem  in  uno  eorum  tantum  v 

a quo  alia  denominantur;  sin  autem  dicatur  aliquid  de  multis  J 

analogice  secundum  proportionalitatem,  i.  e.  secundum  intrin-  j 

secam  formae  participationem,  tunc  illud  est  principaliter  | 

unum,  secundario  tamen  et  proprie  multiplicatur  secundum  J 

quod  multa  sunt  quae  realiter  id  ipsum  participant.  Atqui  3 

veritas  dicitur  de  rebus  respectu  intellectus  divini  per  } 

extrinsecam  denominationem  a divina  arte  cui  unumquodque  4 

assimilatur  secundum  suam  entitatem:  dicitur  autem  veritas  4 

1 _ Be  Verit,  Q.  I,  a.  8.  | 

de  intellectu  divino  et  creato  secundum  intrinsecam  parti- 
cipationem ejusdem  analogicae  rationis  intellectivae.  Ergo 
duo  concludamus : scii,  a)  veritas  ontologica.,  ab  intellectu 
divino  in  rebus  denominata,  una  est  tantum  unitate  primae 
et  subsistentis  veritatis  quae  unam  adaequationem  importat 
divini  intellectus  cum  divina  essentia,  sub  vario  tamen  as- 
similationis  modo  ex  parte  rerum  creatarum  per  illam  es- 
sentiam intellectarum  ^ ; h)  veritas  vero  intellectualis  seu 
logica  multiplicatur  pro  multiplicitate  intellectuum,  imo  et 
cognitorum  in  uno  eodemque  intellectu  creato,  quia  ut 
exemplo  Augustini  utar,  sicut  ab  una  facie  hominis  resul- 
tant plures  similitudines  in  fracto  speculo,  ita  ab  una  divina 
veritate  plures  veluti  irradiationes  in  creatis  mentibus  re- 
fulgent. 

Coiiciu.sio.  2.'"  - Sola  prima  veritas  proprie  et  positive 

STERNA  EST  ,*  CREAT.E  AUTEM  VERITATI  NULLA  ^TERNITAS  CON- 
VENIT, NISI  NEGATIVA  QUOAD  UNIVERSALIA. 

Proh.  E pars.  — a)  Nam,  ut  ex  alibi  dictis  constat,  solus 
Deus  est  geternus.  Ergo  veritas  aeterna  proprie  non  est  nisi 
secundum  quod  sit  in  Deo  et  ipse  Deus.  — h)  Praeterea, 
veritas  dicitur  de  voce,  de  intellectu  et  de  rebus  : veritas 
quidem  vocis  seu  enuntiabilium  non  est  aliud  quam  veritas 
intellectus;  veritas  autem  rerum  non  est  nisi  extrinseca  de- 
nominatio entitatis  earumdem  a veritate  intellectus.  Atqui 
nullus  intellectus  aeternus  est  praeter  divinum,  qui  est  ipsa 
sua  veritas.  Ergo  praeter  veritatem  divinae  mentis,  seu 
praeter  ipsum  Deum,  nulla  datur  veritas  simpliciter  aeterna. 

Deci.  2""  pars  (a.  7 resp.  ad  2).  — Aliquid  esse  semper 
et  ubique  intelligi  potest  dupliciter : uno  modo,  quia  in  se 
habet  unde  se  extendat  ad  omne  tempus  et  ad  omnem  lo- 
cum. seu  positire ; alio  modo,  quia  non  habet  in  se  quo 
determinetur  ad  aliquem  locum  vel  tempus,  seu  negatii:e. 
Jamvero  Deo  quidem  competit  ex  natura  sua  esse  ubique 
et  semper ; universalia  autem,  dum  abstrahunt  ab  hic  et 
nunc,  non  habent  in  se  unde  determinentur  ad  locum  vel 
tempus.  Igitur,  quum  positive  prima  tantum  veritas  sit 
aeterna,  veritas  de  universalibus,  in  mente  creata  existens, 
negative  aeterna  nuncupari  poterit,  non  tamen  proprie  et 
simpliciter. 

l'oiiciii!f»io  3.^  — Veritas  divina  est  omnino  immutabilis; 

VERITAS  VERO  CREATA,  UT  PERFECTIO  INTELLECTUS  MUTABILIS, 
MUTATIONE  AFFICI  POTEST. 

Praeohservandum  est  aliquid  dupliciter  mutari:  uno  nioclo^ 
quia  est  subjectum  mutationis,  et  sic  nulla  forma,  proinde 

‘ — De  Verit.,  Q.  I.  a.  4 ad  7. 

nec  veritas,  significata  per  niodiim  formae,  mutabilis  est ; 
alio  modo,  quia  secundum  ipsurd  fit  mutatio,  et  sub  hoc 
sensu  intelligenda  est  conclusio. 

Huc  pertinent,  praeter  verba  jam  citata  (Ps.  XI.  1), 
alia  Aiig.  (De  lib.  arb.  II,  8) : « Mentes  nostrae  aliquando 
plus,  aliquando  minus  vident  de  ipsa  veritate  ; sed  ipsa  in 
se  manens  nec  proficit  ncc  deficit.  » 

2°  Quia  veritas  maxime  intellectui  insidet,  res  autem 
verae  denominantur  a veritate  intellectuali,  oportet  ut  muta- 
bilitas veritatis  consideretur  circa  intellectum.  Atqui  intel- 
tectus  quidem  noster,  non  vero  divinus,  tali  mutabilitati 
subest.  Ergo.  Min.  decl.  Etenim  novimus  veritatem  intel- 
lectus in  eo  sitam  esse  quod  ille  conformitatem  habeat  ad 
res  intellectas  ; quae  quidem  conformitas  dupliciter  variari 
potest : primo  ex  parte  intellectus,  prout,  re  non  mutata, 
mutetur  de  ea  opinio  ; secundo  ex  parte  rei  quae  mutetur, 
non  mutata  opinione,  ita  ut  utroque  modo  transitio  fiat  de 
vero  in  falsum.  Atqui  solum  intellectum  creatum,  nequaquam 
vero  divinum,  subintrare  potest  alternatio  opinionum:  pa- 
riter et  rerum  sibi  succedentium  nova  habitudo  solius  creatae 
mentis  captum  subterfugere  valet,  minime  autem  divinas. 
Ergo  mutabilitas  veritatis  in  intellectu  quidem  creato  admit- 
tenda est,  a divino  autem  prorsus  removenda. 

QU.ESTIO  QUAETA 

, DE  VITA  DEI 

Sub  hocce  titulo  postremum  inquisitionis  caput  de  divino 
intelligere  considerandum  se  praebet:  quia  etsi  vita  radica- 
liter attineat  substantiam,  tamen  non  dignoscitur  nisi  per 
operationes,  atque  nobilissime  per  actum  intellectualem  ve- 
lut  per  supremam  sui  expressionem  manifestatur. 

An  vita  proprie  Deo  congruat,  et  qualiter  vita  haec  fe- 
cunda quadam  comprehensione  exstantia  quaeque  praehabeat, 
duobus  sequentibus  articulis  explorabitur. 

AETICULUS  I. 

Utrum  Deo  conveniat  vita. 


(Q.  XVIII,  a.  l-S 

Antequam  concludamus  de  Deo  vitam  optime  praedicari 
posse,  vitae  notio  praestituenda  est.  — Et  1'"  experientia,  com- 
muni sensu  firmata,  manifeste  nos  docet  ea  proprie  viventia 
esse  quae  seipsa  movent,  ita  ut  tamdiu  animal  vivere  judi- 


QU.^:ST.  IV.  AKT.  I. 


•219 

cetur  quamdiii  talis  motns  in  eo  appareat,  statim  ac  autem 
se  movere  desinat,  mortuum  dicatur.  Hinc  per  metaphoram 
aquse  fluentes,  quasi  se  moventes,  vocantur  aquae  vivae; 
stagnantes  vero  mortuae. 

2°  Nomen  vitae  dupliciter  sumi  potest:  proprie  et  minus 
proprie.  Proprie  quidem  signiflcat  id  ad  quod  exprimendam 
principalius  imponitur,  scii,  ipsam  substantiam  cui  convenit 
natura  sua  movere  seipsam  vel  agere  se  quomodocumque  ad 
operationem;  quo  sensu  dixit  Aristoteles  (2  de  Anima): 
« Vivere  viventibus  est  esse.  » Minus  proprie 
ipsas  vitae  operationes  a quibus  originarie  assumptum  est, 
quaeque  in  creaturis,  non  tamen  in  Deo,  re  ab  assentia  vi- 
ribusque operati  vis  distinguuntur. 

3*^  Jam  poterit  vitae  definitio  exacta  colligi,  ita  ut  pro- 
prie et  in  actu  primo  describatur:  principiuni  intrinsecum 
quo  res  se  ipsam  agit  secundum  suam  naturam  : vel  minus 
proprie  et  in  actu  secundo:  ipsa  spontanea  operatio.  Genere 
vita  convenit  cum  principio  cujuslibet  motus;  specie  autem 
exhibet  proprios  characteres  differentiales  \ quorum  a)  pri- 
mus et  veluti  constitutivus  est  suimotio.  Dum  enim  alia  non 
viventia  aguntur,  puta  gra'^e  a dante  formam  vel  corpus 
putrescens  ab  alterante,  vivens  id  proprium  habet  ut  seip- 
sum  agat  ^ independentia  quadam  ab  extrinseco  motore  et 
secundum  aliquam  speciem  motus,  sive  sumatur  motus 
stricte  pro  motu  locali,  sive  late  pro  qualibet  mutatione  etiam 
spirituali,  sive  latissime  pro  qualibet  operatione  etiam  ac- 
tualissima. h)  Alia  vitse  tessera  est  quod  vivens  se  moveat 
secundum  suam  naturam,  seu  in  naturali  sua  dispositione  et 
vi  illius,  dum  csetera  nonnisi  accedendo  ad  naturalem  sta- 
tum extra  quem  sunt,  ut  gravia,  vel  ab  eo  recedendo,  ut 
alterabilia,  movere  se  videntur,  c)  Immanentia  autem  actio- 
nis, in  qua  multi  reponunt  vitse  essentiam,  supponit  jam 
vivens  prout  agat  seipsum,  ideoque,  ut  acute  notavit  Satolli 
{loc.  cit.),  magis  habenda  est  velut  proprietas  quaedam  con- 
sequens naturam  et  modum  viventium. 

4°  Cum  vitae  nobilitas  radicaliter  pendeat  ex  graduata 
excellentia  formae  supra  materiam,  unde  prodeunt  vitae 
principia  speciflce  distincta,  triplex  vivendi  genus  generatim 
affirmandum  est  pro  triplici  principaliori  gradu  vitae,  sc. 
vegetativae,  sensitivae  et  intellectivae : quod  mox  sequenti 
conclusione  pleniorem  in  lucem  producetur. 

Conclusio.  — Vita  propriissime  ix  Deo  est;  — quod  fidei 
dogma  nuperius  sanxit  Cone.  Vat.  hisce  verbis  (Sess.  III,  c^ 

’ — Cf.  Sylv.  Maurum,  Qq.  phil.,  1.  IV,  q.  22. 

' — Cf.  Ferrariensem,  Comm.  in  C.  G.  I,  97. 

3 — Cf.  Card.  Satolli,  Vol.  III,  Disp.  I,  lect.  9. 

1):  « S.  C.  A.  E,.  Ecclesia  credit  et  confitetur  unum  esse 
Deum  verum  et  vivum.  » 

Sane  Deus  sibi  ipsi  quasi  propriissime  jure  vitam  vin- 
dicavit dicens  (Deut.  XXXII,  40;  Num.  XIV,  28):  Vivo 
^ego  in  aeternum.  Unde  Psaltes  per  emphasim  canit  (Ps. 
LXXXIII,  2) : Cor  meum  et  caro  mea  exultaverunt  in  Deum 
vivum.  — Christus,  alloquens  turbas,  de  se  effatus  est  ( Joan. 
V,  26):  Sicut  pater  hahet  vitam  in  semetipso;  .sic  dedit  et  fi- 
lio hahere  vitam  in  semetipso;  immo  (ibid.  XIV,  6):  Ego 
stim  vita. 

2°  Traditio  Scripturae  concors  est,  «jamque  sub  ipsis  Ec 
clesiae  primordiis  vivens  Deus  Christianorum  triumphantor 
opponebatur  inertibus  falsorum  Deorum  simulacris.  — Di- 
gna prae  aliis  sunt  quae  referantur  Augustini  eloquia  (Confess. 
I,  6):  « Tu,  Domine,  semper  vivis  et  nihil  moritur  in  te.... 
Tu  facis  nos.  Domine,  cui  esse. et  vivere  non  aliud  atque 
aliud  est;  quia  summe  esse  et  summe  vivere  idipsum  es  ». 
(Ibid.  III  6,  n.  3)  « Tu  es  vita  vitarum.  » — Ipsi  Gentiles 
instinctu  quodam  id  persenserunt,  Deum  vita  et  mente  prae- 
stantissimum  ponentes,  et  Aristoteles  (XII  Metaphys.),  osten- 
so quod  Deus  sit  intelligens,  concludit  ei  vitam  inesse  per- 
fectissimam et  sempiternam,  quia  intellectus  ejus  perfectis- 
simus est  et  semper  in  actu. 

3*"  Eat  io  ipsa  Angelici  ore  mirabilem  exhibet  veritatis 
expositionem:  Magistrum  sequamur. 

Cum  vivere  dicantur  aliqua  secundum  quod  operantur  ex 
seipsis  et  non  quasi  ab  aliis  mota,  quanto  perfectius  spon- 
taneitas  illa  alicui  competit,  tanto  perfectius  in  eo  reperitur 
vita.  Atqui  operari  ex  se,  seu  spontaneitas  et  independen- 
tia  in  agendo,  maxime  Deo  competit.  Ergo  propriissime  vita 
est  in  ipso.  Major  ex  dictis  sufficienti  claritudine  constat: 
minor  declaranda  est.  In  moventibus  et  motis  tria  per  or- 
dinem inveniuntur:  nam  primo  finis  mcvet  agentem;  agens 
vero,  si  principale  sit,  per  suam  formam  agit;  et  quando- 
cumque  adhibeatur  instrumentum,  quia  ut  sic  non  ex  virtute 
proprise  formae,  sed  ex  virtute  principalis  agentis  operatur, 
illi  non  relinquitur  nisi  executio  actionis. 

Itaque  a)  primus  et  infimus  vitae  gradus  est  in  quo 
substantia  se  movet,  non  respectu  finis  aut  formae  quae  sibi 
a natura  insunt  ac  determinantur,  sed  solum  quantum  ad 
executionem  motus : quod  ad  plantas  ‘pertinet.  Hae^  enim 
reapse  vivunt,  prout  evincitur  ex  illo  (1  Cor.  XV,  36) : 
Tu  quod  seminas  non  vivificatur  nii  priuss  moriatur ; quod 
etiam  luculenter  ostendunt  tria  veetaliugm  munera  conna- 
turalia,  scii,  nutritio,  augmentatio  et  reproductio,  in  quibus 
perficiendis  planta  per  unam  partem  sui,  quatenus  est  in 
actu,  movet  se  secundum  aliam  partem,  quatenus  est  in 
potentia.  — Attamen  haac  sui  motio  non  attinet  nisi  execu- 

tionem  motus,  dum  Deus  ipse,  naturae  auctor,  et  finem  ad 
quem  tenderent  et  formam  ex  qua  agerent  plantis  veluti 
instrumentis  quibusdam  suae  providentiae  praefixit. 

b)  Secundus  vitae  gradus  habetur  in  iis  quae  se  ipsa  mo- 
vent,  non  solum  habito  respectu  ad  executionem  motus, 
sed  etiam  quantum  ad  formam,  motus  principium,  quam 
per  se  acquirunt;  et  hujusmodi  sunt  animalia  quae,  ut  ta- 
lia, se  movent  per  formam  non  a natura  inditam,  sed  sensu 
acceptam.  Unde  quanto  perfectiorem  sensum  habent,  tanto 
perfectius  motum  spontaneum  exequuntur.  Idcirco  quae  non 
pollent  nisi  sensu  tactus  movent  solum  seipsa  motu  dilata- 
tionis et  constrictionis,  ut  ostrea,  parum  excedentia  motum 
plantae ; quae  vero  virtutem  sensitivam  perfectam  sortita 
sunt,  ex  qua  tum  conjuncta  et  tangentia  tum  distantiora 
cognoscere  valeant,  se  motu  processivo  agere  possunt.  — 
Verum  quamvis  cuncta  animalia  formam,  quae  est  princi- 
pium motus,  per  sensum  accipiant,  non  tamen  per  seipsa 
sibi  finem  suae  operationis  vel  motus  praestituunt  sed  est 
ille  finis  eis  a natura  impressus,  cujus  instinctu  ad  aliquid 
agendum  ducuntur  per  formam  sensu  perceptam. 

c)  Tertius  igitur  et  perfectior  vivendi  modus  eorum  est 
quae  movent  seipsa  etiam  habito  respectu  ad  finem,  quem 
sibi  praefigunt ; quod  quidem  non  habetur  nisi  per  intelle- 
ctum cujus  est  cognoscere  proportionem  finis  ac  medii  ad 
finem  et  unum  in  aliud  ordinare.  Unde  intellectuales  crea- 
turae nobiliorem  vitae  gradum  obtinent;  ex  quo  fit  ut,  que- 
madmodum in  artibus  ars  gubernatoria,  ad  quam  pertinet 
usus  navis,  praecipit  ei  quae  inducit  formam  navis,  et  haec 
rursus  inferiori  imperat  cujus  est  exequi  tantum  et  dispo- 
nere materiam,  ita  in  uno  eodemque  homine  vis  intellectiva 
eminentiori  quodam  dominio  plura  et  diversissima  peragit 
movendo  potentias  sensitivas  et  his  mediantibus  organa  ad 
exequendum  quidquid  libuerit.  — Sed,  praeterquam  quod 
homo  non  secus  ac  caeterae  creaturae  in  singulis  suis  actibus 
extrinseco  motore  Deo  sub  ratione  primae  causae  indiget, 
cuilibet  creaturae  intellectuali  quantumvis  excellenti  quaedam 
a natura  praestituuntur,  scii,  prima  principia  circa  quae  non 
possunt  aliter  se  habere,  et  ultimus  finis  seu  communis  bea- 
titudo  quam  non  possunt  non  velle : ideo  quantum  ad  hoc 
ab  alio  moventur. 

d)  Quartus  itaque  ac  perfectissimus  vivendi  modus  est 
quo  substantia  ita  seipsam  agit  ut  a nullo  alio  agatur  quam 

a seipsa : hoc  pacto  vivit  Deus,  cujus  natura  est  ipsum 
suum  intelligere,  quique  non  aliunde  quam  a seipso  deter- 
minationem cognitionis,  finis  et  actionis  sortitur. 

Concludamus  ergo  Deum  in  summo  vitae  inellectivae 
secundum  plenissimam  spontaneitatem  ac  independentiam 

geternaliter  consistere,  ita  ut  non  solum  vivat,  sed  sit  ipsa 
vita  et  fons  vitae. 

Conf.  arg.  — Nam  licet  viventia  creata  se  moveant  motu 
vel  stricte  vel  late  sumpto  potentialitati  admixto,  verum- 
tamen  ratio  propria  vitae  non  in  eo  sita  est  quod  motus  seu 
operationes  vitales  cum  mutatione  de  potentia  in  actum  con- 
tingant, siquidem  et  ipsa  inanima  de  potentia  ad  actum 
moventur ; sed  in  eo  quod  viventia  seipsa  movent  seu  ex  se 
operantur,  ita  ut  mutatio  concomitans  eorum  motus  sit  ma- 
gis de  imperfectione  vitae.  Atqui  Deus  seipsum  agit,  absque 
ulla  potentialitatis  mixtione.  Ergo  nobilissima  vitae  ratio  in 
eo  admittenda  est. 

Coroll.  — Ex  dictis  colligimus  quam  vera  sit  Christi 
sententia  (Joan.  XXII,  3) : Haec  est  autem  vita  aeterna  ut 
cognoscant  te  solum  Deum  verum^  necnon  doctrina  tam  saepe 
in  Scripturis,  praesertim  vero  apud  Joannem,  inculcata, 
quod  gratia  praecipuo  quodam  sensu  vitam  conferat:  siqui- 
dem  gratia,  per  hoc  quod  est  participatio  formalis  (objecti ve 
saltem;  ^ divinae  naturae  et  intellectualitatis,  hominem  parti- 
cipem reddit  ipsius  divinae  vitae,  initialiter  quidem  in  ter- 
ris, juxta  illud  (Phil.  I,  21) : Mihi  vivere  Christus  est^ 
consummati  ve  vero  in  coelis  per  immediatam  Dei  visionem. 

AETICULUS  II. 

Utrum  omnia  sint  vita  in  Deo. 

Cum  Deus  sit  non  solum  vivens,  sed  etiam  ipsa  vita, 
prout  est  suum  esse  suaque  operatio,  dubitatio  solvendam  se 
offert,  num  omnia  creata,  quemadmodum  praeexistunt  in 
Deo,  ita  etiam  sint  vita  in  ipso.  — Quaestio  haec  ab  altera 
distinguitur,  an  Deus  sit  omnium  vita : quod  quidem  efficien- 
ter verum  est,  formaliter  vero  pantheismum  inducit. 

Coiiciii»>»io.  — Omnia  sunt  vita  in  Deo. 

1*^  Praesto  sunt  verba  (Joan.  I.  4) : Quod  factum  est  in 
ipso  vita  erat,  prout  legunt  Cyri  11.  Alex..  Augustinus  alii- 
que. — Unde  idem  Augustinus  (in  Joan.  Tr.  I,  n.  17) : « At- 
tendite, inquit,  arcam  in  arte  et  arcam  in  opere.  Arca  in 
opere  non  est  vita,  arca  in  arte  vita  est : quia  vivdt  anima 
artificis....  Sic  ergo  quia  sapientia  Dei,  per  quam  facta  sunt 
omnia,  secundum  artem  continet  omnia,  antequam  fabricet 
omnia,  hinc  quae  fiunt  per  ipsam  artem  non  continuo  vita 
sunt,  sed  quidquid  factum  est  vita  in  illo  est  ». 

2""  Cum  vivere  Dei  sit  ejus  intelligere,  in  Deo  autem 
idem  sit  intellectus,  quod  intelligitur  et  ipsa  intellectio, 

— Cf.  Tract.  nostram  de  Gratia. 


j;  quidquid  est  in  Deo  ut  intellectum  est  ipsum  vivere  vel 
vita  ejus.  Atqui  omnia,  quae  facta  sunt  a Deo,  in  ipso  sunt  ut 
intellecta.  Ergo  omnia  in  Deo  sunt  ipsa  vita  divina.  — Arg. 
decl.  Et  a)  primo  creaturae  in  Deo  esse  dicuntur  dupliciter : 
uno  modo  in  quantum  continentur  et  conservantur  virtute 
divina,  sicut  dicimus  ea  esse  in  nobis  quae  in  nostra  sunt 
potestate,  et  sic  creaturae  dicuntur  esse  in  Deo  etiam  prout 
sunt  in  propriis  naturis  : quo  pacto  intelligendum  est  verbum 
Ap.  (Act.  XVII,  28):  In  ipm  vivimus^  movemur  et  sumus^ 
quia  et  vivere,  et  moveri,  et  esse  nostrum  a Deo  causantur. 
Alio  modo  dicuntur  res  esse  in  Deo  sicut  in  cognoscente, 
et  sic  in  Ipso  sunt  per  proprias  rationes  quae  non  distin- 
guuntur realiter  ab  essentia  divina.  Unde  per  hunc  modum 
cunctae  creaturae  vita  divina  vivunt,  quae  essentiae  identica 
est.  h)  Secundo  nec  mirum  id  videri  debet : exemplata  enim, 
a Deo  formata,  oportet  conformari  exemplari  secundum  ra- 
tionem formae^  non  autem  secundum  essendi  modum;  v,  g. 
forma  domus  in  mente  artificis  esse  habet  immateriale  et 
intelligibile,  quamvis  extra  animam  habeat  esse  materiale 
et  sensibile.  Quocirca  rationes  rerum,  etiam  illarum  quae  in 
seipsis  non  vivunt,  possunt  in  mente  Dei  divinum  esse  sor- 
tiri divinaeque  vitae  consortes  fieri. 

Coroll.  — l*"  Quia  de  ratione  rerum  naturalium  est  ma- 
teria, res  illae  esse  simpliciter  verius  seu  nobilius  habent  in 
mente  divina  quam  in  seipsis,  quippe  quae  in  Deo  habent 
esse  increatum  per  modum  vitae  subsistentis,  in  seipsis  autem 
esse  creatum  tantum  nec  in  omnibus  vivum,  sed  esse  Jioc^ 
puta  hominis  vel  equi,  verius  obtinent  in  propria  natura 
quam  in  mente  Dei,  quia  ad  veritatem  v.  g.  hominis  pertinet 
esse  materiale,  quod  non  est  in  Deo. 

2"  Licet  mala  sint  in  Dei  scientia,  prout  sub  ea  compre- 
henduntur, non  tamen  sunt  in  Deo  ut  ab  Ipso  creata  vel 
conservata,  aut  in  Ipso  rationem  habentia ; siquidem  ex 
ratione  bonorum  cognoscuntur.  Quapropter  dici  nequit  mala 
esse  vitam  in  Deo. 


DISPUTATIO  QUINTA 


DE  VELLE  DIVINO 


Exploratis  iis  quae  ad  divinam  scientiam  vel  essentiali- 
ter vel  'consequenter  pertinent,  consideranda  se  praebent  quae 
spectant  ad  voluntatem  divinam : haec  quippe  est  entium 
intellectualium  conditio  ut  efflorescat  eorum  vita  secundum 
duos  illos  intelligendi  volendique  actus  mirabili  nexu  vinctos 
mutuoque  influxu  harmonice  dispositos. 

Porro,  quemadmodum  de  scientia  Dei  factum  est,  ita 
etiam  de  voluntate  instituendum  videtur,  ut  scii,  imprimis 
illa  ipsa  facultas  secundum  se  in  examen  vocetur.  Quo  po- 
sito, complementi  gratia,  conditiones  ejusdem  voluntatis 
indagare  juverit,  sive  quae  se  tenent  ex  parte  honitatis  fun- 
dantis et  perflcientis  operationes  voluntarias,  sive  quae  re- 
spiciunt affectum  amoris  sub  ratione  principalioris  actus, 
sive  quae  attinent  justitiam  et  misericordiam  sub  respectu 
moralium  virtutum.  Quatuor  ergo  quaestionum  capita  sub 
hujusce  disputationis  titulo  versabuntur. 

QUESTIO  PEIMA 

DE  IPSA  DEI  VOLUNTATE 

Circa  voluntatem  divinam,  sicuti  circa  pleraque  alia  sci- 
bilia, quatuor  inquiri  possunt : videl.  an  sit,  qiiid  sit,  qualis 
sit,  quotuplex  sit.  — Primum  determinandum  se  objiciet  a 
quaestionis  limine  (art.  1).  — Propria  autem  ejusdem  volun- 
tatis natura  accipienda  erit  per  respectum  ad  objectum  cum 
primario  tum  secundario  sumptum  (art.  2).  — Qualis  vero 
sit  voluntas  divina  manifestum  fiet  ex  consideratione  pro- 
prietatum ejus,  quae  sunt  libertas  respectu  aliorum  a Deo 
(art.  3),  causalitas  rerum  eftectrix  (art.  4),  summa  indepen- 
dentia  (art.  5),  summa  efficacia  (art.  6),  immutabilitas  lart.  7), 
prima  effectuum  contingentium  radix  (art.  8),  necnon  habi- 
tudo ad  mala  absque  sanctitatis  praejudicio  (art.  9).  — Po- 
stremo loco  veniet  una  alterave  voluntatis  partitio  (art.  10). 

AETICULUS  I. 

Utrum  in  Deo  sit  voluntas. 


Voluntas  generatim  accipitur  pro  tendentia  in  actu  primo 
vel  secundo  ad  honum  intellectu  apprehensum.  — De  qua 
dubitatur,  non  utrum  quomodocumque  in  Deo  reperiatur, 
siquidem  novimus  omnes  creaturarum  perfectiones  virtua- 
liter  saltem  esse  in  Deo ; verum  qusestio  est  an  formaliter, 
licet  eminentius  quam  in  nobis,  voluntas  Deo  insit.  — Simul 
concludetur  quomodo  haec  perfectio  ad  esse  divinum  se  ha- 
beat, ut  omnem  imperfectionis  labem  abjiciat. 

Coucliisio.  — Oportet  in  Deo  formaliter  esse  volun- 
tatem, CUJUS  TAMEN  VELLE  SIT  IPSUM  ESSE  DIVINUM.  — Deum 

esse  voluntate  praeditum  definivit  Cone.  Vat.  (Sess.  III,  c.  1). 

1"^  Pars  theseos  multipliciter  ostenditur.  — Et  1®  ex 
Scripturis^  quae  veritatem  hanc  tam  multis  tamque  lucu- 
lentis testimoniis  revelant : pauca  seligimus.  Christus  Do- 
minus orans  inquit  (Luc.  XXII,  42) : Non  mea  voluntas^  sed 
tua  fiat : quae  verba  tropicam  interpretationem  plane  exclu- 
dunt, adeo  ut  tam  vere  Deo  attribuenda  sit  voluntas  quam 
Christo  homini.  Nos  ipsi  orare  sic  jubemur  .*  Fiat  voluntas 
tua  sicut  in  coelo  et  in  terra.  Et  Ap.  (Eom.  XII,  2)  hanc 
adhortationem  moralem  tradit : Peformamini  in  novitate 
sensus  vestri^  ut  prohetis  (i.  e.  ut  experimento  cognoscatis) 
quae  sit  voluntas  Dei  hona^  et  beneplacens,  et  perfecta. 

2°  Omissis  Patrum  suffragiis,  sic  ratiocinabimur.  — In 
Deo  viget  intellectus.  Atqui  intellectum  consequitur  volun- 
tas. Ergo.  Min.  proh.  Namque  sicut  res  naturalis  in  esse 
constituitur  per  suam  formam,  ita  intellectus  per  formam 
suam  intelligibilem  actu  intelligens  est.  Atqui  res  quaelibet 
ad  suam  formam  naturalem  seu  naturalem  suam  perfectio- 
nem, quae  est  naturae  bonum,  hanc  habitudinem  secum  fert 
ut,  quando  non  habet  ipsam,  tendat  in  eam,  et  quando  jam 
habet,  in  ea  quiescat,  prouti  lex  affinitatum  chy micarum 
ostendit : quae  quidem  habitudo  vocatur  appetitus  naturalis. 
Ergo  et  natura  quaelibet  intellectualis  ad  bonum  apprehen- 
sum per  formam  intelligibilem  similem  seu  proportionalem 
habitudinem  importat,  ut  nempe,  cum  habet  ipsum,  quiescat 
in  illo  ; cum  vero  non  habet,  quaerat  ipsum.  Jamvero  haec 
inclinatio  aut  quies  propria  substantiae  intellectualis  circa  id 
quod  bonum  sibi  apprehenditur  pertinet  ad  illam  specialem 
potentiam  quae  vocatur  voluntas.  Ergo  in  quolibet  habente 
intellectum  voluntas  agnoscenda  est.  — Ultima  minor,  duce 
Cajetano,  sic  declarari  potest  ex  discrimine  inter  appetitum 
naturalem  et  animalem.  Etenim  a)  primo  haec  intercedit 

radicalis  differentia  inter  naiuralern  et  animalem  appetitum 
qui  aut  sensitivus  aut  rationalis  est,  quod  naturalis  conse- 
quitur rationem  formalem  rei  absolute;  animalis  vero  sequi- 
tur naturam,  in  quantum  apprehensiva  est  vel  sensitive  vel 
intelligibiliter.  Quocirca  h)  secundo  appetere  naturaliter  non 
est  actus  elicitus,  sed  ipsa  inclinatio  hujus  ad  hoc;  appetere 
autem  animaliter  est  operatio.  Etenim  omne  esse  sive  natu- 
rale sive  cognoscibile  appetitio  proportionaliter  comitatur. 
Atqui  primum  genus  essendi  consistit  in  esse  per  modum 
actus  primi^  aliud  vero  reponitur  in  esse  per  actum  secun- 
dum qui  est  apprehendere.  Ergo  appetere  appetitu  sequenti 
esse  naturale  non  est  actus  secundus,  sed  mera  inclinatio  ; 
appetere  autem  appetitu  sequente  esse  cognoscitivum  est 
actus  secundus  elicitus  a speciali  potentia  appetitiva  quam 
exerit  natura  in  quantum  cognitrix  est.  Hinc  c)  tertio  infertur 
apprehensionem  ipsam  dupliciter  appeti : scii,  naturali  appe- 
titu, quatenus  sensus  aut  intellectus  natura  quaedam  est 
inclinata  in  suam  perfectionem ; et  appetitu  animali,  in 
quantum  bonum  apprehensum  per  formam  intelligibilem 
rei  ipsius  vicariam,  prosecutioni  objicitur. 

In  Deo  ergo  formali  significatu  existit  voluntas. 

2^  Pars  conci,  uno  verbo  expedietur.  — Sicut  intelligere 
est  perfectio  intelligentis,  ita  et  velle  volentis,  cum  utrum- 
que sit  actio  immanens.  Atqui  intelligere  Dei  aliud  re  non 
est  quam  ejus  esse,  cui  jam  in  se  perfectissimo  nulla  super- 
veniens perfectio  accedere  potest.  Ergo  et  ipsum  velle  dj- 
vinum,  sive  sumatur  pro  facultate,  sive  pro  actu,  identifi- 
catur  cum  esse  et  essentia  divina  h 

Soiv.  obj.  — Obj.  1.  — Objectum  voluntatis  est  finis  sub 
boni  ratione.  Atqui  Dei  non  est  assignare  aliquem  fiuem, 
quasi  causam  finalem.  Ergo  voluntas  non  est  in  Deo. 

B/ESp.  D.  M:...  est  finis  vel  re  vel  ratione  tantum  a volun- 
tate discretus,'  C ; semper  re.  A,  — C.  d.  m .-...  finem  qui 
sit  aliud  a Deo,  C ; qui  sit  ipsemet  Deus  principaliter  vo- 
litus,  cujus  gratia  cuncta  volita  sint,  N.  — conseq. 

En  verba  ipsa  Angelici  {de  Ver.  Q.  XXIII,  ad  1 ad  3)  : 
« Dicendum  quod  voluntas  est  alicujus  dupliciter : uno  modo 
principaliter,  et  alio  modo  secundario.  Principaliter  quidem 
voluntas  est  finis,  qui  est  ratio  volendi  omnia  alia ; secunda- 
rio autem  est  eorum  quse  sunt  ad  finem,  quae  propter  finem 
volumus.  Voluntas  autem  non  habet  habitudinem  ad  volitum 
quod  est  secundarium,  sicut  ad  causam:  sed  tantummodo 
ad  volitum  principale  quod  est  finis,  — Sciendum  est  autem 
quod  voluntas  et  volitum  aliquando  distinguuntur  secun- 
dum rem ; et  tunc  volitum  comparatur  ad  voluntatem,  si- 

cnt  realiter  causa  finalis.  Si  autem  voluntas  et  volituin 
distinguuntur  tantum  ratione^  tunc  volitum  non  erit  causa 
finalis  voluntatis^  nisi  secundum  modum  significandi.  — 
Voluntas  ergo  divina  comparatur,  sicut  ad  finem,  ad  boni- 
tatem suam,  qu80  secundum  rem  idem  est  quod  sua  volun- 
tas, distinguitur  autem  solum  secundum  modum  signifi- 
candi. Unde  relinquitur  quod  voluntatis  divinae  nihil  est 
causa  realiter,  sed  solum  secundum  modum  significandi.  — 
Nec  est  inconveniens  in  Deo  significare  aliquid  per  modum 
causae ; sic  enim  Divinitas  significatur  in  Deo  ut  habens  se 
ad  Deum  ad  modum  causae  formalis  ». 

Obj.  2.  — Voluntas  est  appetitus  quidam.  Atqui  appe- 
titus imperfectionem  rei  non  habitae  designat,  quod  Deo  non 
competit.  Ergo. 

Resp.  D.  M in  nobis  prouti  denominatur  ab  appetendo 
bonum  absens,  C ; essentialiter,  quasi  hunc  solum  actum 
habeat,  N.  — C.  d.  m.  — Neg.  conseq. 

Voluntas  in  nohis  appetitus  vocatur  ab  actu  appetendi 
bona  absentia ; verumtamen,  essentialiter  sumpta,  non  in  illo 
actu  necessario  consistit,  at  ei  convenit  ut  amet  bonum  prae- 
sens et  delectetur  in  illo : qui  quidem  actus  nullam  de  se 
imperfectionem  involvunt.  Idcirco,  quando  voluntas  Deo 
tribuitur,  improprie  tantum  dici  potest  appetitus,  proprie 
vero  importat  potentiam  quae  semper  habeat  objectum  sibi 
praesens,  videl.  bonitatem  divinam  circa  quam  aeternaliter 
quiescit  et  delectatur. 

Obj.  3.  — Voluntas,  juxta  Philos.  (de  Anima  1.  III),  est 
« movens  motum.  » Atqui  Deus  est  primum  movens  immo- 
bile. Ergo. 

Resp.  D.  M : Voluntas  cujus  objectum  principale  extra 
ipsam  positum  est....  C;  cujus  objectum  principale  realiter 
identificatur  cum  ipsa,  N.  — C.  m.  — Neg.  conseq. 

Voluntas,  cujus  objectum  principale  est  bonum  extra 
volentem  consistens,  ah  alio  mota  sit  oportet ; sed  objectum 
principaliter  a Deo  volitum  aliud  non  est  ab  ipsa  ejus  essen- 
tia i^saque  voluntate.  Unde  voluntas  in  Deo  non  movetur 
ab  alio  quam  a seipso,  eo  loquendi  modo  quo  intelligere 
et  velle  dicuntur  motus,  scii,  latissimo  sensu.  Et  secundum 
hoc  Plato  dixit  quod  primum  movens  movet  seipsum  quin 
ab  immobilitate  sua  desistat. 

ARTICULUS  II. 

Utrum  Deus  velit  alia  a se. 

Cum  unaquaeque  potentia  naturam  propriam  ex  objecto 
sortiatur,  methodi  ratio  exposcit  ut  jam  divinae  voluntatis 
ohjectum  enucleandum  aggrediamur.  — Objectum  vero  vo- 
luntatis duplex  est ; primarium  et  secundarium^  inter  quae 
haec  interest  habitudo  ut  primum,  quod  per  se  attingitur, 
se  habeat  per  modum  finis^  alterum  vero,  quod  ratione  primi 
appetitur,  ad  illud  ordinetur  ut  medium  ad  finem. 

Utrumque  objectum,  prouti  ad  voluntatem  divinam  per- 
tinet, sequenti  propositione  bimembri  determinabitur. 

Conclusio.  — Deus  vult  seipsum  ut  finem  seu  tanquam 

PRINCIPALITER  YOLITUM ; VULT  VERO  ALIA  A SE  UT  AD  FINEM  ET 
QUASI  SECUNDARIO  VOLITA. 

1""  Pars  sic  ostendi  potest 

Id  est  principale  volitum  divinae  voluntatis  ejusque  ulti- 
mus tinis  quod  est  bonum  principaliter  a Ueo  intellectum, 
movens  primo  ejus  appetitum,  veluti  causa  volendi,  et  quod 
ex  aequo  ejus  virtuti  proportionatur.  Atqui  hae  condi- 
tiones de  sola  essentia  divina  praedicari  possunt : siquidem 
ea  est  quam  Deus  principaliter  intelligit,  nec  quidpiam 
aliud  eb  ea  valet  Dei  voluntatem  movere,  esse  Deo  causa 
volendi,  aut  ejus  virtuti  proportionari.  Ergo. 

2^  Pars  proh.  — 1“  Ex  Scrijjtura  (1  Thess.  IV,  3-8) : 
Haec  est  voluntas  Dei.,  sanctificatio  vestra....  Qui  haec  spernit 
non  hominem  spernit^  sed  Deum  : scii,  vult  Deus  sanctita- 
tem servorum  suorum,  quasi  aliquid  ad  seipsum  ut  ad  finem 
ordinatum. 

2'"  Ratione.  — Res  naturales,  in  quantum  perfectae  sunt, 
naturaliter  inclinantur  ad  bonum  suum  aliis  communican- 
dum. Atqui  proportionalis  similitudo  existit  inter  naturalem 
inclinationem  et  rationalem  quae  est  voluntas.  Ergo  id  etiam 
ad  rationem  pertinet  voluntatis  communiter  sumptae,  ma- 
xime vero  voluntatis  divinae,  a qua  per  quamdam  imitatio- 
nem omnis  perfectio  derivatur,  ut  nempe  bonum  quod  habet 
aliis  communicet,  secundum  quod  possibile  est.  Major  decl. 
ex  eo  quod  res  naturalis  naturalem  secumfert  inclinatio- 
nem, non  solum  ut  acquirat  proprium  bonum,  cum  non 
habet,  vel  in  illo  quiescat,  si  jam  habeat,  sed  quoque  ut  il- 
lud, quantum  fieri  possit,  in  alia  diffundat  seipsam  quasi 
extendendo  et  dilatando;  unde  videmus  omne  agens,  prouti 
actu  perfectum  sit  facere  sibi  simile  aut  univoce  aut  sal- 
tem analogice;  v.  g.  arbor,  semel  ac  perfectionem  suae  spe- 

ciei  attigerit,  non  solum  in  illa  quiescit,  sed  et  fructus 
gignit. 

Consequens  argumenti  infert:  secundum  quod  possibile 
est.  Hic  enim  duo  observanda  sunt.  — Et  V quia,  ut  mox 
perspectum  fiet.  Dei  voluntas  respectu  creaturarum  libera 
omnino  est,  velle  alia  a se  de  Deo  praedicandum  est : a)  ut 
perfectio  quidem  necessaria,  si  sumatur  potentialiter,  i.  e. 
secundum  quod  Deus  est  volitivus  aliorum;  si  vero  sumatur 
actualite)%  ut  perfectio  tantum  libera  et  voluntaria,  quate- 
nus oppositum  non  sit  imperfectio  (Cajet.).  — 2''  Deus  vult 
alia  a se,  in  quantum  condecet  bonitatem  suam  ab  aliis  par- 
ticipari et  in  eis  manifestari,  ideoque  se  vult  ut  finem,  alia 
vero  ut  ad  finem  bonitatis  suse  ordinata,  « non  hoc  modo  ut 
per  ea  aliquid  bonitatis  acquirat,  sicut  nos  facimus  circa 
alios  bene  operando,  sed  ita  quod  eis  de  bonitate  sua  aliquid 
largiatur,  et  ideo  liberalitas  est  quasi  proprium  ipsius  se- 
cundum Avicennam,  quia  ex  operatione  sua  non  intendit 
aliquod  sibi  commodum  provenire,  sed  vult  bonitatem  suam 
in  alios  diffundere  : et  ideo  Augustinus  dicit  quod  ipse  utitur 
nobis  ad  bonitatem  suam  et  utilitatem  nostram  » (1  Sent. 
Dist.  45,  Q.  I,  a.  2). 

Solv.  obj.  — Obj.  1.  — Velle  divinum  est  ejus  esse.  Atqui 
Deus  non  est  aliud  a se.  Ergo  non  vult  aliud  a se. 

Eesp.  D.  M secundum  rem,  C ; quasi  non  differant  ra 
tione,  X.  — C.  m.  — ^eg.  conseq. 

Virtualis  distinctio  eorum  qu8e  in  Deo  unum  idemque 
realiter  sunt  ad  hoc  sufficit  ut  quasdam  vere  affirmentur  de 
Ipso  secundum  unum  attributum  et  negentur  secundum 
aliud  ; v.  g.  dicimus  Deum  intelligere  per  intellectum,  non 
vero  per  voluntatem,  quae  tamen  in  eo  ab  intellectu  non 
distinguitur.  Sic  itaque,  licet  divinum  velle  sit  Dei  esse 
secundum  rem^  quia  tamen  secundum  modum  intelligendi 
et  significandi  distinguitur,  utpote  importans  habitudinem 
ad  aliquid  quam  esse  non  dicit,  idcirco  recte  pronuntiamus 
Deum  velle  aliud  a se,  quanquam  aliud  a se  non  est. 

Obj  2.  — Volitum  movet  volentem.  Atqui  Deus  nequit 
moveri  ab  aliquo  alio  a se.  Ergo. 

Eesp.  D.  yi:  Volitum  principaliter  et  ut  finis....  C;  voli- 
tum secundario  et  ut  ad  finem,  N.  — C.  m.  — Neg.  conseq. 

l""  In  his  quae  volumus  propter  finem,  tota  volendi  ratio 
est  ipse  finis,  qui  solus  tunc  voluntatem  movet : quod  ma- 
xime apparet  in  quibusdam  ob  finem  tantum  volitis;  v.  g. 
qui  vult  sumere  potionem  amaram  nihil  in  ea  vult,  nisi  sa- 
nitatem, a qua  tantum  movetur  voluntas.  Unde,  cum  Deus 
alia  a se  non  velit  nisi  propter  seipsum,  sua  bonitas  est  unica 
ratio  formalis  quae  divinam  voluntatem  in  quibuscumque 
volitis  sollicitet.  — Et  id  2°  a pari  confirmatur.  Sicut  enim 

Deus  alia  a se  intelligit  intelligendo  essentiam  suam,  ita  alia 
a se  vult  volendo  bonitatem,  suam. 

Obj.  3.  — Ille  cui  sufficit  aliquod  volitum  nihil  quaerit 
extra  illud.  Atqui  Deo  sufficit  sua  bonitas  qua  plene  satia- 
tur. Ergo. 

Desp.  D.  M nihil  quaerit  extra  illud  quod  ad  ipsum 
non  referatur,  (7;  neque  sub  ratione  habitudinis  ad  ipsum 
velut  ad  volendi  motivum,  N.  — C.  d.  m.  — Neg.  conseq. 

Ex  hoc  quod  voluntati  divinae  sufficit  sua  bonitas,  non 
sequitur  quod  nihil  aliud  velit,  sed  quod  nihil  aliud  vult  nisi 
ratione  suae  bonitatis^  eo  ferme  modo  quo  intellectus  divi- 
nus, licet  perfectus  sit  ex  cognitione  divinae  essentiae,  in 
ea  tamen  alia  cognoscit.  Id  autem  accipiendum  est  quatenus 
Deus  alia  vult  propter  se  non  oh  indigentiam  et  ad  augen- 
dam suam  bonitatem,  sed  oh  summam  liber alitatem  et  ad 
perfectionem  suam  aliis  communicandam. 

Obj  4.  — Actus  voluntatis  multiplicatur  secundum  volita. 
Atqui  in  Deo  est  unus  volendi  actus.  Ergo. 

Resp.  d.  M:...  secundum  volita  formaliter  inspecta,  C ; 
materialiter  considerata,  N.  — C.  m.  — Neg.  conseq. 

Quandocumque  in  pluribus  una  est  ratio  formalis  objecti, 
virtus  perfecta  ad  ea  fertur  unica  operatione  secundum  to- 
tam amplitudinem  illius  formalis  rationis.  Quapropter  sicuti 
uno  actu  Deus  se  et  alia  intelligit,  in  quantum  essentia 
sua  est  exemplar  omnium,  ita  uno  simplicissimo  actu  vult 
se  et  alia,  in  quantum  sua  bonitas  est  ratio  omnis 
bonitatis  i. 


ARTICULUS  III. 

Utrum  quidquid  Deus  vult  ex  necessitate  velit. 

De  natura  divinae  voluntatis  ad  attributa  ejus  progre- 
dientes, exordium  orationi  dabimus  inspiciendo  nexum  qui 
sit  inter  voluntatem  illam  et  ejus  objecta,  an  scii,  necessita- 
tis aut  libertatis  conditioni  subjaceat. 

Et  1°  initia  sumantur  a definiendo  recto  libertatis  concep- 
tu. — a)  Libertas,  servituti  opposita,  pro  multiplici  servitutis 
modo  multipliciter  et  ipsa  distinguitur.  est  libertas  .spon- 
taneitatis  et  libentiae,  consistens  in  exemptione  a violentia 
et  coactione,  quae  ipsis  brutis  proprio  instinctu  ductis  con- 
venit ; ^ est  libertas  arbitrii^  posita  in  exemptione  ab  in- 
stinctu naturalique  judicio  ad  unum  determinante,  quae  soli 
naturae  intellectuali  competit;  3^  est  libertas  virtutis  seu  a 
peccato,  cujus  jugum  nimia  passionum  tyrannide  homines 
premit;  41'  est  libertas  a lege  seu  a vi  obligante  praecepti 

impositi ; S'"  tandem  dicitur  libertas  felicitatis  seu  a poena 
omnique  miseria.  — Cum  constet  Deum  neque  coactioni 
neque  peccato  neque  superiori  imperio  neque  ulli  poenae 
obnoxium  esse,  tota  controversia  est  de  libertate  arbitrii 
quae  propriissime  libertatis  nomen  vindicat. 

b)  Libertas  istiusmodi  ad  mentem  D.  Thomae  communiter 
definitur:  facultas  electiva  mediorum^  servato  ordine  finis. 
Dicitur  facultas  prout  est  ipsa  voluntas,  non  absolute,  sed 
ut  exercens  eligendi  actum.  Formale  igitur  et  specificati- 
vum  elementum  libertatis  arbitrii  situm  est  in  vi  electiva, 
cujus  proprius  actus,  scii,  electio respicit  raedia  ad  finem  ; 
quandoquidem  finis  simpliciter  seu  beatitudo  non  cadit  sub 
electione,  finis  vero  secundarius  medium  est  respectu  finis 
primarii.  Ex  quo  accipimus  libertatem  simul  ratione  et  vo- 
luntate constitui,  ita  ut  illa  seu  ratio  praestet  quasi  radicem 
intrinsecam  judicando  de  proportione  mediorum  ad  finem 
deque  unius  praeferibilitate  prae  alio,  altera  vero  seu  volun- 
tas se  habeat  ut  subiectum  a quo  electio  ipsa  procedit.  Id- 
circo ad  rationem  libertatis  requiritur  et  sufficit  indifferen- 
tia objectiva^  scii,  bonorum  quae  vel  vere  vel  apparenter  non 
undequaque  sed  quadantenus  tantum  bona  sunt  et  quadan- 
tenus  a bonitate  deficientia,  cui  indifferentiae  corres pondere 
debet  omnimoda  independentia  subjectiva  a quavis  necessi 
tate  determinante  ad  unum  : nam  secus  non  esset  voluntas 
a se  electiva  et  domina  suorum  actuum.  — Electio  duplici- 
ter exerceri  potest : scii,  quoad  agere  vel  non  agere,  et  sic 
habetur  libertas  exercitii  et  contradictionis,  aut  quoad  hoc 
illudve  bonum  acceptare  vel  respuere,  et  sic  nuncupatur 
libertas  specificationis  ac  contrarietatis  h 

c)  Libertas,  essentialiter  sumpta,  nullatenus  importat 
suspensionem  rationis  deliberantis,  qu8e  tantum  in  mente 
imperfecta  reperitur,  dum  perfecta  mens  absque  mora  ju- 
dicium profert  ^ ; neque  etiam  involvit  mutabilitatem  de  uno 
in  aliud,  quod  proprium  est  potentiae  versatilis^;  neque  de- 
mum dicit  indifferentiam  moralem  seu  ad  bene  vel  male 
agendum:  quippe  bae«  magis  ad  defectum  quam  ad  perfectio- 
nem libertatis  pertinet  quae  pro  nobilitate  sua  in  bonum  ex 
se  ordinatur  ».  ^ 

''21'  Inter  ethnicos  philosophos  et  poedas,  ait  Knoll,  multi 
divinam  libertatem  sustulerunt,  fabulati  Deos  esse  Parcis 
fatoque  obnoxios;  eumdem  errorem  etiam  Stoicos  propu- 
gnasse, graves,  scriptores  ostenderunt.  Hermogenes,  ut  Dei 
immutabilitatem  defenderet,  ejus  libertatem  negavit,  prout 

^ — De  his  S.  Thomas  passim. 

^ — IJe  Ver.,  Q.  XXIV,  a 3 ad  4. 

3 — Ibid.  ad  3. 

^ — Cf.  II  Sent.  Dist.  25,  Q.  I,  a.  1 ; et  I,  Q.  LXII,  a.  8 ad  3.  — Gf.  eti- 
am Encycl.  Leonis  XIII  de  libertate  humana. 

testatur  Tertullianus  (1.  adv.  Hermog.)  — Ahaelardus  docuit 
Deum  ex  necessitate  agere,  quia,  utpote  summe  bonus,  non- 
nisi id  quod  est  optimum  facere  potest ; qui  error  renova- 
tus est  a Wicleffo^  Luthero  et  Calvino  (ut  refert  Bellarm,  de 
Gr.  et  lib.  arb.  1.  III,  c.  15),necnon  a Leihnitzio.  — Denique 
Pantheistae  talem  Deam  fingunt,  qui  ineluctabili  evolutio- 
nis legi  adstringitur. 

3®  Ostensa  primum  divinae  voluntatis  habitudine  ad  prin- 
cipale volitum  quod  est  Deus,  Dei  libertatem  contra  reci- 
tatos hujus  dogmatis  osores  vindicabimus.  — Quo  expleto 
enodandum  occurret  arduum  problema  de  propria  indole 
actus  liberi  in  Deo  ejusque  libertate  cum  immutabilitate 
concilianda. 

Conclusio  1''".  — Deus  vult  necessario  seipsum  neces- 
sitate ABSOLUTA. 

Praemitto  V necessarium  dupliciter  dici : absolute  et 
hypothetice.  Necessarium  absolute  judicatur  aliquid  ex  ha- 
bitudine terminorum,  quando  scii,  unum  omnino  ingredi- 
tur rationem  alterius,  v.  g.  si  dixerim  hominem  esse  ani- 
mal ; hypothetice  vero  necessarium  dicitur  quod  tale  est  ex 
suppositione,  v.  g.  supposito  quod  Socrates  sedeat,  necesse 
est  eum  sedere,  dum  sedet.  — 2°  Prsesupponitur  Deo  non 
competere  libertatem  exercitii^  cum  ab  ipso  tractatus  exor- 
dio acceperimus  Deum  esse  essentialiter  in  actu ; quod  est 
semper  actu  velle.  Quocirca  fac  conclusionem  intelligas  de 
necessitate  excludente  libertatem  specificationis. 

Prob.  conci.  — Voluntas,  sicut  et  quaelibet  potentia,  ha- 
bitudinem dicit  absolute  necessariam  ad  proprium  et  prin- 
cipale objectum.  Atqui  bonitas  divina  est  proprium  et  adae- 
quatum objectum  divinae  voluntatis.  Ergo.  Major  ostend. 
inductione  et  ratione : inductione  quidem,  nam  v.  g.  voluntas 
nostra  ex  necessitate  vult  beatitudinem,  visus  quoque  actu 
videns  non  potest  quin  feratur  ad  coloratum ; ratione  autem 
quia  de  natura  cujuslibet  potentiae  est  ut  ad  proprium  obje- 
ctum tendat. 

2.'"  — Deus  non  vult  alia  a se  necessario, 
NISI  EX  SUPPOSITIONE.  - Dico  nisi  ex  suppositione ; supposito 
enim  quod  velit,  non  potest  ob  immutabilitatem  suam  non 
velle.  Conci,  de  fide  est ; nam  Innocentius  II  damnavit  hanc 
opinionem  Abaelardi ; Quod  ea  solummodo  possit  Deus  facere 
vel  dimittere  vel  eo  modo  tantum  vel  eo  tempore  quo  fecit  et 
non  alio.  Cone,  quoque  Vatie.  (Const.  1 de  fide,  c.  1 et  can. 
5)  edixit  Deum,  quae  creavit,  liberrimo  consilio  creasse  et 
anathemate  perculit  Giintheri  sententiam  : Deum  non  vo- 
luntate ab  omni  necessitate  libera^  sed  tam  necessario  creasse 
quam  necessario  amat  seipsum. 


QUuEST.  I.  ART.  III. 


233 


1°  Ex  Scripturis  quid  veritate  illa  apertius  colligi  po- 
test ? — (Matth.  XX,  14-15)  sub  imagine  patrisfamilias  ope- 
rarios remunerantis  inducitur  Deus  dicens : Volo  et  huic 
novissimo  dare^  sicut  et  tibi.  Aut  non  licet  mihi  quod  volo 
facere  f ( Eph.  I,  11)  de  Deo  legitur : Qui  operatur  omnia 
secundum  consilium  voluntatis  suae.  Et  (1  Cor.  XII,  11) : 
Haec  omnia  operatur  unus  atque  idem  Spiritus,  dividens 
singulis  prout  vult;  « lioc  est,  ait  S.  Ambrosius  (De  fide  1. 
II,  c,  6),  pro  liberae  voluntatis  arbitrio,  non  pro  necessitatis 
obsequio.  » 

2°  Ratione  sic  proceditur.  — Deus  vult  alia  a se,  in  quan- 
tum ordinantur  ad  suam  bonitatem  ut  ad  fiiiem.  Atqui  ea 
quae  sunt  ad  finem  non  ex  necessitate  volumus  volendo  fi- 
nem, nisi  talia  sint  sine  quibus  finis  consistere  nequeat ; v. 
g.  volens  conservare  vitam  vult  necessario  cibum  capere, 
cum  illud  ab  isto  pendeat,  non  vero  eadem  necessitate  vult 
homo  equum  ad  ambulandum,  cum  sine  eo  iter  peragi  pos- 
sit. Ergo  -eatenus  vellet  Deus  necessario  alia  a se,  quatenus 
sine  illis  sua  bonitas  aliqua  perfectione  careret.  Atqui  nihil 
perfectionis  creanti  Deo  ex  creaturis  accrescit.  Ergo  ne- 
cessitas absoluta  non  est  quod  Deus  velit  quidpiam  aliud 
a se.  — Pro  hujus  ultimae  minoris  intelligentia  nota  (cum 
Cajetano)  Deum  perfecte  amare  bonitatem  suam,  sumi  posse 
dupliciter : gradu  intensivo  et  extensivo,  ita  ut  primus  modus 
amoris  perfectionem  discriminet,  secundus  vero  dumtaxat 
extendat.  Quapropter  divina  bonitas  necessario  est  perfectis- 
sime volita  a Deo  gradu  intensivo,  sed  non  necessario  modo 
extensivo  ad  quem  rerum  creatio  pertinet ; et  ideo  proprie 
loquendo  neque  ex  aliis  neque  ex  aliorum  volitione  quidpiam 
perfectionis  Deo  accrescit,  dum  sola  perfectionis  extensio 
hoc  pacto  habetur. 

Coueiiii^io  3.""  — Actus  Dei  liber  nihil  est  aliud  quam 

E.TUS  ACTUS  NECESSARIUS,  PROUT  HIC  DICAT  HABITUDINEM  SEU 
TERMINATIONEM  NON  NECESSARIAM  AD  CREATURAS.  — Ita  BUlu- 
art,  annuentibus  plerisque,  nodum  hunc  theologiae  satis  in- 
tricatum solvit. 

Hanc  esse  S.  Thomae  opinionem  non  obscure  indicant 
ipsius  verba  (resp.  ad  4):  « Aliquando  aliqua  necessaria 

habet  non  necessariam  habitudinem  ad  aliquem  effectum, 
quod  est  propter  defectum  effectus,  et  non  propter  defectum 
causae  ; sicut  virtus  solis  habet  non  necessariam  habitudinem 
ad  aliquid  eorum  quae  contingenter  hic  eveniunt,  non  pro- 
pter defectum  virtutis  solaris,  sed  propter  defectum  effectus 
non  necessario  ex  causa  provenientis.  Et  similiter  quod 
Deus  non  ex  necessitate  velit  aliquid  eorum  quae  vult,  non 
accidit  ex  defectu  qui  competit  volito  secundum  suam  ra- 
tionem, quia  scii,  est  tale  ut  sine  eo  esse  possit  perfecta 

bonitas  Dei.  » Et  (resp.  ad  5);  « Voluntas  divina,  quae  ex 
se  necessitatem  habet,  determinat  seipsam  ad  volitum.  ad 
quod  habet  hahituclineni  non  necessariam.  » 

2°  Batione  res  comperitur  cum  directe,  tum  indirecte. 

a)  Directe.  — Nam  ad  actum  liberum  non  requiritur 
essentialiter  indifferentia  potentiae  ad  actum,  sed  sufficit 
indifferentia  quaedam  actus  ad  objectum,  quatenus  non  dicat 
necessariam  cum  eo  connexionem.  Atqui  divina  voluntas, 
eminenter  continens  quidquid  perfectionis  est  in  volunta- 
tibus creatis  absque  ulla  imperfectionis  admixtione,  ex  hac 
ipsa  eminentiali  excellentia  obtinet  ut  suus  simplicissimus 
actus  simul  ordinem  dicat  necessarium  ad  principale  voli- 
tum seu  Deum,  non  necessarium  vero  ad  alia  volita.  Ergo 
Dei  libertas  constituenda  est  in  ipso  ejus  actu  necessario 
et  immutabili,  prout  sequivalet  actui  contingenti  et  con- 
tingentem dicit  habitudinem  ad  res  volitas. 

b)  Indirecte^  seu  per  viam  exclusionis,  quae  in  assignandis 
perfectionibus  divinis,  quibuscum  nulla  creata  perfectio 
univocauir,  tutissima  est.  — Etenim  actus  Dei  liber  nequit 
constitui  per  aliquam  realitatem  intrinsecam  defectihileni  : 
id  perfectioni  divini  esse  repugnat.  — Nec  etiam  in  se 
constitui  potest  per  aliquid  pure  extrinsecum\  cum  Deo  for- 
maliter  insit.  — Neque  demum  importat  solum  respectum 
rationis  ad  creaturas,  cum  ens  rationis  non  sit  causa  entis 
realis.  — Ergo  remanet  ut  dicatur  quidpiam  Deo  intrinse- 
cum, nempe  ipse  volendi  actus  necessarius  sub  formali  ra- 
tione connotationis  ad  creaturas  defectibiles,  quam  funda- 
mentalem seu  transcendentalem  habitudinem  sequitur  relatio 
rationis. 

3*^  Jam  ex  hoc  accipere  poteris  modum  componendi  Dei 
immutabilitatem  cum  libertate  : siquidem  tota  mutabilitatis 
ratio  in  actu  libero  divino  se  tenet  ex  parte  rerum  defe- 
ctibilium,  a quibus  Dei  voluntas  omnino  independens  existit. 

Solv.  obj.  — Obj.  1.  — Omne  asternum  est  necessarium. 
Atqui  quidquid  Deus  vult,  ab  aeterno  vult  ob  suam  immu- 
tabilitatem. Ergo. 

Desp.  D.  M....  vel  absolute  vel  ex  suppositione,  C\  absolute 
tantum,  N.  — C.  m.  — b^eg.  conseq. 

Obj.  2.  — Deus  vult  alia  a se,  in  quantum  vult  bonitatem 
suam.  Atqui  Deus  bonitatem  suam  ex  necessitate  vult.  Ergo 
et  alia  a se. 

Resp.  D.  M :...  in  quantum  sua  bonitas -est  ratio  volendi 
alia  a se,  C ; in  quantum  est  ratio  volendi  illa  eo  modo 
quo  ipsa  sub  voluntatem  cadit,  N.  — C.  m.  — B!'eg.  conseq. 

Obj.  3.  — Quidquid  est  Deo  naturale,  necessarium  est. 
Atqui  naturale  est  ei  velle  quidquid  vult.  Ergo. 

Resp.  D.  M :...  naturale,  per  oppositionem  ad  volunta- 

rium...  C ; naturale  per  oppositionem  ad  innaturale  et  vio- 
lentum, N.  — C.d.m.  eodem  sensu.  — Neg.  conseq. 

Proprie  loquendo  velle  alia  a se  in  Deo  nec  naturale. 
nec  innaturale  dici  debet,  sed  voluntarium  formalissima 
voluntatis  liberae  actu. 

Obj.  4.  — Facultas  ad  utrumlibet  est  contingens,  mobilis 
ab  alio,  etc.  Atqui  haec  de  Deo  praedicari  non  possunt.  Ergo.. 

Resp.  D.  M : Facultas  ad  utrumlibet  quae  non  sit  suus 
actus,  sed  ad  illum  potentialiter  se  habeat...  C ; quae  sit 
suamet  actualissima  operatio,  cum  habitudine  non  necessaria 
ad  utrumlibet  oppositorum,  A.  --  C.m.  — Neg.  conseq. 

Patet  distinctio  ex  supra  dictis  h 

Obj.  5.  — Quidquid  Deus  scit  ex  necessitate  scit.  Sed 
sicut  scientia  in  Eo  est  ejus  essentia,  ita  et  voluntas.  Ergo 
quidquid  Deus  vult  ex  necessitate  vult. 

Resp.  D.  M :...  eo  quod  scientia  comparatur  ad  res  prout 
sunt  in  Deo,  (7;  quasi  comparetur  ad  res  prout  sunt  in 
seipsis,  N.  — C.d.m:  ita  ut  eodem  modo  scientia  et  voluntas 
comparentur  ad  res,  A;...  diverso  modo,  C.  — Neg.  conseq.. 

Audiamus  S.  Thomam  hanc  disparitatem  sic  dilucide 
describentem : « Sicut  divinum  esse  in  se  est  necessarium, 
ita  et  divinum  velle  et  divinum  scire  ; sed  divinum  scire 
habet  necessariam  habitudinem  ad  scita,  non  autem  divinum 
velle  ad  volita ; quod  ideo  est,  quia  scientia  habetur  de 
rebus,  secundum  quod  sunt  in  sciente ; voluntas  autem  com- 
paratur ad  res,  secundum  quod  sunt  in  seipsis.  Quia  igitur 
omnia  alia  habent  necessarium  esse,  secundum  quod  sunt 
in  Deo,  non  autem  secundum  quod  sunt  in  seipsis  habent 
necessitatem  absolutam  ita  quod  sint  per  seipsa  necessaria  ; 
propter  hoc  Deus  qusecumque  scit  ex  necessitate  scit,  non 
autem  qusecumque  vult  ex  necessitate  vult.  » — Cajetaims 
heic  advertit  propositionem  illam  « qusecumque  scit  Deus 
ex  necessitate  scit  » eo  sensu  intelligendam  esse,  quod  omne 
scibile,  quamprimum  est  scibile.^  oportet  esse  scitum  a Deo, 
siquidem  et  ipsa  contingentia,  supposita  eorum  determinata 
veritate  ex  voluntate  Dei,,  necessario  sciuntur.  Non  autem 
omne  volibile,  cum  primum  est  volibile,  oportet  esse  a Deo 
volitum. 

ARTICULUS  IV. 

Utrum  voluntas  Dei  sit  causa  rerum. 

Exponenda  suscipitur  dos  altera  divinae  voluntatis  quae 
est  ejus  causalitas  seu  vis  rerum  efPectrix.  — Et  primo  ad 
determinandum  quaestionis  sensum  observare  praestabit  di- 
scrimen ab  Auctore  intentum  inter  agens  per  naturam  et 


1 — Cf.  C.  G.  I,  82. 

agens  per  voluntatem:  illud  enim  agit  quia  est^  hoc  vero 
qtda  vult.  Unde  titulus  poscit  an  Deus  res  constituerit  ex 
necessitate  naturae  qua  est,  vel  ex  vi  propria  voluntatis ; 
quam  quidem  quia  liberrimam  esse  respectu  rerum  jam 
didicimus,  semel  atque  constabit  Deum  voluntate  sua  mun- 
dum creasse,  libertas  ejus  in  mundo  efficiendo  pro  certa 
habebitur. 

Doctrina  praesentis  articuli  explodit  monstruosum  erro- 
rem Emanatismi  pantJieistici  qui  non  solum  vetustiores 
Orientis  gentes  infecit,  sed  in  schola  neoplatonica  Alexan- 
drinorum, tertio  post  Christum  saeculo  fundata,  imo  et  nu- 
perius revixit  h 


3ouclusio.  — Aecesse  est  ut  Deus  sit  rerum  causa  per  volun- 
tatem, NOX  PER  necessitatem  NATURAE.  — Fide  idasserituT  (cf. 
art.  praec.) 

Nam  (Sap.  XI,  26)  legitur : Quomodo  posset  aliquid 
permanere,  nisi  tu  voluisses  ? — Consonant  Greg.  Xysseni 
verba  (2  cont.  Eunomium) : « Didicimus  quod  Ipse  dixit  et 
facta  sunt,  Ipse  mandavit  et  creata  sunt...  Ad  eorum  quae 
sunt  subsistentiam  sola  Dei  voluntas  sufficit.  » 

2"  Proh,  ratione  triplici  ex  capite. 

a)  Primo  ex  ordine  causarum  agentium.  — Agens  per 
intellectum  et  voluntatem  prius  est  agente  per  naturam. 
Atqui  Deus  est  primum  simpliciter  agens.  Ergo.  Maj.  inno- 
tescit ex  eo  quod  agens  per  naturam  non  sibi  ipsi  finem 
praestituit,  sed  hanc  finis  mediorum  que  ad  finem  praedeter- 
minationem  accipiat  oportet  ab  aliquo  superiori  intellectu, 
sicut  sagittae  praedeterminatur  finis  et  certus  motus  a sa- 
gittante. 

h)  Secundo,  ex  ratione  propria  naturalis  agentis  ab  agente 
voluntario  essentialiter  discrepantis.  — Agens  naturale  est 
determinatum  ad  unum  vel  numero  vel  saltem  specie  effe- 
ctum. Atqui  Deus  non  est  determinatus  ad  unum.  Ergo  non 
ex  necessitate  naturae,  sed  intellectu  et  voluntate  agit.  Maj 
constat : quippe  agens  naturale  agit  secundum  quod  est,  est 
autem  secundum  unam  naturam  ; idcirco,  nisi  impediatur, 
semper  uno  et  eodem  modo  agit.  Min.  proh,  directe  et  osten- 
sive, indirecte  quoque  et  ducendo  ad  absurdum.  Directe 
quidem;  nam  Deus  non  est  unius  generis  vel  speciei,  sed 
totam  essendi  perfectionem  immutatam  continet.  Indirecte 
vero,  quia  Deum  determinari  ad  unum  aliter  intelligi  non 
posset,  nisi  quatenus  aliquid  indeterminatum  et  infinitum 
in  essendo  produceret:  quod  impossibile  esse  ex  superiori- 
bus patet.  Ergo  reliquum  est  ut  effectus  finiti  et  determinati 

^ — Cf.  De  Maria,  Yol.  III,  pp.  271-275. 

ab  infinita  Dei  perfectione  procedant  secundum  dispositio- 
nem Ejus  intellectus  et  voluntatis. 

c)  Tertio^  ex  habitudine  effectuum  ad  causam.  — Effectus 
fiunt  a causa  secundum  modum  quo  in  causa  continentur: 
quandoquidem  omne  agens  agit  sibi  simile,  quantum  potest.. 
Atqui  creatursB  sunt  in  Deo  intelligibiliter,  cum  esse  divi- 
num sit  ipsum  ejus  intelligere.  Ergo  modo  intelligibili 
fiunt,  scii,  intellectu  et  voluntate.  — Adverte  cum  Caje- 
tano  modum  istum  sumendum  esse  ex  parte  causae^  non 
quod  creaturae  procedant  intelligentes,  sed  quia  ipsa  causa 
intelligendo  producit. 

Solv.  obj.  — Obj.  1.  — Ait  Dionysius  (c.  4 de  div.  Nom.) 
Deum  comparandum  esse  soli  qui,  non  ratiocinans  aut  prae- 
ligens^  radios  universis  immittit.  Atqui  agens  per  voluntatem 
agit  ut  ratiocinans  et  praeeligens.  Ergo. 

Resp.  D.  M et  per  haec  verba  intendit  Dionysius  ex- 
cludere electionem  a Deo  simpliciter^  N\  secundum  quid^ 
prout  scii,  negetur  discretio  subtrahens  quasdam  creaturas 
efiiisioni  divinae  bonitatis,  C.  — C.m.  — Neg.  conseq. 

Obj.  2.  — Primum  agens  agit  per  essentiam.  Atqui  hoc 
est  agere  per  naturam.  Ergo. 

Resp.  D.  M :...  i.  e.  non  per  participationem  suae  virtutis, 
C ; i.  e.  praecise  quia  est  et  non  quia  vult,  K.  — C.  d.  m. 
eodem  sensu.  — Keg.  conseq. 

Quia  essentia  Dei  est  ejus  intelligere  et  velle,  ex  hoc 
ipso  quod  per  suam  essentiam  agit,  sequitur  Ipsum  agere 
per  modum  intellectus  et  voluntatis. 

Obj.  3.  — Agens,  quia  fcale,  agit  per  naturam.  Atqui 
« quia  Deus  bonus  est,  sumus  » (Aug.,  I de  Doct.  christ.  c. 
32).  Ergo. 

Resp.  c.  m.  — D.m:.,.  quia  bonus  est  ontologice^  N;  psy- 
chologice, seu  in  quantum  ejus  bonitas  est  ei  ratio  volendi 
omnia  alia,  C.  ---  Neg.  conseq. 

Obj.  4.  — Unius  rei  una  est  causa.  Atqui  rerum  creatarum 
causa  est  scientia  Dei.  Ergo  non  voluntas. 

Resp.  D.  M:....  quin  repugnet  illam  causam  ex  pluribus 
integrari,  C;  secus,  N.  — D.  m:...  ut  dirigens,  dum  voluntas  se 
habet  ut  imperans,  et  potentia  ut  exequens,  C;  ad  exclusio- 
nem voluntatis  et  potentiae,  N.  — Neg.  conseq. 

^ Unius  ejusdemque  effectus  etiam  in  nobis  causa  est 
scientia  ut  dirigens  seu  concipiens  formam  operis,  voluntas 
vero  ut  imperans  seu  constituens  scientiam  actu  practicam 
et  operativam  determinando  impressionem  formae  in  effectu; 
quibus  accedit  potentia  ut  exequens  per  modum  principii 
immediati  operationis.  Tria  haec  autem  in  Deo  unum  sunt 
absque  simplicitatis  detrimento. 

ARTICULUS  V. 

Utrum  voluntatis  divinae  sit  assignare  aliquam  causam. 

Tertia  dos  divinae  voluntatis  reponitur  in  absoluta  inde- 
pendentia  a quacumque  causa  cui  subsit;  quam  sane  dotem 
offendere  videtur  Molinistarum  positio  docentium  dari,  ante 
actum-  voluntatis  divinae,  aliquod  bonum,  scii,  liberum  hu- 
manae voluntatis  consensum,  cujus  Deus  non  sit  prima  efficax 
ratio,  quodque  voluntatem  Ejus  sollicitare  quadantenus 
intelligitur. 

Conclusio.  — Divina  voluntas  abnuit  omnem  sui  causam, 

NON  AUTEM  OMNEM  VOLITORUM  RATIONEM. 

1''"  Pars  ostend.  — V Ex  Augustino  sic  ratiocinante  (1.  83 
Qq.,  q.  28):  « Omnis  causa  efficiens  major  est  eo  quod  effi- 
citur; nihil  autem  majus  est  voluntate  Dei.  Non  ergo  ejus 
causa  quaerenda  est.  » — 2°  Sequenti  processu.  Cum  voluntas 
consequatur  intellectum,  eodem  modo  contingit  esse  causam 
alicujus  voluntatis  ut  velit  et  alicujus  intelligentis  ut  intel- 
ligat.  Atqui,  licet  in  intellectu  seorsum  principium  et  seor- 
sum conclusionem  percipiente  intelligentia  principii  sit 
causa  notitiae  conclusionis,  tamen  scientia  cujuslibet  veritatis 
nullimode  causam  habet  in  intellectu  qui  uno  simul  intuitu 
cuncta  in  principio  totius  veritatis  apprehendat:  quippe 
idem  nequit  esse  causa  sui  ipsius.  Ergo  neque  causa  dari 
potest  quoad  illam  voluntatem  quae  non  duobus  actibus  sibi 
invicem  subordinatis,  sed  unico  actu  velit  finem  et  ea  quae 
sunt  ad  finem.  Atqui  Deus  sicut  uno  intuitu  omnia  in  essen- 
tia sua  intelligit,  ita  uno  actu  omnia  vult  in  sua  bonitate. 
Ergo  nulla  causa  divinae  voluntatis  assignari  poterit. 

2*"  Pars  manifestatur.  — Quamvis  enim  nihil  sit  Deo 
causa  volendi,  tamen  minime  deest  ex  parte  volitorum  ratio- 
nabilis ordinatio:  siquidem  Deus,  ad  servandum  mundi  or- 
dinem, ita  vult  omnia  effici  ut  unum  sit  ex  alio  tanquam 
ex  causa  vel  propter  aliud.  — Quocirca,  praeter  simplicem 
Dei  voluntatem  ex  qua  cuncta  ultimo  dependent,  spatiosus 
campus  relinquitur  scientificis  inquisitionibus  de  variis 
causis  inferioribus  quae  sub  suprema  causa,  videlicet  divina, 
harmonice  continentur;  v.  g.  si  quis  hominem  considerare  ve- 
lit, perspiciet  eum  habere  manus  ut  intellectui  diverso  mini- 
sterio deservirent,  intellectu  autem  pollere  ut  constitueretur 
homo,  hominem  vero  factum  esse  ut  universum  compleret 
ac  Deo  frueretur:  ultra  quod  non  remanet  nisi  sola  Dei 
voluntas. 

Corollaria  sequuntur,  scii : 1“  concedi  posse  hanc  propo- 
sitionem « Deus  vult  hoc  esse  propter  hoc.»;  2''  etiam  hanc 

alteram  « Hoc  est  volitnm  a Deo  prepter  hoc  aliud  ab  eo 
volitum  »,  quatenus  nempe  unum  volitum,  puta  bonitas 
divnia,  objective  ratio  est  volendi  alia  3°  negandam  esse 
tertiam  illam  « Deus  vult  hoc,  quia  vult  illud  aliud  »,  eo 
quod  involveretur  dependentia  ex  parte  actus  (cf.  Cajetanum). 

ARTICULUS  YI. 

Utrum  voluntas  Dei  semper  impleatur. 

Succedit  consideranda  quarta  dos  divinas  voluntatis  quae 
est  universalis  ejus  efficacia. 

l"*  Praesupponimus,  quod  mox  suo  loco  proprius  aperietur, 
voluntatem  Dei  distingui  in  antecedentem  et  consequentem., 
prouti  feratur  aut  in  objectum  absolute  spectatum  aut  in 
rem  omnibus  externis  respectibus  atque  circumstantiis  ve- 
stitam. — Prima  dici  solet  voluntas  secundum  quid.,  altera 
vero  voluntas  simpliciter ; id  euim  simpliciter  volumus  quod 
perspectis  omnibus  particularibus  adjunctis  eligendum  du- 
cimus. 

2°  Fatendum  est  plura  fieri  non  solum  praeter  sed  et 
contra  voluntatem  antecedentem  qua  communiter  omnis 
homo  in  quaelibet  bona  naturae  et  gratiae  ordinatur:  quibus 
bonis  opponuntur  mala  et  peccata.  Unde  dicitur  (Ezech. 
XXIV,  13j:  Mundare  te  volui^  et  non  es  mundata;  (Prov.  I, 
24):  Vocavi  et  renuistis;  et  (Act.  VII,  51)  Stephanus  incre- 
pans Judaeos  inquit:  Vos  semper  Spiritui  Sancto  resistitis. 
— Itaque  dubium  praesens  maxime  versatur  circa  voluntatem 
consequentem  seu  simpliciter  dictam;  contra  quam  apparebit 
nil  fieri  posse,  quanquam  plura  praeter  ipsam  contingere 
permittuntur. 

Couclusio.  — Necesse  est  Dei  voluntatem  simpliciter  seu 

CONSEQUENTEM  SEMPER  IMPLERI;  ITA  UT  EA  IPSA  QU^  PRAETER’ IL- 
LAM AC  CONTRA  VOLUNTATEM  ANTECEDENTEM  FIUNT  NUTUI  EJUSDEM 
VOLUNTATIS  CONSEQUENTIS  QUODAMMODO  OBSEQUANTUR. 

1"^  Pars  ostenditur.  — V Ex  Scriptura ; nam  (Is.  XLVI, 
10)  ait  Dominus : Consilium  meum  stahit.,  et  omnis  voluntas 
mea  fiet.  Et  (Rom.  IX,  19)  legimus : Voluntati  ejus  quis 
resistitf  Pulchre  regius  Psaltes  describit  (Ps.  CXXXIV, 
6-10)  mirabilem  illam  divinae  voluntatis  virtutem  quae  cun- 
ctas creaturas  cum  inferiores  tum  humanas  attingit : Omnia 
quaecumque  voluit  Dominus  fecit  in  coelo.,  in  terra.,  in  mari 
et  in  omnibus  abyssis.  — Educens  nubes  ab  extremo  terrae., 
fulgura  in  pluviam  fecit.  — Qui  producit  ventos  de  tJiesau- 

ris  suis,  qui  percussit  primogenita  Mggpti  ah  homine  usque 
ad  pecus...  Qui  percussit  gentes  multas  et  occidit  reges  fortes. 

2®  Ratione.  — a)  Dei  voluntas  est  causa  rerum  omnium 
universalis.  Atqui  nullus  effectus  egredi  potest  ordinem 
causae  universalissimae.  Ergo  nil  subterfugit  divinam  volun- 
tatem. 3Iaj.  constat  ex  jam  constitutis;  min.  decl.  ex  paritate 
inter  formam  et  agens.  Cum  effectus  conformetur  agenti 
secundum  sua  formam,  eadem  ratio  est  in  causis  agentibus 
ac  in  formalibus.  Atqui  in  formis  id  observatur  quod,  licet 
aliquid  possit  deficere  ab  una  vel  altera  particulari  forma, 
puta  a forma  hominis  vel  viventis,  tamen  a forma  univer- 
sali quae  est  ens  nihil  excidere  potest.  Ergo  similiter  in 
causis  agentibus,  etsi  quidpiam  extra  ordinem  causae  parti- 
cularis effici  queat,  tamen  cuncta  sub  ordine  causae  univer- 
salis constringi  necesse  est. 

h)  Conf.  — Ideo  enim  aliqua  causa  prohiberi  potest  a 
producendo  suo  effectu,  quia  vel  particularis  est  vel  saltem 
non  simpliciter  universalis,  ita  ut  alia  causa  particularis 
vel  media  transversum  influxum  exerceat:  sic  sol  impediri 
potest  ab  aliquo  vegetationis  effectu.  Atqui  Dei  voluntas 
est  causa  simpliciter  prima  et  universalis,  sub  se  compre- 
hendens omnes  causas  secundas.  Ergo. 

2^  Pars  facile  suadetur.  — Etenim  voluntas  divina  est 
causa  potentissima.  Atqui  ad  potentiam  ali  cujus  pertinet 
ut  etiam  quod  contra  ipsum  facere  quis  nititur  in  ejus 
obsequium  cedat.  Ergo  ita  est  de  voluntate  divina  i.  — Unde 
quod  ab  illa  recedere  videtur  secundum  unum  ordinem  rela- 
bitur  in  ipsam  secundum  alium;  sic  peccator,  quantum  est 
in  se,  recedit  peccando  a praecepto  divinae  voluntatis,  in  ejus- 
dem voluntatis  ordinem  incidit,  dum  per  ejus  justitiam 
punitur. 

Ex  dictis  colligitur  quo  sensu  intelligenda  sint  verba  1 
Tim.  II,  4):  Omnes  homines  vult  salvos  fieri  et  ad  agnitionem 
veritatis  venire.  Licet  enim  Augustinus  ea  exposuerit  1'^ 
accommoda  suppositione  secundum  hunc  sensum:  Deus  vult 
salvos  fieri  omnes  qui  salvantur;  2°  distributione  pro  gene- 
ribus singulorum,  non  pro  singulis  generum,  secundum 
alterum  sensum:  Deus  vult  de  quocumque  statu  homines 
salvos  fieri,  non  vero  omnes  de  singulis  statibus;  tamen 
3®  communior  interpretatio  post  Damascenum  accipitur  de 
voluntate  antecedente.  Quemadmodum  enim  justus  judex 
antecedenter  vult  omnem  hominem  vivere,  at  consequenter 
statuit  homicidam  suspendi,  ita  Deus  antecedenter  vult 
omnem  hominem  salvari,  sed  consequenter  decernit  quos- 
dam damnari  .secundum  exigentiam  suas  justitiae. 


i — 1 Sent.  D.  47,  Q.  I,  a.  3. 

Utrum  voluntas  Dei  sit  mutabilis. 


Antequam  immutabilitatem  veluti  quintam  divinae  volun- 
tatis proprietatem  adstruamus,  duo  praeobservanda  sunt.  — 
Immutabilitatem  alia  est  absolutae  necessitatis^  alia  suppo- 
sitionis'. primam  quidem  competere  divinae  voluntati 
respectu  ipsius  Dei  necessario  voliti,  non  tamen  respectu 
creaturarum,  superius  (art.  3j  innotuit.  Modo  inquiritur  de 
immutabilitate  suppositionis.  — Aliud  est  autem  mutare 
voluntatem,  et  aliud  velle  rerum  mutationem.  Potest  enim 
aliquis  eadem  voluntate  immobiliter  permanente  velle  quod 
nunc  dat  hoc  et  postea  fiat  contrarium.  Sed  tunc  voluntas 
mutaretur,  si  quis  inciperet  velle  quod  prius  non  voluit  vel 
desineret  velle  quod  voluit. 

C'«iiciiisio.  — Voluntas  Dei  est  omnino  immutabilis. 
1°  Prassto  sunt  divina  oracula,  puta  (Prov.  XIX,  21):  Yolun- 
tas  Domini  permanebit.  Et  (Ps.  XXXII,  11):  Consilium 
Domini  in  aeternum  manet:  cogitationes  cordis  ejus  in  ge- 
neratione et  generationem . (Cf.  Disp.  II,  Q.  IV,  a.  1). 

2’"  Egregie  in  rem  loquitur  August.  (12  Conf.  c.  15),  de 
Deo  docens:  « Xon  eum  modo  velle  hoc,  modo  velle  illud;  sed 
semel  et  simul  et  semper  velle  omnia  quae  vult;  non  iterum  et 
iterum;  neque  nunc  ista,  nunc  illa;  nec  velle  postea  quod  nole- 
bat, aut  nolle  quod  volebat  prius:  quia  talis  voluntas  mutabilis 
est,  et  omne  mutabile  aeternum  non  est;  Deus  autem  noster 
aeternus  est  ».  Nec  aliud  sonat  dictum  Gregorii  (Mor.  XVI, 
37):  Dei  «exterius  mutari  videtur  sententia,  interius  consi- 
lium non  mutatur  »,  quasi  diceret  totam  mutationem  sistere 
in  rebus  circa  quas  fertur  divina  sententia. 

5^"  En  ratio  S.  Thomae.  — Mutatio  voluntatis  accidere  non 
potest,  nisi  praesupposita  mutatione  vel  ex  parte  cognitionis 
vel  circa  dispositionem  subjectivam  volentis.  Atqui  tam  sub- 
stantia Dei  quam  ejus  scientia  omnino  immutabilis  est.  Ergo. 
Maj.  decl.  Cum  enim  voluntas  in  bonum  feratur,  dupliciter 
potest  aliquis  de  novo  aliquid  velle:  uno  modo,  quia  incipit 
cognoscere  illud  esse  sibi  bonum,  quod  prius  ignorabat;  alio 
modo,  quia  bonum  in  quod  tendit  voluntas  incipit  de  novo 
esse  volenti  conveniens,  quod  haberi  non  potest  absque  ejus 
mutatione,  sicut,  adveniente  frigore,  incipit  esse  bonum 
sedere  ad  ignem,  quod  prius  non  erat.  Patet  itaque  majoris 
totiusque  argumenti  veritas^ 

A.di  praecavendas  objectiones,  duo  subjicere  juvabit.  — Et 
1"  si  quando  in  Scripturis  poenitentia  de  Deo  prsedicetur, 
ut  (Gen.  VI,  7)  Poenitet  me  fecisse  hominem,  id  intelligen- 

dum  est  iioii  proprie,  sed  metaphorice  et  secundum  simili- 
tudinem nostram,  quatenus  nempe,  cum  nos  poenitet,  des- 
truimus quod  fecimus;  licet  etiam  apud  nos  destructio  illa 
esse  possit  ex  vi  primae  voluntatis:  quod  evenit  in  Deo. 

2°  Fieri  potest  ut  aliquid  a Deo  futurum  pronuntietur 
secundum  ordinem  causarum  inferiorum  quod  tamen  futu- 
rum  non  sit  secundum  ordinationem  divinae  voluntatis.  Quia 
enim  causae  . mediae  non  adaequant  virtutem  causae  primae 
universalissimae,  plura  sunt  in  virtute,  scientia  et  voluntate 
divina  quae  non  continentur  sub  ordine  causarum  secunda- 
rum, V.  g.  resuscitatio  Lazari.  Unde  aliquis  respiciens  ad 
causas  inferiores  dicere  poterat:  Lazarus  non  resurget;  dum 
tamen,  attenta  causa  prima,  resurrecturus  erat.  Similiter 
praedictum  est  Ezechiae  (Is.  XXXVIII,  1):  Dispone  domui 
tuae^  quia  morieris  tu  et  non  vives : nec  tamen  mors  tunc 
contigit,  quippe  in  scientia  et  voluntate  Dei  aliter  ordi- 
natum erat.  Eodem  criterio  pensanda  est  sententia  Domini 
(Jerem.  XVIII,  7-8):  Loquar  adversus  gentem  et  adversus 
regnum  ut  eradicem  et  destruam  et  disperdam  illud;  sed  si 
poenitentiam  egerit...  agam  et  ego  poenitentiam. 

ARTICULUS  VIII. 

Utrum  voluntas  Dei  necessitatem  rebus  volitis  imponat. 

Indagatio  proprietatum  divinae  voluntatis  modo  nos  ducit 
ad  definiendam  ejus  habitudinem  ad  ea  objecta  quae  pecu- 
liarem conditionem  propriaque  dubietatis  motiva  secumfe- 
runt,  videl.  ad  contingentia  et  mala. 

Et  1°  de  contingentibus  sub  hoc  articulo  sermonem  habi- 
turi, circa  titulum  notabimus  duo  ab  Auctore  in  quaestionem 
vocari:  unum  de  re,  scii,  an  contingentia  sub  indeclinabili 
Dei  voluntate  subsistere  queat,  aliud  de  ratione  prima  et 
effectrice  hujus  continge ntiae.  — Duplex  enim  distinguitur 
contingentiae  radix:  alia  proxima^  intrinseca  et  in  genere 
causae  formalis;  remota  altera,  extrinseca  et  in  genere  causae 
efficientis,  de  qua  hic  quaerimus.  — Praesens  argumentum 
magni  faciendum  est,  eo  quod  immediatam  elavem  submi- 
nistrat ad  enucleandam  celebrem  controversiam  de  conci- 
liatione divinae  actionis  cum  libertate  humana:  quam  quidem 
controversiam  ex  professo  solvendam  aggrediemur  Disp. 
seq.,  quaest.  I,  de  Providentia. 

2°  a)  Fuit  quorumdam  antiquorum  opinio  rationem 
contingentiae  in  rebus  totam  esse  desumendam  ex  causis 
mediis,  quatenus  scii,  quae  per  causas  necessarias  fiunt  neces- 
saria sint,  quae  vero  per  causas  contingentes,  contingentia. 
Dicunt  enim  statuisse  Deum  uti  omni  genere  causarum 

secundarum,  infra  quarum  latitudinem  quaedam  inveniuntur 
defectivae  et  ad  utrumlibet,  ideoque  contingentiam  servari; 
eo  ferme  modo  quo,  posita  in  scriptore  voluntate  adbibendi 
indifferenter  querocumque  calamum,  ex  necessitate  materiae 
assumpti  mali  calami  sequuntur  litterae  malae  b)  Ab  hac 
opinione  haud  satis  distat  Molinistarum  systema  repetens 
summam  contingentiae  et  libertatis  rationem  ex  prseviso 
humanae  voluntatis  actu  ante  actum  ipsum  divinae  volunta- 
tis, quasi  Deus  non  esset  causa  per  se  prima  et  immediata 
contingentiae  rerum. 

3^^  Jam  duas  conclusiones  promamus,  ad  constituendos 
extremos  annulos  mysteriosae  illius  catenae  quae  ex  efficacia 
divinae  voluntatis  ad  liberos  et  contingentes  effectus  pro- 
tenditur. 

Conclusio  1''".  — Divina  voluntas  quibusdam  volitis  neces- 
sitatem IMPONIT,  NON  AUTEM  OMNIBUS.  --  Id  cevta  fide^  contra 
Fatalistas,  Novatores^  Pantheistas  et  hodiernos  Positiristas, 
profiteri  debemus,  juxta  praeclarissima  Leonis  XIII  verba 
(Encycl.  Libertas  sub  princip.). 

Et  sane  1*"  posito  quod  Dei  voluntas  necessitatem  volitis 
quibuscumque  imponeret,  actum  esset  de  libero  voluntatum 
nostrarum  arbitrio.  Porro  Sacrae  Litterae  tum  explicite  tum 
implicite  libertatem  humanam  ceu  fundamentale  dogma 
testantur.  — a)  Explicite  quidem;  nam  (Eccli.  XV),  ubi 
quot  versiculi  totidem  illius  rei  probationes  habentur,  legi- 
mus (v.  14);  Deus  ab  initio  constituit  hominem  et  reliquit 
eum  in  manu  consilii  sui.  Et  (I  Cor.  VII,  37);  Qtti  statuit 
in  corde  suo  firmus.,  non  habens  necessitatem^  potestatem 
autem  habens  suae  voluntatis,  et  hoc  judicavit  in  corde  suo, 
servare  virginem  suam,  bene  facit.  — b)  Lmplicita  testimonia 
sunt  quaecumque  referunt  hominem  ad  imaginem  Dei  fac- 
tum, ad  quem  diriguntur  consilia,  exhortationes,  praecepta, 
prohibitiones  sub  praemii  poenae  ve  sanctione,  quique  modo 
vitiis  corruptus,  modo  virtutibus,  scientiis  et  artibus  seipsum 
perficiens  exhibetur. 

2“"  Quam  multa  traditionis  monumenta  praefatam  veri- 
tatem confirmant!  Inter  G-raecos  doctores  audi  iS'.  Joan.  Chrys. 
(Hom.  4 de  S.  Paulo);  « Deus  non  imponit  necessitatem 
ullam,  sed  electionum  nos  arbitros  ac  dominos  esse  sinit 
etiam  post  vocationem  ».  Inter  Latinos  ita  S.  Bernardus 
(In  Cant.  serm.  81,  n.  6);  « Arbitrii  libertas  haec  est  plane 
divinum  quiddam  praefulgens  in  anima,  tanquam  gemma 
in  auro  ^ ». 

3*"  Xon  solum  ex  populorum  consensione,  in  sensu  intimo 


’ — Cf.  Cajet,  in  h.  loc. 

■2  — Cf.  Bellarm.  de  Grat.  eA  lih.  arb.  I.  IV. 

et  experientia  fundata,  sed  ex  ipsa  rei  natura  sic  breviter 
ratiocinari  possumus.  — Dum  bruta  animalia  agunt  ex  ju- 
dicio quodam  naturali  seu  instinctu  naturse  formato,  id 
proprium  homo  sibi  vindicat  ut  operetur  ex  judicio  rationis. 
Atqui  judicium  rationis  de  particularibus  indifferens  est 
seu  miuime  determinatum  ad  unum;  siquidem  bona  illa  non 
necessario  connectuntur  vel  connexa  apprehenduntur  cum 
beatitudine  ideoque  contingentia  sunt.  Ergo  ex  hoc  ipso 
quod  homo  rationalis  est,  libero  gaudet  arbitrio  h — Quo 
quidem  S.  Thomae  ratiocinio  ipse  Summus  Pontifex  Leo 
XIII,  in  laudata  superius  Ep.  EncycL,  usus  est. 

Conclusio  2"".  — Prima  contingentia,  radix  repetenda  est 

NON  EX  IPSIS  CAUSIS  MEDIIS  CONTINGENTIBUS,  SED  EX  EFFICACIA  DI- 
VINA VOLUNTATIS. 

Pars  negativa  ferit  opinionem  supra  recitatam,  quam 
S.  Thomas  insufficientem  declarat.  — Nam  1"  eatenus  effe- 
ctus alicujus  primae  causae  contingentiam  sortitur  ex  causa 
secunda,  quatenus  effectus  ille  per  defectus  causae  secundae 
impediatur;  quo  pacto  virtus  solis,  deficiente  planta,  praepe- 
ditur ne  fructus  pariat.  Atqui  nullus  defectus  causae  secun- 
dae impedire  potest  quin  Dei  voluntas  proprium  effectum 
producat.  Ergo.  — 2""  Distinctio  contingentium  a necessariis^ 
quae  referatur  solum  in  causas  secundas,  non  cadit  sub  Dei 
intentione  saltem  directa,  sed  ex  necessitate  materiae  seu 
naturarum  consequitur.  Atqui  inconveniens  est  contingen- 
tiam, quae  ad  primas  entis  partes  pertinet,  ita  ut  tum  in 
pure  sensibilibus  tum  in  pure  intellectualibus  tum  in  media 
natura  humana  reperiatur,  esse  praeter  directam  Dei  volun- 
tatem. Ergo. 

2""  Pars  affirmativa  proh.  — Causam  efficacem  effectus 
consequitur  non  tantum  secundum  id  quod  fit,  sed  etiam 
secundum  modum  fiendi  et  essendi.  Atqui  voluntas  Dei  est 
efficaci ssima  et  irrepugnabilis.  Ergo  non  solum  sequitur 
quod  fiant  ea  quae  Deus  vult  fieri,  sed  quod  eo  modo  fiant 
quo  Deus  fieri  vult.  Atqui  Deus  vult  quaedam  fieri  neces- 
sario, quaedam  contingenter,  ut  rerum  ordo  et  universi  com- 
plementum habeatur.  Ergo  sicuti  prima  ratio  ordinis  in 
universo,  ita  prima  efficiens  radix  contingentium  est  ipsa 
divina  voluntas;  idcirco  quibusdam  effectibus  aptavit  causas 
necessarias  et  indefectibiles  ex  quibus  effectus  de  necessitate 
proveniant,  quibusdam  autem  aptavit  causas  contingentes 
ac  defectibiles  quae  contingenter  agant. 

Conf-  — Nam  contingentia  considerari  potest  vel  in  specie 
proLit  haec  vel  illa  sit,  puta  Angeli,  hominis,  plantae,  vel 

I — Cf.  I,  Q.  LXXXIII,  a.  1;  de  Ver.  Q.  XXIV,  a.  1-2;  de  Malo,  Q. 
VI;  C.  G.  1.  II,  c.  48. 

^ih^ohiie  et  universaliter:  quo  postremosub  respectu  reduci 
nequit  ad  solam  causam  particularem,  sed  requirit  causam 
altiorem  et  universalem.  Atqui  hujusmodi  est  sola  Dei 
voluntas.  Er^o. 

Coroll.  — Non  igitur  propterea  effectus  voliti  a Deo  eve- 
niunt contingenter,  quia  causae  proximae  contingentes  sunt; 
sed  potius  quia  Deus  voluit  eos  contingenter  evenire,  ideo 
contingentes  causas  ad  eos  praepara\it. 

Solv.  obj.  — Obj.  1.  — Dicit  August.  (Enchir.  c.  103): 
« Nullus  ht  salvus,  nisi  quem  Deus  voluerit  salvare...  Et 
ideo  rogandus  est  ut  velit,  quia  necesse  est  heri,  si  voluerit  ». 
Ergo. 

Resp.  D.  antec:...  necesse  est  heri  necessitate  absoluta, 
iV;  necessitate  conditionali  et  infallibilitatis,  C.  — ^eg. 
conseq. 

Aliud  est  effectum  prodire  necessarium,  et  aliud  quod 
necessario  seu  infallibiliter  secundum  proprium  modum 
eveniat.  Mens  Augustini  est.  si  Deus  velit  aliquem  salvari,' 
necessarium  esse  ut  salvetur  non  necessitate  absoluta^  sed 
conditionali  quae  solum  infallihilitatem  eventus  inducat.  (Cf. 
inferius  dicenda.) 

Obj.  2.  — Causa  quae  non  potest  impediri  ex  necessitate 
suum  effectum  producit.  Atqui  Dei  voluntas  impediri  nequit. 
Ergo. 

Resp.  D.  M:...  effectum  necessarium  producit,  N;  effec- 
tum indeclinabiliter  gignit  eo  modo  quo  vult,  G.  — C.  m.  — 
Kep.  conseq. 

Ex  hoc  ipso  quod  nihil  voluntati  divipae  resistit,  sequitur 
non  solum  heri  ea  quae  Deus  vult,  sed  heri  necessario  vel 
contingenter  quae  sic  evenire  statuerit. 

Obi.  3.  — Quod  habet  necessitatem  ex  priori  necessarium 
est  absolute.  Atqui  res  creatae  comparantur  ad  divinam 
voluntatem  sicut  ad  aliquid  prius  ex  quo  infallibili  lege 
procedunt.  Ergo. 

Resp.  d.  M:...  necessarium  est  secundum  modum  priorum, 

semper  absolute,  N.  — C.  m.  — Neg.  conseq. 

Posteriora  necessitatem  habent  a prioribus  secundum  modum 
priorum.  Unde  et  ea  quae  hunt  a voluntate  divina  talem 
necessitatem  consequuntur  qualem  Deus  vult  ea  habere, 
scii,  vel  absolutam,  vel  conditionalem  tantum,  pro  causarum 
secundarum  indole : igitur  non  omnia  sunt  necessaria  abso- 
lute. 

ARTICULUS  IX. 


Utrum  voluntas  Dei  sit  malorum. 


Circa  titulum  nonnulla  praeloquenda  sunt. 

1°  Malum  ab  omnibus  definitur:  privatio  honi  seu  defectus 
boni  debiti;  et  quamvis  mera  boni  absentia  non  praesupponat 
necessario  subjectum,  tamen  privatio  boni,  quae  est  malum, 
nequit  concipi  nisi  in  bono  tanquam  in  subjecto  propria 
perfectione  orbato.  — Malum  considerari  potest  vel  in  rebus 
naturalibus  vel  in  rebus  voluntariis,  in  bis  vero  vel  quoad 
actum  primum  secundum  subtractionem  formae  et  integri- 
tatis rei,  vel  quoad  actum  secundum  per  subtractionem  de- 
bitae operationis.  Quocirca  distinguitur  malum  naturae  quod 
est  privatio  boni  naturalis,  malum  poenae  quod  est  subtra- 
ctio alicujus  boni  propter  culpam,  et  malum  culpae  quod 
est  privatio  rectitudinis  moralis 

2"  Voluntas  heic  accipienda  est,  non  pro  habitudine  quo- 
modocumque sumpta,  quoniam  omnis  voluntas  respicit  ma- 
lum bono  oppositum;  neque  pro  actu  per  modum  repellentis, 
siquidem  satis  constat  Deum  multa  mala  nolle ; sed  pro  actu 
per  modum  acceptantis  vel  permittentis. 

3*"  Missis  iis  quae  Manichaei  et  posterius  Baylius  de  ori- 
gine mali  commenti  sunt,  memoranda  occurrit  et  ferreo 
stylo  stigmatizanda  impia  absurdaque  Calvini  positio  quod 
mala  cujusvis  generis  nant  volente  et  cogente  Deo. 

4^"  Demum,  quia  peccatum  duo  includit,  videlicet  actum 
peccantis  et  deformitatem  actus,  utroque  sub  respectu  prae- 
sens quaestio  de  habitudine  divinae  voluntatis  ad  malum  in 
examen  vocabitur. 

Couciusio  — Deus  nullum  malum  per  se  vult,  neque 

NATURJE,  NEQUE  CULP^,  NEQUE  PCEN^. 

Proh.  — Appetibilitas  in  ratione  boni  consistit.  Atqui 
malum  bono  opponitur.  Ergo  impossibile  est  quod  aliquod 
malum,  ut  sic,  appetatur  neque  appetitu  naturali,  neque 
animali,  neque  intellectuali  qui  est  voluntas. 

Couciiisio  2^.  — Deus  per  accidens  vult  malum  natur.e 

ET  PCEN.E,  NON  TAMEN  MALUM  CULP.E,  QUOD  SOLUMMODO  PERMIT- 
TIT. — Huc  pertinet  decretum  Cone.  Trid.  (Sess.  VI,  can. 
6):  « Si  quis  dixerit  non  esse  in  potestate  hominis  vias 
suas  malas  facere,  sed  mala  opera,  ita  ut  bona,  Deum  operari, 
Don  permissive  tantum,  sed  etiam  proprie  et  per  se,  adeo 


1 — Cf.  1,  QQ.  XLVIII-XLIX. 

ut  sit  proprium  ejus  opus  non  minus  proditio  JudaB  quam 
vocatio  Pauli,  A.  S ». 

1''  Pars  ostend.  — 1°  Ex  iis  quae  habet  Scriptura  vel  de 
probatione  justorum  vel  de  supplicio  impiorum;  v.  g.  (Eccl. 
XI,  14):  Bona  et  mala^  vita  et  mors,  paupertas  et  honestas 
a Deo  sunt.  Et  (Ps.  LXXXII,  13-14):  SictU  ignis  qui  com- 
burit sylvani  et  sicut  flamma  comhurens  montes;  ita  perse- 
queris illos  in  tempestate  tua,  et  in  ira  tua  turbabis  eos. 

2'"  Batione.  — Aliquod  malum  appetitur  per  accidens,  in 
quantum  consequitur  ad  aliquod  bonum  per  se  volitum; 
quod  apparet  in  quolibet  appetitu:  non  enim  agens  naturale 
intendit  privationem  vel  corruptionem,  sed  formam  cui  con- 
jungitur privatio  alterius  formas  et  generationem  unius  quas 
est  corruptio  alterius;  leo  etiam  occidens  cervum  intendit 
cibum,  cui  conjungitur  occisio  animalis;  similiter  fornicator 
intendit  delectationem,  cui  sociatur  deformitas  culpae.  Atqui 
sunt  bona  per  se  appetibilia  quibus  conjungitur  malum 
naturae  vel  poenae,  quaeque  praestant  bonis  particularibus 
quorum  mala  illa  privationes  existunt;  v.  g.  ordo  naturae 
excellentior  est  bono  unius  alteriusve  partis  universi,  mani- 
festatio quoque  divinae  justitiae  longe  praecellit  bono  pecca- 
toris quo  per  poenam  privatur.  Ergo  recte  Deus  vult  per 
accidens  mala  naturae  vel  poenae  h 

2“  Pars  prob.  — Et  l"*  quid  frequentius  utriusque  paginae 
testamenti  praedicant  quam  Deum  iniquitatem  execrari  et 
odisse?  Ita  (Ps.  V,  5):  Mane  adstabo  tibi  et  videbo,  quia  non 
Deus  volens  iniquitatem  tu  es.  Et  (Pom.  III,  5):  Numquid 
iniquus  est  Deus  qui  infert  iram^ 

2'^  Audiendus  est  prae  caeteris  Patribus  S.  Basilius  (Hom. 
quod  Deus  non  sit  auctor  malorum,  n.  2):  « Stultus  est,  inquit, 
ac  revera  mente  privatus  et  prudentia,  qui  dicit  non  esse 
Deum.  Similis  autem  huic  est,  et  nihil  ab  eo  stoliditate 
differt,  qui  malorum  causam  ait  esse  Deum.  Xam  par  et 
aequale  utriusque  crimen  esse  arbitror,  quoniam  ambo  simi- 
liter bonum  esse  Deum  negant  ». 

3*^  Ratio  efficacissime  idem  adstruit.  — Sane  nunquam 
appeteretur  malum,  nec  per  accidens,  nisi  bonum  cui  con- 
jungitur appetibilius  videretur  quam  bonum  malo  sublatum. 
Atqui  nullum  bonum  Deus  praeferre  potest  suae  bonitati,  quae 
omnia  bona  continet,  quamque  omne  peccatum,  qiiantum 
est  de  se,  de  medio  tollit.  Ergo  nec  sibi  nec  aliis  Deus  vo- 
luntate sua  etiam  per  accidens  causa  est  peccati,  juxta  illud 
quia  « seipsum  negare  non  potest  » 

3^"  Pars  conci,  habet,  Deum  permittere  malum  culpae.  — ^ 

' — Cf.  I.  Q.  XLIX.  a.  2. 

2 — Cf.  I-IL-p,  Q.  LXXIX,  a.  1 ; de  Malo,  Q.  III,  a.  1,  ubi  multse  objectio- 
nes solvuntur. 

Enim  vero  nihil  repugnat  divinae  voluntati  quod  praesefert 
rationem  boni.  Atqui  permittere  quandoque  malum  culpae 
bonum  est.  Ergo.  Min  proh.  Bonum  est  ut  servetur  rerum 
ordo,  qui  est  veluti  forma  principaliter  intenta  in  creatione 
mundi.  Jam  vero  ordo  ille  postulat  ut  dentur  naturae  quaedam 
defectibiles,  quaeque  idcirco  interdum  deficiant,  Deo  non 
prohibente,  a)  tum  quia  providentiae  non  est  naturam  des- 
truere, sed  salvare : fert  autem  rerum  natura  ut  quae  deficere 
possunt  quandoque  deficiant ; h)  tum  quia  secus  multa  bona 
tollerentur,  v.  g.  non  laudaretur  patientia  sufferentis,  si  non 
esset  iniquitas  persequentis  h 

Couelusio  3^.  — Actio  peccati,  in  quantum  actio,  directe 
EST  a Deo,  quin  peccatum  Ipsi  imputetur. 

Pars,  etsi  quidam  senserint  Deum  permissi  ve  tantum, 
ad  actum  peccati  se  habere,  communis  est  apud  theologos. 
— Cum  vero  actus  peccati  necessario  sit  voluntarius  et  liber, 
intelligi  conclusio  debet  de  actu  illo  tum  in  genere  tum 
in  genere  moris:  siquidem  utroque  sub  respectu  aliquid  in 
eo  perfectionis  est. 

Proh,  ratione  generali^  Omne  ens,  quocumque  modo 
sit,  derivetur  oportet  a primo  ente  per  quamdam  participa- 
tionem. Atqui  actio  peccati  est  quoddam  ens.  Ergo.*  — ‘P 
Proh,  specialiter.  Necesse  est  omnes  motus  causarum  secun- 
darum sive  corporalium  sive  spiritualium  promanare  a 
primo  movente  quod  sit  semper  in  actu  et  ipsa  actualitas, 
scii,  a Deo.  Atqui  actus  peccati  est  motus  liberi  arbitrii. 
Ergo  2. 

2^"  Pars  sibi  vult  peccatum  Deo  imputari  non  posse : a 
qua  blasphemia  male  se  expediunt  nonnulli  theologi  tenentes 
Deum  physice  concurrere  ad  formale  peccati,  verumtamen, 
ut  aiunt,  invito  animo,  propter  quod  peccati  causa  dici  ne- 
queat 

V xAd  rem  pertinet  Scripturae  dictum  (Eccli.  XY,  21) ; 
Nemini  mandavit  impie  agere,  et  nemini  dedit  spatium  pec- 
candi; et  (Jac.  I,  13):  Deus  intentator  malorum  est. 

P Cum  D.  Thoma  {locis  cit.)  sic  ratiocinari  fas  erit.  — 
Motus  primi  moventis  non  recipitur  uniformiter  in  omnibus 
mobilibus,  sed  in  unoquoque  secundum  proprium  modum  : ita 
ut  si  mobile  sit  in  debita  dispositione  ai  recipiedam  illam 
motionem,  actio  perfecta  consequatur  secundum  intentionem 
primi  motoris  ; sin  contra  mobile  sit  male  dispositum,  se- 
quatur actio  imperfecta.  Atqui  manifestum  est  talem  de- 
fectum non  aliunde  oriri  nisi  ex  hoc  quod  agens  secundum 

1 — I,  XLVIII,  a.  2 ad  3. 

2 — Cf.  I-II®,  Q.  LXXIX,  a.  2 de  Malo,  Q.  III,  a.  2 ; 2 Seut.  D.  37, 
Q.  II,  a.  2. 

3 — Cf.  Billuart,  Diss.  VIII,  a.  5, 

deficit  ab  ordine  primi  moventis.  Ergo  id  quod  est  in 
actione  illa  entitatis  et  perfectionis  reducendum  est  in  pri- 
mum movens  sicut  in  causam,  verum  quod  est  ibi  de  defectu 
ad  agens  proximum  et  deficiens  referri  debet.  Atqui  liberum 
hominis  arbitrium  se  habet  ad  Deum  velut  causa  secunda, 
versatilis,  defectibilis,  diverseque  disposita.  Ergo  quod  in  eo 
est  de  inordinatione  vel  deformitate  nequaquam  Deo,  sed 
soli  creaturae  vertendum  est.  Exemplum  nobis  offertur  in 
motu  claudicationis ; quia  quidquid  est  in  illa  de  motu 
procedit  a virtute  motiva  animalis,  quod  vero  de  defectu 
est  non  oritur  a virtute  motrice,  sed  a tibia  secundum  quod 
ei  desit  aptitudo  ad  recipiendam  animae  motionem.  Hinc 
S.  Augustinus  (XII  de  Civ.  Dei,  c.  7) : « Nemo  quaerat  effi- 
cientem causam  malae  voluntatis  : non  enim  est  efficiens,  sed 
deficiens : quia  nec  illa  effectio  est,  sed  defectio  ». 

Conf.  — Eatenus  licet  imputare  Deo  peccatum  cujus 
ipse  actum  efficiat,  quatenus  non  solum  posset,  sed  etiam 
teneretur  peccatum  illud  impedire.  Atqui  ex  una  parte  con- 
venit Deum,  prout  est  provisor  generalis^  naturae  causarum 
creatarum  etiam  defectibilium  obsecundare  ; ex  altera  parte 
habet  in  se  humana  voluntas  unde  ab  ordine  primi  moventis 
deficiat,  tum  quia  radicaliter,  seu  prout  ex  nihilo  facta,  de- 
fectibilis est,  tum  quia  haec  defectibi litas  in  natura  lapsa 
ex  corruptione  sive  originali  sive  actuali  multipliciter  au- 
getur. Ergo  nec  indirecte  peccatum  Deo  computari  potest  \ 

CoroU.  — Sequitur  ex  dictis  Deum  posse  praevidere 
peccata  in  seipso,  supposita  sua  ordinatione  permissiva  ho- 
rum defectum  in  quos  humana  voluntas,  variis  infirmitati- 
bus obnoxia  falsisque  allecta  bonis,  libera  propensione  pro- 
labitur  nisi  efficaci  auxilio  praepediatur. 

Soiv.  obj.  — Obj.  1.  — Legitur  (Sap.  XIV,  11) : Creaturae 
Dei  in  odium  factae  sunt  et  in  tentationem  animabus  Jiomi- 
mim  quasi  Deus  ad  peccandum  provocet.,  (Hom.  I,  28) : Tra- 
didit eos  Deus  in  reprobum  sensum^  ut  faciant  ea  quae  non 
conveniunt.  — (Is.  VI,  10)  Dominus  ad  prophetam  ait  : 
Excaeca  cor  populi  hujus^  et  aures  ejus  aggrava  ; et  (Rom. 
IX,  18) : Cujus  vult  miseretur.,  et  qtiem  vult  indurat.  Ergo. 

Resp.  per  partes.  — Ad  1"“^  dico  praepositinem  in  poni 
non  causaliter,  sed  consecutive\  non  enim  Deus  creaturas 
condidit  ad  malum  hominum,  sed  hoc  ex  eorum  insipientia 
consecutum  est;  unde  subditur;  et  in  muscipulam  pedibus 
insipientium.  — Ad  2^^™  dicendum  sensum  esse  quod  Deus 
non  prohibet  aliquos  qui  suam  reprobam  inclinationem, 
quam  jam  habent,  sequantur,  sicut  dicimur  exponere  illos 
quos  non  tuemur : quo  modo  intelliguntur  verba  Augustini 
(de  Gr.  et  lib.  arb.  c.  21)  docentis  Deum  inclinare  hominum 


1 — Cf.  I-IIiv,  Q.  LXXIX,  a.  1. 

voluntates  « sive  ad  bona  sive  ad  mala.  » — Ad  3"™  teneto 
Deum  quandoque  excsecare  et  indurare  homines,  quatenus- 
ob  praecedentia  demerita  causa  sit  suhtractionis  gratiae^ 
cujus  est  perficere  intellectum  dono  sapientiae  et  affectum 
emollire  igne  charitatis  h 

Obj.  2.  — Omne  bonum  quod  fit  Deus  vult.  Atqui,  juxta 
Aug.  (Enchir.  c.  96),  « ut  sint  mala  bonum  est  fieri  ».  Ergo^ 

Desp.  C.  M.  — D.  m : bonum  est  fieri,  scii,  permittere  ut 
sint  mala,  (7;  bonum  est  mala  fieri  vel  esse,  A7  — 
conseq. 

V Objecta  verba  rite  intelligi  possunt  de  solsi  qj e rniissmi e 
mali,  quae  in  se  bona  est.  — 2"^  Advertatur  qttosclam  dixisse 
cpod,  licet  Deus  non  velit  mala,  vult  tamen  mala  esse  vel 
fieri,  quatenus  ordinentur  ad  aliquod  bonum.  Sed  isti  haud 
recte  sentiunt;  quia  malum  culpae  non  est  effectus  reduci- 
bilis  in  causas  superiores,  sed  propriam  causam  habet  in 
ipso  peccante.  Judicium  autem  de  unaquaque  re  secundum 
propriam  ejus  causam  ferendum  est.  Igitur  de  malo  culpae,, 
relate  ad  bonum  quod  provenire  dicatur,  debet  judicium  fieri 
secundum  intentionem  peccantis.  Jam  vero  praeter  intentio- 
nem peccantis  est  quod  ex  suo  malo  bonum  sequatur,  sicut 
praeter  intentionem  t^u^annorum  fuit  quod  ex  eorum  perse- 
cutionibus claresceret  patientia  mart3^rum. Quapropter  nequit 
concedi  quod  malum  esse  vel  fieri  sit  bonum  ; licet  conse- 
quenter et  occasionaliter  Deus  mala  ordinet  in  ipsam  mundi 
perfectionem 

Obj.  3 , — Mala  fieri  et  non  fieri  contradictorie  oppo- 
nuntur. Atqui  Deus  non  vult  mala  non  fieri.  Ergo  vult 
mala  fieri. 

Resp.  D.  m ita  ut  eadem  contradictio  vigeat  inter  velle 
mala  fieri  et  velle  non  fieri,  N ; secus,  C.  — C.  m.  — 
conseq. 

Licet  mala  fieri  et  mala  non  fieri  contradictorie  oppo- 
nantur, tamen  velle  mala  fieri  et  velle  non  fieri,  cum  utrum- 
que sit  affirmativum,  medium  admittere  queunt.  Deus  igitur 
neque  vult  mala  fieri,  neque  vult  mala  non  fieri,  sed  vult 
permittere  ut  fiant,  et  hoc  bonum  est. 

Obj.  4.  — Causa  causae  est  causa  causati  effectus.  Atqui 
Deus  est  causa  liberi  arbitrii,  a quo  procedit  peccatum.  Erge^ 

Resp.  D.  m dummodo  effectus  procedat  a causa  media, 
secundum  quod  haec  subditur  ordini  causae  primae,  C;  si  ab 
ea  procedat,  secundum  quod  haec  exit  ordinem  causae  supe- 
rioris. X.  — C.  d.  m .*...  a quo  procedit  peccatum,  in  quantum 
voluntas  deficit  ab  ordine  divinae  legis,  C ; quasi  voluntas; 
peccans  non  se  huic  ordini  subtrahat,  X.  — Xeg.  conseq. 


‘ — Cf.  ibid.  a.  1 et  3,  necnon  alia  loc.  cit. 
2 — Cf.  1 Sent.  D.  46,  Q.  I,  aa.  2-4. 

Quemadmodum  si  minister  quidpiam  agat  contra  manda- 
tum domini,  id  nequit  in  dominum  ipsum  sicut  in  causam 
reduci,  ita  peccatum  quod  voluntas  contra  Dei  praBceptum 
committit  nequaquam  ad  Deum  sicut  ad  causam  referen- 
dum est. 

Obj.  5.  — Inter  actus  peccatorum  qui,  in  quantum  actus, 
a Deo  procedunt,  sunt  nonnulli,  ut  Dei  odium,  essentialiter 
mali,  ita  ut  inordinatio  saltem  materialis  moralem  eorum 
speciem  ingrediatur,  inordinatio  vero  formalis  quae  est  ipsa 
peccati  deformitas  seu  aversio  a Deo  sub  privationis  ratione 
inseparabiliter  eis  conjungatur.  Atqui  causa  alicujus  effectus 
causa  est  eorum  quae  ei  conveniunt  vel  intrinsece  vel  neces- 
saria concomitantia.  Ergo  Deus  in  actibus  malis  mali  auctor 
existit. 

Desp.  D.  M et  ratione  distinguitur  quod  est  perfectio- 
nis et  quod  est  deficientiae  in  uno  eodemque  actu  morali,  (7; 
nequit  haec  distinctio  fieri,  N.  — D.  in  : causa  alicujus  effectus 
secundum  omnem  ejus  rationem....  C ; causa  ejus  tantum 
quod  perfectionis  est  in  effectu,  S.  d : si  teneatur  intrinseca 
illa  vel  concomitantia  impedire,  (7;  si  non  teneatur,  immo 
congruat  ut  illa  esse  sinat,  Ai  — Xeg.  conseq. 

in  actu  morali  malo  duplex  malitia  secernenda  est:  una 
ex  objecto  quasi  materialis  et  fundamentalis,  alia  formalis^ 
consensu  voluntatis  perfecta,  in  qua  proprie  peccati  defor- 
mitas consistit.  Jamvero,  quamquam  Deus  directe  efficit 
quod  perfectionis  est  sive  physicae  sive  moralis  in  illo  actu, 
neutra  tamen  inordinatio  in  Ipsum  reduci  potest ; nedum 
enim  teneatur  defectum  materialem  aut  formalem  peccati 
impedire,  e contrario  characteri  provisoris  universalis^  quo 
pollet,  congruit  ut  naturae  causarum  defectibilium  sese  ac- 
commodet atque  defectus  quosdam  de  facto  esse  sinat  b 


ARTICULUS  X. 
l>e  divisione  divinae  voluntatis. 

Postremum  est  ut  breviter  exponamus  praecipuas  distinc- 
tiones qu»  circa  divinam  voluntatem  apud  theologos  inva- 
luerunt. --  Jam  superius  (art.  6)  pauca  delibavimus  de  dis- 
tinctione in  voluntatem  antecedentem  et  consequentem:  hic 
tamen  locus  se  offert  accuratius  illam  perpendendi.  Vix 
monere  opus  est  similem  distinctionem  accipi  non  ex  parte 
divinae  voluntatis,  in  qua  nihil  est  prius  vel  posterius,  sed 
ex  parte  volitorum.  — Succedet  consideratio  de  voluntate 
beneplaciti  et  signi. 


— Cf.  Cajet.  Id  I-IIfe,  Q,  LXXIX,  aa.  1-2;  — Billuart,  loc.  cit. 

Coiicliisio  1^.  — Dei  voluntas  convenienter  distinguitur  in 

ANTECEDENTEM  ET  CONSEQUENTEM. 

1°  Fundamentum  hujus  divisionis  recte  quaesieris  in  SS. 
Litteris : ubi  ex  una  parte  Deus  praedicat  (1  Tim.  II,  4) 
se  velle  salutem  omnium  hominum,  etiam  peccatorum 
(Ezech.  XVIII,  23;  VXXIII,  11;  2 Pet.  III,  9);  ex  altera 
autem  parte  constat  impios  justa  damnatione  plecti  (Ezech. 
XXXIII,  8-19). 

2°  Quam  distinctionem  Damascenus  (1.  II  de  Fid.  orth. 
c.  29)  nomine  antecedentis  et  consequentis  voluntatis  intulit, 
hanc  jam  S.  Joan.  Ckrysostomus  \ ocihvi^  primae  et  secundae 
voluntatis  prior  invexerat  (Hom.  1 in  Eph.  n.  2). 

3°  Batione  tum  veritas  tum  sensus  ejusdem  divisionis 
evincitur.  — a)  Unumquodque,  secundum  quod  bonum  est, 
sic  est  volitum  a Deo.  Atqui  aliquid  potest  esse  in  prima 
sui  consideratione,  secundum  quod  absolute  et  singulariter 
tantum  inspicitur,  bonum  vel  malum,  quod  tamen  conse- 
quenter, prout  cum  aliquo  adjuncto  et  respectu  communis 
honi  spectatur,  e contrario  se  habeat:  sic  v.  g.  secundum 
absolutam  considerationem  hominem  vivere  est  bonum  et 
hominem  occidi  malum  ; sed  si  addatur  circumstantia  quod 
sit  homicida  vel  vivens  in  periculum  multitudinis,  jam  bo- 
num erit  eum  occidi  malumque  eum  vivere.  Unde  potest 
dici  quod  iustus  iudex  antecedenter  vult  omnem  hominem 
vivere,  sed  consequenter  vult  homicidam  suspendi.  Simili- 
ter Deus  autecedenter  vult  omnem  hominem  salvari,  sed 
consequenter  vult  quosdam  damnari  secundum  exigentiam 
SU8B  justitiae  b 

h)  Voluntas  antecedens  dici  solet  secundum  quid^  conse- 
quens autem  simpliciter^  nec  immerito.  Voluntas  enim  com- 
paratur ad  res  secundum  quod  sunt  in  seipsis.  Porro  in  seipsis 
res  particulariter  existunt.  Idcii  co  simpliciter  volumus  ali- 
quid, quatenus  volumus  illud  inspectis  omnibus  circum- 
stantiis particularibus,  quod  est  consequenter  velle.  — Licet 
vero  voluntas  antecedens  respectu  alterius  imperfecta  videa- 
tur et  ea  de  causa  dici  possit  velleitas^  vera  tamen  et  sincera 
voluntas  est,  quippe  qu8B  reale  bonum  intendit.  Huius  volun- 
tatis effectus  ponitur  naturae  ordo  in  finem  salutis,  cum 
plerisque  in  finem  illum  promoventibus  tum  naturalibus 
tum  gratuitis,  omnibus  communiter  concessis  b 

Conclusio  2^.  — Distinguenda  est  voluntas  beneplaciti  a 

VOLUNTATE  SIGNI,  CUJUS  QUINQUE  SIGNA  NUMERANTUR:  OPERATIO,  PER- 
MISSIO, PR.^SCEPTUM,  CONSILIUM,  PROHIBITIO. 

l""  Pars.  decl.  — Et  primum  notemus  hanc  esse,  non  rei, 

' — Ce.  de  Ver.  Q.  XXTII.  a.  2. 

2 — Cf.  1 Sent.  D.  46,  Q.  I,  a.  1 

sed  vocis  distributionem  in  plures  significationes.  Itaque 
voluntas  Dei  una  et  simplicissima  est.  Atqui  quandoque 
pluraliter  significatur,  v.  g.  (Ps.  CX,  2):  Magna  opera  Do- 
mini, exquisita  in  omnes  voluntates  ejus.  Ergo  necesse  est 
ut  aliquando  signum  voluntatis  pro  voluntate  accipiatur. 

2"^  Cum  efiPectus  causas  indigitent  pluresque  ac  diversi 
penes  nos  sint  voluntatis  efiPectus,  hinc  factum  est  ut  plures 
voluntates  ponerentur,  non  modo  usu  hominum,  sed  et  pe- 
nes Deum.  Atqui  Deus  potest  dici  velle  aliquid  dupliciter: 
uno  modo  proprie.,  et  sic  dicitur  velle  illud  cuius  voluntas 
vere  ipsi  inest  et  in  quo  sibi  complacet;  quod  est  voluntas 
heneplaciti.  Dicitur  etiam  aliquid  velle  metaphorice,  eo  quod 
ad  modum  volentis  se  habet,  in  quantum  prsecipit  vel  con- 
sulit vel  aliquid  hujusmodi  facit,  quin  forte  consequenter 
velit  neque  res  fi.at,  et  tunc  habetur  voluntas  signi,  metapho- 
rice dicta.  Igitur  signa  voluntatis  divinse  dicuntur,  non 
quia  sint  semper  signa  quod  Deus  simpliciter  velit,  sed 
quia  ea  quas  in  nobis  solent  esse  signa  volendi  in  Deo  per 
similitudinem  voluntates  dicuntur 

2'"  Pars  procedit  ad  enumerationem  signorum  divinae 
voluntatis.  — Tot  sunt  hujusmodi  signa  quot  sunt  ea 
quibus  consuevimus  demonstrare  nos  aliquid  velle.  Atqui 
potest  aliquis  declarare  se  quidpiam  velle  vel  per  seipsum 
vel  per  alium:  a)  per  seipsum  quidem,  sive  directe,  scii, 
per  se  aliquid  operando,  sive  indirecte  non  impediendo 
operationem ; ex  quibus  ponuntur  duo  signa,  operatio  et 
permissio,  h)  Per  alium  autem  declarat  se  aliquid  velle,  in 
quantum  ordinat  alium  ad  aliquid  faciendum  vel  necessaria 
inductione,  vel  contrarii  prohibitione,  vel  mera  persuasione; 
unde  oriuntur  tria  alia  signa,  videl.  praecephim,  prohibitio 
et  consilium.  Hae  quinque  voluntates  signi  sequenti  versiculo 
continentur: 

“ Praecipit  ac  prohibet,  permittit,'  consulit,  implet.  ,, 

QUESTIO  SECUNDA 

DE  BONITATE  DEI 

« Omnium  Dei  proprietatum,  inquit  Petavius  (1.  VI,  c.  1), 
et  ad  professionem  notissima,  et  ad  contemplandum  jucun- 
w^issima,  et  ad  intelligendum  maxima  est  bonitas  ] quam 
Deo  convenire  prae  caeteris  docti  pariter  et  indocti,  fideles 
simul  infidelesque  judicant,  usu  magis  et  experimento  quam 
disciplina  vel  auctoritate  perdocti  ». 

Bonitas  dispertitur  in  naturalem  seu  essentialem  et  mo- 

' — Cf.  ibid.  Dls\  45,  Q.  I,  a 4;  VerP.,  Q.  XXIII,  a.  3. 

ralem^  pront  sit  perfectio  rei  vel  inoris;  bonitas  autem 
moralis,  simj^licitev  dicta,  generalem  quamdam  voluntatis 
perfectionem  exprimit  cujus  summitas  sanctitatis  nomine 
decoratur,  particulariter  vero  et  relative  sumitur  vel  pro 
benevolentia  qu9B  per  beneficentiam  ^ se  prodit,  vel  pro  mi- 
sericordia, vel  pro  liberalitate.  — Propositum  est  sub  hac 
qusestione  non  solum  essentialem  bonitatem,  sed  et  moralem 
in  summo  sanctitatis  gradu  Deo  vindicare,  quae  idcirco  cum 
ctas  particulares  virtutes  aliqualiter  continere  censebitur. 

Etsi  S.  Thomas,  solam  bonitatem  rei  considerans,  de  ea 
egerit  post  quaestionem  de  perfectione  in  qua  radicatur, 
nos  tamen  consultius  duximus  ad  hanc  usque  disputationem 
argumentum  illud  breviter  tractandum  protrahere,  tum 
quia  bonitas  formaliter  respectum  ad  voluntatem  importat, 
tum  quia  de  morali  etiam  perfectione  loqui  intendimus. 

Divisio  quaestionis  non  alia  erit  quam  ipsa  bonitatis  par- 
titio modo  enunciata. 


AETICULUS  I. 


De  bonitate  Dei  esseiitiaU. 


(I,  QQ.  V-VI). 

1°  Priusquam  ipsam  Dei  bonitatem  demonstrandam  ag- 
grediamur, absque  re  non  erit  nonnulla  de  bono  in  genere 
summatim  praeloqui. 

a)  Vulgaris  boni  notio  est,  a posteriori  accepta  et  inde 
ab  xAristotele  in  scholis  tradita : quod  omnia,  appetunt.  Cum 
vero  appetibilitas  vel  formaliter  et  proxime  vel  funda- 
mentaliter et  remote  considerari  possit,  non  prima,  sed 
altera,  sita  in  convenientia  quadam  cum  appetitu,  dicenda 
est  constituere  intrinsecam  boni  rationem,  quod  ideo  recte 
definitur:  ens  appetitui  conveniens. 

h)  Bonum  non  realiter  differt  ab  ente,  sed  cum  eo  con- 
vertitur ; siquidem  id  tantum  appetibile  est  quod  habet  de 
perfectione  et  actualitate.  --  Attamen  formali  sua  ratione 
per  nomen  significata  ab  ente  discernitur,  quia  bonum  dicit 
rationem- convenientis  et  appetibilis  quam  non  exprimit 
ens.  — Ex  hoc  discrimine  aliud  consequitur : scii,  ens  sim- 
pliciter seu  secundum  esse  substantiale  acceptum  non  est 
nisi  bonum  secundum  quid,  eo  quod  nondum  plenam  sui 
perfectionem  attigerit ; e contra  ens  secundum  quid  seu  per 
actus  superadditos  constitutum,  ex  quibus  ultima  rei  perfectio 
consurgit,  debet  dici  bonum  simpliciter.  — Ex  dictis  colli- 

1 — Cf.  II-Il5e  , Q.  XXX Ij  a.  4. 

gitur  secundum  rationem  prius  esse  ens  quam  bonum  quod 
non  appetitur  nisi  sub  ratione  entis  prseintellecti.  — De- 
mum omne  ens,  qua  tale,  quodammodo  perfectum  est  ac 
appetibile  ideoque  bonum. 

c)  Boni  proprium  est  habere  rationem  finis  seu  causae 
finalis ; quae  cum  primum  locum  inter  diversas  causas  obti- 
neat, idcirco  bonum  primum  quidem  est  in  causando,  ulti 
mum  tamen  in  causato  quatenus  in  executione  praesuppo- 
nit  rationem  causae  efficientis  et  formalis. 

d)  Bonum  dividi  solet  in  utile^  honestum  et  delectabile, 
prout  consideratur  vel  tanquam  medium  ad  finem,  vel  tan- 
quam  res  per  se  desiderata  in  quam  tenditur,  vel  tanquam 
fruitionis  quies  in  illa. 

2*"  In  adstruenda  Dei  bonitate  essentiali  seu  ontologica, 
de  qua  instituitur  praesens  articulus,  tria  peragemus : unum 
de  bonitate  ipsa  quae  Deo  conveniat,  aliud  de  ratione  qua 
Ipsi  propria  sit,  scii,  per  essentiam,  tertium  tandem  de 
habitudine  creatae  bonitatis  ad  illam. 

Conclusio  l'',  — Deus  est  bonus,  immo  summum  simpliciter 
BONUM : — quod  sancitum  invenitur  in  Cone.  Vat.  (Sess.  III,  c.  1). 

1"^  Pars.  — l'"  Vacat  diutius  immorari  in  referendis 
sententiis  de  re  tam  manifesta,  quam  cunctae  voces  animatae 
ac  inanimatae  certatim  proclamant.  Sufficiat  illud  (Jerem. 
Thren.  III,  25) : Bonus  est  Dominus  sperantibus  in  eum, 
animee  queerenti  illum.  Hinc  6'.  Iraenaeus  (Cont.  haer.  1.  III, 
c.  25,  n.  3) : « Si  non  et  bonus  sit,  non  est  Deus,  quia  Deus 
non  est  cui  bonitas  deest  ». 

2'^  Sic  prob.  — a)  Deus  est  ens  actu  et  nullo  modo  in 
potentia.  Atqui  esse  actu  rationem  boni  seu  appetibilis  con- 
stituit, siquidem  unumquodque  refugit  corruptionem  quae 
est  actus  privatio.  Ergo.  (C.  Gr.  I,  37).  — b)  Insuper  Deus 
est  prima  causa  effectiva  omnium.  Atqui  convenit  causoe 
efficienti  suis  effectibus  esse  appetibilem.  Ergo  praecipue 
Deo  competit  ratio  appetibilis  et  boni.  Min.  suadetur; 
nam  unumquodque  appetit  suam  perfectionem.  Atqui  per- 
fectio et  forma  effectus,  est  quaedam  similitudo  agentis.  Ergo 
omnis  effectus  de  sua  causa  id  appetit  ut  ejus  similitudo 
participetur. 

2"^  Pars  non  impar  evidentia  est. 

V Legimus  (Ex.  XXXIII,  18-19)  Mo3^sem  Deo  dixisse ; 
Ostende  mihi  gloriam  tuam.  Bespondit  (Deus);  Ego  ostendam 
omne  bonum  tibi.  Et  S.  Augustinus  (l.  I de  Trin.  c.  2); 
« Trinitas,  inquit,  divinarum  personarum  est  summum 
bonum,  quod  purgatissimis  mentibus  cernitur  ». 

2®  En  rationis  processus.  — a)  Bonum  et  ens  convertun- 
tur. Atqui  Deus  est  summum  ens,  summa  actualitas.  Ergo.  — 
b)  Praeterea,  sic  bonum  Deo  attribuitur,  in  quantum  omnes 

perfectiones  desideratae  ab  eo  effluunt  sicut  a prima  causa. 
Atqui  in  causa  efficienti  quae  sit  tantum  aequi  voca  seu  ana- 
loga, qualis  est  Deus  omnia  rerum  genera  transcendens, 
prcecontinentur  altius  et  em.inentiuf<  simpliciori  quadam  uni- 
tate effectuum  perfectiones  seu  bonitates.  Ergo  Deus  est 
summum  bonum,  non  solum  in  aliquo  rerum  genere  vel 
ordine,  sed  simpliciter. 

€ oMcIusio  2^.  - Solus  Deus  est  bonus  per  essentiam  seu 
EST  IPSA  ESSENTIA  BoNiTATis ; ita  ut  quaecumque  alia  per  parti- 
cipationem tantum  bona  existant. 

1°  In  hunc  sensum  interpretari  oportet  verba  Christi 
Domini  (Matth.  XIX,  17):  Quid  me  interrogas  de  bonof 
Unus  est  bomis,  Deus;  (cf.  etiam  Luc.  XYIII,  19).  — Di- 
stinctionem praefatam  in  bonum  per  essentiam  seu  Deum  et 
bona  participata  diserte  expressit  S.  Augustinus  (1.  de  Mor. 
Manich.  c.  4),  inquiens:  « Aliud  est  bonum,  quod  summe 
ac  per  se  bonum  est,  et  non  participatione  alicujus  boni, 
sed  propria  natura  et  essentia;  aliud,  quod  participando 
bonum  et  habendo.  » 

2”  Ratione  prob.  — Unumquodque  dicitur  bonum,  secun- 
dum quod  est  perfectum.  Atqui  solus  Deus  habet  omnimo- 
dam perfectionem  per  suam  essentiam,  immo  est  sua  per- 
fectio. Ergo.  Min.  ostend.  Perfectio  alicujus  rei  triplex  est: 
prinm  quidem,  secundum  quod  in  suo  esse  constituitur;  se- 
cunda^ prout  ei  aliqua  superadduntur  accidentia  perfectae 
operationi  necessaria;  tertia  vero,  in  eo  quod  aliquid  aliud 
attingit  sicut  finem.  Atqui  trina  haec  perfectio  nulli  creato 
competit  secundum  suam  essentiam,  sed  soli  Deo:  namque 
in  Eo  solo  essentia  est  ipsum  esse;  quae  vero  de  aliis  acci- 
dentaliter  dicuntur  ipsi  conveniunt  essentialiter,  ut  potentia, 
sapientia  aliaque  id  genus;  demum  Ipse  ad  nihil ^ aliud  or- 
dinatur sicut  ad  finem,  sed  est  per  seipsum  ultimus  om* 
nium  finis.  Ergo  ipse  solus  est  ipsa  bonitas. 

Conclusio  3.  — Omnia  sunt  bona  bonitate  divina  extrinsece 
ET  causaliter,  BONITATIBUS  AUTEM  PROPRIIS  FORMALITER  ET  INTRIN- 
SECA DENOMINATIONE 

Prob.  1''  pars.  — Quidquid  participat  aliud  per  moduni 
cuiusdam  assimilationis  potest  ab  illo  denominari.  Atqui 
unumquodque  aliud  est  ens  et  bonum  in  quantum  participat 
assimilatione  quadam,  licet  remote  et  • deficienter,  primum 
ens  substantialiter  bonum.  Ergo  unumquodque  potest  dici 
bonum  bonitate  divina,  sicut  primo  principio  exemplari., 
effectivo  et  finali  totius  bonitatis. 

Prob.  ^ pars.  — Unumquodque  in  esse  constituitur  per 

^ — Cf.  dt  Verit.  Q,  XXI,  a.  4. 

similitudinem  divinae  bonitatis  sibi  inhaerentem,  quae  proinde 
cujusque  rei  bonitas  est,  ab  ipsa  Dei  bonitate  distincta. 
Atqui  quaelibet  res  vere  et  proprie  a forma  sibi  indita  de- 
nominatur. Ergo  unumquodque  dici  potest  bonum  bonitate 
propria  formaliter  et  intrinsece,  ita  ut  Bonitas  una  om- 
nium comprehensiva  existat,  sub  ea  vero  multae  creatae  bo- 
nitates. (Cf.  Disp.  III,  Q.  III,  a.  3). 

AETICULUS  II. 

De  bonitate  Dei  morali. 

1*"  Bonitas  moralis,  secundum  quam  voluntas  ad  bonum, 
objectum  suum,  recte  se  habet,  alia  est  imperfecta  et  com- 
munis, alia  perfectior  quae  proprie  vocatur  sanctitas.  — 
Sanctitatis  nomine  cuncti  intelligunt  cum  immunitate  ab 
omni  malo  morali  seu  peccato  efficacem  ac  constantem 
recti  bonique  prosecutionem:  idcirco  definiri  potest  « ea 
animi  dispositio  qua  voluntas  chari tatis  vi  summo  bono  seu 
fini  firmissime  adhaeret.  » — Quae  quidem  perfectio,  juxta 
Angelicum  (II-II,*  Q.  CLXXXIV,  a.  2),  trifariam  distin- 
guitur: a)  una  est  absoluta,  prout  scii.  Deus  tantum  diligitur 
quantum  diligibilis  est;  b)  alia  est  beatorum  in  patria,  secuii' 
dum  quam  affectus  pro  toto  posse  suo,  etsi  finito  modo, 
semper  actu  tendit  in  Deum;  c)  tertia  viatorum  est  qui  ita 
Deum  diligunt  ut  nihil  affectu  admittant  charitati  con- 
trarium ac  ejus  motuum  impeditivum. 

2*^  Memoranda  sunt  gentilium  philosophorum  ac  poetarum 
commenta  qui,  mythicam  sectantes  theologiam,  Diis  suis 
scelera  etiam  immania  affigere  non  sunt  veriti.  — Nec  mi- 
nus turpiter  errarunt  haeretici,  nomine  Cerdoniani,  Mar- 
cionitoe,  Manichcei,  PriscilUanistoe,  etc.,  qui  Deum  auctorem 
mali  seu  peccati  asseruerunt,  quosque  SS.  Patres  legitima 
indignatione  insectati  sunt.  Eis  haud  injuste  Calvinistas 
adjicies. 

3"  Jam  expedit  ut  concludamus  Deo  Optimo  Maximo, 
post  infinitam  sapientiam,  omnimodam  quoque  competere 
sanctitatem,  illam  veluti  lucem,  hanc  vero  quasi  calorem 
coelestis  illius  solis  cujus  radii,  omnia  collustrando  ac  fo- 
vendo, tot  tamque  insigna,  virtutum  opera  in  mundo  pepe- 
rere.  — Appendicem  de  pulchritudine  Dei  subjiciemus. 

Conciliatio.  — Bonitas  moralis  perfecta  seu  absolutissima 

SANCTITAS  PROPRIE  DeO  TRIBUENDA  EST. 

Divinae  Liter ae  aliud  reapse  non  sunt  quam  juge  ho- 
sanna  in  obsequium  Sacrosancti  Numinis.  — Praeter  ea 
quae  iam  (quaest.  praec.  a.  9)  attulimus  de  immunitate  Dei  a 
peccato,  citare  est  illud  (Is.  VI,  3)  ab  Angelis  adorantibus 

prolatum  atque  universae  Ecclesiae  voce  solemniter  reper- 
cussum : Sanctus,  Sanctus,  Sanctus  Dominus  exercituum. 
Hinc  (Matth.  V,  48)  Christus  hortatur  discipulos  suos  di- 
cens: Estote  ergo  vos  perfecti,  sicut  et  Pater  vester  coelestis 
perfectus  est.  Et  S.  Petrus  (1  Ep.  I,  15-16)  Christianis  scri- 
bit: Secundum  eum,  qui  vocavit  vos.  Sanctum;  et  ipsi  in 
omni  conversatione  sancti  sitis,  quoniam  scriptum  est : Sancti 
eritis,  quoniam  ego  Sanctus  sum. 

2“  Revelationis  divinae  oeconomia,  quae  legibus,  sacra- 
mentis, precibus,  institutis  continetur,  tota  in  id  contendit 
ut  sanctitas  inter  homines  promoveatur.  Ecquid  Auctor  il- 
lius oeconomiae  plena  sanctitatis  luce  non  refulgebit? 

3°  Ex  rei  natura  facile  arguitur.  — a)  Sancta  enim  est 
voluntas  ex  conformatione  ad  suam  normam  seu  aeternam 
legem.  Atqui  divina  voluntas  non  solum  conjunctissima 
est  cum  aeterna  lege,  in  aeternae  sapientiae  ordinatione  po- 
sita, sed  neque  ab  ea  realiter  discriminatur.  Ergo  tam  im- 
possibile est  ut  Deus  velit  quidquam  sanctitati  repugnans 
quam  impossibile  sit  ut  a seipso  desciscat.  — h)  Iterum 
sanctitas  praecipue  in  dilectione  Dei,  reliquorum  vero  pro- 
pter Deum,  consistit;  unde  (Coloss.  III,  14)  dicitur:  Super 
omnia  autem  haec  charitatem  liahete,  quod  est  vinculum  per- 
fectionis. Atqui  Deus  infinite  seipsum  amat,  caetera  autem 
omnia  propter  seipsum  tantum  ut  in  quaest.  praec.  ostensum 
est.  Ergo  vera  proprieque  dicta  sanctitas  in  Deo  ponenda 
est,  ad  quam  imitandam  nos  exhortatur  Apost.  dicens  (Heb. 
XII,  14j:  Sequimini...  sanctimoniam,  sine  qua  nemo  videbit 
Deum. 

Appendix:  De  PULCHRITUDINE  DIVINA. 

V Notio  pulchri  ex  D.  Thoma  accipiatur. 

a)  « Pulchrum,  inquit,  ^ est  idem  bono  sola  ratione  diffe- 

rens. Cum  enim  bonum  sit  quod  omnia  appetunt,  de  ra- 
tione boni  est  quod  in  eo  quietetur  appetitus.  Sed  ad  ra- 
tionem pulchri  pertinet  quod  in  ejus  aspectu  seu  cognitio- 
ne quietetur  appetitus Pulchrum  addit  supra  bonum 

quemdam  ordinem  ad  vim  cognoscitivam ; ita  quod  bonum 
dicatur  id  quod  simpliciter  complacet  appetitui,  pulchrum 
autem  dicatur  id  cujus  ipsa  apprehensio  placet.  » — Haec 
pulchri  definitio,  ut  patet,  ah  effectu  est. 

b)  Si  vero  secundum  essentiam  consideretur,  reponendum 
est  cum  eodem  Angelico  ^ « in  resplendentia  formae  super 
partes  materiae  proportionatas  vel  super  diversas  vires  vel 
actiones  » ; seu  brevius  est  splendor  ordinis.  ^ — Hinc 


‘ — I-IIae  , Q.  XXVII,  a.  1 ad  3. 

^ — Opusc.  de  Pulchro. 

3 — S.  August.  de  Vera  Eelig.  c.  41. 

« tria  ad  piildiritudinem  requiruntur.  Primo  quidem  inte- 
gritas sive  perfectio:  quae  enim  diminuta  sunt  hoc  ipso  tur- 
pia sunt ; et  debita  proportio  sive  consonantia ; et  iterum 
claritas,  unde  quae  habent  colorem  nitidum  pulchra  esse 
dicuntur  ».  ^ 

c)  Dividitur  pulchrum  in  sensibile  et  spirituale,  istud 
vero  in  intellef^tuale  et  morale  ^ seu  honestum. 

2"  Quam  vere  pulcher  utraque  pulchritudine  tum  intel- 
lectuali tum  morali  Deus  praedicari  debeat,  a)  imprimis 
eruitur  ex  illo  (Sap.  XIII,  3):  Quorum  si  specie  delectati, 
deos  putaverunt,  sciant  quanto  his  dominator  eorum  specio- 
sior est‘,  speciei  enim  generator  haec  omnia  constituit.  — Ad 
quae  verba  respiciens  S.  Hilarius  (De  Trin.  1.  I,  n.  7)  ait: 
« De  magnitudine  operum  et  pulchritudine  creaturarum 
consequenter  generationum  Conditor  inspicitur.  Magnorum 
Creator  in  maximis  est,  et  pulcherrimorum  Conditor  in 
pulcherrimis  est.  » 

h)  Et  sane,  ea  e quibus  pulchritudo  efflorescit  tria,  ut 
dictum  est,  praecipue  numerantur:  scii,  integritas  partium 
seu  perfectio  et  bonum  simpliciter  in  quo  pulchrum  funda- 
tur, debita  partium  proportio  veluti  unitas  in  varietate  et 
formale  in  materiali,  tandem  claritas  illa  qua  pulchri  splen- 
dor intuentibus  plane  affulgeat.  Atqui  in  Deo  infi  nitae  sunt 
perfectiones,  non  re,  sed  ratione  distinctae,  arcti  ssimoque 
formalis  unitatis  vinculo  consociatae  sub  radio  divinae 
intellectualitatis  quae  est  lux  ipsa  et  claritas  subsistens. 
Ergo  verissime  ac  propriissime  admittenda  est  pulchritudo 
divina,  ex  qua  per  species  exemplares  divinae  artis  creata 
pulchritudo  in  rebus  constituitur.  ^ 

QUffllSTIO  TERTIA 

DE  AMORE  DEI 

Ex  praecedentibus  explorata  manet  divina  voluntas  tum- 
in  se  et  in  suo  obiecto,  tum  quoque  saltem  generaliter  in 
ea  perfectione  morali  qua  obiectum  attingit.  — Proximum 
est  ut  pauca  subjiciamus  in  specie  de  actibus  qui  proprie 
illi  conveniunt,  necnon  de  virtutibus  quae  possint  de  ea 
praedicari. 

Quia  vero  actus  divinas  voluntatis  in  amore  fundantur, 
expedietur  praesens  quaestio  duobus  articulis,  prouti  consti- 
uamus  an  et  qualiter  amor  sit  in  Deo. 

’ - I,  Q.  XXXIX,  a.  8;  — cf.  Q.  V,  a.  4 ad  1. 

2 - Cf.  II-II*  , Q.  CXLV,  a.  2. 

^ — Cf.  hac  de  re  Vallet,  Videt  du  beau  dans  la  philosophie  de  S. 
Thomas  d’  Aquin. 

ARTICULUS  I. 

Utrum  amor  sit  in  Deo. 

Nemo  imus  non  videt  a Deo  imprimis  removendas  esse 
omnes  affectiones  appetitus  sensitivi,  quae  nuncupantur 
passiones^  quaeque  nonnisi  metaphorica  significatione,  ut  v. 
g.  ira,  Ipsi  tribui  possunt.  — Amor  itaque  hic  sumendus 
est  non  pro  motu  sensitivo,  sed  pro  actu  appetitus  ratio- 
nalis. 

Conclusio.  — Necesse  est  in  Deo  ponere  amorem,  et  qui- 
dem PROPRIE. 

Infinities  Sacra  Eloquia  divinum  amorem  repetunt, 
modo  communi  illa  amoris  voce,  ut  (Sap.  XI,  27):  Parcis 
autem  omnibus.,  quoniam  tua  sunt,  Domine,  qui  amas  ani- 
mas; modo  dilectionis  termino  qui  liberam  quamdam^  ele- 
ctionem indicat,  ut  (Ps.  X,  8;  CXLY,  7);  Dominus  justitiam 
dilexit...  diligit  justos;  modo  cliaritatis  nuncupatione  quae 
supernaturalem  amicitiam  importat  atque  in  N.  T.  prae- 
cipue commendatur,  ut  (1  Joan.  IV,  16):  Deus  charitas 
est,  et  qui  manet  in  charitate  in  Deo  manet  et  Deus  in  eo. 

2*^  Pulchre  a Dionysio  (Ue  div.  Nom.  c.  IV,  n.  14)  descri- 
bitur divinus  amor  « tanquam  sempiternus  circulus  propter 
bonum,  ex  bono,  in  bono  et  ad  bonum  indeclinabili  conversione 
circuiens,  in  eodem  et  secundum  idem,  et  procedens  semper 
et  manens  et  remeans.  » — Omitto  alia  SS.  Patrum  effata, 
quibus  Dei  charitas  magnificis  praeconiis  extollitur. 

3°  Ratione  evincitur  conci,  quoad  1^“  partem.  — In  quo- 
cumque est  voluntas  vel  appetitus,  oportet  vigere  amorem. 
Atqui  in  Deo  est  voluntas.  Ergo.  Maj.  apparet  ex  eo  quod 
primus  et  principalis  motus  voluntatis  et  cujuslibet  appe- 
titivae  virtutis  est  amor:  a)  tum  quia  per  amorem  voluntas 
fertur  in  bonum  quod  est  suum  per  se  objectum,  dum  ma- 
lum, circa  quod  est  odium  et  tristitia,  secundario  tantum 
ab  ea  respicitur;  h)  tum  quia  communior  est  amor  quolibet 
alio  actu  in  bonum  tendente,  quatenus  de  bono  communiter 
est,  non  vero  sub  speciali  ratione  praesentis  yel  absentis 
ut  gaudium  et  desiderium;  c)  unde  omnes  alii  motus  ap- 
petitivi  praesupponunt  amorem  quasi  primam  radicem. 

Prob.  quoad  2^™  partem.  — Illi  humani  affectus  forma- 
liter  et  proprie  in  Deo  poni  queunt  quorum  formalis  con- 
ceptus nullam  imperfectionem  dicit.  Atqui  hujusmodi  est 
amor.  Ergo.  — Colligitur  ex  eadem  ratione  tum  gaudium 
de  bono  praesenti,  tum  odium  mali  formaliter  quoque  Deo 
convenire ; addit  Kleutgen  ^ desiderium  boni  non  habiti  et 


^ — De  vol.  Dei,  art.  5. 

ftigarn  mali,  respectu  nostri.  Verum  hi  aifectus  respectu 
Dei,  insuper  tristitia^  spes  et  desperatio^  audacia  et  timor^ 
necnon  ira^  a Deo  arceri  debent,  non  solum  quatenus  pas- 
siones sunt,  sed  etiam  quia  formali  significatione  imperfe- 
ctionem involvunt. 


AETICULUS  II. 

Utrum  Dei  amor  ad  omnia  et  aequaliter  se  extendat. 

(I,  Q.  XX,  a.  2-4) 

Qualitas  divini  amoris,  tum  ex  parte  rerum  dilectarum, 
tum  quoad  diligendi  modum.,  manifestanda  suscipitur. 

Couelusio  1*".  — Deus  omnia  amat,  diverse  tamen  a nobis, 

VEL  AMORE  AMICITIA  VEL  QUASI  CONCUPISCENTIA. 

1^  Pars  fundatur  in  illo  (Sap.  XI,  25):  Diligis  omnia 
quae  sunt^  et  nihil  odisti  eorum  quae  fecisti.  — Sane,  amare 
nihil  aliud  est  quam  velle  bonum  alicui.  Atqui  qusecumque 
existunt  suum  esse  suamque  perfectionem,  qua  bona  dicun- 
tur, a Dei  voluntate  derivarunt.  Ergo  nulla  creatura,  nec 
ipse  peccator  in  quantum  natura  quasdam  est,  divinum 
efiugit  amorem. 

2''  Pars  decl.  — Etenim  cum  voluntas  nostra  non  sit 
causa  bonitatis  rerum,  sed  ab  ea  moveatur  sicut  ab  objecto, 
non  ex  amore  nostro  enascitur  rerum  bonitas,  sed  e con- 
verso bonitas  vel  vera  vel  aestimata  provocat  amorem  quo 
rei  volumus  et  conservari  bonum  quod  habet  et  addi  quod 
non  habet.  Atqui  Dei  voluntas  suprema  est  omnium  causa, 
undequaque  independens.  Ergo  talis  dicendus  est  divinus 
amor  ut  ejus  actu  rerum  bonitates  et  amabilitates  consti- 
tuantur. 

3^  Pars  affirmat  distinctionem  divini  amoris  in  amorem 
amicitiae  et  concupiscentiae  pro  rerum  diversitate.  — Deus 
namque  amat  amore  amicitiae  creaturas  rationales,  in  qui- 
bus esse  contingit  redamationem  atque  communicationem 
in  operibus  vitae  felicitatisque  gaudio.  Cum  vero  creaturae. 
irrationales  pertingere  nequeant  ad  amandum  Deum  et  com- 
municandum in  ejus  vita,  idcirco  Deus,  proprie  loquendo, 
eas  non  amat  amore  amicitiae,  sed  potius  concupiscentiae, 
quatenus  illas  ordinat  proxime  ad  creaturas  rationales,  ul- 
timo autem  ad  seipsum,  non  quasi  iis  indigens,  sed  ad  ma- 
nifestandam suam  bonitatem  et  ad  procurandam  utilitatem 
nostram. 

Conclusio  2"".  — Deus  non  aqualiter  omnia  diligit,  sed  pro 
EXCELLENTIA  RERUM  GRADU.  — Haec  inaequalitas  intelligenda 

est  ex  parte  obiecti^  non  ex  parte  actus  divini  amoris  qui 
unus  idemque  secundum  aequalem  sapientiam,  bonitatem  ac 
intensitatem  a Deo  procedit,  juxta  illud  (Sap.  VI,  8):  ^qua- 
liter cura  est  illi  de  omnibus. 

Prob.  1°  ex  Augustino  dicente  (sup.  Joan.  tract.  110,  n.  6): 
« Cum  eorum  quae  fecit  nihil  oderit  (Deus),  quis  digne 
possit  eloqui,  quantum  diligat  membra  Unigeniti  sui,  et 
quanto  amplius  ipsum  Unigeuitum,  in  quo  condita  sunt 
omnia  visibilia  et  invisibilia,  quae  in  suis  generibus  ordi- 
nata ordinatissime  diligit?  » 

2^^  Ratione.  — Dicimur  enim  aliquem  magis  alio  amare, 
cui  volumus  majus  bonum,  etsi  non  intensiori  voluntate. 
Atqui  Deus  ita  est  causa  bonitatis  rerum  ut  inaequalia  bona 
eis  dispenset  pro  diversa  earum  excellentia.  Ergo. 

Coroll.  — Sequitur  l""  Christum  a Deo  diligi  magis  quam 
totum  humanum  genus,  imo  prae  tota  creaturarum  univer- 
sitate , cum  ei  superexcellens  bonum  contigerit,  nempe  ut 
esset  verus  Deus,  ipsaque  ejus  passio  ac  mors  pro  nostra 
salute  locum  dederint  gloriosiori  triumpho,  juxta  illud: 
Factus  est  principatus  super  humerum  ejus  (Is.  IX,  6). 

2'^  Non  ideo  naturam  humanam  prae  angelica  assumpsit 
Deus,  quia  hominem,  naturaliter  Angelo  inferiorem,  absolute 
plus  diligeret,  sed  quia  ille  isto  erat  indigentior. 

3°  De  respectiva  excellentia  S.  Petri  et  S.  Joannis,  unde 
unus  magis  quam  alter  Deo  acceptus  fuisse  dicatur,  existit 
dubitatio  quam  Patres  ac  Doctores  multipliciter  solvunt. 
Eecitatis  variis  sententiis  (hic  art.  4 ad  3),  sapienter  monet 
Auctor  praesumptuosum  videri  id  dijudicare,  quia  spirituum 
ponderator  est  Dominus  (Prov.  XVl,  2). 

4*^  Innocentia,  caeteris  paribus,  paenitentid  dignior  est  et 
magis  a Deo  dilecta ; attamen  Deus  dicitur  (Luc.  XV,  7) 
plus  gaudere  de  poeni tente  quam  de  innocente,  eo  quod 
plerumque  poenitentes  cautiores,  humiliores,  ferveiitiores  re- 
surgunt, vel  quia  aequale  gratiae  donum,  peccatori  indigno 
collatum,  comparative  majus  videatur. 

QUESTIO  QUAETA 

DE  JUSTITIA  ET  MISERICORDIA  DEI. 

1*^  Jam  a secunda  hujus  Disp.  quaestione  accepimus  in 
Deo  inesse  summam  rectitudinem  ac  sanctitatem,  quae  certe 
consistere  non  potest  nisi  comitantibus  omnibits  virtutibus, 
non  quidem  per  modum  habituum  ut  in  nobis,  sed  ea  sub- 
stantiali ratione  quae  habitibus  analogice  aequivaleat.  — 
Modo  in  specie  de  illis  virtutibus  determinandum  occurrit, 
inter  quas  aliae  eminenter  tantum,  aliae  vero  formaliter  et 
proprie  Deo  tribui  possunt. 

2°  Virtutum  nonnullaB  dicuntur  theologicae^  ut  fides,  spes, 
charitas;  nonnullfe  vero  intellectuales^  aliaeque  morales.  — 
a)  Nec  fidem  nec  spem  posse  Deo  competere  nemo  non  per- 
spicit; charitas  vero  tam  est  Ei  propria  ut  veluti  fons  mora- 
lium ejus  perfectionum  existat,  neque,  post  ea  quae  jam  di- 
sputavimus de  Dei  voluntate,  sanctitate  et  amore,  necesse 
est  quidquam  de  virtute  illa  subjicere.  — h)  Virtutum  mo- 
ralium (intellectuales  enim  in  quaest.  de  scientia  sufficien- 
ter tetigimus)  quaedam  versantur  circa  passiones^  ut  tem- 
perantia circa  concupiscentias,  fortitudo  circa  timores  et  au- 
dacias, et  hujusmodi  virtutes  Deo  attribui  nequeunt  nisi 
secundum  metaphoram,  utpote  insidentes  appetitui  sensi- 
tivo. Quaedam  vero  sunt  circa  operationes^  quarum  iterum 
duplex  distinguitur  genus:  aut  enim  in  ratione  sua  formali 
imperfectionem  dicunt,  puta  quia  important  ordinem  ad 
superiorem,  ut  religio.,  ohedientia^  et  istas  virtutes  a Deo 
ablegandas  esse  perspicuum  est;  aut  tales  sunt  quae  perfe- 
ctionem essentialiter  involvant,  ut  prudentia^  justitia,  ve- 
ritas moralis  seu  veracitas  ac  fidelitas,  misericordia,  libera- 
litas,  magnificentia,  et  has  omnes  formaliter  in  Deo  esse 
divini  humanique  verbi  auctoritas  demonstrat  h 

3®  Omissa  nunc  prudentia,  cujus  principalis  pars,  scii, 
providentia,  mox  discutietur,  specialis  instituetur  consi- 
deratio de  justitia  ac  misericordia  ad  quas  veluti  summas 
divinae  actionis  rationes  caeterae  virtutes  reduci  videntur: 
duo  peragemus,  unum  de  esse  illarum,  aliud  de  earum  in 
omnibus  consocialione. 

AETICULUS  I. 

Utrum  in  Deo  sint  justitia  et  misericordia. 

(1,  Q.  XXI,  aa.  1,  3). 

Praenotanda  plura  sunt.  — Et  V justitiae  multiplex  est 
acceptio,  a)  Justitia  imprimis  sumi  potest  improprie  et  me- 
taphorice sensu  2 pro  morali  perfectione  ac  sanctitate  de 
qua  jam  diximus,  quaeque  significatur  (Matth.  VI,  33): 
(juaerite  primum  regnum  Dei  et  justitiam  ejus.  Non  hoc 
sensu  procedit  praesens  quaestio,  quae  est  de  justitia  proprie 
dicta,  scii,  ad  alterum,  prouti  haec  definitur  perpetua  et 
constans  voluntas  jus  suum  unicuique  tribuendi  » — h) 
Justitia  autem  proprie  dicta  dividitur  in  legalem  seu  virtutem 
generalem  atque  particularem,  quatenus  formaliter  respi- 
cit ut  proprium  objectum  vel  bonum  commune  ad  quod 
lex  ordinat,  vel  bonum  particulare  singulorum  hominum 

1 — Cf.  C.  G.  I,  93;  — Knoll,  de  Deo. 

2 — Cf.  Il-IIit  , Q.  LVIII,  a.  2. 

3 — Ibid.  a.  1. 

4 — Ibid.  a.  5. 

— c)  Haec  iterum,  videl.  justitia  particularis,  dispertitur  in 
commutativam  et  distributivam^  secundum  quod  inter  ho- 
mines constituit  aut  mqualitatem  quasi  quantitatum  et  ari- 
thmeticam, ut  in  emptione  et  venditione,  aut  aequalitatem 
proportionum  et  geometricam,  qualem  observat  princeps 
vel  gubernator  dans  unicuique  secundum  suam  dignita- 
tem b — d)  Denique,  justitia  distributi va,  servato  aliquo 
commutativae  justitiae  medo,  potest  esse  alia  remunerativa 
quae  praemia  pro  meritis,  alia  vindicativa  quae  poenas  pro 
delictis  decernit  2. 

2“  Quod  ad  misericordiae  conceptum  attinet,  illa  sumi 
potest  vel  pro  quodam  tristitiae  affectu  qui  in  nobis  ex  aliena 
miseria  excitatur,  vel  pro  virtute  efficaciter  inclinante  ad 
miseriam  istam  sublevandam.  Posteriori,  non  priori  sensu, 
misericordia  de  Deo  proprie  praedicanda  affirmabitur. 

3°  Non  defuere  impii  homines  qui  Deo  vel  justitiam  vel 
misericordiam  blasphema  voce  denegarent:  utramque  tueri 
perjucundum  nobis  et  mentis  et  cordis  officium  est. 

Coucliisio  1*^.  — In  Deo  ponenda  est  justitia  legalis.  Quan- 
tum VERO  AD  justitiam  PARTICULAREM,  LICET  IN  EO  NON  SIT  PRO- 
PRIE COMMUTAT lYA,  BENE  TAMEN  PONITUR  DISTRIBUTIVA,  ETIAM  QUvE 
VINDICATRIX  NUNCUPATUR. 

Pars  vix  probatione  eget.  — Justitia  enim  legalis 
ponitur  auctoritative  in  principe  quasi  in  imperante  ad  bo- 
num commune,  in  subditis  vero  administrative  prouti  secun- 
dum legem  operentur.  Atqui  Deus  est  Pex  regum  et  Do- 
minus dominantium,  communi  bono  optime  providens  et 
quidquid  debeatur  ei  reddens.  Ergo. 

2'"  Pars  proh,  contra  Suarezium  aliosque  nonnullos,  et 
sibi  vult  negandam  esse  ipsam  justitiam  commutativam,  li- 
cet concedatur  modus  quidam  commutationis  in  ipsa  justi- 
tia distributi  va.  « Justitia,  inquit  S.  Thomas  (C.  Gr.  I,  93), 
quantum  ad  commutationis  actum,  Deo  competere  non  po- 
test, cum  ipse  a nullo  aliquid  accipiat.  Unde  (Pom.  XI,  35): 
Quis  prior  dedit  illi^  et  retribuetur  ei"^  Et  (Job.  XLI,  2): 
Quis  ante  dedit  mihi,  tU  reddam  ei^  Per  similitudinem  ta- 
men aliquam  Deo  dare  dicimur,  in  quantum  nostra  data 
Deus  acceptat.  » — En  igitur  habes  conclusionis  rationem. 
Justitia  commutativa  omnino  exigit  ut  unus  quod  suum  non 
erat  ab  altero  accipiat,  unde  ipsi  proprie  debitor  constitua- 
tur: quae  duo  in  Deo,  rerum  omnium  Domino,  repugnant  'b 

1 — 2 Sent.,  D.  XXVII,  a.  3. 

2 — In  Deo,  quippe  cui  (ut  mox  dicetur)  convenire  nequit  justitia 
commutativa  proprie  dicta  quique  et  citra  condignum  punit  et  ultra  con- 
dignum praemiat,  praefata  distinctio  ad  justitiam  distributivam  simpliciter 
refertur.  Attamen,  penes  humanam  societatem,  vindicatio,  uti  exercetur  a 
magistratibus  legi  determinatae  pro  vario  delictorum  puniendorum  genere 
addictis,  magis  pertinet  ad  justitiam  commutativam. 

3 — Cf.  Gonet,  Disp.  Vll,  a.  1. 

3""  Pars  ostenditur  contra  Vasquezium^  Lesshim^  alios- 
que  paucos. 

V Ex  Scripturae  effatis;  in  quibus  Dei  justitia  vel  in 
genere^  vel  sub  retributionis  specie,  vel  etiam  per  exempla 
emphatice  commendatur.  — (Deut.  XXXII,  4)*  Omnes  viae 
ejus  judicia\  Deus  fidelis  et  absque  ulla  iniquitate^  justus  et 
rectus.  (Ps.  XLVII,  6):  Justitia  plena  est  dextera  tua.  — 
Item  (Heb.  VI,  10):  Non  enim  injustus  Deus.,  ut  obliviscatur 
operis  vestri  et  dilectionis  quam  ostendistis  in  nomine  ipsius', 
et  (Matth.  XVI,  27):  Tunc  reddet  unicuique  secundum  opera 
ejus.  — Quot  insuper  divinas  justitiae  exempla  tum  in  pa- 
triarcJiali  tum  in  mosaica  tum  in  christiana  aetate  adduci 
possent!  Illam  proclamat  justi  Noe  conservatio,  innocentis 
Josepli  exaltatio,  Danielis  e lacu  leonum  ereptio.  Apostolo- 
rum et  martyrum  Christi  glorificatio,  etc. 

2"  Ratione.  — a)  Sicut  ordo  congruus  familiae  vel  cujus- 
cumque  multitudinis  gubernatae  justitiam  in  gubernante 
ostendit,  ita  ordo  seu  proportio  relucens  in  rebus  mundanis 
naturalibus  ac  voluntariis,  tum  respectu  totius,  tum  respe- 
ctu partium  inter  se,  justitiam  distributivam  in  mundi 
auctoie  commonstrat.  Atqui  Deus  est  qui  suprema  tenet 
universi  gubernacula.  Ergo.  — b)  Ulterius,  omnis  justitia 
quoddam  implicat  debitum  in  ordine  ad  alterum  secundum 
quamdam  exigentiam  et  necessitatem.  Atqui  Deus  ita  rebus 
creatis  debitum  reddit  ut  tamen  sibi  ipsi  sit  debitor,  nullum 
su8e  dignitatis  praejudicium  sustinens.  Ergo.  Min.  decl.  Du- 
plex enim  debitum  distingui  debet:  unum  quidem  creatura- 
rum ad  invicem  triplici  habitudine,  prout  scii,  vel  partes  ordi- 
nantur ad  totum,  vel  accidentia  ad  substantiam,  vel  unum- 
quodque ad  suum  finem;  aliud  vero  creaturarum  ad  Deum, 
prout  in  eis  attendatur  debitus  ordo  divinae  sapientiae  et 
bonitatis.  Jam  vero  Deus  eatenus  primum  debitum  in  una- 
quaque re  secundum  rationem  distributivae  justitiae  exequi- 
tur,  quatenus  ab  aeterno  praeordinavit  in  rebus  implere 
quod  suam  bonitatem  condecet;  seu,  aliis  verbis,  etsi  ratio 
proxima  debiti  erga  creaturas  sit  propria  earum  conditio, 
tamen  ratio  ; rima  ac  fundamentalis  ejusdem  debiti  aliud 
non  est  quam  ipsa  divina  voluntas  quae  sibi  ipsi  est  lex 
quaeque  omnia  sic,  ut  ordinate  in  Dei  gloriam  fierent,  prae- 
constituit.  Ergo  quamvis  Deus  rebus  a se  conditis  debitum 
reddat,  non  tamen  oportet  ut  dicatur  debitor  nisi  erga 
seipsum  '. 

4^  Pars  additur  in  specie  de  justitia  vindicativa,  quam 
nonnulli,  e quibus  Plermes.,  formaliter  Deo  inesse  negarunt. 
— Verum,  facta  distinctione  inter  ipsam  justitiam  ultricem 
et  ejus  exercitium,  illam  quidem  Deo  adjudicamus,  quin 

^ — Cf.  loan.  a S.  Thoma,  Disp.  VI. 

ideo  concludamus  non  posse  Deum  peccata  gratuito  con- 
donare. 

l*"  Namque  fPs.  XCIII,  1-2)  legimus:  Deus  ultionum  Do- 
minus... Exaltare  qui  judicas  terram\  redde  retributionem 
superbis.  Porro  non  est  cur  hsec  verba  a vero  proprioque 
sensu  justitiae  vindicativae  detorqueamus.  — Eo  vel  magis, 
quia  id  rerum  naturae  congruit  ut  qui  ad  explendam  pra- 
vam cupidinem  legis  auctoritatem  contempsit  pro  delicti 
mensura  humilietur  et  affligatur,  sive  ad  sai  emendationem 
aut  cohibitionem^  sive  ad  justitiae  conservationem  et  supremi 
Vindicis  honorem  P ex  quibus  sane  justitia  vindicati va,  vio- 
lati ordinis  instauratrix,  honestatem  habet.  Hinc  S.  Thomas 
Q.  LXXXVII,  a.  3 ad  3):  » Deus,  inquit,  non  delecta- 
tur in  poenis  propter  ipsas,  sed  delectatur  in  ordine  suae 
justitiae  quae  hoc  requirit.  » 

2"^  Attamen,  minime  assentiendum  est  iis  qui  cum  Tour- 
nely  autumant  non  posse  Deum,  absque  justitiae  detrimento, 
peccata  gratuito  remittere.  — « Ille  enim  judex  non  potest, 
salva  justitia,  culpam  sine  poena  dimittere  qui  habet  pu 
nire  culpam  in  alium  commissam,  puta  vel  in  alium  homi- 
nem, vel  in  totam  rempublicam,  sive  in  superiorem  prin- 
cipem. Sed  Deus  non  habet  aliquem  superiorem,  sed  ipse 
est  supremum  et  commune  bonum  totius  universi.  Et  ideo 
si  dimittat  peccatum,  quod  habet  rationem  culpae  ex  eo 
quod  contra  ipsum  committitur,  nulli  facit  injuriam;  sicut 
quicurnque  homo  remittit  offensam  in  se  commissam  ab- 
sque satisfactione  misericorditer  et  non  injuste  agit  » 
(III,  Q.  XLVI,  a.  2 ad  3) 

Conclusio  2.""  — Misericordia  ix  Deo  proprie  admit- 
tenda EST. 

V Tam  nobile  Dei  attributum  certatim  Scripturae  tum 
V.  tum.  N.  Test.  contestantur.  — In  V.  Test.  eminent  Psal- 
tis  regii  eloquia,  et  inter  ea  Ps.  CII  qui  totus  velut  pul- 
cherrimus divinae  misericordiae  hymnus  insonat;  ubi  (v.  8) 
legimus:  Miserator  et  misericors  Dominus;  longanimis  et 
multum  misericors  - In  N.  Test.  quod  est  lex  gratiae, 
eadem  doctrina  tum  Dei  verbo,  tum  maxime  ipso  Incarna- 
tionis mysterio,  tum  Christi  parabolis,  praesertim  filii  pro- 
digi, permultisque  erga  peccatores  salutiferae  misericordiae 
argumentis  mirifice  comprobatur.  — Divinae  misericordiae 
symbolum  descripsisse  videtur  Joannes  in  coelestem  visio- 
nem raptus  (Apoc.  IV,  3):  Et  iris  erat  in  circuitu  sedis,  si- 
milis visioni  smaragdinae;  iris  enim  Dei  clementiae  signum 
recte  existimatur  (cf.  G-en.  IX). 

1 , Q.  CVIII.  a.  1. 

■2  — Cf.  Kleutgen,  de  Deo,  P.  I,  L.  I,  Q.  III,  c.  III,  a.  9. 

3 — Cf.  Bellarm.,  In  Ps.  explanatio. 

2®  Licet  misericordia,  ut  passio  seu  compassio,  tristitiam 
includat,  tamen  ut  virtus  significat  formaliter  inclinatio- 
nem voluntatis  ad  sublevandam  efficaci  adjutorio  alienam 
miseriam,  quod  est  perfectio  et  charitatis  effectus  L unde 
nonnisi  materialiter  tristitia  in  nobis  virtuti  misericordiae 
sociatur.  Atqui  Deus  charitas  est,  suaque  voluntate  fons 
inexhaustus  omnium  bonorum  quibus  quaecumque  miseria 
depellitur.  Ergo  vere  et  proprie  misericordia  in  Deo  est. 
— Notetur  tamen  creatarum  perfectionum  largitionem  va- 
riis sab  respectibus  et  ad  bonitatem^  et  ad  diaritatem^  et 
ad  justitiam^  et  ad  liheroMtatem^  et  ad  misericordiam  di- 
vinam simul  pertinere,  prout  scii,  perfectiones  illae  vel 
radicaliter  considerentur,  vel  sub  ratione,  quam  habent, 
boni  in  Deum  ordinabilis,  vel  secundum  proportionem  qua 
dantur,  vel  secundum  finem  effundendi  coelestes  divitias 
absque  Dei  utilitate,  vel  tandem  secundum  vim  expel- 
lendi a rebus  varios  defectus.  ^ 

ARTICULUS  II. 

Utrum  in  omnibus  operibus  Dei  sit  misericordia 
et  justitia. 

Hactenus  de  justitia  et  misericordia  Dei  seorsum  ac- 
ceptis diximus;  verum,  quia  virtutes  illae  principalissimae 
merito  haberi  possunt  velut  spirituales  quaedam  columnae 
quibus  rerum  hominumque  universitas  a Deo  condita,  ser- 
vata ac  provisa,  sustentatur,  momentum  simul  et  jucun- 
ditas argumenti  suadent  ut  nexum  et  harmoniam  qua  in 
omnibus  mutuo  devinciuntur  investigemus. 

Conclusio.  — Justitia  et  misericordia,  nedum  sibi  inmcem 

REPUGNENT,  IN  OMNIBUS  DeI  OPERIBUS  SOOl^  REPERIUNTUR.  — 

Ubi  misericordia  accipi  debet  latiori  sensu  pro  remotione 
cujuslibet  defectus  etiam  irrationalis  creaturae. 

U Pars  effert  misericordiam  nullatenus  justitae  adver- 
sari. — Nam  l'"  attendatur  divina  sententia  (Ps.  LXXXVj 
11):  Misericordia  et  veritas  obviaverunt  sibi;  justitia  et  pax 
osculatae  sunt;  scii,  quae  attributa  sub  lege  fimoris,  ante 
Christum,  in  diversa  pergere  videbantur,  tempore  Messiae 
per  legem  gratiae  inter  se  quodammodo  amicissime  coniun- 
cta  sunt.  Porro  veritas  ibi  sumenda  est  pro  ipsa  justitia, 
prout  haec  constituit  in  rebus  ordinem  legi  divinae  sapien- 
tiae conformem.  — 2°  Aliud  est  contra  justitiam,  aliud 
autem  supra  justitiam  aliquid  operari.  Jamvero  Deus,  mise- 
ricorditer agens  atque  remittens  de  eo  quod  sibi  debetur, 
quadantenus  dat  de  suo  ad  implendam  debiti  mensuram, 
cum  non  teneatur  totum  exigere.  Igitur  misericordia  non 


> — IMlfe,  Q.  XXX. 

tollit  justitiam,  sed  est  quaedam  justitiae  plenitudo,  iuxta 
illud  (Jac.  II,  13):  SiLpereccaltat  autem  misericordia  judicium. 

2""  Pars  ostend.  — V Ex  Scripturis^  maxime  vero  ex 
Psalmis,  in  quibus  jugis  echo  misericordiae  et  justitiae  divinae 
harmonicam  ac  plane  coelestem  resonantiam  parit.  Legitur 
enim  (Ps.  XXIV,  11) : Universae  viae  Domini  misericordia 
et  veritas;  (Ps.  LXXXVIII,  15):  Misericordia  et  veritas 
praecedent  faciem  tuam;  et  (v.  21):  Veritas  mea  et  mise- 
ricordia mea  cum  ipso. 

2°  Ratione,  tum  in  genere,  tum  in  specie. 

In  genere.  — a)  Xam  debitum,  quod  ex  divina  justitia 
redditur,  tum  Deo  tum  creaturae  debitum  est.  Atqui  neu- 
trum potest  in  aliquo  Dei  opere  praetermitti;  siquidem  quid- 
quid Deus  efficiat  omni  numero  congruit  Ejus  sapientiae 
et  bonitati,  necncfn  juxta  omnem  proportionem  ordinis  crea- 
turarum contingit.  Ergo  in  quolibet  Dei  opere  oportet  esse 
justitiam.  — h)  Porro  opus  divinae  justitiae  semper  praesup- 
poffit  quoddam  substratum  misericordiae  in  quo  veluti  fun- 
datur. Creaturae  enim  non  debetur  aliquid  nisi  propter 
aliud  in  ea  praeexistens  vel  praeconsideratum.  Atqui  non 
est  procedere  in  infinitum.  Igitur  in  omni  opere  devenien- 
dum est  ad  id  quod  ex  sola  divinae  voluntatis  liberalitate 
promanat.  Haec  autem  liberalitas  seu  misericordia  non  so- 
lum ad  radicem  divinorum  operum  mirandam  se  praebet, 
sed  etiam  in  toto  Providentiae  cursu,  quatenus  Deus  ex 
abundantia  suae  bonitatis  largius  bona  dispensat  quam  exi- 
gat rerum  proportio. 

In  specie  et  inductive.  — a)  Primo  quoad  creationem:  in 
ea  enim  certe  salvatur  et  justitia  et  misericordia;  prior 
quidem,  in  quantum  res  in  esse  producitur  secundum  quod 
convenit  sapientissimis  Dei  consiliis ; posterior  vero,  in 
quantum  res  de  non  esse  seu  de  nihili  abysso  in  esse  edu- 
citur. — h)  Quoad  justorum  afflictionem:  in  hoc  quippe 
quod  boni  his  in  terris  puniuntur  relucet  iustitia.,  quatenus 
sic  aliqua  levia  detergunt ; relucet' quoque  misericordia  in 
quantum  ab  affectu  terrenorum  magis  magisque  in  Deum 
eriguntur.  — c)  Quoad  salvationem  et  damnationem.  Licet 
enim  quoddam  opus,ut  dam  natio,  in  qua  vehementius  ap- 
paret justitia,  justitiae  attribuatur,  quoddam  vero,  ut  sal- 
vatio, pari  de  causa  misericordiae;  tamen  in  damnatione 
fulget  misericordia,  non  quidem  totaliter  relaxans,  sed  ali- 
qualiter allevians,  dum  punit  citra  condignum,  in  justifica- 
tione etiam  ac  salvationeviget  justitia  exigens  contritio- 
nem ac  dilectionem  in  gratiae  cambium. 

Concludamus  igitur  Dei  justitiam  et  misericordiam  tam 
arcto  tamque  constanti  foedere  consociari  ut,  junctis  quodam- 
modo manibus,  per  omnes  utriusque  ordinis  cum  naturalis 
tum  supernaturalis  vias  divino  gressu  incedant. 


DISPUTATIO  SUXTA 


DE  RESPICIENTIBUS  AC  CONSEQUENTIBUS  SIMUL  INTELLECTUM 
ET  VOLUNTATEM  IN  DEO. 


Perspectis  iis  qna3  ad  intellectum  et  voluntatem  Dei 
absolute  pertinent,  logico  processu  ferimur  in  ea  quse  utram- 
que facultatem  quodammodo  respiciunt  aut  consequun- 
tur. Hujusmodi  autem  sunt  providentia  quidem  respectu 
omnium,  praedestinatio  vero  et  reprobatio  respectu  homi- 
num specialiter  in  ordine  ad  aeternam  salutem,  necnon  po 
tentia  consiliorum  mentis  et  voluntatis  executrix,  demum 
heatitudo  qua  Deus  intelligendo  et  amando  se  aeternaliter 
fruitur.  Quatuor  ergo  sub  hac  disputatione  considerationi 
nostrae  subjicientur. 


quh:stio  prima 

DE  PROVIDENTIA  DEI 

Ciceronis  verbis  praeloquar  (1.  I,  de  Nat.  Deor.) : « Sunt 
philosophi  et  fuerunt  qui  omnino  nullam  habere  censerent 
humanarum  rerum  procurationem  Deos ; quorum  si  vera 
sententia  est,  quae  potest  esse  pietas  ? quae  sanctitas  ? quae 
religio?  » Nimirum  ex  dogmate  de  divina  providentia  de- 
pendent tum  in  genere  universa  problemata  quae  mundi 
progressus  humanarumque  societatum  vicissitudines  atti- 
nent, tum  in  specie  quaecumque  spectant  religiosam  oecono- 
miam, individualem  ac  socialem. 

Quaestio  haec  in  quinque  articulos  commode  dispesci  po- 
terit, prouti  agatur  primum  de  esse  divinae  Providentiae 
(art.  1)  ; postea  de  conditionibus  quarum  una  est  objectiva, 
scii,  universalitas  (art.  2),  altera  modalis,  nempe  immediatio 
'(art.  3)  ; dein  de  effectibus  Dei  providentis  (art.  4)  ; tandem 
de  conciliatione  divinae  actionis  cum  contingentia  et  libertate 
creata  (art.  5). 

ARTICULUS  I. 

Utrum  providentia  Deo  conveniat. 

V Ut  exordium  ab  ipsa  providentiae  notione  sumamus^ 
providere  quoad  nominis  etymologiam  est  quasi  procul  vi- 
dere ; secundum  rem  vero  providentia  post  Boetium  (1.  4 
de  Consol.  pr.  6)  describitur : divina  ratio  in  summo  omnium 
principe  constituta  quae  cuncta  disponit. 

Expl.  def.  — a)  Primum  dicitur  ratio^  ad  exprimendum 
remotum  genus  situm  in  cognitione:  quippe  providentia,  in 
quantum  praevisio  ac  ordinatio  quaedam,  ad  cognitionem 
intellectus  pertinet.  — b)  Additur  quae  cuncta  disponit; 
quibus  providentia  a caeteris  cognitionum  generibus  discri- 
minatur, siquidem  nec  speculativa  est,  nec  etiam  practica 
cognitio  finis,  sed  ratio  ordinis  rerum  in  finem^  ex  quo 
ponitur  pars  integralis  praecipua  prudentiae.  Prudentia  ^ 
enim  plura  complectitur,  memoriam  praeteritorum,  intelli- 
gentiam  praesentium,  circumspectionem,  solertiam,  cautio- 
nem, et  tandem  providentiam  seu  ordinationem  mediorum 
aptorum  in  finem  ad  quem  caetera  viam  parant.  Idcirco  pro- 
videntia formaliter  quidem  ad  intellectum  pertinet,  verum 
praesupponit  actum  voluntatis,  scii,  intentionem  finis  et 
boni,  erga  quod  homo  bene  afficitur  per  virtutes  morales. 
Ut  autem  prudentia  humani  provisoris  praecipuum  suum  ac- 
tum eliciat  qui  est  praecipere  de  ordinandis  in  finem,  duo 
praerequiruntur,  nempe  consilium  et  judicium  per  eubuliam 
et  S3mesim,  unde  tres  potent ial es  partes  prudentiae  nume- 
rantur: consiliati va,  judicativa  et  praeceptiva.  Haec  de  pru- 
dentia ac  providentia  in  genere,  quae,  semotis  variis  imper- 
fectionibus, in  Deum  transferenda  sunt.  — c)  Postrema 
definitionis  pars  est:  in  summo  omnium  principe  constituta., 
per  quod  indigitatur  veluti  ultima  differentia  providentiae 
divinae.  Cum  enim  altera  sit  species  prudentiae  qua  quis 
bene  ordinat  actus  suos  in  finem  privati  boni.,  altera  vero 
species  quae  ordinatur  ad  bonum  commune  societatis  aut 
multitudinis,  Deus  prudens  vel  providens  dicitur  non  respe- 
ctu sui  ipsius,  siquidem  in  eo  qui  est  ultimus  finis  nihil 
est  in  finem  ordinabile,  sed  respectu  rerum  quarum  princeps 
et  Rector  existit. 

^ Providentiae  divinae  existentiam  negarunt  inter  anti- 
quos cum  Epicuro  et  Democrito  Matericilistae,  cum  Stoicis 
vero  Fatalistae^  casui  vel  fato  rerum  evolutionem  adscriben- 
tes ; nec  ab  iis  errorum  monstris  discrepant  nefariae  positio- 
nes hodiernorum  Positivistarum,  N aturalistarum  ac  Pan- 

theistariim  qni,  sin  ore,  saltem  sententiis  Providentiam 
tollunt. 


Conclusio.  — NeCESSE  EST  PONERE  PROVIDENTIAM  IN  DeO  : 

quod  nuper  sic  decrevit  Cone.  Vat.  (Sess.  III,  c.  1) : « Uni- 
versa vero  qu8e  condidit,  Deus  providentia  sua  tuetur  atque 
gubernat,  attingens  a tine  usque  ad  finem  fortiter  et  dispo- 
nens omnia  suaviter  (^Sap.  VIII,  1).  » 

Proh.  1®  argumentis  hihlicis^  tum  implicite,  tum  explicite. 

a)  Implicite  quidem:  nam  ubicumque  Deus  nominetur 
Dominus^  Rex^  Pater ^ totidem  indicia  sunt  illius  summae 
veritatis.  — Insuper  tota  historia  populi  Israelitici^  specia- 
liter a Deo  electi  et  conservati,  immortalem  praesefert 
testificationem  divinae  sollicitudinis  circa  humanum  genus. 
— Nonne  praesertim  Eedemptionis  nostrae  mysterium  praecla- 
rissimum exhibet  divinae  Providentiae  portentum  ? 

h")  Explicite  vero : nam  (Eccl.  V,  5)  quanta  sit  impietas 
negantium  Providentiam  ostenditur  his  verbis : Ne  dederis 
os  tuum  ut  peccare  facias  carnem  tuam ; neque  dicas  coram 
Angelo : non  est  Providentia  ; ne  forte  iratus  Deus  contra 
semnones  tuos  dissipet  cuncta  opera  manuum  tuarum.  Etiam 
(Sap.  XIV,  3)  legitur:  Tua  autem,  Pater,  providentia  gubernat. 

S'’  Argumenta  ecclesiastica  ducuntur  tum  ex  liturgia  in 
qua  Ecclesia  orationibus  suis  providam  Dei  de  omnibus 
curam  tam  frequenter  laudat ; tum  ex  SS.  Patrum  senten- 
tiis. S.  Ambrosius  (1.  I de  Off.  c.  13),  Providentiae  osores 
redarguens,  ait:  « Necesse  est  eumdem  et  creatorem  esse 
rerum  omnium  et  iis  providentem...  Quis  operator  negligat 
operis  sui  curam  ? Quis  deserat  et  destituat  quod  ipse  con- 
dendum putavit  ? » Unde  Clemens  Alex.  (Strom.  1.  VI) : 
« Constat  jam,  inquit,  supplicium  magis  quam  confutatio- 
nem mereri  illum  omnem  qui  Providentiam  esse  non  putat, 
ac  revera  esse  atheum.  » 

3""  Argumenta  rationalia  peti  possunt  ab  extrinseco  et 
ab  intrinseco. 

а)  Ab  extrinseco : nam,  ut  ait  Salvianus  (1.  II  de  Gubern.), 
« omnes  etiam  religione  expertes,  vi  ipsa  et  quadam  necessi- 
tate compulsi,  et  sentiri  omnia  a Deo  et  moveri  et  regi 
dixerunt.  » Jamvero  communis  illa  ac  constans  populorum 
consensio,  quid  aliud  esse  potest  nisi  ipsa  rationalis  naturae 
vox  et  suasio  ? 

б)  Ab  intrinseco.  — Etenim  in  divina  mente  re  peritur  ratio 
ordinis  rerum  in  finem.  Atqui,  ut  ex  praenotatis  liquet, 
id  proprie  providentia  est.  Ergo.  Alaj.  proh.  Quidquid  per- 
fectionis et  bonitatis  est  in  creaturis  a Deo  promanat  tan- 
quam  a causa  prima  et  in  Eo  intelligibiliter  praeexistit. 
Atqui  in  creaturis  non  tantum  est  perfectio  et  bonitas 
quantum  ad  substantiam  rerum,  sed  etiam  quantum  ad 

earipn  ordinem  in  finem  maxime  ultimum,  qui  est  divina 
bonitas  ; immo  perfectio  prima  secundum  esse  tota  ordinatur 
ad  perfectionem  alteram  operationis  et  finis,  tum  particu- 
laris et  proximi,  tum  communis  et  remoti,  tanquam  ad 
principalius  bonum  praecipue  intentum.  Ergo  haec  ordinatio 
procedere  debet  a Deo  dirigente  et  causante  (cf.  I,  Q.  CIII, 
a.  1 necnon  C.  Gr.  III,  61,  ubi  S.  Doctor  potissimam  illam 
demonstrationem  circummunit  et  illustrat  decem  argumentis 
velut  totidem  unius  veritatis  coruscationibus).  — Conf.  ex 
attributis  divinis,  scii,  ex  infinita  Dei  sapientia^  bonitate  et 
potentia^  quibus  Providentia  perfici  intelligitur : siquidem 
nulla  est  rerum  creatarum  indigentia  quae  mentem  Ejus 
effugiat,  nullum  quoque  bonum  ad  quod  volendum  Ejus 
bonitas  non  inclinetur,  nihil  demum  quod  ipse  omnipotentia 
sua  exequi  non  valeat.  Unde  SS.  Patres  illud  (Is.  XL,  12): 
Appendit  tribus  digitis  molem  terrae  pulchre  explicant  de 
tribus  prasfatis  attributis,  quasi  sint  tres  digiti  divinae 
manus  cuncta  sustentantis  atque  gubernantis. 

Desinat  probatio  in  verba  Boetii  (1.  III  de  Consol.  m. 
9)  sic  Deum  alloquentis  : 

« O qui  perpetua  mundum  ratione  gubernas, 

« Terrarum  coelique  sator,  qui  tempus  ab  sevo 
« Ire  jubes,  stabilisque  manens,  das  cuncta  moveri  ». 

9 

Solv.  obj.  — Obj.  1.  - Providentia,  utpote  pars  pruden- 
tiae, non  est  sine  consilio.  Atqui  consilium,  quo  quis  de 
dubiis  inquirit,  in  Deo  esse  non  potest.  Ergo. 

Besp.  D.  M:  Providentia  non  est  sine  certitudine  cogni- 
tionis practicae  ad  quam  consiliantes  inquirendo  perveniunt, 
C;  non  potest  esse  sine  consilio  formaliter  sumpto,  S.  d : 
in  nobis.  Transeat;  absolute,  K.  — C.  d.  m.  — Neg.  conseq. 

Prudentia  proprie  est  praeceptiva  eorum  de  quibus  eu- 
bulia  recte  consiliatur  et  synesis  YQCtQ  judicat.  — Unde  licet 
consiliari  non  competat  Deo  formaliter  seu  secundum  quod 
est  inquisitio  de  rebus  dubiis,  ei  tamen  convenit  terminative 
seu  secundum  quod  consilium  terminatur  ad  certam  cogni- 
tionem de  agendis  quam  mox  praeceptum  sequitur,  juxta 
illud  (Eph.  I,  11):  Qui  operatur  omnia  secundum  consilium 
voluntatis  suce. 

Obj.  2.  — Quidquid  est  in  Deo  aeternum  est.  Atqui  provi- 
dentia non  est  aliquid  aeternum.  Ergo. 

Besp.  c.  m.  — D.  m:...  secundum  se,  N ; in  suis  effecti- 
bus, C.  — Neg.  conseq. 

Ad  providentiae  curam  duo  pertinent,  scii:  ratio  ordinis 
Qpidi,  providentia  secundum  se  constituitur,  et  ordinis  executio 
quae  vocatur  gubernatio  : primum  quidem  aeternum  est  secun- 
dum aeternalem  im manentiam  actus  intellectus  et  voluntatis 

divinae,  secundum  vero  temporale,  prcut  potentia  Dei  vel 
actio  ejus  transiens,  ad  quam  spectat  gubernatio,  effectus 
suos  in  tempore  attingit. 

Obj.  3.  — Nullum  compositum  est  in  Deo.  Atqui  provi- 
dentia videtur  esse  aliquid  compositum  ex  voluntate  et 
intellectu.  Ergo 

Resp.  C.  M.  — D.  m:...  apprehenditur  a nobis  per  mo- 
dum compositi  ex  intellectu  in  quo  formaliter  est  et  ex 
voluntate  finis  quam  praesupponit,  C ; realem  compositionem 
importat  in  Deo,  cujus  intellectus  et  voluntas  idem  sunt, 

— Neg.  conseq. 

ARTICULUS  II. 

Utrurii  omnia  sint  subjecta  divinae  Providentiae. 

Propositum  articuli  est  duo  adstruere,  scii,  communem 
Dei  providentiam  ad  omnia  se  extendere,  specialem  vero 
curam  creaturis  rationalibus  impendi. 

a)  Quidam,  permoti  ex  casualibus  et  malis  quae  in  mundo 
sunt,  divinae  Providentiae  subtraxerunt,  non  quidem  incor- 
ruptibilia, sed  corruptibilia  individua;  ex  quorum  persona 
dicitur  (Job.  XXII,  II) ; Xubes  latibulum  ejus.,  nec  nostra 
considerat,  et  circa  cardines  coeli  perambulat.  A corrupti- 
bilium autem  generalitate  excepit  Bahbi  Moyses  homines 
propter  splendorem  intellectus  quem  participant.  Illuc  refe- 
runtur Marcionitariim  et  Manichaeorum  errores.  — b)  T. 
Cicero,  quamvis  caeteroquin  praeclare  de  divina  Providentia 
scripsisset,  ab  hac  tamen  subduxit  humanas  actiones,  qua- 
rum libertatem  nesciebat  cum  illa  componere;  unde,  juxta 
Aug.  dictum,  « ut  faceret  homines  liberos,  fecit  sacrilegos.  » 
— c)  Recenseri  hic  debent  quicumque  Providentiam  ex  parte 
saltem  in  dubium  vocant  ob  justorum  afflictiones  et  malorum 
prosperitatem. 

Coiu-iii^io  1/'" — Omnia  prorsus  divix.e  Providentia  subja- 
cent, NON  IN  UNIVERSALI  TANTUM,  SED  ETIAM  IN  SINGULARI.  — 

Res  est  de  fide,  juxta  decretum  Vatie,  superius  citatum. 

l""  Scripturae  indubitata  sunt  suffragia ; v.  g.  (Sap.  VI, 
8):  Pusillum  et  magnum,  ipse  fecit,  et  aequaliter  cura  est  illi 
de  omnibus ; (XII,  13)  .*  AV/z  enim  alius  est  Deus  quam  tu, 
cui  cura  est  de  omnibus.  Et  (Matth.  X,  29-30) : Nonne  duo 
passeres  asse  veneunt,  et  unus  ex  illis  non  cadet  super  terram 
sine  Patre  vestro  f Vestri  autem  capilli  capitis  omnes  nume- 
rati sunt. 

2'’  Traditionis  testem  habemus  S.  Augustinum  qui  (1.  V. 
de  Civ.  Dei,  c.  11)  sic  eleganter  de  Deo  scribit : « Non  solum 
coelum  et  terram,  nec  solum  angelum  et  hominem ; sed  nec 

exigui  efc  contemptibilis  animantis  viscera,  nec  avis  pen- 
nulam, nec  herbae  flosculum,  nec  arboris  folium  sine  suarum 
partium  convenientia  et  quadam  veluti  pace  dereliquit.  » 
3'’  Conci,  ratione  duplici  comprobatur. 
a)  Primo  ex  universalitate  divinae  causalitatis.  — Sane, 
cum  omne  agens  finem  intendat,  tam  late  patet  ordinatio 
effectuum  in  finem  seu  Providentia,  quantum  se  protendit 
causalitas  primi  agentis  : siquidem  ex  hoc  contingit  in  operi- 
bus alicujus  causae  aliquid  provenire  non  ordinatum  in  finem, 
quia  effectus  ille  praeter  agentis  intentionem  ex  aliqua  alia 
causa  consequitur.  Atqui,  ut  ex  disputatis  jam  apparet  et 
in  Tract.  de  Creatione  proprie  ostenditur,  causalitas  Dei, 
qui  est  primum  agens,  se  extendit  usque  ad  omnia  entia, 
non  solum  quantum  ad  principia  speciei,  sed  etiam  quantum 
ad  individualia  principia  tum  incorruptibilium  tum  corrupti- 
bilium. Ergo  necesse  est  ut  omnia,  quocumque  modo  esse 
habeant,  sint  a Deo  in  finem  ordinata,  secandum  illud  (Pom. 
XIII,  1):  Quae  sunt  a Deo  ordinata  sunt. 

h)  Secundo  ex  universalitate  divinae  scientiae.  — Deus 
omnia  cognoscit  et  universalia  et  particularia  ea  notitiae 
specie  quae  comparatur  ad  res  sicut  cognitio  artis  ad  arti- 
ficiata.  Atqui  artificiata  quaeoumque  ordini  artis  subduntur. 
Ergo  proportionaliter  omnia  Providentiae  ordini  in  finem 
subjacent. 

Coiieitisio  2.''  — Deus  specialem  providenti.®  curam  gerit 
CIRCA  CREATURAS  INTELLECTUALES  ET  RATIONALES  (eX  resp. 

ad  5)  h 

l*"  Ex  Scriptura  id  clare  evincitur.  — a)  Xam  ipse  Chri- 
stus turbas  in  monte  alloquens  concinnam  admodum  texuit 
descriptionem  paternae  illius  curae  qua  Deus  homines  prae 
caeteris  creaturis  inferioribus  prosequitur : Respicite,  inquit 
(Matth.  VI,  26)  volatilia  coeli,  quoniam  non  serunt,  neque 
metunt,  neque  congregant  in  horrea,  et  Pater  vester  coelestis 
pascit  illa.  Nonne  vos  magis  pluris  estis  illis  f Legendus 
est  totus  locus.  — h)  Dicitur  (Ps.  VIII,  7) : Omnia  subjecisti 
sub  pedibus  ejus,  oves  et  boves  universas,  insuper  et  pecora 
campi;  quae  quidem  aliaque  similia  probant  cuncta  inferi- 
ora in  creaturae  rationalis  utilitatem  cedere.  — c)  Ibidem 
(v.  5)  legimus : Quid  est  homo  quod  memor  es  ejus,  aut  filius 
hominis,  quoniam  visitas  eum',  et  (1  Cor.  IX,  9);  Ntimquid 
de  bobus  cura  est  Deo  ? Quae  ideo  dicuntur,  quia  de  humanis 
actibus  Deus  curam  habet,  non  solum  prout  ad  speciem 
pertinent,  sed  etiam  quatenus  sunt  actus  personales. 

2'"  Conci,  ratione  adstruitur. 

Et  a)  primo  in  genere.  — Nam  ratio  omnis  operationis 
’ — Cf.  C.  G.  1.  III,  cc.  111-114  et  140. 

variatur  secundum  rerum  naturam  et  finis  diversitatem. 
Atqui  creaturae  intellectuales  ac  rationales  caeteras  praecel- 
lunt tum  perfectione  naturae^  secundum  quod  dominium 
suorum  actuum  habent,  tum  dignitate  finis,  in  quantum 
ipsae  propria  operatione  ad  finem  ultimum  pertingere  pos- 
sunt, cognoscendo  scii,  et  amando*  Deum,  cujus  similitudo 
tantum  ab  actibus  reliquarum  rerum  attingitur.  Ergo. 

b)  Secundo,  determinatur  specialis  modus  divinae  Provit 
dentiae  circa  creaturas  intellectuales  et  rationales.  — E- 
im  primis  propter  se  providentur,  caetera  vero  propter  illas 
et  in  earum  usum.  Illae  enim  universi  partes  non  in  aliarum 
partium  bonum,  sed  propter  se  provideri  censentur  quae 
principaliores  sunt,  quatenus  incorruptibilitate  naturae  gau- 
dent, libertate  arbitrii  fruuntur,  ac  per  se  valent  finem 
ultimum  consequi,  ex  quo  fit  ut  omnibus  aliis  in  sui  com- 
modum utantur.  Atqui  hujusmodi  sunt  creaturae  intellectu- 
ales ac  rationales  respectu  inferiorum.  Ergo.  — Ex  hoc 
sequitur  naturas  rationales,  in  quibus  individua  sub  specie 
continentur,  dirigi  a Deo  non  solum  secundum  congruentiam 
speciei,  sed  etiam  secundum  congruentiam  individui  actuum- 
que personalium  exigentiam  : singulae  enim  animae  humanae 
dotes  mox  recensitas,  scii,  perpetuitatem,  nobilitatem  finis, 
propriam  libertatis  activitatem,  ex  qua  non  solum  provi- 
dentur, sed  et  sibi  et  aliis  provident,  omnino  vindicant. 
Contra  vero  inferiorum  individua  Providentiae  subsunt  prae- 
cise in  bonum  suae  speciei,  quae  et  ipsa  in  creaturae  ratio- 
nalis usum  ordinatur. 

Quaerenti  itaque  qua  ratione  Deus  de  facto  specialem 
illam  curam  hominibus  impertiat,  respondendum  est  id 
fieri  per  leges  divinitus  latas,  per  praemia  et  poenas  quibus 
legum  observatio  sancitur,  per  tot  tamque  pretiosa  societatis, 
auctoritatis,  amicitiaeque  beneficia  quae  vero  ac  bono  mentium 
aditum  multipliciter  sternunt. 

^olv.  obj.  — Obj.  1.  — Nullum  provisum  est  fortuitum. 
Atqui  plura  sunt  fortuita  seu  casualia  in  mundo.  Ergo. 

Resp.  D.  M:...  respectu  providentis  ipsius,  C ; respectu 
alterius,  N.  — C.  d.  m per  respectum  ad  causas  particu- 
lares et  defectibiles,  (7;  etiam  respectu  causae  primae  univer- 
salissimae, X.  — Xeg.  conseq. 

Licet  aliquid  possit  ordinem  causae  particularis  exire, 
nullum  tamen  effectum  subduci  contingit  ab  ordine  causae 
universalis,  sub  qua  omnes  particulares  causae  clauduntur. 
Idcirco  quod  casuale  videtur  respectu  causae  particularis 
cadat  necesse  est  sub  provisione  causae  universalis,  sicut 
concursus  duorum  servorum  fortuitus  quidem  ipsis  esse 
potest,  verum  provisus  est  a domino  eos  sic  ad  unum  locum 
mittente  ut  unus  de  alio  nesciat. 

Obj.  2.  — Sapiens  provisor  a rebus  provisis  excludit, 
quantum  potest,  defectum  et  malum.  Atqui  multa  mala  re- 
bus inesse  omnes  experiuntur.  Ergo. 

Eesp.  D.  M:  provisor  particularis...  (7;  universalis,  N.  — 
C.m.  — y^eg.  conseq. 

1*^  Aliter  sentiendum  est  de  provisore  particulari^  cujus 
interest  defectum  a re  sibi  commissa  pro  posse  removere; 
aliter  de  provisore  universali,  ad  quem  spectat  defectus 
nonnullos  in  particularibus  permittere  ne  bonum  totius 
impediatur.  Cum  igitur  Deus  sit  universalis  provisor  totius 
entis,  ad  ejus  providentiam  pertinet  ut  mala  permittat 
quae,  velut  umbrae  in  pictura  vel  silentii  interpositio  in  cantile- 
na, in  totius  operis  bonum  et  pulchritudinem  conspirent  *, 
juxta  notam  Augustini  sententiam  (Enchir.  c.  11) » Deus  om- 
nipotens nullo  modo  sineret  mali  aliquid  esse  in  operibus  suis, 
nisi  usque  adeo  esset  omnipotens  et  bonus  ut  bene  faceret 
etiam  de  malo.  » — Et  sane  2""  mala  sunt  vel  physica  vel  mo- 
ralia; ph3^sica  vero  aut  naturalia,  poenalia.  Porro  a)  quod 
ad  mala  naturcB  attinet,  experientia  testatur  malum  unius 
in  alterius  utilitatem  vergere;  non  enim  daretur  vita  leonis 
nisi  esset  occisio  animalium;  ipsaeque  inordinationes  ac  mon- 
stra, quae  interdum  observantur,  per  legem  oppositionum  com- 
muni rerum  ordini  patefaciendo  conferunt,  h)  Mala  autem 
poenae  plurium  bonorum  fecunda  esse  conspiciuntur;-quippe 
non  solum  justa  sunt  tum  originalis  tum  actualis  culpae  vin- 
dicatio, verum  etiam  animum  de  rebus  mundanis  in  Deum 
evehunt,  virtutem  probant,  purgant,  confirmant,  c)  Denique 
mala  moralia,  a ])eo  permissa,  et  Ejus  sapientiam  ilia  or- 
dinantem, et  Ejus  clementiam  saepe  condonantem,  et  Ejus 
justitiam  debita  supplicia  retribuentem  demonstrant  . (Vid. 
Disp.  V,  Q.  I,  a.  9) 

Obj.  3.  — Providentia  est  de  contingentibus  tantum.  At- 
qui multa  in  rebus  ex  necessitate  eveniunt.  Ergo. 

Pesp.  D.  M:  Providentia  creata  et  humana...  C;  provi- 
dentia ejus  qui,  naturae  Auctor,  leges  ei  necessarias  indidit 
quas  conservat  et  applicat,  N.  — C.d.m:...  ex  necessitate  im- 
producta,  N;  ex  necessitate  cujus  institutor  est  Deus,  C. 
— Neg.  conseq. 

Obj.  4.  — Quicumque  dimittitur  sibi.  Providentiae  non  su- 
best.  Atqui  homines  sibi  ipsis  dimittuntur  a Deo  ("Eccli.  XV, 
14):  Deus  ah  initio  constituit  hominem  et  reliquit  eum  in  ma- 
nu consilii  sui.  Ergo. 

Resp.  d.  M:  Quicumque  dimittitur  sibi,  veluti  derelictus... 

’ - Cf.  C.  G.  III,  71. 

■2  — Cf.  Knoll,  Vol.  II,  de  Providentia,  cap.  2;  — necnon  Monsabre, 
Conf.  22e;  La  saintete  du  gouvernement  divin  et  le  mal,  ubi  eloquenter  pro 
more  Angelici  doctrinam  evolvit. 

C;  velnti  potens  sibi  providere  in  ratione  causae  secundgB, 
N.  — C.  d.m.  eodem  sensu.  — Neg,  conseq. 

Homo  in  Scripturis  sibi  dimissus  exhibetur,  non  quasi  a 
Deo  derelictus  sit,  sed  quia  id  proprium  prae  rebus  inferio- 
ribus habet  ut  non  solum  agatur,  at  quoque  seipsum  agat 
et  in  finem  dirigat  per  liberum  arbitrium  quo  consiliacur 
et  eligit;  unde  signanter  dicitur:  in  manu  consilii  sui.  Haec 
autem  providentia,  qua  homo  sibi  consulit,  sub  providentia 
Dei  continetur  sicut  causa  particularis  sub  universali. 

Obj.  5.  — (Eccl.  IX,  2):  Universa  ceque  eveniunt  justo  et 
impio,  bono  et  malo^  imo  frequentius  tribulatio  justis,  pros- 
peritas vero  impiis:  quod  Providentiae  ej usque  justitiae  repu- 
gnat. Ergo. 

Resp.  tritam  esse  hanc  incredulorum  objectionem,  est  au- 
tem nullius  roboris.  — Et  l""  ut  monet  S.  Thomas  {de  Ver. 
Q.  V,  a.  5 ad  6),  irrationabiliter  negaretur  Providentia,  quia 
media  seu  rationes  ordinationis  ejus  ignoramus.  — 2""  Juxta 
naturalem'  rerum  cursum,  quem  Deus  non  mutat  nisi  in  bo- 
num ordinis  gratiae,  et  justi  et  mali  bonis  temporalibus  pos- 
sunt affluere  sicut  et  calamitatibus  afflictari  ^ — S*"  aj  Quoad 

justos  aerumnis  affectos,  non  omnes  qui  justi  videntur  tales 
revera  sunt  aut  saltem  ab  omni  peccati  labe  im munes,  nec 
vere  infelices  reputandi  sunt  dum  saepius  gaudiorum  spiri- 
tualium suavitate  fruuntur,  nec  incassum  miserias  hujus 
mundi  sustinent  ex  quibus  felicitas  imperitura  comparatur. 
b)  Quoad  improbos  vero  prosperitate  ditatos,  falso  eos  feli- 
ces dixeris  qui,  in  tam  caduca  bonorum  tempomlium  copia, 
irrequieti,  insatiati,  novis  semper  inhiant  divitiis  ac  volu- 
ptatibus; non  est  enim  pax  impiis.  Quod  si  quandoque  tran- 
quillam in  prosperis  vitam  degere  videantur,  id  a Deo  pro- 
videri censendum  est  vel  ut  tandem  gratitudine  moti  ad  bo- 
nam frugem  adducantur,  vel  ut  temporalem  naturalium 
quorumdam  operum  mercedem  accipiant,  quum,  coelestem 
amissuri,  aeternis  sint  suppliciis  cruciandi  . 

Obj.  6.  — De  malis  dicitur  (Ps.  LXXX,  11):  Dimisit  eos 
secundum  desideria  cordis  eorum.  Ergo. 

Resp.  id  de  impiis  quibusdam  pronuntiari,  quatenus  non 
retrahuntur  a malo  culpae,  et  hoc  in  praecedentium  flagitio- 
rum  poenam,  quin  tamen  totaliter  a Dei  providentia  exclu- 
dantur: secus  enim  in  nihilum  deciderent.  Justis  vero  excel- 
lentius quam  impiis  Providentiae  beneficium  dispensat  Deus 
in  quantum  non  sinit  quidpiam  evenire  quod  finaliter  eorum 
salutem  impediat,  juxta  illud  (Rom.  VIII,  28):  Diligentibus 
Deum  omnia  cooperantur  in  bonum. 


' Liber  lob  splendidum  huius  veritatis  argumentum  continet,  ubi  san- 
ctus vir  censores  et  accusatores  suos  merito  redarguit. 

' — Cf.  Knoll.  loc.  cit\  — De  Maistre,  Les  soirees  de  S.  Petersbourg. 

ARTICULUS  III. 

Utrum  Deus  immediate  omnibus  provideat:  • 

Conditio  altera  divinae  Providentiae  considerandam  se 
praebet,  scii,  immediatio. 

Circa  quam  1"  notabimus  errasse  Platonicos  post  magis- 
trum suum  ponentes  trifariam  dividi  providentiam,  ita  ut 
prima  summi  Dei  solas  res  spirituales,  genera,  speciesque 
mundi  respiceret,  altera^  minoribus  diis  demandata,  genera- 
bilium et  corruptibilium  individuis  praeficeretur,  tertia  vero, 
daemonibus  mediis  inter  nos  et  deos  tributa,  circa  res  huma- 
nas occuparetur.  — 2®  Revocetur  distinctio  jam  adducta  in- 
ter rationem  ordinis  provisorum  in  finem  et  ordinis  hujus 
executionem,  quae  gubernatio  vocatur. 

Conclusio.  — Immediata  est  in  se  seu  quoad  ordinis  rationem 
Providentia,  licet  quoad  gubernationis  actum  media  quadam 
adhibeat. 

l'"  Pars  1°  eruitur  ex  verbis  (Job.  XXXIV,  13):  Quem  con- 
stituit alium  super  terram'^  aut  quem  posuit  super  orbem 
quem  fabricatus  est^^  quod  explicat  Gregor ius  dicens  (Mor. 
1.  XXIV,  c.  20):  « Mundum  per  seipsum  regit  quem  per 
seipsum  condidit.  » 

Revera  2”  ille  immediate  omnibus  providere  aestimandus 
est  qui  in  sua  mente  praehabeat  rationem  omnium  etiam  mi- 
nimorum eorumque  ordinationis  in  finem  proprium.  Atqui 
Deus  non  solum  cuncta  particularia  in  seipso  cognoscit,  ve- 
rum etiam  creatas  virtutes  ad  certos  effectus  gignendos  de- 
putando causarum  et  effectuum  ordinem  mente  praeaccipit. 
Ergo.  — Conf.  ex  hoc  quod  providere  sit  operatio  immanens; 
quae  quidem  in  Deo  debita  careret  perfectione,  nisi  ad  sin- 
gula singulorumque  ordinem  se  extenderet:  omnis  enim  sci- 
entia operativa  tanto  perfectior  est  quanto  magis  particu- 
laria attingit,  in  quibus  est  actio. 

2""  Pars  1®  fundatur  in  illo  (Ps.  CII,  21):  Benedicite  Do- 
mino omnes  virtutes  ejus^  ministri  ejus  qui  facitis  voluntatem 
ejus.  — 2°  Ea  gubernandi  ratio  Deo  tribuenda  est  quae  magis 
abundantiam  divinae  bonitatis  demonstret,  atque  creatura- 
rum dignitati  et  ordini  efficacius  consulat.  Atqui  hujusmodi 
est  gubernatio  per  medias  causas  secundas,  quibus  commu- 
nicetur non  solum  perfectio  qua  in  se  bonae  sint,  sed  etiam 
qua  aliis  bonitatis  causa  existant;  ita  ut  divina  causalitas 
sic  per  gradus  quosdam  de  superioribus  in  inferiora  ordina- 
te defluat.  Ergo,  quamvis  Deus  omnia  certe  contingat  im- 
mediatione  virtutis^  non  tamen  excludit  mediationem  suppo- 
sitorum (cf.  Disp.  II,  Q.  III,  a.  3).  — Conf  quia  gubernare 
est  operatio  transiens^  quam  non  inconvtnit  multis  quasi 


instrumentis  expleri,  non  ex  gubernantis  defectu,  sed  ad 
commendandam  supremi  Regis  majestatem  ac  domina- 
tionem. 

Solv.  oi>j.  — Obj.  1.  — Quidquid  dignitatis  est  Deo  tri- 
bui debet.  Atqui  ad  dignitatem  regis  pertinet  habere  mini- 
stros, quibus  mediantibus  subditis  provideat.  Ergo. 

Resp.  C.  M.  — D.  m;...  quibus  mediantibus  exequatur 
providentiaB  su8e  ordinem  prseconceptum,  C;  quorum  ope  di- 
scat quid  agendum  sit,  N.  — Neg.  conseq. 

Obj.  2.  — Non  dantur  dua3  causas  immediatas  ejusdem 
effectus.  Atqui  omnis  causa  secunda  causa  est  effectus  Pro- 
videntias. Ergo. 

Resp.  D.  M:...  in  eodem  ordine  et  sub  eodem  respectu, 
C\  in  diverso  ordine  diversoque  sub  respectu,  N.  — D.  m:... 
causa  est  effectus  Providentias  per  modum  exequentis  virtu- 
te causae  primae,  C;  independentef  a virtute  et  praeordinatio- 
ne  illius,  N.  — Neg.  conseq.  - ’ 

Obj.  3.  — Melius  est  quaedam  nescire  quam  scire,  ut  vilia. 
Atqui  quod  est  melius  Deo  convenit.  Ergo. 

Resp  D.  M:...  melius  est  absolute^  N ; melius  est  nobis'.,  ne 
per  ea  impediamur  a consideratione  nobiliorum,  vel,  si  mala 
sint,  ne  talium  cogitatio  voluntatem  nostram  pervertat,  C. 
— C.  m.  — Neg.  conseq. 

ARTICULUS  IV. 

De  Proviclentice  actu  seu  effectu  secandum  conservationem 
et  motionem  creaturarum. 

(T,  QQ.  CIV  — CVb 

Tertia  superesset  exponenda  conditio  divinae  Providentiae, 
quae  est  certitudo',  verum  jam  de  ea  quodammodo  actum  est 
in  Disp.  praec.  de  intellectu  et  voluntate,  atque  sermo  etiam 
habebitur  in  art.  seq.  necnon  in  qu^st.  de  proedestinatione. 
Properemus  igitur  ad  actum  proprium  Providentiae,  scil. 
ad  gubernationem.  — Porro  gubernatio  considerari  po- 
test communiter  vel  specialiter,  quo  sub  ultimo  et  deter- 
minato adspectu  pertinet  ad  diversos  theologiae  tracta- 
tus: nunc  ergo  communi  ratione  cursim  explorabitur.  — Du- 
plex est  gubernationis  effectus  pro  duplici  dependentia  se- 
cundum esse  et  operari,  scii,  conservatio  et  motio  in  bonum: 
unde  duo  concludenda  veniunt. 

€oiiclii!$io  !”■.  — Necesse  est  dicere  et  secundum  fidem  et 

SaCUNDUM  RATIONEM  CREATURAS  OMNES  DIRECTE  A DeO  IN  ESSE  CON- 
SERVARI: quod  Ecclesia  injunxit  ut  doceatur  (Catech.  Trid. 

in  arfc.  1 Symb.  n.  24).  — Advertatur  autem  conservationis 
modum  asseri  non  quo  indirecte  tantum  seu  remotione  cor* 
rumpentium  res  praeservatur;  sic  enim  Deus  aliqua  quidem 
conservat  corruptioni  subjecta,  non  tamen  caetera  incorru- 
ptibilia; sed  conclusio  est  de  conservatione  directa^  positiva 
et  per  se. 

Proh,  l*"  suffragio  Ap.  (Heb.  I,  3) : Portans  omnia  verho 
virtutis  suae  ; cui  concinit  traditionis  praeco  Augustinus  (4 
de  Gren.  ad  litt.  c.  12)  inquiens:  « Quae  virtus  ab  eis  quae 
creata  sunt  regendis  si  aliquando  cessaret,  simul  et  illorum 
cessaret  species  omnisque  natura  concideret  ». 

2^"  Ratione.  — Effectus  dependens  ab  aliqua  causa  non 
solum  quoad  fiei%  sed  etiam  quoad  esse^  indiget  ab  illa  dire- 
cte conservari.  Atqui  omnis  creatura  est  effectus  a Deo 
dependens  et, in  fieri  et  in  esse.  Ergo.  Moj.  proh:  omnis 
enim  effectus  dependet  a sua  causa,  ' secundum  quod  est 
causa  ejus,  ita  ut  haec  dependentia  sit  ei  essentialis  nec  sine 
actuali  influxu  causte  subsistere  queat.  Atqui  duplex  datur 
causa  alicujus  effectus : una  quidem  quoad  fieri  directe  et 
concomitanter  tantum  quoad  esse,  ut  aedificator  respectu 
domus,  cujus  constructio  est  ab  artifice,  subsistentia  autem 
seu  esse  ex  componentium  indole  ; altera  vero  simul  quoad 
fieri  et  esse,  ut  sol  respectu  luminis  in  aere.  Ergo  effectus 
dependens  a causa  non  solum  in  fieri  sed  et  in  esse  eget 
conservari  directe  ab  illa,  neque  sine  ea  continuo  influente 
consistere  potest,  sicuti  nec  perseverat  fieri  effectus,  cessante 
agentis  innuxu.  Min.  decl.  Solus  enim  Deus  est  ens  per  es- 
sentiam ; reliqua  vero  omnia,  in  quibus  essentia  distinguitur 
ab  esse,  esse  illud  a Deo  participant,  ita  ut  de  se  seque  in- 
differentia sint  ad  primitus  existendum  et  ad  perseverandum 
in  existentia.  Neque  causa  creata,  jam  habens  esse,  potest 
illud  in  effectu  producere  sub  communi  ratione  entis  par- 
ticipati vel  generis  et  speciei  qua  ipsa  est : quia  secus  pro- 
duceret seipsam  ; sed,  si  materialis  sit,  causat  applicationem 
formse  et  esse  specifici  ad  materiam  . 

Conf.  ab  exemplo.  — Namque  non  minus  essentialiter 
pendet  quodlibet  ens  creatum  a Deo  quam  lumen  a sole.  Atqui 
sine  continua  solis  actione  obtenebratur  aer.  Ergo  creaturae 
nisi  divina  manu  retinerentur,  in  abyssum  et  tenebras  ni- 
hili reciderent. 

Ex  dictis  colliges  : V conservationem  differre  a creatione 
ratione  tantum,  quia  haec  dicit  novitatem  actionis,  illa  vero 
ejusdem  actionis  continuitatem;  2*"  repugnare  etiam  meta- 
physice  quod  virtus  sese  conservandi  creaturae  communice- 
tur; 3'^  tamen  Deum  res  quasdam  in  esse  conservare  cum 

’ — Ad  intimiorem  hujus  rationis  penetrationem  cf.  Cajet,  in  I,  Q. 
CIV,  a.  1 ; necnon  de  Pot.  'Q.  V,  a.  1,  ubi  multae  objectiones  diluuntur. 

directe  tum  indirecte  mediantibus  causis  secundis  quarum 
est  effectum  aliquem  producere  sub  causa  prima  principa- 
liter agente  ; d"*  tandem  posse  Deum  cuncta  creata,  subtra- 
hendo suum  influxum,  in  nihilum  redigere,  nihil  tamen  de 
facto,  prout  fides  docet  et  suadet  ratio  divinse  bonitatis, 
simpliciter  et  omnino  annihilaturum  esse  h 

€oiiclii!$io  2."^  — Deus,  quin  rebus  ipsis  propriam  operatio- 
nem AUFERAT,  intime  OPERATUR  IN  OMNI  OPERANTE  SECUNDUM 
TRIPLEX  GENUS  CAUSiE,  SCIL.  FINALIS,  EFFICIENTIS  ET  FORMALIS.  

Huic  thesi  adamussim  respondent  verba  Catech.  Trid.  (in 
1 art.  S3^mb.  n.  24) : « Non  solum  autem  Deus  universa  quae 
sunt  providentia  sua  tuetur  atque  administrat,  verum 
etiam  quae  moventur,  et  agunt  aliquid,  intima  virtute  ad 
motum  atque  actionem  ita  impellit  ut,  quamvis  secundarum 
causarum  efficientiam  non  impediat,  praeveniat  tamen,  cum 
ejus  occultissima  vis  ad  singula  pertineat,  et,  quemadmodum 
Sapiens  testatur  (Sap.  VIII,  1),  attingat  a fine  usque  ad 
finem  fortiter,  et  disponat  omnia  suaviter.  Quare  ab  Apo- 
stolo dictum  est  (Act.  XVII,  27-28)  : Non  longe  est  ab  uno- 
quoque nostrum;  in  ipso  enim  vivimus,  et  movemur  et 
sumus  ». 

1"^  Pars  conci,  dirigitur  contra  Occasionalistas  tenentes 
nullam  virtutem  creatam  quidpiam  in  rebus  efficere,  sed 
solum  Deum,  capta  occasione,  omnia  immediate  operari. 

Hoc  autem  falsum  est.  — Nam  a)  primo  sic  subtraheretur 
ordo  causae  et  causati  a rebus  creatis  ; qui  tamen  ordo  ma- 
gnopere commendat  Dei  potentiam  et  bonitatem  elargien- 
tem  rebus  non  solum  esse,  sed  et  agendi  virtutem.  — h) 
Secundo,  sequeretur  vires  operativas,  quae  in  creaturis  re- 
periuntur,  frustra  eis  attribui ; quinimo  cuncta  creata  vana 
quodammodo  esse  viderentur,  si  destituerentur  propria  ope- 
ratione ad  quam  ordinem  dicunt  ut  actus  primus  ad  actum 
secundum 

2'"  Pars,  contra  quam  erravit  Durandus  ponens  Dei  con- 
cursum mediatum  tantum  seu  ad  conservandas  vires  activas, 
non  vero  immediatum  in  singulis  actibus,  communiter  l*"  ex 
Scripturis  asseritur.  — Nam  legimus  (Is.  XXVI,  12):  Do- 
mine... omnia  opera  nostra  operatus  es  nobis.  Unde  frequenter 
operationes  naturae  Deo  tribuuntur  quasi  operanti  in  natura 
V.  g.  (Job.  X,  11):  Pelle  et  carnibus  vestisti  me,  ossibus  et 
nervis  compegisti  me;  et  (Ps.  XVII.  15):  Intonuit  de  coelo 
Dominus  et  altissimus  dedit  vocem  suam : grando  et  carbo- 
nes ignis. 

2°  Specialiter  prob.  — Tria  se  habent  ut  actionis  principia, 


1 — Haec  carptim  in  quaest.  citatis, 

2 — Cf.  C.  G.  III,  69. 

scii,  finis^  agens  et  forma,  sed  ordine  quodam:  nam  primum 
quidem  principium  actionis  est  finis  qui  movet  agentem 
succedit  vero  agens  ; postremum  influens  est  forma  ejus- 
quod  ab  agente  ad  agendum  applicatur.  Atqui  secundum 
triplex  illud  causalitatis  genus  Deus  operatur  in  omni  ope- 
rante. 

a)  Secundum  rationem  finis.  — Id  enim  est  agens  in 
omni  operante  sub  finis  ratione  propter  quod  vel  immediate 
vel  mediate,  secundum  veram  aut  apparentem  similitudinem, 
assequendum  unumquodque  agit.  Atqui  omne  agens  agit 
propter  bonum  quod  est  vel  ipse  Deus,  vel  vera  aut  appa- 
rens divinae  bonitatis  similitudo.  Ergo. 

h)  Secundum  rationem  causae  efficientis.  — Id  agit  effi- 
cienter in  omni  operante,  quod  est  primum  agens,  influens 
esse  cuilibet  rei  et  actioni,  et  applicans  quamlibet  virtutem 
ad  actum.  Atqui  Deus  est  primum  agens  secundum  quod- 
cumque  genus  motuum,  sub  quo  omnia  alia  agentia  tum 
corporalia  tum  spiritualia  sunt  ordinata ; unde  influit  esse 
tum  substantiale  rerum  tum  accidentale  actionum,  quatenus 
esse  illud  sub  communi  ratione  entis,  generum,  et  specie- 
rum,  proprius  est  effectus  Dei,  Esse  subsistentis  et  causae 
universalissimae ; denique  applicat  quamlibet  virtutem  ad 
actum,  quia  nihil  movetur  nisi  ab  alio,  quod  actu  sit,  mo- 
veatur (cf.  Disp.  I,  Q.  unie.  a.  3),  adeo  ut  tandem  in  serie 
motorum  ad  primum  motorem  Deum  devenire  oporteat. 
Ergo. 

c)  Secundnim  rationem  causae  formalis.  — Illud  est  agens 
ratione  causae  formalis  in  omni  agente  quod  dat  formam 
activam  et  eam  in  esse  conservat.  Atqui,  ut  ex  prae- 
ced.  liquet,  Deus  formas  quascumque  ac  agendi  principia  non 
solum  creaturis  elargitur,  sed  et  continuo  in  esse  retinet.. 
Ergo.  ^ 

Facile  jam  intelligitur  quare  in  conci,  dixerimus  Deum 
intime  in  omnibus  operari ; virtus  enim  Dei,  in  qua  caetera 
cuncta  agunt,  ipsum  esse  attingit,  quo  nihil  universalius, 
intimius  et  profundius  h 

Solv.  ohj,  (cont.  2^™  conci.).  — Obj.  1.  — Virtus  sufficiens 
ad  operandum  excludit  cooperationem  alterius  agentis.  Atqui 
virtus  creaturarum  sufficiens  est  ad  actus  saltem  naturales.. 
Ergo  excluditur  cooperatio  divina. 

E/ESp.  D.  M\  .Virtus  sufficiens  omni  ex  parte  excludit 
cooperationem  alterius  agentis,  C ; sufficiens  in  genere  suo 
tantum....  N.  — C.  d.  m\  sufficiens  est  in  ratione  causae  se- 
cundae, C ; ad  exclusionem  agentis  primi,  N.  — Neg.  conseq. 

Obj.  2.  — Una  operatio  non  est  simul  a duobus  operan- 
tibus. Atqui  creatura  realiter  operatur.  Ergo. 

• — Cf.  de  hac  thesi  C.  G.  III,  66-67;  necnon  Ital.  Q.  III,  a.  7. 

Resp.  D.  M:...  a dnobiis  operantibus  ejusdem  ordinis,  C; 
diversi  ordinis,  N.  — C-m.  — conseq. 

Obj.  3.  — Effectus,  qui  totus  est  ab  uno  agente,  non  pro 
ducitur  ab  alio.  Atqui  effectus  caussB  creatse  totus  est  ab 
illa.  Ergo. 

Eesp.  D.  M:  Effectus,  qui  totus  et  totaliter  est  ab  uno 
agente,  non  fit  ab  alio,  C qui  totus,  at  non  totaliter.... 
N.  — C.d.m.  — Nep.  conseq. 

Non  sio  idem  effectus  causas  naturali  et  divinae  virtuti 
attribuitur,  quasi  partim  ab  una,  partim  ab  alia  fiat,  sed 
totus  ab  utraque  est,  sicut  eadem  actio  tota  instrumento  et 
tota  principali  agenti  competit;  alio  tamen  et  alio  modo: 
nam  cum  in  singulis  effectibus  detur  esse  sub  aliqua  deter- 
minatione, esse  quidem  primae  causae  respondet;  perfectiones 
vero,  quae  esse  determinant^  particularibus  agentibus,  in 
quibus  actio  primi  agentis  quodammodo  determinatur,  con- 
veniunt b 


ARTICULUS  V. 

De  concordia  actionis  Providentiae  cum  contingentia  et 
libertate  creata. 

Postremo  loco  solvendum  offertur  agitatissimum  proble- 
ma quod  jam  superius  loquendo  de  scientia  et  voluntate 
divina  remote  tetigimus,  nunc  vero  formalius  enondandum 
est.  Dubito  num  ulla  scholarum  controversia  eadem,  qua 
praesens  quaestio,  vi  et  acrimonia  mentes  unquam  exercuerit 
atque  turbaverit. 

l'’  Recenseantur  variae  opiniones. 

a)  Schola  Molinistica.,  cui  adhaerent  non  solum  auctores 
S.  J.,  verum  etiam  inter  modernos  alii  non  pauci,  haec  ad 
propositum  docet:  nempe  Deum,  ex  praenoto  per  scientiam 
mediam  liberae  voluntatis  actu  sub  variis  conditionibus  in 
quibus  homo  constitui  possit,  praebere  voluntati  concursum^ 
ut  aiunt,  de  se  indifferentem,  quem  voluntas  modo  praeviso 
determinat,  quique  per  hoc  ipsum  concursus  simultaneus  in 
actu  secundo  evadit:  cf.  Suarez  (Metaphys.  Disp.  XXII, 
Sect.  ^)^Mazzella  (de  Gratia,  Disp.  1,  a.  7),  etc.  Unde  haec 
schola  asseverat  se,  prae  qualibet  alia,  sarta  tectaque  liber- 
tatis creatae  jura  servare. 

b)  Banneziana  divinis  juribus  sollicitior,  rejecta 

scientia  media,  profitetur  praedet  er  minationem  seu  praemo 
tionem  physicam  voluntatis  ad  actum,  ita  ut  geminum  Dei 
influxum  admittat:  unum  in  ratione  qualitatis  vel 

impressionis  transeuntis  qua  impellatur  et  determinetur 

' - C.  G.  1.  III,  c.  70. 

voluntas  ut  de  nativa  sua  indifferentia  exeat,  alium  simul- 
tanezim  in  singulis  actibus  quos  jam  voluntas  determinate 
vult:  quare,  dum  influxus  iste  directe  in  actum  cadit,  ille 
seu  praevius  directe  potentiam  attingit.  Ut  vero  praemotio 
nistae  ab  accusatione  de  perimendo  libero  arbitrio  sese  expe- 
diant, aiunt  Deum  taliter  voluntatem  determinare  ut  liberae 
ejus  indoli  sese  accommodet  ideoque  ipsam  sinat  libere  mo- 
veri: cf.  Billuart  (de  Deo,  Diss.  VITI),  Zigliara  (Sum.  phil., 
Theol.  natur.)  Buonpensiere,  Comm.,  etc. 

c)  Tertia,  ut  notum  est,  numeratur  schola,  scii.  Cojeta- 
no  thomistica^  quae,  dum  ex  una  parte  respuit  scientiam 
mediam  neque  ex  alia  consentit  praedeterminationi  physi- 
cae, verum  tota  est  in  adstruendo  solo  cooperativo  influxu 
sub  ratione  intimae  et  efficacissimae  motionis  qua  Deus  in 
eodem  instanti  temporis  et  naturae  voluntati  agenti  coagere 
dicitur;  et  in  hac  sententia,  nisi  nos  nostrum  fallat  judi- 
cium, simul  optime  consulitur  tum  dignitati  primae  causae 
tum  voluntatis  libertati. 

l*"  Etsi  jam  nonnulla  de  libero  arbitrio  obiter  protuleri- 
mus, juverit  tamen  accuratiorem  ejus  notitiam  compendio 
heic  praemittere. 

a)  Voluntas  est  boni;  bonum  autem  importat  vel  finem 
vel  ea  quae  sunt  ad  finem.  Idcirco  inquantum  voluntas 
primo  afficitur  inchoata  inclinatione  circa  finem^  secundo 
vero  in  ipsum  tanquam  in  terminum  tendit,  et  tertio  in 
eodem  vel  intentionaliter  vel  realiter  habito  quiescit,  tres 
distinguuntur  actus  eliciti,  nempe  voluntas^  intentio  et  frui- 
tio sive  imperfecta  sive  perfecta;  quatenus  vero  vis  volitiva 
respicit  media  ad  finem  quae  sibi  placent,  at  quorum  unum 
alteri  ex  consilio  praefert,  executioni  mandandum,  tres  alii 
actus  eliciti  accipiuntur,  scii,  consensus^  electio  et  usus  fI-II% 
QQ.  VIII.  XVI). 

h)  Ad  mentem  S.  Thomae,  liberum  arbitrium  definiri 
poterit:  voluntas  electiva  in  his  quae  sunt  ad  finem  ex  ju- 
dicio practico  rationis  cujus  potestatem  habet.  Qua  in  descri- 
ptione plura  secernantur,  videl:  facultas  liberi  arbitrii  quae 
non  est  aliud  quam  ipsa  voluntas  secundum  eligendi  vim; 
actus  proprius  hujus  facultatis  seu  electio,  pertinens  quidem 
originaliter  ad  rationem  judicantem,  principaliter  tamen 
et  completive  ad  voluntatem  acceptantem  bonum  sibi  pro- 
positum; objectum  materiale  actus,  consistens  in  iis  quae 
sunt  ad  finem ; obiectum  formale^  quod  est  bonum  practico 
rationis  judicio  definitum;  tandem  formalissima  libertatis 
ratio  in  eo  posita  quod  voluntas  potestatem  dominativani 
habeat  in  judicium  illud  rationis.  Nam  voluntatis  determi- 
natio formatur  ultimo  mentis  judicio  de  re  operabili.  Atqui, 
cum  nullum  sit  particulare  bonum  cujus  oppositum  nequeat 
sub  alio  respectu  velut  bonum  et  conveniens  considerari. 

voluntas,  cujus  est  intellectum  ad  actum  movere,  efficere 
potest  ut  cogitatio  de  uno  ad  aliud  divertat;  unde  ab  ea 
radicitus  pendet  quod  prasdictum  judicium  sit  necne  ulti- 
mum definitivo  electionis  assensu  b 

c)  Ex  bis  colligitur  tres  potissimum  conditiones  ad  libe- 
rum arbitrium  requiri:  l""  est  activitas  potentiae,  cum  ei 
secundum  Sacras  Litteras  et  loquendi  usum  tribuatur  agere 
nobiliori  sensu  vitae  et  suimotionis;  2""  est  indi  ferentia  seu 
agentis  independentia  a determinatione  alterius:  quae  con- 
ditio infert  imperfectionem  ex  parte  rerum  libero  arbitrto 
subjectarum,  at  absolutam  et  universalem  quamdam  actua- 
litatem  agentis ; S'"  alteri  affinis  et  fundamentalis  conditio 
ponitur  eminentia  quaedam  dominativa  qua  voluntas  inde- 
terminate se  habeat  tum  ad  varias  actiones,  tum  ad  exer- 
cendas vel  non  exercendas  illas  sive  simpliciter  sive  in  tali 
specie.  ^ 

3°  His  praemissis,  conabimur  pro  viribus  Angelici  doctri- 
nam duabus  conclusionibus  ingenuo  sensu  pandere,  quin 
tamen  obliviscamur  operationem  Dei,  ex  parte  Dei  ipsius 
deitati  identicam,  longe  excedere  quamlibet  operationem 
creatam,  nec  ideo  licere  illam  humano  ingenio  adaequate 
metiri. 

Conclusio  - Actio  divix.?:  providentiae  in  creaturis 

LIBERIS  IXTELLIGENDA  EST  PER  MODUM  INTIMA  AC  DE  SE  EFFI- 
CACIS COOPERATIONIS,  QU^  MEDIA  SISTAT  INTER  PR/EDETERMINA- 
TIONEM  PHYSICAM  ET  CONCURSUM  INDIFFERENTEM  SC3ENTUE  MEDl^ 
INNIXUM.  — Haud  obscure  favet  Catechismus  Trid.  praec.  art. 
citatus:  quem  Catechismum  notetur  fuisse  tum  a Pio  V 
tum  a Gregorio  XIII  approbatum  et  ab  universa  Ecclesia 
receptum  ut  genuinam  Cone.  Trid.  interpretationem. 

Conclusio  probanda  est  primum  directe^  postea  indirecte 
per  exclusionem  oppositarum  sententiarum. 

Proh,  directe. 

l"*  Plura  sunt  Scripturae  eloquia  quae,  sensu  obvio  et  for- 
mali accepta,  praestitutae  doctrinae  suffragantur;  pauca  seli- 
gam, relictis  aliis  quae  proprius  efficaciam  gratiae  promunt. 
— (Esth.  XIII,  9)  perhibetur  Hardochaeus  Deum  orans  ut 
immutet  cor  regis  Assueri  Judaeis  infensi:  Domine,  rex 
omnipotens,  in  ditione  enim  tua  cuncta  sunt  po.sita,  et  non 
est  qui  pos.sit  tuae  resistere  voluntati,  .n  decreveris  salvare 
Israel.  Et  (XIY,  12-13)  non  alia  voce  Esther  idipsum  petit; 
Domine,  rex  deorum  et  universae  pote.statis....  transfer  cor 
illius  in  odium  hostis  no.stri.  Unde  (XV,  11)  describitur  pre- 

^ — Cf,  I,  Q.  LTi^XXIII;  — Bellarm,  de  Gr.  et  lib.  arb.  1.  III,  c.  8;  — 
Card.  Pecci,  L’  Accad.  Rom.  di  S.  Tom.  Vol  IX,  p.  86  et  sqq;  — necnon 
Ep.  Encycl.  Libertas  Leonis  XIII. 

^ — Cf.  Em.  Satolli,  De  oper.  div.,  Disp.  V,  lect.  3. 

ciim  effectus;  Convertitque  Deus  spiritum  regis  in  mansue- 
tudinem. Quibus  verbis  infallibilitas  eventus  ad  summam 
efficaciam  divinae  actionis  refertur,  prout  notavit  Aug.  (I  ad 
Bonif.  c.  20)  « Cor  regis....  occultissima  et  efficacissima  po- 
testate convertit  et  transtulit  de  indignatione  ad  lenita- 
tem ».  — (Prov.  XXI,  1)  cor  regis  in  manu  Dei  assimilatur 
divisionibus  aquarum  in  manu  hortulani:  Sicut  divisiones 
aquarum,  ita  cor  regis  in  manu  Domini:  quocumque  volue- 
rit^ inclinahit  illud.  Accedit  (Eccli.  XXXIII,  13-14)  exem- 
plum luti  in  manu  figuli,  cui  homo  respectu  Dei  compa- 
ratur. Ergo. 

2"  Inter  Patres  quanta  sit  S.  Augustini  auctoritas,  cui  S. 
Thomas  mira  quadam  veritatis  cognatione  associus  est, 
nemo  est  qui  ignoret.  Porro  Hipponensis  Doctor  in  pleris- 
que  scriptorum  suorum  locis  evidenter  tuetur  efficaciam  in- 
trinsecam divinae  operationis,  adeo  ut  ipse  Molina  (Q.  XXIII 
in  I P.  Disp.  1)  sat  clare  id  agnoverit.  — a)  Sane  (1.  de 
Grat.  Ch.,  XXIY)  scribit  Aug:  « Legant  ergo  et  intelli- 
gant....  non  lege  atque  doctrina  insonante  forinsecus,  sed 
interna  et  occulta,  mirabili  ac  ineffabili  potestate  operari 
Deum  in  cordibus  hominum  non  solum  veras  revelationes, 
sed  bonas  etiam  voluntates».  Iterum  (de  Gr.  et  lib. arb.XXI): 
« Agit  Omnipotens  in  cordibus  hominum  etiam  motum  vo- 
luntatis eorum.,  ut  per  eos  agat  quod  per  eos  agere  ipse 
voluerit  ».  Et  (de  Corr.  et  Gr.,  XIV):  « Sine  dubio  (habet 
Deus)  humanorum  cordium  quo  placet  inclinandorum  omni- 
potentissimam  potestatem  ».  Immo  (ibid.):  « Alagis  habet  in 
potestate  voluntates  hominum  quam  ipsi  suas  ».  Ubi  palam 
est  efficaciam  divinae  actionis  ah  intrinseco  seu  ab  omnipo- 
tentia divina  desumi,  non  autem  a praeviso  humanae  volun- 
tatis consensu,  ita  ut  actus  libei\  qua  talis,  magis  subesse 
asseratur  potestati  Dei  quam  ipsi  hominum  arbitrio.  — b) 
Addamus  quod  juxta  S.  Augustinum  quaestio  de  componenda 
actione  Dei  cum  humana  libertate  « est  ad  discernendum 
difficilis  » (de  Gr.  Ch.  XLVII),  et  licet  utrumque  verum 
sit,  nempe  Deum  efficaciter  agere  et  hominem  liberum 
manere,  tamen  « intellectu  hoc  penetrare  pauci  valent  » 
(1.  2 cont.  Litt.  Petiliani  c.  84):  quae  quidem  difficultas  in 
systemate  Molinae  penitus  evanesceret. 

3°  De  traditione  scholastica  quid  dicam?  Praetermissis 
antiquis  Doctoribus.  a Thomassino  ^ commemoratis,  inter 
quos  Alb.  Magnus,  Doct.  Universalis  et  S.  Thomae  magister, 
•et  Alex.  Halensis,  Doct.,  Irrefragabilis  ac  S.  Bonaventurae 
antecessor,  quique  nec  verbum  quidem  sive  de  scientia  me- 
dia sive  de  praedeterminatione  physica  fecerunt,  statim  de- 


— Memoires  siir  la  Grdce,  2e  Mem.  — Cf.  Satolli,  Vol.  III,  pp.  143-146. 


Teniamiis  ad  laudata  illa  Domiuicaua9  et  Franciscanae  familiae 
lumina,  scii.  Angelicum  et  Seraphicum  Doctorem. 

a)  Suasum  nobis  est  imprimis  Thomam  efficacem  ex 
sese  Dei  operationem  docere,  quin  physicae  praedetermina- 
tioni  voluntatis  ullatenus  patrocinetur.  — Utriusque  formula 
palam  continetur  sequentibus  verbis  (C.  G.  I,  68):  « Domi- 
nium autem  quod  habet  voluntas  supra  suos  actus,  per 
quod  in  ejus  est  potestate  velle  vel  non  velle,  excludit  de- 
terminationem virtutis  ad  unum  et  violentiam  causae  exte- 
rius agentis;  non  autem  excludit  influentiam  superioris  cau- 
sae^ a qua  est  ei  esse  et  operari  ».  — Juxta  S.  Doctorem 
(hic  I,  Q.  XXII,  a.  4 ad  3)  « modus  contingentiae  et  neces- 
sitatis cadit  sub  provisione  Dei,  qui  est  universalis  provisor 
totius  entis  »;  quod  quidem  frequenter  habet,  puta  (in  I 
Periherm.  1.  19;  VI  Metaphys,  1.  5;  I,  Q.  XIX,  a.  8).  Hoc 
vero  intelligendum  esse  non  solum  de  causalitate  mediata 
in  virtutem,  sed  de  immediata  in  actum  ipsum  patet,  tum 
quia  agitur  de  modo  contingentiae  formali  ter  sumpto,  tum 
quia  diserte  Auctor  id  asserit  (C.  G.  III,  89)  ubi  demonstrat 
Deum,  in  cujus  virtute  voluntas  agit,  causam  in  nobis  esse 
« non  solum  voluntatis  sed  etiam  volendi,  » et  {ihid.  c.  91) 
ubi  ait:  « Electiones  et  voluntatum  motus  immediate  a Deo 
disponuntur  »;  non  ergo  mediante  tantum  potentia  contin- 
genti, vel  praevisione  actus.  (Juid  clarius  contra 
— Aliunde  vero  centies  repetit  voluntatem  a Deo  non  deter- 
minari h Ita  (C.  G.  III,  90)  referens  verba  Damasceni  (II 
de  Orth.  Fid.  c.  30):  « Ea  quae  sunt  in  nobis  Deus  praenoscit, 
sed  non  praedeterminat  »,  de  illis  concludit:  « Exponenda 
sunt,  ita  ut  intelligatur  ea  quae  sunt  in  nobis  divinae  pro- 
videntiae determinationi  non  esse  subjecta,  quasi  ab  ea  ne- 
cessitatem accipientia.  » (I,  Q.  XIV,  a.  13  ad  3)  negat  ex 
Dei  scientia  liberorum  actuum  importari  objective  « aliquam 
dispositionem  subjecto’  inhaerentem  »,  quia  secus  induceretur 
agendi  necessitas.  Quid  clarius  contra  Praemotionistasf  — 
Caeterum  ex  ipsis  Thomae  principiis  res  inferius  agetur. 

h)  Angelico  concinit  Seraphicus  Doctor  S.  Bonaventura, 
coaevus  ejus  et  amicus.  Hic  enim  (Brevil.  I.  9)  docet: 
« Quia  vero  (divina  voluntas)  nullo  modo  potest  carere  vir- 
tute, ideo  non  tantum  est  efficax,  verum  etiam  fons  et  origo 
totius  efficaciae.-.,  quia  efficacissima  est,  nullo  modo  potest 
aliquis  aliquid  efficere,  nisi  ipsa  cooperante  et  cbefficiente.... 
et  sic  cooperatur  rebus,  quas  creavit,  ut  tamen  eas  agere 
proprios  motus  sinat.  » Alibi  (1  Sent.  D.  45,  a.  2,  q.  2): 
« Xecesse  est  quod  ipsa  sit  causa  immediata  in  omni  actione 
et  re.  » Et  (2  Sent.  D.  14,  P.  1,  a.  3,  q.  3):  « In  omni  ope- 
ratione Deus  operatur  intime  et  immediate.  » Tandem 

^ — Cf.  Lesserteur,  6’.  Thomas  et  le  Thoniisme. 

(2  Sent.  D.  37,  a.  1,  q.  1):  « Quia  Deus  est  causa  primordia- 
lissima, ideo  est  influentiae  maximae  in  causas  secundas,  et 
adeo  magnae  influentiae  ut  nec  modicum  seu  quantumcumque 
parum^  dum  tamen  aliquo  modo  sit  ens,  procedat  ab  aliqua 
causa  creata,  nisi  cooperante  divina  potentia  ». 

c)  Notatu  dignum  est  theologos  posteriores  qui  vel  Cone. 
Trid.  praecesserunt  vel  eidem  adstiterunt  ita,  prout  refert 
erudit.  Thomassinus  (op.  cit.).  explicuisse  efficaciam  divina- 
rum operationum  ut  neque  ad  scientiam  mediam  neque  ad 
praedeterminationem  physicam  recurrere  visi  sint.  Inter  illos 
eminet  Card.  Cajetanus^  Dominicanae  sobolis  decus,  quem 
fidelissimum  thomisticae  sapientiae  haeredem  ac  Summae 
theologicae  expositorem  singulari  laude  insignivit  Leo  XIII 
fEp.  ad  Card.  de  Luca),  vocans  eum  et  Silv.  Ferrariensem  ^ 
clarissimos  interpretes,  per  quorum  lucubrationes  « tanquam 
per  uberes  rivulos  tanti  viri  (S.  Thomae)  doctrina  decurrit  ». 
Porro  Cajetanus,  cui  eodem  aevo  scribens  ad  verbum  fere 
consentit  laud.  Ferrariensis  (m  C.  G.  I,  67),  haec  edocet 
(in  I,  Q.  XIV,  a.  13):  « Motio  causae  prioris  modificatur  in 
causa  secunda  secundum  modum  ipsius  causae  secundae....  et 
quoniam  prius  natura  modificatur  quam  impellat  ad  moven- 
dum, motio  illa  jam  modificata  ad  causam  contingentem 
movebit  secundam  ad  movendum  non  necessario,  sed  con- 
tingenter  ».  Et  (in  Q.  XIX,  a.  8):  « Dupliciter  contingit 
causam  secundam  moveri  a prima:  uno  modo  motione  prae- 
cia propriae  actioni,  sicut  baculus  movet  lapidem  motus  a 
manu;  alio  modo  motione  cooperativa  intrinsece  propriae 
actioni  »,  quam  distinctionem  jam  (Q.  XIV,  a.  13)  praepo- 
suerat, et  subdit  hoc  tantum,  i.  e.  causam  primam  intime 
cooperari  electionibus  et  motibus  contingentibus,  exigi  et 
sufficere,  quin  necessaria  sit  praevia  motio.  Poteratne  acutus 
ille  thomista  directius  Praemotionismum  ferire?  At  vero 
nec  minus  distat  a systemate  scientiae  mediae,  ad  quam  nul- 
libi his  in  quaestionibus  recurrit.  — Hanc  genuini  thomismi 
catenam,  extremarum  sententiarum  vi  longius  interruptam 
(omitto  systemata  Bellarmini,  Thomassini,  aliorumque  prae- 
sertim Augustiniensium  plus  minusve  ad  veritatem  acce- 
dentia), resumpserunt  aetate  nostra  clarissimi  viri  Pecci  ^ 
Leonis  XIII  frater,  Satolli^  et  Lorenzelli  h de  rebus  tho- 
misticis  tam  bene  meriti;  quos  nuperrime  sequuntur  Lepi- 
cier,  Crosta,  lanssens,  Lottini,  0.  P.,  etc. 

d)  Adjungere  fas  est  propugnatoribus  divinae  motionis 
intrinsece  efficacis  celebres  philosophos  Bossuetium  et  L.  de 


' — Hic,  inter  alia,  commentatus  est  Sum.  cont.  Gentiles. 

- — Opusc.  S.  Tovimaso  circa  1’ influsso  divino  e la  sciema  mezza. 
3 — Oe  operationibus  divinis  et  de  Gratia  Cristi  passim. 

^ — UAccoid.  Ro;  Vol.  VIII,  pp.  59-69. 


I.  ART.  V. 


'2HU 


Maistre:  quorum  primus  (Tr.  da  lihre  arbitrej  \ rejecta 
scientia  media,  ex  ipsis  S.  Thomse  principiis  de  omnipo- 
tentia Dei  ejusque  induentia  in  omnes  entis  modos  summam 
etdcaciam  ejus  operationis  probat  ac  vindicat,  verbotenus 
tantum  praemotionem  inducens;  alter  vero  (Consid.  sur  Ia 
France^  c.  1)  pulcherrime  libertatem  hominis  sub  potentis- 
sima  Dei  manu  describit. 

e)  Historia  constat  per  trium  jam  saeculorum  spatium 
adversas  scholas,  Molinisticam  et  Bannezianam,  neglectis 
Cajetani  commentariis  qui  earum  ortum  antecesserat,  sub 
eodem  D.  Thomse  et  SS.  Litterarum  invocato  suffragio  acri- 
ter inter  se  decertasse.  Nonne  id  nobis  convincens  admodum 
argumentum  praebet,  neque  in  una  neque  in  altera  extrema 
hypothesi,  sed  in  media  via  veritatem  morari? 

F Rationibus  nunc  explorandum  est  an  et  quomodo  doc- 
trina nostra  stare  queat. 

Ad  i"“‘  quod  attinet,  tria  rationum  momenta  velut  de- 
monstratio quia  suppetunt.  — n i Causa  actualissima,  prae- 
habens  eminenter  quidquid  perfectionis  est  in  causis  neces- 
sariis et  contingentibus,  ex  quo  sortiatur  ut  sit  prima  con- 
tingentiae  radix,  dici  debet  directe  productiva,  sub  ratione 
causae  primae,  actuum  contingentium  ac  liberorum.  Atqui 
hujusmodi  est  Deus  (cf.  Disp.  Y,  Q.  I,  a.  8).  Ergo.  Min.  conf. 
ex  verbis  S.  Thomae  (1  Periherm.  lect.  19):  « Voluntas  di- 
vina est  intelligenda  ut  extra  ordinem  entium  existens,  velnt 
causa  quaedam  profundens  totum  ens  et  omnes  ejus  differentias: 
.sunt  autem  diderentiae  entis,  posssibile  et  necessarium;  et 
ideo  ex  ipsa  voluntate  divina  origdnantur  necessitas  et  con- 
tingentia in  rebus,  et  distinctio  ?itriusque  secundum  rationem 
proximarum  causarum.  » etc.  — b)  Praeterea  ille,  ipseque  so- 
lus, motor  est  naturalis  et  efficax  alicujus  virtutis  secundum 
proprium  modum  ejus,  qui  auctor  illius  existat:  a quo  enim 
procedit  esse,  pronum  est  ut  sit  ipsum  operari.  Atqui  Deus 
est  auctor  voluntatis  liberae,  sicut  et  animae  rationalis.  Ergo 
efficere  potest  actum  liberum,  quin  egeat  prae  visione  consen- 
sus aut  praevia  potentiae  determinatione  -.  — c)  Sane,  ut  ex 
dictis  liquet,  postulat  causae  primae  dignitas,  amplitudo  et 
efficacia  ut  sit  per  se  primo  ac  immediate  effectrix  contin- 
gentiae  et  libertatis.  Atqui  hoc  incompossibile  videtur  cum 
oppositis  systematibus  quae  praerequirunt  ad  cooperationem 
divinam  dispositionem  subjecti,  sub  qua  istud  amplius  con- 
tingens non  sit,  nempe  vel  conditionem  praevisi  consensus 
vel  praeviam  voluntatis  determinationem.  Ergo 

Quod  spectat  ad  2”"^  scii,  quomodo  Deus  humanae  volun- 

1 — Cf.  quoque  Uisc.  sar  Vhist.  aniv..  3.“  P.  oh.  8. 

2 — Cf.  I-IIiv  Q.  IX,  a.  6. 

^ — Cf.  Card.  Satolli,  De  op.  div.  Disp.  II,  lect.  3. 

tatis  motui  efficaciter  cooperetur,  esto  sequens  processus, 
quo  principia  superius  jacta  (art.  praec.)  ad  creaturam  libe- 
ram applicanda  veniunt. 

Ex  ibi  dissertatis  constat  Deum  operari  in  omni  operante, 
in  quantum  omnis  operatio  est  ens  a primo  ente  et  actio  a 
primo  movente  procedens : idcirco  Deus  totum  id  quod  en- 
tis est  in  actu  voluntatis  influit,  eam  ad  agendum  appli 
cando  movendoque.  Atqui  licPC  applicatio,  quam  prsemotio- 
nistm  perperam,  juxta  nos.  prsedeterminationis  sensu  intel- 
ligunt,  niliil  aliud  esse  videtur  quam  ipsa  efficax  Dei  ope- 
ratio, prout  sub  ea  eodem  momento  incipit  voluntas  libere 
se  agere,  quaeque  universalius  motio  nuncupatur,  quin  li- 
bertas ullum  exinde  detrimentum  capiat.  — E/Cvera  in  vo- 
luntatis actu  duo  distinguas  velim:  unum  ex  parte  objecti 
quod  est  specificatio,  aliud  ex  parte  subjecti  quod  est  exer- 
citium. 

a)  (-,)uod  enim  actus  voluntarius  talis  sit  et  non  alius,  ex 
objecto  intellectu  apprehenso  et  voluntati  sub  specie  con- 
venientis boni  proposito  dependet.  Illud  autem  objectum 
specificativiim  aut  est  bonum  perfectum  secundum  rationem 
beatitudinis  in  communi  cum  iis  quas  ad  ipsam  necessarium 
respectum  produnt,  aut  bonum  particulare  cujus  vel  desit 
vel  non  percipiatur  necessaria  connexio  cum  beatitiidine.  — - 
Bonum  quidem  perfectum,  semel  ac  actu  praesens  in  exerci- 
tio voluntatis  constituatur,  cum  sit  hujus  potentiae  conna- 
turale  objectum,  se  habens  in  operativis  sicut  prima  prin- 
cipia in  speculativis,  non  potest  non  trahere  voluntatis  as- 
sensum: quo  sensu  Deus,  naturae  auctor,  necessario  volun- 
tatem ad  bonum  inclinat.  — Verum  bona  particularia  talia 
sunt  ut  nullum  ratione  bonum  et  conveniens  judicetur, 
cujus  oppositum  nequeat  et  ipsum,  alio  sub  respectu,  tan- 
quam  bonum  et  conveniens  considerari.  Quapropter,  licet 
Deus  externo  internoque  influxu  efficere  valeat  ut  de  illis 
bonis  infallibiliter  sequatur  ultimum  practicae  rationis  ju- 
dicium quod  suae  Providentiae  congruat,  tamen,  dum  in  co- 
gitatione unius  sub  aliquo  praehabito  generaliori  principio 
in  promptu  sit  cogitatio  alterius,  de  nullo  particulari  judi- 
cium profertur  necessarium,  et  quoadusque  judicium  ratio- 
nis indifferens  et  liberum  maneat  ab  aliena  determinatione, 
impossibile  est  voluntatem  non  libere  velle.  Sic  igitur  objec- 
tiim.  coagente  Deo,  formali  quadam  efficientia  voluntatem 
movet,  non  tamen  necessitat,  praeter  bonum  commune  alia- 
que ei  manifeste  connexa  ac  praeter  Deum  ipsum  in  quo 
immediate  viso  beatitudo  concrete  insidet. 

b)  Quantum  vero  ad  exercitium  actus,  necesse  est  a Deo 
voluntatem  moveri,  quin  tamen  ullatenus  necessitetur.  — 
Profecto  voluntas  facultate  gaudet  seipsam  movendi,  et,  quia' 
finis  est  qui  primum  agens  ad  agendum  provocat,  statim 

ac  in  actu  jam  constituta  sit  per  volitionem  finis,  seipsam 
ad  eligenda  media  determinat  libero  rationis  consilio  atque 
judicio.  Porro,  supposito  quod  sint  pLures  fines  particulares 
sibi  subordinati,  ad  unum  finem  volendum  voluntas  non 
graditur  nisi  per  discursum  ex  aliquo  superiori  fine  actu 
volito:  qua  quidem  in  serie  nequit  processus  in  infinitum 
abire.  Quocirca  deveniendum  est  ad  primum  motum  intel- 
lectus Immediate  a Deo  excitatum  circa  bonum  commune, 
sive  explicite,  sive  implicite  in  aliquo  ?fine  particulari  pro- 
positum: cujus  communis  boni  naturalis  volitio  se  habet 
velut  principium,  ex  quo  voluntas  jam  in  actu  seipsam  de- 
liberata ratione  et  cooperante  E^eo  reducit  ad  eligendum 
bonum  aliquod  particulare.  Haec  conformia  sunt  verbis  S. 
Doctoris  Q.  IX,  a.  6 ad  3)  « Deus  movet  volunta- 

tem hominis,  sicut  universalis  motor,  ad  universale  objec- 
tum voluntatis,  quod  est  bonum;  et  sine  hac  universali  mo- 
tione homo  non  potest  aliquid  velle;  sed  homo  per  rationem 
determinat  se  ad  volendum  hoc  vel  illud  quod  est  vere  bo- 
num vel  apparens  bonum.  » Concludamus  igitur  cum  eodem 
Angelico  (de  Malo,  Q.  VI,  art.  un.  ad  3):  Deus  movet 
quidem  voluntatem  propter. efficaciam  virtutis 

moventis  quae  deficere  non  potest;  sed  propter  naturam  vo- 
luntatis motae,  quae  indifferenter  se  habet  ad  diversa,  non 
inducitur  necessitas,  sed  manet  libertas  » 

Proh,  conci,  indirecte  seu  per  exclusionem  oppositarum 
sententiarum, 

1’  Molinismus  rejicitur.  — Nam  a)  ante  omnia  systema 
istud  fundamenti  ruina  labitur:  siquidem  praecipue  innixum 
est  scientiae  mediae,  quam  proprio  loco  demonstrasse  puta- 
mus nec  rerum  naturae  et  divini  intellectus  perfectioni,  nec 
menti  Angelici  Praeceptoris  consonare.  — h)  Praeterea  offen- 
dit independentiam  divinae  volicntatis,  eo  quod  secundum 
hanc  h3^pothesim  terminus  quidam  extraneus,  scii,  praevisus 
humanae  voluntatis  consensus,  divinum  velle  aut  determi- 
naret aut  quomodocumque  ad  agendum  sollicitaret  atque 
provocaret.  — cj  Amplius,  derogat  dignitati  et  efficaciae  ab- 
solutissimae divinae  operationis,  cujus  amplitudo  restringitur, 
quaque  velut  indifferens  et  flexibile  quiddam  a liberi  arbi- 
trii usu  et  lubitu  pendere  ponitur.  Neque  dicatur  Deum  ip- 
sum id  statuisse,  videl.  ut  actio  sua  efficaciam  sortiretur  ab 
extrinseca  conditione  humani  consensus:  prima  quippe  su- 
premaque causa  nequit  jura  propria  in  favorem  causae  se- 
cundae abdicare,  d)  — Demum  hoc  in  s^^stemate  Molinistico 

^ — Cf.  Cajet,  in  h.  queest.  aa.  4 et  6. 

2 — Cf.  de  Malo.  Q.  cit;  I-IIas  QQ.  IX-X;  de  Ver.  QQ.  XXII-XXIV; 
C.  G-.  II.  62;  — Satolli,  De  on.  dh\  Disp.  V,  lect.  3;  — DAccad.  Rom.  di  S. 
Torn.  Vol.  IV. 

displicet,  quod  Dei  actio  vocetur  concursus,  Deus  autem 
agens  causa  _partiaUs,  ac  si  esset  ejusdem  ordinis  cum  cau- 
sis secundis : saltem  lue  voces  ambiguae  sunt,  eisque  praefe- 
ribiles  aliae  quas  adbibet  S.  Thomas,  ut  motio,  influxus,  ope- 
ratio primae  causae  influentis  modo  suo  totum  etiPectum. 

2'"  Bannezianismus  aeque  improbatur.  — a)  Et  sane,  quam 
aliena  sit  haec  opinandi  ratio  ab  Angelici  doctrina  ex  dictis 
compertum  est.  Xec  unquam,  ad  explicandam  actionem  divi- 
nam S.  Doctor  utitur  verbis  praemotionis  aut  praedetermi- 
nationis,  verum  mavult  dicere  Deum  operari  in  omni  ope- 
rante, quod  est  cuique  agenti  cooperari.  — b)  Immo  praede- 
terminatio  phj^sica,  judicio  nostro,  inexplicabilem  reddit  con- 
ceptum humanae  libertatis  sub  movente  Deo.  Liberae  enim 
voluntatis  dos  et  nobilitas  propria  est  seipsam  determinare 
pro  sua  indifferentia  activa.  Atqui,  docentibus  ipsis  praemo- 
tionistis,  in  id  praecise  datur  praedeterminatio  ut  voluntas, 
sublata  indifferentia,  ad,  agendum  determinetur  a Deo.  Ergo 
non  sine  contradictione  ponitur  quod  simul  voluntas  seip- 
sam determinet.  — c)  Eursus,  illa  potentia  non  est  libera  qu«, 
antequam  agat,  jam  secundum  se  dicit  inevitabilem  ordinem 
ad  actum.  Atqui  voluntas  sub  influxu  praedeterminante  im- 
pressionem accipit,  qua  inducitur  necessaria  connexio  poten- 
tiae cum  actu.  Ergo. 

Merito  itaque  repudiabuntur  ambae  sententiae,  quarum 
una  (notat  Satolli)  admittit  praedeterminationem  scientia?  et 
voluntatis  Dei  ab  humanae  voluntatis  consensu,  altera  vero 
ponit  praeder  minationem  humanae  voluntatis  a Deo,  quaeque, 
dum  vicissim  validis  rationibus  se  impugnant,  mutuae  fal- 
sitatis  argumentum  praebent. 

C'oilclll«iiio  2'^.  — Vis  ET  CERTITUDO  PrOVIDEXTI*E  DIVIX.E 
XEQUAQUAM  LIBERTATEM  HUMANA.  VOLUXTATIS  OFFEXDIT. 

Conclusio  haec,  quam  passim  jam  attigimus,  praerequirit 
distinctionem  inter  necessitatem  et  in  fal  Ubii  it  at  em  alicujus 
actus.  Eejecta  autem  necessitate  determinativa  potentiae  ad 
actum,  contendimus  infallibili tatem,  qua  regitur  commu- 
nis ordo  divinae  Providentiae,  quaeque  importat  eventum 
provisum  de  facto  contingere,  minime  offlcere  libertati  hu- 
manae. 

Prob.  1°  ex  efficacia  divini  influxus,  ad  quam  S.  Thomas 
perpetuo  hac  in  re  confugit.  — Causa  enim  efflcacissima 
non  solum  influit  in  ipsum  effectum,  sed  etiam  in  modum 
effectus.  Atqui  divina  causalitas  summum  tenet  efflcaciae  gra- 
dum. Ergo  non  solum  contingentia  producit,  verum  quoque 

^ — Cf.  Card.  Pecci,  Opusc.  cit.\  ubi  notat  vocem  praedeterminatio  bis 
adhiberi  a S.  Thoma,  verum  nonnisi  ad  sig-nificandum  praeexistentem  fu- 
turi rationem  in  mente  divina. 

ipsum  contingenfcise  modum,  ita  ut  non  possit  contingenter 
non  evenire  quod  Deus  ita  fieri  disposuerit  (I.  Q.  XXII, 
a.  I . — Unde  ait  S.  Doctor  (I,  Q.  CY.  a 4 ad  1):  « Deus 
movendo  voluntatem....  dat  ei  eju.^  propriam  inclinationem.  » 
Et  C.  G.  III.  148);  « Ejus  ergo  auxilium  non  excludit  a 
nobis  actum  voluntatis,  sed  ipsoim  praecipue  in  nohis  facit.  » 

•2'^  Ex  unirersalitate  divinae  actionis.  - Causa  prima  ae- 
quiparanda  non  est  causis  particularibus  ad  unum  actionum 
genus  determinatis,  verum  universalissima  gaudet  potestate 
cui  omnia  in  omnibus  obsequuntur,  ita  ut,  si  libuerit,  prae- 
sto sub  se  habeat  infinita  pene  adminicula  cum  interna  tum 
externa,  scii,  objectum  congruum,  phantasiam,  sensus  delec- 
tationem, hortationes,  exempla,  correptiones,  timores  alia- 
que id  genus  quibus  voluntas  suaviter  inclinata,  intrinsecus 
cooperante  Deo,  in  actum  prodeat  h Atqui  quod  voluntas 
infallihiliter  de  facto  operetur,  dummodo  non  determinetuiq 
nihil  libertati  nocet:  potestne  enim  fieri  ut,  dum  agit,  non 
determinate  agat  secundum  suppositionis  necessitatem? 
Etiam,  in  systemate  Molinae,  sub  aeterna  Dei  praescientia 
infallibi liter,  quamvis  libere,  consensus  voluntatis  futurus 
est.  Libera  igitur  manet  huma.na  voluntas,  utpote  retinens 
in  agendo  dominativam  quamdam  eminentiam  seu  superio- 
ritatem  boni  universalis  et  correspondentis  Amlitionis  super 
bona  particularia,  quorum  unum  elegit  potens  non  eligere 
eique  etiam  nunc  aliud  praeferre.  — Exemplum  hujus  rei 
reperitur  apud  S.  Thomam  (de  Yer.  loc  cit.):  « Yidemus, 
inquit,  quod  omnia  singularia  unius  speciei  sunt  corrtiptiJn- 
lia.  et  tamen  per  successionem  unius  ad  alterum  potest  in 
eis  secundum  numerum  salvari  perpetuitas  speciei,  divina 
providentia  taliter  gubernante  quod  non  omnia  deficiant 
uno  deficiente.  » Hoc  pacto  per  analogiam  statuenda  est 
harmonia  liberi  arbitrii  cum  certitudine  et  vi  divinae  ope- 
rationis. 

3°  In  re  tam  sublimi,  pretium  operis  est  referre  opinio- 
nem Cajetani  qui.  (in  I.  (5-  XXII,  a.  4)  gravissimam  diffi- 
cultatem indicans  circa  com possibilitatem  inevitabilium 
eventuum  cum  contingentia  eorumdem,  postquam  replica- 
verat Deum  esse  causam  superexcedentem,  eminenter  prae- 
hahenfem  necessaria  et  contingentia,  suspicando  subdit  in  re- 
bus eventibusque  secundum  esse  provisum  forte  « aliquid 
altius  quam  evitabilitas  vel  inevitabilitas  » consequi,  ita  ut 
sic  quiescat  intellectus  non  evidentia  veritatis  inspectae,  sed 
altitudine  inaccessibili  veritatis  occultae,  juxta  illud  Grego- 
rii:  « Minus  de  Deo  sentit  qui  hoc  tantum  de  illo  credit, 
quod  suo  ingenio  metiri  potest.  » 


1 _ De  Vgr.  Q.  VI,  a.  8. 

Solv.  obj.  — Obj.  1 (ex  parte  Molinistarum).  — (Apoc. 
III,  20)  legitur:  Ecce  sto  ad  ostium  et  ptilso:  si  quis  audie- 
rit vocem  meam^  et  aperuerit  mihi  januam^  intraho  ad  illum, 
etc.  Atqui  hasc  aliaque  similia  ostendunt  nexum  inter  Dei 
auxilium  et  bonum  opus  talem  esse  qui  pendeat  a volunta- 
tis cooperatione.  Ergo. 

B-esp.  C.  M.  — D.  m qui  pendeat  a voluntatis  coope- 
ratione secundario,  C;  primario.  N.  — Neg.  conseq. 

Dei  operatio  in  voluntate  humana  taliter  a nobis  ponitur 
ut,  nedum  excludat,  necessario  prorsus  liberum  arbitrii  as- 
sensum includat;  unde,  quamvis  primario  a summa  Dei 
potentia,  secundario  tamen  et  realiter  ab  ipsa  consentiente 
voluntate  directio  efficax  motus  voluntarii  pendere  dicenda 
est.  — (Quapropter,  objectae  illius  sententiae  sensus  est  quod 
si  homo  primis  gratiae  motibus  velut  incitamentis  consen- 
serit, Deus,  aperta  cordis  janua,  gratiae  habitualis  donum 
in  ipso  effundet  per  modum  inhabitantis  Spiritus. 

Obj.  2.  — Actus  a quo  voluntas  non  potest  abstinere  pro- 
cul dubio  non  est  liber.  Atqui  voluntas  sub  efficacia  thomi- 
sticae  motionis  non  potest  abstinere  ab  actu.  Ergo. 

Eesp.  D.  M:  Actus,  a quo  voluntas  non  potest  abstinere 
per  defectum  intrinsecae  potentiae  ad  abstinendum,  non  est 
liber,  C : actus,  a quo  voluntas  certo  non  abstinebit  per  so- 
lum ordinem  ad  divinam  providentiam,  non  est  liber.  X — 
C.  d.  m.  eodem  sensu.  -■  E^cg.  conseq. 

Et  sane,  quum  actus  liber  a Providentia  pe^nleat  tum 
quoad  esse  tum  quoad  modum,  adeo  verum  est  infallibilita- 
tem  ordinis  provisi  non  perimere  liberum  arbitrium  ut  po- 
tius ipsum  perficiat;  nec  enim  ordo  ille  quidpiam  objective 
ponit  praedeterminativum  potentiae  ad  agendum.  (Cf.  plura 
in  Tract.  de  Gratia) 

Obj.  o (ex  parte  Praemotionistarum).  — Juxta  vetus  ada- 
gium, « motio  moventis  est  prior  motione  mobilis.  » Atqui 
in  hoc  ipso  reponitur  praemotio.  Ergo. 

Besp.  d.  M:...  est  prior  priorilate  independentiae  ac  im- 
mediationis,  C ; duratione  naturae,  X.  — C.  d.  m.  eodem  sen- 
su. — Xeg.  conseq. 

Mirum  est  hoc  argumentum  tam  fidenter  a Praemotioni- 
stis  adduci,  quin  advertisse  videantur  expeditam  solutionem 
ab  ipso  Cajetano  datam  (in  I,  Q.  XIV,  a.  13  et  Q.  XIX,  a 
8).  — Itaque  motio  Dei  moventis  prior  dici  debet  actu  vo- 
luntatis tum  secundum  independentiam,  quatenus  prima 
causa  ipsa  efficit  ut  secunda  agat,  tum  secundum  im media- 
tionem et  universalitatem,  in  quantum  nulla  creatura  agit 
nisi  in  virtute  Dei  quae  immediate  attingit  iijsum  esse  om- 
nibus intimum  et  universalissimum.  Verum  falso  prioritas 
illa  intelligeretur  « secundum  aliquam  quasi  durationem 
naturae,  ut  in  uno  instanti  naturae  effectus  attingatur  a pri- 

ma  causa,  et  in  alio  a secunda  » (Cajet.  ).  Eodem  enim  natu- 
ra momento  effectus  ab  utraque  attingi  dicendus  est.  — 
Hoc  sensu  etiam  accipi  debet  verbum  Catech.  Trkl.  in  sen- 
tentia art.  prsec.  citata  quod  nempe  Deus  praeveniat  causam 
secundam;  siquidem  ratio  protinus  additur  cum  ejus  occul- 
tissima vis  ad  singtda  pertineat:  qu8e  nihil  aliud  important 
quam  prioritatem  intimi  tatis  et  universalitatis  causge  pri- 
mae efficacissimae. 

Obj.  4.  — Creaturae  sunt  veluti  instrumenta  quae  Deus, 
principale  agens,  ad  agendum  applicat.  Atqui  applicatio  illa 
praemotionem  involvit.  Ergo. 

Resp.  T).  M:....  quae  Deus  applicat  modo  consentaneo 
cujusque  naturae,  C;  quomodocumque,  X.  — C.  d.  /r.*  appli- 
catio per  modum  praedeterminationis,  C;  per  modum  intimae 
cooperationis  secundum  cujusque  naturam,  X.  ~ Neg.  conseq. 

l*"  Creaturae,  licet  sint  causae  principales  secundae  res- 
pectu ejus  quod  in  effectibus  sibi  proportionatur,  simul  ta- 
men se  habent  ut  instrumenta.  Dei  inquantum  ejus  virtute 
tantum  attingunt  esse  commune  speciei  in  qua  aliquid  sibi 
simile  constituunt  — At  ‘2°  quid  est  motio  agentis  princi- 
palis in  instrumento,  nisi  ipse  virtuosus  seu  actuosus,  ut 
aiunt,  instrumenti  motus,  absque  ulla  praevia  impressione, 
juxta  illud  S.  Thomae  * C.  Gr.  III,  70)  quod  artifex  ad  effec- 
tum applicans  instrumentum,  cujus  forma  non  est  ab  arti- 
fice, « dat  ei  solum  motum  » ? Qui  sane  motus  pro  varia  in- 
strumentorum indole  diverse  modificatur.  — Itaque  ?)’  Deus 
voluntatem  ad  actum  applicat  prout  est  simul  et  instru- 
mentum et  causa  principalis,  non  per  praedeterm  in  at  ione  m 
quamdam,  sed  per  intimam  cooperationem  naturae  volunta- 
tis liberae  accommodatam  2. 

QU.ESTIO  SECUNDA 

DE  PRAEDESTINATIONE 

Cum  praedestinatio  sit  specialis  modus  divinae  Providen- 
tiae, hujus  tractationem  synthetico  ordine  excipit  alterius 
tractatio  qua  deferimur  in  altissimum  catholicae  veritatis 
mysterium  ubi  certe  exclamandi  locus  est  (Rom.  XI,  H3-34i: 
Quam  incompreliensihilia  sunt  judicia  ejus,  et  investigabiles 
viae  ejus!  Quis  enim  cognovit  sensum  t)omini?  Aut  quis  con- 
siliarius ejus  fuitA  — Conandum  tamen  est  nonnulla  ad  SS. 
Doctorum  mentem  balbutiendo  proponere. 


1 — De  PoL  Q.  III,  a 7. 

— In  tota  hac  qutest.  de  Providentia,  vid.  C.  G-.  1.  III  quoad  explica- 
tionem doctrinae,  et  de  Verit.  Qq.  V et  XXIY  quoad  obj.  solutionem.  — 
Le^.  quoque  Monsabre,  Conf.  de  1876. 

Praedestinatio  considerari  potest  v.el  secundum  se  (art. 
l-d),  vel  secundum  sui  notitiam  ex  qna  liber  vitae  divinae 
menti  inseritur  (art.  7).  — Secundum  se  inspecta  vestiga- 
tioni subest;  vel  quoad  substantiam^  et  hoc  tum  directe  (art.  1) 
tum  indirecte  per  rationem  oppositi  quod  est  reprobatio 
(art.  2);  vel  quod  suam  causam  (art.  3);  vel  quoad  proprieta- 
tes quae  includunt  tum  certitudinem  praedestinationis  in 
se  (art.  4),  tum  praefinitionem  numeri  praedestinatorum  (art. 
5),  tum  denique  executionis  modum  (art.  6). 

AETICULUS  I. 

Utrum  homines  praedestinentur  a Deo. 

Ordiendum  ducimus  a tradendis  quibusdam  praenotioni- 
bus sive  circa  naturam  praedestinationis,  sive  circa  erran- 
tium opiniones:  unde  paretur  via  ad  concludendum  quod 
Auctor  sub  hoc  articulo  intendit,  scii,  dari  beatorum  prae- 
destinationem. 

1"  U'  Cum  destinare,  vi  nominis,  significare  soleat  quan- 
doque dirigere  unum  ad  aliud  seu  mittere  aliquem  ad  ter- 
minum, quandoque  autem  aliquid  faciendum  decernere, 
destinatio  hisce  addit  rationem  antecessionis,  ita  ut  sibi  ge- 
neratiin  velit  humanorum  actuum  prteordinationem.  pro- 
posito firmatam,  ad  finem  consequendum.  — Licet  vero  hic 
terminus  passim  usurpetur  in  utram  vis  partem,  sive  bonam 
sive  malam,  scii,  tam  de  electione  ad  salutem  quam  de  de- 
stinatione ad  prenam.  frequentius  tamen  adhibetur  ad  si- 
gnificandam praedestinationemi  sanctorum. 

b)  Praedestinatio  post  S.  Thomam  definiri  potest:  ratio 
transmissionis,  divino  proposito  statutae,  creaturae  rationalis 
in  finem  vitae  aeternae.  — Dicitur  ratio  seu  scientia  prac- 
tica  per  modum  ordinationis  in  finem,  quod  est  velut  genus 
in  quo  pnedestinatio  cum  Providentia  convenit:  undd  com- 
munius reponitur  in  intellectu.  — Reliqua  tria  definitionis 
elementa  praedestinationem  a Prov identia  discernunt.  Addi- 
tur enim  transmissionis  creaturae  rationalis : quia  cum  pro- 
videntia sit  de  omnibus,  praedestinatio  spectat  solas  creatu- 
ras capaces  cognoscendi  et  amandi  Deum.  Sequuntur  verba 
in  fine)!}  vitae  aeternae:  ut  indicetur  praedestinationem,  se- 
cus ac  Providentia,  versari  tantum  circa  ea  quae  facultatem 
naturae  excedunt,  nempe  circa  gloriam  et  gratiam;  unde 
creatura  indiget  sublevari  ac  transmitti  in  illum  sublimio- 
rem finem.  Tandem  apponitur  divino  proposito  .statutae;  qua- 
tenus ordinationi  ut  possibili  accedit  tanquam  determinans 
conditio  propositum  voluntatis  decretorium  h Dum  enim  vo- 


1 — Cf.  Ca^jet.  in  h.  loc. 

Illutas  finis,  quam  Providentia  supponit,  sit  tam  antecedens 
quam  consequens,  electio  qua  praedestinans  quosdam  aliis 
praefert,  quaeque  ex  dilectione  ejus  procedit  (I,  Q.  XXIII, 
a.  4),  pertinet  ad  voluntatem  consequentem,  in  quantum 
efficaciter  decernit  salutem  aliquorum  secundum  statutum 
ordinem  exequendam  f — Cum  definitione  tradita  apprime 
concordat  alia  S.  Augustini  (1.  de  Don.  Persev.  c.  14),  scii; 
« praescientia  et  praeparatio  beneficiorum  Dei  quibus  certis- 
sime liberantur  quicumque  liberantur.  » 

c)  Concludere  ex  dictis  licet  praedestinationem  esse  par- 
tem Providentiae  non  quidem  subjectivam  veluti  speciem 
sub  genere,  sed  ohjectivam^  quatenus  nempe  aliquam  spe- 
cialem partem  ejus  objecti  materialis  attingit;  ita  Gonet, 
Billuart,  etc. 

d)  E.v  parte  Dei  considerata  praedestinatio  ponit  quidem, 
ut  diximus,  rationem  ordinis  in  salutem  aeternam,  in  prae- 
desthiatis  vero  nihil  prorsus  importat  praeter  extrinsecam 
denominationem.  — Ate  contrario  er  secutio  illius  ordinis, 
quae  active  in  Deo  est,  passive  reperitur  in  praedestinatis 
secundum  duos  praecipuos  effectus^  nem^je  gratiam  et  glo' 
riani  (Q.  XXIII,  a.  '1). 

P Praedestinationem  inficiati  sunt  non  solum  negantes 
animae  immortalitatem  ac  Dei  providentiam,  quibus  connu- 
merantur hodierni  Positivistae,  verum  etiam  e Fatalistaruin 
castris  Valentiniani.  Basilidiani^  Manichaei  asseverantes 
dari  homines  natura  electos  et  salvos,  necnon  Pelagiani  et 
Semipelagiani  Dei  praedestinantis  propositum  tollentes  ne 
everteretur  liberum  arbitrium.  — Singularis  refertur  Ambr. 
Catharini  opinio  qui  distinguit  duos  ordines  salvandorum, 
scii,  eximie  sanctos,  quos  dicit  esse  praedestinatos,  alios  vero 
vulgaris  sanctitatis  quos  reputat,  suae  libertati  permissos, 
per  communis  providentiae  auxilia  incerto  exitu  salutem 
consequi. 

Conclusio.  — Admittenda  est  pr.-i^destinatio  respectu  sin- 
gulorum OMNiu:\i  QUI  REAPSE  SALVANTUR.  — Huc  spectaiit  verba 
Cone.  Trid.  (Sess.  VI,  cap.  12) ; « Xemo  quoque,  quamdiu 
in  hac  mortalitate  vivitur,  de  arcano  divinae  praedestinationis 
mA^sterio  usque  adeo  prsesumere  debet,  ut  certo  statuat  se 
omnino  esse  in  numero  praedestinatorum.  » 

Proh.  P ex  Scriptura.  — Nam  (Matth.  XXIV,  2*2)  loquens 
Christus  de  extremis  mundi  diebus  ait ; Propter  electos  brevia- 
buntur dies  illi:  et  (al  turgent  pseudochristi  et  pseudo- 
prophetae. et  dabunt  signa  magna  et  prodigia,  ita  ut  in  erro- 
rem inducantur  {si  fieri  potest)  etiam  electi.  » Quae  quidem 
electio,  ad  omnes  saK^andos  pertinens,  aliud  re  non  est  quam 


’ Cf.  dt  Verif..  Q.  A^I,  a.  1. 

praedestinatio.  — Apostolus,  qui  tam  profunde  mysterium 
salutis  docuit,  insigne  testimonium  praebet  inquiens  de  san- 
ctis (Rom.  VIII,  29-30 1:  Praescivit  et  praedestinavit  confor 
rnes  fieri  imaginis  filii  sui...  Quos  autem  praedestinavit,  hos 
et  vocavit;  et  quos  vocavit,  hos  et  justificavit ; quos  autem 
justificavit,  illos  et  glorificavit.  » Quo  loco  in  primis  expri- 
mitur praedestinatio  sub  ratione  causae,  nempe  in  quantum 
est  praescientia  efficaciter  ordinans  ; effectus  autem  Dei  prae- 
destinantis sunt  quaecumque  ad  vitam  aeternam  conferant, 
maxime  yqyo  vocatio  exterior  et  interior,  ju.stificatio  per  gra- 
tiae infusionem,  glorificatio  per  augmentum  gratiae  et  col- 
lationem gloriae  (cf.  S.  Thom.  Co)nm.).  — Demum  (Act.  XIII, 
48j  legimus;  Et  crediderunt  quotquot  erant  praeordinati  ad 
vitam  aeternam. 

2'"  Adeo  in  hac  re  aperta  sunt  Script.  Sacrae  documenta 
ut  Augustimis,  (de  Don.  persev.  c.  19)  dixerit : « Hoc  scio  nemi- 
nem contra  istam  praedestinationem,  quam  secundum  Scrip- 
turas sacras  defendimus,  nisi  errando  disputare  potuisse  «. 
Et  S.  Fulgentius  (de  Fid.  ad  Petrum,  35) : « Firmissime 
tene...  neque  perire  posse  aliquem  eorum  quos  Deus  praedes- 
tinavit ad  regnum  caelorum;  nec  quemquam  eorum,  quos 
non  praedestinavit  ad  vitam,  ulla  posse  ratione  salvari  ». 

3®  Bation e Qomproh.  — Supposita  institutione  ordinis  su- 
pernaturalis,  creatura  intellectualis  vit«  aeternae  capax,  in 
ipsam  non  perducitur  nisi  quodammodo  a Deo  transmissa. 
x4tqui  ratio  illius  transmissionis,  nec  casu  factae,  nec  in  tem- 
pore conceptae,  in  mente  divina  praeexistit,  et  nuncupatur  prae- 
destinatio, perinde  ac  ratio  omnium  ordinandorum  in  finem 
generatim  providentia  vocatur.  Ergo.  Maj.  decl.  Etenim  cuncta 
subjacent  divinae  Providentiae,  cujus  est  res  dirigere  in  finem. 
Porro  rerum  finis  duplex  est:  unus  quidem,  creatae  naturae 
proportionatus,  quem  unumquodque  virtute  propria  attingere 
potest ; alius  creaturae  proportionem  et  facultatem  excedens, 
repositus  in  divina  visione,  quique  idcirco  nonnisi  per  tran- 
smissionem quamdam  supernaturalem,  auctore  Deo.  creatis 
intelligentiis  assequibils  est.  Ergo. 

obj.  — Obj.  1.  — Damascenus  (2  Orth.  Fid.  c.  30;  de 
Deo  ait ; « Praecognoscit  ea  quae  in  nobis  sunt,  non  autem 
praedeterminat  ea.  » Atqui  in  nobis  seu  in  nostra  sunt  potes- 
tate merita  et  demerita  respectu  vitae  aeternae.  Ergo. 

Resp.  D.  31:...  eo  sensu  quod  Deus  non  imponit  actibus 
nostris  praemotionem  necessitantem,  C ; eo  sensu  quod  eos 
non  praeordinet  ad  finem,  V.  — C.  m.  — Eeg.  conseq. 

Veritas  distinctionis  ex  contextu  patet : vid.  Auctorem. 

Obj.  2.  — Omnes  creaturae  ordinantur  ad  suos  fines  per 
Providentiam.  Atqui,  inter  illas,  inferiores  hominibus  non 
dicuntur  praedestinari.  Ergo. 

Resp.  D.  M :...  ita  ut  tamen  solae  creaturae  rationales 

valeant  consequi  finem  natura  superiorem,  C ; etiam  alia3. 
N.  — D.  m : proprie,  C ; nec  abusive  per  quamdam  analo- 
giam, N'.  — comeq. 

Obj.  3.  — Angeli  capaces  sunt  beatitudinis,  sicut  et  ho- 
mines. Atqui  Angelis  bonis,  utpote  qui  nunquam  miseria 
laboraverint,  non  competit  praedestinatio  quam  delinit  Au- 
gustinus € propositum  miserendi  ».  Ergo  nec  hominibus. 

Resp.  c.  M.  — D.  m : Angeli  boni  nunquam  fuerunt  in 
miseria  late  sumpta  pro  defectu  cujuslibet  boni  etiam  inde- 
biti, K;  in  miseria  peccati,  S.  d:  et  ideo  non  competit  ipsis 
praedestinatio  sub  specie  accidentali  miserationis  pro  pec- 
cato, C ; nec  in  quantum  praedestinatio  simpliciter  speciem 
sumit  a termino  ad  quem  seu  a vita  aeterna,  Ah  — AV/;. 
conseq. 

ARTICULUS  II. 

Utrum  Deus  aliquem  hominem  reprohet. 

Praedestinationi  intime  sociatur  reprobatio  velut  opposi- 
tum tanto  magis  pertimescendum  quanto  beneficium  divi- 
nae electionis  majori  pretio  aestimari  debeat.  Cum  autem 
opposita  mutuis  illustrata  rationibus  clarescant,  opportunus 
heic  locus  censebitur  praesentem  quaestionem  in  medium 
vocandi. 

Reprohatio  ex  D.  Thoma  describi  poterit ; praescientia 
cum  imluntate  permittendi  culpam  et  inferendi  damnationU 
poenam  pro  culpa.  Nam  sicut  praedestinatio  est  pars  provi- 
dentiae respectu  eorum  qui  divinitus  ordinantur  in  aeternam 
salutem,  ita  reprobatio  est  nars  providentiae  respectu  illorum 
qui  ab  hoc  fine  decidunt.  Porro,  quia  bonum  subjacet  pro- 
videntiae ut  causatum  et  ordinatum,  ideo  praedestinatio  causa 
est  gratiae  et  gloriae  ad  quam  gratia  ordinatur.  Yerum  quia 
malum  providentiae  non  subest  ut  intentum  et  causatum, 
idcirco  reprobatio  est  tantum  praescientia  perm  issiva  culpae, 
non  causa:  poenae  autem,  per  quam  culpa  injustitiae  laudem 
ordinatur,  est  praescientia  et  causa  h 

‘2*^  Quod  ad  errores  a)  Praedestinatiani.  qwovwia 

teterrima  ac  plane  tartarea  doctrina  ad  saec.  Y assurgit,  di- 
cere non  sunt  veriti  Deum,  sicuti  aliquos  ad  vitam,  ita  alios 
fatali  necessitate  ad  mortem  praedestinasse  ; quam  blasphe- 
miam  renovarunt  Xovatores  praesertim  cum  Zwinglio.  Cal- 
vino et  Beza  Hi  enim,  etsi  verbo  negent,  re  tamen  affir- 
mant Deum  esse  auctorem  peccati  immanemque  tyrannum, 
quatenus  ab  aeterno  damnationis  poenam  peccatoribus  prae- 

' — 1 Sent.  D.  XL,  Q.  lY,  a.  1. 

2 — Cf.  Petaviiim,  ],  X;  — Bellarm.  De  statu  pecc.  1.  II. 

stitnerit  quos  ipse,  consilio  manifestandae  suae  justitiae,  ad 
peccandum  impellit.  Goniaristae  saec.  XVIl  contenderunt 
Deum  solo  suo  peneplacito  quosdam  reprobare,  nec  eis,  in 
peccato  suo  relictis,  remedium  gratiae  Christi  ullatenus  ad- 
hibere; quos  jure  merito  S.  Ligorius  Calvinismo  adhaesisse 
pronuntiat.  Eeprobatio  Calviniana  dici  solet  positiva  ante- 
cedens  praevisa  demerita  — J))  Xon  pauci  catholici,  doctri- 
nam hanc  repudiantes,  admittunt  praeviam  et  absolutam  ex- 
clusionem a gloria  tanquam  a beneficio  indebito  sub  ratione 
non  electionis  positive  volitae : quam  quidem  non-electionem 
alii,  ut  Alvarez  et  t^aurez  antecedere  dicunt  praevisionem 
cujuslibet  peccati;  alii,  ut  Jduiz  et  Gonet,  tenent  consequi 
peccati  originalis,  non  vero  actualis,  praenotionem.  Haec  est 
quam  vocant  reprobationem  antecedentem  negativam.  — c) 
Xos  vero,  pressius  D.  Thomae  vestigia  lustrantes,  non  aliam 
quam  reprobationem  positivam  consequentem  ex  praevisione 
culpae  permissie,  ducilnis  eximiis  theologis,  demonstrare  stu- 
debimus. 

Conclusio.  — Certissime  Deus  aliquos  reprohat,  xon  ta- 
men ANTEUEDENTER-POSITIVE,  NEC  ETIA>[  ANTEOEDENTER  — NEGA- 
TIVE. sed  POST  PR.EVISA  DEMERITA 

D Pavs  est  de  /i de  : — et  prob.  1°  ex  N*S'.  Litteris.  Xam 
(Malach.  I.  2-B)  ait  Dominus:  Dile.ci  Jacob.  Esaii  autem 
odio  habui.  Porro  Ap.  ( Eom.  IX,  ll-lo  i verba  illa  tiguraliter 
interpretatur  de  mysterio  praedestinationis  et  reprobationis. 
— Licet  autem  Scriptura  rarius  reprobationis  nomen  usur- 
pet. rem  tamen  eo  nomine  signihcatam  aequivalenter  praedi- 
cat utendo  vocibus  despectionis  {Egq\q.  VII,  14),  maledictionis 
Matth.  XXV.  41).  /aedorum  (ib.  So),  filiorum  gehennae  (ib. 
XXIII.  15).  filiorum  perditionis  (.loan.  XVII.  12),  irae  et 
indignationis  Dei  in  malos  (Hom.  II,  8),  etc. 

Hinc  2'^  X Augustinus  (Tr.  48  in  Joann.  n.4  : « Quomodo, 
inquit,  istis  dixit:  mm  estis  ex  ovibus  meis?'  quia  videbat 
eos  ad  sempiternum  interitum  praedestinatos;  non  ad  vitam 
jpternam  sui  sanguinis  pretio  comparatos.  » — Ad  hoc, 
Valentinum  Cone.  (an.  853)  ait  (c.  3):  « Fidenter  fatemur 
praedestinationem  electorum  ad  vitam,  et  praedestinationem 
impiorum  ad  mortem.  » 

3”  Hoc  ipsum  ratione  suadetur,  tum  quoad  factum,  tum 
quoad  facti  motivum. 

a)  Quoad  factum.  — Ad  suavem  Providentiae  dispositio- 
nem pertinet  permittere  aliquem  defectum  in  rebus  quae, 
secundum  seipsas  a fine  defectibiles.  eidem  providentiae 

f — Ecclesia  'prtshijttriana  Statuum  Foeder.  Americae  nuper  (13  iun. 
mitigavit  seu  mairis  reprobavit  joree  destiuatianismum. 

— Cf.  Franzeliii,  de  Deo,  th.  55. 


QU^^iST.  II.  ART.  II. 


BOl 

subduntur.  Atqui  homines,  quos  Deus  providentia  sua  in 
vitam  seternam  ordinat,  a tam  excelso  fine  multiplici  defec 
tuum  obice  declinare  possunt.  Ergo  divinae  Providentiae 
congruit  ut  aliquos  ab  isto  fine  deficere  sinat : quae  permis- 
sio liberae  defectionis  cum  sequente  judicio  pcenam  decer- 
nente nil  aliud  est  quam  reprobatio. 

/;)  Quoad  motirum.  — Ratio  reprobationis  aliquorum 
sumi  potest  ex  ipsa  honitate  divina,  quae  tum  in  perniissionv 
culpae,  tum  in  culpae  permissae  punitione  refulget.  « Sic 
enim  Deus  dicitur  omnia  propter  suam  bonitatem  fecisse, 
ut  in  rebus  divina  bonitas  repraesentetur.  Necesse  est  autem 
quod  divina  bonitas,  quae  in  se  est  una  et  simplex,  multi- 
formiter repraesentetur  in  rebus;  propter  hoc  quod  res  cre- 
atae ad  simplicitatem  divinam  attingere  non  possunt.  Et 
inde  est  quod  ad  completionem  univeviii  requiruntur  diversi 
gradus  rerum^  quarum  quaedam  altum  et  quaedam  infimum 
locum  teneant  in  universo.  Et  ut  uniformitas  graduum  con- 
servetur in  rebus,  permittit  aliqua  mala  fieri,  ne  mul- 

ta bona  impediantur....  Sic  consideremus  totum  genus  huma- 
num sicut  totam  rerum  universitatem.  Voluit  igitur  Deus 
in  hominibus  quantum  ad  aliquos,  quos  praedestinat,  suam 
repraesentare  bonitatem  per  modum  misericordiae  parcendo 
et  quantum  ad  aliquos,  quos  reprobat,  per  modum  justitiae 
puniendo.  Et  hanc  causam  assignat  Ap.  (Rom.  IX,  2*2-*23) 
dicens;  Deus  volens  o.^ten  clere  iram,  i.  e.  vindictam  justitiae. 
et  notam  facere  potentiam  suam,  sustinuit,  i.  e.  permisit,  in 
nuilta  patientia  vasa  irae  apta  in  interitum,  ut  ostenderet 
divitias  gloriae  suae  in  vasa  misericordiae,  quae  praepara- . 
vit  in  gloriam.  Et  (2  Tim.  II,  20)  dicit:  In  magna  domo 
non  solum  sunt  vasa  aurea  et  argentea,  sed  et  lignea,  et  ficti- 
lia’, et  quaedam  quidem  in  honorem,  quaedam  in  contumeli- 
am >>  (I,  Q.  XXIII,  a.  5 ad  3). 

2"^  Pars  conci,  dirigitur  contra  Praedestinat ianos  et  Ccd- 
vinistas,  quorum  haeresim  proscripsit  Syn.  Trid.  (Sess.  VI. 
can.  17)  anathematizans  eos  qui  dixerint  aliquos  « gratiam 
non  accipere,  ut  pote  divina  potestate  praedestinatos  ad  ma- 
lum. » 

V Xefanda  illa  doctrina,  quam  ejus  patroni  audacter 
Dei  verbo  tueri  praesumunt,  apertissimis  Scripturis  contra - 
riatur.  Nam  legitur  (Sap.  I,  13,  16);  Deus  mortem  non  fecit, 
nec  laetatur  in  perditione  vivorum...  Impfii  autem  manibus 
et  verbis  accersierunt  illam.  (Os.  XIII,  9);  Perditio  tua  Is- 
rael, tanttcmmodo  in  me  auxilium  tuum.  Et  (2  Pet.  III.  9 : 
Dominus...  patienter  agit  propter  vos,  nolens  aliquo.^  perire, 
sed  omnes  ad  poenitentiam  reverti. 

Quare  S.  Augustinus  disertissimam  hanc  sententiam 
(cont.  Julian.  1.  III,  c.  18)  protulit;  « Bonus  est  Deus,  jus- 
tus est  Deus.  Potest  aliquos  sine  bonis  meritis  liberare. 

quia  bonus  est  ; non  potest  quemquam  sine  malis  meritis 
damnare,  quia  justus  est.  » — Consentit  Cone.  Arausicanum 
(can.  ‘25);  necnon  Cone.  Valent,  (c.  ‘2):  « Non  ex  praejudicio 
Dei  aliquem,  sed  ex  merito  proprias  iniquitatis  credimus 
condemnari.  » 

Non  deest  luculenta  ru^/o.  — a)  Primum,  juxta  adver- 
sarios, Deus  (etsi,  aiunt,  bono  fine  seu  ad  manifestandam 
suam  justitiam)  directe  et  per  se  vellet  peccatum  quasi 
medium  exequendae  reprobationis  antecedentis-positivae.  At- 
qui id  absurdum  esse  Deoque  contrarium,  abunde  ex  dictis 
(Disp.  V,  Q.  I,  art.  9)  cuique  compertum  est.  Ergo.  — h) 
Insuper,  Deus  nihil  vult  nisi  secundum  quod  habet  ratio- 
nem boni.  Atqui  poena  ex  se  non  habet  boni  rationem,  sed 
solum  praesupposita  culpa,  ita  ut  dicatur  bonum  occasiona- 
tum.  Ergo  repugnat  reprobatio  positiva  praevisis  demeritis 
antecedens. 

V Ad  dissolvendas  adversariorum  cavillationes,  sat  esto 
advertere  Deum  quandoque  iii  Scripturis  dici  lato  sensu  ma- 
lum facere,  vel  in  malo  indurare^  vel  ad  malum  excitare^ 
quatenus  a)  aut  permittit  malum,  h)  aut  indignum  gratia 
deserit,  c)  aut  etiam  bonum  interius  exteriusve  proponit  ex 
quo  tamen  occasionaliter  hominis  vitio  malum  sequitur  h 

o""  Pars  conci,  impetit  reprobationem  antecedentem  nega- 
ti ram.  cui  strenue  obsistunt  clarissimi  theologi,  ut  Billnart, 
Franzelin.  Satolli.  etc.  — Loquimur  de  adtiltis  quos  tene- 
mus nullatenus  reprobari  antecedenter  ad  praevisas  culpas 
actuales. 

Et  sane  V Deus  vult  sincera,  quamvis  antecedente,  vo- 
luntate omnes  homine.^  salvos  facere,  ideoque  perducere  ad 
ultimam  finem  qui  secundum  praesentem  oeconomiam  ipsa 
est  beatitudo  supernaturalis.  Quo  autem  pacto  possit  sa- 
lutifera illa  voluntas  conciliari  cum  hypothesi  exclusionis 
a gloria  ante  omne  praevisum  demeritum,  ignorare  nos  fa- 
temur. Nec  immerito  hic  Franzelin  de  manifesta  contradi- 
ctione Suarezium  carpit. 

‘2°  Deus  non  vult  poenam  ante  culpam,  ut  ipsi  adversarii 
concedere  coguntur.  Atqui  maxime  pcenale  est  quod  homo, 
communi  generis  humani  ordinatione  evectus  ad  finem  su- 
pernaturalem,  ab  hoc  fine  dejiciatur  ad  quem  inchoatum 
jus  quodammodo  habebat,  et  vi  talis  decreti  in  ea  condi- 
tione ponatur  qu8e  infallibili  exitu  secum  trahat,  cum  amis- 
sione tanti  boni,  jacturam  quoque  omnium  bonorum  et  ipsius 
felicitatis  natu]‘alis.  Ergo. 

3°  S.  Prosper^  Augustini  interpres,  aperta  sententia  no- 
bis favet.  En  ejus  verba  ' Eesp.  ad  Capit.  Gallor,  c.  3) : 

1 — Cf.  s.  Thom.  Covim.  in  Ep.  ad  Eom.  IX ; — Bellarm.  De  statu  pecc. 

1.  II,  nbi  omnia  haereticorum  effugia  prjecludit. 


« Quod  in  hcec  prolapsi  mala  sine  correctione  poenitentiae 
defecerunt,  non  ex  eo  necessitatem  pereundi  habuerunt, 
quia  praedestinati  non  sunt,  sed  ideo  praedestinati  non  sunt 
quia  tales  futuri  ex  voluntaria  praevaricatione  praesciti 
sunt...  Non  relicti  sunt  a Deo,  ut  relinquerent  Deum ; sed 
reliquerunt  et  relicti  sunt.  » Quid  clarius  ma^isque  perem- 
ptorium optabitur  ? 

4"  Demum,  mt-ns  S.  Thoniae  liquido  colligitur  non  solum 
ex  descriptione,  quam  hic  tradit,  reprobationis,  scii  : « Re- 
probatio includit  voluntatem  permittendi  aliquem  cadere  in 
culpam,  et  inferendi  damnationis  poenam  pro  culpa  » ; 
verum  etiam  ex  1 Sent.  D.  40,  Q.  IV,  a.  2,  ubi  ait  non  esse 
bonum  simpliciter  aliquem  carere  qratia  (multo  minus  igi- 
tur gloria),  sed  tantum  praesuppositd  culpa ; necnon  ex 
I-II  , Q.  LXXIX,  a.  1,  ubi  dicit : « Quia  Deus  omnia  incli- 
nat et  convertit  ad  se  sicut  in  ultimum  finem,  impossibile 
est  quod  sit  sibi  vel  aliis  causa  discedendi  ab  ordine  qui 
est  in  ipsum.  » — (Vid.  plura  apud  pryelaudatos  auctores.) 

s«»iv.  obj.  (cont.  part.  conci.)  — Obj.  1.  — Xemo  re- 
probat quem  diligit.  Atqui  Deus  proe  caeteris  creaturis  unum- 
quemque hominem  diligit.  Ergo. 

Resp.  D.  M quem  diligit  sub  omni  bonitatis  ratione, 
C ; quem  diligit  secundum  aliquod  bonum  tantum,  altius 
bonum  denegans,  X.  — C.  d.  m.  eodem  sensu.  — Neq. 
conseq. 

Ob.j.  2.  — Reprobatio,  si  quae  foret,  ita  se  haberet  ad  re- 
probatos, sicut  praedestinatio  ad  praedestinatos.  Atqui  prae- 
destinatio est  causa  gratiae  praedestinatorum,  non  vero  re- 
probatio causa  culpae  reproborum.  Ergo. 

Resp.  D.  M :...  quantum  ad  infallibilitatem  eventus,  C ; 
eadem  causalitatis  ratione.  N.  — C.  m.  — Neg.  conseq. 

Aliter  se  habet  reprobatio  in  causando  quam  praedesti- 
natio. Haec  enim  causa  est  tum  gloriae  quae  exspectatur  in 
futura  vita,  tum  gratiae  praesentis  qua  homo  adipiscitur 
gloriam.  Reprobatio  ve  ro  non  est  causa  culpae  quae  ex  solo  li- 
bero arbitrio,  permittente  Deo,  provenit;  at  causa  existit  de- 
relictionis a Deo  et  aeternae  poenae. 

Obj.  3.  — - Id  concedendum  non  est  sub  quo  nequeat  homo 
vitare  peccatum  et  finalem  perditionem.  Atqui,  sub  repro- 
bationis decreto,  non  potest  homo  vitare  peccatum  finalem- 
que  perditionem.  Ergo. 

Resp.  D.  M:...  impossibilitate  absoluta  qua  subtrahatur 
agendi  facultas,  C ; impossibilitate  conditionata  homini  ipsi 
imputanda  et  secundum  quam  adhuc  libere  peccat,  N.  — 
C.  d.  m.  — Neg.  conseq. 

R Reprobatio  divina  non  tollit  aliquid  de  potentia  activa 
ac  libera  reprobati ; verum  habuit  iste,  immo  et  habet  pro- 
xime vel  remote  media  sufficientia  ad  salutem.  Unde  cum 

dicitur  reprobatum  uon  posse  adipisci  gratiam,  non  est  hoc 
intelligendum  secundum  impossibitatem  absolutam,  at  con- 
ditionate  tantum,  scii,  supposito  reprobationis  decreto  ex 
permissione  et  praevisione  culpae.  — 2'"  Igitur  a)  condifio- 
iiafa  illa  impossibilitas  homini  ipsi  imputanda  est,  quatenus 
is  gratia  privatur  qui  libere  se  gratia  indignum  praebuit ; 
et  b)  licet  reprobus  per  seipsum  non  possit  gratiae  donum 
acquirere,  tamen  quod  in  hoc  vel  illud  peccatum  labatur 
ex  ejus  libero  arbitrio  contingit  absque  ulla  cogente  vo- 
luntatis determinatione.  Unde  et  merito  id  in  culpam  ipsi 
vertitur. 


ARTICULUS  III. 

Utrum  praescientia  meritorum  sit  causa  praedestinationis. 

Abditiora  jam  m3"sterii  Pra9destinationis  arcana  petimus  ; 
nec  sine  trepida  haesitatione  tam  excelsum  problema  per- 
scrutandum aggrederemur,  nisi  nobis  tuta  praeclaraque  scho- 
larum catholicarum  lumina,  praeeunte  Angelico  Praeceptore, 
affulgerent. 

l*"  Ab  initio  expedit  praedestinationem  partiri  in  secun- 
dum quid  et  simpliciter,  prout  illa  ad  solam  sit  gratiam 
sufficientem  magisque  pertineat  ad  modum  communis  Pro- 
videntiae, haec  vero  complectatur  gratiam  efficacem  seu  du- 
centem ad  salutem  aeternamque  gloriam.  — Praedestinatio 
autem  simpliciter  dici  poterit  completa^  inquantum  utrum - 
que  concludat,  gratiam  scii,  et  gloriam,  vel  incompleta  et 
partialis,  quatenus  praecise  aut  ad  gratiam  aut  ad  gloriam 
tantum  ordinata  intelligatur. 

2'^  Quod  ad  disceptationis  sensum  attinet,  inquirimus 
hic  de  causa  praedestinationis,  non  quidem  ex  parte  actus 
praedestinantis,  cum  divinae  scientiae  et  voluntatis  non  sit 
assignare  causam  extra  Deum,  sed  ex  parte  effectus.,  an  scii. 
Deus  praeordinaverit  se  daturum  alicui  praedestinationis  ef- 
fectum ob  aliqua  merita. 

3*^  Ea  de  re  non  una  mentium  consensio  est ; vmrum  re- 
feruntur et  manifesti  errores^  et  variae  catholicorum  opi- 
niones. 

a)  Primus  fuit  error  Manichaeorum  dicentium  quosdam 
esse  natura  bonos,  quosdam  natura  malos,  indeque  sumi 
praedestinationis  ac  reprobationis  rationem : a quibus  non 
longe  distat  CaJviniana  haeresis  superius  expugnata.  — Ori- 
penes  posuit  animas  prius  creatas  quam  unirentur  corpori- 
bus, ita  ut  ab  illius  praecedentis  vitas  meritis  vel  demeritis 
praedestinationis  discretio  pendere  censeretur.  — Succedit 
error  Pelagianorum  docentium  merita  propriis  naturae  vi- 
ribus comparata  esse  causam  praedestinationis ; iliisque 

adjiciantur  Semi- Pelagiani  seu  Massilienses,  quorum  senten- 
tia fuit  Deum  decrevisse  dare  gratiam  iis  quos  praeviderit 
se  initialibus  solius  liberi  arbitrii  actibus  ad  illam  praepa- 
raturos, gloriam  vero  iis  quos  praenoverit  in  accepta  gratia 
propria  libertate  absque  speciali  dono  perseveraturos ; dum 
parvulos  dicebant  praedestinatos  vel  'reprobatos  ex  prae  vi- 
sione bonorum  vel  malorum  operum  quae  facerent,  si  vi- 
verent. — Alii  autem  rati  sunt  merita  gratiae,  secundum 
praescitum  ejusdem  usum,  rationem  esse  praedestinationis 
ad  ipsam  gratiam,  sicut  si  rex  daret  equum  militi  quem 
praescivisset  eo  bene  usurum. 

h)  Theologi  catholici,  dum  contra  recitatos  errores  prae- 
destinationem secundum  quid^  seu  quae  est  ad  gratiam  cun- 
ctis hominibus  sufficienter  oblatam,  omnino  gratuitam  profi- 
tentur, respectu  tamen  prciedestination is  ad  salutem  seu  ad 
gratiam  efficacem  et  gloriam  in  plures  scinduntur  senten- 
tias. - Alolinistae^  e quibus  inter  antiquiores  cum  Molina 
Lessius^  Vasquex^  imo  et  S.  Franciscus  Salesius  etc,  inter 
recentiores  autem  Franzelin,  Huvfer.  etc,  volunt  Deum  non 
praedestinare  efficaciter  ad  gloriam  nisi  post  praevisa  ex 
gratia  merita:  quorum  tamen  nonnulli  auclentiores  merita 
illa  habent  velut  rationem  aut  conditionem  praedestinatio- 
nis ; plerique  vero  temperatiores  fatentur,  sub  hac  praevi- 
sione,  ex  gratuita  Dei  voluntate  pendere  salvandorum  ele 
ctionem,  quatenus  nempe  Deus  pro  solo  suo  placito  eligat 
vel  negligat  gratias  quas  congruas  fore  ex  scientia  media 
praenoscit.  --  Alii  tamen  gravissimi  theologi,  non  solum  ex 
schola  dominicana,  verum  etiam  ex  aliis  castris,  et  ex  ipsa 
Societate  Jesu,  ut  Suarez  et  Bellarminus.  negant  electionem 
ad  gloriam  consequenter  ad  merita,  sed  gratuitam  propu- 
gnant. Illorum  autem  non  pauci,  praesertim  qui  Bannezia- 
nismi  vexillum  sequuntur,  taliter  hanc  sententiam  expli- 
cant ut  ponatur  praedestinatio  gloriae  ante  praevisa  merita, 
quasi  in  primo  momento  rationis  gloria  solum  et  absolute 
definiatur,  postmodum  vero  decernantur  media  seu  me- 
rita ex  gratia  praedeterminante.  — Altera  et  verior  positio 
commendabitur,  quam  Satolli  dicit  propriissimam  S.  Tlio- 
mae  et  D.  Augustini^  quaeque  in  eo  consistit  ut  Deus  uno 
eodemque  rationis  momento  gratuito  decernat  gloriam 
cum  meritis  infallibiliter  futuris  sub  efficaci  influxu  Dei 
vocantis,  justificantis  et  in  bono  conservantis. 

€oucllE<$io  l"".  — TeNEXDUM  EST  COXTRA  OPPOSITOS  ERRORES 
PRAEDESTINATIONEM  SECUNDUM  QUID,  SEU  AD  PRIMAM  ET  SUFFI- 
CIENTEM GRATIAM,  GRATUITAM  PRORSUS  ESSE.t—  Thesis  cle  ficle 

est  juxta  Cone.  Arausican.  II  et  Trid.  (Sess.  YI,  c.  8). 

Proh.  1”  generaliter.  — Nam  id  est  beneficium  penitus 
gratuitum  quod  naturae  vires  aut  exigentiam  excedit.  Atqui 
hujus  generis  est  Christi  gratia,  tum  ahsolute  quatenus  gra- 

tia  ; tum,  in  hypothesi  lapsus,  quatenus  peccati  reparatrix 
secundum  restitutionem  donorum  supernaturalium : poterat 
quippe  Deus  lapsum  humanum  genus  non  redintegrare  in 
illis  tfmissis  et  indebitis  bonis,  verum  aut  generationes 
suspendere  aut  in  reatu  peccati  originalis  relinquere,  licet 
quaBiiam  tunc  fuisset  hominum  sors  ac  conditio  nec  plane 
apparet  nec  inter  theologos  convenit  h 

2'"  Hoc  ipsum  specialiter  contra  errores  declaratur.  — 
a)  Omittimus  Manichaeos  nimis  absurdos  in  eo  quod,  praeter 
alia,  de  medio  tollunt  meritum  et  demeritum  hominis.  — h) 
Positio  Oriyenis,  quae  initium  dedisse  videtur  haeresi  Palagia- 
nfe,  non  solum  contrariatur  naturae  humanae  conceptui  sed 
etiam  Apostolo  dicenti  (Eom.  IX,  11-13) ; Cum  nondum  nati 
fuissent  aut  aliquid  boni  egissent  aut  mali  {ut  secundum  ele- 
ctionem propositum  Dei  maneret)^  non  ex  operibus.,  sed  ex  vo 
cante  dictum  est  ei:  Quia  major  serviet  Quibus  ver- 

bis, litteraliter  dictis  de  praelatione  Jacobi  in  Esaii  et  Ju- 
daeorum in  Idumaeos,  excluditur  praeexistentia  animarum 
earumque  operum,  dum  simul  spirituali  sensu  pronuntia- 
tur gratuita  vocatio  Gentilium  prae  multis  Judaeis,  eo  modo 
quo  Jacob  Esaii  praelatus  est.  — c)  Sic  itaque  pariter  ex- 
ploditur error  Pelagianorum  et  Semi- Pelagi  anorum,  quem 
Ecclesia  in  Conciliis  multoties  proscripsit  (cf.  Tract.  de 
Gratia).  Unum  haereticis  opponere  sufficiat,  i^p.  ait  (2  Cor. 
III,  5) : Xon  quod  sufficientes  .nmus  cogitare  aliquid,  a nobis 
quasi  ex  nobis.  Atqui  nullum  anterius  principium  in  ordine 
salutis  inveniri  potest  quam  cogitatio.  Ergo  nullum  in  no- 
bis datur  meritum,  nec  initiale,  quod  sit  ratio  cujusvis  prae- 
destinationis. — d'  Demum  opinio,  quae  tenet  merita  se- 
quentia praedestinationis  effectum  seu  gratiam  rationem 
esse  ejusdem  praedestinationis,  fundatur  in  supposito  quod 
aliud  sit  gratia  a Deo  procedens,  aliud  usus  vel  acceptatio 
gratiae  per  liberum  arbitrium.  Jamvero  id  Pelagianismum 
sapit  rectaeque  rationi  repugnat.  Etenim,  sicuti  non  est  di- 
stinctum quod  est  ex  causa  secunda  et  causa  prima,  ita  nec 
distinguere  fas  est  inter  id  quod  est  ex  gratia  et  id  quod 
est  ex  libero  arbitrio,  quasi  idem  non  possit  ex  utroque 
prodire.  Atqui  gratia,  utpote  sub  praedestinatione  conclusa, 
nequit  esse  praedestinationis  ratio.  Ergo  neque  id  quod  est 
per  liberum  arbitrium,  gratiae  subordinatum. 

Conclusio  2'"''.  — Non  ex  provisis  meritis,  aut  post  pro- 
visa MERITA,  NEQUE  ABSOLUTE  ANTE  IPSA,  SED  POTIUS  CUM  ME- 
RITIS INFALIUBILI^ER  FUTURIS  CENSENDUS  EST  DeUS  ELECTOS 
GRATUITO  PR.^.DEST1NARE  AD  GLORIAM, 

^ — Cf.  Aug,  de  Civ.  Dei,  XXI,  12;  — Bellarm.  de  Gr.  et  lih.  arh.  1. 
II,  c.  4 ; — Suarez,  de  Gratia,  Prole gom.  IV,  c.  9. 

2 — Cf.  I,  Q.  CXUIII,  a.  3. 

1 Pars  dirigitur  contra  MoUnistas  audentiores  qui  sen- 
tiunt praevisa  merita  ex  gratia  omnibus  indifferenter  oblata 
rationem  esse  seu  causam  praedestinationis  ad  ^alutem  ; per- 
inde ac  si  praedestinatio  electorum  simpliciter  et  completa^ 
seu  ad  gratiam  efficacem  et  gloriam,  non  esset  per  se  et 
irn taediate  gratuita^  sed  mediante  tantum  prima  gratia.  — 
Verum  communior  theologorum  opinio  contrarium  pro  certo 
admittit. 

1°  Xonne  Scriptura  satis  aperte  favet?  — Illustre  testi- 
monium legitur  (Eph.  I,  4-6  et  11):  Elegit  nos  in  ipso  ante 
mundi  constitutionem  ut  essemus  sancti  et  immaculati  in 
conspectu  ejus  in  cliaritate.  (lui  praedestinavit  nos  in  ado- 
ptione ni  filiorum  per  J.  (\  in  ipsum,  secundum  propositum 
voluntatis  suae,  in  laudem  gloriae  gratiae  suae...  In  quo 
etiam  et  nos  sorte  vocati  sumus,  praedestinati  secundum 
propositum  ejus,  qui  operatur  omnia  secundum  consilium  vo- 
luntatis suae.  Quo  in  loco  plura  sunt  notatu  digna  : a)  non 
enim  ait  Ap.  Deum  nos  elegisse  quia  sanctos  vidit  futuros, 
sed  ut  essemus  sancti  : b)  neque  propter  bonum  usum  liberi 
arbitrii  aut  gratiae,  sed  secundum  propositum  voluntalis 
suae  : c)  et  hoc  in  laudem  gloriae  gratiae  suae,  seu  ut  lau- 
daretur et  glorilicaretur  gratia  ipsius;  d)  tandem  dicit  nos 
sorte  vocatos,  scii,  respectu  nostri,  quia  nulla  in  nobis  erat 
hujus  electionis  ratio. 

Verum  classicum  documentum  exhibet  idem  Ap.  (Rom. 
VIll.  IX,  XI),  ubi  agens  ex  professo  de  praedestinatione 
eam  explicat,  probat  ac  defendit.  ~ a)  In  primis  definit 
illam  (VIII,  28)  propositum  Dei,  (IX,  II)  propositum  secun- 
dum electionem,  (XI,  5)  secundum  electionem  gratiae.  — h) 
Hanc  autem  gratuitam  electionem  Ap.  evincit;  tum  (IX, 
10-13)  exemplo  Jacob  et  Esaii,  quorum  minor  citra  operum 
merita  prae  majore  electus  est;  tum  Dei  testimonio  (ibid.  v. 
15';  Miserebor  citjus  misereor,  et  misericordiam  praestabo 
cujus  miserebor;  tum  ratione  irrefragabili  (XI,  35);  (ju  is  prior 
dedit  illi,  et  retribuetur  eif  Quibus  correspondent  alia  verba 
(1  Cor.  IV,  7);  Qtiis  enim  te  discernite  Quid  habes  quod  non 
accepisti  f ~ c)  G-ratuitam  autem  electionem  defendit  Ap. 
contra  impugnantes,  praesertim  exemplo  figuli  (IX,  21) : An 
non  habet  potestatem  figulus  luti  ex  eadem  massa  facere 
aliud  quidem  vas  in  honorem,  aliud  vero  in  contumeliame 
(Cf.  Comm.  S.  Thomae). 

2"  Ex  Patribus  nullius  auctoritas,  hac  praesertim  in  re, 
tam  gravis  ponderis  est  quam  S.  Augustini  quem  Petavius 
solita  eruditione  demonstrat  (De  Deo,  1.  IX)  docuisse  prae- 
destinationem gratuitam,  non  ex  meritis,  etsi  S.  Doctor  di- 
sputans cum  Pelagianis  minus  principaliter  de  praesenti 
quaestione  egerit.  Sane  (1.  de  Corr.  et  'Gr.  c.  7)  ait;  « Ab 
illa  perditionis  massa,  quae  facta  est  per  primum  Adam,  de- 

bemiis  intelligere  neminem  posse  discerni  nisi  qui  hoc  donum 
habet,  quisquis  habet,  quod  gratia  Salvatoris  accepit.  Quicum- 
que ergo  ab  illa  originali  damnatione  ista  dicinae  gratia  > e 
largitate  discreti  sunt  (en  praedestinatio  secundum  ordinem 
intentionis  efficax  et  gratuita),  non  est  dubium  quod  et  pro- 
curatur eis  audiendum  Evangelium;  et  cum  audiunt,  credunt 
et  in  fide  quae  per  dilectionem  operatur  usque  in  finem  per- 
severant (en  executio  praedestinationis)....  Quoniam  secun- 
dum propositum  vocati  sunt,  profecto  et  electi  sunt  per 
electionem  gratiae,  non  praecedentium  meritorum  suorum; 
quia  gratia  illis  est  omne  meritum  ^ ».  Non  minus  diserte 
loquitur  S.  Fulgentius  (1.  I de  Yer.  Praedest.  c.  3).  « Ab  illa 
massa  damnata  nemo  futurorum  praescientia  operum  discer- 
nitur, sed  miserantis  figuli  ope  atque  opere  segregatur.  » 
~ De  mente  quorumdam  Patrum,  scii.  Irenaei,  Joan.  Cry- 
sostoml^  Ambrosii,  Hieronymi,  qui  dubie  locuti  esse  viden- 
tur, egregie  disserit  Bellarminus  (de  Gr.  et  lib.  arb.  1.  II, 
c.  14). 

3^'  In  his  aliisque  dubietatibus  solvendis  maxime  .juvat 
attendere  discrimen  inter  ordinem  intentionis  et  ordinem 
execiUionis.  Nihil  enim  probibet,  ait  S.  Thomas,  aliquem 
effectum  praedestinationis  esse  causam  et  rationem  alterius, 
posteriorem  quidem  prioris  secundum  ordinem  causae  fina- 
lis, priorem  vero  posterioris  secundum  ordinem  causae  me- 
ritoriae, sicut  si  dicamus  quod  Deus  praeordinavit  se  datu- 
rum alicui  gloriam  ex  meritis,  et  quod  praestituit  se  daturum 
alicui  gratiam  ut  mereretur  gloriam.  Hoc  criterio  intelli- 
genda  sunt  nonnulla  Patrum  aut  Scripturarum  dicta  nobis 
specietenus  adversantia".  — Caeterum  laudatus  Bellarminus 
(7.  cit.  c.  1*2)  ex  utroque  Scripturie  et  Traditionis  fonte  sex 
depromit  rationes,  quas  lectori  commendamus. 

4°  Conci,  ratione  ipsa  S.  Doctoris  comprobatur.  — « Im- 
possibile est,  inquit,  quod  totus  praedestinationis  effectus  in 
communi  habeat  aliquam  causam  ex  parte  nostra;  quia 
quidquid  est  in  homine  ordinans  ipsum  in  salutem  compre- 
henditur totum  sub  effectu  praedestinationis,  etiam  ipsa 
praeparatio  ad  gratiam.  » Hinc  (de  Ver.  Q.  VI,  a.  2 ad  Ip 
ait:  « Hoc  ipsum  quod  est  velle  accipere  gratiam  est  nobis 
ex  praedestinatione  divina;  unde  non  potest  esse  causa 
praedestinationis.  » — Insuper  quaecumque  in  altera  theseos 
parte  mox  dicturi  sumus  totidem  sunt  praesentis  veritatis 
argumenta. 

iF  Pars  militat  contra  temperatiores  Molinae  asseclas  qui, 
etsi  admittant  gratuitam  electorum  praedestinationem  sim- 
pliciter et  complete  sumptam,  volunt  tamen  praedestinatio- 
nem efficacis  gratiae  bonique  operis  praevisionem  antecedere 
praedestinationem  gloriae. 

1 — Leg.  integinim  caput,  neciioii  lib.  de  Don.  P er secer antiae. 


QU^ST.  II.  AET.  III. 


309 


Verum  l"*  id  minus  congruit  Sacris  Litteris,  tum  loco 
jam  cit.  (Eph.  I,  4);  tum  (fiom.  VIII,  29);  Quos  praescivit  et 
praedestinavit  conformes  fieri  imaginis  Filii  sui,  nempe,  ut 
expl.  S.  Thom.  et  Bellarm.,  quos  praesciendo  dilexit,  hos 
praedisposuit  accepturos  conformitatem  ad  Christum  per 
gratiam  et  gloriam;  tum  (Rom.  XI,  5);  Reliquiae  secundum 
electionem  gratiae  salvae  factae  sunt]  ubi  salus  vel  gloria 
exhibetur  velut  immediatum  gratiae  opus.  (Cf.  Bellarmin. 
loc.  cit.  cc.  13-15). 

2"  Huc  referri  possunt  verba  dugustini  (ep.  186  ad  Pau- 
lin.  c.  V.,  n.  15);  « Non  ex  operibus,  sed  ex  vocante  dictum 
esse  intelligatur,  ut  secundum  electionem  propositum  Dei 
maneret,  non  meritum  hominis  anteiret;  non  enim  dicit 
electionem  voluntatis  humanae  sive  naturae.. . sed  electio- 
nem procul  dubio  gratiae,  quae  non  invenit  eligendos,  sed 
facit.  » 

3”  Opinio  adversa  multiplici  vitio  laborat.  — a)  Nam  im- 
primis pro  fundamento  habet  scientiam  mediam,  quam  de- 
monstravimus nulla  probabili  ratione  fulciri.  — h)  Derogat 
etiam  dignitati  et  effcaciae  divinae  virtutis,  cum  constituat 
praedestinationem  effectivam  gloriae  pendere  a praeviso  li- 
bertatis consensu,  quem  ex  parte  saltem  inliuxui  gratiae 
subtrahit.  — c)  Denique  quicumque  prudenter  et  ordinate 
agit  non  potest  prius  intendere  media  quam  finem.  Atqui 
Deum  prudenter  ordinateque  agere  inhciabitur  nemo;  me- 
rita autem  gratiae  sunt  media,  gloria  est  tinis.  Ergo  non 
potuit  Deus  velle  dare  certis  hominibus  media  infallibilia 
ad  salutem,  antequam  efficaciter  salutem  ipsam  iisdem  ho- 
minibus dandam  decerneret.  (Vid.  Billuart,  Satolli,  etc.) 

3’‘  Pars  est  contra  eos  auctores  qui  praedestinationem 
gloriae  independenter  a meritis  statuere  videntur  meritaque 
i;  sa  a gratia  praedeterminante  repetunt. 

1'^  Quid  .sentiendum  sit  de  praedet  er  minatione  physica 
voluntatis  a Deo,  satis,  ni  fallor,  alias  indicavimus. 

2'^  Nec  probanda  videtur  formula,  quod  Deus  praedesti- 
nat ante  praevisa  merita,  a)  Nam  praedestinatio  hujusmodi 
potius  dicenda  est  voluntas  antecedens  salvandi  omnes  ho- 
mines; consequens  vero  voluntas  simul  concludit  sub  inten- 
tione finis  quaelibet  agenda  et  ducentia  ad  finem,  h)  Hinc  in 
Scripturis  vita  aeterna,  prout  Molinistae  Bannezianis  obji- 
ciunt. exhibetur  ut  corona,  merces,  etc.,  quae  sane  laborum 
merita  involvunt. 

4"  Pars  itaque  verior  habebitur,  nempe  praedestinationem 
esse,  unico  rationis  momento  objecti vo,  gloriae  cum  meritis 
infallibiliter  futuris  sub  suavi  at  intimo  potentissimoque  Pro- 
videntiae influxu,  juxta  illud  (Rom.  VIII,  28);  Diligentibus 
Deum  omnia  cooperantur  in  bonum,  iis  qui  secundum  propo- 
stium  vocati  stint  sancti. 


310 


DISPUTATIO  VI. 

l""  Haec  positio,  quam  cl.  Satolli  egregie  tuetur,  apprime 
consonat  verbis  S.  Thomae  (I-II^  Q.  YIII,  a.  3):  « Voluntas 
in  ipsum  finem  dupliciter  fertur:  imo  modo  absolute  ac  se- 
cundum se;  alio  modo  sicut  in  rationem  volendi  ea  quae 
sunt  ad  finem.  Manifestum  est  ergo  quod  unas  et  idem  mo- 
tus voluntatis  est  quo  fertur  in  finem,  secundum  quod  est 
ratio  volendi  ea  quae  sunt  ad  finem,  et  in  ipsa  quae  sunt  ad 
finem.  » Atqui  vita  «terna  nobis  destinatur  ut  praemium 
meritis  assequendum.  Ergo. 

2^  Eadem  sententia  id  commodi  obtinet  ut,  semotis  in- 
convenientibus aliarum  sententiarum,  liarmonia  quadam  me- 
lius componat  gratuitatem  summi  doni  praedestinationis,  ef- 
ficaciam divinae  operationis  et  humanae  voluntatis  liberta- 
tem. — Neque  timendum  est  ne  ratio  illa  concipiendi 
mentem  Dei  praedestinantis  perrumpat  logicum  ordinem 
finem  inter  mediaqne  vigentem:  quippe  hic  ordo  sub  uno 
eodemque  Dei  intuitu  et  consilio  cadere  optime  potest. 

Ex  dictis  duo  collidantur.  — 1*^  Communiter  loquendo,  ex 
ipsa  bonitate  divina  derivanda  est  ratio  praedestinationis  ali- 
quorum prae  aliis  post  praevisa  demerita  reprobatis,  in  quan- 
tum scii.  Dei  perfectio  vel  per  modum  misericordiae  salvan- 
tis, quam  Ipse  per  se  primo  intendit,  vel  per  modum 
tiae  punientis,  quam  vult  consequenter  ad  culpam,  repraesen- 
tatur. — 2"  In  specie,  quare  hi  eligantur  in  gloriam,  illi 
vero  cadere  permittantur  atque  reprobentur,  ex  sola  divina 
voluntate  dependet,  juxta  illud  Auf/ustini  (In  Joan.  tract. 
26,  n.  2):  « Quare  hunc  trahat,  et  illum  non  trahat,  noli 
velle  dijudicare,  si  non  vis  errare.  » Exemplum  habetur  in 
artificialibus,  puta  in  constructione  domus:  quod  enim  quae- 
dam  sint  partium  divisiones,  exigit  ratio  artis:  quod  vero 
hic  lapis  in  hac  parte,  ille  autem  in  alia  collocetur,  soli  ar- 
tificis voluntati  tribuendum  est. 

^>oiv.  oi>j.  — Obj.  1.  — S.  Amhrosiu.^  (in  cap.  IX  Eom.) 
ita  commentatur:  « Ejus  miserebor,  quem  praescivi  post  er- 
rorem recto  corde  reversurum  ad  me.  » Ergo. 

Resp:  1°  commentarios  istos,  juxta  quosdam,  S.  Ambro- 
sio abjudicandos  esse.  — Verum  2'"  cujuscumque  sint,  sen- 
sus est  ad  mentem  S.  Thomae  a)  vel  gratiam  misericorditer 
concessam  proxime  ordinari  ad  bonum  usum  et  meritum, 
h)  vel  ipsum  meritum  conversi  cordis  praescientia  effecti va 
decerni  eo  momento  quo  praedestinatur  gloria. 

Ob.7.  2.  — S.  Augustinus  (1.  1.  ad  Simplicianum,  q.  2)  ait: 
« Non  tamen  electio  praecedit  justificationem,  sed  electio- 
nem justificatio,  etc.  » Ergo. 

Eesp.  1'’  Augustinum  hos  libros  ad  Simplic.  scripsisse, 
dum  adhuc  juvenis  erat,  verum  serius,  ut  vult  Bellarminus. 
seipsum  correxisse.  — Sin  autem  2°  vitare  velimus  contradic- 

tioiiem  inter  Aug.  senem  et  Ang.  juvenem,  dicamus  cum 
Billuart  Doct  Hippon.  hic  loqui  de  praedestinatione,  non  in 
ordine  intentionis,  sed  in  ordine  executionu quem  sane 
justificatio  prior  est  meritis  et  gloria  quibus  electi  de  facto 
a reprobis  secernuntur. 

Obj.  3.  — Iniquum  est  aequalibus  inaequalia  dare.  Atqui 
homines,  natura  et  peccato  originali  aequales,  solis  meritis 
propriis  distinguuntur.  Ergo  propter  merita,  etc. 

Eesp.  1).  M in  iis  quae  ex  debito  redduntur,  C : in  iis 
quae  ex  gratia  dantur,  K.  ~ i),  m ita  ut  jus  et  propor- 
tionem habeant  ad  finem  supernaturalem  ex  meritis  na- 
turae, N;  ex  meritis  gratiae,  *S'.  d:  quae  merita  sub  ipsa  prae- 
destinatione gloriae  cadunt,  C ; secus,  — Xeg.  conseq. 

Memores  simus  sententiae  Domini,  sub  specie  patrisfami- 
lias,  ad  operarium  conquerentem  (Matth.  XX,  14  15):  Tolle 
quod  tuum  est  et  vade...  Aut  non  licet  mihi  quod  volo  facere) 
— Hinc  ipsi  Molinistae  cum  Hurter  (Vol.  II,  th.  h6i  faten- 
tur « quod  quum  Deus  possit  loco  gratiarum,  quarum  prae- 
videt abusum,  peccatori  dare  gratiam  quacum  esset  coopera- 
turus, hanc  tamen  non  concedit,  dum  alteri  aeque  vel  etiam 
magis  peccatori  ejusmodi  gratias  abunde  elargitur.  » 

Obj.  4.  — Urgent  contra  nos  celebre  dilemnia:  Vel  scim 
praedestinatus,  vel  non  sum.  Si  sim  paedestinatus,  quidquid 
fecero,  salvabor ; si  non  sum,  quidquid  egero,  nun  salvabor. 
Quare  pro  arbitrio  vivam. 

Hesp:  1*^  per  Augustini  verba  (de  Don.  Perse v.  c.  XIV, 
n.  37):  « Numquid  ideo  negandum  est  quod  apertum  est,  quia 
comprehendi  non  potest  quod  occultum  est  ? » — 'T  Non  a 
nobis  tantum,  sed  ah  omnilms  cujuscumque  schohe  theologis 
dilemma  illud  solvendum  est:  siquidem,  qualitercumque  prae- 
destinatio facta  fuisse  ponatur,  inconcussa  certitudine  apud 
Deum  viget.  — 'X  Cum  praedestinatio  gloriae  necessario  nexu 
merita  involvat,  utrumque  pro  certo  habendum  est,  scii:  ne' 
minem  damnari  qui  virtutes  colat^  salvari  neminem  qui  hona 
opera  negligat : idcirco,  attento  e.xecutionis  ordine  ad  quem 
nos  respicere  debemus,  falsum  est  praedestinatum,  quidquid 
fecerit,  salvandum  esse,  vel  praescitum,  etsi  bonum  egerit, 
quod  certe  agere  potest,  esse  damnandum.  An,  ob  infallibi- 
lem Dei  praescientiam  de  futura  cujusque  hominis  morte, 
superflua  dici  debet  quaevis  cura  corporis  arsque  medicorum 
despicienda.^  — 4®  Aliud  non  est  praefatum  dilemma  quam 
satanica  argumentatio,  ideoque  daemoni  sic  nos  suadenti 
respondeat  quisque  : « Si  sim  praedestinatus,  quidquid  fece- 
ris, salvabor ; si  non  sim,  cur  me  tentas  » ? 

Obj.  5.  — Aiunt  thomisticam  sententiam  parum  consulere 
consolationi  et  spei  fidelium  qui,  hac  doctrina  permoti,  fa- 
cile in  desperationem  delabi  possunt. 

Resp.  l*"  inconveniens,  si  quod  sit,  pariter  militare  con- 


312 


DISPUTATIO  VI. 


tra  Molinistas  temperatiores;  2"  sed  contra,  majorem  spem 
et  consolationem  ex  D.  Thomas  doctrina  colligi.  Nam,  juxta 
S.  Doctorem,  salus  nostra  ipsi  Dei  bonitati  et  omnipotentiae 
committitur  : juxta  ]\Iolinistas  vero,  fragilitati  et  inconstan- 
tiae voluntatis.  At  certe  solidius  est  salutis  aedificium  ere- 
ctum in  rupe  divinae  potentiae  et  providentiae  quam  in  arena 
mobili  voluntatis  humanae.  Unde  S.  Augustinus:  « Tutiores 
vivimus,  si  totum  Deo  damus  :i>  (de  Don.  Persev.  c.  VI,  n.  12  D. 

AETICULUS  IV. 

Utrum  praedestinatio  sit  certa. 

Inter  proprietates  praedestinationis  primum  locum  tenet 
certitudo:  quae  quidem  vel  in  se  vel  quoad  nos  investigari 
potest.  — Praeterea  secundum  se  certitudo  illa  non  solum 
cognitionis  est  quam  praescientiam  dicimus,  sed  etiam  ordi- 
nis seu  causalitatis.  secundum  quod  praedestinatio  est  effe- 
ctrix seu  ordinatrix  humanarum  rerum  in  finem.  De  hac 
praesertim  certitudine  causalitatis,  quam  nonnihil  inficit 
MoJinismus,  modo  disserturi  sumus. 

C'oilolll5>»io  l"".  — PpaeDESTIXATIO  CERTA  EST  ETIAM  CERTITU- 
DINE CAUSALITATIS,  QUIN  EX  HOC  LaeDATUR  ARBITRII  LIBERTAS. 

U Pars  prob.  — V Ex  Scriptura  (Joan.  X,  27-28 1;  Oves 
meae  vocem  meam  audiunt,  et  ego  cognosco  eas^  et  sequuntur 
me.  Et  ego  vitam  aeternam  do  eis,  et  non  peribunt  in  aeter- 
num. et  non  rapiet  eas  quisquam  de  manu  mea.  — 2"^  Ex 
S.  Augustino  (de  Corr.  et  G-r.  c.  VII,  n.  14):  « Horum  (elec- 
torum si  quisquam  perit,  fallitur  Deus  ; sed  nemo  eorum 
perit,  quia  non  fallitur  Deus.  Horum  si  quisquam  perit, 
vitio  humano  vincitur  Deus  : sed  nemo  eorum  perit,  quia 
nulla  re  vincitur  Deus.  » — .3'^  Patione.  Praedestinatio  est 
pars  Providentiae.  Atqui  Providentiae  ordo  ob  efficaciam  di- 
vinae virtutis  (cf.  quaest.  praec.)  infallibilis  est,  ita  ut  nihil 
possit  deficere  a generali  fine  Providentiae  : quae  vero  a fine 
particulari  decidunt,  etiam  quoad  hoc  sub  Providentiae  am- 
bitu concluduntur.  Ergo  ordo  Praedestinationis,  qui  est  de 
contingentibus,  at  sub  ratione  futurorum  maxime  per  influ- 
xum divinae  actionis,  omnimoda  certitudine  firmatur.  -. 

2^"  Pars  liquido  constat  ex  quaest.  praec.  (art.  5):  ubi 
ostensum  est  non  solum  eventum  liberum,  sed  etiam  moduni 
seu  libertatem  ejus  a Deo,  supremo  movente,  primo  repeten- 
dum esse.  Unde  « liberum ' arbitrium  deficere  potest  a sa- 
lute: tamen  in  eo  quem  Deus  prasdestinat.  tot  alia  admini- 

’ — Cf.  de  Ver.  Q.  VI,  a.  2;  — Billuart,  Diss.  IX  ; — item  Bos.suet, 
Jjef.  'de  la  Trad.,  1.  XII,  c.  19. 

2 - Cf.  de  Ver.  Q.  VI.  a.  3. 

cida  praeparat,  quod  vel  non  cadat,  vei  si  cadat,  quod 
resurgat ; sicut  exhortationes  et  suffragia  orationum,  donum 
gratiae  et  alia  hujusmodi,  quibus  Deus  adminiculatur  homini 
ad  salutem.  Si  ergo  consideremus  salutem  respectu  causae 
proximae,  scii,  liberi  arbitrii,  non  habet  certitudinem,  sed 
contingentiam  ; respectu  autem  causae  primae  quae  est  prae- 
destinatio, habet  certitudinem  » (de  Ver.  loc.  cit.). 

Coiiciu!!»io  — Nemo,  citra  specialem  revelationem, 
CERTUS  o;mnino  esse  potest  de  sua  pr  edestixatione  ; licet 
PLERAQUE  praedestinationis  SIGNA  IN  HANC  SPEM  INDUCANT. 

l""  Pars  definita  est  a Cone.  Tricl.  contra  haereticos,  Cal- 
vinum. Bucerum.  Pet.  Martyrem  et  Kemnitium  : « Nemo, 
quamdiu  in  hac  mortalitate  vivitur,  de  arcano  divinae  prae- 
destinationis inysterio  usque  adeo  praesumere  debet,  ut  certo 
statuat  se  omnino  esse  in  numero  praedestinatorum  » (Sess. 
VI,  cap.  1*2). 

Proh.  1"  ex  Scriptura  (1  Cor.  IX,  27) : Castigo  corpus 
meum  et  in  servitutem  redigo,  ne  forte,  cum  aliis  praedica- 
verim. ipse  reprohus  efficiar:  et  (X,  12):  Qui  se  existimat 
stare,  videat  ne  cadat.  — 2"  Ex  SS.  Patribus  inter  quos  pos- 
terior Bernardus,  omnium  vocem  resonans,  ait  (Serm.  1 in 
Septu.  n.  1):  « Quis  potest  dicere  : ego  de  electis  sum...  recla- 
mante Scriptura:  nescit  homo,  si  sit  dignus  amore  an  odio: 
Certitudinem  utique  non  habemus,  sed  spei  fiducia  consola- 
tur nos  ne  dubitationis  hujus  anxietate  penitus  cruciemur. » — 
3°  Patio  conci,  est,  ^uia  quas  ex  divina  voluntate  dependent 
nonnisi  revelatione  innotescere  nobis  possunt ; noluit  autem 
Deus  hanc  revelationem  plerisque  fieri,  ne  praesciti  despera- 
rent et  securitas  in  electis  negligentiam  pareret.  (De  Ver. 
Q.  VI,  a.  5). 

2'"  Pars  concedit  specialem  revelationem  nonnullis  factam, 
juxta  verba  Trid.  [loc.  cit.):  « Nisi  ex  speciali  revelatione, 
sciri  non  potest  quos  sibi  Deus  elegerit.  » 

Hanc  sortem  habuisse  conversum  latronem,  ex  ore  Chri- 
sti comperimus ; idque  de  omnibus  Apostolis  post  descens- 
sum  Sp.  Sancti,  ut  in  gentes  alacrius  pergerent,  probabili- 
ter existimatur.  — Hoc  maxime  theologi  sentiunt  cunctique 
fideles  de  B.  Virgine  Maria.  — Postremo  et  opinari  lilDet 
plurimis  etiam  electis  prope  mortem  hujus  certitudinis  ineffa- 
bile solatium  a Deo  tribui. 

3‘  Pars  consistit  in  enumerandis  signis  praedestinationis, 
quae  potissima  sunt : 

1"  Bonae  vitae  decursus  (S.  August.)  — 2°  Testimonium 
conscientiae  a gravioribus  peccatis  purae,  ut  malle  mori 
quam  Deum  offendere  (S.  Thom.  et  S.  Bernard.)  — 3*"  Herum 
mundarum  contemptus  (S.  Thom.  I-ID*  , Q.  CXII,  a.  5).  — 
H Delectari  in  cogitando,  loquendo,  et  audiendo  de  Deo  (S, 

Greg.  et  S.  Thom.)  — 5"  Dilectio  inimicorum  juxta  illud 
(Matth.  V,  44-45) : Diligite  inimicos  vestros...  ut  sitis  filii 
Patris  vestri^  qui  in  coelis  e.st.  — 6®  Humilitas  (S.  Greg.).  — 
T*"  Specialis  devotio  erga  Christi  passionem,  ss.  Eucharistiam, 
vel  ss.  Cor  Jesu  juxta  illud  (Is-  XII,  3) : Haurietis  aquas 
in  gaudio  de  fontibus  Salvatoris ; item  erga  B.  V.  Mariam 
cui  Ecclesia  applicat  verba  (Prov.  VIII,  35) : Qzti  me  inve- 
nerit inveniet  vitam^  et  hauriet  salutem  a Domino  (S.  An- 
selmus,  S.  Bernardus,  etcj 

>»oiv.  obj.  (cont.  1‘'‘™  conci.)  — Obj.  1 — Legitur  (Apoc. 
III,  11) : Pene  quod  habes,  ut  nemo  accipiat  coronam  ttiani. 
Atqui  corona  qu8B  perdi  potest  non  subest  certae  praedesti- 
nationi. Ergo. 

Resp.  D.  M\...  et  sermo  est  de  corona  ex  praedestinatione 
gloriae,  V;  ex  merito  gratiae,  C.  — Trans,  m.  — Xeg.  conseq. 

V Corona  dicitur  esse  alicujus  dupliciter:  uno  modo  ex 
praedestinatione  divina,  et  sic  nullus  coronam  suam  amittit ; 
alio  modo  ex  merito  gratiae,  et  sic  potest  aliquis  coronam, 
quam  meritus  est,  per  peccatum  mortale  sequens  deperdere. 
— 2''  Alius  coronam  illam  ammissam  accipit : a)  tum  quia 
loco  perdentis  subrogatur,  quum  Deus  non  permittat  aliquos 
cadere  quin  alios  erigat,  v.  g.  gentiles  respectu  Judaeorum ; 
b)  tum  quia  substitutus  in  statum  gratiae  alterius  de  illius 
bonis  in  aeterna  vita  gaudebit. 

Ob.j.  2 — Possibile  est  aliquem  praedestinatum  peccare 
et  tunc  occidi.  Atqui  hoc  posito,  frustratur  praedestinationis 
effectus.  Ergo. 

Resp.  D.  M :...  si  consideretur  secundum  se  seu  secun- 
dum potentiam  quae  in  ipso  est  et  in  sensu  diviso.  C : in 
sensu  composito  seu  praecise  prout  subest  praedestinationi, 
N.  - C.  d.  m.  — Neg.  conseq. 

Obj.  3.  — Quidquid  Deus  potuit,  potest.  Atqui  potuit  non 
praedestinare  quem  praedestinavit.  Ergo  nunc  potest  non 
praedestinare,  et  ideo  etc. 

Resp.  d.  M\...  absolute,  C;  ex  suppositione  facta  quod 
Deus  semel  quid  piam  aeternaliter  futurum  decreverit,  X.  — 
G m.  — Xeg.  conseq 

ARTICULUS  V. 

Utrum  numerus  praestinatorum  sit  certus. 

Certitudo  praedestinationis,  quam  in  art.  praec.  secundum 
propositi  divini  ordinem  et  firmitudinem  adstruximus,  con- 


' — Cf.  S.  Alph.  de  Lig.  Les  gloires  de  t.  lei',  c.  VIII,  3. 

2 Cf.  de  Ver.  Q.  VI,  a.  3. 


eludenda  objicitur  etiam  quoad  numerum  praedestinatorum: 
qui,  prout  vel  absolute^  vel  relative  seu  respectu  numeri 
reproborum  inspicietur,  geminae  propositionis  materiam  sup- 
peditabit. 

<'oueiii»$io  1^.  — Numerus  pr^destinatorum  certus  est. 

NON  SOLUM  FORMALITER,  SED  ETIAM  MATERIALITER,  PER  MODUM 
CUJUSDAM  PRINCIPALIS  PR.^FINT10NIS  AT  SOLI  DeO  EXPLORATUS 
EST. 

Dico  l'"  certum  esse  electorum  numerum  juxta  illud  (2 
Tim.  II,  19):  Cognovit  Dominus  qui  sunt  ejus.  Unde  Aug. 
(de  Corr.  et  Gr.  XIII,  n.  39),  loquens  de  praedestinatis  in  re- 
gnum Dei,  ait:  « Quorum  ita  certus  est  numerus  ut  nec 
addatur  eis  quisquam  nec  minuatur  ex  eis.  » 

Dico  2'"  contra  quosdam,  certum  esse  illorum  numerum 
non  solum  formaliter  et  abstracte,  puta  quod  centum  vel 
mille  salventur,  sed  etiam  materialiter  et  concrete,  nempe 
quod  hi  vel  illi:  secus  perimeretur  certitudo  ordinis  praedes- 
tinationi tributa. 

Addo  3'"  numerum  illum  Deo  certum  esse  non  modo  ra- 
tione cognitionis.,  quo  pacto  perspectum  habet  numerum 
guttarum  pluviae  et  arenae  maris,  sed  etiam  ratione  cujusda  m 
p ree  finitionis.  Quicumque  enim  intendit  determinatam  men- 
suram in  suo  effectu  numerum  aliquem  excogitat  et  definit 
in  ejus  partibus  essentialibus  quae  per  se  requiruntur  ad 
perfectionem  totius:  quae  vero  requiruntur  non  propter  se, 
sed  propter  aliud,  eliguntur  secundario  seu  tot  accipiuntur 
quot  necessaria  sint  ad  bonum  partium  essentialium.  Atqui 
partes  essentiales  universi  sunt  communiter  quidem  omnia 
ea  quaae  quandam  perpetuitatem  sibi  vindicant,  ut  sphaerae, 
stellae,  elementa,  principalius  vero  creaturae  rationales,  prin- 
cipalissime autem  illae  quae  ultimum  finem  seu  beatitudinem 
consequuntur.  Ergo  praedestinatorum  numerus  certus  est  et 
a Deo  electus  per  modum  cujusdam  principalioris  praefini- 
tionis. — Reprobi  autem  videntur  esse,  praeviso  peccato,  a 
Deo  praeordinati  in  profectum  electorum  quibus  omnia  coo- 
perantur in  honum  (Rom.  VIII,  28),  et  ideo  tot  quodammodo 
permittuntur  quot  Deus  ad  bonum  electorum  conferre  con- 
spiciat. 

U Tandem,  licet  quidam  dicant  tot  ex  hominibus  sal- 
vandos esse  quot  Angeli  ceciderunt ; alii,  quot  Angeli  re- 
manserunt; alii,  simul  quot  ceciderunt  et  quot  universaliter 
creati  fuerunt;  melius  dicitur  quod  « soli  Deo  est  cognitus 
numerus  electorum  in  superna  felicitate  locandus,  » ut 
habet  Collecta  pro  vivis  et  defunctis.  Id  tamen  extra  dubium 
est,  numerum  illum,  absolute  spectatum,  ingentem  esse,  cum 
scriptum  sit  (Apoc.  VII,  9):  Vidi  turbam  magnan},  quam  di- 

numerare  nemo  poterat^  ea:  omnibus  gentibus  et  tribubus,  po- 
pulis et  linguis,  stantes  ante  trhomim. 

Coueliisio  '2.^  — Probabilius  censetur:  primo,  numerum 

PRAEDESTINATORUM,  PROUT  CONSTAT  EX  AnGELIS  ET  HOMINIBUS,  REPRO- 
BORUM NUMERUM  EXCEDERE;  SECUNDO,  EX  FIDELIBUS  QUI  IN  EcCLESIA 
RoM.\Na\  decedunt  PLURES  salvos  fieri;  tertio  tamen,  IN  TOTaA 

HOMINEM  collectione,  P-IUCIORES  SALVARI. 

Pars  evincitur:  ex  eo  quod  S.  Thomas  (I,  Q.  LXIII, 
a.  P)  concludit  Angelos  qui  in  gratia  manserunt  longe  nu- 
merosiores esse  iis  qui  peccaverunt.  Atqui  improbabile  noii 
est  Angelos  ob  nobilitatem  suam  (cf.  I,  Q.  L,  a.  3)  homines 
numero,  etiam  haud  mediocri  excessu,  superare.  Ergo,  quid- 
quid sit  de  numero  hominum  praedestinatorum,  assumpta 
opinio  approbanda  videtur.  — Eo  magis  2''  quia  quam  maxime 
congruit  totali  operi  divinae  Sapientiae,  Bonitatis  et  Poten- 
ti», ut  intellectuales  ac  nobiliores  creaturae  universim  sump- 
t».  saltem  ut  in  pluribus^  linem  ultimum  consequantur. 

2*  Pars  1'^  nititur  parabola  (Matth.  XXII),  ubi  narratur 
multos  ad  convivium  regis  invitatos,  intellige  ad  fidem, 
venire  renuisse : ex  iis  vero  qui  venerunt  seu  veram  Christi 
Ecclesiam  ingressi  sunt  unum  inventum  fuisse  sine  veste 
nuptiali,  i.  e.  sine  amictu  justitiae,  non  quasi  unus  tuntum 
ex  Christi  fidelibus  sit  reprobandus,  sed  (ita  sentio)  ut  si- 
gnificaretur major  ex  illis  salvandorum  numerus.  — 2®  Hanc 
sententiam,  ni  fallor,  communiorem  Suarez  (de  Praed.  1.  VI, 
c.  3 sequenti  ratiocinio  tuetur  : « Si  per  Christianos  intel- 
ligamus  solos  illos,  qui  intra  Ecclesiam  catholicam  moriun- 
tur, verisimilius  mihi  est  plures  illorum  salvari,  in  lege 
gratiae.  Patio  est.  quia  imprimis  ex  his  qui  moriuntur  ante 
adultam  aetatem,  maxima  multitudo  decedit  cum  Baptismo; 
ex  adultis,  vero,  licet  major  pars  hominum  saepius  morta- 
liter peccet,  tamen  saepius  resurgunt,  et  ita  cadendo  et  re- 
surgendo vitam  transigunt.  Tandem  vero  in  fine  pauci  sunt 
qui  per  Sacramenta  non  praeparentur  ad  mortem  et  de  pec- 
catis doleant,  saltem  per  attritionem:  hoc  autem  sufficit  ut 
in  eo  tempore  justificentur  ». 

o‘  Pars  manifestanda  superest.  — Praenotetur  a)  damna- 
tum fuisse  a Cong.  Indicis  {1772)  cap.  5 operis  Ben.  Plazza 
de  Paradiso  cum  commentario  J.  31.  Gravina,  quo  capite 
plurimis  argumentis  defensatur  haec  prop:  Verisimile  est^ 
electos  homines  respectu  homimim  reproborum  longe  nume- 
rosiores esse,  b)  Etsi  autem  sustineri  possit  a Catholicis  nec 
desint  qui  sentiant  praedestinatorum  numerum  vel  aequare 
(ita  Gener.  Hurterj  vel  etiam  superare  (ita  Faber,  Bougaud, 
Castelein  3 numerum  reproborum,  probabilioi  tamen  et  com- 

' — Contra  P.  Car^telein  nuper  (1899)  nervose  scripserunt  P.  Godts: 
De  iKincUate  Halcandorum  quid  docuerunt  sancti?  et  P.  Coppin:  La  qucsiion 
-de  V Erangile:  Seignenr.  i/  en  aura-t-il  peic  de  sauves? 

munis  sententia  (ait  Suarez)  tenet  reprobos  in  majori  esse 
numero. 

1''  Hoc  suadetur  ex  ipsa  S.  Scriptura.  Nam  (Matth.  VII, 
13-14)  formidabilis  Christi  monitio  est:  Intrate  per  angus- 
tam portam:  quia  lata  porta  et  spatiosa  via  esf^  quce  ducit 
ad  perditionem,  et  multi  sunt  qui  intrant  per  eam.  tluam 
angusta  porta,  et  arcta  via  est,  quce  ducit  ad  vitam:  et  pauci 
sunt  qui  inveniunt  eam  (cf.  Luc.  XIII,  23,  24).  — Accedit 
illud  (Matth.  XXII,  14):  Multi  sunt  vocati,  pauci  vero  electi: 
quibus  verbis  clauditur  parabola  jam  relata  de  convivio 
atque  expositores  communius  censent  ^ significari  electorum 
numerum  relative  parvum  ( cf.  ibid.  XX,  16).  — Tandem  (1 
Pet.  IV,  18)  legitur:  Si  justus  vix  salvabitur,  impius  et  pec- 
cator ubi  parebunt) 

2°  Inter  Patres  audiatur  S.  Augustinus,  (1.  de  Corr.  et 
Gr.  c.  10,  n.  28):  « Quod  ergo,  inquit,  in  comparatione 

pereuntium,  in  suo  vero  numero  multi  liberantur,  gratia 
fit,  gratis  fit,  gratiae  sunt  agendae  quia  fit  » Et  (cont.  Cre* 
sconium,  1.  III,  c.  66).-  « Boni,  ait,  verique  Christiani,  qui 
per  se  ipsos  multi  sunt,  in  comparatione  malorum  pauci 
sunt:  sicut  multa  grana,  quibus  horrea  magna  complentur, 
pauca  dicimus  in  comparatione  palearum  ».  — Abstinemus 
a referendis  innumeris  fere  Patrum  Doctorumque  sententiis 
quas  videre  est  penes  cl.  Godts,  et  quibus,  non  sine  sensus 
traditionalis  praejudicio,  dulcorata  quorumdam  moderno- 
rum placita  opponuntur. 

3’"  8.  Thomas  (I,  Q.  XXIII,  a.  7 ad  3;  Q.  LXIII,  a.  0 ad 
1;  I-II''',  Q.  LXXI,  a.  2 ad  3)  tria  rationum  momenta  in 
hanc  sententiam  confert.  Scii,  a)  bonum  excedens  communem 
naturae  statum  ut  in  pluribus  deficit.  Atqui  bonum  salutis, 
respectu  hominum,  illius  generis  est:  tum  quia  homines 
vehementius  moventur  bonis  sensibilibus,  quae  proximiora 
sunt  et  pluribus  nota,  quam  bono  rationis;  tum  quia,  sicut 
profunda  intelligibilium  naturalium  scientia  paucioribus 
competit,  ita  quoque  alliorum  et  divinorum  contemplatio. 
— b)  Praecipue  id  valet,  secundum  quod  natura  gratia  de- 
stituta est  per  corruptionem  originalis  peccati.  — c)  Atque 
in  hoc  etiam  misericordia  Dei  effulget,  quod  aliquos  in  il 
lam  salutem  erigit,  a qua  plurimi  deficiunt  secundum  com- 
munem cursum  et  inclinationem  naturae. 

4*^  Lugenda  temporum  et  nationum  historia  cum  antiqua 
tum  recentior  idipsum  confirmat.  « Ante  Christum  natum 
(exclamat  lanssens  in  h.  art.)  quot  morales  ignominiae,  quot 
cultus  sacrilegi  genus  lapsum  deturpant!  Et  si  ab  hac  prope 
universali  colluvie  oculos  in  electum  populum  conjicis. 


— Id  coucedit  IvnabenbaTier  (in  li.  1.),  quamvis  ipse  verba  illa  ad  solos 
Judaeos  referre  satius  judicet.  — Cf.  Godts,  cit. 

quanta  coacervatio  scelerum!  Porro  a nato  Redemptore  jam  j 
ecce  quasi  bis  mille  annos  elapsos,  et  nihilominus  numerus 
hominum  qui  Christo  nomen  dederunt,  longe  minor  est. 
Jam  inter  Christianos  major  pars  ad  castra  haereticorum 
atque  schismaticorum  pertinet.  Inter  Catholicos  vero 
quanta  tidei  morumque  relaxatio,  quanta  tepiditas ! quae, 
quibusdam  in  regionibus,  ad  defectionem  usque  excedit.  » 

5°  Utinam  suasibilior  foret  sententia  gallici  scriptoris 
Bougmid  doctrinam  communem  abnuentis,  ne  malum  de 
bono  ac  Redemptore  Christo  triumphare  videatur ! — Y e- 
rum  u)  « non  numerandum,  sed  ponderandum  ">  est  bonum 
quod  ht.  praesertim  bonum  gratiae,  ex  quo,  etiamsi  ad  salu-, 
tem  unius  hominis  coarctaretur,  infinitum  pene  gloriae  gra- 
dum colligeret  Deus,  h)  Praeterea,  morte  sua  Christus  univer- 
sum de  daemone  retulit  triumphum,  eatenusque  malum  con- 
tingit ([uatenus  ipse,  Supremus  Provisor,  sapientissime  illud 
permittit,  r)  Denique,  quia  electis  « omnia  cooperantur  in 
bonum.  » opera  Satanae  ej usque  satellitum  taliter,  agente 
Deo,  disponuntur  et  ordinantur  ut,  quasi  triumphalia  spolia 
currui  justorum  suspensa,  in  majus  Imperii  divini  decus 
concurrant. 


ARTICULUS  YI. 

Utrum  prcedestinatio  possit  juvari  precibus  sanctorum. 

1^  Summa  lex  praedestinationis  est  ut  effectum  suum 
non  consequatur  nisi  concurrentibus  causis  executivis,  qua- 
rum harmonia  cum  causa  prima  in  lucem  promenda  prae- 
senti articulo  suscipitur.  Et  licet  titulus  sit  de  precibus 
sanctorum  tantum,  latius  tamen  intelligi  debet  de  iis  omni- 
bus quae  quomodocumque  confiuant  in  effectum  praedestina- 
tionis exequendum. 

*2°  Duo  occurrunt  extremi  errores,  aequa  reprehensione  di- 
gni. a)  Quidam  enim,  attendentes  certitudinem  divinae  praede- 
stinationis, dixerunt  superfluas  esse  orationes  vel  quidquid 
aliud  fiat  ad  salutem  aeternam  consequendam ; eo  quod  his 
factis  vel  non,  praedestinati  salvantur,  reprobati  vero  dam- 
nantur. Quae  opinio  ex  Epicureorum  fatalismo  orta  Luthe- 
ranis  et  Calvinistis  accepta  fuit.  — h)  Alii  docuerunt  per 
orationes  mutari  divinam  praedestinationem ; quod  sensisse 
feruntur  Mgyptii  et  Stoici^  absurde  ponentes  ordinationem 
divinam,  quam  fatum  appellabant,  aliquibus  sacrificiis  et 
orationibus  impediri  posse.  — c)  Media  via  consistet  ve- 
ritas. 

Coiicllliiiio.  — Pr^DESTINATIO  JUVARI  POTEST  PRECIBUS  BONIS- 
-QUE  OPERIBUS,  NON  QUIDEM  QUANTUM  AD  IPSAM  PAR^.ORDINATIO- 
NEM  DIVINAM,  SED  QUANTUM  AD  EFFECTUS  EXECUTIONEM. 

1"  Parii  manifesta  est  ex  dictis  (art.  3-4).  — a)  ISion  enim 
preces  aliaqne  bona  opera  ratio  sunt  ex  qua  per  praescien- 
tiam aliquis  praedestinetur.  — h)  Nec  praedestinatio  semel 
statuta  infallibili  consilio  immutari  potest;  nam  (Rom.  XI, 
29  sine  poenitentia  sunt  dona  Dei  et  vocatio. 

'I'  Pars  fide  constat  ex  Cone.  Trid.  (Sess.  VI,  c.  16)  de 
utilitate  ac  necessitate  bonorum  operum  ad  salutem. 

l"*  Et  revera  SS.  Litterae  frequentissime  hortantur  ad 
orationem  bonaque  cujus  vis  generis  opera.  Sic  (2  Pet.  I,  10) 
dicitur:  Satagite  ut  per  bona  opera  certam  vestram  vocatio- 
nem et  electionem  faciatis;  non  quasi  electio,  in  divina 
mente  consistens,  certitudinem  suam  a futuris  eventibus 
mutuetur,  sed  quia  virtutum  cultura  praedestinationis  effec- 
tus certitudinaliter  impletur.  — Genesis  fXXV,  21)  exemplo 
rem  confirmat:  Deprecatusque  est  Isaac  Dominum  pro  uxore 
sua.  eo  quod  esset  sterilis:  qui  exaudivit  eum  et  dedit  con- 
ceptum Rebeccx : unde  natus  est  Jacob  praedestinatione 
electus:  cujus  tamen  praedestinatio  impleta  non  fuisset,  nisi 
preces  nativitati  illi  praeivissent. 

2'^  Optime  quadrant  veritati  intentae  verba  Gregorii  (1.  I 
Dial.  c.  8):  « Ea  quae  sancti  viri  orando  efficiunt  ita  prae- 
destinata sunt  ut  precibus  obtineantur.  Nam  ipsa  quoque 
perennis  regni  'praedestinatio  ita  est  ab  omni  potente  Deo 
disposita,  ut  ad  hoc  electi  ex  labore  perveniant  ».  — Huc 

Sie  pertinet  universa  oeconomia  orationis^  qualem  fideles 
igunt  et  in  praxim  deducunt. 

3"'  Praesto  est  convincens  ratio.  — Praedestinatio  enim 
est  Providentiae  pars.  Atqui  Providentia  non  subtrahit  cau- 
sas secundas,  verum  sic  eis  utitur  ut  sine  illis  provisi  effe- 
ctus non  provenirent:  unde  eatenus  effectus  infallibiliter 
consequuntur,  quatenus  ordo  omnium  causarum  secundarum 
subjacet  divinae  providentiae,  easdem  instituenti  et  promo- 
venti ad  suos  actus ; quod  evidentissime  in  effectuum  na- 
turalium processibus  experimur.  Ergo  sentiendum  est  ita 
Deum  aliquem  praedestinare,  ut  etiam  sub  ordine  divinae 
praedestinationis  cadat  quidquid  hominem  ad  salutem  pro- 
moveat, vel  orationes  propriae  vel  aliorum,  vel  alia  bona 
sive  naturalis,  sive  supernaturalis  ordinis,  sine  quibus  ali- 
quis finem  suum  non  assequitur.  — Imo  censet  Billuart 
cum  pluribus  aliis  non  solum  mala  poence^  et  permissio- 
nem peccati,  in  quantum  occasionaliter  deservit  majori  pec- 
cantis sanctificationi,  esse  in  electis  praedestinationis  ef- 
fectum. 

Soiv.  obj.  — Obj.  1.  — Nullum  aeternum  a temporali  juvari 
potest.  x^Ltqui  praedestinatio  est  aeterna,  preces  sanctorum 
autem  temporales.  Ergo. 

Resp.  D.  M:...  secundum  se,  C:  secundum  suos  effectus 
N.  — C.m.  --  Neg.  conseq. 

Obj.  2.  — Nullus  juvatur  consilio  auxiliove  extraneo,  nisi 
ob  defectum  cognitionis  et  virtutis.  Atqui  neutrum  de  Deo 
dici  potest.  Ergo. 

Resp.  D.  M:  Nullus  juvatur  velut  inferior,  nisi...  C;  ve- 
llit superior  exequens  per  ministrum  suam  operationem. 

— C.d.m  — Neg.  conseq. 

Juvari  per  modum  inferioris^  accipientis  ab  alio  virtu- 
tem, infirmi  est,  ideoque  Deo  non  convenit  juxta  illud  (Is. 
XL,  13):  Quis  aci  juvit  Spiritum  Domini  f aut  quis  consiliarius 
ejus  fuitf  — Juvari  vero  per  modum  superioris  seu  domini 
utentis  aliorum  ministerio,  non  quidem  ex  indigentia,  sed 
ex  bonitatis  abundantia,  dignitas  est  Deo  propriissima : unde 
dicitur  (1  Cor.  III,  9):  Dei  enim  sumus  adjutores. 

Obj.  3.  — Ejusdem  est  adjuvari  et  impediri.  Atqui  Prae- 
destinatio non  potest  aliquo  modo  impediri.  Ergo. 

Resp.  D.  M\.,.  penes  causas  secundas  defectibiles,  C:  pe- 
nes causam  primam  indefectibilem  quam  creaturae,  non 
ob  ejus  defectum,  sed  in  sui  bonum'  adjuvant,  N.  — C.m. 
— ’ Xeg.  conseq. 


ARTICULUS  YII. 
De  libro  vitee. 


(Q.  XXIV.  a.  1-8) 


Ad  complendam  doctrinam  praesentis  quaestionis,  postre- 
mum est  ut  de  libro  vita  summatim  agamus:  quo  quidem  no- 
mine etsi  intelligi  possit  vel  Scriptura  Sacra  vitae  prin- 
cipia tradens,  vel  ipse  Christus^  sanctitatis  exemplar,  vel 
descriptio  gestorum  a sanctis,  tamen  ecclesiastico  uso  pro- 
prius significari  consuevit  intelUgihilis  conscriptio  seto  firma 
quaedam  et  privilegiata  notitia  praedestinatorum^  i.  e.  elec- 
torum ad  vitam.  Igitur  liber  vitae  non  est  re  aliud  a prae- 
destinatione, sed  formaliter  seu  ratione  differt,  in  quantum 
importat  specialem  Dei  et  approbativam  notitiam  de  prae- 
destinatis. - Nec  necesse  est  ponere  librum  mortis  reproba- 
tioni respondentem:  mos  quippe  est,  non  eos  qui  repudiantur, 
sed  eos  qui  eliguntur  conscribere.  — Demum,  quia  id  ad 
quod  eligitur  aliquis  habet  rationem  finis,  et  quidem  praeter 
naturae  exigentiam,  liber  vitae,  electorum  nomina  continens, 
proprie  respicit  vitam  gloriae.!  non  autem  vitam  naturae, 
nec  etiam,  simpliciter  loquendo,  gratiae  quae  est  medium  ad 
gloriam. 

Conclusio  1*'^.  — DaTUE  1’EXES  DeUM  LIBER  VIT^  DE  PR^^:- 
DESTINATIS  AD  GLORIAM. 

V Id.  certissime  constat  ex  Scripturis.  Nam  (Ps. 
CXXXVIII,  15)  legitur:  Et  in  libro  tuo  omnes  scribentur. 

Et  (Is.  IV,  3):  Sanctii.s  vocabitur  omnis  qui  scriptus  est  in 
vita  in  Jerusalem.  — In  N.  T.  Christus  discipulos  alloquens 
(Luc.  X,  20)  ait : Gaudete  quod  nomina  vestra  scripta  sunt 
in  coelis.  Et  Apost.  refert  de  quibusdam  justis  (Philipp.  IV, 
3):  Quorum  nomina  sunt  in  libro  vitae.  (Cf.  Heb.  XII,  22  23: 
Apoc.  XIII,  8j. 

2'’  Ratio  facili  opere  extantiam  ac  indolem  libri  vitm 
adstruit.  — Etenim  omnes  praedestinati  eliguntur  a Deo  ad 
habendam  vitam  aeternam,  ita  ut  se  illos  praedestinasse  ju- 
giter meminerit.  Atqui  liber  vitae  nihil  aliud  est  quam  no- 
titia qua  Deus  sibi  repraesentat  et  firmiter  in  memoria  tenet 
quos  ad  vitam  aeternam  elegit.  Ergo.  Expl.  min.  Liber  vitae 
in  Deo  dicitur  methaphorice  secundum  similitudinem  acce- 
ptam ab  humano  more,  juxta  quem  electi  ad  aliquid,  puta 
milites  vel  consiliarii,  conscribuntur  in  libro.  Hinc  quema- 
dmodum scriptura  libri  materialis  signum  est  repraesenta - 
tivum  ac  memorativum  eorum  quae  scribuntur,  ita  cognitio, 
qua  Deus  firma  perennique  repraesentatione  in  intellectu 
retinet  se  aliquos  praedestinasse  ad  salutem,  aptissime  liber 
vitae  dicitur. 

Conclusio  -2.“  — Nemo  simpliciter  seu  ex  pr.kdestixatioxe 

DIVINA  scriptus  IN  LIBRO  VIT^E  DE  EO  DELETUR;  DELERI  TA^IEN 
POSSUNT  SCRIPTI  SECUNDUM  qUID  SEU  EX  GRATIA. 

Quidam  dixerunt  de  libro  vitae  neminem  deleri  posse 
secundum  rei  veritatem,  posse  tamen  aliquem  deleri  secun- 
dum opinionem  hominum^  quando  nempe  apparet  a justitia 
excidisse  quos  homines  falso  praedestinatos  aestimabant:  quo 
modo  exponitur  (Ps.  LXVIII,  33):  Deleantur  de  libro  viven- 
tium. — Sed  quia  non  deleri  de  libro  vitae  ponitur  inter 
Xiraemia  justorum,  juxta  illud  (Apoc.  III,  5j : (lui  vicerit 
sic  vestietur  vestimentis  albis,  et  non  delebo  nomen  ejus  de 
libro  vitae^  quod  autem  sanctis  repromittitur  non  solum  in 
hominum  opinione  est.  idcirco  deleri  vel  non  deleri  de  libro 
vitcP  etiam  quantum  ad  rem  intelligendurn  est. 

2’'  Et  sane,  liber  vitae  est  conscriptio  dirigendorum  in 
vitam  aeternam,  ad  quam  ordinatur  aliquis  ex  duobus,  scii, 
ex  praedestinatione  divina  et  ex  gratia,  qua  quis  fit  dignus 
vita  aeterna.  Atqui  prima  quidem  ordinatio  nunquam  defi- 
cit; posterior  vero  interciditur  per  peccatum  mortale.  Ergo 
ordinati  ad  vitam  aeternam  ex  praedestinatione  scripti  sunt 
in  libro  vitae  simpliciter^  ita  ut  nunquam  deleantur;  ordinati 
vero  ex  sola  gratia  non  sunt  scripti  nisi  secundum  quid., 
habituri  vitam  aeternam  in  causa  tantum,  et  tales  de  libro 
vit«  deleri  possunt:  quae  deletio  accipienda  est  non  ex  parte 
Dei  scientis,  sed  ex  parte  rei  scitae 

^ - Yid.  plura  in  Q.  VII  de  Veritate. 

QU.ESTIO  TERTIA 

DE  DIVINA  POTENTIA 


Inter  ea  quaae  intellectum  et  voluntatem  divinam  conse- 
qui intelliguntur  proxime  subit  potentia^  qua  mens  dirigens 
voluntasque  imperans  consilia  propria  exequuntur.  Itaque 
haud  abnormi  methodo  quiestio  de  potentia  divina  sub  prae- 
senti Disp.  VI  comprehendetur. 

Duo  breviter  investigabimus : primum  de  ipsa  potentia 
Dei,  an  et  quid  sit  (art.  1);  alterum  de  quantitate  ejusdem 
potentiae  (art.  2). 


ARTICULUS  I. 

Utrum  in  Deo  sit  potentia. 

Duplex  est  potentia : passiva  quidem,  secundum  quam 
aliquid  susceptivum  est  alicujus  formae  vel  substantialis  vel 
accidentalis  per  modum  actus  primi ; activa  vero,  cui  res- 
pondet actus  secundus  seu  operatio  h — Operatio  autem  et 
ipsa  duplex  recensetur  : scii,  una  immanens  quae  in  operante 
sistit  velut  ipsius  perfectio,  v.  g.  sentire,  intelligere,  velle; 
altera  transiens  quae  in  exteriorem  rem  progreditur  velut 
perfectio  facti  quod  per  ipsam  constituitur,  v.  g.  calefacere, 
secare  -.  a)  Nimis  evidens  est  in  Deo  nullo  modo  dari  po- 
tentiam passivam,  h)  Praeterea,  jam  disseruimus  de  opera- 
tionibus immanentibus  intellectus  et  voluntatis,  c)  Superest 
igitur  exponenda  doctrina  de  potentia,  prouti  haec,  commune 
nomen  retinens,  definitur  principium  proximum  actionis  tran- 
seuntis sive  effectus. 

— Admittenda  est  in  Deo  potentia  activa,  se- 
cundum PROPRIISSIMUM  CONCEPTUM. 

Prob.  l""  pars  quae  est  de  fide.  — Nam  1"  Psaltes  regius 
frequenti  h3^mno  divinam  potentiam  celebrat.  Sic  (Ps.  LXIV, 
7)  dicitur:  Accinctus  potentia,  qui  conturbas  profundum  ma- 
ris, .sonum  fluctuum  ejus:  (LXX,  17):  Introibo  in  potentias 
Domini:  (LXXXVIII,  9):  Potens  es.  Domine,  et  veritas  tua 
in  circuitu  tuo.  Concinit  Paulus  (1  Tim.  VI,  15):  Solus  po- 
tens. rex  regum  et  Dominus  dominantium. 

2"  Digna  sunt  quae  recitentur  Augustini  verba  consensum 
humani  generis  attestantia  (Serm.  139  de  Temp.  n.  2.)  «Non 
dico:  da  mihi  Christianum,  da  mihi  Judaeum,  sed  da  mihi 

' — De  potentia,  Q.  I,  a.  1. 

2 — C.  G.  II,  I. 

Paganum,  idolorum  cultorem,  daemonum  servum,  qui  non 
dicat  Deum  esse  omnipotentem.  Negare  Chistum  potest, 
negare  omnipotentem  Deum  non  potest  ». 

3"  Unumquodque,  quatenus  est  actu  et  perfectum,  secun 
dum  hoc  est  principium  activum  alicujus,  velut  de  abun 
dantia  perfectionis  suae  exterius  effundens;  patitur  autem 
unumquodque,  prout  est  deficiens  et  imperfectum.  Atqui 
Deus  est  purus  actus^  simpliciter  et  universaliter  perfectus; 
neque  in  eo  aliqua  imperfectio  locum  habet.  Ergo  maxime 
competit  Ipsi  esse  principium  activum,  nullo  autem  modo 
pati.  x4.tqui  ratio  activi  principii  convenit  potentiae  activae, 
utpote  quae  non  est  nisi  principium  agendi  in  aliud.  Ergo 
relinquitur  ut  in  Deo  maxime  sit  potentia  activa. 

'2^  Pars  jam  elucet.  — Etenim  potentia  tribuenda  est  Deo 
secundum  id  quod  perfectionis  est  in  ejus  conceptu,  absque 
ulla  passivitatis  admixtione.  Jamvero  potentia  activa  in  for- 
mali suo  conceptu  perfectionem  simpliciter  continet,  nempe 
esse  principium  effectivum  alicujus,  quin  passivitas  seu  po- 
tentialitas  absolute  admisceatur;  adeo  ut  quo  major  agentis 
actualitas  ponatur,  eo  proprius  salvetur  ratio  potentiae  acti- 
vae. Ergo  Deus,  in  summo  actualitatis  constitutus,  propriis- 
sima  ratione  potens  dicendus  est. 

Arg.  decl..  — a)  Imprimis  liquet  simplicitatem  Dei  ma- 
ximam requirere  ut  potentia  in  Ipso  aliud  re  non  sit  ab 
ejus  actione,  utrumque  vero  identificetur  cum  ejus  essentia 
i a.  1,  resji.  ad  1). 

h)  Quaerentibus  num  potentia  divina  formaliter  distin- 
guatur^  velut  speciale  attributum,  ab  intellectu  et  voluntate, 
respondet  S.  Thomas  : « Potentia  non  ponitur  in  Deo  ut 
aliquid  differens  a scientia  et  voluntate  secundum  rem,  sed 
solum  secundum  rationem,  in  quantum  scii,  potentia  im- 
portat rationem  principi t exequentis  id  quod  voluntas  im- 
perat et  ad  quod  scientia  dirigit;  quae  tria  Deo  secundum 
idem  conveniunt.  Vel  dicendum  quod  ipsa  scientia  vel  vo- 
luntas divina,  secundum  quod  est  principium  effectivum, 
habet  rationem  potentiae  » fresp.  ad  4);  nempe  practica  Dei 
scientia  et  voluntas  potest  dici  formaliter  efficacissima,  ut 
omnia  fiant  eo  ipso  quod  Deus  fieri  vult  et  jubet,  quamvis 
id  non  importetur  in  praecisa  scientiae  voluntatisque  ratione. 

c)  Juxta  hanc  postremam  positionem,  quae  prohahilior 
videtur  b actio  potentiae,  uptote  imbibitae  in  intellectu  et 
voluntate,  dici  debet  formaliter  immanens  et  virtualiter  tran- 
siens. nempe  habens  efficaciam  producendi  exteriorem  effe- 
ctum. — Si  quis  vero  tenere  velit  priorem  hypothesim  de 
formali  distinctione  attributi  potentiae  ab  intellectu  et  vo- 
luntate, admissa  Cajetani  doctrina,  a pluribus  tamen  rejecta, 

’ — Cf.  Billnart,  Vol.  I,  Dis?.  V,  a.  3. 

quod  actio  transiens,  praeter  motum  subjecti  exterioris  liu- 
jusque  relationem  ad  agens,  aliquid  subjective  ponit  in 
agente  quo  actuetur  ad  aliud  perficiendum,  nihil  probibet 
quin  dicamus  actionem  potentiae  in  Deo  esse  erninenter- 
foymaliter  transeuntem,  seclusa  relatione  reali  ad  creaturam 
(cf.  Cajet,  in  h.  loc;  Satolli,  Disp.  III). 

d)  Tandem  « in  Deo  salvatur  ratio  potentiae  quantum  ad 
hoc  quod  est  principium  effectus^  non  autem  quantum  ad  hoc 
quod  est  principium  actionis^  quae  est  divina  essentia;  nisi 
forte  secundum  modum  inteUigendl^  prout  divina  essentia... 
potest  intelligi  et  sub  ratione  actionis  et  sub  ratione  poten- 
tiae » (resp.  ad  3). 


AETICULUS  II. 

Vtrum  Deus  sit  omnipotens. 

(Q.  XXV,  aa.  2-6); 

Omnipotentiam  Deo  detraxerunt  quicumque  aut  mate- 
riam a Deo  non  creatam,  ut  Manichaei,  aut  instrumentum 
Deo  necessarium  ad  creandum,  ut  Aviani,  esse  dixerunt; 
aut  non  posse  Deum  plura  majorave,  quam  fecit,  facere,  ut 
Ovigenes,  Abael ardus,  GuU.  Parisiensis.  (Cf.  Petavinm,  de 
Deo,  1.  V,  c.  5). 

Couoiii»«io.  — Deus  omnipotens  praedicandus  est;  prout 
sanxit  Cone.  Vat.  (cap.  I). 

D Namque  (Gen.  XVIII,  14)  legitur;  Numquid  ])eo 
quidquam  est  difficile  f Et  (Luc.  I,  37);  Non  erit  impossibile 
apud  Deum  omne  verbum.  — Hinc  S.  Augustinus  (Serm.  111> 
de  Temp.  n.  1);  « Omnipotens  est.,  inquit,  ad  facienda  ma- 
jora et  minora.  Omnipotens  est  ad  facienda  coelestia  et  ter- 
restria. Omnipotens  est  ad  facienda  immortalia  et  mortalia. 
Omnipotens  est  ad  facienda  spiritualia  et  corporalia.  Omni- 
potens est  ad  facienda  invisibilia  et  visibilia;  magnus  in 
magnis,  nec  parvus  in  minimis.  Postremo  omnipotens  est 
ad  facienda  omnia  quae  facere  voluerit  ». 

2"  Dotem  illam,  Dei  propriissimam,  ratio  quoque  com- 
probat. — a)  Sane  in  omnibus  agentibus  id  observatur,  tanto 
majorem  esse  agentis  potentiam  quanto  perfectius  habeat 
formam  qua  agit.  Atqui  essentia  seu  esse,  quo  Deus  agit, 
est  infinitum.  Ergo  ejus  potentia  debet  dici  infinita  tum  in 
' se  seu  intensive,  tum  in  objecto  seu  extensive,  quatenus  in 
latitudine  suorum  effectuum  terminum  non  agnoscat;  ex 
quo  denominatur  Omnipotentia. 

b)  Intimior  hujus  veritatis  intuitio  habebitur  ex  D.  Tho- 
mae  argumentatione,  cujus  haec  summa  'est.  Possibile,  quod 

respondet  potentiae  activae,  sequitur  perfectionem  agentis, 
in  qua  potentia  fundamentum  habet:  siquidem  potentia 
agendi  in  hoc  consistit  quod  illam  perfectionem  communi- 
care valeat.  Atqui,  secus  ac  se  habent  creatae  naturae,  per- 
fectio, cui  innititur  potentia  divina,  non  est  coarctata  in 
aliquo  genere,  sed  totius  esse  plenitudinem  complectitur'. 
Ergp  possibile,  quod  respondet  potentiae  divinae,  non  est 
hoc  vel  illud,  sed  possibile  simpliciter,  seu  q^iidquicl  habet 
vel  habere  potest  rationem  entis;  adeo  ut  nihil  Deo  impos- 
sibile sit  nisi  quod,  contradictionem  implicans^  nec  esse  nec 
concipi  potest. 

c)  Deferre  heic  juverit  distinctionem  vulgatissimam  poten- 
tiae divinae  in  absolutam  et  ordinatam.  — Hanc  quidem  di- 
stinctionem complures  intelligunt  de  potentia  extraordina- 
ria qua  Deus  praeter  communem  naturae  vel  gratiae  cursum 
operatur  et  de  potentia  ordinaria  qua  communem  legem 
sequitur.  — Juxta  I).  Thomae  aliorumque  expositionem  (a.  5 
ad  1),  potentia  absoluta  potestas  est  exequendi  quidquid  sa- 
pientia proponere  et  voluntas  sancta  decernere  potest.,  ordi- 
nata vero  est  potestas  exequendi  ea  quae  voluntas  dirigente 
sapientia  reapse  decrevit.  Quo  efficitur  ut  Deus  absoluta  po- 
tentia multa  possit  quae  ordinata  non  potest.  — Falso  igi- 
tur Jansenisrai  fautores  aliam,  qua  abutuntur,  expositionem 
tradunt,  quasi  potentia  ordinata  dicatur  quae  legibus  sapi- 
entiae et  justitiae  subest,  absoluta  vero  quae  secundum  se  sola 
operatur.  Sequeretur  enim,  simpliciter  loquendo,  quod  Cal- 
vinus ex  usitata  distinctione  derivari  voluit:  nempe  esse  in 
Deo,  sicut  in  nobis,  potentiam  inordinate  operandi. 

Coroll.  — 1'"  Deus  peccare  non  potest,  eo  ipso  quod  est 
omnipotens  seu  quod  in  agendo  deficere  nequit. 

2'"  Non  potest  Deus  facere  quod  praeterita  non  fuerint, 
id  quippe  contradictorium  foret. 

.T  Simpliciter  et  absolute  tenendum  est  Deum  alia  posse 
efficere  quae  facit:  siquidem  praesens  rerum  ordo  non 

exhaurit  divinam  imitabilitatem  neque  divinae  bonitatis  fi- 
nem adaequat. 

4"  a)  Qualibet  re  a se  facta  potest  Deus  aliam  meliorem 
facere,  necnon  eamdem  rem  meliorare^  non  quantum  ad  essen- 
tialia, sed  quantum  ad  accidentalia.  — b)  Verumtamen  nihil 
perficere  valet  ex  majori  sapientia  et  bonitate  quam  quae 
in  praesenti  rerum  ordinatione  relucet : in  quo  solo  sita  est 
vera  Optimismi  conceptio.  — c)  Demum  liceat  Optimismum 
quemdam  super  naturalem  admittere,  in  eo  quod  humanitas 
Christi^  quia  hypostatice  Deo  unita,  et  beatitudo  creata.,  quia 
est  Dei  fruitio,  et  B.  Virgo,  quatenus  est  Mater  Dei,  infi- 
nitam quamdam  dignitatem  sortiuntur  ex  bono  infinito  quod 
est  Deus : quippe  ex  hac  parte  non  potest  fieri  quidpiam  eis 
melius,  sicut  nec  dari  potest  aliquid  melius  Deo. 

(^U.ESTJO  QUARTA 

DE  DIVINA  BEATITUDINE 

Postremum  atque  completivum  totius  tractationis  de  Deo 
uno  saperest  considerationis  caput,  an  quave  ratione  Deus 
beatus  sit.  — Quae  quidem  quaestio,  ut  mox  patebit,  intiipe 
nectitur  cum  praecedentibus  de  intellectu,  voluntate  ac  po- 
tentia, quorum  actibus  beatitudo  perficitur,  ideoque  proprio 
hic  loco  solvenda  offertur. 

ARTICULUS  UNICUS 
Utrum  heatiticdo  Deo  competat. 

(Q.  XXYI) 

Propositum  est  duo  constricta  oratione  exponere:  unum 
de  esse  divinae  beatitudinis;  aliud  de  propria  ejus  indole.  — 
Deum  autem  beatum  utcumque  esse  adeo  persuasum  est 
omnibus  ut  infelices  quoque  gentes,  quae  falsa  numina  cole- 
bant, alios  nisi  beatos  deos  fingere  nesciverint. 

€oiiciii!<io.  — Deus  maxime  beatus  dici  debet,  pr.ecipue 
VERO  SECUNDUM  ACTUM  INTELLECTUS. 

Par.H  1"  fundatur  in  SS.  Litteris.  Nam  Deum  beatum 
diserte  nominat  Ap.  (1  Tim.  VI,  15):  Beatus  et  solus  potens., 
Rex  regum  et  Dominus  dominantium.  — Nec  aliter  intelligi 
posset  quo  pacto  Deus  diceretur  fons  omnium  bonorum 
omnisque  beatitudinis,  juxta  illud  (Ps.  XXXV,  9-10) : Ine- 
briabuntur ab  ubertate  domus  tuae  et  torrente  voluptatis  tuae 
potabis  eos.  Quoniam  apud  te  est  fons  vitae,  et  in  lumine  tuo 
videbim  us  lumen . 

2°  Ratione  sic  prob.  — a)  Nomine  beatitudinis  nihil  aliud 
significatur  nisi  bonum  perfectum  naturae  intellectualis,  in 
quantum  haec  ipsaque  sola,  cujus  esi  libero  actuum  dominio 
ultimi  finis  beatitatem  adipisci  vel  ab  ea  misere  decidere, 
potest  sufficientiam  proprii  boni  cognoscere  de  eaque  gau- 
dere. Atqui  utrumque,  scii,  perfectum  atque  intelligentem 
esse,  excellentissime  Deo  convenit  sine  ulla  imperfectionum 
adumbratione  quibus  creaturarum  felicitas  obnoxia  est.  Ergo 
beatitudo  maxime  Deo  convenit  — b)  Insuper,  consuevit  usque 
a Boetio  felicitas  describi:  status  omnium  bonornm  aggrega- 
tione perfectus.  Atqui  cuncta  bona  desiderabilia  secundum 
quodcumque  beatitudinis  genus  cumulate  et  eminenter  in 
divina  beatitudine  reperiuntur.  Ergo.  Deci,  min : habet  enim 
Deus  de  felicitate  contemplativa  continuam  certissimamque 


contemplationem  sui  et  omnium  aliorum;  de  activa  vero, 
gubernationem  totius  universi.  De  terrena  vero  felicitate, 
quam  collocant  in  voluptate,  divitiis,  potestate,  dignitate 
et  fama,  habet  gaudium  de  se  cunctisque  aliis  pro  delecta- 
tione ; pro  divitiis,  omnimodam  sufficientiam ; pro  potestate, 
omnipotentiam;  pro  dignitate,  omnium  regimen;  pro  fama 
vero,  admirationem  totius  creaturae. 

'2^  Pars  conci,  est  de  beatitudinis  natura.  — Dico  igitur 
beatitudinem  divinam  essentialius  esse  repositam  in  actu 
intelligendi;  licet  consequenter  amore  et  gaudio  voluntatis 
in  divino  bono  quiescentis  compleatur.  Etenim  beatitudo. 
sicut  dictum  est,  significat  bonum  perfectum  intellectualis 
naturae,  quod  idcirco  unusquisque  naturaliter  appetit.  Atqui 
in  qualibet  ‘intellectuali  natura  nihil,  simpliciter,  perfectius 
est  ^uam  intellectualis  operatio  secundum  quam  assumit  et 
capit  quodammodo  omnia,  dum  voluntatis  amor  in  rem  ve- 
luti  exeundo  protenditur  h Eigo  cujuslibet  intellectualis 
naturae  creatae  beatitudo  principaliter  consistit  in  inte Ri- 
gendo. Atqui  in  Deo  esse  et  intelligere,  quamvis  re  aliud 
non  sint,  ratione  tamen  distinguuntur,  i^ttribuenda  ergo  est 
Deo  felicitas  principalius  secundum  rationem  intellectus, 
sicut  et  aliis  beatis  qui  ex  participatione  divinae  beatitudinis 
beati  dicuntur, 

Coroll.  — Quia  beatitudo  duplex  est,  scii,  ohjectlva  seu 
ex  parte  objecti  sumpta,  atque  formalis  seu  ex  parte  actus 
accepta,  liquet  primo  sensu  Deum  esse  beatitudinem  cujus- 
libet beati ; non  autem  sensu  altero:  siquidem  formalis  bea- 
titudo creaturae  est  quidpiam  creatum 

1 --  Cf.  Cajet,  in  h.  loc;  — I,  Q.  LXXXII,  a.  3. 

— Placet  hic  memorare  novissimum  s.  Thomae  inter j)retem,  scii.  E.  P. 
H.  Buonpensiere,  O.  P.,  cujus  Commentaria  in  /.  P.  Sum.  theol.  (a  Q.  I ad  Q. 
XXIII)  certe  commendanda  sunt,  licet  in  quibusdam  ab  egregio  scriptore 
dissentiamus. 


PARS  SEOUjSDA 

DE  DEO  TRINO 

PRQCEMIUM 


« Eides  Catholica  haec  est,  ut  unum  Deum  in  Trinitate 
et  Trinitatem  in  unitate  veneremur;  neque  confundentes 
Personas,  neque  substantiam  separantes  » (Symb.  Athanas.). 
Hac  brevi  sententia  continetur  totum  SS.  Trinitatis  myste- 
rium, cujus  profundissima  arcana,  non  superbiente  ratione 
ducti,  sed  devota  fide  intellectum  quaerentes,  quadantenus 
aperire  modo  aggredimur. 

I.  Arsn»»eiiti  gravitas.  — Facile  perspectu  est  quantum 
doctrinae  sacrae  intersit  praesentem  materiam  feliciter  trac- 
tari, qua  ipsum  Religionis  Christianae  centrum  agitur.  Nec 
enim  ullam  assignare  est  theologicam  disputationem  quae 
non  ad  illud  augustissimum  mysterium  quodammodo  refe- 
ratur, tum  quia  Trinitas  de  intimioribus  naturae  divinae  visce- 
ribus oritur,  tum  quia  in  Redemptionis  et  Sanctificationis 
nostrae  opere  singulae  Personae  sua  erga  nos  charitatis 
munera  adimplent.  Hinc  illud  Augustini  dictum  saepe  lau- 
datum : « Nec  periculosius  alicubi  erratur,  nec  laboriosius 
aliquid  quaeritur,  nec  fructuosius  aliquid  invenitur  » (de 
Trin.  1.  I,  c.  3).  Hinc  etiam  Leonis  XIII  sententia  (Encycl. 
Divimim  ilhid  niunus,  1897),  quod  Trinitas  mysterium  est 
« unum  omnium  maximum,  quippe  omnium  veluti  fons  et  ca- 
put, cujus  cognoscendi  contemplandique  causa,  in  coelo  an- 
geli, in  terris  homines  procreati  sunt.  » 

II.  Errorum  rrreiisio.  — Sacrosanctum  Trinitatis  mys- 
terium jam  inde  ab  ipsis  Ecclesiae  incunabulis  funestarunt 

f ravissimi  errores,  quos,  ne  longiores  simus,  ad  summa  quae- 
am  capita  revocabimus.  Potissima  divisio  sit  in  Unifaris- 
mtini  et  Pseudo-Trinitarismum. 

1“  Unitarismus  vel  etiam  Anti -Trin  it  aris  nius  nuncupatur 
systema  quo  Trinitas  personarum  in  divinis  undequaque 
negatur.  --  a)  Tam  altum  Dei  mysterium  quod  gentiles 
philosogjJii  ante  Christum  ignoraverant  ac  inter  Judaeos  ple- 
rique  vix  adumbrate  attigerant,  facta  Christi  revelatione, 

Photiniani  saec.  IV,  Mahumetani  in  Alcorano,  necnon  poste- 
riores Judaei  communiter  respuerunt.  — ^ i Saec.  XVI,  post 
Servetianos  et  Valentinianos^  veterum  impietatem  blasi^hemis 
vocibus  renovarunt  Sociniani  unam  tantum  in  Divinitate 
personam  admittentes,  quos  secuti  sunt  moderni  Rationa- 
listae  a schola  Voltairiana  ad  nostra  usque  tempora.  Unita- 
rismus,  faventibus  praesertim  Protestantium  sectis  qua3  undi- 
que in  rationalismum  ruunt,  non  solum  plerasque  Europae 
regiones,  sed  et  Status  Foederatos  Americae,  duce  Channing, 
calamitose  infecit,  adeo  ut,  praesenti  aevo,  innumeri  sint  qui 
Trinitatis  dogma  ceu  fundamentum  Christianitatis  de  medio 
tollere  moliantur. 

2"  Pseudo-Trinitarismus  alius  est  nominalis  seu  Pahel- 
lianus,  alius  Ariano-realis.  ^ 

a)  Sabelliani,  quos  vocarunt  etiam  Patripassianos  vel 
Tlieopaschitas,  auctoribus  Praxea,  Noeto  et  Sabellio,  nega- 
bant realem  Personarum  distinctionem  atque  agnoscebant 
unam  dumtaxat  personam  divinam  quae  propter  diversa 
munia  tripliciter  appellaretur,  nempe  Pater,  prout  ingenita 
et  creandi  principium.  Filius,  prout  incarnata,  Sp.  Sanctus, 
prout  sanctificans  animas.  — Haeresis  illa,  quam  S.  Augu 
stinus  extinctam  aetate  sua  pronuntiaverat,  posterius  revi- 
xit sub  Modalismi  specie  tum  saec.  XII  in  scriptis  Abaelardi, 
tum  maxime  saec.  XVII  et  XVIII,  ubi  varii  auctores,  po- 
tissimum in  Anglia  et  (xermania,  nomine  personarum  divi- 
narum intellexerunt  tres  divinitatis  modos  sive  absolutos  sive 
relativos.  Sic  v.  g.  Tbllner  Trinitatem  explicuit  per  tria  illa, 
potentiam,  intellectum  et  i:oluntatem\  Hchlegel  vero,  Kantii 
vestigia  premens,  per  triplicem  virtutem  quae  mundum  creat^ 
illuminat  et  emendat.  Inter  prop.  Rosminianas  nuperius 
proscriptas  sequens  2(P  legitur  .*  « Tres  supremas  formae  esse 
nempe  sujectivitas,  objecti  vitas,  sanctitas,  seu  realitas,  idea- 
litas,  moralitas,  si  transferantur  ad  esse  absolutum,  non 
possunt  aliter  concipi  nisi  ut  personae  subsistentes  et  viven- 
tes. » — Pantheistae  demum  in  sui  s,ystematis  gratiam  ita 
Trinitatis  mysterium  torquent  et  adulterant,  Deum  trinum 
secundum  tres  evolutionis  periodos  constituentes,  ut  absur- 
dum illud  prorsus  efficiant. 

h)  Aviani^  ex  Ario  dicti,  errorem  professi  sunt  Sabelliano 
oppositum,  scii  eo  usque  personarum  distinctionem  asserue- 
runt ut  docerent  Filium  esse  Patris  creaturam,  etsi  nobilio- 
rem, Sp.  Sanctum  vero  creaturam  esse  tum  Patris  tum  Fi- 
lii ; progressu  autem  temporis  in  tres  sectas  divisi  sunt. 
— 1"^  secta  pertinaciter  docebat  Filium  Patri  in  omnibus 
esse  dissimilem  seu  anomoion,  ex  quo  vocati  ^mit  Anomaei : 

’ — Idem  sonat  distinctio  in  Monarchianismum  negantem  realem  per- 
sonarum divinarum  trinitatem  et  Subordinatianismitm  illam  quidem  admit- 
tentem, sed  in  ordine  in*quali  seu  in  subordinatione. 

quos  etiam  a ducibus  ^Etio  et  Eiiuomio  Jt^tianos  et  Euno- 
mianos  nuncuparunt.  2''  factio  fuit  Semi- Aviano nim^  qui 
ornoousion  seu  consubstantialem  Patri  Filium  negabant,  tamen 
admittebant,  non  sine  quodam  ambiguitatis  veneno,  omoiou 
sion  seu  similem  in  substantia:  de  quorum  grege  fuit  Mace- 
donius. d'"  secta,  nempe  Acacianorum^  praBcedentium  asserta 
rejiciebat  atque  propugnabat  Filium  omoion  seu  similem 
Patri,  ad  modum  quo  statua  similis  est  prototypo.  — Aria- 
nismi  proles  exstitit  MacedonianUmus  tenens  Sp.  Sanctum 
esse  tantum  Dei  ministrum  et  creaturam:  unde  hujus  er- 
roris assertores  dicti  sunt  Pneumatomachi.  — Eadem  de 
radice  prodiit  Tritheismiis,  quo  admittuntur  non  solum  tres 
personae  divinae,  sed  etiam,  secundum  trium  aequalium  sub- 
stantiarum rationem,  tres  Dei : qui  error,  a Joanne  quodam 
exortus,  saec.  XI  EoscelUno  Xominalium  doctori  acceptus 
fuit,  atque  saec.  XIII  incautum  Joachini  abbatem  laqueo 
cepit ; in  quem  etiam  Iht yniundiis  lAdJii^  incidisse  refertur.  ' 

III.  Triiiitatiis  iiiysteriiiiii  geiierafim  asseritur.  — My- 
sterii hujus  summa  ex  duobus  conflatur,  nempe  ex  Trini- 
tate personarum' et  Unitate  essentiae  secundum  omnimodam 
identitatem,  prout  expressum  invenimus  in  Syinh.  Atlian.- 
iiecnon  in  Conciliis^  praesertim  in  Later.  lY.  Porro  utrum- 
que ex  revelationis  fontibus  generali  assertione  eruitur. 

1°  Ex  Scriptura.  — a)  In  ipso  Y.  T.  dogma  illud,  mundi 
primordia  illustrans,  haud  obscure  indigitatur  (Gen.  I,  2b-27 y 
Faciamus  hominem  ad  imayinem  et  similitudinem  nostrant.... 
ud  imaginem  Dei  creavit  illum.  Quo  in  textu,  juxta  com- 
munem Patrum  interpretationem.  Deus  plurali  numero  ait 
faciamus  ad  designandam  personarum  pluralitatem  : nume- 
rus vero  singularis  adhibetur,  nempe  ad  imaginem  Dei,  ut 
unitas  essentiae  insinuetur.  — Praeclara  quoque  leguntur 
verba  (Ps.  XXXII,  5-b) : Miser icorcUa  Dom  ini  plenci  est  ter- 
ra. Verho  Domini  cceli  firmati  sunt : et  Spiritu  oris  ejus 
omnis  virUis  eorum\  quae  commentans  S.  Augustinus.  (En.  in 
Ps.  XXXII)  concludit:  « Quis  ergo  facit  per  Yerbuin  suum 
et  Spiritum  suum,  nisi  cujus  Yerbum  est,  et  cujus  Spiritus 
est?  Trinitas  ergo  haec  unus  Deus.  » — Notant  eruditi  vesti- 
gia illius  revelationis,  quae  una  cum  futurae  Incar- 

nationis praesensione  delapso  generi  humano  affulserat,  obser- 
vata esse  in  antiquis  propulorum  traditionibus,  puta  apud 
Indos,  Sinenses,  Mgyptios,  Celtas  et  alios,  qui  ternarium  in 
divinis  admiserunt  “. 

Ii)  Verum  N.  T.  pleniorem  in  lucem  adduxit  Trinitatis 
mysterium.  Ex  pluribus  tria  loca  eligam,  quorum  primum 

1 — Cf.  Knoll,  Vol.  I,  Sect.  2. 

2 — Cf.  A.  Nicolas,  Etudes  phil.  sur  le  Christianisme,  t.  III. 

habemus  (Mattii.  III,  16-17):  Baptizatus  Jesus  conf est hn  ascen- 
dit de  aqua  ; et  ecce  aperti  sunt  ei  cceh  ; et  vidit  Spiritum 
Dei  descendentem  sicut  columbam^  et  venientem  super  se.  Et 
ecce  vox  de  ccelis  dicens  : Hic  est  Filius  meus  dilectus,  in 
quo  mihi  complacui.  Quibus  satis  clare  distinguitur  persona 
Patris  a persona  Fiiii,  atque  etiam  designatur  persona  Sp. 
i^ancti  testimonium  corporeae  suae  apparitionis  Patris  decla- 
rationi socians  ad  contestandam  Filii  divinitatem.  Quae  si 
conjungamus  superius  dictis  (Disp.  III.  Q.  I de  unitate 
I>ey,  plana  evidentia  constabit  tres  esse  divinas  personas 
in  una  essentia.  — Clarius  adhuc  id  profertur  (Matth. 
XXVIII,  19) : Euntes  ergo  docete  omnes  gentes,  baptizantes 
eos  in  nomine  Patris,  et  Filii,  et  Sp.  Sancti:  ubi  tum  perso- 
narum distinctio,  ut  patet,  tum  divinitas  per  peccati  remis- 
sionem ad  quam  baptismus  confertur,  tum  unitas  essentiae 
per  illud  in  nomine,  non  in  nominibus,  palam  significantur. 
— Tertius  et  illustrior  occurrit  locus  (1  Joan.  V,  7).-  Pres 
sunt  qui  fe.stimonium  dant  in  aelo : Pater.  Verbum  et  Sp. 
Sanctus:  et  hi  tres  unum  sunt.  Tres  ergo  existunt  divini 
testes  realiter  ab  invicem  distincti,  quorum  tamen  una  est 
communis  essentia,  quia  simpliciter  dicuntur  unum.  Fateor 
hunc  textum,  quo  suppresso  urma  nihilominus  staret  verita- 
tis probatio,  a f^ocinianis,  imo  et  a nonnullis  catholicis  repu- 
diari. quia  in  plerisque  codicibus  praesertim  graecis,  iisque 
antiquissimis,  desideratur,  atque  etiam  a quibusdam  Patribus 
negligitur.  ' Verum  haec  sunt  argumenta  negativa  tantum, 
'|uae  positivas  probationes  desumptas  tum  ex  plurium  Patrum 
usu  usque  a tempore  Cypriani,  tum  ex  contextus  vi  vel 
epistolae  indole,  tum  maxime  ex  Vulgatae  suffragio  prout 
haec  a Cone.  Trid.  authentica  declarata  fuit  communique 
consensione  recipitur,  infringere  vix  possunt  (Cf.  Petavium, 
Knoll,  Perrone.  Franzelin.  etc.)  Accedit  declaratio  recens  S. 
Officii. 

F Ex  traditione  superfluum  foret  in  medium  producere 
Patres  Xicuena  Synodo  jyosteriores,  cum  adversarii  libenter 
concedant  hos  sibi  acfversari.  — At  vero  quorsum  inducitur 
distinctio  haec  inter  Patres  diversarum  aetatum  ? Ipsi  scripto 
res  anteniexeni,  paucis  admodum  exceptis  in  Subordinatianis- 
mum  forte  concedentibus,  manifesta  voce  aliis  consentiunt. 


1 — Adversantium  argumenta  erudite  exjjonit  lanssens  {Prtelectiones 
etc,  t.  III,  pp.  186  sq) ; qui  caeteroquin  caute  distinguit  inter  authentiam 
commatis  Joaiinei  eiusque  praesentem  demonstrabilitatem. 

2 — Quaesito:  « Utrum  tuto  negari  aut  saltem  in  dubium  vocari  possit 
esse  authenticum  textum  S.  .Toannis,  in  ep.  1,  c.  V,  v.  7,  qui  sic  se  habet : 
Quoniam  tres  sunt  etc.  » responsum  est  13  jau.  1897.  « Negative.  » 

^ — Vide  Janssens,  op.  cit.  Diss.  de  traditione  antenicaeno  quam  lucu- 
lenter declarat  et,  ubi  veritas  petit,  ab  excessu  quorumdam  criticorum 
vindicat. 


PROtEMIUM. 


Sic  S.  Justinus  M.  (Apol.  I,  n.  (i)  inquit ; « Confitemur  Pa- 
trem nulla  admixtum  vitiositate  Deum  ; sed  et  Filium,  qui 
ab  eo  venit  et  nos  ista  docuit...  et  Spiritum  propheticum 
coiimus  et  adoramus.  » Et  Athenagoras  (Apol.  pro  Christ. 
n.  *24):  « Patrem,  Filium,  et  Sp.  Sanctum,  qui  secundum 
essentiam  unum  sunt,  Deum  nominamus.  » Imo  praeiverant 
ipso  saec.  I S.  Ignatius  d/.,  et  S.  Cleniens  Ujin.,  (apud 
S.  Basilium,  1.  de  Sp.  S.  c.  29):  « Vivit,  inquit  iste,  Deus 
et  Dominus  Jesus  Christus,  et  Sp.  Sanctus,  fides  et  spes 
electorum.  » 

S'"  Accedunt  non  pauca  ecclesiastica  monumenta^  scii:  a 
symbola  seu  fidei  professiones,  quae  ab  apostolicis  tempo- 
ribus obtinuerunt,  quaeque  Trinitatem  expressam  continent : 
b)  forma  baptismi  qui,  testibus  Justino  (Ap.  I,  n.  (il)  et 
Tertulliano  (adv.  Praxeam  c.  27),  usque  ab  initio  confereba- 
tur in  nomine  Fatris^  et  Filii  et  Sp.  Sancti ; c)  doxologia 
Gloria  Patrf  et  Filio,  et  Sp.  Sancto,  quam  certum  est  jam 
ante  Cone.  Nicaenum  in  usu  fuisse,  imo  Baronius  ab  ipsis 
Apostolis  repetendam  censet;  d)  martyrum  quoque  confes- 
siones quae  in  eorum  actis,  puta  S.  Pol^marpi,  S.  Vincentii 
aliorumque,  leguntur  ; e)  tandem  damnatio  haereticorum 
Trinitatis  m3^sterio  utcumque  repugnantium,  quos  proliiga- 
runt  et  Patres  in  privatis  scriptis  et  Concilia  cum  generalia 
tum  particularia. 

P Si  opus  foret,  urgere  possemus  argumentum  praescrip- 
tionis ; quandoquidem  omnes  admittunt  post  S^m.  Nicaen. 
et  Constantinop.  I eam  semper  in  Ecclesia  fidem  de  Trini- 
tate viguisse,  quam  nunc  profitemur.  Jamvero  nemo  ex 
adversariis  ostendere  unquam  potuit  quo  loco,  qua  astate, 
quove  auctore  fides  illa  introducta  olim  fuerit : sed  ipsi 
inter  se  dissentiunt  vanasque  fabulas  proponunt.  — Crescit 
argumentum,  ex  eo  quod  impossibile  fuisset  mysterium  illud 
tam  longe  rationis  captum  excedens,  ab  impostoribus  induci, 
quin  undique  adversus  novum  jugum  humanae  menti  impo- 
situm conclamaretur  h 

IV.  Tractationis  «livisio.  — Praestitutis  iis  quae  supra 
generali  oratione  praefati  sumus,  quaeque  velut  in  conspectu 
rem  pertractandam  objiciunt,  mentem  convertamus  ad  quaes- 
tiones Summae  theologicae,  ubi  S.  Thomas,  s^uitheticum  ordi- 
nem prosequens,  inquirendum  suscipit  de  Trinitate  persona- 
rum in  divinis.  — Cum  autem  personae  divinae  secundum 
relationes  originis  distinguantur,  doctrinae  nexus  exigit  ut 


^ — Cf.  JBilluart,  Perrone,  Franzelin,  etc.  penes  quos  plura  invenies 
vel  ad  explicanda  argumenta  vel  ad  difficultates  solvendas;  — Mgr  Gi- 
noulhiac,  Hui.  du  dogme  catholique,  qui  pra‘cipuain  sibi  laudem  adeptus  est 
in  adstruenda  fide  priscorum  Christianorum  de  Trinitate. 

primum  quasi  antecedens  ac  fundamentalis  tractatio  praemit- 
tatur de  processionibus  ac  relationibus  (Disp.  7)  ; quam 
consequetur  sermo  formalior  de  personis.  Personae  vero 
considerari  possunt  aut  ahsolute  aut  relative  absolute  qui- 
dem prius  in  communi  (Disp.  8),  postea  in  specie  (Disp. 
9);  ita  ut  denique  res  comparativa  exploratione  absolvatur 
(Disp.  10).  Quatuor  ergo  aderunt  disceptationis  capita. 


DISPUTATIO  SEPTIMA 


DE  PROCESSIONIBUS  ET  RELATIONIBUS  DIVINIS 

(^uia  personae  divinae  secundum  relationes  originis  distin- 
guuntur, postulat  doctrinae  ordo  ut  primo  loco  sermonem  de 
processionibus  instituamus,  postmodum  vero  de  relationibus, 
quae  illis  tam  arcte  consociantur. 

QUESTIO  PRIMA 

DE  PROCESSIONE  DIVINARUM  PERSONARUM 

Quinque  articulis  praesens  disquisitio  comprehendetur. 
Cum  enim  processiones  in  divinis  accipiendae  videantur  se- 
cundum actionem  intellectus  et  voluntatis,  quaerendi  locus 
datur  an  sit  (art.  ] ) et  quid  sit  (art.  2j  processio  secundum 
infelligendi  actum,  pariter  an  (art.  3)  et  quid  sit  (art.  4)  pro 
cessio  per  modum  voluntatis-,  quibus  determinatis,  unum  in- 
quirendum supererit,  an  plures  diXidhu^  processiones  habean- 
tur (art.  5). 


ARTICULUS  I. 


Utvum  processio  sit  in  divinis. 

l"*  Nomen  processionis,  primitus  inventum  ad  significan- 
dum motum  localem,  dein  transumptum  est  ad  designan- 
dum quamlibet  mutationem  et  communius  originem  unius 
ab  altero  secundum  aliquam  operationem  (de  Pot.  Q.  X, 
a.  1).  — Cum  autem  duplex  sit  operatio,  immanens  et  tran- 
siens, patet  hic  sermonem  non  esse  de  processione  secundum 
actionem  transeuntem  qua  Deus  mundum  creat  et  gubernat, 
sed  de  processione  secundum  actionem  immanentem^  quae 
proinde  intra  ipsum  Divinitatis  sinum  prodeat.  — Praeterea, 
quod  apprime  notandum  est  ex  D.  Thoma  (de  Ver.  Q.  IV, 
a.  2 ad  7),  aliud  est  processio  per  modum  operationis.,  aliud 
processio  secundum  operationem  Qtper  modum  operati.  Prior 
quidem  in  Deo  poni  realiter  non  potest,  eo  quod  importaret 
realem  distinctionem  perfectionis  a perfectibili  ideoque  po- 
tentialitatein.  Posterior  vero,  quam  mox  Deo  vindicabimus, 
recte  conceditur,  semel  ac  expolietur  ab  omni  imperfectione 

non  solum  operati  terminantis  actionem  transeuntem,  sed 
etiam  operati  terminantis  actionem  immanentem  creatam. 

2''  Processionem  in  divinis,  quia  Scripturae  sacrae  aliquam 
indubitanter  tradunt,  diversi  diversimode  acceperunt,  scii: 
a)  quidam,  secundum  quod  effectus  procedit  a causa;  et  sic 
accepit  Ariiis^  dicens  Filium  procedere  a Patre  sicut  primam 
ejus  creaturam,  et  Sp.  Sanctum  procedere  a Patre  et  Filio 
sicut  utriusque  creaturam:  quo  sensu  nec  Filius  nec  Sp. 
Sanctus  esset  verus  Deus.  //)  Alii,  secundum  quod  causa 
dicitur  procedere  in  effectum,  in  quantum  vel  movet  ipsum 
vel  similitudinem  suam  ei  imprimit:  et  sic  accepit  Sahel- 
Uus^  ponens  Deum  Patrem  vocari  Filium  quatenus  carnem 
ex  virgine  assumpsit,  et  eumdem  vocari  Sp.  Sanctum, 
prouti  creaturam  rationalem  sanctificat  et  ad  vitam  movet. 
— Verum,  ut  cuique  consideranti  apparet,  uterque,  tum 
Arius  tum  Sabellius,  processionem  accepit  ad  e.Hra.  non 
vero  quas  fit  ad  intra:  unde  communis  fuit  oppositorum 
errorum  radix. 

3*^  Igitur,  supposita  primse  personae,  scii.  Patris^  divini- 
tate quam  haeretici,  imo  et  Deistae  admittunt,  loqui  institue- 
mus de  processione  secundce  personae  a prima  per  modum 
intelligibilem,  postquam  determinaverimus  ex  plerisque  Scri- 
pturarum effatis  personam  illam,  nempe  Verbum  seu  Filium 
seu  Jesum  Christum  (idem  enim  subsistens  hisce  nominibus 
significatur,  v.  g.  Joan.  I),  licet  realiter  a Patre  distinguatur, 
ei  tamen  consubstantialem  esse  ideoque  verum  Deum.  — 
Quod  quidem  in  prooemio  generalihus  argumentis  praeconsti- 
tuimus,  nunc  vero  sjjecialifer  declarandum  est. 

C'oii<*iusio  — Secunda  persona  seu  Verbum  realiter 
A PRIMA  distinguitur  :’ contra  SaheUianos,  quorum  haeresis  a 
pluribus  Synodis,  a RE.  PP.  Dionysio  et  Damaso,  et  a Cone. 
Cp.  I (381)  damnata  est. 

Proh,  — l"*  Datur  in  Deo  vera  paternitas  ac  hliatio,  prout 
Scriptura  multoties  revelat  et  art.  seq.  planius  manifestabi- 
tur. Atqui  paternitas  et  filiatio  necessario  exigunt  realem 
distinctionem  suppositorum  seu  personarum.  Ergo. 

2°  Termini  illi,  ego^  te^  hic^  iUe,  a se.  etc.,  realem  perso- 
narum distinctionem  important.  Atqui  legimus  (Ps.  II,  7): 
Ego  hodie  genui  te;  fLuc.  IX,  35):  Hic  est  Filius  meus  dile- 
ctus; (Joan.  V,  19):  Kon  potest  Filius  a se  facere  quidquam., 
nisi  quod  viderit  Patrem  facientem:  queeeumque  enim  ille 
fecerit^  hcec'et  Filius  facit.  Ergo.  • 

3°  Plurium  societas  de  personis  distinctis  intelligitur. 
Atqui  dicitur  (Prov.  VIII,  -^) : Cum  eo  eram  cuncta  compo- 
nens; (Joan.  I,  1):  Verbum  erat  apud  quas  pluralitas 

in  Deo  ponitur  ante  Incarnationem  et  mundi  creationem, 

nec  proinde  explicari  potest  de  eadem  persona  per  habitu- 
dinem ad  diversos  effectus,  ut  effutiebat  Sabellius.  Ergo  b 


C'oiiclii!!>io  2’'.  — Yerbu^i  est  Patri  consubstantiale  seu 
VERUS  Deus:  — contra  quorum  error  in  Cone.  Nicceno 

I proscriptus  est  his  verbis:  « Credimus...  in  unum  D.  J.  C... 
Deum  ex  Deo...  Deum  verum  de  Deo  vero...  consubstantia- 
lem Patri.  » 

Proh.  — Ille  est  Deus  Deoque  Patri  consubstantialis  qui 
in  Scripturis,  eodem  modo  ac  Pater,  nomine  Dei  insignitur; 
qui  aequalis  Deo  Patri  asseritur;  cui  eadem  potestas  ac  Patri 
conceditur;  cui  demum  idem  cultus,  eadem  adoratio  defer- 
tur. Atqui  hujusmodi  est  Verbum,  seu  Filius,  D.  X.  J.  C. 
Ergo. 

Min.  ostend.  per  partes.  — a)  Xam  (Baruch  III,  36-38) 
legimus : Hic  est  Deus  noster^  et  non  cestimahitur  alius  ad- 
versus eum...  Post  heee  in  terris  visus  est.  et  cum  hominibus 
conversatus  ext.  (Joan.  I,  Ij:  In  principio  erat  Verbum  et 
Verbum  erat  apud  Deum^  et  Deus  erat  Verlmm.  (1  Joan.  V, 
20):  Ut  simus  in  vero  Filio  ejus.  Hic  est  verus  Deus  et  vita 
ivterna. 

b)  Apud  (Joan.  XVI,  15)  ait  Christus:  Omnia  quoecumque 
habet  Pater  mea  sunt.  Et  Apost.  (Phil.  II,  6)  de  eodem 
Christo  inquit:  Qui^  cum  in  forma  Dei  esset ^ non  rapinam 
arbitratus  est  se  esse  cequalem  Deo.  Unde  (Coloss.  II.  9): 
In  ipso  inhabitat  omnis  plenitudo  Divinitatis  corporaliter. 

cj  Potestatem  divinam  Christo  tribui  patet  ex  sequentibus. 
(Joan.  I,  3):  Omnia  per  ipsum  facta  sunt,  et  sine  ipso  fa- 
ctum est  nihil  quod  factum  e.st ; quibus  consonant  alia  (Co- 
loss. I,  16-17):  Omnia  per  ipsum  et  in  ipso  creata  sunt.  FJ' 
ipse  est  ante  omnes ^ et  omnia  in  ipso  constant. 

d)  Tandem  cultum  latriae  Verbo  exhiberi  evincitur  ex 
(Joan.  V,  23):  Ut  omnes  honorificent  Filmm^  sicut  honorifi- 
cant Patrem;  necnon  ex  (Heb.  I,  6):  Et  adorent  eum  omnes 
Angeli  Dei 


Couciiisio  3'b  — Admittenda  est  in  divinis  realis  proces- 
sio PER  emanationem  intelligibilem  Verbi  a dicente,  secun- 
dum omnimodam  NATURn:  identitatem. 

1"^  Pars  ostenditur. 

Et  de  fide  est,  ut  ex  textibus  supra  allatis  constat,  dari 
in  Deo  aliquam  processionem.  — Quoad  vero  processionis 
genesim,  num  scii,  secunda  persona  seu  Filius  a prima  pro- 
cedat per  intelligendi  actum,  Suarez  (1.  I,  c.  5),  perspecto 
unanimi  theologorum  sensu,  negantem  Durandi  sententiam 


J — Cf.  c.  G.  IV.  5. 
^ — Cf.  C.  G.  IV,  7. 

temerariam  censet  atque  affirmativam  certam  proclamat. 
Quod  sane  colligitur:  a)  tum  ex  Scripturis^  in  quibus  Filius 
vocatur  Verbum  intellectioni  correlativum,  necnon  Sapientia 
juxta  illud  (Eccli.  XXI Y,  5)  Ego  ex  ore  Altissimi  prodivi 
(cf.  C.  G.  IV,  12);  h)  tum  ex  Patrum  auctoritate,  inter  quos 
eminet  S.  Augustinus  qui  passim  de  hac  quaestione  disputat, 
praesertim  (1.  XV  de  Trin.i 

2'’  En  qua  ratione  analogicae  similitudinis  atque  congruen- 
tiae, supposita  tamen,  quam  fides  ponit,  processione  in  Deo, 
argumentari  possumus.  — Quicumque,  saltem  inter  homines 
viatores,  intelligit,  quidpiam  intra  se  elicit  quod  est  conce- 
ptio rei  intellectae  ex  ejus  notitia  procedens,  quodque  dici- 
tur verbum  cordis,  oris  verbo  significatum.  Atqui  Dei  pro- 
cessio, quam  'novimus  revelatione  admittendam,  nequit  in 
Eo  poni  per  modum  inferiorum  et  corporalium  rerum,  sed 
per  modum  intellectualis  substantiae,  perfectissima  ratione. 
Ergo  conveniens  est  ut  admittatur  in  Deo  Verbum  proce- 
dens secundum  actionem  intelligibilem  per  modum  cuju- 
sdam  perfectissimi  operati. 

Alinor  declaratione  non  eget:  si  quae  enim  processio  Deo 
necessario  competat,  haec  debet  esse,  non  quae  inferioribus 
etiam  creaturis  per  actionem  transeuntem  convenit,  sed 
quae  propria  est  nobiliorum,  nempe  intellectualium,  substan- 
tiarum secundum  actionem  immanentem,  ita  ut  perfectissi- 
me perfectissimo  Enti  tribuatur  h 

Major  probanda  et  explicanda  est.  --  a)  Primo,  etsi  com- 
munius negetur  beatos  in  coelis  posse  gignere  verbum  in  quo 
videant  divinam  essentiam  atque  id  etiam  nonnulli,  pluribus 
tamen  repugnantibus,  abnuant  in  Angelis  respectu  propriae 
essentiae,  indubium  jure  censetur  hominem  his  in  terris  ta- 
liter intelligere  ut  intelligendo  efformet  verbum^  i.  e.  inten- 
tionem seu  conceptionem  seu  expressam  speciem,  qua  res 
intellecta  sibi  obversetur,  quaeque  se  habeat  quasi  terminus 
intelligibiiis  operationis  cujus  species  impressa  est  princi- 
pium. Nam,  ut  advertit  S.  Thomas  (C.  G.  I,  53),  intellectus 
intelligit  indifferenter  rem  absentem  et  praesentem,  necnon 
apprehendit  rem  ut  separatam  a conditionibus,  sine  quibus 
in  rerum  natura  non  existit:  quae  duo  postulant  verbum  seu 
speciem  objecti  vices  gerentem.  — b)  Hoc  igitur  verbum 
procedit  ex  mentis  notitia^  scii,  ex  specie  impressa  seu  ex 
habituali  cognitione  in  actum  reducta,  ita  ut  referat  expressa 
similitudine  totum  id  quod  in  illa  praecontinetur.  — c)  Pa- 
tet jam  discrimen  formaliter  vigere  inter  intelligere  et  di- 
cere verbum;  quatenus,  licet  unus  idemque  sit  actus  intel- 
lectivus et  verbi  prolativus,  tamen  intelligere  praecise  im- 
portat operationem  immanentem  sine  addito,  dicere  vero 


^ — Cf.  C.  G-.  IV,  11. 

huic  operationi  addit  habitudinem  ad  terminum  interius 
productum  ideoque  est  intelligendo  exprimere  (cf.  I,  Q. 
XXXIV,  a.  1 ad  3).  — g?)  Non  pauci  quidem  posuerunt  ver- 
bum mentis  sola  ratione  distingui  ab  actione  intelUgendi; 
verum  S.  Thomae  haud  ambigua  sententia  est  (prout  Cajeta- 
iius  ‘ et  Ferrariensis  - interpretantur)  quod  verbum  in  nobis 
realiter  distinctum  sit  ab  actu  intelleclivo  sicuti  terminus 
ab  eo  productus  proprioque  objecti  munere  fungens:  ©x  quo 
cum  Em.  Satolli  infertur  plurimum  augeri  vim  analogiae 
inter  verbum  mentis  nostrae  ac  Verbum  Dei  distinctum  a 
Principio  dicente.  — e)  Tandem,  ut  ex  dictis  patet,  verbum 
se  habet  velut  operatum  quoddam  actionis  immanentis,  dif- 
ferens ob  operato  actionis  transeuntis : tum  quia  istud  extra 
agens  ponitur,  aliud  vero  intra;  tum  quia  actio  transiens 
ordinatur  ad  effectum  a se  constitutum,  verbum  vero  e con- 
trario ad  actionem  ipsam  intelligibilem;  tum  maxime  quia, 
quamvis  de  ratione  sit  actionis  transeuntis  terminari  ad 
effectum,  tamen,  absolute  loquendo,  et  praecisione  facta  a 
conditione  praesenti  nostri  intellectus,  non  est  de  ratione  es- 
sentiali actionis  intelligibilis  verbum  exprimere. 

Idcirco  in  Deo  ponendum  est  Verbum  per  emanationem 
intelligibilem  realiter  a dicente  procedens,  non  ex  indigen- 
tia divinae  intellectionis,  quae  de  se  actualissima  est,  sed 
magis  ax  fcecunditate  divinae  intellectualitatis  sese  exprimen- 
tis et  communicantis. 

Pars  conci,  profert,  Verbum  in  divinis  a dicente  pro- 
cedens ei  coessentiale  seu  consubstantiale  esse  secundum 
numericam  naturae  identitatem : quod  de  fide  est,  prout  in 
conci,  anteriori  constitit. 

l"*  Enimvero  Verbum  divinum  non  est  ens  rationis,  sed 
quoddam  reale.  Atqui,  ob  summam  Dei  actualitatem  et  sim- 
plicitatem, quidquid  in  Deo  reale  est  nec  accidens  nec  aliud 
quidpiam  esse  potest  nisi  ipsa  Dei  substantia.  Ergo, 

2^  proximiori  causa  ratiocinemur.  — Verbum  in  mente 
procedit  ut  formalissima  expressio  speciei  intelligibilis  qua 
informatus  intellectus  intelligendi  actionem  promit;  ita  ut 
haec  actio  sit  unum  idemque  esse  tum  intellectus  in  actu 
tum  mentalis  verbi  ab  eo  manantis.  Atqui,  ex  una  parte, 
species  intelligibilis  in  Deo  aliud  re  non  est  quam  ipsa  es- 
sentia divina;  ex  altera  autem  parte,  intelligere  Dei  identi- 
ficatur  cum  divino  esse  divinaque  essentia.  Ergo  Verbum 
in  divinis  non  solum  specie,  sed  et  numero  eamdem  Dei 
naturam  refert,  quatenus  illo  divino  esse,  quocum  et  ipsum 

1 — In  prses.  art. 

* — In  C.  G.  I,  53.  — Cf.  quoque  S.  Thom.  de  Pot.  Q.  VIII,  a.  1,  ubi  de 
conceptione  intellectus  seu  verbo  diserte  ait:  * Differt  autem  ab  actione 
intellectus,  quia  praedicta  conceptio  consideratur  ut  terminus  actionis,  et 
quasi  quoddam  per  ipsam  constitutum  ». 

identificatur,  absquu  compositione  subsistit  (G.  G.  lY,  11). 
— Conf.  (ex  resp.  ad  2).  Cum  enim  omnis  cognitio  resultet 
ex  conjunctione  quadam  rei  cognitae  cum  cognoscente,  quan- 
to magis  aliquid  intelligitur,  tanto  conceptio  intellectualis 
magis  fit  intima  intelligenti  magisque  unum  cum  eo  a quo 
procedit.  Atqui  divinum  intelligere  in  summo  perfectionis 
apice  considet.  Ergo  necesse  est  ut  Verbum  divinum  simul 
sibi  vindicet  et  realissimam  distinctionem  a suo  principio, 
et  maximam  cum  eo  nafurae  conjunctionem. 


Solv.  obj.  — Obj.  1 (cont.  conci.)  — Legitur  (Joan. 
XIV,  9-11):  Qui  videt  me  videt  et  Patrem...  Pater  in  me  ma 
nens  ipse  facit  opera...  Ego  in  Patre  et  Pater  in  me  est.  Ergo, 
inferente  Sabellio,  Filius  non  distinguitur  realiter  a Patre. 

E-esp.  negando  consequens.  Haec  enim  non  ostendunt  uni- 
tatem personce.  ut  voluit  Sabellius,  sed  unitatem  essent iw, 
quam  Arius  negabat:  quippe  si  esset  una  persona  Patris  et 
Filii,  non  congrue  diceretur  Pater  esse  in  Filio  et  Filius  in 
Patre,  quum  non  dicatur  proprie  idem  suppositum  esse  in 
seipso  nisi  ratione  partium  quae  in  Deo  minime  agnoscendae 
sunt  b 

Obj.  2 (cont.  2^'"  conci.)  — Dixit  Christus  de  seipso  (eJoan. 
XIV,  28) : Pater  major  me  est.  Et  alibi  ei  denegantur  multa 
divina,  puta  summa  potestas  (Joan.  V,  19):  Non  potest  Prilius 
a' se  facere  quidquam,  nisi  quod  viderit  Patrem  facientem; 
necnon  im participata  scientia  (Joan.  VII,  16):  Mea  doctrina 
non  est  mea,  sed  ejus  qui  misit  me.  Ergo,  concludente  Ario, 
Verbum  non  est  verus  Deus. 

Eesp.  — Ad  1""'  dicendum  Patrem  majorem  Filio  praedi- 
cari a)  vel  ad  insinuandam  originem  ejus  a Patre,  h)  vel  re- 
spectu humance  naturae  secundum  quam  et  ab  Angelis  mi- 
noratum Christum  pronuntiat  Apostolus  (Heb.  II,  9).  — Ad 
2""'  adverto  objecta  loca  aliaque  similia  intelligenda  esse, 
non  quasi  Filio  vera  divinitas  abjudicetur,  sed  eo  sensu  quod, 
sicuti  Filius  a Patre  aeternali  communicatione  esse  accepit, 
ita  et  potestatem  et  doctrinam  et  aliud  quodcumque  essen- 
tiale Dei  attributum  2. 

Obj.  3.  — Patres  antenicaeni  docent  Dei  Verbum  non  ab 
aeterno,  sed  ante  res  creatas  vel  in  rebus  creandis  fuisse 
divinitus  prolatum,  ita  ut  Deus  per  illud  mundum  conde- 
ret: ita  Athenagoras,  Tatianus,  Tertullianus,  etc.  Ergo. 

Eesp.  D.  antec:...  quibus  verbis  intelligunt  externam  et 
improprie  dictam  Verbi  generationem,  nempe  manifesta- 
tionem qua  in  mundo  sapientissime  instituto  illuxit,  0 ; 

1 — C.  G-.  IV,  9. 

^ — C.  Gr.  IV,  8;  — cf.  Billuart,  Knoll,  etc. 

quasi  negare  velint  intraneam  processionem  qua  Verbum 
in  sinu  Patris  ab  aeterno  prodiit,  K.  — Neff,  conseq.  ^ 

Ob.t.  4.  — Vox  omoousios  seu  consubstantialis  Patri  neque 
in  Scripturis  neque  in  Patribus  antenicaenis  invenitur.  Ergo 
immerito  Nicaena  Syn.  Filium  dixit  Patri  consubstantialem. 

Resp.  D.  anfec:...  non  invenitur  quoad  rem  significatam, 
iV;  quoad  formalem  enunciationem,  S.  d:  in  Scripturis,  (7; 
in  omnibus  etiam  Patribus  antenicaenis.  N7  — ^^eg.  conseq. 

Ex  !^cripfurae  textibus  supra  recitatis  facile  colligitur, 
non  quidem  formalifer  et  explicite,  sed  implicite  et  quoad 
sensum  Dei  Filium  Patri  consubstantialem  nobis  exhiberi. 

— Quod  vero  ad  Patres  antenic aenos  pertinet,  memoratu 
digna  sunt  quae  in  Epist.  ad  Caesarienses  suos  ex  Nicaena 
Syn.  scripsit  Eusehius  Caesarien  : « Novimus,  inquit,  quos- 
dam ex  veteribus  doctos  et  illustres  episcopos  et  scriptores 
qui,  de  Patris  et  Filii  divinitate  disserentes,  nomine  omoou- 
sios usi  sunt  » Recte  igitur  vox  illa,  prae  caeteris  aptis- 
sima, a Patribus  Nicaenis  ad  definiendam  fidem  omnemque 
praecavendam  haereticorum  perfidiam  in  S^^mbolo  constitu- 
ta est. 

Ohj.  5 (cont.  conci.)  — Omne  procedens  est  diversum 
ab  eo  a quo  procedit.  Atqui  in  Deo  non  est  aliqua  diversi- 
tas, sed  summa  simplicitas.  Ergo  nulla  processio. 

Resp.  d.  M procedens  processione  ad  extra...  C ; pro- 
cessione ad  intra  seu  intelligibili,  S.  d : oportet  esse  diver- 
sum prout  significetur  sola  distinctio  relativae  proprietatis, 
C : secundum  esse  et  naturam,  N.  — C.  d.  m.  eodem  sensu. 

— Xeg.  conseq. 

Mox  comperietur  quid  sibi  velit  in  divinis  personarum 
distinctio  secundum  relativam  proprietatem,  quin  tamen 
inferenda  sit  diversitas  absoluta  secundum  naturam  et  esse. 

Orj.  6.  — Procedere  ab  alio  videtur  repugnare  rationi 
primi  principii.  Atqui  Deus  est  primum  principium.  Ergo. 

Resp.  d.  m : Procedere  ab  alio  ut  quidpiam  extraneum 
et  diversum...  C ; ut  aliquid  intimum,  absque  diversitate  et 
per  modum  intelligibilem,  N.  — D.  m:...  agens  per  intel- 
lectum, C:  secus,  M.  — E^e.g.  conseq. 

Ratio  primi  principii  actualissimi  a se  quidem  abjicit 
procedens  ut  e.xtraneum  et  diversum,  quippe  quod  non  posset 
secum ferre  dignitatem  naturge  increatse,  non  vero  procedens 
per  modum  verbi  cui  ipsa  deitas  una  numero  communicetur. 
Quemadmodum  enim,  in  artifice  humano,  conceptio  artis  ab 
ejus  mente  procedit,  quin  per  hoc  prohibeatur  esse  princi- 
pium operis  artificiati ; ita  et  multo  magis,  seclusa  omni 
imperfectione,  Deus  ut  intelligens  suaque  expressa  conceptio 

' — Cf.  Billuart,  Knoll,  Perrone,  etc. 

2 — C’f.  Petavium,  de  Trin.  1.  IV,  c.  5. 

nnum  sunt  primum  principium  aliarum  rerum.  — Ai^eita.<i 
igitur  primi  Entis  vetat  naturam  divinam  a cama  effici^ 
minime  vero  unam  eamdemque  absque  divisionis  umbra  pluri- 
bus subsistentibus  communem  fieri.  ^ 

AETICULUS  II. 

Utrum  aliqua  processio  in  diinnis  generatio  dici  possit. 


1"  Sensus  tituli  est  num  in  Deo  detur  cenis  proprieque 
dictus  Filius,  ita  ut  processio  Verbi,  cujus  esse  adstruximus, 
generationis  nomen  assumere  queat. 

2”  Quam  ob  rem  generaMonis  notio  praestituenda  est.  — 
a)  Et  imprimis  duplici  sensu  generatio  sumi  potest:  scii. 
communiter  in  quantum  extendatur  ad  omnia  generabilia  et 
corruptibilia,  et  sic  nihil  aliud  est  quam  ^ mutatio  de  non 
esse  ad  esse  simpliciter  » seu  per  aliquam  formam  substan- 
tialem. Proprie  vero  sumitur  in  viventibus,  qua  viventia 
sunt,  et  describitTir : origo  r icentis  a vivente  conjuncto  in 
similitudine  naturae  ejusdem  speciei.  Ubi  significantur  qua- 
tuor  causa?  concurrentes  ad  generationem:  efficiens  quidem 
cum  dicitur  origo  a vivente ; materialis  vel  quasi  materialis, 
cum  additur  a vwente\  conjuncto,  quse  conjunctio  fundatur 
in  materia  seu  substantia  de  qua  per  actionem  generantis 
elaboratur  et  procedit  genitum ; finalis  consistens  in  com- 
municatione speciei,  cujus  conditionis  defectu  pilus,  capillus 
membrum  succrescens  non  habet  geniti  rationem  ; formalis 
tandem  manifestata  per  verba  in  similitudine  noturae,  qua- 
tenus ad  generationem  requiritur  non  solum  reproductio 
speciei  quaecumque,  verum  quae  per  modum  similitudinis 
ac  expressionis  fiat,  quo  deficiente  Eva  ex  costa  Adjp  for- 
mata nequit  dici  ejus  filia. 

h)  Porro  in  viventibus,  quae  apud  nos  sunt,  quaeque  de 
potentia  in  actum  vitae  procedunt,  utrumque  generationis 
genus  includitur  yirout  primum  alteri,  nempe  commune 
proprio,  veluti  instrumentum  deservit.  Si  quod  vero  detur 
vivens  cujus  perfectio  motum  quemcumque  de  potentia  in 
actum  abjiciat,  in  eo  reperiri  poterit  ratio  generationis  pro- 
priae viventium  absque  prioris  generationis  mixtione  et 
potentialitate : tale  vivens  est  Deus. 

3®  Praemissis  succedat  postrema  animadversio,  quod  prae- 
sens articulus  militat  contra  Gnosticos  qui,  ignorantes  indo- 
lem divinae  generationis,  induxerunt  emanatismum  seu  sectio- 
nem divinae  naturae;  contra  Morcionitas  qui  plures  Deos 
finxerunt  ut  plura  summa  principia;  et  contra  quoscumque 


— Cf.  de  Pot.  i}.  X,  a.  1;  ubi  j^lnribus  objectioniljns  occurritur. 

alios  errores  qui  vel  ad  saheUkuiam  vel  ad  ariana)n  litere- 
sim  deflectant. 

Conclusio.  — Verbum  dici  debet  verus  Dei  Filius,  qua- 
tenus PROCESSIO  Verbi  propriam  generationis  rationem  ha- 
bet. — Verum  esse  ac  naturalem  Dei  Filium  sanxit  fide.^ 
maxime  in  Symb.  nicaeno. 

Proh,  l""  ex  Scripturae  documentis.  — a)  Sane  Verbum 
seu  Christus  simpliciter  et  per  excellentiam  vocatur  Filius 
(Joan.  III,  35-36;  V,  19;  VIII,  36  etc.  , imo  Filius  proj/rius, 
verus^  unigenitus  (E,om.  VIII,  32;  1 Joan.  V,  20;  Joan.  III, 
16).  — Celebris  autem  locus  legitur  (Heb.  I,  1-5) : Multifa- 
riam multisque  modis  olim  Deus  loquens  patribus  in  prophe- 
tis^ novissime  diebus  istis  locutus  est  nobis  in  Filio,  quem 
constituit  haeredem  universorum,  per  quem  fecit  et  saecula. 
Qui  cum  sit  splendor  gloriae  et  figura  substantiae  ejus  por- 
tansque  omnia  verbo  virtutis  suae,  purgationem  pecratorum 
faciens,  sedet  ad  dexteram  majestatis  in  excelsis.  Tanto 
melior  angelis  effectus,  quanto  differentius  prae  illis  no- 
men haereditavit.  Cui  mim  dixit  aliquando  angelorum: 
Filius  meus  es  tu;  ego  hodie  genui  te?'  Quo  loco  filiatio  Chri- 
sti naturalis  multipliciter  elucet:  tum  quia  Filius  prascipua 
quadam  excellentia  commenda,tur  atque  opponitur  prophe- 
tis et  angelis  qui  certe  erant  filii  Dei  adoptivi,  scii,  per 
gratiam;  tum  quia  de  eo  praedicantur  characteres  essentia- 
liter divini:  nempe  ex  una  xjarte,  splendor  gloriae  et  figura 
seu.  imago  substantiae  Dei,  quae  quidem  important  coaeter- 
nitatem et  consubstantialitatem;  ex  altera  vero,  universorum 
haereditas,  mundi  creatio  et  conservatio,  peccatorum  purga- 
tio. (Cf.  S.  Thom.  Comrn.  in  h.  1.) 

b)  Dei  autem  Filium  a Patre  progigni  secundum  Verbi 
processionem  apparet  imprimis  ex  iis  quae  ex  persona  divi- 
nae Sapientiae  dicuntur  (Prov.  VIII,  24-25):  Nondum  erant 
abyssi,  et  ego  jam  concepta  eram....  Ante  colles  ego  parturie- 
bar; quibus  verbis  clare  significatur  formalis  generatio,  at- 
que, ut  monet  S.  Thomas  (C.  G.  IV,  11),  ad  demonstrandum 
Verbum  genitum  intra  generantis  sinum  manere  recte  ad- 
hibetur vox  conceptionis,  ad  ostendendum  vero  realem  distinc- 
tionem Filii  singularissime  geniti  partus  vocabulum  apte 
usurpatur.  — Idipsum  suadetur  ex  (Joan.  I):  In  principio 
erat  Verbum....  Vidimus  gloriam  ejus,  gloriam  quasi  unige- 
niti a Patre....  Deum  nemo  vidit  unquam  : unigenitus  Filius, 
qui  est  in  sinu  Patris,  ipse  enarraidt.  Nam  Evangelista  de 
eodem  subjecto  loquitur  quod  primo  Verbum,  dein  unigeni- 
tus, necnon  Filius  velut  naturali  consequentia  appellatur. 

Prob.  2®  ex  traditione,  cujus  testes  tam  multi  sunt  ut  ne- 
scias quos  eligas.  Primus  esto  S.  Basilms  (Hom.  24  contra 
Sabell.  n.  3);  « Ut  perspicua  tibi  sit  personarum  proprietas 

ac  differentia,  numera  seorsum  Patrem,  seorsum  quoque  Fi- 
lium. Ne  vero  in  errorem  plurium  Deorum  deficias,  unam 
in  utroque  essentiam  confitere.  Hoc  pacto  et  Sabellius  ca- 
det, et  Anomaeus  conteretur.  » — S.  Athanasius^  Verbi  di- 
vini defensor,  (de  Decr.  Syn.  Nic.  n.  17)  sic  Arianos  redar- 
guit: « Dei  quidem  omnino  esse  verbum  inficiari  nolunt, 
hoc  vero  esse  Dei  Filium  nolunt  confiteri.  Sed  istud  est 
ignoratio  veritatis  et  S.  Scripturarum  inscitia.  Nam  si  om- 
nino Deus  est  verbi  pater,  cur  non  et  hoc  quod  gignitur 
Filius  est?  Hursus  vero  Dei  Filius  quis  esse  potest,  nisi 
ejus  verbum?  » Hinc  S.  Augusfiniis  (de  Trin.  VII,  2):  «Si- 
cut Filius  ad  Patrem  refertur,  non  ad  seipsum  dicitur,  ita 
et  Verbum  ad  eum  cujus  Verbum  est  refertur,  cum  dicitur 
Verbum.  Eo  quippe  Filius  quo  Verbum,  et  eo  Verbum  quo 
Filius.  » 

Proh.  3"  ratione.  — In  divinis  id  est  proprie  genitum  seu 
Filius,  cujus  processio  propriam  generationis  rationem  ha- 
bet. Atqui  hujus  generis  est  processio  Verbi.  Ergo.  Proh, 
niin.  Diximus  generationem  proprie  dictam  quatuor  elementa 
seu  conditiones  complecti:  nempe  ut  sit  origo  a vivente,  et 
a vivente  principio  conjuncto,  in  eadem  natura,  secundum 
rationem  similitudinis.  Atqui  singulae  hae  conditiones  ma- 
xime conveniunt  processioni  Verbi  in  divinis.  Siquidem  a) 
procedit  Verbum  per  modum  intelligibilis  actionis,  quae  est 
operatio  citae,  h)  Procedit  quoque  a principio  conjuncto  seu 
de  substantia  generantis  est;  nam,  ut  art.  praec.  dictum  est, 
intelligibile  quod  Deus  Pater  intelligendo  ac  dicendo  Ver- 
bum exprimit  est  ipse  Deus,  r)  Hinc  et  aliud,  qaod  ibidem 
asseruimus,  sponte  deducitur,  scii,  processionem  fieri  in 
eadem  natura  per  se  subsistente.  Etenim  quia  intelligere, 
quod  est  esse  intellectus  in  actu,  est  ipsum  intelligi,  quod 
est  esse  conceptus  seu  Verbi,  cum  solo  rationis  discrimine 
secundum  diversas  habitudines,  ubicumque  intelligere  est 
accidens,  ipsum  quoque  verbum  oportet  esse  accidens;  ubi 
autem  intelligere  est  esse  substantiale,  ibi  quoque  verbum 
est  substantia.  Jamvero  in  Deo  idem  est  intelligere  et  esse, 
quod  identificatur  divinae  naturae.  Ergo  et  Verbum  est  sub- 
stantia non  alia  a divino  esse  per  se  subsistente  h d)  Tan- 
dem procedit  Verbum  secundum  rationem  similitudinis',  quia 
proprium  Verbi  est  repraesentando  exprimere  quod  in  spe- 
cie intelligibili  praecontinetur  et  ita  vi  suae  processionis  rem 
intellectam  similitudine  referre. 

Soiv.  obj.  Obj.  I.  — Legimus  de  Sapientia  (Eccli.  XXIV, 
14):  Ah  initio  et  ante  saecula  creata  sum;  et  (Prov.  VIII, 
22):  Dominus  pof<sedit  me  in  initio  viarum  .marum  : quae  vox 


— Cf.  Cajet,  in  h.  art; 


Ferrariensem  in  C.  Gr,  IV,  11. 


QU^ST.  I.  ART.  II. 


345 


possedit  secundum  grsecam  versionem  alexandrinam  sonat 
ut  creavit.  Ergo  Sapientia  non  est  in  Deo  proprie  genita. 

Resp.  ex  D.  Thoma  (I,  Q.  XLI,  a.  3 ad  4 et  C.  G.  IV, 
8)  a)  vocabulum  creata  intelligi  posse  non  de  Sapientia 
quae  est  Filius  Dei,  sed  de  sapientia  creata  quam  Deus  ope- 
ribus suis  indidit;  h)  vel  etiam  referendum  esse  ad  naturam 
humanam  a Filio  seu  Sapientia  hypostatice  assumptam,  ut 
sit  sensus:  Ah  initio  et  ante  saecuJa  creata  sum,  i.  e.  praevisa 
sum  creturae  uniri;  c)  vel  quoque  Sapientiam  divinam,  quae 
est  genita,  nuncupari  creatam  ad  insinuandam  immutabili- 
tatem Patris,  siquidem  facilius  creans  quam  generans  intel- 
ligitur  non  mutari.  — Lectio  autem  Vulgatae  circa  vocem 
possedit  probabilior  videtur,  utpote  ad  normam  hebraici  tex- 
tus confecta 

G]?J.  2.  — Generatio  est  mutatio  de  non  esse  in  esse, 
corruptioni  opposita.  Atqui  nihil  horum  competit  divinis. 
Ergo. 

Resp.  I).  JI:  Generatio  communiter  dicta,  qua  importatur 
exitus  de  potentia  in  actum,  C:  generatio  absolute  et  pro- 
priissime sumpta,  N.  — C.  m.  — Xeg.  conseq. 

Obj.  3.  — Processio  in  Deo  accipitur  secundum  modum 
intelligibilem.  Atqui  in  nobis  talis  processio  non  dicitur  ge- 
neratio. Ergo. 

Resp.  D.  31:....  per  analogiam  ad  processum  mentis  nos- 
trae. C;  univoca  ratione,  N.  — I).  m:....  proprie,  C;  nec  si- 
militudine quadam,  N.  — Neg.  conseq. 

l.°  Intelligere  in  nobis  non  est  ipsa  substantia  intellec- 
tus et  intelligentis.  Unde  verbum,  quod  secundum  intelligi- 
bilem nostram  operationem  procedit,  nequit  esse  ejusdem 
naturae  cum  suo  principio,  adeoque  nec  ei  proprie  et  com- 
plete ratio  generationis  competit;  quanquam  per  analogiam 
quamdam  de  verbo  nostro  ad  Dei  Verbum  contemplandum 
assurgimus.  — Nam  2'*  et  nos  ipsi,  non  quidem  proprie,  sed 
metaphorice  ad  significanda  cogitata  nostra  nomine  concep- 
tionis aut  partus  utimur,  quatenus  in  verbo  nostri  intellec- 
tus invenitur  similitudo  rei  intellectae,  etsi  non  naturae  iden- 
titas.— 3°  Igitur,  cum  per  accidens  tantum  contingat  ver- 
bum nostrum,  utpote  imperfectum,  secundum  similitudinem 
intelligibilem  procedere,  non  vero  in  eodem  esse  naturali 
cum  intelligente,  ideoque  genitum  proprie  dici  non  posse, 
de  ratione  formalissima  est  Verbi  divini,  undequaque  per- 
fecti, quod  sit  Filius. 

Obj.  4.  — Omne  genitum  recipit  esse  a generante.  Atqui 
repugnat  ut  esse  divinum,  per  se  subsistens,  sit  receptum. 
Ergo. 


Cf.  Hurter,  th.  99. 

E;ESp.  D.  M : Omne  genitum  accipit  esse  a generante,  C; 
recipit  veluti  subjectum....  N.  — C.  d.  m.  — Nep.  conseq. 

Non  omne  acceptum  est  receptum  in  aliquo  subjecto; 
secus  tota  substantia  rei  creatae,  cui  nullum  subjectum  sub- 
sternitur, dici  non  posset  accepta  a Deo.  Sic  igitur  quod 
est  genitum  in  divinis  accipit  esse  a generante : non  quasi 
illud  esse  sit  receptum  in  aliqua  materia  vel  subjecto,  quod 
repugnat  subsistentiae  absolutissimae  Supremi  Entis ; sed 
quatenus  procedens  per  intimam  communicationem  ab  alio 
habet  seu  obtinet  esse  divinum,  de  cujus  ratione  ac  perfec- 
tione est  ut  ineffabilis  illa  communicatio  de  Patre  ad  Fi- 
lium contingat  b 


aETICULUS  III. 

$ 

Utrum  rslf  iu  divinis  alia  processio  a peneratione  Verhi. 

Pauca  praenotentur.  — Et  quidem  docet  S.  Thomas  [de 
Pot.  Q.  X,  a.  2 ad  ID  processionem  Verbi  geniti  in  divinis 
iieri  per  modum  naturae^  eo  quod  nullam  aliam  praeexigit 
atque  generantis  similitudinem  exprimit.  Cum  autem  volun- 
tas sequatur  intellectum,  inquirendum  occurrit,  num  prae- 
terea admitti  debeat  alia  processio  communicativa  divini 
esse  per  modum  voluntatis^  quae  ex  praesupposita  Verbi  ge- 
neratione principium  sumat.  Idcirco  tituli  sensus  est  de 
alietate  reali  inter  utrum  que  processionis  genus.  — Ante- 
quam vero  disquisitionem  propositam  aggrediamur,  argu- 
mentis fidei  breviter  confirmabimus,  contra  Sahellium  et  ^o- 
cinum.  distinctam  subsistentiam  necnon,  contra  Arium  et 
Macedonium,  divinitatem  Spiritus  Sancti,  cujus  est  in  Deo 
procedere  per  modum  amoris. 

ConciiiMio  1*".  — Spiritus  Sanctus  est  persona,  distinc- 
TiM  subsistens  prout  Spmholo  aliaque  Ecclesiastico  docu- 
menta instituunt. 

l'*"  Pars  ferit  illos  e Socinianis  et  PationaliMls  qui  Sp. 
Sanctum  dicunt  in  Scripturis,  non  rem  subsistentem,  sed 
divinam  significari  virtutem  vel  motionem,  eam  praesertim 
qua  mens  humana  agitur. 

Proh.  — 1®  Juxta  tritum  philosophorum  adagium,  actio- 
nes sunt  suppositorum,  actus  vero  intellectus  et  voluntatis 
personarum.  Atqui  Sp.  S.  dicitur  docere  (Joan.  XIV.  23): 
Paraclitus  autem  Sp.  S.  quem  mittet  Pater  in  nomine  meo, 
ille  vos  docehif  omnia;  dicitur  quoque  pro  suae  arbitrio  vo- 
luntatis operari  (1  Cor.  XII,  11):  Haec  omnia  operatur 
unus  atque  idem  Spiritus,  dividens  singulis  prout  vult.  Ergo. 

1 - Vid.  alias  obi.  in  C.  G.  1.  IV,  cc.  10  et  14. 

^ — C.  G.  IV,  18. 

2"  Ille  nequit  esse  aliqua  accidentalis  perfectio  qui  causa 
praedicatur  omnium  perfectionum  humanaB  mentis.  Atqui 
hujusmodi  est  Sp.  Sanctus:  nam  (1  Cor.  XII.  8 et  sqq.)  le- 
gitur: Alii  quidem  per  Spiritum  dotur  sermo  sapientiae : 
alii  autem  sermo  scientiae  secundum  eunidem  Spiritum,  etc. 
Ergo. 

2‘‘  Pars  contra  SahelUum  prob.  — l''  S.  Scriptura  mani- 
feste de  Sp.  Sancto  loquitur  tanquam  de  persona  distincta: 
nam  CA.ct.  XIII,  2)  legitur:  Alinistrantihus  illis  Domino  et 
jejunantibus,  dhrit  illis  Sp.  Sanctus:  Segregate  mihi  Saulum 
et  Barnabam,  in  opus  ad  quod  assumpsi, eos.  — Clarius  (doan. 

XI Y,  16-17)’.  Ego  rogabo  Patrem  et  alium  Paraditum  dabit 
vobis....  Spiritum  veritatis.  — Tandem  Sp.  Sanctus  aliis  di- 
vinis personis  connumeratur,  v.  g.  (2  Cor.  XTII,  13):  (tra- 
tia  D.  y.  J.  C.  et  charitas  Dei  et  communicatio  S.  Spiritus  ^ 
.nt  cum  omnibus  vobis.  Cf.  Matth.  XXVIII,  19:  1 Joan.  V.  7. 

2”  Nec  permittatur  haareticorum  calumnia  dicentium  aliud 
esse  spiritum  Dei  et  aliud  Sp.  Sanctum.  Nam  (Matth.  X, 

20)  ait  Dominus:  Non  enim  vos  e.stis  qui  loquimini^  sed  Spi- 
ritus Patris  veMri  qui  loquitur  in  vobis:  loco  autem  istorum 
verborum  Marcus  scribit  (XIII,  11) : Non  enim  vos  e.^tis  ]o- 
quentes.^  sed  Sp.  Sanctus.  Ergo. 

Conclusio  2**.  — SriRiTUS  Saxctus  EST  VERUS  Deus  quod 
definitum  est  a Damaso  P.  in  Syn.  Rom.  (an.  379),  dein  au- 
tem a Cone.  Constant.  I. 

Prob.  1"  ex  nomine  Dei  quo  pluries  in  Scripturis  Sp.. 
Sanctus  expresse  appellatur.  Sic  (Act.  V,  3-4)  Petrus  Ana- 
niam  objurgat:  Cur  tentavit  Satanas  cor  tuum^  mentiri  fe- 
Spiritui  Sancto?....  Non  es  mentitus  hominibus,  sed.  Deo.  Et 
(1  Cor.  III,  16)  legitur:  Nescitis  quia  templum  Dei  estis,  ei 
Spiritus  Dei  habitat  in  vobis? 

y Ex  omniscientia^  Dei  propria,  quse  Spiritui  S.  tribui- 
tur. Sic  (1  Cor.  II,  10-11):  Spiritus  omnia  scrutatur,  etiam 
profunda  Dei.  Quis  enim  hominum  scit  quae  sunt  hominis, 
nisi  spiritus  hominis  qtii  in  ipso  est?  Ita  et  quae  Dei  sunt' 
nemo  cognovit^  nisi  Spiritus  Dei.  Hinc  futurorum  et  myste- 
riorum revelatio  opus  Sp.  Sancti  ostenditur;  v.  g.  (Act.  I. 
16):  Oportet  impleri  Scripturam  quam  praedixit  Sp.  Sanctus 
per  os  David : et  (1  Cor.  XIV,  2):  Spiritus  loquitur  mgs- 
teria. 

3^*  Ex  operationibus  divinis  quibus  Scripturas  insignitum- 
Sp.  Sanctum  perhibent : siquidem  tum  creatio,  tum  anima- 
rum sanctificatio,  aliaque  propria  Dei  munera,  ad  illum  per- 
tinere referuntur;  v.  g.  (Ps.  CIII,  30):  Emittes  Spiritum 
tuum,  et  creabuntur,  et  renovabis  faciem  terrae.  Et  (1  Cor.. 


‘ - C.  G.  TV,  17. 

VI,  11):  Justificati  esUs  in  nomine  D.  X.  J.  C-  et  in  Spiritu 
Dei  nostri. 

I'’  Ex  cultu  latriae  qui  Spiritui  Sancto  defertur.  Nulli 
enim  templum  consecratur  nisi 'Deo.  Porro  (1  Cor.  VI,  19) 
admonemur  liis  verbis:  Xescitis  quoniam  membra  vestra  tem- 
plum sunt  Sj).  Sancta^  Apostolus  quoque  in  veritatis  testem 
jurando  assumit  Sp.  Sanctum  inquiens  (Rom.  IX,  1)  : Veri- 
tatern  dico  in  Christo,  non  mentior.,  testimonium  mihi  perhi- 
bente conscientia  mea  in  Spiritu  Sancto.  Ergo. 


C'oilclll*<io  31  — PumTER  PROCESSIONEM  VeRBI  PONENDA  EST  IN 
DIVINIS  ALIA  PROCESSIO,  SCIL.  SpIRITUS  SaNCTI,  PER  MODUM  AMORIS, 
•VlCA  DIVINA  NATURA  EADEM  NUMERO  COMMUNICATUR.  — Tria  aSSClU- 

mus : processionem  amoris,  distinctam  realiter  a processione 
Verbi,  qua  ipsa  Dei  substantia  promanat. 

D Pars  ostenditur. 

Et  l*"  dari  in  divinis  processionem  Sp.  Sancti,  utcumque 
sumptam,  evincunt  verba  (Joan.  XV,  26):  Ego  mittam  vobis 
a Patre  Spiritum  veritatis  qui  a Patre  procedit ; hanc  vero 
esse  amoris  seu  charitatis  processionem  Patres  plurimi,  ait 
Kleutgen  (1.  II.  q.  IV.  c.  III,  a 4),  et  theologi,  si  Duran- 
dum excipias,  universi  testantur. 

2"'  Ad  tantae  veritatis  intellectum  via  nobilissima,  et  si 
imperfecte,  ratione  panditur.  — Cum  in  divinis  duplex  sit 
actio  immanens,  scii,  intellectus  et  voluntatis,  quemadmo- 
dum admittitur  processio  per  modum  intelligibilem,  ita  et 
processio  ponenda  est  secundum  operationem  propriam  vo- 
luntatis. Atqui  haec  est  processio  amoris,  secundum  quod 
amatum  sistit  in  amante  terminans  intima  quadam  affec- 
tione illius  amoris  actum.  Ergo.  Eapl.  min.  Et  primo  dici- 
tur processio  amoris:  siquidem  propria  voluntatis  processio 
heri  censenda  est  secundum  principalem  ejus  actum.  Hic 
autem  est  amor,  quo  voluntas  afficitur  ad  bonum  apprehen- 
sum ut  conveniens,  et  in  quo  caeteri  quique  appetitivi  mo- 
tus fundantur.  Secundo  in  illo  amoris  processu  tria  distin- 
guamus. principium  actus,  actum,  actusque  terminum,  a) 
'Cum  quidem  nihil  sit  volitum  nisi  praecognitum,  objectum 
mente  apprehensum  movet  appetitum  tum  finaliter  prout 
extra  animam  sistens  illum  ad  se  trahit,  tum  for  malit  er  in 
quantum  actum  specificat,  tum  quoque  efflcienter  quatenus, 
ut  apprehensum,  est  appetitui  ratio  causandi  effective  spe- 
ciem actus,  seu  quatenus,  ut  aiunt,  se  habet  velut  princi- 
pium quo.  Igitur  concedendum  est  appetibile  ut  cognitum, 
scii,  verbum,  cum  in  nobis  tum  in  Deo  producere  amorem 
in  genere  causse  efficientis  b)  Amor  vero  procedens,  quem 
•elicit  voluntas  tendens  impulsu  quodam  in  rem  amatam, 

1 — Cf.  Cajet,  in  h.  art;  — Satolli,  Vol.  III,  pp.  325-327. 

dupliciter  accipi  potest;  nempe  vel  pro  ipsa  actione  aniancli, 
vel  pro  aliqua  intima  affectione  per  modum  operati.  Sub 
primo  quidem  respectu,  quamvis  in  nobis  realiter  a volun- 
tate distinguatur,  in  Deo  tamen  aliud  re  non  est  quam  ipsa 
voluntas,  haud  secus  ac  actio  intelligendi  divino  intellectui 
identica.  c)  Verum  amor  sumi  etiam  debet  per  modum  cu- 
jusdam  operati,  secundum  quod,  ut  ait  Auctor,  amatum  est 
in  amante;  et,  dum  res  cognita  ut  amabitis  se  habet  in  actu 
primo  volendi,  res  eadem  ut  amata,  in  quantum  est  affi- 
ciens et  trahens  voluntatem  in  ratione  hnis.  terminare  in- 
telligitur  actum  secundum.  Revera,  sicuti  per  conceptionem 
verbi  res  dicta  vel  intellecta  fit  praesens  in  inteJligente,  ita 
necesse  est  ut  amatum,  qua  tale,  nempe  quatenus  actu  ama- 
tur, praesens  amanti  existat.  Atqui  haec  praesentia  constitui 
censetur,  non  quidem  per  modum  similitudinis  ut  in  intel- 
lectu, sed  per  modum  cujusdam  impulsus  seu  inclinationis 
seu  affectionis  qua  res  amata,  in  amantis  gremio  sistens, 
illum  allicit,  trahit.  Itaque,  ob  vocum  penuriam,  recte  ap- 
pellatur affectio  illa  amor  procedens,  ut  nomine  operationis 
nuncupetur  quod  operatione  procedit.  Et  sic  quod  in  nobis 
esse  deprehendimus,  in  Deo  ipso,  praehabita  fide  processio- 
nis Spiritu  Sancti,  admittendum  altiori  modo  pronuntia- 
mus b 

2''  Pars  conci,  versatur  circa  distinctionem  processionis 
Amoris  a processione  Verbi.  — Sic  proh,  fex  resp.  ad  o). 
Quae  se  habent  secundum  realem  ordinem  originis  realiter 
ab  invicem  distinguuntur.  Atqui  de  ratione  intellectus  et 
voluntatis  est  quod  processiones,  secundum  utriusque  actio- 
nem, realem  originis  ordinem  ad  invicem  dicant.  Ergo  non 
solum  termini  procedentes,  scii.  Verbum  et  Amor,  sed  et 
processiones  correspondentes,  nempe  generatio  Verbi  et  spi- 
ratio Amoris,  secundum  formalem  habitudinem  ad  suos  ter- 
minos 2 realiter  distinguuntur.  Dedar,  min:  cum  enim  nihil 
possit  voluntate  amari  nisi  sit  in  intellectu  conceptum,  pro- 
cessio amoris  non  datur  nisi  in  ordine  ad  processionem 
Verbi.  Sicut  igitur  attenditur  realis  ordo  atque  distinctio 
inter  Verbum  ejusqne  principium,  manente  identitate  sub- 
stantiae intellectus  et  Verbi  concepti;  ita,  licet  in  Deo  idem 
re  sit  voluntas  et  intellectus,  tamen  quia  de  ratione  amoris 
est  quod  non  procedat  nisi  a conceptione  intellectus,  realis 
agnoscitur  ordinis  distinctio  inter  processionem  Amoris  et 
processionem  Verbi. 

Conf,  (jpn.dk,  non  repugnat  quae  in  suis  principiis  unita 
sunt  divisa  nihilominus  esse  in  principiatis,  prouti  manife- 
sta rerum  experientia  commonstrat.  Nec  itaque  in  Deo  in- 


' — Cf.  Caiet.  ibid. 

2 - Cf.  infra,  Disp.  X,  Q.  II. 

tellectiis  et.  voluntatis  identitas  reali  processionum  distine 
tioni  officit. 

3^  Pars  probanda  assumitur  ex  C.  Ct.  IV,  19  b — Cum 
duo  comperta  nobis  supponantur,  nempe  Deum  primo  et 
.principaliter  seipsum  amare,  amatum  vero  aliqualiter  esse 
in  voluntate  amantis,  necesse  est  quod  ipse  Deus  sit  in  sua 
voluntate  ut  amatum  in  amante,  scii,  per  affectionem  actu 
amandi  productam.  Atqui  ex  una  parte  esse  illius  affectio- 
nis est  amari,  amari  autem  non  differt  ab  ipso  amare  seu 
amandi  actu  nisi  ratione;  ex  altera  autem  parte,  amare  seu 
velle  Dei  identificatur  cum  esse  ejus.  Ergo  esse  Dei  in  vo- 
luntate sua  per  modum  amoris  non  est  esse  accidentale,  ut 
in  nobis,  sed  essentiale:  unde  oportet  ut  Deus,  secundum 
quod  consideratur  per  modum  affectionis  existens  in  volun- 
tate sua,  sit  vere  et  substantialiter  Deus. 

Soiv.  obj.  — Ob.i.  1 (cont.  '2*^'*'  conci.)  — Dominus  de  Sp. 
Sancto  ait  (Joan.  XVI,  13):  ^on  loquetiir  a semetipso^  sed 
quaecumque  audiet  loqueUtr.  Atqui  Deo  competit  auctoritas 
ultroneae  potestatis.  Ergo. 

Rep.  D.  M.  quoad  sensum:....  et  hoc  significat  Sp.  Sanc- 
tum, utpote  Deum  de  Deo,  suam  scientiam,  sicut  et  suam 
essentiam,  a principio  suae  processionis  accipere,  C;  quasi 
inferior  Deo  habendus  sit,  X.  — D.  m .*....  nempe  potestatis 
nemini  subjectae,  C ; potestatis  non  a Deo-principio  in  Deum 
procedentem  derivatae,  N.  — Neq.  conseq. 

Op..j.  2.  — Scriptura,  Filium  Patri  associans  in  his  quae 
divinitatis  esse  videntur,  mentionem  de  Sp.  S.  non  facit, 
V.  g.  (Matth.  XI,  27):  Xeiuo  novit  Filmm  nisi  Pater]  neque 
Patrem  quis  novit,  nisi  Filius.  Ergo 

Resp.  D.  antec:....  et  per  hoc  excluditur  Sp.  Sanctus  a 
divinitate,  X:  tacite  Scriptura  insinuat  quod  quidquid  ad 
divinitatem  pertinens  de  uno  trium  dicitur  de  omnibus  est 
intelligendum.  quia  sunt  unus  Deus,  C.  — Xeg.  conseq. 

Ob.).  3.  — Inter  antiquiores  Patres  usque  ad  saec.  IV  vix 
ullum  reperire  est  qui  Sp.  Sanctum  expresse  Deum  appel- 
let. Ergo. 

Resp.  d.  antec:....  scii,  plures  ex  prudenti  oeconomia  usu 
consecrata  silentium  illud  tenuerunt.  Trans;  omnes  et  ex 
dubio  super  illo  fidei  articulo,  N.  — Xeg.  conseq. 

Observandum  est  non  omnes  abstinuisse  ab  appella- 
tione Dei  dum  agerent  de  Sp.  Sancto,  cum  illum  Deum  ex- 
presse vocaverint  S.  Dionys.  Alex.,  Tatianus,  aliique.  — At- 
tamen 2^  nonnulli  hunc  agendi  morem  servarunt  ex  reli- 
gione quadam  erga  usum  loquendi  ab  ipsis  Apostolis  indu- 
ctum ne  Christianis  ex  gentilitate  conversis  nomen  Dei 


1 — Cf.  Ferrariensem  iii  h.  1. 

mnltiplicatum  in  Filio  et  Sancto  offendiculo  esset,  quasi 
plures  dii  admitterentur.  Hinc  et  ipsum  Cone.  Cp.  I (contra 
Macedonianos)  aequi  valenter  tantum,  non  conceptis  verbis, 
Sp.  S.  Deum  esse  constituit.  — Caeterum  3''  cuncti  unanimi- 
ter Patres  in  eamdem  fidem  conveniebant,  sive  explicita 
sive  implicita  professione,  prout  eorum  scripta  variaque 
monumenta  ostendunt 

ObJ.  4 (cont.  3»™  conci.)  — Eadem  ratio  est  ut  duo  ac 
infinita  in  divinis  ponantur.  Atqui  repugnat  in  Deo  poni 
infinitas  processiones.  Ergo  nec  duas  sunt. 

Resp.  D.  M eadem  ratio  est  ex  parte  numeri  numeran- 
tis, C ; ex  parte  rei  numeratae,  N.  — C.  m.  — Neg.  conseq. 

Processus  in  infinitum  metuendus  non  est,  cum  intellec- 
tualis natura  pro  gemina  actione  intellectus  et  voluntatis 
duas  tantum  processiones  intraneas  admittat. 

Obj.  5.  — Processio  in  divinis  non  est  nisi  ad  communi- 
candam divinam  naturam.  Atqui  pro  una  natura  unus  est 
communicationis  modus.  Ergo. 

Resp.  C.  M.  — D.  m:  in  creaturis,  C;  absolute  et  in  Deo, 
A.  — Neg-  ronseq- 

In  creatura,  quae  est  accidentium  suscepti va,  potest  ali- 
quid esse  quod  non  sit  rei  natura ; non  autem  in  Deo,  ubi 
quidquid  reperitur  Deus  est.  Quocirca  in  divinis  secundum 
quemlibet  processionis  modum  communicatur  natura,  mi- 
nime vero  in  creaturis  ; quibus  licet  diversae  processiones 
conveniant,  natura  tamen  in  eis  uno  tantum  modo  propa- 
gatur. 

Obj.  6.  ' — Non  est  major  distinctio  in  processionibus  et 
procedentibus  quam  in  suis  principiis.  Atqui  intellectus  et 
voluntas  divina  sola  ratione  differunt.  Ergo. 

Resp.  D.  M quam  importata  virtualiter  in  suis  princi - 
piis,  C ; quam  principia  absolute  inter  se  habeant,  N.  — D. 
m ;...  absolute,  C ; quin  propriis  rationibus  importent  ut  ordo 
originis  unam  processionem  ab  altera  distinguat,  N.  — Neg. 
eonseq.  ^ 

ARTICULUS  IV. 

Utrum  proce.^sio  amoris  in  divinis  sit  generatio. 

l'"  Ex  praecedentibus  perspectum  habemus  processionem 
amoris  numero  saltem  distingui  ab  ea  processione  quae  dici- 
tur generatio  Verbi;  at  vero  dubitandi  locus  relinquitur 
num  sibi  vindicare  queat  nomen  et  rationem  altefius  gene- 

^ — Cf.  Petavium,  Perrone,  etc. 

' — Quoad  objectiones  ex  Scriptura  cf.  C.  Gr.  IV,  16  et  23;  quoad  obj. 
ex  traditione,  Perrone,  de  Trin.  c.  IV;  "quoad  obj.  ex  ratione,  S.  Thom. 
de  Potentia.  Q.  X,  a.  2. 

rationis,  ant  potins  propria  ratione  a generationis  specie 
discrepet.  — Quamvis  enim  in  Deo  proprie  admitti  non  pos- 
sit genus  et  species,  nihil  tamen  prohibet  quominus  mens 
nostra  processionem  communiter  et  duas  processiones  pro- 
priis rationibus  realiter  discretas  secundum  quamdam  ana- 
logiam generis  et  specieruni  apprehendat. 

2°  In  hac  re  eo  consentiunt  Patres  et  theologi^  quod  pro- 
cessio amoris  dicenda  non  sit  generatio,  nec  Sp.  Sanctus 
genitus,  sed  procedens ; verum  qua  cie  causa  id  dici  nequeat 
tam  difficile  scitu  visum  est  ut  quidam  quasstionem  hanc 
investigabilem  declaraverint.  — Nihilominus  plerique  ope- 
rose inquirunt  de  ratione  discriminis  inter  utramque  pro- 
cessionem, at  cum  tanta  sententiarum  varietate  ut  Petavius 
(1.  VII,  c.  13)  novem  opinionum  capita  recenseat,  antequam 
veram  rationem  illustret  h — D.  Thomas  doctrinam  explo- 
remus. 

Conclusio.  — Processio  Amoris  dici  xon  debet  gexp:ratio,  ve- 
rum AUT  COMMUXI  PROCESSIONIS  NOMINE  AUT  SPECIALIORI  SPIRATIO- 
NIS APTE  DESIGNATUR.  — Quid  impidmis  fides  statuat  colligi- 
mus ex  Symbolis,  maxime  ex  eo  quod  habet  Symh.  Afhanas : 
Spiritus  Sanctus  a Patre  et  Filio  non  factus,  nec  creatus, 
nec  genitus,  sed  procedens.  Et  sane  in  Scripturis  numquam 
Sp.  Sanctus  nominatur  filius  aut  genitus;  sed  e contrario 
Verbum  vocatur  Unigenitus  Patris,  Sp.  Sanctus  vero  tan- 
quam  qui  procedit  exhibetur. 

Ratione  autem  utraque  conci,  pars  investiganda  est. 

J Pars  prob.  — Ad  generationem  proprie  dictam  quatuor, 
ut  scimus,  requiruntur : nempe  origo  viventis  a vivente, 
conjunctio  seu  communicatio  substantialis,  cujus  vi  eadem 
in  utroque  sit  natura,  ita  ut  tandem,  velut  formalissima  dif- 
ferentia, processio  fiat  per  modum  similitudinis  ejusdem 
naturae.  Atqui,  licet  tria  prima  elementa  processioni  Amoris, 
haud  secus  ac  processioni  Verbi,  conveniant,  postremum  ta- 
men in  illa  desideratur.  Ergo.  Ostend.  min.  Haec  est  diffe- 
rentia inter  intellectum  et  voluntatem,  quod  intellectus 
intelligit  per  hoc  quod  res  intellecta  est  in  intellectu  se- 
cundum suam  similitudinem,  unde  vi  propria,  seu  per  se 
et  specie  sua  est  assimilativus  ; voluntas  vero  fit  in  actu 
non  per  hoc  quod  aliqua  similitudo  voliti  sit  in  voluntate, 
sed  ex  hoc  quod  voluntas  habet  quamdam  inclinationem  in 
rem  volitam.  Ergo  processio  quae  attenditur  secundum  in- 
tellectum est  vi  sua  et  per  se  secundum  rationem  similitu- 
dinis, processio  autem  quae  attenditur  secundum  voluntatem 
praecise  consideratur  non  secundum  rationem  similitudinis, 
sed  magis  secundum  rationem  impellentis  et  in  aliud  mo- 


— Cf.  Billuart,  Diss.  II,  a.  5. 

ventis.  — Ubi  ad  planiorem  rei  notitiam  advertenda  sunt 
quae  acute  notat  Cajetanus  (in  h.  loo.).  Omne  etenim  agens 
agit  sibi  simile  secundum  formam  qua  agit.  Verum  forma 
potest  se  habere  dupliciter  tanquam  agendi  ratio : primo  in 
ratione  rei ; secundo  ut  cognita.  Si  quidem  forma  sit  ratio 
agendi  ut  res^  agens  facit  sibi  simile,  non  quomodocumque, 
sed  etiam  in  quantum  tale  est.  Si  vero  forma  est  agendi 
ratio  ut  cognita^  agens  non  intendit  facere  sibi  simile,  etsi 
quod  est  simile  fiat.  Est  enim  sic  agere,  non  qua  tale,  sed 
qua  cognitum  est.  Atqui  ex  hoc  quod  aliquid  cognoscitur 
tale,  non  oportet  sequi  simile  illi,  sed  oriri  tantum  inclina- 
tionem ad  illud,  ut  in  nobis  experimur.  Stat  ergo  discrimen 
inter  intellectum  et  ^voluntatem  quod,  quia  intelligibile  in- 
format intellectum  ut  res,  appetibile  autem  movet  volun- 
tatem ut  cognitum.  Verbum  procedit  in  ratione  similitu- 
dinis, non  vero  Amor. 

Ad  eamdem  differentiam  (ait  Kleutgen)  referri  possunt 
nonnullae  similitudines  quibus  Patres  graeci  utuntur  ad  illus- 
trandum Trinitatis  mysterium,  ea  nominatim  qua  Sp.  San- 
ctum velut  fragrantiam  Verbi  procedere  docent.  Apte  enim 
virga  florem  quidem  germinare^  fragrantiam  autem  per  flo- 
rem exhalare  dicitur.  Quid  vero  in  mente  est  haec  fragran- 
tia nisi  castus  Amor  quo  Mens  Sapientiam,  quam  concepit 
intelligendo,  amplectitur  volendo  ? 

2""  Pars  facile  declaratur.  — Et  quod  ad  processionis 
vocabulum  pertinet,  nomen  proprium  seu  proprietatis  rei 
manifestativum  in  divinis  imponitur  ad  significandam  illam 
rationem  quae  ex  creaturis  quodam  modo  nobis  innotescat. 
Atqui  apud  nos  non  reperitur  aliquis  modus  communicatio- 
nis naturae  qui  conveniat  cum  modo  secundae  processionis 
divinae : siquidem  quaelibet  naturae  creatae  communicatio  non 
contingit  nisi  per  generationem.  Igitur  necesse  fuit  ut  ipsa 
processionis  vox,  etsi  generica,  speciali  significationi  eccle- 
siastico usu  coaptaretur. 

Verumtamen  2°  a temporibus  S.  Thomae  incepit  processio 
illa  nomine  metaphorico  spirationis  appellari,  et  quidem 
convenienter.  Etenim  in  corporeis  spiritus  dicit  halitum 
ex  intimo  pectore  emissum,  unde  ipsa  halitus  emissio  voca- 
tur spiratio.  Jam  vero  procedit  tertia  persona  ut  Deus  ama- 
tus a Deo  seipsum  amante,  proindeque  per  modum  cujusdam 
vitalis  motionis  et  impulsionis,  prout  aliquis  ex  amore  di- 
citur moveri  vel  impelli  ad  aliquid  faciendum.  Quapropter 
non  abse  re  spirationis  nomen,  primo  a theologis  accommo- 
datum ad  significandam  secundam  processionem  in  divinis, 
postea  fuit  ab  Ecclesia  consecratum  (Dec.  Florent,  de  union. 
G-raec.  et  prof.  fid.  a Gregor.  XIII  Orientalibus  impos.). 

Soiv.  obj.  — Obj.  1.  — Procedens  ut  imago  et  verbum 

generatione  procedit.  Atqui  (ut  refert  Petavius,  l.  VII,  c.  7) 
Patres  graeci  appellaverunt  Sp.  Sanctum  « imaginem  » et 
« verbum  Filii  ».  Ergo. 

Pesp.  D.  M:  Procedens  in  quantum  formaliter  est  imago 
et  verbum....  C ; quod  dicitur  procedere  ut  imago  et  verbum, 
sed  minus  proprie....  K.  — C.  m.  — Xeg.  coiiseq. 

Hanc  objectionem  ex  SS.  Athanasio,  Basilio,  Cyrill. 
Alex,  aliisque  petitam  sibi  proposuit  et  solvit  Angelicus 
(Opusc.  I contra  errores  Graecorum  cc.  X et  XII).  — 2'^  Dicen- 
dum est  neminem  ex  illis  Patribus  Filium  appellasse  pa- 
trem Spiritus,  immo  eosdem  id  aperte  prohibuisse.  — 3°  Ea 
de  causa  objectis  verbis  usi  sunt,  ut  probarent  Spiritus  con- 
substantialitatem atque  originem  a Filio,  quasi  praescindendo 
a modo  processionis  proprio. 

Obj.  2.  — Ea  processio  in  viventibus  est  generatio  qua 
procedit  aliquid  in  similitudinem  naturae.  Atqui  in  divinis 
Amor  procedit  in  similitudinem  divinae  naturae.  Ergo. 

Pesp.  D.  M:...  vi  processionis  ipsius,  C ; magis  vi  naturae 
in  qua  fit  processio,  iV.  — C.  d.  m.  eodem  sensu.  — AV/;. 
conseq. 

Quidquid  est  in  divinis  unum  est  cum  divina  natura. 
Unde  non  ex  parte  hujus  unitatis  accipi  potest  ratio  propria 
atque  distinctiva  unius  alteriusque  processionis ; verum 
explorandae  sunt  utriusque  proprietates  secundum  ordinem 
specificum  originis  qui  ex  formali  ratione  intellectus  et  vo- 
luntatis dependet. 

Obj.  3.  — Sicut  similitudo  est  de  ratione  Verbi,  ita  etiam 
est  de  ratione  Amoris,  juxta  effatum  ( Eccli.  XIII,  19)  : Omne 
animal  diligit  simile  sibi.  Atqui  ratione  similitudinis  Verbo 
procedenti  convenit  generari.  Ergo. 

Pesp.  d.  m quatenus  ad  utriusque  processionem  simi- 
litudo pertinet,  C ; quatenus  utrobique  univoce  habeatur, 
N.  — D.  m : ratione  similitudinis  qualiscumque,  iSf ; ratione 
similitudinis  importatae  in  ipsa  expressione  Verbi,  C.  — Neg. 
conseq. 

Similitudo  tum  ad  Verbum  tum  ad  Amorem  pertinet; 
diversa  tamen  ratione : ad  Verbum  quidem,  in  quantum 
ipsum  est  quaedam  similitudo  rei  intellectae,  sicut  genitum 
est  similitudo  generantis ; ad  Amorem  vero,  non  quod  ipse 
amor  similitudo  sit,  sed  in  quantum  similitudo  verbi,  ut 
cognita,  ad  amandum  impellit.  Unde  non  sequitur  Amorem 
esse  genitum,  sed  Verbum  genitum  esse  principium  Amoris. 


QUJEST  I.  ART.  V. 


355 


ARTICULUS  Y. 


Utrum  sint  ptures  j^rocessiones  in  divinis  quam  duae. 


Id  extremum  restat  ut  breviter  dicamus  de  numero  pro- 
cessionum divinarum,  scii,  an  plures  quam  duse  admitti  va- 
leant. — Quo  in  proposito  Cajetanus  refert  singularem  Du- 
randi sententiam  ponentis  processiones  divinas  fieri  ex  im- 
mediata foecunditate  divinge  naturae  praeintellecta  actibus  in- 
tellectus et  voluntatis;  unde  sequi  videretur  processiones  in 
Deo  ultra  duas  multiplicari  posse.  Q^am  vero  falsum  sit 
Durandi  commentum,  mox  ex  dicendis  constabit. 

€ouelii$«io.  — Nulla  alia  processio  in  divinis  esse  potest  nisi 
UNIUS  Verbi  et  unius  Amoris:  — quod  sane  cum  fide  de  tribus 
Personis,  quarum  duae  procedentes,  scii.  Filius  et  Sp.  San- 
ctus. immediate  nectitur.  ^ 

Prob.  — Processiones  in  divinis  accipi  non  possunt  nisi 
secundum  actus  qui  in  agente  manent.  Atqui  hujusmodi 
actus  in  natura  intellectuali  et  divina  duo  dumtaxat  sunt, 
scii,  intelligere  unica  Verbi  expressione  et  velle  unica  Amo 
ris  spiratione.  Ergo  duae  tantum  in  divinis  absolute  possi- 
biles processiones  ponuntur.  Expl.  min.  a)  .Etenim  sentire., 
quod  videtur  esse  operatio  immanens,  deficit  .•  tum  quia  non 
est  intellectualis  naturae,  sed  compositae  substantiae;  tum  quia 
perficitur  per  actionem  sensibilis  in  sensum,  ideoque  non  est 
totaliter  remotum  ab  imperfectione  actionum  transeuntium. 
h)  Quod  vero  unum  tantum  sit  perfectum  Dei  Verbum 
unusque  perfectus  Amor  ex  eo  patescit,  quia  Deus  uno  sim- 
plici actu  omnia  intelligit  et  similiter  omnia  vult.  Unde 
in  eo  esse  nequit  processio  verbi  ex  verbo,  neque  amoris  ex 
amore. 

Conf.  conci,  ex  eversione  sententiae  Durandi.  — Natura 
enim,  quantumvis  foecunda,  communicare  sese  non  potest 
nisi  per  actum  sive  immanentem  sive  traseuntem,  ita  ut, 
licet  ipsa  sit  principium  remotum  ac  radicate  communica- 
tionis hujus  substantialis,  mediante  tamen  potentia  operativa 
velut  per  instrumentum  conjunctum  proxime  vim  suam 
exserat.  Atqui  Deus,  in  quantum  substantia  intellectualis, 
ejusmodi  non  est  qui  seipsum  seu  Deitatem  suam  actu  tran- 
seunte  communicare  queat ; aliunde  autem  actus  immanens 
naturae  intellectivae  nullus  excogitari  potest  praeter  actum 
intellectus  et  voluntatis.  Ergo,  dum  processiones  divinae 
potentiae  ad  extra  secundum  analogicam  Dei  participatio- 
nem multiplicantur  pro  liberrima  voluntate  divina,  proces 
siones  ad  .intra  ex  necessaria  divini  esse  indole  duae  tantum 
oriri  possunt  per  geminam  intellectus  et  voluntatis  actionem. 

QUESTIO  SECUNDA 

DE  RELATIONIBUS  DIVINIS 

Disquisitioni  de  processionibus  in  Deo  succedit  altera 
necessario  connexa  de  relationibus,  quse  difficillima,  at  simul 
gravissima  momenti  pondere,  aestimari  debet : difficillima, 
inquam,  cum  apud  nos  relatio  tam  tenuis  entitas  esse  vi- 
deatur ut  vix  attingi  valeat ; gravissima  vero,  quia  in  di- 
vinis personae  per  relationes  constituuntur. 

Quatuor  ex  ordine  determinabimus  : scii,  an  sint  in  Deo 
relationes  (art.  1),  quid  sint  (art.  2),  quali  distinctione  ab 
invicem  discretae  sint  (art.  3),  quot  tandem  sint  numerandae 
(art.  4). 


ARTICULUS  I. 

Utrum  in  Deo  sint  aliquce  relationes  reales. 

Observandum  est  sermonem  hic  haberi  non  de  relatio- 
nibus ad  extra^  de  quibus  jam  supra  egimus  (Disp.  III,  Q. 
III,  a.  4),  sed  de  relationibus  ad  intra ; quae  cum  possint 
esse  sive  secundum  rationem  sive  secundum  rem,  inpraesen- 
tiarnm  quaerimus  de  relationibus  realihus. 

Verum  2®  postulat  rei  gravitas  ut  quaedam  circa  relatio- 
nes in  genere  ^ praestituamus. 

a)  Relatio,  communius  sumpta,  consistit  in  ordine  unius 
ad  alterum,  unde  relativa  ad  aliquid  dicuntur.  — Distin- 
guunt autem  philosophi  duplicem  relationem,  scii,  transcen- 
dentalem  et  prcedicamentalem^  quae  distinctio  juxta  plerosque 
non  differt  ab  alia  secundum  dici  et  secundum  esse  (cf.  op. 
cit.).  Illa  quidem  est  ordo  in  essentia  rei  inclusus  secundum 
quamdam  proportionem,  puta  animae  ad  corpus,  ac  per  omnia 
rerum  genera  vagatur ; haec  vero,  secundum  quod  est  in 
creatis,  dehnitur  accidens  cujus  tota  ratio  est  ad  aliud,  se 
habere ; quod  quidem  accidens  specialem  essendi  modum  ab 
absoluto  distinctum  propriumque  praedicamentum  consti- 
tuit. — De  isto  relationis  genere,  sublatis  tamen  imperfe 
ctionibus,  in  Deum  transferendo,  non  vero  de  primo  quod 
essentialem  rei  dependentiam  importat,  loqui  propositum  est. 

b)  Tria  relationis  elementa  constituentia  requiruntur : 
scii,  subjectum  in  quo  sit,  terminus  ad  quem  ordinem  dicat, 
fundamentum  seu  ratio  proxima  ex  qua  exurgat,  v.  g.  pa- 
ternitas, quae  est  relatio  patris  ad  filium  vi  generationis. 

c)  Pro  ipsa  autem  fundamenti  diversitate  triplex  oritur 

— Cf.  Joan.  a S.  Thoma,  Curs.  philos;  — De  Maria,  Fhil.  perip. 

generica  relationum  diversitas:  prima  quae  fundatur  in 
unitate  et  multitudine,  quaeque  subdividitur  in  tres  alias, 
nempe  in  identitatem  et  diversitatem  substantiae^  in  aequa- 
litatem et  inaequalitatem  quantitatis^  et  in  similitudinem 
et  dissimilitudinem  qualitoMs ; secunda  quae  est  mensurae 
et  mensurati,  ad  quam  referuntur  relationes  scientiae  ad 
objectum,  sensus  ad  sensibile,  etc;  tertia  quae  fundatur  in 
actione  et  passione,  inter  agens  et  patiens. 

d)  Jam  inferre  poterimus  aliam  esse  relationem  realem, 
aliam  logicam^  aliam  vero  mixtam.  E-elatio  realis  est  illa 
cujus  reales  termini  realiter  distinguuntur  et  reali  funda- 
mento iu  uno  et  altero  ad  invicem  referuntur,  cujusmodi 
est  relatio  patris  ad  filium.  Secunda  est  logica.,  cui  deficit 
extra  mentem  vel  aliquod  extremum,  vel  extremorum  realis 
distinctio,  vel  fundamentum  seu  causa  ; quae  idcirco  ab  ipsa 
ratione  supplentur.  Tertia,  nempe  mixta  seu  non  mutua, 
ea  est  quae,  secus  ac  relatio  mutua,  non  importat  reciproca- 
tionem inter  subjectum  et  terminum,  sed  realiter  se  tenet 
solummodo  ex  parte  unius  extremi,  ut  relatio  creaturae  ad 
Creatorem. 

e)  Duo  hic  a philosophis  demonstrata  praesupponimus. 
Primum  est,  dari  in  rerum  natura,  seu  realiter  et  nemine 
cogitante,  relationes  praedica  mentales:  quod  sane  exigit  uni- 
versi ordo  et  ipse  sensus  communis  adstruit.  Aliud  est,  in 
creatis  relationes  illas  realiter  a fundamento  distingui,  sal- 
tem ut  modus  a re;  siquidem  contingit  perire  relationem, 
fundamento  manente. 

f}  Postremo  notandum  superest  quod,  licet  in  praedica- 
mento ad  aliquid  poni  non  possit  nisi  relatio  realis,  tamen 
relatio,  qua  talis  et  secundum  propriam  suam  rationem,  id 
singula.re  habet  prae  caeteris  generibus  ut  praescindat  ab  eo 
quod  sit  ens  reale  vel  rationis  tantum:  unde  quidditative 
dividitur  in  relationem  secundum  rem  et  secundum  ratio- 
nem tanquam  in  duas  species.  Patio  est  quia,  dum  alia  ge- 
nera, ut  quantitas  et  qualitas,  secundum  proprium  generis 
conceptum  significant  aliquid  alicui  inhaerens,  puta  esse 
extensivum  vel  modificativum  subiecti,  relationes  impor- 
tant formali  significatu  solum  respectum  ad  aliud  h — Hinc, 
ex  tali  conceptu  respectivo  et  praecisione  facta  ab  esse  quo 
existant,  neque  perfectionem  neque  defectum  dicunt,  quippe 
quae  non  aliquid  ponunt,  sed  ad  aliquid  se  habent  2.  — Ab- 
strahunt quoque,  formaliter  loquendo,  ab  esse  accidentis 
quod  in  creaturis  habent  et  ab  esse  subsistentis  quod  in  di 
vinis  omnino  eis  tribuendum  esse  seq.  art.  demonstrabimus. 
— Quapropter  nulla  implicatur  repugnantia,  ut  in  Deo  for- 

’ — Cf.  Cajet,  in  h.  art. 

— De  Pot.  Q.  II,  a.  5;  - 1 Sent.  D.  26,  Q.  II,  a.  2;  - Billuart,  Disa.  III,  a.  5. 

malissima  ratione  esse  intelligamus  non  solum  relationes 
rationis,  verum  etiam  reales  quae,  secundum  quod  sunt  in 
snbjecto,  sint  ipsa  divina  natura,  et,  secundum  propriam 
rationem,  nec  compositionem  nec  imperfectionem,  sed  solam 
habitudinem  ad  aliquid  inferant. 

3*^  Ii  vel  negant  vel  in  grave  discrimen  vocant  realita- 
tem  relationum  immanentium  in  Deo  qui,  ut  antiqui  Nomi- 
nales^ in  ipsis  creaturis  reales  dari  relationes  agnoscere  re- 
nuunt. 

i'ouelusio.  — Relationes  quadam  sunt  in  divinis  realiter. 
— Haec  est,  juxta  verba  S.  Doctoris  {de  Pot.  Q.  VIII,  a.  1), 
sententia  fidei  catholicae,  prout  eruitur  ex  Conc.  Florent. 
post  Later  an.  decernente:  « Essentia  personis  communicatur; 
at  proprietates  nullo  modo  communicant.  Atque  hoc  ex  vi 
relationis  oritur.  » 

Proh.  1"  ex  fidei  principiis.  — aj  In  divinis  realiter  est 
Pater  et  Filius,  principium  processionis  et  procedens.  At- 
qui non  est  realiter  Pater  nisi  reali  paternitatis  relatione 
nec  Filius  nisi  reali  hiatione,  etc.  Ergo.  — h)  Conf.  {de  Pot. 
loc.  cit.),  quia  hdes  catholica  in  Deo  ponit  tres  personas 
unius  essentiae.  Atqui  personarum  distinctio  heri  non  potest 
per  aliquid  absolutum,  quod  esset  haeresis  ariana,  nec  per 
relationem  rationis  tantum,  quod  foret  haeresis  saheUiana: 
ergo  per  relationem  realem. 

2'^  Ex  Patrum  suffragio.  — Citare  sufficiat  S.  Fulgentium 
(Resp.  ad.  Arian.  resp.  1):  « Pater  et  Filius,  inquit,  relativa 
sunt  nomina  quae  naturam  gignentis  genitique  non  sepa- 
rant, sed  unam  sine  dubitatione  signihcant  »;  et  Isid.  HP 
spal.  qui  Boetio  concinens,  (1.  de  Differ.,  diff.  2)  ait:  « In 
relatione  personarum  Trinitas  est;  in  substantia  vero  naturae 
unus  Deus  est  ».  Alios  omitto. 

3®  Fatione.  — Cum  aliquid  procedit  a principio  eju- 
sdem naturae,  necesse  est  quod  ambo,  scii,  procedens  et 
id  a quo  procedit,  in  eodem  ordine  conveniant;  ita  nt 
reales  respectus  ad  invicem  habeant.  Atqui  processiones  in 
divinis  dantur,  reales  quidem,  at  vero  in  identitate  naturae. 
Ergo  necesse  est  ut  relationes,  quae  secundum  processiones 
divinas  accipiuntur,  sint  mutuo- reales.  Major  illustratur  ex 
discrimine  inter  relationes  mutuas  et  non  mutuas  (hic  resp. 
ad  3 et  I,  Q.  XIII,  a.  7):  quandocumque  enim  duo  extrema 
non  sunt  unius  ordinis,  ut  scientia  et  scibile  quod  in  se  res 
est  naturae,  relatio  ex  una  parte  tantum  realis  habetur;  et 
sic  quia  creaturae  a Deo  procedunt  in  diversitate  essentiae 
quin  hanc  processionem  divina  natura  exigat  nec  quidpiam 
perfectionis  ex  ea  consequatur,  idcirco  realis  quidem  est 
pro  tali  dependentia  relatio  creaturarum  ad  Deum,  non  au- 
tem Dei  ad  creaturas.  Ast  agens  ejusdem  naturae  et  ordinis 

cum  suo  operato  quodammodo  per  illud  completur,  ideoque 
ad  ipsum  realem  habitudinem  dicit.  Jam  vero  Deus  ex  na- 
tura sua  seu  ex  naturali  sui  intellectus  et  voluntatis  con- 
ditione habet  ut  Verbum  et  Spiritus  in  Ipso  procedant,  se- 
cundum naturae  communicatae  identitatem ; consequenter 
reales  inde  mutuique  respectus  exsurgunt. 

Solv.  obj.  — Obj.  1.  — Quidquid  est  in  Deo  realiter,  de 
ipso  praedicari  potest.  Atqui,  juxta  Boetium  (de  Trin.  c.  4), 
relatio  nullo  modo  praedicatur  de  Deo.  Ergo. 

Besp.  D.  M:....  vel  per  modum  subsistentis  in  ipse,  vel 
per  modum  se  habentis  ad  aliud,  C;  per  modum  subsisten- 
tis tantum,  N.  — D.  m : secundum  propriam  rationem,  C; 
secundum  esse  suum,  N.  — Neg.  conseq. 

Dictum  Boetii  intelligitur  de  relatione  secundum  pro- 
priam rationem  seu  prout  ad  alterum  est : sic  enim  non 
praedicat  aliquid  in  re  de  qua  dicitur,  sed  magis  ponit  ali- 
quid extra,  secus  atque  caetera  entium  genera._  Verumtamen 
relationes  reales,  quantum  ad  esse  suum,  aliquid  in  re  de 
qua  dicuntur  ponunt ; unde  sic  realiter  de  Deo  praedicantur. 

Obj.  2.  — Delationes  Trinitatis  a Boetio  (ibid.  c.  6)  assi- 
milantur  relationi  identitatis.  Atqui  haec  est  relatio  ratio- 
nis tantum.  Ergo. 

Resp.  I).  M:...  simpliciter  et  quantum  ad  omnia,  N ; 
quantum  ad  identitatem  substantiae,  salvo  tamen  subsisten- 
tium divinorum  numero,  C.  — C.  d.  m:  relatio  alicujus  ad 
seipsum  secundum  duas  mentis  considerationes...  C;  relatio 
plurium  numero  in  communi  natura,  N.  — conseq. 

Obj.  3.  — Relatio  in  divinis  oritur  actu  intellectus  et 
voluntatis.  Atqui  relatio  consequens  actum  intellectus  et 
voluntatis  est  solius  rationis.  Ergo  etc. 

Resp.  D.  J/ .*....  scii,  est  habitudo  intellectus  dicentis  et 
Verbi,  vel  voluntatis  spirantis  et  Amoris,  C ; est  solum  ha- 
bitudo constituta  in  re  intellecta  aut  volita,  X.  — C.  d.  m : 
relatio  consequens  actum  intellectus  et  voluntatis  in  ipsis 
rebus  intellectis  et  volitis....  C ; relatio  consequens  processio- 
nem verbi  ab  intellectu  et  amoris  a voluntate...  X.  — Xe/;. 
conseq. 

Obj.  4.  - Omnis  relatio  habet  esse  dependens.  Atqui 

dependentia  Deo  repugnat.  Ergo. 

Resp.  D.  M:  relatio  creata...  C;  relatio  increata,  S.  d: 
habet  esse  dependens  proprie  seu  quasi  inferius,  X ; impro- 
prie, quatenus  involvitur  mutua  exigentia  seu  nexus,  C.  — 
C.  d.  7ri : repugnat  Deo  dependentia  proprie  sumpta,  C ; im- 
proprie accepta,  X.  - Xeg.  conseq. 

In  nobis  relationes  habent  esse  proprie  dependens  tum 
ab  esse  substantiae  cui  illud  accidentali  ter  inest,  tum  ab  esse 
exterioris  correlativi  cui  quodammodo  subordinatur.  Verum 

in  divinis,  ubi  idem  est  esse  substantiae  et  relationis  cujus- 
cumque,  non  alia  dependentia  admittitur  quam 
sumpta.  (C.  G.  IV,  10  et  14)  b 

AETICULUS  II. 

Utrum  relatio  in  Deo  sit  idem  quod  sua  essentia. 

Procedimus  ad  quidditatem  divinarum  relationum  inves- 
tigandam. — Et  V a)  observabitur  in  quolibet  novem  gene 
rum  accidentis  duo  consideranda  esse:  quorum  unum  est 
esse.,  competens  unicuique  secundum  quod  est  accidens;  et 
hoc  communiter  in  omnibus  est  inesse  subjecto.  Aliud  est 
ratio  propria  cujusque  generis.  Et  in  aliis  quidem  generi- 
bus a relatione,  ut  quantitas  et  qualitas,  etiam  propria  ratio 
generis  accipitur  secundum  comparationem  ad  subjectum; 
nam  quantitas  dicitur  mensura  substantiae,  qualitas  vero 
substantiae  dispositio.  At  ratio  relationis  propria  non  accipi- 
tur per  comparationem  ad  illud  in  quo  est,  sed  per  respec- 
tum ad  aliquid  extra. 

h)  Igitur,  in  rebus  creatis,  relatio,  secundum  quod  est  ac- 
cidens., inhaeret  quidem  subjecto  adeoque  esse  habet  acciden- 
tale in  ipso  ; verum,  secundum  quod  relatio  est,  invenitur 
non  jam  intrinsecus  affixa,  sed  quasi  assistens,  per  modum 
respectus  contingentis  ipsam  rem  relatam,  prout  ab  ea  ten- 
dit in  alterum  : inde  sumpta  est  errandi  occasio. 

2°  a)  Etenim  Gilbertus  Porretanus^  attendens  relationem 
sub  hoc  secundo  adspectu,  refertur  posuisse  in  divinis  dis- 
tinctionem inter  essentiam  et  relationes  veluti  inter  rem  et 
rem.  — Durandus  vero  docuit  distinctionem  modalem,  qualis 
nempe  viget  inter  rem  et  modum.  — Scotus^  sibi  cohaerens, 
suam  adstruxit  distinctionem  quae  dicitur  aotualis-formalis, 
fere  mediam  inter  distinctionem  realem  et  rationis  tantum: 
quam  quidem  alias  ( Disp.  II,  Q.  I,  a.  6)  loquendo  de  attri- 
butis Dei  in  ordine  ad  essentiam  explosimus. 

b)  Vera  autem  sententia  est,  distingui  relationes  divinas 
ab  essentia  ratione  tantum.  — At  non  omnes  id  eodem 
modo  explicant,  prout  non  una  ponatur  habitudo  inter  con- 
ceptum quidditativum  essentiae  et  conceptum  relationis  (cf. 
Gonet,  etc).  — Immo,  nonnulli,  ut  Suarez,  autumant  divinas 
relationes  gaudere  existentiis  relativis  realiter  inter  se  et 
ab  existentia  essentiae  virtualiter  seu  ratione  distinctis.  — 
Quid  sentiat  S.  Doctor,  jam  aperire  studeamus. 

Couciusio.  — Eelatio  realiter  existexs  in  Deo  idem  est 

ESSENTI.^  SECUNDUM  REM,  DIFFERENS  TAMEN  RATIONE;  ESSE  AU- 
' — Cf.  quoad  obiectiones  de  Pot.  Q.  VIII,  a.  1. 


QU^ST  II.  ART.  II. 


361 


TEM  RELATIONIS  NEC  RE  NEC  RATIONE  AB  ESSE  ESSENTIA  DISCRI- 
MINANDUM EST. 

Fars  definita  directe  habetur  in  Cone.  Rhemensi  (1148) 
contra  Grilb.  Porre tanum  et  in  Later.  IV  (1215)  contra  abb. 
Joachim;  indirecte  vero  feriuntur  Durandus  et  Scotus,  quo- 
rum sententise  in  distinctionem  realem  decidunt.  Haec  sunt 
Rhem.  Cone,  verba,  scii;  « nec  aliquas  omnino  res,  sive  rela- 
tiones sive  proprietates  sive  singularitates  sive  unitates  di- 
cantur vel  alia  hujusmodi,  adesse  Deo,  quae  sint  ab  aeterno 
et  non  sint  Deus.  » 

V Pi^ob.  veritas  ex  auctoritate.  — Si  enim  relatio  in  di- 
vinis non  esset  divina  essentia,  quidpiam  aliud  foret,  con- 
sequenter aliquid  creatum,  cui  non  posset  adoratio  latriae 
exhiberi,  contra  ac  in  praef.  cantatur;  Et  in  personis  proprie- 
tas, et  in  essentia  unitas,  et  in  majestate  adoretur  cequalitas. 

2°  Ratione.  — Equidem  relationes  reales-praedicamentales 
in  creaturis  sunt  accidentia.  At  vero  quidquid  in  rebus  crea- 
tis est  accidens,  secundum  quod  transfertur  in  Deum,  induit 
indolem  substantiae  et  est  ipsa  Dei  essentia;  namque  divina 
simplicitas  abjicit  omnem  compositionem  substantiae  et  ac- 
cidentis. Ergo  in  divinis  relationes  identificantur  cum  es- 
sentia. 

Conf.  F (ex  resp.  ad.  3).  — Divina  enim  essentia  transcen- 
dentaliter  comprehendit  in  se  omnium  generum  perfectio- 
nem; ergo  et  genus  relationis.  — Conf.  2"  In  creatis  qui- 
dem relatio  praedicamentalis  realiter  distinguitur  a sub- 
stantia et  a fundamento,  maxime  quia  relatio  est  per  se  es- 
sentialiter accidens  et  res  definita  intra  unum  genus,  fun- 
damenta vero  sunt  generum  diversorum,  puta  actionis  vel 
quantitatis  vel  etiam  substantiae  (cf.  Cajet,  in  h.  art.)  Jam- 
vero  quae  sunt  divisa  in  creaturis  superiori  quadam  unitate 
coadunantur  in  Deo.  Consequenter  in  Ipso  et  relatio,  et  actio 
immanens  quae  est  ejus  fundamentum,  et  ipsa  essentia  unum 
realiter  sunt. 

2“  Pars  asserit  distinctionem  rationis  inter  essentiam  et 
relationes  in  Deo.  — Verum  distinctio  hujusmodi  alia  est 
nominalis  tantum  seu,  ut  aiunt,  rationis  ratiocinantis,  alia 
virtualis  et  rationis  ratiocinatae,  quatenus  nempe  significa- 
tum formale  unius  non  sit  alterius.  Jamvero  manifestum 
est  nomine  relationis  importari  aliquid,  scii,  respectum  ad 
oppositum,  quod  non  importatur  nomine  essentiae.  Igitur 
admittamus  oportet  essentiam  inter  et  relationes  in  Deo  di- 
stinctionem virtualem  seu  rationis  ratiocinatae.  — Plura  hic 
theologi  ulterius  inquirunt,  quae  non  vacat  longius  prose 
qui  1.  Illud  subjiciam,  videlicet  in  Deo  relationem  ab  essen- 
tia expressius  distingui  quam  attributa;  quippe  haec  proprio 

‘ — Vid.  Gronet,  Billuart,  etc. 


362 


DISOUTATIO  VII, 


conceptu  intelliguntur  velut  modificativa  et  completiva  sub- 
stantiae, cui  secundum  rationem  generis  identincantur;  re- 
latio vero  secundum  generis  rationem  ordinem  dicit  ad 
aliud  b — Idcirco  duu  tantum  dicuntur  esse  pr  ce  dic  a menta 
seu  praedicandi  genera  in  divinis,  unum  joer  modum  substan- 
tiae^ aliud  modum  relationis]  siquidem  cuncta  alia,  prae- 
ter relationem,  referuntur  ad  divinam  substantiam  et  secun- 
dum esse  et  secundum  proprii  generis  rationem,  ideoquo 
habitudinem  identitatis  cum  ipsa  important  (resp.  ad  1). 

S""  Pars  tandem  sibi  vult  esse  actualis  existentice  relatio- 
nis non  distingui  in  Deo  nec  re  nec  ratione  ab  esse  essentiae,, 
prouti  ex  verbis  Thomae  in  praes,  art.  colligitur  2.  — Non 
distinguitur  re:  etenim,  in  divinis,  absoluta  realiter  ab  in- 
vicem secerni  non  possunt  absque  simplicitatis  praejudicio. 
Atqui  esse  relationis,  quod  est  in  creatis  inesse  subjectc', 
pertinet  aliquo  modo  ad  lineam  absolutorum.  Ergo.  — Nec 
etiam  ratione:  siquidem  ipsa  est  existentia  Dei  absoluta  quae 
per  se,  sufficientissima  actualitate,  facit  existere  quidquid 
in  Deo  est,  ideoque  ipsas  relationes 

Sotv.  oisj.  — Obj.  1.  — Id  non  est  ipsa  divina  essentia, 
quod  non  dicitur  secundum  substantiam.  Atqui,  juxta  S. 
Aug.  (V  de  Trin.  5)  quaedam  in  divinis  « non  secundum 
substantiam  dicuntur  »,  scii,  relationes.  Ergo. 

Resp.  D.  M:...  quod  non  habet  esse  divinae  substantite, 
(7;  quod  non  secundum  rationem  substantiae  dicitur,  sed  ad 
aliquid,  N.  — C.  d.  m.  — Neg.  conseq. 

Quamvis  relatio  in  Deo  sit  realiter  idem  eum  ipsa  essen- 
tia, tamen  non  praedicatur  de  Eo  per  modum  substantiae  seu 
ut  existens  in  eo  de  quo  dicitur,  sed  ut  ad  alterum  se  ha- 
bens; id  solum  significare  voluit  Augustinus,  ut  contextus 
ostendit. 

Obj.  2.  — Juxta  eumdem  Aug.  (VII  de  Trin.  1),  « omnis 
res,  quae  relative  dicitur,  est  etiam  aliquid  excepto  relativo.  » 
Atqui  praeter  relationes  in  Deo  aliud  non  est  reperire  nisi 
essentiam.  Ergo. 

Resp.  D.  M:...  est  aliquid  aliud  praeter  relationem  saltem 
secundum  rationem,  (7;  etiam  secundum  rem,  S.  d:  in  crea- 
turis, (7;  in  Deo,  N.  — C.  d.  m.  — Neg.  conseq. 

Sicut,  in  creatis,  non  solum  invenire  est  in  eo  quod  di- 
citur relative  respectum  ad  alterum,  sed  etiam  aliquid  abso- 
lutum, ita  et  in  Deo;  sed  tamen  aliter  et  aliter.  Absolutum 
enim  et  relativum  creatum  significant  rem  et  rem;  in  Deo 
autem  una  eademque  res  pro  eminentia  suae  perfectionis 


' — Cf.  Satolli,  in  h.  art. 

2 — Cf.  etiam  de  Pot.  Q.  VIII,  a.  2 ad.  11. 
— Cf.  Billuart,  Diss.  III,  a.  4. 

respondet  virtuali  distinctione  pluribus  nominibus  tum  abso- 
lutis tum  relativis. 

Obj.  3.  — Esse  relativi  est  ad  aliud  se  habere,  i^tqui  re- 
pugnat perfectioni  divini  esse,  maxime  absoluti,  ut  ad  aliud 
se  habeat.  Ergo. 

Resp.  D.  M:...  qua  parte  exercet  actum  relationis,  C;  qua 
parte  inest  subjecto,  K.  — D.  m:...  i.  e.  ut  habeat  solam  ra- 
tionem entis  respectivi,  C;  ut  sit  res  absoluta  secundum  sub- 
sistentiam relatione  distinctam,  X.  — Xeg.  conseq. 

1°  Licet  relatio  essentialiter  dicat  ordinem  ad  aliud,  ta- 
men, in  quantum  contingit  subjectum  eique  inest^  quidpiam 
absoluti  praesefert:  qua  ex  parte  conclusimus  illam  identifi- 
cari  cum  divina  essentia.  — 2^  Neque  ex  hoc  ulla  imperfe- 
ctio divinae  essentiae  obvenit:  siquidem  excellentia  divini 
esse,  eminenter  praehabentis  omnia  rerum  genera,  adaequat 
omnem  perfectionem;  unde  potest  divina  substantia,  quin 
absolutum  suum  characterem  amittat,  id  quod  comprehen- 
ditur sub  respectivo  nomine  sibi  copulare,  exercens  simul 
munus  subsistendi  absolute  et  munus  relationis  h 

ARTICULUS  III. 

Utrum  relationes  quce  sunt  in  Deo  realiter  ab  invicem 
distinguantur. 

Propius  accedimus  ad  ipsum  mysterii  nodum,  quem  Greg. 
Nyss.  vocat  aenigma  sacratissimum,  » sola  Dei  intuitiva 
visione  plane  dissolvendum.  — At  vero  theologi  of&cium  est, 
quin  sane  praesumat  fidei  mysteria  intime  penetrare,  saltem 
ostendere  ea  minime  principiis  naturalibus  contrariari  seu 
contra  rationem  esse,  quanquam  ejus  vim  nativam  excedunt; 
huc  quippe  tendit  praecipua  Theologiae  Scholasticae  utilitas. 

Doctrina  sub  praesenti  articulo  contenta  sibi  adversos  ha- 
bet, praeter  Sahellium  ej usque  sequaces,  hodiernos  Rationa- 
listas,  quorum  vesana  mens  tumide  rebellat  contra  dogma 
Trinitatis  in  Unitate.  — Hos  igitur  Christianismi  hostes  pro- 
fligabimus vindicando  realem  distinctionem  divinarum  rela- 
tionum, non  tamen  omnium,  sed  earum  duntaxat  quae  sunt 
oppositae,  puta  paternitatis  et  filiationis. 

Conclusio.  — Oportet  ix  Deo  esse  realem  distixctioxem, 

XOX  QUIDEM  SECUXDUM  REM  ABSOLUTAM,  QU.^:  EST  ESSEXTIA,  SED 
SECUXDUM  REM  RELATIVAM:  — id  clc  fide  est,  prout  colligitur 
ex  verbis  Cone.  Lat.  IV  (cap.  Firmiter » Haec  sancta  Tri- 
nitas secundum  communem  essentiam  individua,  et  secun- 
dum personales  proprietates  discreta;  » necnon  ex  Rign.  Flo- 

^ — Cf.  plura  in  Q.  et  art.  cit.  de  Fot. 

rent.  (Sess.  18);  « Sola  relatio  apud  omnes,  tam  grsecos  quam 
latinos  Doctores,  divina  processione  personas  multiplicat.  » 
Proh.  1"  ex  dioto  Boetii  (de  Trin.  c.  6)  quod  velut  theo- 
logicum axioma  obtinuit,  scii,  in  divinis  « substantia  conti- 
net unitatem,  relatio  multiplicat  Trinitatem  »:  quandoqui 
dem  nisi  relationes  realiter  ab  invicem  distinguerentur,  ne- 
cesse'  foret  cum  Sabellio  Trinitatem  realem  negare. 

2°  Ratione  sic  proceditur.  — a)  Supponimus  (ex  art.  1 
huj.  qusest.)  in  Deo  esse  relationes  originis.  Atqui  relationes 
hujusmodi  important  realem  distinctionem  : ergo.  Proh.  min. 
Quandocumque  aliquid  alicui  attribuitur,  oportet  ut  ei  attri- 
buantur omnia  quse  sunt  de  ratione  illius,  v.  g.  rationale 
respectu  hominis.  Atqui  de  ratione  relationis  est  respectus 
unius  ad  alterum;  qui  si  sit  realis-mutuus,  exsurgit  inter 
extrema  oppositio  relativa  secundum  rem.  Ergo  relationes 
originis  in  Deo,  utpote  reales- mutuae,  praefatam  oppositio- 
nem realem  secumterunt.  Atqui  relativa  oppositio  realis  in 
sui  ratione  claudit  realem  distinctionem  eorum  quae  sunt 
formaliter  relativa.  Ergo  oportet  in  Deo  ponere  realem  dis- 
tinctionem, non  quidem  secundum  rem  absolutam,  quae  est 
essentia  una  et  simplicissima,  sed  secundum  rem  relativam. 

h)  Potissima  dubitandi  ratio  et  veluti  Rationalistarum 
achilles  petitur  ex  effato  illo  notissimo,  quod  vocant  prin- 
cipium identitatis  comparatae:  Qucecumque  uni  et  eidem  sunt 
eadem  sibi  invicem  sunt  eadem.  Atqui  effatum  illud  nequa- 
quam infert  realem  identitatem  divinarum  relationum  in 
una  essentia  (ex  resp.  ad.  1).  Ergo.  — Valet,  inquam,  illud 
principium  de  iis  quae  eadem  sunt  uni  tertio  tum  re  tum 
ratione',  quoad  ea  vero  quae  a tertio,  quamvis  identica  secun- 
dum rem;  ratione  tamen  formali  discrepant  ita  ut  ratio  haec 
necessario  involvat  oppositionem  ad  aliud,  concedi  non  po- 
test. Porro  id  contingit,  non  quidem  in  absolutis,  sed  in  re- 
lativis, quorum  est  singularis  nacura:  cum  enim  ahsoluta  ex 
eo  ipso  in  quo  oppositionem  dicunt  titulum  realitatis  ha- 
beant, non  possent,  manente  oppositione,  realiter  in  uno  ter- 
tio identificari  absque  contradictione;  verum  relativa  talia 
sunt  ut  titulum  realitatis  sortiantur  ex  conceptu  in,  ratio- 
nem vero  distinctionis  et  oppositionis  ex  conceptu  ad,  unde 
nil  prohibet  quominus,  stante  identitate  reali  cum  tertio, 
ab  invicem  realiter  distinguantur  f 

. c)  Ejusdem  m3^st6rii  aliquod  cernitur  vestigium  in  d.Q,tio- 
ne,  passione  et  motu;  nam  licet  actio  et  passio  a motu  di- 
stinctione sblum  modali  distinguantur,  differunt  tamen  in- 
ter se  distinctione  reali  majori  ob  oppositionem  quam  ha- 
bent. Dixi  aliquod  cerni  vestigium;  quia,  ut  ait  S.  Doctor 
(1  Sent.  D.  33,  Q.  I,  a.  1 ad  2),  omnia  similia  quae,  ad  expli- 


1 — Cf.  1 Sent.  D.  26,  Q.  II,  a.  2. 

candam  unitatem  essentiae  cum  distinctione  Personarum,  ex 
creaturis  adduci  possunt  « plus  habent  de  dissimilitudine 
quam  de  similitudine.  » 

«olv.  obj,  — Obj.  1.  — Quaecumque  eadem  sunt  uni  tertio 
sunt  eadem  inter  se.  Atqui  omnis  relatio  in  Deo  existens 
est  idem  secundum  rem  cum  divina  essentia.  Ergo. 

Eesp.  D.  M:  Quaecumque  sunt  eadem  uni  tertio  re  et  ra- 
tione... 0]  re  quidem,  sed  ita  ut  ratione  differant,  S.  d:  si 
ratio  secundum  quam  a tertio  distinguuntur  sit  absoluta, 
per  se  ponens  aliquid  in  re,  C;  si  sit  relativa  et  alteri  oppo- 
sita, N.  — C.  d.  m.  — Neg.  conseq. 

Patet  solutio  ex  dictis. 

Obj.  2.  — Sicut  relationes  paternitatis  et  filiationis,  ita  et 
attributa  sapientiae  et  bonitatis  in  Deo  ratione  ab  essentia 
distinguuntur.  Atqui  hujusmodi  distinctio  rationis  minime 
importat  distinctionem  realem  sapientiam  inter  et  bonita- 
tem. Ergo  nec  inter  relationes. 

Eesp.  D.  M:.,.  nimirum  utrinque  rationis  distinctio  ali- 
qualis  habetur,  C;  potentia  et  bonitas  in  suis  rationibus  mu- 
tuam oppositionem  important  sicut  relationes,  N.  — C.  m. 
— Neg.  conseq. 

« Licet  sapientia  secumdum  suam  rationem  differat  ab 
aliis  attributis,  non  tamen  opponitur  ad  aliquod  aliud  attri- 
butum, cum  sapientia  bonitatem,  vitam  et  alia  attributa  se- 
cum  compatiatur  in  eodem  subjecto.  Et  ideo  non  habet  ra- 
tionem distinguendi  supposita  divinae  naturae,  sicut  habent 
relationes  oppositae.  Sed  sicut  sapientia  divina  realiter  facit 
effectum  sapientiae  propter  veritatem  rationis  ipsius  quae 
manet;  ita  relatio  facit  veram  distinctionem  propter  ratio- 
nem relationis  veram  quae  salvatur  » (1  Sent.  D.  2,  Q.  I,  a. 
5 ad  4). 

Obj.  3.  — In  divinis  non  est  distinctio  realis  nisi  secun- 
dum originem.  Atqui  una  relatio  non  videtur  oriri  ex  alia. 
Ergo. 

Eesp.  D.  M:...  i.  e.  secundum  relationes  originis,  (7;  se- 
cundum originem  ipsam,  S.  d:  vialiter  ac  fundamentaliter, 
C;  formali  ter,  N.  — D.  m:...  proprie  loquendo,  C;  nec  rela- 
tiones accipiuntur  per  oppositum  secundum  processionem 
alicujus  ab  alio,  N.  — ^eg.  conseq. 

Eelationes  divinae  fundantur  in  origine  tanquam  in  via 
ad  terminos  Personarum  procedentium,  dum  tamen  ipsae 
ex  sua  subsistentia  realique  oppositione  formaliter  consti- 
tuunt et  distinguunt  Personas  divinas:  qua  de  re  infra  ^ 
(Disp.  X,  Q.  II,  a.  1). 


I — Cf.  de  Pot.  Q.  VIII,  a.  3. 

AETICULUS  IV. 

Utriim  in  Deo  sint  tantum  qitahcor  relationes  reales^  scii, 
paternitas,  filiatio,  spiratio  et  processio. 

Prsesens  quasstio  ceu  corollarium  ex  dictis  consequitur 
de  numero  proprio  realium  relationum  in  Deo;  quas  quidem 
expeditiori  via  definiemus  quatuor  esse,  ac  nominari,  secun- 
dum binos  oppositos  respectus  geminae  processionis. 

Conclusio.  — Quatuor  tantum  in  Deo  sunt  relationes  rea- 

LES:  PATERNITAS  ET  FILIATIO;  SPIRATIO  ET  PROCESSIO.  — PrO  CertO 

habetur  haec  propositio  ex  universali-theologorum  consensu. 

Froh.  — Omnis  relatio  realis-mutua  fundatur  aut  supra 
quantitatem,  sive  dimensivam,  sive  virtualem,  aut  supra 
actionem  et  passionem.  Atqui  in  Deo,  qui  est  sine  quantitate 
magnus,  ut  ait  Augustinus,  non  datur  quantitas  dimensiva 
et  proprie  dicta;  quoad  vero  relationes  in  quantitate  vir- 
tuali  seu  analogica  fundatas,  quales  sunt  relationes  aequa- 
litatis et  similitudinis,  hae  profecto,  prout  in  una  numero 
essentia  divina  radicem  habent,  deficientibus  fundamentis 
realiter  distinctis,  non  possunt  esse  relationes  reales,  sed 
form aliter  sunt  rationis  tantum  (hic  resp.  ad  4;  Q.  XLII, 
a.  1 ad  4).  Igitur,  exclusa  a Deo  passione,  non  remanent  in 
Ipso  nisi  relationes  reales  supra  actionem  fundatae.  Atqui 
actio  Dei  hic  non  intelligitur  secundum  quam  procedit  ali- 
quid ad  extra,  cum  relationes  Dei  ad  creaturas  ratione  te- 
nus consistant;  actio  autem  immanens  duplex  est  tantum, 
scii,  intellectus  et  voluntatis,  unde  accipiuntur  processiones 
Verbi  et  Amoris.  Ergo  relationes  reales  in  Deo  ponendae 
sunt,  secundum  quod  exigunt  hujusmodi  processiones.  At- 
qui secundum  quamlibet  processionem  oportet  duas  acci- 
pere relationes  oppositas,  unam  procedentis  a principio  et 
aliam  ipsius  principii.  Ergo  sunt  quatuor  tantum  in  Deo 
relationes  reales.  — Porro  processio  Verbi  dicitur  generatio 
secundum  propriam  rationem  qua  competit  viventibus;  re- 
latio autem  principii  generationis  in  viventibus  perfectis 
vocatur  paternitas,  cui  correspondet  ex  parte  procedentis 
filiatio.  Cum  vero  processio  Amoris  non  habeat  proprium 
nomen,  relationes  quae  secundum  ipsas  accipiuntur  proprio 
et  ipsae  nomine  carent;  verum  accommodatum  est  nomen 
spirationis,  scii,  activae,  ad  significandam  relationem  prin- 
cipii, nomen  vero  processionis  seu  spirationis  passivae  ad 
designandam  relationem  procedentis,  quamvis  haec  nomina 
magis  ad  ipsas  processiones  vel  origines  pertineant. 

Solv.  «bj.  — Obj.  1.  — Tot  sunt  relationes  reales  in' Deo, 
quot  consequuntur  actum  intellectus  et  voluntatis.  Atqui, 

praster  relationes  assignatas,  considerare  est  in  Deo  relatio- 
nes intellectus  ad  rem  intellectam  et  voluntatis  ad  rem  vo- 
litam.  Ergo  etc. 

Resp.  D.  M:....  quot  consequuntur  actum  intellectus  ut 
exprimentis  Verbum,  et  voluntatis  ut  spirantis  Amorem, 

C ; quot  consequuntur  absolute  actum  intellectus  et  volun- 
tatis, V.  — D.  m quae  relationes  in  Deo  sunt  rationis 
tantum,  C;  sunt  reales,  N.  — Neg.  conseq. 

Duo  proferuntur.  — D In  his  in  quibus  differunt  intel- 
lectus et  intellectum,  volens  et  volitum,  potest  esse  realis 
relatio  et  scientiae  ad  rem  scitam  et  volentis  ad  rem  voli- 
tam,  quemadmodum  in  nobis  contingit.  At  in  Deo  res  per 
se  intellecta  et  volita,  ex  qua  caetera  omnia  intelligit  et 
vult,  realiter  est  ipse  intellectus  et  voluntas;  unde  relatio- 
nes hujusmodi  in  Eo  reales  esse  non  possunt,  sicut  neque 
relatio  ejusdem  ad  idem.  — 2^  Sed  tamen  relatio  ad  Ver- 
bum (idem  dic  de  Amore)  realis  ponitur;  quia  verbum  in- 
telligitur  ut  procedens  per  actionem  intelligibilem,  non  au- 
tem ut  res  intellecta;  cum  enim  lapidem  cognoscimus,  non 
lapis  in  se,  sed  id  quod  ex  lapide  cognito  concipitur  ver- 
bum nuncupatur. 

Obj.  2.  — Relatio  realis  accipitur  in  Deo  secundum  proces- 
sionem intelligibilem  Verbi.  Atqui  relationes  intelligibiles 
multiplicantur  in  infinitum.  Ergo. 

Resp.  d.  m quod  Verbum  unicum  est  pro  una  om- 
nium comprehensiva  intellectione,  C ; quod  multiplicatur 
ut  in  nobis,  N.  — D.  m:....  vel  re  vel  ratione  tantum,  C ; 
re  in  quocumque  intellectu,  N.  — Neg.  conseq. 

In  nobis  relationes  intelligibiles  non  solum  ratione  sed 
et  re  in  infinitum  multiplicantur,  quia  homo  distinctis  a- 
ctibus  cum  directis  tum  reflexis  pluriumque  verborum  men 
talium  prolatione  veritatem  assequitur.  Hoc  autem  in  Deo 
locum  non  habet,  qui  uno  actu  unaque  Verbi  dictione,  ve- 
luti  ineffabili  eloquio,  infinitas  suas  cognitiones  sub  coele- 
stium sedium  arcibus  aeternaliter  promit. 

Obj.  3.  — Ab  aeterno  sunt  in  Deo  multae  ideae.  Atqui 
ideae  non  distinguuntur  ab  invicem  nisi  secundum  varios 
respectus  ad  res.  Ergo. 

Resp.  C-  M.  — D.  m:....  qui  respectus  se  habent  ut  rela-  ' 
tiones  intellectae  per  unam  Verbi  conceptionem,  C;  quasi 
respectus  illi  ideales  constituant  totidem  conceptiones  di- 
stinctas divinae  mentis,  N.  — Neg.  conseq. 

Deus  in  suo  Verbo  ideas  seu  intelligibilium  rationes  effor- 
mat,  quatenus  perspicit  varios  respectus  imitabilitatis  suae 
essentiae  ad  res;  unde  ex  illorum  respectuum  pluralitate 
non  sequitur  quod  sint  plures  relationes  in.  Deo,  sed  quod 
Deus  plures  relationes  cognoscat^  quae  ideo  rationis  sunt. 

Obj.  4.  — Relatio  de  uno  ad  aliud  comparari  potest  viae 
de  loco  ad  locum.  Atqui  eadem  est  via,  ait  Philosophus,  de 
Athenis  ad  Thebas  et  de  Thebis  ad  Athenas.  Ergo  paucio- 
res quam  quatuor  relationes  reales  sunt  in  Deo. 

Resp.  Trans.  M.  — D.  m:....  eadem  est  via  secundum 
duplicem  respectum,  puta  ascensus  et  descensus,  C;  secun- 
dum unum  eumdemque  respectum,  N.  — Xeg.  conseq. 


DISPUTATIO  OCTAVA 


De  Personis  divinis  absolute  et  in  communi 

Prsemissis  his  quse  de  processionibus  et  relationibus  prae- 
cognoscenda videbantur,  necessarium  est  aggredi  de  perso- 
nis, primo  secundum  considerationem  absolutam^  dein  se- 
cundum comparativam.  — Oportet  autem  absolute  de  per- 
sonis tum  communiter,  tum  particulariter  seu  de  singulis 
discurrere. 

Communis  quidem  consideratio  in  quatuor  quaestiones  ab 
Auctore  disparfcitur.  Etenim  mysterium  divinarum  persona- 
rum vel  in  se,  vel  quoad  exprimendi  modum,  vel  quoad  cogno- 
scendi rationem,  investigari  potest;  primo  autem  sub  re- 
spectu duo  discutienda  subeunt,  scii,  significatio  nominis 
persona  et  personarum  numerus:  en  quatuor  disputationis 
argumenta. 

QUESTIO  PEIMA 

DE  NOMINE  PERSON-® 

Antequam  pluralitas  divinarum  Personarum,  in  qua  Tri- 
nitatis mysterium  consistit,  scholasticae  methodo  subjiciatur, 
operis  erit  pretium  praedefinire  an  et  quid  sit  in  divinis 
persona;  cum  aliunde  constet  multiplicem  esse  hujus  vocis 
acceptionem.  — Sane  vox  illa  aliter  a poetis  penes  quos 
exprimit  homines  famosiores,  aliter  a juristis  civilibus  ea 
distinguentibus  liberos  a servis,  alifer  a canonistis  intelli- 
gentibus  viros  in  ecclesiastica  dignitate  constitutos,  aliter 
demum  a philosophis  usurpatur:  quas  philosophica  acceptio 
propius  ad  theologicam  accedit. 

Duobus  articulis  doctrinam  S.  Doctoris  constringemus. 

AETICULUS  I. 

Utrum  nomen  personae  sit  ponendum  in  divinis. 

(Q.  XXIX,  aa.  1-3) 

1°  Eememorandum  est  quid  nomine  personae,  usu  phi- 
losophico, veniat.  — Communior  definitio  effertur  quae,  a 
Boetio  tradita,  philosophis  accepta  est,  scii:  persona  est  ra 
tionalis  naturae  individua  substantia.  IJbi  a)  substantia^  tan- 

quam  remotum  genus^  communiter  sumitur,  prout  dividitur 
per  primam  seu  singularem  et  secundam  seu  universalem, 
ad  exclusionem  accidentis,  h)  Illud  autem  individua^  quasi 
genus  proximum^  trahit  substantiam  ad  standum  pro  sub- 
stantia prima.  At  substantia  prima  seu  individua  alia  est 
secundum  quid^  cui  repugnat  universalitas,  alia  simpliciter 
et  stricte  sumpta,  de  qua  nunc  agimus,  cui  quoque  repu-. 
gnat  triplex  communicabilitas,  scii,  partis,  assumptibilitatis, 
et  numericse  identitatis  cum  aliis  subsistentibus  distinctis 
c)  Demum  loco  differentiae  ponitur  rationalis  naturae.  Quia 
enim  in  substantiis  rationalibus  seu  intellectualibus,  quae  non 
solum  aguntur,  sed  et  per  se  agunt,  excellentiori  modo  ve- 
rificatur  id  quod  est  propria  subsistendi  perfectio,  nempe 
esse  in  se  et  per  se,  ideo  eis  speciale  et  velut  differentiale 
nomen  personae  inditum  est,  utpote  ad  dignitatem  pertinens 
lart.  3.  ad  2).  — Ableganda  hic  est  falsa^  immo  impia  opi- 
nio CUI,  praeeunte  Lockio,  adhaeserunt  Rosminius,  Maine  de 
Biran,  Gilnther  aliique  Germaniae  rationalistae,  quaeque  re- 
petit personae  identitatem  ex  sui  conscientia : praeterquam- 
quod  enim  conscientiae  actus  personam  sui  consciam  jam 
supponit,  positio  illa  realem  Trinitatem  divinarum  persona- 
rum funditus  perimit,  cum  in  Deo  una  sit  conscientia,  si- 
cut una  scientia  unaque  natura. 

2'"  In  proposito  nonnulla,  claritudinis  gratia,  subjicere 
praestabit  de  vocum  significatione  et  usu.  — Substantia.,  ut 
jam  insinuatum  est,  dicitur  dupliciter:  vel  pro  substantia 
secunda  seu  essentia  et  quidditate  rei;  vel  pro  substantia 
prima  et  individua.  — Haec  autem  nomine  significante  in- 
tentionem seu  essendi  modum  quem  induit  in  intellectu  vo- 
catur suppositum ; nominibus  autem  rem  significantibus  tri- 
bus appellatur,  quae  sunt  subsistentia.,  res  naturae.,  et  hypo- 
stasis; licet  ex  communi  usu  indiscriminatim  omnia  adhi- 
beantur. Dicitur  quidem  .subsistentia,  secundum  quod  per  se 
existit  et  non  in  alio;  res  naturae-,  quatenus  una  est  ex  re- 
bus sub  communi  natura  contentis;  hypostasis  vero,  prout 
substat  accidentibus,  ex  graeco  vocabulo  quod  latini  Do- 
ctores  maluerunt  transferre  per  subsistentiam  quam  per  sub- 
stantiam, ne  aequivocatio  errorisque  occasio  fieret.  — Quod 
vero  tria  illa  nomina  significant  communiter  in  toto  genere 
substantiarum,  id  nomen  personae  exprimit  in  genere  sub- 
stantiarum intellectualium ; licet  Graeci  ex  usu  loquendi  hy- 
postasim  pro  persona  usurpent 

1 — Cf.  Disp.  II,  Q.  I,  a.  3. 

2 — De  historia  ac  vicissitudinibus  terminologige  grsecfe  et  latinse  circa 
Trinitatis  mysterium  cf.  Th.  de  Eegnon,  Etudes  de  theologie  positive  sur 
La  Ste  Trinitd,  qui  plura  et  utilia  erudito  sermone  disserit  (Etudes  II-III); 
quanquam  idem  auctor  in  suo  opere  nonnulla  de  re  scholastica,  pnesertim 
de  Cajetani  mente  aliorumque  thomistarum  circa  subsistentiam  absolutam, 
minus  considerate  profert. 

3°  Sensus  tituli  est  num  vere  et  proprie^  et  non  solum 
metaphorice,  personae  nomen  divinis  conveniat. 

€ouelusio.  — Persona  vere  de  Deo  dicitur,  tamen  excel- 
lentiori MODO  QUAM  DE  CREATURIS. 

l""  Pars  ad  fidem  pertinet  ex  Symb.  Athan.  verbis:  Alia 
est  persona  Patris^  alia  Filii^  alia  Sp.  Sancti;  necnon  ex 
pluribus  aliis  documentis,  puta  ex  Cone.  Lat.  IV  (cap.  Fir- 
miter)., ubi  ambiguum  non  est  nomen  personae  proprio  sensu 
accipi,  cum  naturae  opponatur. 

Proh.  — « Licet  nomen  personae  in  Scriptura  V.  vel 

N.  T.  non  inveniatur  dictum  de  Deo,  tamen  id  quod  nomen 
significat  multipliciter  in  S.  Script.  invenitur  assertum  de 
Deo,  scii,  quod  est  maxime  per  se  ens,  et  perfectissime  in- 
telligens.  — Si  autem  oporteret  de  Deo  dici  solum  illa  se- 
cundum vocem  quae  S.  Scriptura  de  Deo  tradit,  sequeretur 
quod  nunquam  in  alia  lingua  posset  aliquis  loqui  de  Deo, 
nisi  in  illa  in  qua  primo  tradita  est  Scriptura  V.  vel  N.  T. 

— Ad  inveniendum  autem  nova  nomina  antiquam  fidem  de 
Deo  significantia  coegit  necessitas  disputandi  cum  haereticis. 

— Nec  haec  novitas  vitanda  est,  cum  non  sit  profana,  ut- 
pote  a Scripturarum  sensu  non  discordans.  Docet  autem 
Ap.  profanas  vocum  novitates  vitare,  1 Tim.  ult.  » (art.  3 
resp.  ad  1). 

2"  Huc  spectant  S.  Fulgentii  verba  (de  Trin.  c.  3) : « Cum 
quaereretur  a Patribus  et  diceretur  quid  tria?  nec  essentias, 
nec  substantias,  nec  naturas  dicere  ausi  sunt,  ne  aliqua  forte 
diversitas  crederetur  essentiarum  aut  naturarum  aut  sub- 
stantiarum; sed  dixerunt  tres  personas.,  unam  essentiam,  ut 
una  essentia  declararet  Deum,  tres  autem  personae  S.  Tri- 
nitatem ostenderent.  » 

.3*^  Ratione  id  comprobatur.  — Persona  significat  id  quod 
est  perfectissimum  in  tota  natura,  scii,  subsistens  in  natura 
rationali:  siquidem  subsistere  perfectissimus  est  essendi  mo- 
dus, rationalis  autem  sive  intellectualis  natura  suprema  re- 
rum creatarum  species.  Atqui  quidquid  perfectionis  est  Deo 
debet  attribui  cujus  essentia  plenissima  gaudet  actualitate. 
Ergo,  etc.  — Circa  maj.  prop.  notetur  ex  Cajetano  perso- 
nalitatem sub  praecisa  ratione  incommunicabilitatis  alteri 
supposito  abstrahere  a perfectione  et  imperfectione,  verum- 
tamen  claudere  atque  involvere  simplicem  perfectionem  rei 
in  se  et  per  se  subsistentis,  ex  qua  incommunicabilitas  se 
quitur:  unde  argumentum  vim  suam^etinet.  — Hinc  etiam 
utrumque  pro  vero  in  Deo  habebitur  et  quod  personae  in- 
communicabilitate  sua  realiter  ab  invicem  distinguantur,  et 
quod  seque  sint  perfectissimae,  quin  relationes,  quibus  secer- 
nuntur, relativam  ullam  perfectionem  praeter  absolutam  af- 

ferant  Jam  ad  rem  scripserat  Boetius  (de  Trin.  c.  5):  « Non 
igitur  dici  potest  praedicationem  relativam  quidquam  rei 
de  qua  dicitur  secundum  se  vel  addere,  vel  minuere,  vel 
mutare.  Quae  tota  non  in  eo  quod  est  esse  consistit,  sed  in 
eo  quod  est  in  comparatione  aliquo  modo  se  habere.  » 

2^  Pars  conci,  importat  nomen  personae,  sicut  alia  nomina 
Deo  ex  creaturis  imposita  eminentius  et  analogice,  tametsi 
proprie.  Ipsi  convenire.  — Sane  nomina  de  creaturis  in 
Deum  transvecta  exuant  oportet  nativam  imperfectionem 
qua  vestita  apud  nos  reperiuntur.  Atqui  nomen  persona,  se- 
cundum quod  a nobis  imponitur,  certe  deficiens  est:  a)  quip- 
pe imprimis  suhstantid,  quae  personae  conceptum  ingreditur, 
subaudit,  saltem  ex  vocis  origine,  accidentia  quibus  res  sub- 
stare dicitur;  secumfert  quoque  compositionem  essentiae  et 
esse,  naturae  et  soppositi,  quod  in  Deo  dari  non  potest,  h) 
Item  suppositum  in  divinis  individuatur  et  a supposito  cli- 
stinguitur  non  ea  univoca  ratione  qua  in  creatis,  sed,  ut  mox 
videbimus,  speciali  relationum  effectu,  c)  Demum  natura 
intellectualis  divina  longe  praestat  omni  intellectualitate 
creata.  Ergo  nonnisi  analogica  et  eminentiori  ratione  per- 
sona de  Deo  praedicatur. 

AETICULUS  II. 

Utrum  hoc  nomen  « persona  » significet  relationem. 

Sat  non  est  determinasse  an  personae  nomen  proprie  Deo 
competat.  Cum  enim  nomen  illud,  prout  in  divina  trans- 
fertur, specialem  ac  prorsus*  singularem  significandi  ratio- 
nem secumferat,  quid  sub  eo  in  specie  et  formaliter  clauda- 
tur inquirendum  succedit. 

D Circa  significationem  hujus  nominis  persona  in  divi- 
nis, id  difficultatem  ingerit  quod  ex  una  parte  pluraliter  de 
tribus  praedicatur  praeter  naturam  essentialium  nominum, 
ex  altera  vero  nec  ad  aliquid  dicitur  sicut  nomina  relatio- 
nem significantia. 

2°  Igitur,  ut  opiniones  recenseamus,  a)  quibusdam,  inter 
quos  Mag.  Sententiarum  visum  est  personam  in  divinis  sim- 
pliciter et  vi  vocis  significare  essentiam,  at,  propter  haere- 
ticorum instantiam,  nomen  illud  ita  fuisse  auctoritate  ac- 
commodatum ut  sub  termino  plurali  vel  partiti vo,  y.  g.  tres 
personae,  vel  alia  persona  Patris,  alia  Filii,  pro  relativis  poni 
posset,  in  singulari  vero  et  pro  absoluto  et  pro  relativo 
quod  tamen  majorem  haereticis  cavillandi  occasionem  prae- 
buisset. 

1 — Cf.  Gronet,  Billuart  aliosque  hanc  postremam  thesim  evolventes. 

2 — Cf.  supra  Disp.  III,  Q.  III. 


b)  Alii  itaque  dixerunt  nomen  personm  significare  simul 
essentiam  et  relationem.  — E quibus  Aureolus  posuit  com- 
positum ipsum  ex  essentia  et  relatione  directe  sub  signifi- 
catu illo  cadere.  — Quidam  vero  rati  sunt  significari  essen- 
tiam in  recto  et  relationem  in  obliquo,  eo  quod  persona  di- 
citur quasi  per  se  una,  ita  ut  unitas  referatur  ad  essentiam, 
perseitas  vero  indirecte  implicet  distinctivam  relationem. 
— Alii  e converso  senserunt  exprimi  relationem  in  recto 
et  essentiam  in  obliquo  quia  in  definitione  personae  natura 
oblique  et  indirecte  ponitur;  et  isti  propinquius  ad  verita- 
tem accesserunt. 

3'’  Aliud  notandum  superest.  In  relatione  enim  (cf.  supra 
Disp.  VII,  Q.  II,  a.  2)  distinguere  opus  est  duos  conceptus, 
scii,  conceptum  zw,  ex  quo  convenit  cum  caeteris  acciden- 
tibus, quique  formaliter  pertinet  ad  lineam  entis  absoluti, 
et  conceptum  ad  velut  differentialem  relationis  characte- 
rem. — At  vero  iterum  in  ipso  conceptu  ad  subtiliter  distin- 
guunt duplicem  rationem,  quatenus  conceptus  ille  conside- 
retur vel  in  actu  afficiendi  subjectum  referendum  ad  termi- 
num, vel  prout  exercite  subjectum  ad  terminum  correlati- 
vum  referat.  — Communior  inter  D.  Thomae  discipulos  sen- 
tentia est  personas  divinas  constitui  per  relationem  secun- 
dum conceptum  ad  significatam ; non  quatenus  exercite  re- 
fert, sed  ut  est  forma  afficiens  subjectum  in  aliquo  signo 
priori. 

Conclusio.  — Persona  divina  significat  relationem  ut 

SUBSISTENTEM  SEU  PER  MODUM  HYPOSTASIS  SUBSISTENTIS  IN  NA- 
TURA. 

l"".  Invocari  potest  Boetii  suffragium.  Docet  enim  (1. 
Utrum  Pater  et  Filius  ac  Sp.  S.  de  Divinitate  substantialiter 
praedicentur)  omne  nomen  ad  personas  pertinens  relationem 
significare.  Sed  nullum  nomen  magis  pertinet  ad  personam 
quam  ipsa  personae  appellatio.  Ergo. 

2°  Gravius  subit  Angelici  ratiocinium.  — Persona  in  qua- 
cumque natura  significat  subsistens  distinctum  in  natura 
illa  secundum  hujusce  indolem  et  conditionem.  Atqui  sub- 
sistens distinctum  in  divinis  non  accipitur  nisi  secundum 
relationes  originis  in  divina  natura  subsistentes.  Ergo.  Major 
ut  declaretur,  a)  considerandum  est  aliquid  esse  de  significa- 
tione minus  communis  quod  tamen  non  est  de  conceptu 
communioris;  v.  g.  rationale  includitur  in  significatione  ho- 
minis, quin  pertineat  ad  rationem  animalis.  Unde,  quemad- 
modum aliud  est  quaerere  de  significatione  animalis  et  aliud 
de  significatione  hominis;  ita  alia  est  quaestio  de  significatu 
Hominis  persona  in  communi,  alia  vero  de  significatu  per- 
sonae divinae,  b)  Persona  enim  in  communi  significat  substan- 
tiam individuam  rationalis  naturae.  Jamvero  individuatio  illa, 

qua  aliquid,  indistinctum  in  se,  ab  aliis  distinctum  ponitur, 
pendet  a natura  subsistentis;  quae  quum  diversa  sit  in  ho- 
mine, angelo,  vel  Deo,  ipsam  individuationem  variari  ne- 
cesse  est.  Ergo.  Min.  ostend.  Siquidem  axioma  theologis  est, 
distinctionem  in  divinis  non  fieri  nisi  per  relationes  originis. 
Relatio  autem  in  Deo  non  est  sicut  accidens  inhaerens  subje- 
cto, sed  identificatur  cum  ipsa  divina  essentia,  cujus  subsi- 
stentiam obtinet.  Ergo  sicut  Deitas  est  Deus,  ita  relatio,  v. 
g.  paternitatis,  est  Deus-Pater,  qui  est  persona  divina.  Con- 
cludamus igitur  personam  divinam  significare  relationem 
per  modum  substantiae  seu  hypostasis  subsistentis  in  divina 
natura. 

3°  Jam  patet  quod  supra  innuimus,  scii,  nomen  personae 
formaliter  exprimere  relationem,  non  quidem  secundum  con- 
ceptum in  per  quem  relatio  characterem  induit  absolutum 
minimeque  distinctivum,  sed  secundum  conceptum  ad  sub 
ratione  actus  incipientis  seu  formae  affivientis  subjectum  et 
hypostatice  subsistentis : prius  enim  est  intelligere  personam 
sic  constitutam  quam  prout  actu  exercito  ad  terminum  op- 
positum referatur  h 

Coroll.  circa  recitatas  initio  opiniones. 

V Sequitur  ex  dictis  verum  esse  quod  nomen  persona 
designat  relationem  in  recto  et  essentiam  in  obliquo;  non 
tamen  relationem,  in  quantum  est  relatio,  sed  in  quantum 
significatur  per  modum  h3^postasis. 

2°  Similiter  conceditur  nomine  eodem  significari  essen- 
tiam in  recto  et  relationem  in  obliquo,  quatenus  essentia 
sumatur  pro  hypostasi  relatione  afPecta  et  distincta;  tunc 
enim  sub  personae  conceptu  oblique  cadit  relatio,  qua  relatio 
est,  seu  qua  pure  terminum  respicit. 

3®  Dici  potest  nomen  persona  non  satis  fuisse  in  suo  sensu 
perspectum  ante  haereticorun  calumniam,  quum  in  usu  esset 
ut  unum  absolutorum, ‘sed  postmodum  accommodatum  fuisse 
ad  standum  pro  relativo  ex  ipsa  suae  significationis  congruen- 
tia. Quare  non  aequivocatio  mera,  ut  posuit  prima  opinio, 
sed  magis  determinatio  sensus  in  tali  vocis  illius  usurpa- 
tione agnoscenda  est. 

QUESTIO  SECUNDA 

DE  PLURALITATE  PERSONARUM  IN  DIVINIS 

Post  Em’^™  Satolli  praeloquar  totius  Tractationis  de  Tri- 
nitate centrum  videri  quaestionem  de  pluralitate  divinarum 
personarum,  ad  quam  praemissae  conspirant  et  ex  qua  aliae 

‘ — Cf.  Joan.  a S.  Ihoma.  Billuart,  etc;  necnon  infra  Disp.  X,  Q. 

consequuntur.  — Quamvis  autem  nonnulla,  in  ipso  prooemio 
et  veluti  in  limine,  ad  generalem  mysterii  Trinitatis  fidem 
stabiliendam  necnon  etiam  plura  specialiora  ad  illustrandas 
divinas  processiones  e revelationis  fonte  praestituerimus, 
proprius  tamen  bic  occurrit  locus  scholastice  disputandi  de 
personis  divinis,  tum  ut  veritas,  quoad  fieri  possit,  quaerenti 
intellectui  abditiora  secreta  pandat,  tum  maxime  ut  debitas 
responsiones  adhibeamus  fallacibus  argumentis  quae  ex  su- 
perbia atque  pervicacia  humanae  rationis  adversus  tam  excel- 
lens dogma  ducuntur. 

Duo  praecipua  in  quaestionem  vocabuntur:  nempe  an  plu- 
res  sint  personae  divinae,  et  quot  definito  numero  admitten- 
dae sint. 

AETICULUS  I. 

Utrum  sit  ponere  plures  personas  in  dirinis. 

Cuique  patet  sermonem  praesentem  institui  de  pluralitate 
reali  contra  haereticos  sahelliance  sobolis. 

C'oiiciii$»io.  — In  divinis  realiter  sunt  plures  persona; 
juxta  fidei  symbolum:  Alia  est  persona  Patris^  alia  Filif 
alia  Sp.  Sancti  (cf.  procem,  et  Disp.  VII,  Q.  1). 

Praeter  plura  jam  alias  adducta,  sequentem  e Scripturis 
textum  afferemus  (Joan.  XIV,  11,  16-17j:  Non  creditis  quia 
ego  in  Patre  et  Pater  in  me  est...  ego  rogabo  Patrem.,  et  alium 
Paraclitum  dabit  vobis...  Spiritum  veritatis  quem  mundus 
non  potest  accipere.  Manifestum  quippe  est  verba  illa  sano 
sensu  intelligi  non  posse  nisi  de  personis  divinis  realiter  ab 
invicem  distinctis. 

2°  Inter  Patres  anteniccenos^  etiam  anteriores  Justino  M., 
quem  adversarii  dicunt  primum  omnium  personarum  Trini- 
tatem in  Ecclesiam  intulisse,  memoretur  prae  aliis  S.  Igna- 
tius  M.  scribens  (Ep.  ad  Magnesios  c.  XIII):  Studete  igi- 
tur ut  confirmemini  in  dogmatibus  Domini  et  Apostolorum... 
in  Filio  et  Patre  et  Sp.  Sancto;  » et  rursum  {ibid.)'-  « Su- 
bjecti estote  Episcopo  et  vobis  mutuo,  ut  J.  Christus  Patri 
secundum  carnem,  et  Apostoli  Christo  et  Patri  et  Spiritui 
Sancto.  » 

3^*  Ratione  breviter  ex  praemissis  argumentum  expedie- 
mus. — Ostensum  est  enim  hoc  nomen  persona  significare 
in  divinis  relationem  ut  rem  subsistentem  in  natura  divina. 
Atqui  jam  supra  constitit  plures  in  Deo  dari  relationes  rea- 
les.  Ergo  plures  sunt  in  divinis  res  relativae  subsistentes, 
id  est,  plures  personae. 

' Subnotare  juverit  terminos  numerales  in  Deo  poni,  non 
categorice  quatenus  ad  genus  quantitatis  pertineant,  sed 

transcendent  aliter^  ita  ut  non  addant  super  ea  de  quibus 
dicuntur  nisi  negationem  divisionis  circa  singula  (art.  3). 

SolT.  obj.  — Obj.  1.  — Persona,  ut  dictum  est,  definitur 
rationalis  iiaturaB  individua  substantia.  Atqui  in  divinis  non 
sunt  plures  substantiae.  Ergo. 

E,esp.  D.  M:...  secundum  quod  substantia  significat  essen- 
tiam, secundum  quod  per  illud  a- trahitur  ad  si- 

gnificandum suppositum,  C.  — C.  d.  m.  — ^eg.  conseq. 

1*".  Substantia  non  ponitur  in  definitione  personae  secun- 
dum quod  significat  essentiam  tantum,  sed  secundum  quod 
designat  suppositum',  quod  patet  ex  hoc  quod  additur  indi- 
vidua. — Ad  significandum  substantiam  sic  acceptam, 
adhibent  Graeci  nomen  hypostasis,  unde  sicut  nos  dicimus 
tres  personas,  ita  ipsi  ponunt  tres  hypostases.  Latini  autem 
non  consueverunt  dicere  tres  substantias,  ne  propter  nominis 
aequivocationem  intelligerentur  tres  essentiae;  verum  tria 
supposita,  vel  tres  subsistentias,  vel  tres  quoque,  mutuata 
graeca  voce,  hypostases  nominant. 

Obj.  2.  — Minor  est  distinctio  relationum  quam  absoluta- 
rum proprietatum.  Atqui  pluralitas  absolutarum  proprieta- 
tum non  facit  distinctionem  personarum.  Ergo  etc. 

Pesp.  d.  m secundum  esse  et  in  comparatione  ad  id 
cujus  sunt,  C ; ita  ut  minus  ab  invicem  distinguantur  rela- 
tiva quam  absoluta,  N.  — C.m.  — Neg.  conseq. 

1°  Quia  absolutum  perfectius  est  quam  relativum,  di- 
stinctio ex  absoluto  causata,  secundum  esse  et  per  ordinem 
ad  subjectum,  major  dici  debet  quam  distinctio  relativa.  -- 
Verum  2'^  aliud  sentiendum  est  de  mutua  distinctione  cum 
absolutorum  tum  relativorum,  maxime  in  Deo  et  respectu 
personarum.  Proprietates  enim  absolutae  in  divinis,  ut  bo- 
nitas et  sapientia,  quamvis  ex  identitate  cum  essentia  sub- 
sistente subsistentiam  capiant,  tamen  non  opponuntur  ad 
invicem,  ideoque  nec  realiter  distinguuntur  ac  constituunt 
plures  res  subsistentes  seu  personas.  Proprietates  autem 
absolutae  in  creatis,  ut  albedo  et  dulcedo,  non  subsistunt, 
licet  realiter  ab  invicem  discernantur.  Sed  proprietates 
relativae  in  Deo  et  subsistunt  et  realiter  ab  invicem  distin- 
guuntur : unde  talis  pluralitas  ad  pluralitatem  personarum 
sufficit. 

Obj.  3.  — Maxima  Dei  unitas  excludit  omnem  numerum. 
Atqui  pluralitas  personarum  importat  numerum.  Ergo. 

Resp.  d.  m excludit  omnem  numerum  absolute  di- 
ctorum, C ; relative  subsistentium,  N.  — C.  d>  m.  — Neg. 
conseq. 

A Deo  propter  summam  unitatem  et  simplicitatem  ex- 
cluditur omnis  pluralitas  absolute  dictorum,  non  autem  plu- 
ralitas relationum.  « Nam  relatio  comparata  ad  essentiam 

divinam  non  differt  re,  sed  ratione  solum ; unde  non  facit 
compositionem  cum  ipsa,  sicut  nec  boni  bonitas,  nec  aliud 
essentialium  attributorum.  Sed  per  comparationem  ad  op- 
positam relationem  est  pluralitas  rerum,  non  tamen  compo- 
sitio: quia  relationes  oppositae,  in  quantum  hujusmodi,  ab 
invicem  distinguuntur ; compositio  vero  non  est  ex  aliqui- 
bus distinctis,  in  quantum  distincta  sunt  » (de  Pot.  Q.  IX, 
a.  5 ad  15). 

Obj.  4.  — Ubicumque  est  numerus,  ibi  est  totum  et  pars. 
Atqui  simplicitati  divinae  repugnat  ratio  totius  et  partis. 


ibi  per  acceptionem  intellectus  secundum 


numerum  abstractum  est  totum  et  pars,  C ; etiam  a parte 
rei  secundum  numerum  concretum,  S.d  : in  rebus  creatis, 
C ; absolute,  N.  — C.d.m  .*...  ratio  totius  et  partis  in  re,  C; 
secundum  acceptionem  intellectus,  N.  — Neg.  conseq. 

Xumerus  duplex  est : scii,  numerans^  qui  etiam  dicitur 
simplex,  absolutus,  abstractus,  ut  duo,  tria ; numerus  nume- 
ratus^ seu  concretus  in  rebus  ipsis,  ut  duo  homines,  duo 
equi.  — Itaque  V si  accipiatur  in  divinis  numerus  absolute 
vel  abstracte,  nihil  prohibet  quominus  sic  esse  dicamus 
totum  et  partem  ; quod  non  est  nisi  in  acceptione  intellectus 
numerantis  diversa  Dei  attributa  et  entia  rationis.  Sin  autem 
2°  numerus  sumatur  concretus  ex  parte  rerum,  sic  quidem 
in  creatis  rebus  semper  importat  rationem  totius  et  partis, 
cum  sit  de  his  quas  secundum  esse  numerantur.  Verum  in 
divinis,  ubi  tantus  est  Pater  quanta  tota  Trinitas  et  « nihil 
majus  aut  minus  » juxta  Symboli  professionem,  ponitur 
numerus  numeratus  absque  partitionis  defectu  aut  ullo 
simplicitatis  praejudicio. 


ARTICULUS  II. 


Utrum  in  Deo  sint  plures  personae  quam  tres. 

Duo  occurrunt  sub  hoc  titulo  a nobis  enodanda  : unum 
quidem  explicite  propositum,  scii,  de  numero  determinato 
personarum  divinarum  seu  magis  de  propria  ternarii  nu- 
meri ratione  ; aliud  implicite  contentum,  quod  multi  theologi 
prolixe  tractant,  nempe,  quot  sint  in  divinis  subsistentiae. 

Veritas  intenta  hinc  atque  inde  ferit  varia  erroris  capita, 
maxime  ex  una  parte  Gnosticorum  emanationes,  ex  altera 
autem  haeresim  Macedonii  qui,  dum  videbatur  admittere 
personam  Patris  et  Filii  in  divinis,  tertiam  seu  Sp.  Sanctum 
negabat. 

Conclusio  — NeCESSE  EST  PONERE  IN  DIVINIS  TRES  TAN- 
TUM PERSONAS : — quod  fides  catholica  universim  praedicat 
(cf.  procem,  et  Disp.  VII,  Q.  I).  Cum  enim  in  plerisque  a 
Nicaeno  Conciliis  decreta  fuerat  Trinitas  divinarum  perso- 
rum,  in  Later.  IV  (cap.  Damnamus)  sancitum  est  quod  « in 
Deo  solummodo  Trinitas  est,  non  Quaternitas  ». 

V Doctrinae  scripturalis  summa  reperitur  in  celebri  textu 
(1  J oan.  V,  7)  .*  Tres  sunt  qui  testimonium  dant  in  coelo, 
Pater,  Verhum  et  Spiritus  Sanctus.  Quaerentibus  autem  « quid 
tres  » respondetur:  « tres  personae  »,  ut  ait  Augustinus  (VII 
de  Trin.  cc.  4-6).  — Hinc  S.  Epiphanius,  adversus  Paulum 
Samosatenum  Sabellianismi  fautorem  scribens,  ait  (Haer. 
65,  n.  3,)  quasi  ex  totius  traditionis  ore  : «.  Enimvero  neque 
nos  ipsi  duos  esse  Deos  divinitatesque  duas,  sed  unam  dum- 
taxat asserimus  ; cum  neque  Patres  constituamus  duos,  neque 
Filios  item  duos,  aut  duos  Sp.  Sanctos,  sed  Patrem  et  Fi- 
lium et  Sp.  Sanctum,  divinitatem  unam  unamque  trium 
praedicationem  et  gloriam  ».  — Eo  referri  possunt  varia 
exempla,  licet  inadaequata,  quibus  Patres  Trinitatem  ut- 
cumque declarare  conati  sunt,  quaeque  ternario  numero 
continentur : puta  tres  soles  se  mutuo  compenetrantes  (S. 
Greg.  Naz.,  S.  Joan.  Damasc.) ; sol,  radius  et  lumen;  fons, 
rivus  et  aqua  ; radix,  virga  et  flos ; virga,  flos  et  fragrantia. 

2^^  Intima  veritatis  ratio  ex  superioribus  deducenda  est. 

— Etenim  plures  personae  in  divinis  accipiuntur  secundum 
plures  relationes  subsistentes  ab  invicem  realiter  distinctas  ; 
quae  quidem  distinctio  nonnisi  ex  relativa  oppositione  vel 
ordine  originis  enascitur.  Atqui  oppositio  relativa  et  origi- 
num ordo  tres  tantum  personas  distinguunt  realiter.  Ergo. 
Proh.  min.  a)  Primo,  paternitas  et  filiatio  sunt  duae  rela- 
tiones oppositae  : ergo  ad  duas  personas.  Patrem  et  Filium,  * 
ex  necessitate  pertinent,  h)  Secundo,  spiratio  et  processio 
sibi  invicem  opponuntur,  sed  ad  neutram  praedictarum  rela- 
tionum oppositionem  dicunt.  Ergo  impossibile  est  quidem 
ut  eidem  personae  conveniant ; verum  non  repugnat  quin 
una  aut  altera  vel  Patri  vel  Filio,  vel  utrique,  competat. 
c)  Tertio,  at  processio  non  potest  convenire  Patri  et  Filio 
aut  alteri  eorum  : sic  enim  persona  generans  et  genita  vel 
una  ex  illis  procederet  a spirante.  Id  autem  contrarium  est 
ordini  originum  ut  processio  intellectus  vel  generatio,  secun- 
dum quam  ponitur  paternitas  generantis  et  filiatio  geniti, 
prodeat  ex  processione  amoris  ad  quam  pertinent  spiratio  et 
processio.  Ergo  hsec  debet  convenire  tertiae  personae  realiter 
ab  aliis  distinctae,  quae  est  Sp.  Sanctus  seu  Amor  substan- 
tialis. d)  Quarto  denique  spiratio  nullam  oppositionem  habet 
relationis  vel  originis  nec  ad  paternitatem  nec  ad  filiatio- 
nem, ideoque  relinquitur  ut  et  personae  Patris  et  personae 
Filii  conveniat.  Ergo. 

C'ouelii!$io  2.^  — In  Deo,  relationibus  et  personis  praein- 

TELLECTO,  PONENDA  EST  SUBSISTENTIA  ABSOLUTA ; PRAETER  QUAM  AGNO- 
SCUNTUR TRES  SUBSISTENTIAE  RELATIVAE  SEU  PERSONALES  VIRTUALI- 
TER  AB  ILLA  DISTINCTAE. 

Pars  de  subsistentia  absoluta  communis  est  apud 
Thomistas^  licet  plerique  extra  D.  Thomse  scholam  dis- 
sentiant. 

V Favet  Angelici  Praeceptoris  auctoritas.  Ait  enim  (C. 
G.  IV,  14)  quod  in  Deo  « sunt  plures  res  subsistentes  si 
relationes  considerentur;  est  autem  una  res  subsistens,  si 
consideretur  essentia  ».  Cf.  alia  loca  ap.  Billuart. 

2”  Fundamentali  ratione  prob : quam  ut  intelligas,  dis- 
tingue, lector,  duplicem  modum  existendi  per  se,  rei  sub- 
sistenti convenientem,  scii,  unum  qui  dicitur  perseitas  inde- 
pendentiae  ab  alio  sustentante,  posterum  qui  est  perseitas 
incommunic  ahii  itatis  alteri  supposito  quo  res  ultimo  termi- 
netur. De  prima  perseitate  modo  loquimur. 

Existere  et  operari  per  se,  seu  ut  quod  est  et  operatur, 
ad  subsistentiam  pertinet.  Atqui  Deo  antecedenter  ad  per- 
sonas convenit  esse  seu  existere  per  se  et  operari  ut  quod. 
Ergo.  Maj.  evincitur  ex  eo  quod  existentia  se  habet  velut 
subsistendi  actus,  ideoque  supponit  subsistentiam  ; actiones 
quoque,  juxta  axioma,  sunt  subsistentium.  Min.  facile  osten- 
ditur. Nam  esse,  quod  est  de  absolutis,  identificatur  in  Deo 
cum  essentia,  non  solum  ut  quo  est,  sed  etiam  ut  quod  est, 
in  quantum  per  se  et  unico  actu  purissimo  omnem  secum 
trahit  perfectionem.  Praeterea  Deus,  secundum  se  conside- 
ratus et  ut  personis  praeintellectus,  creat  et  operatur  ad 
extra,  siquidem  externa  illa  opera  communia  sunt  toti  Tri- 
nitati ; item  in  illo  signo  priori  intelligitur  ut  sciens  et  vo- 
lens : ergo  et  subsistens  - - Quod  vero  subsistentia  illa  abso- 
luta non  sit  persona,  ex  eo  colligitur,  quia  ad  personae  ra- 
tionem requiritur  incommunicabili  tas  quam  subsistentia 
essentialis,  ut  sic,  non  dicit. 

2*'  Pars  conci,  dirigitur  contra  Durandpm  et  quosdam 
alios  ponentes  personas  divinas  constitui  per  solam  subsis- 
tentiam absolutam  ut  modificatam  relationibus,  non  autem 
per  subsistentias  relativas  virtualiter  ab  absoluta  distinctas. 

l*"  Praesto  sunt  verba  Cone.  gen.  VI  (Constp.  III,  act.  11) : 

« Sanctissima  Trinitas  numerabilis  facta  est  personalibus 
subsistentiis ; » quae,  si  genuino  sensu  sumantur,  rem  prorsus 
conficiunt.  — Inter  Patres,  eadem  voce  loquuntur  Dama- 
scenus, S.  Cyrill.  Alex,  et  S.  Ambrosius  (apud  Billuart)  ; 
quibus  addatur  S.  Thomas  fQ.  XXIX,  a.  2 ad  2). 

2°  Succurrit  rationis  confirmatio.  — a)  Juxta  fidem  ca-  ’ 
tholicam  in  Deo  sunt  tres  personae  seu  hypostases.  Atqui 
personae  multiplicari  non  possunt  nisi  multiplicata  subsisten- 
tia propria  veluti  forma  qua  constituuntur : quae  quidem  in 

divinis  aliud  non  est  quam  relatio  subsistens  ultimo  naturam 
terminans  et  reddens  incommunicabilem.  Ergo,  pro  numero 
•et  charactere  illarum  relationum,  tres  sunt  subsistentiae 
relativae,  radicatae  in  una  subsistentia  absoluta,  sed  quae 
formaliter  important  triplicem  perseitatem  incommunica' 
bilitatis.  — h)  Accedit  quod,  quemadmodum  subsistentia 
absoluta  in  Deo  respondet  operationibus  toti  Trinitati  com- 
munibus, ita  ponendae  sunt  subsistentiae  relativae  correspon- 
dentes  actibus  personalibus  seu  propriis,  ut  generare,  spirare 
spirari. 

Distinctae  tamen  illae  subsistentiae  (ut  jam  innuimus  Disp. 
VIII,  Q.  I,  a.  1)  minime  distinguunt  perfectionem  divinarum 
personarum,  quippe  quae  dependet  ex  subsistentia  absoluta 
seu  ex  perseitate  independentiae,  dum  perseitas  incommu- 
nicabilitatis,  relatione  constans,  formaliter  praescindit  a per- 
fectione, nec  aliud  dicit  nisi  ultimum  ac  purum  rei  subsi- 
stentis terminum. 

Solv.  obj.  — Obj.  1.  — Pluralitas  personarum  in  divinis 
sequitur  pluralitatem  proprietatum  relativarum.  Atqui  qua- 
tuor  sunt  relationes  reales  subsistentes.  Ergo. 

Resp.  C.  M.  — adeo  ut  singulae  sint  proprietates 

seu  relationes  personarum  constitutivae,  N\  quarum  una  dua- 
bus simul  personis  convenit,  C.  — Neg.  conseq. 

Licet  sint  quatuor  relationes  in  divinis,  tamen  una  earum, 
scii,  spiratio,  non  separatur  a persona  Patris  et  Filii,  sed 
utrique  convenit:  unde  nec  dicitur  proprietas^  utpote  haud 
propria  unius  personae,  nec  etiam  relatio  personalis^  qxxippQ 
non  constituens  personam.  Sed  hae  tres  relationes,  paternitas, 
filiatio  et  processio,  proprietates  personales  denominantur, 
veluti  personas  constituentes. 

Obj.  2.  — Non  plus  differt  in  Deo  natura  a voluntate 
quam  ab  intellectu.  Atqui  persona  procedens  per  modum 
naturae,  .ut  filius,  alia  est  a procedente  per  modum  volun- 
tatis, ut  Amor.  Ergo  etiam  alia  est  a procedente  per  mo- 
dum intellectus*  ut  Verbum:  unde  etc. 

Resp.  D M:...  absolute,  (7;  nec  quantum  ad  propriam  ra- 
tionem, N.  — D.  m:...  et  processio  per  modum  naturae  ante- 
cedit operandi  actum,  V;  ita  se  habet  ut,  licet  differat  a 
propria  ratione  procedendi  per  voluntatem,  conveniat  tamen 
cum  processione  intellectus,  quatenus  utraque  fit  secundum 
rationem  similitudinis  nec  aliam  praesupponit,  C.  — Neg. 
conseq. 

Obj.  3.  — Quo  excellentior  est  natura,  eo  plures  operationes 
habet  et  plura  procedunt.  Atqui  Deus  in  infinitum  excedit 
•quamcumque  aliam  naturam.  Ergo  etc. 

Resp.  I).  M:  Quo  excellentior  et  magis  composita  est 

natura  ut  homo,  eo  plures...  (7;  quo  excellentior  et  simpli- 
cior est...  N.  — C.  m.  — Neg.  conseq. 

Obj.  4.  — Ex  infinita  perfectione  Patris  est  quod  infinite 
seipsum  communicet  producendo  personam  divinam.  Atqui 
non  minor  est  perfectio  Sp.  Sancti.  ‘Ergo  et  ipse  producit 
divinam  personam,  et  haec  aliam  etc. 

Eesp.  D.  M\  Ex  infinita  perfectione  Patris  est,  sub  ratio- 
ne principii,  quod  infinite  seipsum  communicet....  (7;  abso- 
lute, N.  — D.  m\  est  in  Sp.  Sancto  non  minor  perfectio, 
diversa  tamen  numero,  jV;  eadem  numero,  S.^  d'-  sub  ratione 
procedentis  ab  alio,  C ; sub  ratione  principii,  N.  — Neg. 
conseq. 

Infinita  bonitas  seu  perfectio,  et  eadem  numero.,  competit 
tum  personae  Patris,  tum  Filii,  tum  Sp.  Sancti,  diverso  tamen 
suh  respectu'.  Patri  quidem,  cum  relatione  principii  a quo 
communicantur;  Filio  cum  relatione  geniti  secundum  hanc 
communicationem;  Sp.  Sancto  cum  relatione  procedentis  a 
Patre  et  Filio,  ita  ut  hac  altera  communicatione  circulus 
divinarum  personarum  compleatur.  Quocirca  non  habet  Sp. 
Sanctus  unde  producat  aliam  personam. 

Obj.  5.  — Quod  continetur  sub  determinato  numero  est 
mensuratum.  Atqui  personas  divinae  sunt  immensae  seu  ab- 
sque mensura.  Ergo. 

Eesp.  D.  M:...  per  denominationem  ab  abstracto  numero 
mensurato  per  unum  in  acceptione  intellectus,  C',  est  secun- 
dum se  et  realiter  mensuratum;  S.  d;  res  constans  partibus 
magnitudinis  vel  continuae  vel  discretae,  C;  res  plures,  qua- 
rum tamen  una  est  numero  magnitudo,  N.  — D.  m:...  im- 
mensae secundum  eamdem  essentiae  magnitudinem,  C;  secun- 
dum pluralitatem  relationum  subsistentium,  N.  — Neg.. 
conseq. 

Numerus  determinatus,  si  accipiatur  abstracte  prout  est 
tantum  in  acceptione  intellectus,  per  unum  mensuratur. 
Si  vero  accipiatur  numerus  rerum  in  divinis  personis,  sic 
non  competit  ibi  ratio  mensurati;  quia  eadem  est  magnitudo 
trium  personarum:  idem  autem  non  mensuratur  per  idem. 

QUESTIO  TEETIA 

DE  MODO  loquendi  PER  RESPECTUM  AD  UNITATEM  VEL 
PLURALITATEM  IN  DIVINIS 

Quia  ex  verbis  inordinate  prolatis  incurritur  haeresis 
(Hieronym.)  atque  ut  servetur  forma  sanorum  verborum 
quam  commendat  Apostolus  (2  Tim.  I,  13),  Auctori  visum 
est  circa  pluralitatem  divinarum  personarum  in  unitate  es- 
sentiae significandam  nonnullas  voces  in  trutinam  vocare: 
quae  sermonis  norma  ac  praescriptio  maxime  in  theologia 

prae  cunctis  aliis  scientiis  necessaria  est,  sive  ob  materiae 
celsitudinem,  sive  ob  adversariorum  sophisticandi  morem. 

Tota  res  duobus  articulis  comprehendetur,  quorum  unus 
erit  de  iis  quae  significant  personas  simul  sumptas,  alter  vero 
de  cavendis  vel  adhibendis  vocibus  in  exprimendis  personis 
particulariter  acceptis. 

ARTICULUS  I. 

De  Trinitatis  nomine  aliisque  affinibus. 

Praegrande  fidei  mysterium  circa  quod  modo  occupamur, 
licet  initio  diversimode  nuncupatum,  mox  tamen  Trinitatis 
nomen  sortitum  est;  quod,  semel  invectum  medio  secundo 
saeculo,  a cunctis  Patribus  et  Conciliis  et  Ecclesia  universa 
comprobatum  est.  — Theologaster  quidam  (ut  refert  Peta- 
vius,  1.  VIII,  c.  8)  Lamh.  Danceus^  Calvini  vestigiis  insistens, 
reprehendendam  censuit  vocem  illam,  variis  innixus  ratio- 
nibus quae  vix  differunt  a dubiis  jampridem  Angelici  opera 
sub  praesenti  articulo  dissipatis. 

Quaerunt  hic  commentatores,  annomina  alia,  res^  ens.,  in 
divinis  pluraliter  praedicari  possint:  cui  quaestioni  breviter 
satisfacere  conabimur. 

l'ouclllsio  1^.  — Ix  DIVINIS,  AD  SIGNIFICANDUM  NUMERUM 

PERSONARUM,  RECTE  ADHIBETUR  TrINITATIS  NOMEN. 

1"*  Prob.  ex  usu  Ecclesiae,  cujus  est  non  solum  dogmata 
proponere  et  definire,  verum  etiam  aptiores  voces  ad  illa 
exprimenda  sancire. 

2°  Ratione  propria  conf.  — Admittenda  est  in  divinis 
pluralitas  personarum  subsistentium  in  una  essentia.  Atqui 
hoc  idem  quod  pluralitas  significat  indeterminate,  determi- 
nate illud  exprimit  vox  ista  Trinitas.  Ergo.  Min.  expl. 
Quamvis  enim  nomen  Trinitas  secundum  etymologiam  vo- 
cabuli significare  videatur  unam  essentiam  trium  persona- 
rum, quasi  trium  essentia;  tamen  ex  vocabuli  proprietate 
significat  magis  numerum  personarum  unius  essentiae : unde 
in  recto  exprimitur  numerus  personarum  et  oblique  tantum 
essentia,  absque  periculo  naturam  multiplicandi  (resp.  ad  1). 

Notemus  a)  primo  tutius  esse,  juxta  Cone.  Tolet.  II  mo- 
nitum ut  non  utamur  loco  Trinitatis  voce  triplicitaSy  quippe 
quae  exprimit  quamdam  compositionem  et  proportionem  inae- 
qualitatis; nam  dicitur  numerus  triplex,  multiplex,  ex  repe- 
titione alicujus  quasi  ad  conflandum  aliquod  totum  fresp. 
ad  3).  — At  vero  h)  secundo  optime  dicitur  Deus  trinus 
vel  Deitas  trina.,  quia  per  nomen  illud  adjectivum  denomi- 
natur unitas  quae  est  trium,  scii.  Deitas  in  tribus  suppositis 
existens  (resp.  ad  5). 

Conclusio  2.^  — Debito  sub  sensu  licet  in  divinis  ponere 
tres  res,  immo  et  tria  entia,  scil.  relativa. 

Sane  quae  conveniunt  personis  tum  essentiae  tum  relatio- 
num ratione  et  singulariter  et  pluraliter  dicuntur.  Atqui 
hujusmodi  sunt  res  et  ens.  Ergo. 

a)  Rei  quidem  nomen  imponitur  a quidditate  vel  forma 
quae  potest  esse  et  absoluta  et  relativa',  unde  in  divinis  una 
res  ponitur  quae  est  essentia,  tres  autem  admittuntur  res 
quae  sunt  relationes. 

h)  Ens  vero,  ab  esse  denominatum,  sumi  potest  vel  adjec- 
tive vel  substantive.  Adjective  quidem  optime  dicuntur  tria 
entia  veluti  tres  habentes  essentiam  vel  existentiam.  Quod 
si  substantive  accipiatur,  proprie  et  simpliciter  loquendo 
unum  est  ens  in  divinis  pro  unitate  formae  quae  est  esse  vel 
essentiae  vel  existentiae;  minus  proprie  tamen  possunt  dici 
tria  entia  relativa  seu  personalia,  prouti  ens  in  tota  sua  lati- 
tudine et  ut  oppositum  nihilo  intelligatur  h 

AETICULUS  II. 

De  quibusdam  vocibus  permissis  aut  prohibitis  in  signifi- 
candis divinis  personis. 

Monere  superfluum  est  nos  acturos  esse  de  vocibus  secun- 
dum proprias  earum  significationes.  — Quia  vero  aliae  per- 
mittuntur, aliae  e contrario,  et  numero  plures,  vetantur,  de 
utrisque  sermo  inductione  quadam  habebitur. 

Couciusio  per  modum  regulce:  In  his  qu^  de  Trinitate 
loquimur  caute  et  temperate  procedendum  est,  ita  ut  viten- 
tur OPPOSITI  ERRORES  ArII  ET  SaBELLII. 

l'*"  Pars  esto  de  permissis  vocibus,  quae  maxime  respicit 
adjectivum  alius.  — Dico  igitur:  Filius  est  alius  a Patre 
aut  persona  Filii  alia  a persona  Sp.  Sancti,  non  vero  aliud., 
prout  fides  docet  cum  Innocentio  III  et  Cone.  Later.  lY. 

Patet  hoc  ex  Scriptura  ipsa  (Joan.  XIY,  16):  Rogabo 
Patrem  et  alium  Paraclitum  dabit  vobis.  — 2^"  Luculenta  su- 
bit ratio.  In  divinis  servanda  est  realis  suppositorum  distin- 
ctio cum  unitate  essentiae.  Atqui  per  hoc  quod  dicitur  alius 
aut  alia^  significatur  suppositalis  distinctio,  et  aliud  addu- 
ceret diversitatem  essentiae.  Ergo.  Min.  decl.  (a.  2 resp.  ad 
4).  Neutrum  enim  genus  est  informe,  masculinum  autem  et 
femininum  formatum  est  et  distinctum:  unde  convenienter 
per  neutrum  significatur  communis  essentia,  per  caetera  vero 
suppositum  determinatum  in  communi  natura.  Quia  ergo  in 

' — Cf.  1 Sent.  D.  25,  Q.  I,  a.  4;  — necnon  Gonet,  Disp.  VI. 

divinis  distinctio  est  secundum  personas,  non  autem  secun- 
dum essentiam,  dicimus  quod  Pater  est  alius  a Filio,  sed 
non  aliud;  et  e converso  dicimus  quod  sunt  unum^  sed 
non  unus. 

2^  Pars  instituitur  ob  cavendas  plerasque  loquendi  for- 
mulas. 

1°  Ad  praeveniendum  errorem  Arii.  — a)  Vitare  debemus 
nomina  diversitatis  et  differentiae,  quae  proprie  distinctionem 
formae  important,  ne  tollatur  unitas  essentiae.  Sicubi  vero 
in  probatis  auctoribus  talia  legantur,  intelligenda  est  mera 
personarum  distinctio  vel  relativa  oppositio.  — h)  Ne  autem 
tollatur  divinae  simplicitas  naturae,  vitandum  est  nomen  se- 
parationis aut  divisionis,  quae  est  totius  in  partes.  — c)Ne 
perimatur  aequalitas,  disparitatis  vox  omittenda  est.  - d) 
Ne  quoque  periclitetur  personarum  similitudo,  abstinendum 
est  a nomine  alienationis  et  dis  crepant  ice. 

2'"  Ad  praecavendum  errrorem  Sahellii.  — a)  Imprimis  ne 
praedicetur  Deus  singularis,  quod  officit  communicabi  litati 
divinae  essentiae.  — h)  Nec  etiam  dicatur  Deus  unicus,  licet 
unicus  sit  Filius,  quod  personarum  numerus  prohibet;  nisi 
aliunde  constet  verbum  illud  adhiberi  ad  excludendam  plu- 
ralitatem Deorum.  — c)  Similiter  vitetur  nomen  confusi,  ne 
tollatur  ordo  naturae  inter  personas  vigens.  — d)  Demum 
taceatur  nomen  solitarii  ob  ineffabile  trium  personarum  con- 
sortium. 

Haec  omnia  Patres  passim  praemonuerunt:  ut  videre  est 
apud  Auctorem. 

S*"  Pars  addatur  de  dictione  exclusiva  solus,  quae  vario 
sub  habitu  vetatur  ac  permittitur. 

1°  Si  dictio  illa  categorematice  sumatur  seu  velut  praedi- 
catum absolute  positum  circa  subjectum,  non  debet  in  divi- 
nis adjungi  neque  termino  essentiali  neque  termino  perso- 
nali: hae  enim  propositiones,  Deus  est  solus,  Pater  est  solus, 
sibi  vellent  Deum  aut  Patrem  esse  solitarium  seu  sine  per- 
sonarum consortio:  quod  est  falsum. 

2“  Si  eadem  dictio  sumatur  sgncategorematice  seu  velut 
designans  ordinem  praedicati  ad  subjectum,  distinguendum 
est.  a)  Aut  apponitur  subjecto  essentiali  didi  removendum  alia 
subjecta  a consortio  praedicati,  et  tunc  concedenda  est,  puta 
in  hac  propositione,  solus  Deus  creat,  h)  Aut  adjungitur  su- 
bjecto personali,  excludens  guodlibet  aliud  suppositum  a 
consortio  praedicati  essentialis  et  communis,  et  tunc  proprie 
loquendo  falsam  propositionem  efficit,  v.  g.  solus  Pater  creat. 
Verificatur  autem  de  praedicato  personali,  ut  cum  dicitur: 
solus  Pater  generat,  cj  In  hac  autem  Domini  sententia  ad 
Patrem  (Joan.  XVII,  3):  'Ut  cognoscant  te  solum  Deum  ve- 
rum, dictio  solus  conjungenda  est  non  termino  personali  te, 
sed  essentiali  Deum',  quasi  dicatur:  « ut  cognoscant  te  qui 


QU^ST.  lY.  ART.  I. 


385 


es  Deus  solus  verus.  » d)  Tandem,  si  quando  in  Scripturis 
dictio  exclusiva  subjectum  personale  afficiat  de  praedicato 
essentiali,  puta  in  illo  (Matth.  XI,  27):  Nemo  novit  Filium 
nisi  Pater^  pie  exponenda  est  ita  ut,  propter  essentiae  uni- 
tatem, non  alia  persona  divina,  sed  alia  natura  subsistens 
excludi  censeatur  (cf.  Auctorem,  a.  3-4). 

QUESTIO  QUAETA 

DE  DIVINARUM  PERSONARUM  COGNITIONE 

Si  quidem  in  reliquis  scientiis,  multo  magis  in  Theolo- 
gia, maxime  vero  in  tractatu  de  Trinitate  id  expedit  ut  vera 
objecti  cognoscibilitas  propriaque  sciendi  methodus  determi- 
netur ne  humana  mens,  suo  confisa  sensu,  nimiae  temeritati 
indulgeat.  — Igitur  quaestio  de  cognitione  divinarum  perso- 
narum dupliciter  agitari  poterit : ut  comperiatur  num 

notitia  ista  a ratione  vel  a fide  pendeat;  secundo^  quod  si 
fide  nobis  communicetur,  utrum  certis  notionibus  velut  di 
stinctivis  personarum  notis  insignita  sit.  En  materia  duorum 
seq.  articulorum. 


AETICULUS  I. 

Utrum  Trinitas  divinarum  personarum  possit  per  natu- 
ralem rationem  cognosci. 

V Usque  ab  ipso  tractationis  exordio  acceptum  est  mys- 
terium Trinitatis  non  solum  in  Novo,  sed  et  in  Veteri  Test. 
revelatione  innotuisse,  adeo  ut,  docente  S.  Thoma  fll-II*, 
Q.  II,  a.  8),  etiam  ante  Christum  explicite  a majoribus  po- 
puli crederetur,  licet  implicite  et  quasi  obumbrate  a mino- 
ribus. — Verum  quaestio  est  utrum  sine  revelatione  arca- 
num illud  dogma,  solo  rationis  naturalis  lumine,  inveniri 
ac  demonstrari  sive  quoad  naturam  sive  quoad  esse  potue- 
rit; vel  saltem  num,  post  factam  jam  revelationem^  necessa- 
riis rationibus  inculcari  valeat. 

2"*  Non  defuere  qui,  plus  aequo  rationis  humanae  vim  effe- 
rentes, contenderent  veritatem  illam  posse  philosophicis  ar- 
gumentis probari:  inter  quos  reponunt  Claud.  Mamertum 
(saec.  V),  Ahoelardum  (saec.  XII),  Raymundum  Lullum  (saec. 
XIV),  immo  probabiliter  RicJi.  a 8.  Victore  et  Henric.  Gan- 
dav.  — Neoterici  plures,  ut  GuntJier,  FroTischammer.^  docent, 
accepta  semel  revelatione,  mysteria  haud  secus  ac  vera  na- 
turalia demonstrabilia  fieri  ex  sola  humana  ratione  cujus 
profectus  in  dies  splendescunt.  — Rosminii  sententia  legitur 
(prop.  25):  « Ee velato  mysterio  SS“*  Trinitatis,  potest  ipsius 
existentia  demonstrari  argumentis  mere  speculativis,  nega- 

tivis  quidem  et  indirectis^  hujusmodi  tamen  ut  per  ipsa  veri- 
tas illa  ad  philosophicas  disciplinas  revocetur.  » 

S"*  Quid  non  possit  humana  ratio,  quid  autem,  legitimo 
usu,  possit  in  tanti  mysterii  negotio  perficere,  duabus  dis- 
tinctis conclusionibus  aperiemus. 

Conclusio  l"".  — E.ATIO  NATURALIS  NEQUIT  AD  COGNITIONEM 

SS.  Trinitatis  demonstrative  devenire,  neque  ante  neque 

POST  REVELATIONEM,  NEQUE  DIRECTE  NEQUE  INDIRECTE.  — HaSC 

omni  fide  constant  tum  ex  prop.  damnatis  Lulli  sub  Greg. 
XI  et  Rosminii  sub  Leone  XIII,  tum  ex  Pii  IX  litteris 
contra  Giinther  et  Prohschammer,  tum  maxime  ex  Cone. 
Vat.  (Const.  de  fide,  c.  IV). 

Proh.  — Et  1°  ex  Scripturoe  textibus,  qui  ostendunt  vera 
dari  mysteria  circa  Dei  naturam  creato  intellectui  naturali- 
ter imperviam  (cf.  Disp.  III,  Q.  II,  a.  4).  Omnium  enim 
m3^steriorum  summum  ac  veluti  apicem  esse  personarum 
divinarum  Trinitatem  quisnam  inficiabitur,  clamante  pro- 
pheta (Is.  LIII,  8);  Generationem  ejus  quis  enarrabit f 

2""  Ex  Patribus.  Hilarius,  tractaturus  de  Trinitate,  ait 
(1.  I,  n.  18)  credendum  Deo  ipsi;  « Idoneus  enim  sibi  testis 
est  qui  nisi  per  se  cognitus  non  est.  » Et  S.  Ambrosius  (1. 
I de  fide  ad  Grat.  c.  10);  « Impossibile  est  generationis 
(divingp)  scire  secretum.  Mens  deficit,  vox  silet,  non  mea 
tantum,  sed  et  Angelorum.  » Quibus  consentit  S.  Bernar- 
dus  (1.  V de  Consid.  c.  8);  « Sacramentum  hoc  magnum  est 
et  quidem  venerandum,  non  scrutandum;  quomodo  plurali- 
tas in  unitate,  et  hac  unitate,  aut  ipsa  in  pluralitate?  Scru- 
tari hoc  temeritas  est;  credere  pietas;  nosse  via  et  vita  ae- 
terna. » 

3^*  Ratione.  — Homo  ad  cognitionem  Dei  pervenire  non 
potest  nisi  ex  creaturis,  sicut  ex  effectibus  in  primam  cau- 
sam. Atqui  rationalis  processus  ex  effectu  ad  causam  non 
ducit  necessaria  consecutione  ad  cognoscendum  nisi  hujus 
existentiam  et  ea  quae  necesse  est  eidem  competere  ut  sit 
praenotorum  effectuum  causa  sufficiens  vel  efficienter  vel 
exemplariter  vel  finaliter.  Ergo  hoc  solum  naturali  ratione 
de  Deo  cognosci  potest  quod  Ipsi  convenire  necesse  est  ut 
omnium  entium  principio.  Atqui  virtus  et  actio  Dei  creativa 
communis  est  toti  Trinitati,  pertinens  ad  unitatem  essentiae, 
non  ad  distinctionem  personarum.  Ergo  impossibile  est  per 
naturalem  rationem  cognosci,  inveniendo  aut  demonstrando. 
Trinitatis  mysterium.  — - Argumentatio  haec  vim  suam  reti- 
net etiam  post  acceptam  revelationem:  siquidem  non  per  hanc 
tollitur  nativa  improportio  Deum  inter  et  rationem  creatam, 
neque  intelligentiae  lumen,  ex  quo  divina  veritas  secundum 
se  pateat,  fidei  dono  continetur.  — Addendum  quoque  est 
rationalem  Trinitatis  demonstrationem  nequaquam  fieri  posse 

argumentis  indirectis  seu  ducentibus  ad  impossibile;  nam- 
que haec  in  eodem  ordine  conveniunt  cum  argumentis  direc- 
tis, ista  praesupponunt  ac  evidentius  quiddam  ex  manifestis 
absurditatibus  adversae  positionis  inferunt. 

4*"  Conf.  ex  nonnullis  priscorum  philosophorum  sententiis 
ac  vanis  recentiorum  commentis,  breviter  expensis. 

a)  Recitatur  imprimis  sententia  illa,  qua  auctor  operis 
(de  Coelo  et  mundo),  probabiliter  Aristoteles,  commendat  (c. 
1)  numerum  ternarium  velut  ex  quo  praecipue  magnificetur 
Deus.  Verum  id  non  est  sic  intelligendum  quod  auctor  ille 
agnoverit  ternarium  numerum  intra  ipsum  Deum;  allude- 
bat enim  ad  praxim  antiquorum  utentium  illo  numero  in 
sacrificiis  et  orationibus  ob  quamdam  ejus  perfectionem  ac 
splendentiam  in  variis  mundi  partibus  et  combinationibus 
— Testatur  Augustinus  (Conf.  VII,  9)  ex  libris  Platonico- 
rum multis  suaderi  rationibus  quod  in  principio  erat  Ver- 
bum; non  quidem  secundum  quod  verbum  significat  perso- 
nam genitam  in  divinis,  sed  quatenus  intelligitur  ratio  idea- 
lis  per  quam  Deus  omnia  condidit,  quse  Filio  appropriatur. 
Caeterum  Platonici  posuerunt  quoque  sub  Deo  universorum 
patre,  substantiam  inferiorem  quam  vocabant  mentem,  ple- 
nam rationibus  exemplaribus,  sic  quodammodo  viam  Ario 
sternentes,  quin  vel  remote  quidpiam  de  Sj).  Sancto  protu- 
lerint. — Quod  vero  Trismegistus  quidam  dixisse  refertur: 
« Monas  genuit  monadem  et  in  se  suum  refiexit  ardorem,  » 
non  spectat  generationem  Filii  vel  processionem  Sp.  Sancti, 
sed  mundi  unius  productionem  ab  uno  Deo  ex  sui  amore. 

h)  Pantheistae  scholae  idealisticae,  duce  Heghel,  Deum 
cum  ente  universali  confundentes,  effutiunt  entis  evolutiones 
de  statu  subjectivo  Ideae  veluti  in  fieri  in  statum  objecti- 
vum  naturae  Ideam  actuantis  usque  ad  utriusque  synthesim 
per  quamdam  reditionem  Ideae  in  seipsam  et  in  sui  cum 
omnibus  identificationem  pro  divinarum  personarum  pro- 
cessionibus sumendas  esse:  quae  non  solum  philosophice  ab- 
surda, sed  et  theologice  falsa,  impia,  veraeque  Trinitatis  in 
unitate  essentiae  destructiva  diligenter  consideranti  pare- 
bunt. — Nec  aliud  sentiendum  est  de  Rationalistis  qui  tan- 
tum mysterium  per  Modalismum  quemdam  sive  absolutum 
sive  relativum  explicare  contendunt.  De  Rosminio  in  specie 
dicam,  theosophum  Roveretanum,  praesumendo  Trinitatis 
mysterium  proprii  ingenii  viribus  metiri,  cessisse  in  anti- 
quum Sabellianismum.  Quid  enim  ille?  tres  personas  divi- 
nas reducit  ad  tres  formas  realitatis^  idealitatis  ac  morali- 
tatis  in  esse  absoluto  positas.  Porro  inter  has  formas  forma- 


— Cf.  Monsabre,  Ile  Conf,,  2 p.  annot. 

liter  sumptas,  sicuti  inter  ens,  verum  et  bonum,  quibus  9e- 
quivalent,  sola  rationis  distinctio  admittitur 

Ex  dictis  colligimus  temeraria  illa  rationis  molimina 
dupliciter  fidei  derogare:  deprimendo  ejus  dignitatem  in 

eo  sitam  ut  habeatur  de  rebus  invisibilibus  humanum  inge- 
nium excedentibus,  juxta  verba  Ap.  (Heb.  XI,  1):  Est  autem 
fides....  argumentum  non  apparentium^  et  (1  Cor.  II,  7):  Lo- 
quimur Dei  sapientiam^  in  mysterio.,  quae  abscondita  est;  2° 
praecludendo  infidelibus  religionis  aditum,  cum  istos  pronum 
sit  ex  argumentis  infirmis  et  vacillantibus  non  ad  suasionem, 
sed  magis  ad  irrisionem  induci. 

Conclusio  2.^"  — Supposita  Trinitatis  revelatione,  po- 
test HUMANA  RATIO  MULTIPLICITER  IN  MYSTERIUM  ILLUD  VIRES 
CONFERRE. 

Et  sane  1°  Theologiae  rationalis  est  SS.  Trinitatem  de- 
fendere contra  adversarios,  sive  dogma  illud  auctoritatibus 
sacris  probando,  sive  objectionum  et  sophismatum  nebulas 
ventilando.  Nihil  quippe  tam  certae  veritati  opponi  potest 
quod  ratio,  sufficienter  instructa,  solvere  non  valeat. 

2^^  Aliud  rationale  munus,  est,  idem  dogma  congruentibus 
argumentis  illustrare  et  confirmare.  — Siquidem  argumenta 
seu  rationes  dupliciter  induci  possunt:  vel  ad  probandum 
aliquam  radicem,  i.  e.  propter  quid  res  sit  vera,  ut  fieri  solet 
in  humanis  scientiis;  vel  supposita  certa  rei  per  fidem  no- 
titia, ad  monstrandum  quod  radici,  quasi  principio  posito, 
conveniant  consequentes  effectus,  prout  etiam  fieri  videmus 
in  naturalibus  disciplinis,  cum,  prmjacta  aliqua  hypothesi, 
proceditur  ad  explicanda  particularia  phaenomena,  usquedum 
evidentia  facti  vel  rationis  in  adversum  non  prodeat.  Hoc 
secundo  modo  et  quasi  a posteriori  mysterium  Trinitatis 
congruis  argumentis  confirmari  potest. 

«J  Et  primo  ex  beatitudine:  quae  si  in  aliquo  perfecta 
sit,  non  eget  quidem  ad  jucunditatem  alterius  consortio, 
nihilominus  inter  personas  sibi  invicem  consociatas  optime 
regnat,  et  manifestius  apparet.  — Hanc  viam  praecipue  se- 
cutus est  mysticus  theologus  Richardus  a S.  Victore,  qui, 
ponens  in  Deo  nobilissimum  amicitiae  amorem,  omnis  zelo- 
typiae expertem,  ex  hoc  explicare  ratus  est  societatem  trium 
personarum  admittendo  cum  prima  secundam  infinite  dilec- 
tam et  tertiam  aeque  condilectam 

b)  Aliud  argumentum  sumitur  ex  infinitate  divinae  bo- 
nitatis: quae,  licet  per  mundi  creationem  ex  nihilo  ostenda- 
tur, tamen  maxime  fulget  per  interiorem  communicationem 
unius  ejusdemque  naturae  in  divinas  personas.  — Hanc  viam 

^ — Cf.  Z,’  Accad.  Bom.  di  S.  Tommasb  d’  Aquino,  Vol.  IV. 

2 — Cf.  de  Eegnon,  Etudes  sur  la  Sainte  Trinite,  Vol.  II,  Et.  X. 

praeferre  visi  sunt  Alex.  Halensis  et  S.  Bonaventura^  deri- 
vantes mysterium  divinarum  processionum  ex  vi  commu- 
nicativa summi  ac  infiniti  Boni  per  foecunditatem  naturae  et 
voluntatis  liberalitatem 

c)  Tertio  loco  suppetit  similitudo  processionum  verhi  et 
mnoris  in  mente:  quae,  quum  non  univoce  inveniantur  in 
Deo  et  in  nobis,  non  possunt  sufficienter  Trinitatem  pro- 
bare, at  vero  ex  analogia,  prout  supra  instituimus,  apprime 
congruunt  ad  illustrandum  illud  mysterium  2.  — Hanc  viam 
caeteris  quibusque  lucidiorem  atque  fundatiorem,  quam  re- 
liquae supponunt  vel  in  quam  resolvuntur,  amplexatus  est 
post  S.  Augustinum  Doctor  Angelicus,  eamque  abhinc  theo- 
logi, ad  aperiendum  divinae  vitae  secretum,  communissime 
sectantur. 

Soiv.  obj.  (cont.  conci.)  — Obj.  1.  — Philosophi  non 
devenerunt  in  Dei  cognitionem  nisi  per  rationem  naturalem. 
Atqui  inveniuntur  a philosophis  multa  dicta  de  Trinitate 
personarum.  Ergo. 

Resp.  D.  M:....  plerumque,  C;  quin  tamen  nonnullas  no- 
tiones ex  obscurata  primarum  revelationum  traditione  vel 
ex  aliquo  cum  Judasis  commercio  derivare  potuerint,  N.  — 
D.  m ......  i.  e.  quae  possunt  ad  Trinitatem  appropriatione  qua- 
dam reduci,  C;  quae  propriis  rationibus  eam  designant,  N. 
— Neg.  conseq. 

Obj.  2.  - Ad  ea  quae  non  possunt  demonstrative  cogno- 
sci frustra  rationes  inducuntur.  Atqui  plures  rationes  a Doc- 
toribus,  V.  g.  ab  Alex.  Halensi,  a S.  Bonav.  aliisque  inductae 
referuntur  in  probanda  Trinitate.  Ergo. 

Resp.  d.  M:....  frustra  inducuntur  tanquam  demonstra- 
tivae, C;  tanquam  confirmativae  eorum  quae  prius  fide  inno- 
tuerunt, N.  — C.  d.  m.  — Neg.  conseq. 

Obj.  3.  — Superfluum  videtur  homini  tradere  quod  humana 
ratione  cognosci  non  potest.  Atqui  dicendum  non  est  tra- 
ditionem divinam  de  cognitione  Trinitatis  esse  superfluam. 
Ergo. 

Resp.  D.  M . ....  quod  rationi  repugnat  aut  nullo  modo  ab 
ea  apprehendi  potest,  C ; quod,  licet  rationem  excedens,  tamen 
potest  ut  conforme  eidem  plurimaeque  utilitatis  ferax  ap- 
prehendi, N.  — D.  m:....  ideoque  cognitio  illa  comprehensioni 
aut  demonstrationi  rationis  nostrae  submissa  est,  N;  propo- 
sita est  et  apprehenditur  velut  conferens  tum  principalius 
ad  recte  sentiendum  de  salute  humani  generis  cui  Trinitas 
cooperatur,  tum  quoque  ad  perficiendas  cognitiones  nostras 
de  creatione  quam  propterea  clarius  intelligimus  effectum 
esse  sapientiae  Verbi  et  bonitatis  Amoris,  C.  — Neg.  conseq. 

1 — Cf.  id.  op.  cit.,  EU  Xl-XII. 

' — Cf.  Monsabre,  op.  cit. 

AETICULUS  II. 

Utrum  sint,  et  quidem  quinque,  notiones  ponendae 
in  divinis. 


(Q.  XXXII,  art.  2-4) 

Exordimur  a conceptu  notionis,  cujus  nomine  intelligi- 
mus  cum  D.  TLoma  rationem  propriam  cognoscendi  divinam 
personam;  ubi  plura  advertantur,  videl:  i*"  rationem  hic 
sumi  objective  pro  nota  quadam  seu  tessera,  abstracte  si- 
gnificata, distine tiva  unius  vel  duarum  personarum;  2®  hanc 
rationem  debere  esse  propriam,  quia  notio  exprimit  aliquid 
speciale  quo  res  notificetur;  S*"  rationem  seu  formalitatem 
illam  respicere  personam,  non  quidem  per  modum  relatio- 
nis referentis  ad  aliud,  nec  prsecise  per  modum  proprietatis, 
sed  per  modum  characteris  intellectui  manifestantis  personam 
jam  constitutam;  4°  tandem  per  notionem  designari  divinam 
personam,  unde  importare  debet  aliquid  pertinens  ad  origi- 
nem et  ad  dignitatem  personalem. 

Conclusio  l"".  — Ponenda  sunt  in  divinis  personalia  in  ab- 
stracto SIGNIFICATA  Qu^  DICUNTUR  NOTIONES.  — Ita  communUer  do- 
cent theologi  cum  D.  Thoma  post  Augustinum  qui  primus 
inter  Latinos  notiones  induxisse  videtur. 

Proh,  duplici  ratione. 

l""  Catholici  debent  habere  nomina  abstracta  quibus  utan- 
tur ut  respondeant  haereticis  inquirentibus  quonam  Pater, 
Filius  et  Sp.  Sanctus  sint  personae  ab  invicem  distinctae. 
Atqui  rationes  objecti  vae  correspondentes  his  nominibus  et 
ab  illis  significatae  sunt  notiones,  v.  g.  paternitas,  filiatio, 
veluti  abstractae  formae  quibus  personae  divinae  innotescunt. 
Ergo  notiones  in  divinis  admittendae  sunt;  ita  ut,  dum  es- 
sentia significatur  ut  quid,  persona  vero  ut  quis,  forma  no 
tionalis  significetur  ut  quo,  absque  divinae  simplicitatis  de- 
trimento. 

2®  Oportet  dari  nomina,  quantum  fieri  potest,  ad  expli- 
canda omnia  quae  sunt  in  divinis.  Atqui  in  una  persona 
Trinitatis,  v.  g.  in  Patre,  sunt  duae  relationes,  scii,  paterni- 
tas et  spiratio  activa.  Ergo  necesse  est  nomina  haberi,  quae 
non  solum  unitatem  personae,  sed  etiam  pluralitatem  rela- 
tionum explicent.  Eationes  autem  objecti  vae,  his  nominibus 
conclusae,  vere  sunt  notiones,  utpote  participantes  definitio- 
nem notionis.  Ergo.  Primam  min.  probat  D.  Thomas;  quia 
spirationi  activae  correspondet  pro  termino  relatio  spirati, 
et  paternitati  filiatio,  quae  diversae  relationes  sunt;  unica 
autem  relatio  ad  duos  terminos  non  potest  referri:  ergo 
non  correspondet  ipsis  in  Patre  unica,  sed  duplex  relatio. 

Conclusio  2^.  — Quinque  sunt  connumerandae  notiones:  in- 

NASCIBILITAS,  PATERNITAS,  FILIATIO,  COMMUNIS  SPIRATIO  ET  PROCESSIO  : 

de  quibus  tamen  licet,  citra  haereseos  notam,  aliter  opinari, 
dummodo  ex  tali  opinatione  nihil  fidei  contrarium  sequi 
conspiciatur. 

Proh,  conci,  ex  discursu  S.  Thomae.  — Notio  dicitur  id 
quod  est  propria  ratio  cognoscendi  divinam  personam.  At- 
qui divinis  personis  quinque  conveniunt  propriae  rationes, 
quibus  cognoscuntur  subsistere  et  distingui.  Ergo.  Min.  decl. 
Divinae  personae  multiplicantur  secundum  originem.  Ad  ori- 
ginem autem  pertinet,  praeter  ordinem  negativum  ejus  qui 
a nullo  est,  duplex  ordo  positivus,  scii,  ejus  a quo  alius  et 
ejus  qui  ah  alio.  Igitur  secundum  hos  modos  potest  innote- 
scere persona.  — a)  Jam  vero  persona  Patris  nequit  innote- 
scere per  hoc  quod  sit  ab  alio,  sed  per  hoc  quod  a nullo 
est;  unde  ex  hac  parte  ponitur  innascihilitas.  Qiiatenus  vero 
aliquis  procedit  ab  eo,  manifestatur  duplici  notione,  scii. 
paternitatis  in  ordine  ad  Filium  et  communis  spirationis  in 
ordine  ad  Sp.  Sanctum.  — h)  Filius  autem  notificatur,  vel 
ut  a Patre  nascens  per  filiationem,  vel  ut  principium  Sp. 
Sancti  per  spirationem  communem  Patri  et  Filio.  — c)  De- 
mum Sp.  Sanctus  potest  innotescere  per  hoc  quod  est  ab 
alio  vel  ab  aliis,  unde  ponitur  processio;  non  autem  per  hoc 
quod  alius  sit  ab  eo,  quia  nulla  divina  persona  ab  eo  pro- 
cedit. Ergo  quinque  praenumeratse  notiones  conflantur. 

Notandum  est:  1®  ex  his  notionibus  quatuor  tantum  esse 
relationes,  cum  innascihilitas  nonnisi  reductive,  eo  modo  quo 
negatio  ad  oppositae  affirmationis  genus,  ad  relationem  re- 
feratur; 2°  quatuor  tantum  esse  proprietates,  eo  quod  com- 
munis spiratio  duabus  personis  convenit;  3°  tres  esse  notiones 
personales  seu  personarum  constitutivas,  ita  ut  innascibilitas 
et  communis  spiratio  notiones  quidem  personarum,  non  vero 
personales  dicantur. 


\ 


DISPUTATIO  NONA 


DE  PERSONIS  IN  SPECIALI 


Syntheticus  procedendi  modus  suadet  ut,  determinatis  iis 
quae  ad  personas  in  communi  pertinent,  disputandum  aggre- 
diamur de  singulis  personis.  Tres  pro  illa  personarum  Tria- 
de quaestiones  instituemus. 

QUESTIO  PEIMA 

DE  PERSONA  PATRIS 

Tota  de  personis  divinis  in  speciali  disputatio  respicit 
varia  nomina  quibus  unaequaeque  cum  suis  proprietatibus 
designatur.  — Porro,  praeter  nomina  primae  personae  propria 
moxque  investiganda,  praecipuo  quodam  jure  ei  competit 
nomen  principii  : de  quo  pauca  praemittenda  censemus,  omis- 
sis appellationibus  Creatoris^  Omnipotentis^  imo  et  Dei  ^ 
quae  per  appropriationem  ad  personam  Patris  significandam 
aeque  usuvenerunt. 

l*"  Principium  dicitur  in  divinis  tum  essentialiter  tum 
notionaliter : essentialiter  quidem  respectu  creaturarum,  et 
sic  commune  est  tribus  personis  ; notionaliter  vero,  prout 
uni  personae  prae  aliis  tribuitur,  et  sic  specialiter  convenit 
Patri.  Nam  principii  nomen  nih.il  aliud  significat  quam  id 
a quo  aliquid  procedit,  quocumque  modo  processio  fiat.  At- 
qui Pater  est  id  a quo  procedunt  Filius  et  Sp.  Sanctus,  quin 
ipse  ab  alio  sit.  Ergo.  — Hinc  ad  exprimendam  illam  digni- 
tatem qua  una  persona  fontale  est  ac  inexhaustum  Deitatis 
in  aliis  principium,  dictus  est  quandoque  Pater  auctor  Filii, 
vel  per  metaphoram  radix^  fons  et  caput  aliarum  perso- 
narum. 

Licet  GrsBci  indifferenter  utantur  nomine  causae  vel 
principii,  Latini  tamen  doctores  a primo  generatim  absti- 
nent, quippe  quod  importare  videtur  diversitatem  substan- 
tiae et  dependentiam  unius  ab  altero,  dum  principii  nomen, 
significatu  suo  communius  minusque  descendens  ad  modum 

— Cf.  de  E.egnon,  op.  ciL,  Vol.  I,  Et.  VIL 

proprium  creaturae,  convenientius  in  divinis  assumitur.  — 
Eadem  de  causa  et  ne  errandi  occasio  detur,  non  habet  La- 
tinorum usus  ut  ad  designandum  Filium  vel  Sp.  Sanctum 
adhibeantur  voces  effectus,  causati  vel  quoque  principiati, 
quibus  nonnihil  subjectionis,  minorationis  aut  posterioritatis 
contineri  videtur.  Unde  taliter  auctoritas  Patris  ratione  prin- 
cipii commendatur  ut  nullatenus  caeteras  personae  inde  mi- 
nuentur, juxta  illud  Hilarii  (9  de  Trin.):  « Donantis  aucto- 
ritate Pater  major  est ; sed  minor  non  est  Filius,  cui  unum 
esse  donatur  ». 

3°  Quia  ipse  Filius  principium  est  Sp.  Sancti,  simpliciter 
loquendo,  nomen  principii  proprium  Patris  esse  non  potest 
nisi  addita  negatione  non  de  principio  quae  in  attributo 
ingeniti  importatur : Mcirco  duo  remanent  nomina  propria 
primae  personae.  Pater  et  Ingenitus,  de  quibus  distincte  agen- 
dum est. 


ARTICULUS  I. 

Utrum  hoc  nomen  « Pater  » sit  nomen  proprium  divinae 

personae. 

In  titulo  vox  proprium  accipienda  est  quatenus  opponitur 
non  solum  nomini  metaphorico,  vel  communi  tribus  personis, 
sed  etiam  nomini  extraneo  seu  adjacenti  quo  persona  acci- 
dentaliter  afficitur,  non  vero  substantialiter  constituta  signi- 
ficatur : haec  quippe  praecipua  intentio  est,  ostendere  quod 
patris  nomen  designat  ipsam  primae  personae  substantiam, 
secundum  quod  distinctim  ab  aliis  subsistit.  - Quia  vero 
praefatum  nomen  dupliciter  sumitur,  personaliter  et  essen- 
tialiter, juxta  Christi  verba : Ascendo  ad  Patrem  meum  et 
Patrem  vestrum  XX,  17),  ad  majorem  doctrinae  evolu- 

tionem sub  eodem  articulo  quaestio  fiet  de  utriusque  deno- 
minationis habitudine  seu  relativa  prioritate. 

l'ouciti$$io  1^.  — Pater  est  nomex  proprium  prim^  perso- 
na, IMO  PROPRIISSIMUM  PR^  QUOLIBET  PATERNITATIS  CREATA 
NOMIXE. 

Pars:  — 1"  evincitur  ex  Scripturis;  ubi  nomen  illud, 
primum  proheticis  sermonibus  indicatum,  puta  in  (Ps. 
LXXXVIII,  26) : Ipse  invocabit  me : Pater  meus  es  tu, 
frequentius  et  solemnius  in  Novo  Test.,  praesertim  in  ore 
Christi,  commendatur.  — 2*^  Ratione  facillime  prob.  Nomen 
proprium  cujuslibet  personae  significat  id  per  quod  persona 
illa  in  se  complete  constituitur  et  ab  omnibus  aliis  distingui- 
tur. Atqui  id  per  quod  prima  persona  in  se  subsistens  com- 
plete constituitur  et  abaliis  personis  divinis  distinguitur  est 
paternitas.  Ergo.  Aptius  autem  usurpatur  nomen  pater  quam 


394 


DISPUTATIO  IX. 


aliud  genitor  vel  generans : quia  denominatio  rei  maxime 
debet  fieri  a perfectione  et  fine.  Generatio  autem  significat 
personam  ut  in  fieri  et  in  via  ad  habendum  filium  ; pater- 
nitas vero  eam  denominat  secundum  generationis  comple- 
mentum (art.  2,  resp.  ad  2J.  Igitur  etc. 

2^  Pars  addit  nomen  pater  propriissimum  esse  prae  quo- 
libet generis  hujus  creato  nomine  (ibid.  resp.  ad  4). 

1°  Id  suadent  Ap.  verba  fEph.  III,  14-15) ; Flecto  genua 
mea  ad  Patrem  Domini  mei  Jesu  Christi^  ex  quo  omnis  pa- 
ternitas in  coelis  et  in  terra  nominatur ; scii,  nomen  ge- 
nerationis et  paternitatis,  sicut  et  alia  nomina  quae  proprie 
in  divinis  praedicantur,  per  prius  de  Deo  dicitur  quam  de 
creaturis  quantum  ad  rem  significatam,  licet  non  quantum 
ad  modum  significandi  nominisque  originem.  — Et  sane  2*^ 
cum  generatio  speciem  accipiat  a termino  qui  est  forma 
generati,  quanto  hic  fuerit  propinquior  formae  generantis, 
tanto  verior  et  perfectior  erit  generatio  ideoque  paternitas : 
siquidem  de  ratione  generantis  est  gignere  sibi  simile  se- 
cundum formam.  Atqui  maxima,  non  solum  similitudo,  sed 
conformitas  et  identitas  est  divinae  naturae  inter  generan- 
tem et  genitum,  cum  sola  distinctione  secundum  relatio- 
nem; contra  ac  in  creatis  evenit.  Ergo  Dei  Patris  pater- 
nitas quamcumque  paternitatem  creatam  ineffabiliter  tran- 
scendit. 

Conclusio  2*".  — Pater  per  prius  dicitur  in  divinis  perso- 
naliter QUAM  essentialiter:  — cujus  conclusionis  sensus  non 
est,  patrem  prius  esse  personaliter  quam  essentialiter ; si- 
quidem esse  importat  aliquid  absolutum,  communia  autem 
absolute  dicta,  saltem  in  mente  nostra,  propria  antecedunt 
et,  ut  ait  S.  Thomas,  « includuntur  in  intellectu  proprio- 
rum, sed  non  e converso  » (art,  3.  resp.  ad  1).  Verum  sen- 
sus est  patrem  prius  dici  secundum  personalem  respectum 
quam  secundum  respectum  idealem,  correspendentem  reali- 
bus  respectibus  quibus  creaturae  ad  auctorem  Deum  refe- 
runtur. 

Proh,  conci:  — 1°  ex  signo.  Sternum  prius  est  tempo- 
rali. Atqui  ab  aeterno  Deus  est  Pater  Filii,  ex  tempore  au- 
tem Pater  creaturae.  Ergo.  — 2*"  Demonstrativo  processu.  Per 
prius  dicitur  nomen  de  illo  in  quo  perfecte  salvatur  tota 
ratio  nominis  quam  de  illo  in  quo  eadem  continetur  im- 
perfecte et  secundum  assimilationem  ad  primum ; v.  g.  leo 
per  prius  dicitur  de  animali  quam  de  homine  forti  vel  au- 
daci. Atqui  ratio  paternitatis  et  filiationis  perfecte  reperi- 
tur  in  Deo  Patre  et  Deo  Filio,  quorum  est  una  natura  et 
gloria;  imperfecte  autem  respectu  creaturarum,  et  secundum 
aliqualem  similitudinem,  quae  quanto  perfectior  fuerit,  tanto 
propinquius  ad  veram  filiationis  rationem  acceditur.  Ergo. 

Min.  expl.  Dicitur  enim  Deus  pater  alicujus  creaturae  qua- 
drupliciter ; nempe,  a)  ob  similitudinem  vestigii  tantum,  crea 
turae  irrationalis  juxta  illud  (Job.  XXXVIII,  28) : Quis  est 
pluviae  pater  ? aut  quis  genuit  stillas  roris  f h)  Praeterea,  crea- 
turae rationalis  secundum  similitudinem  imaginis^  prout  le- 
gimus (Deut.  XXXII,  6):  Numquid  non  ipse  est  pater  tuus^ 
qui  possedit  te,  et  fecit  et  creavit  te  % c)  Iterum,  secundum 
altiorem  similitudinem  gratiae,  justorum  qui  dicuntur  filii 
Dei  adoptivi,  ad  coelestem  haereditatem  ordinati,  juxta  verba 
(Eom.  VIII,  16-17):  Ipse  ejiim  Spiritus  testimonium,  reddit 
spiritui  nostro,  quod  sumus  filii  Dei.  Si  autem  filii,  et  hae- 
redes. d)  Tandem  beatorum,  secundum  similitudinem  gloriae, 
jutxa  illud  (Eom.  V,  2) : Gloriamur  in  spe  gloriae  filiorum 
Dei.  Jam  vero  nulla  ex  his  communicationibus  essentialis 
paternitatis  Dei  attingit  ad  communitatem  naturae  Crea- 
torem inter  et  creaturam : stat  igitur  proposita  veritas  ac- 
demonstratio. 


AETICULUS  II. 

Utrum  esse  « ingenitum  » sit  Patri  proprium. 

In  antecessum  observabimus  ingenitum  tripliciter  accipi 
posse : a)  vel  ad  removendam  ab  eo  quod  est  factionem  ex 
quolibet  causae  genere,  et  sic  idem  significat  ac  increatuniy 
praedicabile  de  ipsa  substantia  divina  singulisque  divinis  per- 
sonis ; h)  vel  ad  negandum  processionis  modum  per  genera- 
tionem, et  ita  convenit  prae  Filio  Spiritui  Sancto  qui,  licet 
procedens,  non  tamen  nascitur;  c)  vel  tandem  ad  excluden- 
dum quemcumque  procedendi  modum  ab  alio,  quo  sensu  nuno 
sumitur  ingeniti  nomen  tanquam  Patri  proprium. 

Duo  in  controversiam  vocari  possunt,  primum  de  ipso 
nomine  ingeniti  seu  innascibilis,  aliud  de  propria  nominis 
acceptione. 

Conclusio.  — Nomen  ingeniti  proprie  Patri  convenit,  sub 

NEGATIONIS  CONCEPTU. 

1^  Pars  communiter  conceditur. 

V Eevera  frequens  est  ecclesiasticorum  documentorum 
usus  quo  Pater  dicitur  ingenitus.  Filius  unigenitus,  Sp.  San- 
ctus vero  non  genitus.  — Hinc  S.  Hilarius  (4  de  Trin.  n.  33) : 
« Est,  inquit,  unus  ab  uno  (nempe  ab  ingenito  genitus),, 
proprietate  videlicet  in  unoquoque  et  innascibilitatis  et  ori- 
ginis ». 

2°  Quemadmodum  in  rebus  creatis  experimur  esse  prin- 
cipium primum  et  secundum  juxta  aliquam  naturam,  ita 
in  divinis,  ubi  non  est  prius  et  posterius,  reperitur  tamen 
principium  non  de  principio  quod  est  Pater,  et  principium 

de  principio  quod  est  Filius.  Atqui  principium  primum  in 
natura  creata  dupliciter  innotescit,  tum  secundum  relatio- 
nem ad  ea  quas  ab  ipso  sunt,  tum  quatenus  ipsum  non  est 
ab  alio.  Sic  igitur  et  Pater  in  divinis  notificatur  paterni- 
tate quidem  et  communi  spiratione  per  respectum  ad  per- 
sonas procedentes,  in  quantum  vero  non  ab  alio  existit 
proprietate  innascibilitatis  quam  ingeniti  nomen  exprimit. 

2^  Fars  respicit  proprium  nominis  significatum,  de  quo 
controvertitur  inter  theologos,  num  scii,  ingenitum  in  ratione 
notionis  constituatur  per  aliquid  positivum  vel  negativum. 
S.  Thomae  mens  est  (ut  perspicue  constat  ex  resp.  ad  1 
et  3)  nomen  illud  praecise  et  formaliter  importare  negatio- 
nem quae  reducitur  ad  genus  relationis  negatae,  quaeque 
idcirco  propria  ratione  a paternitate  distinguitur,  ex  parte 
subjecti  tantum  secum  involvens  positivam  dignitatem  seu 
fontalem  auctoritatis  plenitudinem  primae  personae  respectu 
aliarum.  — Nec  mirum  videatur  proprietatem  ex  negatione 
constitui,  nam  « prima  et  simplicia,  ait  S.  Doctor,  per  nega- 
tiones notificantur,  sicut  dicimus  punctum  esse  cujus  pars 
non  est 

Sequitur  ex  dictis  non  posse  poni  in  divinis,  sensu  hac- 
tenus recepto,  duos  ingenitos  vel  innascibiles,  scii,  a nullo 
procedentes,  quin  simul  admittatur  duos  esse  deos  duasque 
naturas  divinas:  quod  jam  Hilarius  acute  perspexerat  (1. 
de  Syn.  adv.  Arianos). 

QU.ESTIO  SECUNDA 

DE  PERSONA  FILII 

Tria  sunt  praecipua  nomina  quibus  secunda  Trinitatis 
persona  insignitur : Filius^  Verhuni  et  Imago  ; quae,  unum 
et  idem  significantia,  penes  significandi  modum  dumtaxat 
distinguuntur.  — At  vero  ratio  Filii  ex  ratione  Patris  su- 
perius determinata  satis  innotuit.  Unde  restat  consideran- 
dum in  duobus  secuturis  ai^ticulis  de  Verbo  et  Imagine. 

ARTICULUS  I. 

Utrum  Verbum  in  divinis  sit  nomen  personale 
propriumque  Filii. 


(Q.  XXXIV,  aa.  1-3) 

Sub  hoc  quaestionis  capite,  unum  explicite  titulo  ipso 
discutiendum  profertur;  aliud  vero,  implicite  contentum,  a 
theologis  inquiritur,  scii,  quarumnam  rerum  intellectione 
Verbum  seu  Filius  in  divinis  procedat : utrumque,  contsricto 
tamen  stylo,  tractabimus. 

2""  Circa  primum^  memorandus  occurrit  Arianorum  error 
ponentium  d^ilium  alium  esse  a Patre  diversitate  substan- 
tiae; unde  adstruere  conati  sunt  Verbum  non  proprie  dici 
de  Filio,  ne  sub  ratione  Verbi  intrinsecus  procedentis  fa- 
teri cogerentur  Filii  consubstantialitatem.  Huc  spectat  im 
probanda  Durandi  sententia,  quod  esse  Verbum  Filio  con- 
veniat, non  proprie  et  intrinseca  ratione  originis,  at  per  si 
militudinem,  velut  extraneum  attributum.  — Circa  alterum 
variae  citantur  theologorum  opiniones,  inter  quas  genuinam 
D.  Thomae  doctrinam  discernere  studebimus. 

3*^  Reliquum  est  ut,  post  perspicaciores  commentatores, 
advertamus  S.  Doctorem  in  hac  re,  labentibus  annis,  intel- 
lectu profecisse  ; nam  cum  (1  Sent.  D.  27,  Q.  II)  aestima- 
verat nomen  Verbi  quandoque  essentiale,  quandoque  per- 
sonale dici  posse,  dein  vero  (de  Ver.  Q.  IV,  a.  2)  in  hanc 
ultimam  partem,  non  tamen  absque  alterius  formidine,  decli- 
naret, tandem  in  Summa  theologica^  maturior  effectus,  rem 
extra  omne  dubium  posuit. 

Coucliisio  1^.  — Nomen  Verbi  in  divinis,  si  proprie  suma- 
tur, PERSONALE  EST  TANTUM,  PROPRIUMQUE  FlLlII  — qUOd  Cer- 
tum,  imo  fidei  proximum^  asserendum  videtur. 

Nam  1®  ubicumque  in  Scripturis  de  Verbo  interiore  Dei 
sermo  est,  semper  personali  sensu  sumitur ; quin  etiam 
nomen  illud  Christo  regnanti  formaliter  tribuitur  (Apoc. 
XIX,  13) : Et  vocatur  nomen  ejus  Verbum  Dei.  — Assentit 
Augustinus  qui  (VI  de  Trin.  2)  ait:  « Verbum  quidem  solus 
Filius  accipitur,  » et  lib.  VII  non  minus  diserte  effatur. 

Prob.  2*"  ratione  per  partes. 

l'"  Pars.  — Verbum,  secundum  quod  proprie  dicitur  in 
divinis,  significat  aliquid  ab  alio  intranee  procedens.  Atqui 
id  pertinet  ad  rationem  nominum  personalium  : siquidem 
personae  divinae  origine  distinguuntur.  Ergo.  Maj.  decl.  Et 
1'"  verbum  sumi  potest  tum  proprie,  tum  improprie  seu  figu- 
; proprie  autem,  tripliciter:  scii,  primo  et  principa- 
liter pro  interiore  mentis  conceptu,  secundario  pro  voce 
conceptus  illius  significativa,  tertio  pro  ipsa  imaginatione 
vocis.  Figurative  autem  verbum  dicitur  res  vel  factum  quod 
verbo  efficitur  vel  demonstratur.  Porro  2^  proprie  in  divinis 
Verbum  accipitur  primo  sensu  tantum,  scii,  secundum  quod 
significat  conceptum  intellectus.  Atqui  ipse  conceptus  cor- 
dis de  ratione  sua  habet  ut  ab  alio  procedat,  nempe  a notitia 
concipientis  (cf.  Disp.  VII,  Q.  I,  a.  1).  Ergo  stat  major 
totiusque  argumenti  illatio,  scii,  quod  nomen  Verbi,  prout 
in  divinis  proprie  accipitur,  non  essentialiter,  sed  persona- 
liter tantum  sumitur. 

Dixi : prout  proprie  accipitur.  — Nam  figurative,  seu 
quatenus  res  significata  vel  effectus  verbi  verbum  nuncu- 

patur,  V.  g.  (Ps.  CXLVIII,  8)  ignis^  grando^  nix^  glacies^  spi- 
ritus procellarum,  quae  faciunt  verbum  ejus,  verbum  pertinet 
ad  essentiam  tribus  personis  communem,  quae  est  princi- 
pium externarum  revelationum  ac  operationum  Dei. 

Notanda.  — l*’  Nihil  eorum  quae  ad  intellectum  pertinent 
personaliter  dicitur  in  divinis  nisi  verbum,  quo  solo  signifi- 
catur quiddam  ab  alio  emanans.  Quocirca  notitia,  cogitatio, 
intuitus  aliaque  id  genus,  absolute  dicta,  essentialiter  sumun- 
tur, nec  personaliter  supponere  possunt  nisi  cum  addito 
sensum  determinante,  v.  g.  Verbum  est  sapientia  vel  notitia 
genita  (a.  1 resp.  ad  2).  — 2*^  Sicut,  proprie  loquendo.  Ver- 
bum sumitur  personaliter  et  non  essentialiter,  ita  et  dicere 
quo  Verbum  profertur:  quippe  differt  dicere  ab  intelligere, 
quatenus  intelligere  importat  solam  habitudinem  intelligen- 
tis  ad  rem  intellectam  absque  ulla  originis  ratione,  dicere 
autem  principaliter  involvit  habitudinem  ad  verbum  conce- 
ptum ac,  mediaute  verbo,  ad  rem  in  eo  expressam.  Unde 
solus  Pater  in  divinis  est  dicens,  cum  tamen  unaquaeque 
persona  sit  intelligens,  et  intellecta,  et  per  consequens 
verbo  dicta  (resp.  ad  3). 

2^  Pars.  — Affirmamus  nomen  Verbi,  quod  personale  est, 
proprie  Filio  competere  : id  vero  ex  dictis  ultro  consequitur. 
Siquidem  nomen  illud  eatenus  personaliter  accipitur,  quate 
nus  significat  emanationem  quamdam  intelligibileni.  Atqui 
persona  in  divinis  intelligibiliter  procedens  vocatur  Filius. 
Ergo.  — Advertendum  ducimus  (art.  2 resp.  ad  3)  in  nomine 
Verbi  eamdem  importari  proprietatem  quae  in  nomine  Filii, 
juxta  illud  Aug.  (VII  de  Trin.  2):  « Eo  Verbum  quo  Filius  » ; 
verum  diversa  adhiberi  nomina  ut  diversimode  eadem  divinae 
personae  perfectio  exprimatur.  Nam,  ut  ostendatur  connatu- 
ralis  Patri,  dicitur  Filius;  ut  Filius  pareat  immaterialiter 
genitus,  dicitur  Verbum',  ut  Verbum  exhibeatur  omnino 
simile,  vocatur  Imago',  ut  Imago  illa  coaeterna  judicetur, 
nuncupatur  quoque  appropriative  splendor. 

1'onciiiNio  2^.  — Verbum  in  divinis  formaliter  seu  vi 

GENERATIONIS  PROCEDIT  INTELLECTIONE  NON  MODO  ESSENTIAE 
SED  PERSONARUM  QUOQUE  DIVINARUM  ET  RERUM  POSSIBILIUM, 
CONCOMITANTE  RESPECTU  AD  RES  EXISTENTES. 

Convenit  inter  omnes  intellectionem  Patris,  qua  Verbum 
procedit,  ipsam  illam  esse  scientiam  divinam  quae,  una 
consistens,  cuncta  cum  realia  tum  possibilia  comprehendit ; 
verum  dissensio  est  in  assignando  modo  quo  personae  et 
creaturae  a Verbo  exprimuntur,  an  formaliter  vel  solum 
concomitanter  aut  consequenter.  — Docuit  enim  Scotus  Ver- 
bum formaliter  ex  sola  cognitione  essentiae  et  perfectionum 
absolutarum  oriri;  Puteanus,  quoque  ex  cognitione  Patris; 
Vasquez,  etiam  ex  Filii  notitia,  excipiens  Sp.  Sanctum. 

Communior  tamen  opinio  est  quae  tenet  processionem  Yerbi 
ex  cognitione  essentiae,  relationum  et  possibilium  formaliter 
pendere. 

V Pars  et  principalior : — V adstruitur  ex  Augustino  et 
S.  Thoma.  Ille  enim  (XV  de  Trin.  14)  ait:  « Novit  itaque 
omnia  Deus  Pater  in  seipso,  novit  in  Filio  ; sed  in  seipso 
tanquam  seipsum,  in  Filio  tanquam  Verbum  suum,  quod 
est  de  his  omnibus  quce  sunt  in  seipso.  S.  Thomas  vero  (Q. 
XXXIV,  a.  1 ad  3)  haec  docet  .*  « Pater  intelligendo  et  Filium 
et  Sp.  Sanctum,  et  omnia  alia  quae  in  ejus  scientia  continen- 
tur, concipit  Verbum,  ut  sic  tota  Trinitas  Verbo  dicatur  et 
etiam  omnis  creatura.  » Quae  quidem  utriusque  Doctoris 
verba  formaliter  intelligenda  sunt. 

2^  Rationem  ex  eodem  Angelico  (ibid.  a.  3)  sic  confici- 
mus. — Quia  Verbum  in  divinis  per  modum  adaequatae 
expressionis  rerum  intellectarum  gignitur,  necesse  est  ut 
procedat  formaliter  a cognitione  omnium  eorum  quae  Deus 
necessario  et  independenter  a libero  voluntatis  consilio 
contemplatur  ac  voce  mentis  exprimit.  Atqui  Deus  unico 
aeternali  actu  se  et  omnia  per  eamdem  suam  essentiam 
intelligit,  se  quidem  primario.,  secundario  autem,  at  neces- 
sario, quaecumque  possibilia  sint  secundum  varios  divinae 
imitabilitatis  modos.  Ergo. 

2""  Pars  habet,  non  formaliter,  sed  concomitanter  in  pro- 
cessione Verbi  importari  respectum,  utique  rationis,  ad  crea- 
turas faciendas.  Non  formaliter:  quia  constitutio  Verbi  repeti 
nequit  ab  eo  quod  contingens  et  liberum  est,  uti  cognitio 
rerum  creatarum  sub  conditione  realis  existentiae;  concomi- 
tanter tamen,  quoniam  Deus  uno  actu  ad  Verbum  terminato 
intelligit  tum  possibilia  tum  futura.  Hinc  Verbum  Dei,  ejus 
quod  in  Patre  est,  est  expressivum  tantum;  creaturarum  vero 
existentium  est  expressivum  et  operativum  juxta  illud  (Ps. 
XXXII,  9) : Ipse  dixit  et  facta  sunt 

ARTICULUS  II. 

Utrum  imago  in  divinis  dicatur  personaliter  ac  proprie 

de  Filio. 

Nomen  alterum  Filii  proprium  est  imago  vel  figura  vel 
species^  quod  breviter  declarandum  suscipimus.  — Et  prin- 
cipio titulus  praesentis  articuli,  haud  secus  ac  praecedens, 
duo  discutienda  praebet:  unum  de  charactere  personali  imagi- 
nis; aliud  de  persona  divina  cui  proprie  ac  determinate 
nomen  illud  conveniat. 

a)  Primum  definire  expediet  contra  haereticos  qui,  ad 

‘ — Vid.  plura  ap.  Gronet  aliosque.  Cf.  quoque  Dt  Ver.  Q.  IV. 

impugnandam  catholicam  doctrinam  de  Verbi  consubstantia- 
litate in  identitate  naturae,  posuerunt  imaginem  Verbo  com- 
petere essentialiter^  proindeque  secundum  realem  naturae 
distinctionem,  cum  de  ratione  imaginis  sint  duo  realiter 
distincta.  — h)  Secundum^  di  spari  sententiarum  probabili- 
tate, inter  catholicos  ipsos  controvertitur. 

Couelusio  — Imago  in  divinis  dicitur  personaliter  ac 

PERFECTISSIME. 

Proh:  — V eiL  praeszippositis.  Sola  personarum  in  divinis 
realis  est  distinctio.  Atqui  ratio  imaginis  duo  realiter  dis- 
creta importat,  secundum  illud  Aug.  (VII  de  Trin.  c.  1,  n.  2) : 
« Quid  est  absurdius  quam  imaginem  ad  se  dici  ? » Ergo.  — 
Revera  SS.  Patres  non  raro  imaginem  sumpserunt  vel  lato 
vel  stricto  sensu  (cf.  conci,  seq.)  tanquam  demonstratio- 
nis medium  sive  contra  Sahellianos,  ut  statuerent  realem 
distinctionem  personarum  procedentium  a suo  principio, 
sive  contra  Arianos^  ut  inculcarent  consubstantialitatem 
Filii  Patri  persimilis. 

2°  Ex  ratione  difjinitiva  imaginis.  — Imago,  in  sua  defini- 
tione, dicit  originem  seu  derivationem  ab  archetypo.  Atqui 
quae  originem  vel  processionem  in  divinis  important  perso- 
nalia sunt.  Ergo.  Maj.  decl.  Etenim  imago  describi  potest: 
similitudo  in  specie  vel  in  signo  speciei  ah  exemplari  expressa. 
Ubi  tres  ponuntur  conditiones;  1*"  est  similitudo;  quae  qui- 
dem, ut  mox  dicemus,  includit  realem  respectum  producti 
ad  producentem,  at  ipsa  est  formaliter  relatio  fundata  in 
quadam  unitate  formae,  ita  ut  vel  realis  vel  rationis  sit, 
prout  vel  in  creatis  ac  distinctis  vel  in  una  Dei  natura 
reperiatur.  2®  quoque  conditio  requiritur,  nempe  ut  simili- 
tudo illa  sit  vel  in  specie  vel  saltem  in  aliquo  praeclariore 
speciei  signo.  Signum  autem  speciei  in  rebus  corporeis 
maxime  videtur  esse  figura,  quae  pro  diversis  specie  animali- 
bus mirifice  variatur.  3®  ac  potissima  connumeratur  conditio, 
origo  per  se  imaginis  ab  eo  cujus  est  imago ; non  enim 
ununa  ovum  dicitur  imago  alterius,  etiam  simillimi,  quia 
non  est  de  illo  expressum:  quae  conditio  intelligenda  est 
formaliter,  ita  ut  origo  terminetur  ad  imaginem  quatenus 
similitudo  est.  — Patet  ex  his  character  personalis  divinae 
imaginis. 

Addidi  in  aoiacX.  perfectissime.  — Multiplex  enim  distin- 
guitur imago : una  artificialis  per  similitudinem  in  signo 
speciei  tantum,  ut  statua,  et  haec  est  imperfecta altera 
intentionalis^  ut  similitudo  speciei  expressae  quidditativa, 
non  tamen  secundum  naturalem  essendi  modum,  et  haec 
perfectior  est;  tertia  naturalis^  qualis  est  filii  creati  respectu 
patris,  et  haec  est  perfecta.  Atqui  personae  divinae  conve- 
niunt non  solum  in  specie  ac  naturali  essendi  modo,  sed  et 

in  eadem  numero  natura.  Ergo  perfectissime  imago  in  di- 
vinis agnoscenda  est. 

C'ou(‘]iis^io  2'".  — Imago  in  divinis  censeri  debet  nomen 
Filii  proprium. 

V Equidem  non  pauci  doctores  Graeci,  ims^ginem  conside- 
rantes lato  sensu,  i.  e.  sub  eo  respectu  quo  similitudo  est 
vel  processio  qualiscumque  ab  alio,  docuerunt  Sp.  Sanctum 
imaginem  esse  Patris  et  Filii,  quatenus  ab  utroque  proce- 
dit. Latini  tamen,  strictiori  et  exactiori  sermone  loquentes, 
multo  verius  soli  Filio  praefatum  nomen  tribuunt,  juxta 
illud  Aug.  de  Trin.  c.  2):  « Filius  solus  imago  Patris, 
quemadmodum  et  Filius.  » 

2"^  Sane  nomen  Imaginis  non  invenitur  in  Scriptura  di- 
ctum nisi  de  Filio.  Sic  (Coloss.  I,  15) : Qui  est  imago  Dei 
invisibilis,  primogenitus  omnis  creaturae  ; et  (Heb.  I,  3) : Qui 
cum  sit  splendor  gloriae  et  figura  substantiae  ejus. 

3®  Ratio  huius  veritatis  multiplex  assignatur:  hanc  vero 
D.  Thomas,  repudiatis  aliis,  ut  solidiorem  proponit.  — Nomen 
imaginis  illi  tantum  personae  divinae  convenit,  de  cujus  pro- 
prietate personali  est  ut  procedat  in  expressam  similitudi- 
nem ejus  a quo  procedit.  Atqui  de  ratione  Filii  seu  Verbi 
est  processio  illa  per  modum  expressae  similitudinis ; Sp. 
Sanctus  vero,  tametsi  Patri  sit  et  Filio  similis,  hanc  tamen 
similitudinem  non  habet  vi  suae  processionis,  sed  identice 
tantum,  quia  est  amor  divinus.  Ergo  quemadmodum  Sp. 
Sanctus,  etsi  processione  naturam  sui  principii  accipiens, 
non  dicitur  natus,  ita,  quamvis  speciem  Patris  et  Filii  si- 
milem sortiatur,  non  vocatur  imago;  sed  nomen  hoc  pro- 
prium Filii  praedicandum  est  h 

QU.ESTIO  TEETIA 

DE  PERSONA  SPIRITUS  SANCTI 

Cum  tria  consueverint  de  tertia  persona  praedicari  no- 
mina, scii.  Spiritus  Sanctus,  Amor  et  Donum,  rerum  ipsa- 
rum partitio  suadet  ut  tres  articulos  de  praesenti  materia 
instituamus.  Nec,  brevitati  de  more  consulentes,  longius  ad 
praefandum  immorabimur. 

AETICULUS  I. 

De  nomine  Spiritus  Sancti  hujusque  processione  a Filio. 

1°  Sub  hoc  articulo  consideranda  proponitur  non  solum 
ratio  proxima  nominis  illius  Spiritus  Sanctus,  verum  et 

^ — Cf.  de  hoc  nomine  Petavium,  1.  YI,  c.  5 et  sqq. 

maxime  propria  indoles  processionis  ejusdem  Spiritus  ; quae, 
etsi  jam  ab  exordio  quadantenus  innotuerit,  attamen  propter 
adversantium  errorem  ac  pervicaciam  nequibat  plene  eluci- 
dari* nisi  prsehabitis  superius  actis  disputationibus. 

2°  Igitur  de  ipso  Sp.  Sancti  nomine  pauca  praeloqui  sat 
erit.  — Quemadmodum,  deficientibus  propriis  nominibus 
(cf.  Disp.  VII,  Q.  I,  a.  4 ; Q.  II,  a.  4)  ad  designandum  pro- 
cessionem tertiae  personae  necnon  relationes  ad  eam  perti- 
nentes, coaptata  sunt  loquendi  consuetudine  nomina  proces- 
sionis et  spirationis,  ita,  ad  significandam  personam  ipsam 
procedentem,  accommodatum  est  ex  usu  Scripturae  nomen 
hoc  Spiritus  Sanctus:  cujus  accommodationis  ratio  ex  duo- 
bus sumi  potest,  a)  Primo  ex  communitate  rei  significatae  ; 
quia  sicut  Sp.  Sanctus  est  nexus  Patris  et  Filii  et  commu- 
nis utriusque  amor,  ita  fuit  conveniens  ut  nomen  haberet 
utrique  commune,  quasi  ad  indigitandum  mysterium  pro- 
cessionis a Patre  et  Filio:  nam  tum  Spiritus  tum  Sanctus 
de  utroque  dicuntur,  h)  Secundo  et  praecipue  ex  propria  vo- 
cis significatione : siquidem  in  corporeis  nomen  Spiritus, 
quo  fiatum  ventumque  designamus,  impulsionem  quamdam 
significare  videtur  quae,  licet  nobiliori  modo,  in  motu  amo- 
ris reperitur;  sanctitas  vero  illis  rebus  attribuitur  quae  in 
Deum  ordinantur.  Quia  igitur  tertia  persona  procedit  per 
modum  amoris  quo  Deus  diligitur,  convenienter  Sp.  Sanctus 
nominatur. 

3""  Jam,  quum  de  Sp.  Sancti  divinitate  ageretur,  origo 
ejus  ex  divina  substantia  contra  Macedonianos  demonstrata 
est.  Qui  hoc  profitentur  consentiunt  Sp.  Sanctum  a Patre 
procedere,  quod  his  ipsis  verbis  (Joan.  XV,  26)  legitur;  a 
Patre  autem  Filioque  simul  processionem  illam  fieri,  Graeci 
schismatici  inde  a Photii  tempore  obstinato  animo  negant.  — - 
Quis  hujus  erroris  ptimus  auctor  exstiterit,  incertum  vide- 
tur; quanquam  plerique  Nestorianos  et  no.minatim  Theodo- 
retum  accusent.  Verius  criminis  illius  insimulantur  Monothe 
litae  (saec.  VII)  et  Iconoclastae  (ssec  VIII) : qua  de  causa  eo 
tempore  plures  synodi  in  Gallia,  Italia  et  Germania  congre- 
gatae sunt,  quae  sacrum  illud  doctrinae  caput  tractarunt.  Et 
fortasse  controversia  exstincta  penitus  fuisset,  nisi  eam 
Photius  (saec.  IX)  majori  contentione  suscitasset,  totam  fere 
Orientis  Ecclesiam  suum  in  schisma  et  errorem  pertrahens.  — 
Argumenta,  quibus  Photiani  veritatem  catholicam  in  hunc 
usque  diem  impugnare  non  cessant,  eadem  pene  sunt  quae 
S.  Thomas  recitat  et  confutat  hic  et  in  aliis  operum  suoj^^um 
locis  (praesertim  de  Pot.  Q.  X,  aa.  4-5).  Quod  in  multis  jam 
synodis  particularibus  definitum  contra  adversantes  fuerat, 
id  in  Cone,  oecum.  Lat.  IV  (1215),  Lugdunensi  II  (1274)  et 
Florentino  (1439)  solemni  fidei  decreto  praescriptum  est: 
quibus  conciliis  Graeci  interfuerunt  et  fidem  catholicam  una 

cum  Latinis  profitentes  Ecclesiae  Romanae  reconciliati  sunt ; 
at  in  patriam  reduces,  mox  rupta  fide,  dissidium  renova- 
runt fi  Utinam,  invitante  legitimo  Christi  vicario,  cuncti 
tandem  sub  gratiae  ductu  sese  in  catholicae  veritatis  Eccle- 
siaeque gremium,  nunquam  defecturi,  reciperent! 

Conclusio.  — Spiritus  Sanctus  a Filio  procedit;  juxta 
Florent,  fidei  declarationem:  « Sp.  Sanctus  ex  Patre  et 
Filio  aeternaliter  est  et  essentiam  suam  suumque  esse  sub- 
sistens habet  ex  Patre  simul  et  Filio^  et  ex  utroque  aeter- 
naliter tanquam  ah  tino  principio  et  unica  spiratione  proce- 
dit. » 

Proh.  1®  ex  Scriptura  ubi  Sp.  Sanctus  dicitur  Spiritus 
Filii,  missus  a Filio,  accipiens  de  Filio. 

a)  Revera  legimus  (Rom.  VIII,  9):  Yos  autem  in  carne 
non  estis ^ sed,  in  spiritu.^  si  tamen  Sphntus  Dei  habitat  in 
vohis.  Si  quis  autem  Spiritum  Christi  non  hahet^  hic  non 
est  ejus\  et  (Gral.  IV,  6):  Quoniam  estis  filii^  misit  Deus 
Spiritum  Filii  sui  in  corda  vestra  clamantem : Ahha,  Pater. 
Igitur,  ut  patet  tum  ex  textu  ipso  tum  ex  contextu,  sermo 
est  non  solummodo  de  creato  gratiae  dono,  sed  de  persona 
Sp.  Sancti,  nos  efficiente  filios  Dei  adoptivos  in  quantum 
est  Spiritus  Filii  Dei  naturalis.  Atqui  non  potest  secundum 
aliam  habitudinem  ita  nuncupari,  nisi  secundum  aliquam 
originem.  Ergo. 

h)  Item,  Sp.  Sanctus  a Filio  mittitur,  juxta  illud  Joan. 
XV,  26):  Cum  autem  venerit  Paraclitus^  quem  ego  mittam 
vohis  a Patre,  Spiritum  veritatis.  • Atqui  auctoritas  Filii 
mittentis  in  Spiritum  missum  nequit  esse  dominii  vel 
majoritatis,  sed  secundum  solam  originis  processionem. 
Ergo. 

c)  Amplius,  dicit  Filius  de  Sp.  Sancto  (Joan.  XVI,  14): 
Ille  me  clarificabit,  quia  de  meo  accipiet,  et  annuntiabit  vohis. 
Itaque,  quia  accidens  in  Deo  esse  non  potest,  Spiritus  a 
Filio  accipit  ipsam  divinam  substantiam;  quod  est  a Filio 
procedere  per  spirationem  Patri  Filioque  communem,  secun- 
dum illud  (ibid.  v.  15):  Omnia  quaecumque  habet  Pater 
mea  sunt.  Propterea  dixi : quia  de  meo  accipiet. 

Proh.  2®  ex  traditione 

a)  De  explicita,  universali  et  instanti  prsedicatione  dogma- 
tis penes  Patres  latinos,  saltem  ex  quo  tempore  ampliora  su- 
persunl  monumenta,  i.  e.  ex  ssaculo  IV  et  V atque  deinceps 
abunde  constat  (Franzelin,  th.  35).  Jam  primus  inter  scripto- 
res ecclesiasticos  qui  latine  scripserunt,  Tertullianus,  saec. 

1 — Nuper  patriarcha  Cptanus  (in  resp.  ad  Leonem  XIII)  Ecclesiae 
EomansB  rursus  exprobrabat  \ ocem  Filio  que  quasi  doctrinae  innovationem. 

2 — 0.  G.  IV,  24. 

^ — Cf.  S.  Thomam,  Opusc.  I,  cont.  errores  Graecorum. 

II  et  ineunte  III,  doctrinam  hanc  exponit  (cont.  Prax.  c. 
8):  « Tertius  est  Spiritus  a Deo  et  Filio,  sicut  tertius  a 
radice  fructus  ex  frutice,  et  tertius  a fonte  rivus  ex  flumine, 
et  tertius  a sole  apex  a radio.  » Alios  latinos  Patres,  scii. 
Hilarium^  Ambrosium^  Augustinum,  Leonem  J/.,  Gennadium, 
Fulgentium^  etc.,  videre  est  apud  Petavium  (1.  VII,  c.  8). 
Quorum  quidem  tanl:a  est  tamque  diserta  consensio  ut, 
etiamsi  Orientalium  deesset  doctrina  explicita,  id  unum 
consequeretur,  eorum  sententiam  ad  Occidentalium  mentem 
explicandam  esse. 

h)  At  Patrum  graecorum,  qui  ante  schismatis  ortum  flo- 
ruerunt, doctrina  de  processione  Sp.  Sancti  non  minus 
luculenta  est  et  constans  quam  Occidentalium.  Testis  est 
Epiphanius  saec.  IV  (in  Aneor,  n.  67) ; « Christus  ex  Patre 
creditur  Deus  de  Deo  et  Spiritus  ex  Christo  seu  ab  utro- 
que; » item  Cyrillus  Alex.  saec.  V (Comm.  in  Joan.):  « In- 
defectibilem  per  omnia  infert  (Joannes)  aequalitatem  Filii 
cum  Spiritu,  qui  est  ejus  proprius  spiritus  et  ab  ipso  secun- 
dum naturam  profunditur;  » testes  quoque  Basilius  et  Greg. 
Xyssenus  (cf.  Franzelin,  loc.  cit.) 

c)  Accedunt  conc.  particularia  ante  schisma  Grraecorum 
celebrata,  scii,  in  Hispania  Toletanum  II  (an.  447),  III  (an. 
589),  IV  (an.  633)  et  XI  (an.  675)  ; Emeritense  in  Lusitania 
(an.  666) ; Hedtfeldense  in  Anglia  (an.  680) ; in  Gallia  (an.  767) 
Gentiliacense,  saltem  probabilius ; necnon  ForojuUense  (an. 
796)  et  Aquisgranense  (an.  809),  quibus  idem  dogma  explicite 
traditur  h --  Quam  ingentem  testium  aciem  claudat  Symb. 
Athan.  saec.  jam  VII  publico  in  usu  habitum:  « Sp.  Sanctus 
a Patre  et  Filio,  non  factus,  nec  creatus,  nec  genitus,  sed 
procedens.  ». 

dj  Hanc  fidem  implicite  decreverant  Conc.  generalia 
Ephesinum  (an.  431)  et  Chalcedonense  (an.  451)  approbando 
Epistolam  Synodicam  B.  Cyrilli  qua  processio  Sp.  Sancti 
a Filio  diserte  asserebatur;  verum  Leo  III  reprehendit 
episcopos  Galliae  quod  vocem  Filioque  symbolo  Cpno  addidis- 
sent, non  quasi  huic  doctrinae  adversus,  sed  quia  Ecclesia 
Eomana  nondum  hunc  morem  accepisset.  Urgente  autem 
schismaticorum  contradictione.  Pontifices  Romani  additio- 
nem illam  usu  ipso  ratam  habuerunt  et  in  universa  Eccle 
sia  latina  adoptarunt;  quin  tamen  de  hujus  facti  tem- 
pore liquido  constet,  variantibus  eruditorum  sententiis  de 
medio  saec.  IX  ad  saec.  XI,  i.  e.  a Nicolao  I ad  Benedi- 
ctum VIII. 

Prob.  3®  ratione,  quadruplici  ex  capite. 

Arg.  1"°'  ex  necessitate  distinguendi,  secundum  fidem. 


' — Cf.  de  his  Mgr  Hefele,  Hist.  des  Condies  d’ apres  les  documents 
originaux,  t.  II,  III,  IV,  V. 

Sp.  Sanctum  a Filio.  — Sane  Sp.  Sanctus  realiter  a persona 
Filii  distinguitur.  Atqui  distinctio  illa  personalis  ‘accipi 
non  potest  nisi  secundum  relationem  originis  unius  ab 
altero.  Ergo.  Minor  decl.  — Et  1"  fieri  nequit  divinas  perso- 
nas ab  invicem  distingui  per  aliquod  absolutum.  ISiam 
quidquid  in  divinis  absolute  dicitur  pertinet  ad  unitatem 
essenrise.  Atqui  trium  personarum  est  una  essentia.  Ergo 
necesse  est  ut  solum  relationibus  quasi  propriis  formis 
distinguantur.  — Verum  2'^  relationes  personas  distinguere 
non  possunt,  nisi  secundum  quod  sunt  oppositae.  Quod 
patet:  o.)  tum  quia  relatio  distinctiva  est  personarum,  in 
quantum  relatio,  sola  autem  disparatio  absque  relativa 
oppositione  communis  est  quibuscumque  entibus  sive  absolu- 
tis sive  relativis  (unde  ruit  fundamentum  Scoti  et  Scoti- 
starum  impetentium  B.  Thomse  argumentationem  et  repeten- 
tium realem  distinctionem  Filii  ‘et  Sp.  Sancti  ex  disparato 
charactere  filiationis  et  spirationis  passivae)  ; h)  tum  quia 
Pater  habet  duas  relationes  quarum  una  refertur  ad  Filium 
et  alia  ad  Sp.  Sanctum,  quae  tamen,  quia  non  sunt  oppositae, 
non  constituunt  duas  personas,  sed  ad  unam  personam 
Patris  pertinent.  Igitur,  ne  dicamus  unam  esse  personam 
Filii  ec  Sp.  Sancti,  praeter  respectivam  utriusque  habitudi- 
nem ad  Patrem,  ponendas  sunt  inter  unum  et  alium  oppo- 
sitae relationes.  — Porro  3*^  in  divinis  aliae  esse  non  possunt 
oppositae  relationes  nisi  originis,  quae  accipiuntur  secundum 
principium  et  procedens  a principio.  Cum  idcirco  nemo 
arbitretur  Filium  esse  a Sp.  Sancto,  profitendum  est  Sp. 
Sanctum  a Filio  procedere  h 

Arg.  2'’“^  ex  ratione  processionis  utriusque.^  non  ad  conclu- 
dendum simpliciter,  sed  ad  manifestandam  prcemissae demons- 
trationis consonantiam.  — Negari  non  potest  Filium  proce- 
dere per  modum  intellectus,  ut  verbum,  dum  Sp.  Sanctus 
procedit  per  modum  voluntatis,  ut  amor.  Atqui  de  ratione 
amoris  est  ut  a verbo  seu  a conceptione  rei,  apprehensae  ut 
amabilis,  oriatur : incognita  enim  diligere  non  possumus. 
Ergo,  sicut  amor  Dei  essentialis  procedere  intelligitur  ex 
conceptu  essentiali  quo  formaliter  Deus  omnia  novit;  ita 
congruum  est  ut  amor  notionalis,  qui  est  Sp.  Sanctus,  rea- 
liter a conceptu  notionali,  qui  est  Verbum,  procedat. 

Arg.  3'^™  ex  ordine  rerum.  — Quamvis  plura  materia- 
liter et  solo  numero  distincta  possint  ab  uno  absque  ordine 
procedere,  v.  g.  multi  cultelli  ab  eodem  fabro  producti ; 
nusquam  tamen  invenimus  plura  specie  ab  uno  prodire 
absque  aliquo  ordine  vel  originis  et  causalitatis,  vel  gradatae 
perfectionis,  quod  creaturarum  ordinata  multitudo  demon- 

^ — De  hac  ratione  cf.  Cajet,  in  h.  1 ; — de  Pol.  Q.  X,  a.  5;  — necnon 
Billuart,  Diss.  V,  a.  5. 

strat.  Atqui  Filius  et  Sp.  Sanctus  ab  uno  eodemque  Patre 
procedunt  formali  relationum  charactere  distincti,  quin  in 
eis  vigeat  ordo  majoris  minoris  ve  perfectionis.  Superest 
ergo  ut  admittatur  ordo  originis  quo  Sp.  Sanctus  a Filio 
procedat. 

Arg.  ad  hominem  contra  Grrsecos.  — G-raeci  ipsi  intelli- 
gunt  processionem  Sp.  Sancti  aliquem  ad  Filium  ordinem- 
habere;  unde  concedunt  Sp.  Sanctum  esse  Spiritum  Filii,  j 

et  esse  a Patre  per  Filium,  immo  nonnulli  fateri  dicuntur  1 

quod  sit  vel  profluat  a Filio,  non  tamen  quod  procedat. 
Atqui  nimia  evidentia  claret  id  vel  ex  ignorantia  vel  ex 
protervia  oriri.  Siquidem  recte  consideranti  apparet  proces-  • 
sionis  verbum,  inter  omnia  quae  ad  originem  qualemcumque  ■ 
pertinent,  communissimum  esse:  eo  enim  utimur  ad  designan- 
dum quamlibet  originem,  puta  quod  linea  procedit  a pun-  ■ 
cto,  radius  a sole,  rivus  a 'fonte,  et  similiter  in  quibuscum-  ' 
que  aliis.  Quapropter  ex  quocumque  alio  verbo  originem 
significante,  ab  adversariis  concesso,  concludere  licet  quod  > 
Sp.  Sanctus  a Filio  procedit.  ^ ! 

Coroll.  — 1°  Quia  Filius  a Patre  habet  quod  ab  eo  ' 

procedat  Sp.  Sanctus,  potest  dici  Patrem  per  Filium  spirare 
Sp.  Sanctum,  seu,  quod  idem  est,  Sp.  Sanctum  procedere  a j 
Patre  per  Filium,  non  quidem  tanquam  per  instrumentum  • : 
aut  ministrum,  cum  eadem  sit  in  utroque  virtus  spirativa  i 
immediata,  sed  tanquam  per  suppositum  origine  medium, 
spirandi  virtutem  a Patre  derivaus.  (Q.  XXXVl,  a.  3) 

2°  Juxta  ipsum  loquendi  morem  Cone.  Lugdunensis  II 
et  Florentini^  tenendum  est  a)  contra  Durandum  et  Greg. 
Ariminensem  Patrem  et  Filium  vere  proprieque  esse  unum 
principium  Sp.  Sancti  ob  unitatem  spirativae  virtutis  no- 
mine isto  expressae;  h)  nec  idcirco  posse  dici  duos  spiratores, 
bene  tamen  duos  spirantes,  siquidem  adjectiva  nomina  nu- 
merum sortiuntur  secundum  supposita,  substantiva  vero  a 
seipsis  secundum  formam  siguificatam.  (Ibid.  a.  4). 

Solv.  o!>j.  — Obj.  1.  — Xon  est  audendum  quidpiam'de 
Deo  proferre  quod  in  Sacris  Scripturis  non  inveniatur.  At- 
qui in  Sacra  Scriptura  non  legitur  quod  Sp.  Sanctus  a Fi- 
lio procedat,  sed  solummodo  quod  a Patre.  Ergo. 

Pesp.  D.  31:....  quod  non  inveniatur  vel  per  verba  vel 
per  sensum,  interprete  traditione  et  Ecclesia,  C;  quod  non 
inveniatur  per  verba,  at  vero  per  sensum  legitime  intellec- 
tum, X.  --  C.  d.  m.  — Neg.  conseq. 

Tria  observare  praestabit.  — Plura  sunt  diviuitus  re 
velata,  quae  nonnisi  traditionis  luce  ex  scripturalibus  docu- 


''  — De  universa  demonstratione  hujus  articuli  cfr.  cl.  Lepicier,  Tr. 
de  SS.  Trin.,  h.  1. 

mentis  innotescere  queunt.  — 2®  Licet  verbum  processionis 
a Filio  in  Scripturis  non  legatur,  res  tamen  ipsa  tam  aperto 
sensu  continetur,  interprete  prsesertim  ecclesiastica  tradi- 
tione, ut  nemo  non  praejudicatus  id  inficiari  valeat.  — Immo 
S'"  regulariter  in  Scriptura  tenendum  est,  etiam  de  Filio 
intelligi  oportere  id  quod  de  Patre  dicitur,  etsi  adderetur 
dictio  exclusiva,  exceptis  iis  in  quibus  Pater  et  Filius  se- 
cundum oppositas  relationes  distinguuntur.  Cum  enim  Do- 
minus (Matth.  XI,  27)  dicit:  Neino  novit  Filiunfi  nisi  Pater ^ 
non  excluditur  quin  Filius  seipsum  cognoscat.  Eodem  cri- 
terio  pssesens  quaestio  dirimenda  est. 

Obj.  2.  — Sana  fides  ex  antiquioribus  symbolis  accipitur. 
Atqui  symbolum  Cone.  Cnp.  I (381)  habet  quod  Sp.  Sanctus 
procedit  a Patre,  non  aiitem  quod  a Filio.  Ergo. 

Pesp.  D.  M:....  vel  explicite  vel  implicite,  C;  quin  licue- 
rit legitimae  auctoritati  per  aliqua  additamenta  posterius 
explicare  quae  implicite  tantum  in  symbolis  illis  propone- 
rentur, N.  — C.  cl.  ni:....  non  habet  implicite  quod  a Filio 
procedit,  N;  non  habet  explicite,  verum  jure  merito  res  po- 
sterius explanata  est,  C.  — Neg.  conseq. 

Quemadmodum  licet,  immo  et  incumbit  Conciliis  gene- 
ralibus vel  Pomanis  Pontificibus  fidem,  requirentibus  tem- 
porum necessitatibus,  clarius  manifestare;  ita  vindicandum 
est  eidem  legitimas  auctoritati  jus  et  officium  non  quidem 
immutandi,  sed  declarandi  opportuno  tempore  per  aliquas 
additiones  doctrinam  symboli  antiquioris.  Quo  pacto  conti- 
git, ut  manente  substantiali  identitate,  symbolum  Xicasnum 
in  posterioribus  synodis,  scii,  tum  in  Cpna  I,  tum  in  Ephe- 
sina,  tum  in  Chalcedonensi,  successive  explicaretur.  Simili- 
ter, insurgente  ac  grassante  hasresi  Photiana,  satius  visum 
est  schismaticorum  errori  occurrere  addendo  symbolo  Xi- 
caeno-Cpno  particulam  Filioqiie  qua  dogma,  jam  implicite 
in  eo  contentum,  explicite  proponeretur. 

Obj.  3.  — Non  solum  Theodoretus,  sed  et  Damascenus 
negare  videtur  processionem  a Filio,  qui  ait  (I  Orth.  Fid.  c. 
8):  « Sp.  Sanctum  ex  Patre  dicimus,  et  Spiritum  Patris 
nominamus;  ex  Filio  autem  Sp.  S.  non  dicimus.  Spiritum 
vero  Filii  nominamus.  » Ergo. 

Pesp.  1°  sententiam  quorumdam  Glraecorum  minime  re- 
praesentare mentem  totius  Fcclesiae  Orientalis.  — 2*"  Docto- 
rum illorum  dissensio,  qualiscumque  fuerit,  orta  est  ante- 
quam dogma  catholicum  firma  Ecclesiae  definitione  sancire- 
tur. — 3"  a)  De  Theodoreto  dicendum,  hunc  cum  aliis  pluri- 
bus in  errorem  prolapsum  fuisse,  quia  forte  existimaret 
processionem  a Filio  importare  duo  principia,  vel  exclusio- 
nem Patris,  vel  Sp.  Sancti  creationem,  quam  Ariani  et  Se- 
miariani  Pneumatomachi  propugnabant:  quod  omnino  fal- 
sum est.  h)  Damascenus  vero  refert  quod  suo  tempore  non 

diceretur  Spiritus  ex  Filio’,  et  hoc,  aiunt,  quia  usu  tunc  ob- 
tinente praepositio  ex  denotare  videbatur  habitudinem  ad 
primum  et  fontale  principium;  verum,  ut  constat  ex  inte- 
gro contextu,  Grrgecus  doctor  pluribus  assentitur  quae  proces- 
sionem a Filio  juxta  catholicum  sensum  involvunt. 

Obj.  4.  — Nihil  procedit  ab  eo  in  quo  quiescit.  Atqui 
Sp.  Sanctus  dicitur  quiescere  in  Filio.  Ergo. 

Resp.  D.  31:  Nihil  procedit  transeunter....  C;  immanen- 
ter,  N.  — C.  m.  — Neg.  conseq. 

Spiritus  Sanctus,  absque  processionis  immanentis  praeju- 
dicio, imo  propter  ipsam,  dici  potest  quiescere  in  Filio,  vel 
communiter  ut  ipse  Filius  quiescens  in  sinu  Patris,  vel  spe- 
cialiter ut  Amor  quiescens  in  amato.  Accedit,  illud  intelligi 
posse  de  Christo  quantum  ad  humanam  naturam,  juxta  ver- 
ba (Joan.  I,  33):  Super  quem  videris  Spiritum  descendentem, 
et  manentem  super  eum,  hic  est  qui  baptizat. 

Obj.  5.  — Filius  in  divinis  procedit  ut  Yerbum.  Atqui 
spiritus  non  procedit  a verbo,  sed  magis  e converso.  Ergo. 

Resp.  D.  M:....  ut  verbum  mentis,  C;  ad  similitudinem 
verbi  vocalis,  X.  — C.  d.  m:  spiritus  non  procedit  a verbo 
vocis,  C ; nec  a verbo  interiori  mentis,  N.  — Feg.  conseq. 

Obj.  6.  — Sp.  Sanctus  perfecte  procedit  a Patre.  Atqui 
perfecte  procedens  ab  uno,  superfluum  est  ut  procedat  ab 
altero.  Ergo. 

Resp.  d.  31:....  quatenus  Patris  virtus  communicatur  Fi- 
lio, C:  facta  abstractione  exclusiva  Filii,  Y.  — D.  m:....  ut 
procedat  ab  altero  per  modum  principii  diversi  agente,  C ; 
ab  altero  coagente  tanquam  ab  uno  eodemque  principio  ex 
utroque  conflato,  X.  — Xeg.  conseq. 

Obj.  7.  — Necessarium  est  sic  processiones  admittere  ut 
tres  personae  realiter  distinguantur.  Atqui,  juxta  Anselmum 
(1.  de  process.  Sp.  S.),  ex  diverso  modo  processionis  a Patre 
Filius  et  Sp.  Sanctus  inter  se  distinguuntur.  Ergo  neganda 
est  processio  a Filio. 

Resp.  C.  31.  — D.  m .....  qui  modus  procedendi  a Patre 
ideo  realiter  diversificatur  in  Sp.  Sancto,  quia  hic  simul  se- 
cundum indolem  suae  originis  procedit  a Filio,  C ; secus, 
X.  — Xeg.  conseq.  ^ 


ARTICULES  II. 

Utrum  Amor  sit  proprium  nomen  Spiritus  Sancti. 

(Q.  XXXVII,  aa.  1-2) 

Ea  ratione  qua  Verbi  nomen  secundo  loco  Filio  adjun- 
gitur, Spiritui  Santo  tribui  solet  nomen  Amoris:  de  quo 


— Cf.  de  Fot.  Q.  X,  a.  4,  ubi  obj.  multiplicantur  usque  ad  24. 

nunc  praecipua  intentione  qusBrendum  est,  qualiter  nomen 
istud  in  divinis  ponatur;  consequenter  vero  problema  quod- 
dam de  habitudine  divini  Amoris  ad  Patrem  et  Filium  enu- 
cleabimus. 

Conclusio  — Amoris  nomex,  personaliter  sumptum, 
PROPRIE  CONVENIT  SpiRITUI  SaNCTO. 

Id  1^"  ut  indubitatum  tradit  S.  Augustinus  (XV  de  Trin. 
c.  17);  ubi  expendens  verba  Scripturae  (1  Joan.  IV,  8)  Deus 
charitas  est,  solita  eruditione  et  perspicacitate  e contextu  de- 
ducit proprie  significari  Spiritum  Sanctum:  quod  confirmat 
ex  Ap.  (Rom.  V,  5).  — Non  minus  aperte  loquitur  S.  Gre 
gorius  (Hom.  Pent.  30,  n.  1),  inquiens:  « Ipse  Sp.  Sanctus 
est  amor.  » 

2°  Rem  in  manifesto  ponit  ratio.  — Amor  in  divinis  du- 
pliciter sumi  potest,  essentialiter  et  personaliter:  essentia- 
liter quidem,  in  quantum  importatur  habitudo  amantis  ad 
rem  amatam,  personaliter  vero,  quatenus  significatur  im- 
pressio quaedam  rei  amatae  in  affectu  amantis  procedens;  eo 
correspondenti  modo  quo  cognitio  alia  dicitur  essentialis 
secundum  habitudinem  intelligeiitis  ad  rem  intellectam,  alia 
personalis  secundum  conceptionem  rei  intellectae.  Atqui 
dum,  ex  parte  intelle'/'us,  praesto  sunt  diversa  vocabula  pro 
variis  sensibus  exprimendis,  scii,  intelligere  quod  sumitur 
essentialiter,  Verhuni  quod  sumitur  personaliter,  et  dicere 
quod  sumitur  notionaliter,  significans  habitudiuem  principii 
ad  Verbum  ipsum;  ex  parte  voluntatis,  cujus  processio  mi- 
nus comperta  est,  experimur  inopiam  vocabulorum,  ita  ut 
eaedem  voces  amor  et  diligere  sumantur  essentialiter  ad  ex- 
primendam solam  habitudinem  amantis  ad  rem  amatam, 
vel  personaliter  ac  notionaliter  ad  significandum  id  quod 
procedit  per  modum  amoris  et  ipsum  spirandi  actum.  Ergo, 
secundum  acceptionem  personalem,  « Amor  » proprium  est 
nomen  Spiritus  Sancti. 

Coroll.  — 1^"  Quamvis  secundum  originem  Sp.  Sanctus, 
a Patre  et  Filio  procedens,  sit  tertia  in  Trinitate  persona; 
tamen,  secundum  habitudinem  qua  Pater  et  Filius  se  mu- 
tuo diligunt,  velut  medius  nexus  inter  utrumque  se  habet 
et  exercet  vim  unitivam  nomine  conceptuque  amoris  con- 
tentam (a  1.  resp.  ad  3).  — 2®  Sicut  Filio,  licet  intelligat, 
non  tamen  competit  producere  Verbum,  quia  intelligere  con- 
venit ei  ut  Verbo  procedenti;  ita,  licet  Sp.  Sanctus  amet, 
essent 'aliter  accipiendo,  non  tamen  ei  convenit  spirare  amo 
rem  quod  est  diligere  notionaliter  sumptum,  quia  diligit 
essentialiter  ut  Amor  procedens,  non  ut  a quo  procedit  amor 
(ib.  resp.  ad  4). 

2h  — Vere  proprieque  asseritur,  'notionaliter 

LOQUENDO,  QUOD  PaTER  ET  FiLIUS  DILIGUNT  SPlRITU  SaNCTO  ET 
SE  ET  OMNEM  CREATURAM. 

Pars  est  de  prop.  illa : Pater  et  Filius  diligunt  se  Spi  ■ 
ritu  Sancto. 

1°  Hanc  loquendi  formulam  adhibuit  S.  Augustinus  (VI 
de  Trin.  c.  5),  ubi  docet  Spiritum  Sanctum  esse  quo  genitus 
a generante  diligitur  genitoremque  suum  diligit.  S.  Bernar- 
dus  quoque,  explicans  illud  (Cantic.  I,  1)  Osculetur  me  osculo 
oris  sui,  ait  (Serm.  8,  n.  2):  « Si  recte  Pater  osculans,  Fi- 
lius osculatus  accipitur,  non  erit  abs  re  osculum  Sp.  Sanc- 
tum intelligi.  » Unde  per  hanc  metaphoram,  quod  Pater 
osculatur  Filium  osculo  quod  est  Sp.  Sanctus,  pulchre  con- 
clusio nostra  confirmatur. 

2°  Licet,  accepto  diligere  essentialiter.  Pater  et  Filius  non 
se  diligant  Spiritu  Sancto,  sed  essentia  sua  seu  amore  es- 
sentiali; tamen,  notionaliter  loquendo,  optime  propositio  illa 
subsistit.  Sic  enim  diligere  nihil  est  aliud  quam  spirare 
amorem,  sicut  dicere  est  producere  verbum,  et  fiorere  emit-^ 
tere  fiores.  Atqui  verissime  praedicatur  arbor  fiorens  floribus 
aut  Pater  se  dicens  Verbo  vel  Filio.  Ergo  simili  ratione  Pa- 
ter et  Filius  dici  possunt  se  Sp.  Santo  vel  Amore  procedente 
diligere. 

2‘  Pars  tangit  ea  de  quorum  amore  spiratur  Sp.  Sanctus, 
vel  quae  spiratione  illa  diliguntur. 

1^*  Itaque,  quemadmodum  Pater  Verbo  genito  se  dicit  et 
omnem  creaturam  (cf.  supra  Q.  II,  a.  1),  ita  Pater  et  Filius 
Sp.  Sancto  se  cunctaque  creata  diligunt.  Diligere  enim,  no- 
tionaliter sumptum,  non  solum  importat  productionem  di- 
vinae personae,  sed  etiam  personam  productam  per  modum 
amoris  cum  habitudine  ad  rem  dilectam.  Ergo  tot  Sp.  San- 
cto diliguntur  quot  Deus  amat.  Cum  igitur  principale  objec- 
tum divini  amoris  sit  ipsa  divina  bonitas,  et  secundarium 
omnis  creatura,  necesse  est  ut  in  Sp.  Sancto  seu  Amore 
procedente  importetur  quasi  secundario  concomitanter  et 
libere,  respectus  ad  nos  futuramque  quamlibet  creaturam 
(a.  2,  resp.  ad  3). 

2^*  Ex  dictis  quoque  colligere  possumus  Sp.  Sanctum  in 
divinis  procedere  per  hoc  quod  Pater  et  Filius  se  diligunt 
et  amore  concupiscentiae  quo  amans  sui  ipsius  suique  boni 
dilector  est,  et  amore  amicitiae  qui  ad  personas  mutuo  di- 
lectas pertinet,  juxta  verba  S.  Thomae  (art.  1 resp.  ad  3) 
quod  « Pater  amat  unica  dilectione  se  et  Filium,  et  e con- 
verso ».  Ita  enim  Pater  seipsum  naturaliter  diligit  ut  totum 
bonum  suum  velit  communicare  Filio  in  quo  idcirco  sua- 
vissime sibi  complacet  et  laetatur,  et  a quo  aequalem  reda- 
mationem  obtinet;  unde  communi  halitu  substantialis  Amor 
spiratur.  Mirandum  sane  sublimeque  ac  omni  numero  per- 
fectum nobiliorum  amicitiarum  exemplar  atque  fundamen- 

tum!  — S.  Augustinus  (VI  de  Trin.  c.  5)  non  prohibet  quin 
Sp.  Sanctus,  qui  est  communio  Patris  et  Filii,  utriusque 
amicitia  dicatur:  quamvis  praeferat  diviniorem  vocem  cha- 
ri  tatis. 


ARTICULUS  III. 

Utrum  donum  sit  nomen  Spiritus  Sancti  proprium. 

(Q.  XXXVIII,  aa.  1-2) 

Ex  iis  quse  specialiter  de  Sp.  Sancto  Angelicus  Uoctor 
exponenda  assumpserat,  tertium  hoc  superest,  propria  ratio- 
ne consequens. 

Et  1°  donum,  generatim  acceptum,  est  res  gratiose  donata 
vel  donabilis  alicui  ab  eo  cujus  est:  unde  sumi  potest  tri- 
pliciter, scii,  formaliter,  active  et  passive.  — a)  Formaliter 
quidem  seu  in  se  et  objective  sumptum,  donum  non  dici- 
tur necessario  ex  eo  quod  actu  detur,  sed  in  quantum  habet 
aptitudinem  ut  possit  dari:  quo  postremo  sensu  gratuitse 
donabilitatis  modo  intelligitur.  — h)  Active  donum  accipitur 
per  habitudinem  ad  eum  cujus  est  et  a quo  datur.  Alicujus 
autem  esse  potest  tripliciter  (a.  1 ad  1):  primo  per  modum 
identitatis;  et  in  hac  acceptione  omnes  tres  divinge  personae 
sunt  donum,  quod  idcirco  essentialiter  sumitur,  in  quantum 
ipse  Deus  unus  et  trinus  seipsum  dat  ad  fruendum  creatu- 
rae rationali;  secundo,  per  subjectionem,  ut  possessio  vel 
servus,  et  sic  donum  secundum  essentiam  distinguitur  a 
dante,  et  est  aliquid  creatum;  tertio  per  originem  tantum, 
absque  distinctione  essentiae,  et  sic  vel  notionaliter  vei  per- 
sonaliter sumitur,  prout  communi  quadam  ratione  Filio  et 
Spiritui  Sancto  vel  soli  Sp.  Sancto  secundum  propriam  ac- 
ceptionem tribuatur.  ~ c)  Demum  passive  donum  dicitur  ex 
.parte  ejus  cui  datur  in  liberum  usum  vel  fruitionem;  et 
quia  sola  creatura  rationalis,  divino  freta  auxilio,  ad  id  con- 
tendere potest  ut  ex  libero  gratiae  usu  Deum  vere  cognoscat 
recteque  diligat,  seu  ut  divina  persona  fruatur  ejusque  utatur 
beneficiis,  ideo  donum  divinae  personae  ad  solam  creaturam 
rationalem  habitudinem  dicit. 

2°  Memorandi  sunt  Furandus  et  Aureolus  qui,  in  pl eri- 
sque D.  Thomae  sensui  refragantes,  censuerunt  donum  com- 
mune tribus  personis,  nec  soli  Spiritui  nisi  ap  propriate  com- 
petere. — Contra  quos  ait  Petavius  militare  consensionem 
fere  universam  Doctorum,  quae  satis  Ecclesiae  mentem  ex- 
primere videtur. 

Coiiclnsio.  — Donum,  secundum  quod  personaliter  sumitur  in 
DIVINIS,  EST  PROPRIUM  NOMEN  SPIRITUS  SaNCTI. 

l*"  Petrus  Ap.  promittit  iis  quos  poeniteat  et  qui  bapti- 
zentur (Act.  II,  38):  Accipietis  donum  Spiritus  Sancti.  Con- 
stat autem  ex  hoc  ipso  aliisque  Scripturas  locis  plurimis 
ipsum  Sp.  Sanctum  dari.  Donum  igitur  Sp.  Sancti  significat 
donum,  quod  est  Sp.  Sanctus.  — Rursus,  cum  Simon  magus, 
oblata  pecunia,  ab  Apostolis  sibi  potestatem  dari  petiisset, 
ut  cuicumque  imponeret  manus  acciperet  Sp.  Sanctum 
dit  Petrus  (Act.  VIII,  20):  Pecunia  tua  tecum  sit  in  perdi- 
tionem; quoniam  donum  Dei  existimasti  pecunia  possideri. 
— Unde  et  Ecclesia  in  honorem  Sp.  Sancti  canit : Qui  di- 
ceris ParacUtus,  altissimi  Donum  Dei. 

2°  Inter  Patres,  praeter  Basilium,  Chrysostomum  et  Cyril- 
lum  Alex.,  clarissime  loquitur  S.  Augustinus,  praesertim  (de 
Trin.  IV,  c.  20,  n.  29):  « Sicut,  inquit.  Spiritui  Sancto  do- 
num Dei  esse,  est  a Patre  procedere;  ita  mitti,  est  cognosci 
quia  ab  illo  procedat  ».  Cf.  quoque  1.  XV,  c.  18, 

3°  a)  Spiritus  Sanctus  procedit  ut  amor.  Atqui  amor, 
utpote  ratio  formaliter  constitutiva  cujus  vis  gratuitae  dona- 
tionis, se  habet  velut  primum  donum,  per  quod  caetera  quae- 
que donantur.  Ergo  Doni  nomen  proprio  significatu  Spiri- 
tui Sancto  convenit.  Minor  claret  ex  ipsis  Angelici'  verbis 
(art.  2):  « Donum  proprie  est  datio  irreddibilis,  secundum 
Philosophum,  i.  e.  quod  non  datur  intentione  retributionis, 
et  sic  importat  gratuitam  donationem.  Ratio  autem  gratui- 
tae donationis  est  amor ; ideo  enim  damus  gratis  alicui  ali- 
quid, quia  volumus  ei  bonum.  Unde  manifestum  est  quod 
amor  habet  rationem  primi  doni,  per  quod  omnia  dona  gra- 
tuita donantur  ».  — Ex  quo  patet  donum  in  divinis  efflo- 
rescere ex  duplici  elemento,  scii,  ex  elemento  notionali  per 
quod  donantis  est  secundum  realem  relationem  originis,  et 
ex  elemento  essentiali  in  altero  concluso,  quatenus  relatione 
rationis  ia  amore  fundata  respicit  creaturam  cui  donatur 
(cf.  Cajet,  in  h.  1.). 

h)  Conf:  quia  illi  divinas  personae  secundum  modum  suae 
processionis  competit  proprie  esse  donum,  a qua  omnium 
donorum  distributio  per  con formitatem  quamdam  ad  ejus 
proprietatem  repetitur.  Atqui  cuncta  dona  tum  naturalia 
tum  supernaturalia,  licet  communia  Trinitatis  opera  ob  uni- 
tatem essentiae,  tamen  in  Scripturis  esse  dicuntur  a Patre 
et  Filio  per  Sp.  Sanctum,  quasi  per  vim  divinae  bonitatis 
effusivam,  juxta  illud  (1  Cor.  XII,  11):  Haec  omnia  operatur 
unus  atque  idem  Spiritus. dividens  singulis  prout  vult  \ Yivgo 
speciali  ratione  nomen  Doni,  immo  primi  doni.  Spiritui 
Sancto  tribuendum  est. 

c)  Denique  ad  cavendam  praecipuam  objectionem,  « dicen- 
dum (resp.  ad.  1)  quod  sicut  Filius,  quia  procedit  per  mo- 

dum  verbi  quod  de  ratione  sua  habet  quod  sit  similitudo 
sui  principii,  dicitur  proprie  imago,  licet  etiam  Sp.  Sanc- 
tus sit  similis  Patri;  ita  etiam  Sp.  Sanctus,  quia  a Patre 
procedit  ut  amor^  dicitur  proprie  donum,  licet  etiam  Filius 
detur.  Hoc  enim  ipsum  quod  filius  datur  est  ex  Patris  amore, 
secundum  illud  (Joan.  III,  16)  : Sic  Deus  dilexit  mundum^ 
ut  Filium  suum  unigenitum  daret.  » 


DISPUTATIO  DKCniA 


DE  PERSONIS  DIVINIS  COMPARATIVE 


Post  ea  qu8P.  de  personis  divinis  absolute  tum  in  com- 
muni, tum  in  speciali,  tractata  sunt,  considerandum  restat 
de  personis  corupavative- 

Hagc  autem  personarum  comparatio,  pro  brevitate  cui 
studemus,  commode  institui  poterit  vel  ad  essentiam,  vel  ad 
relationes  et  actus  notionales,  vel  demum  ad  invicem:  idcirco 
tres  habebuntur  quaestiones. 

QU.ESTIO  PEIMA 

DE  PERSONIS  AD  ESSENTIAM  RELATIS 

Prima  omnium  comparatiouum  videtur  esse  inter  per- 
sonas et  essentiam,  quia  haec  duo  potissime  ad  mysterium 
Trinitatis  pertinent  ac  majorem  prae  caeteris  intellectui  no- 
stro objiciunt  difficultatem.  — Quae  autem  Auctor  sub  hoc 
capite  longiori  sermone  disputat,  nos  in  duos  articulos  sum- 
matim  reducemus,  eo  proposito  ut  personas  ad  essentiam 
et  essentialia  prius  comparemus  in  communi^  posterius  vero 
in  speciali^  nempe  secundum  quod  singulis  personis  singula 
essentialia  approprientur. 

ARTICULUS  I. 

De  habitudine  personarum  in  communi  ad  essentiam  et 
essentialia. 


(Q.  XXXIX,  aa.  1-6) 

Uuo  hic  ex  superius  conclusis  — 1”  per 

sonam  in  divinis  identificari  cum  essentia,  ita  ut  in  Deo, 
ob  summam  ejus  simplicitatem,  unica  sit  non  solummodo 
res,  sed  et  ratio  formalis,  nec  pure  absoluta,  nec  pure  re- 
spectiva,  at  eminentissime  continens  absolutum  et  respecti- 

vum  eadem  reali  perfectione  ac  si  actu  distinguerentur;  unde 
ponitur  vivtualis  distinctio  inter  essentiam  et  personam, 
oum  reali  distinctione  personarum  ab  invicem  (cf.  Cajet,  in 
h.  1.)  — 2°  Ex  dogmate  consubstantialitatis  deducimus,  opti- 
me affirmari  sive  unam  essentiam  trium  personarum  sive 
tres  personas  unius  essentiae,  quippe  bis  loquendi  rationibus 
exprimitur,  multiplicatis  personis,  non  multiplicari  essen- 
tiam quam  veluti  earum  formam  concipimus  ac  significa- 
mus; non  dicimus  tamen  tres  personas  esse  ex  una  essentia, 
quia  praepositio  ex  vel  de  non  designat  habitudinem  causae 
formalis,  sed  magis  causae  efficientis  vel  materialis. 

Cum  autem,  manente  una  personarum  essentia,  varietas 
oriatur  tum  in  essentialibus  nominibus  quibus  diversae  ratio- 
nes apprehendendi  Deum  significantur,  tum  in  significandi 
modo,  substantive  et  adjective^  concrete  et  abstracte^  iis  de 
causis  multae  a theologis  aguntur  quaestiones  quas  nos,  bre- 
viter ex  doctrina  Angelici  solvendas,  sequentibus  proposi- 
tionibus velut  totidem  regulis  concludemus. 

i'o2£c>iiisi<>  1\  — Nomina  essentialia  substantive  signifi- 
cantia pr.edicantcr  de  tribus  personis  singulariter  tantum; 

ADJECTIVA  VERO,  PLURALITER. 

l*"  Id  constat,  saltem  quoad  primam  partem,  ex  Symb, 
Atlian:  « Sicut  singillatim  unamquamque  personam  Deum 
ac  Dominum  confiteri  christiana  veritate  compellimur,  ita 
tres  Deos  aut  dominos  dicere  catholica  religione  prohi- 
bemur ». 

2*"  Datio  est,  quia,  juxta  principium  a S.  Doctore  assi- 
gnatum, '«  singularitas  vel  pluralitas  nominis  substantivi 
attenditur  secundum  formam  significatam  per  nomen;  in 
adjectivis  vero  attenditur  secundum  supposita  ».  Atqui  in 
divinis  essentia  intelligitur  per  modum  formae,  quae  quidem 
simplex  est  et  maxime  una,  cum  trinitate  suppositorum.  Ergo. 
Maj.  patet  ex  eo  quod  nomina  substantiva  significant  aliquid 
per  modum  substantiae,  quae  sicuti  per  se  habet  esse,  ita 
et  unitatem  vel  multitudinem;  acbectiva  vero  significant 
per  modum  accidentis  quod  inhaeret  subjecto  et  ex  eo  uni- 
tatem vel  multitudinem  suscipit.  Igitur,  quamvis  Socratem, 
Platonem  et  Ciceronem  dicamus  tres  homines,  quia  in  tribus 
suppositis  humanae  naturae  sunt  tres  humanitates;  tamen 
Patrem,  et  Eilium  et  Sp.  Sanctum  non  dicimus  tres  Deos, 
sed  unum  Deum,  quia  in  tribus  personis  est  una  divina 
essentia,  bene  autem  tres  habentes  Deitatem  praedicamus.  — 
Monitum  lectorem  volumus  de  diversa  suppositione  quorum- 
dam nominum,  quae  substantiae  vel  accidentis  modum  te- 
nere possunt.  Unde  in  textu  concluditur:  « Dicimus  tres 
existentes,  vel  tres  sapientes,  aut  tres  aeternos,  et  inoreatos, 
et  immensos,  si  adjective  sumantur.  Si  vero  substantive  sii- 

mantur,  dicimus  unum  increatum,  immensum.-  et  seternum^ 
ut  Athan.  dicit  in  Symb.  fidei  ». 

l'oiioiusio  — Nomina  essentialia  concreta  ex  modo 

SIGNIFICANDI  HABENT  UT  PROPRIE  POSSINT  SUPPONERE  PRO  PER- 
SONA. 

1*"  Sane  secundum  fidem  B.  Maria  vocari  debet  genitrix 
Dei  (seu  Verbi),  atque  in  Symb.  dicimus:  Deum  de  Deo^ 
Deum  verum  de  Deo  vero. 

2°  Licet  in  Deo  idem  sit  Deitas  et  Deitatem  habens, 
tamen,  juxta  aliud  S.  Doctoris  principium.,  « in  proprieta- 
tibus locutionum  non  tantum  attendenda  est  res  significata, 
sed  etiam  modus  significandi  >■>.  Atqui  nomen  Deus  caete- 
raque  nomina  essentialia  concreta  significant  divinam  es- 
sentiam ut  in  habente  ipsam,  sicut  hoc  nomen,  homo,  signi- 
ficat humanitatem  in  supposito.  Ergo  nomen  Deus  aliaque 
nomina  essentialia  concreta  ex  modo  significandi  habent  ut 
proprie  possint,  saltem  ex  adjuncto  notionali,  supponere 
pro  persona.  Dico:  saltem  ex  adjuncto  notionali;  cum  enim 
Deus  prius  intelligatur  significare  subsistentiam  absolutam 
in  divina  natura  quam  subsistentiam  relativam  et  persona- 
lem, per  se  supponit  pro  natura  communi,  sed  ex  adjuncto 
determinatur  ejus  suppositio  ad  personam.  « Quandoque 
ergo,  concludit  Auctor,  hoc  nomen  Deus  supponit  pro  es- 
sentia ut  cam  dicitur:  Deus  creat;  quia  hoc  praedicatum 
competit  subjecto  ratione  formae  significatae,  quae  est  deitas. 
Quandoque  vero  supponit  pro  persona,  vel  una  tantum,  ut 
cum  dicitur:  Deus  generat;  vel  duabus,  ut  cum  dicitur: 
Deus  spirat;  vel  tribus,  ut  cum  dicitur:  Regi  saeculorum 
immortali,  invisibili,  soli  Deo  honor  et  gloria  (1  Tim.  I,  17)  ». 

C'oueii^sio  3'\  — Nomina  essenti*^lia  abstracta  neqeunt 

SUPPONERE  PRO  PERSONA,  IDEOQUE  NON  DEBENT  NOTIONALIA  ES- 
SENTIA ATTRIBUI. 

1*"  Hac  de  re  celebris  exstitit  saec.  XIII  opinio  abbatis 
Joachim  qui,  considerans  simplicitatem  divinam  ac  realem 
identitatem  inter  Deum  suamque  essentiam,  asseruit  quod 
sicut  dicitur:  « Deus  genuit  Deum  »,  ita  potest  dici:  « Dei- 
tas genuit  Deitatem  »,  vel  « essentia  est  de  essentia  ». 
Idcirco  acriter  in  Cone.  Later.  IV  sub  Inn.  III  objurgatus 
est,  et  ejus  sententia  fuit  proscripta  hisce  verbis  (cap.  2 
Damnamus)'.  « Illa  res  (essentia  divina)  non  est  generans, 
neque  genita,  nec  procedens.  Sed  est  Pater  qui  generat  et 
Filius  qui  gignitur  » etc.  ■—  Quo  in  decreto  duo  reprobata 
fuisse  videntur:  unum  directe  et  principaliter,  quod  est 
error  Tritheismi  in  quem  Joachim  declinaverat;  aliud  in- 
directe et  secundario,  scii,  periculosus  loquendi  modus  ad 
illum  errorem  conducens.  Dum  enim  ex  una  parte  (ut  Pe- 

tavius  ostendit  1.  YI,  c.  11-12)  cavenda  est  locutio  illa  Cal- 
vini, Filium  esse  autotheiim^  quasi  non  accipiat  a Patre  na- 
turam, ex  altera  vitandum  quoque  videtur  aliud  loquendi 
genus,  scii,  quod  « essentia  genuit  essentiam  » ; atque,  sic 
opinor,  nimis  vehementer  Petavms  et  Th.  de  Regnon  locu- 
tionem istam  defendunt. 

2°  Etenim  in  tantum  nomina  essentialia  concreta  suppo- 
nere possunt  pro  persona,  in  quantum  ex  modo  significandi 
habent  ut  queant  importare  suppositum  : siquidem  naturam 
significant  ut  in  habente  ipsam.  Atqui  nomen  essentia  (idem 
dicatur  de  cmteris  abstractis)  non  habet  ex  modo  suse  si- 
gnificationis ut  vicem  personae  obtineat,  immo  id  excludit, 
quatenus  significat  essentiam  ut  formam  abstractam.  Ergo 
abstracta  essentialia  pro  personis  non  supponunt.  — Conf\ 
quia  si  notionalia  ac  propria,  quibus  personae  ab  invicem 
distinguuntur,  possent  essentiae  attribui,  jam  distinctio,  qua- 
lis viget  in  suppositis,  in  ipsa  essentia  divina  dari  signifi- 
caretur ; quod  dogma  consubstantialitatis  labefactaret. 

3"*  Igitur,  si  quae  apud  SS.  Doctores  locutiones  hujusmodi 
inveniantur,  non  sunt  extendendae,  sed  pie  intelligendae^ 
quatenus  nomina  abstracta  exponantur  per  concreta  vel  etiam 
personalia,  ut  cum  dicitur:  Essentia  de  essentia,  vel  sapien- 
tia de  sapientia,  sensus  sit:  Filius,  qui  est  essentia  et  sa- 
pientia, procedit  a Patre,  qui  est  essentia  et  sapientia.  — 
In  his  tamen  nominibus  abstractis  est  quidam  ordo  atten- 
dendus; quia  ea  quae,  pertinent  ad  actum  magis  propinque 
se  habent  ad  personas:  actus  enim  sunt  suppositorum.  Unde 
minus  impropria  est  ista:  Natura  de  natnra,  vel  sapientia 
de  sapientia,  quam : Essentia  de  essentia  (a.  5 ad  1).  — 
Caeterum  in  eis  Patrum  sententiis  quae  talia  ferunt,  contex- 
tus ipse  suadet  ut  abstracta  pro  concretis  intelligantur. 

Conclusio  4*^.  — Licet  nomina  personalia  vel  notionalia 

ADJECTIVA,  AUT  VERP.A,  AUT  PARTICIPIA,  NON  POSSINT  DE  ESSENTIA 
IN  ABSTRACTO  PR^DICARI,  BENE  TAMEN  POSSUNT  SUBSTANTIVA  PER  SE 

iDENTiCE.  — Haec  regula,  quae  praecedentem  determinat,  vera 
esse  dignoscitur  ex  Cone.  Lat.  IV  {cap.  cit.)^  ubi  dicitur 
de  essentia  divina  quod  « veraciter  est  Pater  et  Filius  et 
Sp.  Sanctus,  tres  simul  personae  ac  sigillatim  quaelibet 
earum  ». 

Prob.  — Namque  haec  est  differentia  inter  nomina  sub- 
stantiva et  adjectiva,  v.  g.  res  generans  et  generans,  quod 
priora  ferunt  secum  suppositum,  posteriora  vero  non,  sed 
rem  seu  formam  significant  per  modum  accidentis  substan- 
tivo appositi  (art.  5 ad  5) : unde  in  propositione  cujus  sub- 
jectum sit  nomen  essentiale  abstractum,  praedicatum,  si 
ponatur  notionale  substantivum,  videbitur  non  immediate 
subjectum  illud  afficere,  sed  importare  suppositum  quod  re 

est  ipsum  essentiale;  si  vero  ponatur  notionale  adjectivum 
immediate  referendum  erit  ad  essentiam  abstracte  signifi- 
catam. Atqui  quae  sunt  personis  propria  eis  quidem  non 
conveniunt  nisi  quatenus  ratione  ab  essentia  distincta  sunt^ 
ideoque  essentiae  adjective  tribui  sine  repugnantia  non 
possunt;  verum  aliunde  essentiam  et  personas  in  Deo  re 
idem  esse  certissime  constat.  Quocirca  poterunt  personalia, 
substantive  adducta,  vere  proprieque  seu  per  se,  licet  non 
formali  sed  identico  sensu,  de  essentia  et  de  essentialibus 
praedicari.  Hinc  non  conceditur  propositio : Essentia  est 
generans,  sed  bene  alia:  Essentia  est  Deus  generans,  vel 
est  Pater,  et  Filius,  et  Sp.  Sanctus. 

AETICULUS  II. 

De  essentialium  appropriatione  seu  singulis  personis 
a cco  mniodation  e . 


(art.  7-8) 

Aliud  est  proprium,  aliud  appropriatum.  Proprium  illud 
dicitur  quod  ita  tribuitur  uni  personae  ut  non  possit  alteri 
tribui : appropriatum  vero,  id  quod  commune  est  toti  Tri- 
nitati, at  causa  majoris  manifestationis  uni  dumtaxat  per- 
sonae adaptatur. 

2*^  Cum  appropriatio  dupliciter  considerari  possit,  scii,  ge- 
neratim  et  de  jure,  vel  speciatim  et  de  facto,  duas  conclu- 
siones instituemus. 

Conclusio  1*".  — Ad  manifestationem  fidei  de  SS.  Trinitate 

CONVENIENS  FUIT  ESSENTIALIA  ATTBIDUTA  PERSONIS  APPROPRIARI. 

P Id  suadetur  ex  ipso  Scripturarum  usu,  v.  g.  (1  Cor.  I, 
23-24j:  Xos  autem  praedicamus...  Christum  Dei  virtutem  et 
Dei  sapientiam ; necnon  ex  frequenti  Patrum  et  Doctorum 
consuetudine. 

2^’  Quamvis  trinitas  personarum  demonstrative  probari 
non  possit,  convenit  tamen  ut  per  aliqua  manifestiora  de- 
claretur. Atqui  essentialia  attributa  sunt  nobis  magis  ma- 
nifesta secundum  rationem  quam  propria  personarum:  si- 
quidem ex  creaturis,  unde  cognitio  nostra  proficiscitur, 
possumus  in  certam  essentialium  attributorum  notitiam  de- 
venire, non  autem  in  certam  cognitionem  personalium  pro- 
prietatum. Ergo  sicuti  similitudine  vestigii  vel  imaginis 
in  creaturis  inventa  recte  utimur  ad  manifestationem  di- 
vinarum personarum,  ita  et  essentialibus  attributis  secun- 
dum appropriationis  legem.  — Dupliciter  autem  potest  fieri 
appropriatio  vel  manifestatio:  uno  modo  per  viam  similitu- 
dinis et  analogiae,  sicut  ea  quae  pertinent  ad  intellectum 

appropriantur  Filio,  utpote  procedenti  intellectualiter  ut 
Verbum;  alio  modo  per  modum  dissimiUtudinis  et  remotionis^ 
sicut  potentia  appropriatur  Patri,  ne  in  Deo  suspicemur 
quidpiam  senilis  infirmitatis  qua  apud  nos  patres  laborare 
solent. 

C'ouein«^io  2"".  — Optime  factum  est  ut  quatuor  modis  es- 
sentialia MANIFESTANDIS  DIVINARUM  PERSONARUM  PROPRIETATIBUS 
A SACRIS  DOCTORIBUS  ACCOMMODARENTUR. 

Cum  intellectus  noster  ex  creaturis  in  Dei  cognitionem 
manuducatur,  oportet  ut  Deum  consideret  secundum  mo- 
dum quem  ex  creaturis  assumit.  Atqui  in  creatura  quatuor 
per  ordinem  nobis  consideranda  occurrunt:  scii,  res  ipsa  ut 
ens^  et  in  quantum  est  una^  et  secundum  quod  inest  ei 
virtus  ad  operandum  vel  aliud  efficiendum,  et  habitudo 
ipsius  ad  ea  quse  effecerit.  Ergo  quatuor  etiam  circa  Deum 
nostrae  considerationi  offeruntur. 

Porro  1'^  si  consideretur  Deus  absolute  secundum  esse 
suum,  sic  accipitur  appropriatio  Hilarii  (2  de  Trin.  n.  1), 
qua  scii,  aeternitas  Patri,  species  Filio,  usus  Sp.  Sancto  tri- 
buitur. — a)  Sterilitas  enim,  in  quantum  significat  esse 
non  principiatum,  similitudinem  exhibet  cum  proprio  Pa- 
tris, qui  est  principium  non  de  principio.  — h)  Species  au- 
tem nunc  sumitur  pro  pulchritudine^  ad  quam  tria  requi- 
runtur: integritas  sive  perfectio,  cum  deficientia  eo  ipso 
turp-ia  sint ; debita  proportio  sive  consonantia ; denique 
claritas.  Atqui  Filius  in  divinis,  quatenus  perfecte  habet 
naturam  Patris,  sibi  integritatis  rationem  vindicat ; ut  ex- 
pressa Patris  imago,  consonantiam  exactissimam  prsesefert; 
ut  Verbum,  lux  est  et  splendor  intellectus.  Ergo.  — c)  Usus^ 
largo  sensu,  comprehendit  sub  se  etiam  frui^  quatenus  uti 
dicimur  eo  quod  in  facultatem  nostrae  voluntatis  assuminus» 
fruimur  vero  iis  quorum  usus  delectationem  affert  (Aug. 
de  Trin.  X,  11).  Atqui  usus  ille,  quo  Pater  et  Filius  se 
invicem  fruuntur,  convenit  cum  proprio  Sp.  Sancti,  in  quan- 
tum est  Amor;  usus  vero,  quo  nos  fruimur  Deo,  similitu- 
dinem habet  cum  proprio  Sp.  Sancti,  in  quantum  est  Do- 
num. Ergo. 

2"  Si  Deus  ut  unus  inspiciatur,  sic  congruit  positio  Au- 
gustini (I  de  Doct.  ch.  c.  5),  qua  Patri  appropriat  unitatem^ 
Filio  aequalitatem^  Spiritui  Sancto  concordiam  sive  conne- 
xionem'. quae  quidem  tria,  licet  differenter,  unitatem  impor- 
tant. — a)  Nam  unitas  dicitur  absolute,  non  praesupponens 
aliquid  aliud,  ideoque  appropriatur  Patri  qui  non  praesup- 
ponit  aliquam  personam.  — h)  Squalitas  vero  importat 
unitatem  in  respectu  ad  alterum,  quippe  aequale  est  quod 
unam  cum  alio  quantitatem  habet;  idcirco  tribuitur  Filio  a 
Patre  procedenti  in  plenissima  perfectionis  unitate.  - c)  Con- 

nexio  autem  dicit  unitatem  aliquorum  duorum,  et  quidem, 
in  substantiis  intelligentibus,  secundum  mutuam  affectio- 
num coincidentiam:  unde  appropriatur  Sp.  Sancto,  prout 
hic  est  a duobus  se  mutuo  diligentibus,  quos  amor  per  mo- 
dum igneae  catenae  seu  flammei  hymenaei  inseparabiliter 
conjungit. 

3°  Si  velis  sufficientem  in  Deo  virtutem  ad  efficiendum 
adspicere,  tertia  habebitur  appropriatio  caeteris  manifestior, 
scii,  potentiae^  sapientiae  et  bonitatis  , quae  quidem  ostendi- 
tur duplici  via,  similitudinis  nempe  et  dissimilitudinis  — a) 
Potentia  enim  habet  rationem  principii  agentis,  quae  inter- 
dum patri  terreno  ob  senectutem  deficit.  Atqui  proprium 
est  Patris  coelestis  principium  esse  totius  divinitatis,  quin 
ei  ulla  deficientia  contingat.  Ergo  utraque  de  causa  potentia 
Patri  appro]3riatur.  — b)  Sapientia  quoque  duplici  titulo 
congruit  Filio,  in  quantum  est  Verbum  seu  adaequatus  di- 
vinae sapientiae  conceptus,  dum  communiter  multiplex  sa- 
pientiae defectus  terrenos  filios  affligit:  idem  dic  de  veritate. 
— c)  Bonitas  autem,  cum  sit  ratio  et  obiectum  amoris,  si- 
militudinem habet  cum  Spiritu  divino,  qui  est  amor;  sed 
pro  suavitate  quam  redolet  repugnantiam  secumferre  vi- 
detur ad  spiritum  terrenum,  secundum  quod  hic  violentam 
quamdam  impulsionem  importat:  duplex  igitur  subit  mo- 
tivum  bonitatem  Spiritui  Sancto  appropriandi. 

Huc  referri  debent  plerique  tituli  quibus  Sp.  Sanctus 
ratione  effectuum  divinae  bonitatis  decoratur : sive  respectu 
totius  creaturae,  puta  quod  dicatur  Dominus,  vivificator  ; sive 
rospectu  creaturae  rationalis,  cum  collata  nobis  gratiae  cha- 
rismata sub  diversa  specie  charitatis,  inhabitatio7iis  Dei, 
spiritualis  unctionis,  adoptionis  divinae,  coelestis  consolatio- 
nis, ^ veraeque  libertatis,  etc..  Spiritui  Sancto  in  Scripturis 
specialiter  attribuantur  (cf.  C.  G.  IV,  20-22). 

Notare  circa  virtutem  juverit,  quod  si  dicatur  id  quod  a 
potentia  rei  procedit,  prout  interdum  virtuosum  opus  ap- 
pellatur virtus  agentis,  sic  approprianda  est  Filio  et  Spi- 
ritui Sancto,  utpote  a Patre  procedentibus.  Verum  ut  si- 
gnificat simpliciter  potentiam.  Patri  reservanda  est. 


■'  — Pulchre  S.  Thomas  (C.  Gr.  IV,  22):  « Est  autem  et  amicitiae  pro- 
prium quod  aliquis  in  praesentia  amici  delectetur,  et  in  ejus  verbis  et 
factis  gaudeat,  et  in  eo  consolationem  contra  omnes  anxietates  inveniat; 
unde  in  tristitiis  maxime  ad  amicos  consolationis  causa  confugimus.  Quia 
igitur  Sp.  Sanctus  Dei  nos  amicos  constituit  et  eum  in  nobis  habitare 
facit  et  nos  in  ipso,  ut  ostensum  est,  consequens  est  ut  per  Spiritum 
Sanctum  gaudium  de  Deo  et  consolationem  habeamus  contra  omnes  mundi 
adversitates  et  impugnationes ; iinde  dicitur : Redde  mihi  laetitiam  salutaris 
tui,  et  spiritu  principali  confirma  me  (Ps.  L,  13),  et:  Justitia  et  pax,  et 
gaudium  in  Spiritu  Sancto  (Rom.  XIV,  17);  et  dicitur:  Ecclesia...  consolatione 
Sancti  Spiritus  replebatur  (Act.  IX,  31).  Et  ideo  Dominus  Sp.  Sanctum  pa- 
racletum, id  est  consolatorem,  nominat  ». 

4*^  Tandem  si  consideretur  Dens  in  habitudine  ad  suos  ef- 
fectus^ sumitur  quarta  appropriatio  quam  Augustinus  (VI 
de  Trin.  c.  10)  ex  Apostolo  colligit,  videlicet  ex  quo^  per 
quem  et  in  quo.  — a)  Nam  praepositio  ex  habitudinem  dicit 
non  solum  causae  materialis,  verum  etiam  quandoque  cau- 
sae etficientis,  quae  quidem  Deo  competit  ratione  potentiae 
activae;  unde  appropriatur  Patri,  sicut  et  potentia.  — /;) 
Praepositio  per  interdum  designat  causam  mediam,  puta 
instrumentum,  et  praecipue  id  quod  est  ab  alio  ut  prin- 
cipium de  principio:  quo  sensu  non  appropriatum  sed 
proprium  quiddam  Filio  est,  juxta  illud  (Joan.  I,  : 
Omnia  per  ipsum  facta  sunt.  Quandoque  vero  exprimit 
habitudinem  formae  per  quam  agens  operatur,  ut  artifex 
per  artem.  Porro  ars  et  sapientia  Filio  tribuuntur.  Quocirca, 
cum  dicitur  per  quem  aut  per  Ipsum.,  Filius  agnoscendus 
est.  — c)  Alia  demum  praepositio  in  denotat  habitudinem  con- 
tinentis: Deus  vero  res  continet  non  solum  secundum  earum 
similitudines,  quae  scientiae  continentia  appropriatur  Filio, 
sed  etiam  quatenus  sua  bonitate  eas  conservat  et  gubernat 
ad  congruum  finem  adducens;  quare  illud  in  quo^  sicut  et 
bonitas.  Spiritui  Sancto  accommodatur.  (Vid.  plura  ap.  Au- 
ctorem) ^ 

QLVESTIO  SECUNDA. 

DE  COMPARATIONE  PERSONARUM  AD  RELATIONES  SEU  PROPRIETATES 
ET  AD  ACTUS  NOTIONALES 

Explorata  pursonarum  divinarum  habitudine  ad  essen- 
tiam et  essentialia  attributa  ac  nomina,  duo  amplius  consi- 
deranda supersunt  quae  personas  illas  aut  constituunt  aut 
utcumque  afficiunt,  scii,  relationes  sive  proprietates  atque 
actus  notionales:  de  quibus  certe  plura  jam  tractationis  de- 
cursu innotuerunt,  at  specialem  quoque  inquisitionem  scien- 
tiae methodus  ac  progressio  modo  exspostulat.  — Totam 
rem  compendiose,  pro  more,  intra  duorum  articulorum  li- 
mites determinabimus. 

AETICULUS  I. 

De  comparatione  personarum  ad  relationes  .sive 
proprietates. 

(Q.  XL) 

1°  Ut  ipsemet  innuit  titulus,  disceptatio  praecipue  inten- 
ditur circa  relationes  personales  seu  personarum  distinctivas 

1 — Cf.  Franzelin.  th.  13;  — item  Encycl.  Divinum  illud  Leonis  XIII,  ubi, 
memorata  appropriationis  lege,  Pontifex  late  disserit  de  iis  beneficiis  quae 
Spiritui  Sancto  attribuuntur,. scii,  de  multiplici  eius  influxu  in  opere  Incar- 
nationis, in  Ecclesia  regenda  et  sanctificanda,  in  animabus  regenerandis. 


422 


DISPUTATIO  X. 


atque  constitutivas,  quae  ideo  totidem  sunt  proprietates, 
nempe  circa  paternitatem,  filiationem  ac  processionem;  de 
spiratione  enim  communi  Patri  et  Filio,  ad  quam  personae 
primo  non  comparantur,  occasionalis  tantum  mentio  ha- 
bebitur. 

2°  Praesupponimus  relationes  illas  seu  proprietates  non 
solum  esse  personas  (contra  Gilb.  Porretanum),  sed  etiam 
(contra  Praepositivum)  esse  in  personis^  eo  modo  quo  abstra- 
ctum ponitur  in  concreto.  Sicuti  enim  essentiam  in  Deo 
esse  dicimus  quae  tamen  est  Deus,  ita  proprietates,  v.  g. 

Eaternitas,  quae  in  abstraco  significantur  velut  personarum 
ermae,  in  personis  esse  intelligimus,  dum  tamen  iisdem  re 
identificantur : quippe  ad  personas  se  habent,  solo  rationis 
discrimine,  tanquam  id  quo  res  est  ad  id  quod  est  (cf.  Au- 
ctorem, a.  1). 

3®  At  potissima  controversia,  inter  summos  Doctores  agi- 
tata, versatur  de  primo  ac  formali  personarum  distinctivo^ 
an  scii,  relationes  per  se  primo  immediateque  distinguant 
personas.  — Ubi  praenotat  Satolli  ad  hoc  ut  aliquid  sit  im- 
mediate distincti vum  tria  requiri;  nempe  ut  positive  dica- 
tur, cum  omnis  negatio  affirmationem  anteriorem  exigat; 
praeterea  ut  sit  ultimo  constituens  eadem  ratione  qua  di- 
stinctivum;  demum  ut,  in  genere  causae  formalis,  caeteris 
omnibus  praesupponatur. 

Itaque  a)  Praepositivus  et  Greg.  Arim.^  ^ negato  quod  in 
Deo  possint  proprietates  abstracte  concipi,  senserunt  perso- 
nas divinas  secundum  se  totas  distingui  ab  invicem;  h) 
Joannes  de  Pipa  vero  aliique  veteres  ut  distinctivum  assi- 
gnarunt aliquid  absolutum;  c)  Yasquez  et  Alarcon  de  Patre 
rati  sunt,  eum  constitui  per  innascibilitatem ; d)  S.  Bona- 
venturae  positio  id  importat,  personas  distingui  per  origines 
activas  aut  passivas;  e)  verior  tandem  sententia  D.  Thomae 
offertur,  qua  formale  illud  distinctivum  reponitur  in  rela- 
tionibus personalibus.  — Cum  autem  priores  sententiae  omni 
sint  probabilitate  destitutae  controversiae  cardo  vertitur 
circa  oppositas  Seraphici  ac  Angelici  opiniones. 

4*^  Quamvis  enim  origo  et  relatio  re  non  differant,  dif- 
ferunt tamen  secundum  modum  significandi;  nam  origo  si- 
gnificatur per  modum  actus,  ut  generatio ; relatio  vero  per 
modum  formae,  ut  paternitas. 

Conclusio.  — Melius  dicitur  personas  seu  hypostases  divinas 

DISTINGUI  RELATIONIBUS  QUAM  ORIGINE. 

Sane  V praeter  solemne  Boetn  effatum  (1.  de  Trin.),  caeteris 
Doctoribus  acceptum,  nempe  quod  sola  relatio  multiplicat 
Trinitatem,  praesto  sunt  verba  Cone.  Lat.  (c.  Firmiter)^  vi- 


— Cf.  Suarez,  1.  VII, 

— Cf.  Billuart,  Disp.  IV,  a.  2, 

dei:  « Trinitatem  esse  discretam  per  proprietates  persona- 
les'^ » nec  non  verba  Cone.  Flor.  (Sess.  18):  « Relatio  apud 
omnes,  tam  G-rascos  quam  Latinos  Doctores,  personas  mul- 
tiplicat ».  Quae  quidem  sat  directe  feriunt  non  solum  priores 
opiniones,  sed  et  S.  Bonaventurae  assertum. 

2®  Ratione  proceditur.  — Recensita  Seraphici  Doctoris 
opinio  habet  quod,  quia  relatio  consequitur  actum,  personae 
in  divinis  distinguuntur  per  originem,  puta  Pater  distin- 
guitur a Filio,  quia  ille  generat,  hic  vero  genitus  est;  re- 
lationes autem  sive  proprietates  consequenter  manifestant 
personarum  distinctiones.  Atqui  id  duplici  ex  capite  falsum 
videtur. 

a)  Primo,  ad  hoc  quod  aliqua  duo  distincta  intelligantur, 
necesse  est  eorum  distinctionem  accipi  per  aliquid  utrique 
intrinsecum  et  proprium,  sicut  in  rebus  creatis  vel  per  mate- 
riam vel  per  formam.  Atqui  in  divinis  personis  id  non  est 
essentia  nec  quidpiam  absolutum,  ut  patet;  sed  neque  origo, 
at  sola  relatio.  Ergo.  Min.  evincitur  ex  eo  quod  origo  alicujus 
rei  non  significatur  ut  aliquid  intrinsecum,  sed  ut  via  quae- 
dam a re  vel  ad  rem,  v.  g.  generatio  significatur  ut  progre- 
diens a generante  et  progressio  ad  rem  genitam.  Ergo  fieri 
nequit  quod  res  genita  et  generans  sola  generatione  distin- 
guantur, sed  oportet  intelligere  tam  in  generante  quam  in 
genito  propria  principia  distinctiva.  Jamvero  in  persona 
divina  non  est  aliud  intelligere  nisi  essentiam  et  relationem 
sive  proprietatem.  Unde,  cum  personae  in  essentia  conve- 
niant, superest  ut  relationibus  ab  invicem  distinguantur. 

&)  Secundo,  distinctio  in  divinis  personis  non  est  sic  in- 
telligenda,  quasi  aliquid  commune,  scii,  essentia,  dividatur, 
sed  quatenus  ipsa  distinguentia  res  distinctas  constituant. 
Atqui  proprietates  relativae  constituunt  divinas  personas, 
non  autem  origo.  Ergo.  Min.  ostenditur:  quia  relationes  vel 
proprietates  se  habent  ad  personas  ut  abstractum  ad  con- 
cretum ; quae  duo  cum  in  divinis  re  non  differant,  necesse 
est  dicere  quod  relationes  propriae  sunt  ipsae  personae  subsi- 
stentes in  divina  natura,  sicut  paternitas  est  Pater,  et  filia- 
tio Filius.  Verum  contra  rationem  originis  est  quod  con- 
stituat personam:  siquidem  origo  active  accepta  significatur 
ut  progrediens  a persona  subsistente  per  modum  transeun- 
tis, ideoque  praesupponit  eam  permanenter  constitutam ; 
passive  sumpta  vero,  ut  nativitas,  intelligitur  quasi  via  ad 
personam  subsistentem,  et  nondum  ut  eam  constituens. 

Licet  igitur  libenter  concedamus  personas  multiplicari 
per  originem  vel  processionem  tanquam  per  conditionem  et 
viam  necessariam,  simul  tenendum  est  unamquamque  in 
suo  esse  personali  intrinsece  constitui  per  relationem  velut 
per  formam  propriam  et  permanentem. 

3’’  Ad  explicandam  hanc  divinarum  personarum  constitu- 

tionem^  pretium  operis  puto  referre  ex  Cajetano  {Comm.  in 
arn.  4)  quae  subtiliter  non  minus  quam  vere  edocet,  quaeque 
jam  alias  (Disp.  YIII,  Q.  I,  a.  2)  breviter  tetigimus. —Sicut 
apud  logicos  relatio  dupliciter  significatur,  ut  concepta  et 
ut  exercita,  dum  tamen  eadem  una  est;  ita  paternitas,  ut 
exercita,  consequitur  actum  generationis,  et  ipsamet,  sub 
ineunte  ratione  paternitatis  concepta,  generationem  praece- 
dit et  constituit  hypostasim,  quia  sic  nempe  exercet  actum 
-h^^postaticae  formae.  Utrumque  intra  latitudinem  relativam 
comprehenditur,  non  tamen  simul  secundum  rationis  ordi- 
nem. Sed  paternitas,  ut  praecedit  generationem,  constituit 
et  distinguit  personam  Patris  in  esse  hypostatico  relativo 
realiter  et  formaliter,  at  non  relative  exercito:  unde  vocatur 
paternitas,  non  ut  relatio,  sed  ut  constitutiva.  In  quantum 
vero  consequitur  generationem,  constituit  et  distinguit  eam- 
dem  personam,  non  in  esse  h^^postatico,  sed  in  esse  relative 
exercito:  quare  vocatur  paternitas,  ut  relatio  est.  Nec  sunt 
duo  esse  relativa  in  Patre,  sed  unum  tantum  datum  a pa- 
ternitate formaliter,  ante  generationem  ut  hypostaticum,  et 
post  ut  exercitum.  Similiter  unica  est  distinctio  relativa 
Patris  a Filio,  sed  data  prius  ut  h3^postatica,  et  post  ut 
exercita;  quia  relatio  una  eademque  ex  se  habet  formaliter 
inesse  et  adesse,  unum  prouti  formae  rationem  praesefert, 
aliud  prout  relationis  actum  exercet  ^ 

Coroll.  — V Ex  praemissa  doctrina  eruitur,  quod,  abstra- 
ctis per  intellectum  a personis  relationibus  personalibus  seu 
quibus,  veluti  formis,  constitui  personas  intelligitur,  nec 
personae  istae  nec  consequenter  divinae  h3^postases  remanere 
possunt;  etsi  tamen  Deus,  ut  communiter  et  absolute  subsi- 
stens, intellectu  supersit  (art.  3)  2.  — 2°  Alia  sequuntur  de 
respectiva  prioritate  proprietatum  et  actuum  notionalium.  Sci- 
licet a)  origo  passive  significata,  utpote  se  habens  per  modum 
viae  ad  personam  proprietate  constitutam,  simpliciter  praece- 
dit secundum  intellectum  proprietates  seu  relationes  persona- 
rum procedentium  etiam  personales,  b)  Similiter  origo  active 
significata  prior  est  quam  relatio  non  personalis  personae 
originantis,  quippe  quae  jam  constituta  personali  relatione 
intelligitur;  unde  nulla  est  necessitas  praeintelligendi  spi- 
rationem, ut  relatio,  spirationi  activae,  ut  actio.  Verum  c) 
quamvis  proprietas  personalis,  ut  relatio  fundata  in  actione, 
intellectu  praesupponat  actum  notionalem;  tamen,  d)  secun- 
dum quod  est  constitutiva  porsonae,  sic  oportet  ut  actui  no- 
tionali  praeintelligatur,  sicut  persona  agens  praeintelligitur 
actioni  3. 

1 — Cf.Satolli  in  h.  loc;  — Kleubgen,  Q.  Y,  c.  I,  a.  4, 

^ — Cf.  Satolli  iu  h.  art. 

3 — Quoad  objectiones,  praeter  Anet,  in  h.  loc.  cf.  de  Pol.  Q.  VIII,  a. 
3,  et  Billiiart,  Diss.  IV,  a.  2. 

ARTICULUS  II. 

De  personis  in  comparatione  aci  actus  notionales. 

(Q.  XLI) 

V Vix  opns  est  praemonere  per  actus  notionales  intelligi 
in  divinis  actns  designantes  ordinem  originis  personarum, 
prout  sunt  v.  g.  ex  parte  principii  generare^  spirare^  dare^ 
communicare,  vel  ex  parte  termini  nasci^  procedere^  accipere. 
— Ordo  enim  originis  duplex  Deo  tribui  potest : unus  qui- 
dem secundum  quod  creatura  ab  eo  progreditur,  quod  com- 
mune est  tribus  personis,  et  ideo  actus  hunc  processum 
designans  vocatur  essentialis'^  alius  vero  secundum  proces- 
sionem personae  a persona,  qui  ordo  exprimitur  per  actum 
notionalem. 

2°  Jam  a primis  quaestionibus  collegimus'vere  et  realiter 
in  Deo  ponendos  esse  actus  notionales;  at  modo,  post  su- 
perius acta  de  divinis  personis,  investiganda  remanet  pro- 
pria habitudo  harum  personarum  ad  actus  illos  secundum 
quos  processiones  personales  accipiuntur.  — Qua  in  re  quin- 
que., ad  mentem  S.  Doctoris  et  cl.  Satolli,  determinare  expe- 
diet : scii,  quid  in  se  sint  illi  actus,  quomodo  se  habeant  ad 
agens  quod^  ad  terminum  a quo^  ad  principium  quo  et  ad  ter- 
minum ad  quem.  Quocirca  totidem  conclusiones  consecuturae 
sunt. 

Conclusio  1^.  — Actus  notionales,  divinis  personis  tribu- 
endi, SUNT  QUIDEM  IPS^  RELATIONES  PERSONALES  SECUNDUM  REM, 
AT  PROPRIA  RATIONE  AB  EIS  DISTINGUUNTUR  (art.  1 ad  2).  — HaeC 

est  media  S.  Thomae  positio  temperans  ab  extremis,  nempe 
sive  a sententia  quorumdam  faventium  distinctioni  ferme 
reali^  sive  a sententia  aliorum  assignantium  distinctionem 
mere  nominalem. 

1‘  Pars^  scii,  actus  notionales  aliud  re  non  esse  a rela- 
tionibus personalibus,  probatur.  — a)  Nam  omnia  genera, 
exceptis  relativis,  quum  de  Deo  dicuntur,  mutantur  in  di- 
vinam substantiam.  Jamvero  ex  una  parte,  substantia  sup- 
ponit vel  pro  essentia  vel  pro  hypostasi ; ex  altera  autem 
parte,  duplex  est  Dei  actio,  essentialis  et  personalis.  Ergo, 
cum  compertum  sit  actionem  Dei  essentialem  identificari 
cum  essentia,  actiones  quoque  personales  taliter  ad  Deum 
pertinent  ut  identificentur  cum  ipsis  relationibus  persona- 
libus, non  in  quantum  relationes  sunt,  sed  prout  constituunt 
divinas  hypostases.  — Et  revera,  ubi  non  interes t motus, 
actio  nihil  aliud  importat  quam  ordinem  originis  unius  ab 
altero.  xAtqui  in. divinis  non  est  motus  neque  ut  agentis, 
neque  ut  patientis.  Ergo  personalis  actio  producentis  per- 

sonam  nihil  aliud  est  secundum  rem  quam  habitudo  prin 
cipii  ad  personam  procedentem  seu  quam  personalis  relatio 
quae  quidem  identitas  mediate  fundatur  in  simplicitate  es- 
sentiae divinae,  immediate  vero  in  eminentia  divinae  rela- 
tionis quae  ex  se  habet  ut  simul  sit  forma  hypostatica, 
operationem  notionalem  virtualiter  continens,  atque  exercite 
relativa  unius  personae  ad  aliam. 

2^  Pars  jam 'liquet;  relatio  enim,  conceptu  suo  formali, 
consequitur  actum  notionalem,  qui  et  ipse  consequi  intelli- 
gitur  personam  subsistentia  relativa  constitutam  ex  qua  pro- 
cedit vel  per  modum  procedentis  significatur  h Primum 
namque  concipimus  Deum  Patrem  non  definite  ut  Patrem, 
sed  ut  personam  primam  exercendas  patoru itatis  capacem, 
deinde  ut  generantem,  denique  sub  ratione  exercita  pater- 
nitatis. 

€011  t‘l usio  2^".  — Actus  notionales,  quibus  Verbum  et  Sp. 

S.  PROCEDUNT,  ETSI  VOLUNTARII  DICI  POSSINT  OBJECTIVE  ET  CONCOMI- 
TANTER,  NON  TAMEN  VOLUNTARII  SUNT  CAUSALITER  SEU  PER  MODUM 

PRINCIPII  (art.  2).  — Ad  cujus  prop.  intelligentiam  praeoh- 
servandum  est  actum  aliquem  posse  dici  voluntarium  du- 
pliciter ; nempe  vel  causaliter  in  quantum  voluntas,  qua 
libera,  principium  est  agendi;  vel  objective  tantum  et  cori' 
comitantei\  quatenus  sibi  complacet  de  actu  cseteroquin 
necessario. 

Pars  evidenter  patet;  siquidem  quemadmodum  Deus 
vult  naturali  complacentia  se  esse  Deum,  ita  et  se  generare 
Filium  aut  spirare  Sp.  Sanctum.  — Hanc  vero  concomitan- 
tiam  divinae  voluntatis,  sibi  in  divinarum  personarum  emis- 
sione complacentis,  jure  merito  SatolU  post  Cajetamim 
contra  plerosque  alios  admittit  non  modo  consequentem,  sed . 
et  antecedentem  ordine  logico,  in  quantum  pertinet  ad  com- 
munia essentialia.  (Vid.  hos  auctores). 

2""  Pars  asseritur  contra  Arianos  ponentes  Patrem  volun- 
tate genuisse  Filium  ut  inde  deducerent  hunc  esse  creatu- 
ram, nec  non  contra  imprudentes  Scoti  et  Plenrici  Gand.  af- 
firmationes de  Sp.  Sancto,  quasi  spiratione  necessaria  simul 
et  libera  processisset. 

Proh.  — Voluntas,  ut  voluntas  est  seu  libera,  et  natura 
secundum  hoc  differunt  in  causando,  quod  natura,  agens 
secundum  formam  qua  est,  sit  determinata  ad  unum,  non 
vero  voluntas,  quae  sequitur  multas  diversasque  formas  seu 
rationes  intelligibiles.  Igitur  eorum  voluntas  est  principium 
quae  possunt  sic  vel  aliter  esse;  ea  vero  quae  non  possunt 
nisi  sic  esse,  a natura  procedunt.  Atqui  quod  contingens  est 
longe  distat  a perfectione  divinae  naturae  divinarumque  pro- 


1 — Cf.  Card.  Satolli,  in  h.  loc. 

<?essionum.  Ergo.  — Unum  ulterius  advertam,  scii.  8p.  Sau- 
-ctum  procedere  quidem  per  modum  voluntatis,  et  in  hoc 
distingui  a Filio  cujus  est  enasci  per  modum  intellectus; 
at  vero  nihilominus  procedere  naturaliter  et  non  libere, 
nempe  procedere  a voluntate  ut  est  natura  quaedam  seu 
naturae  modum  implicans. 

€'oueliisio  3^.  — Generatio  et  spiratio  significand*^:  sunt 

UT  PRODUCTIONES  NON  DE  NIHILO,  SED  DE  SUBSTANTIA  ORIGINANTIS 
VEL  ORIGINANTIUM,  SECUNDUM  RATIONEM  PRINCIPII  FORMALIS,  NON  VERO 

MATERIALIS  (art.  3). 

l*"  Pars  hujus  conci,  militat  adversus  Arianos  et  Alace- 
donianos,  quorum  impia  sententia  fuit  Filium  et  Sp.  San- 
ctum, creaturarum  ad  instar,  de  nihilo  ortos  esse;  dum  e 
contrario  in  Symb.  profitemus:  Detim  de  Beo. 

Et  sane,  si  Filius  et  Sp.  Sanctus  in  divinis  procederent 
quasi  de  nihilo  existentes,  se  haberent  velut  facti,  nec  id- 
circo Patri  consubstantiales  essent : quod  dogmatis  catholici 
veritatem  funditus  evertit.  Ergo  generatio  et  spiratio  di- 
cendae sunt  productiones  de  substantia  originantis  vel  ori- 
ginantium,  non  per  transfusionem  unius  tantum  partis 
substantiae  principii  producentis,  sed  secundum  totius  na- 
turae communicationem. 

2*  Pars  dirigitur  contra  quosdam  theologos,  quibuscum 
et  ipse  S.  Thomas  aliquando  concessit  particulam  de  posse 
in  divinis  accipi  secundum  habitudinem  principii  materia- 
lis, quum  tamen  in  Summa  (hic  ad  1 et  2)  illud  simpliciter 
neget. 

Sic  itaque  argumentabimur.  — Praepositio  de  in  hoc  dif- 
fert ab  altera  ex,  quod  ista,  praeter  ordinem  causalitatis, 
■designare  etiam  potest  solum  ordinem  temporis,  v.  g.  ex 
marie  fit  meridies;  illa  vero  semper  denotat  consubstantia- 
litatem sive  secundum  ordinem  principii  activi,  v.  g.  filius 
est  de  patre,  sive  secundum  ordinem  principii  materialis, 
V.  g.  cultellus  est  de  ferro,  sive  secundum  ordinem  principii 
formalis,  v.  g.  Angelus  est  de  natura  intellectuali.  Atqui  in 
divinis  quando  dicimus:  « Filius  est  genitus  de  essentia 
Patris  »_,  nequit  haec  locutio  accipi  secundum  habitudinem 
principii  materialis:  quod  enim  producitur  de  materia  fit 
per  transmutationem  illius  de  quo  producitur  in  aliquam 
formam;  divina  autem  essentia  non  est  transmutabilis,  ne- 
que alterius  formae  susceptiva.  Ergo  reliquum  est  ut  signi- 
ficetur habitudo  principii  formalis,  sicuti  in  propositione: 
« Filius  est  de  Patre  »,  significatur  ordo  principii  agentis. 

Conclusio  41^.  — Necesse  est  ponere  in  divinis,  respe- 
ctu ACTUUM  NOTIONALIUM,  POTENTIAM  REALEM;  QLLE  QUIDEM 
POTENTIA  TAM  IN  PaTRE  QUaM  IN  SpiRATORE  SIGNIFICAT  IN 
RECTO  NATURAM,  IN  OBLIQUO  RELATIONEM  (art.  4-5). 

1*^  Pars  adstruetur  contra  veteres  nonnullos^  ponentes 
solam  potentiam  logicam  seu  objectivam,  — Et  1°  suffra- 
gantur Patres  cum  Latini  tum  Graeci,  inter  quos  Athana- 
sius  (in  Dial.  1 de  S.  Trin.  6)  exponens  verba  Ps.  CIX : 
ex  utero  ante  Luciferum  genui  te,  ait:  « ITterum  audiens, 
generandi  vim  intelligo  ». 

2^  Potentia  nihil  aliud  significat  quam  principium  alicu- 
jus  actus.  Atqui  secundum  fidem  confiteri  debemus  Patrem 
re  aliter  esse  principium  generationis,  Patrem  vero  et  Filium 
principium  spirationis.  Ergo.  — Eevera  potentia  generandi 
significat  id  quo  generans  generat.  Atqui  omne  generans 
aliquo  generat.  Ergo  in  omni  generante  oportet  ponere 
realem  proprieque  dictam  potentiam  generandi,  et  similiter 
in  spirante  potentiam  spirandi,  etsi  haec  potentia  virtualiter 
tantum  ab  actu  secundo  distinguatur:  sat  enim  est  ad  ra- 
tionem verae  potentiae  ut  inferatur  terminus  realiter  a prin- 
cipio producente  distinctus 

2*  Pars,  scii,  de  proprio  illius  potentiae  significatu,  plu- 
rimis ansam  dedit  opinionibus,  quarum  extremae  vel  cum 
Greg.  Ariminensi  in  essentia  tantum,  vel  cum  Durando  tan- 
tum in  relatione  principium  formale  actuum  notionalium 
reponunt;  nos  autem  cum  D.  Tlioma  praejactam  in  conci, 
sententiam  amplectimur,  sequenti  processu  manifestandam. 

Prob.  1°  contra  Durandum  dupliciter;  et  a)  positive  qui- 
dem. — Illud  proprie  et  principaliter  dicitur  potentia  in 
quocumque  agente  quo,  velut  forma,  agens  principale  agit, 
ita  ut  eidem  formae  res  producta  assimiletur.  Atqui  in  divinis 
Filius  et  Sp.  Sanctus  principio  producenti  similantur  in 
natura  divina.  Ergo  haec  ipsa  natura,  principaliter  et  in 
recto,  debet  dici  potentia  generati va  ac  spirativa;  adeo  ut. 
propter  summam  perfectionem  divinae  generationis  ac  pro- 
cessionis, identica  sit  non  solum  specie  sed  et  numero  in 
communicante  et  communicato  (a.  5 resp.  ad  1). 

b)  Negative.  — Videlicet  negamus  potentiam  illam  reponi 
formaliter  posse  in  sola  relatione  vel  in  essentia  secundum 
quod  idem  est  relationi.  Licet  enim  paternitas  ut  forma 
Patris  significetur,  est  tamen  proprietas  personalis  se  habens 
ad  Patris  personam,  sicut  forma  individualis  ad  aliquod  in- 
dividuum creatum.  Atqui  forma  individualis  in  rebus  crea- 
tis constituit  personam  generantem,  non  autem  est  potentia 
qua  generans  generat;  secus  Socrates  gigneret  Socratem. 
Ergo  paternitas  (idem  dic  de  spiratione),  dum  constituit 
personam  Patris,  eo  ipso  secundum  se  esse  non  potest  po- 
tentia generandi,  sed  heec  collocanda  est  in  natura  divina. 

Prob.  2°  contra  Greg.  Arim.,  quod  in  obliquo  et  connota- 
tive  generandi  spirandique  potentia  ut  conditonem  necessa- 


— Cf.  Satolli,  in  h.  1. 

riam  significat  relationem  seu  proprietatem  qua  persona 
agens  constituitur.  — Etenim  ea  quae  significant  solam  es- 
sentiam in  divinis  communia  sunt  tribus  personis.  Atqui 
potentia  generandi  non  est  communis  tribus  personis,  sed 
propria  Patris;  idem  dicito  de  potentia  spirandi.  Ergo  prae- 
dicta potentia  significat  essentiam  ut  est  in  Patre,  vel  in 
Patre  et  Filio. 

Ex  his  colligimus:  a)  principium  formale  quo  primum 
et  remotum  actuum  notionalium  esse  essentiam  divinam, 
praeintellectam  intellectui  et  voluntati;  h)  principium  for- 
male quo  proximum  et  immediatum  esse  ipsum  intellectum 
et  voluntatem,  cointellectis,  non  ut  comprincipiis,  sed  ut 
conditionibus  et  modis,  relationibus  personalibus;  c)  prin- 
cipium vero  quod  esse  personam  agentem  q 

Conclusio  5^.  — Tenendum  est  actum  notionalem  ad  essen-  ’ 

TIAM  TANqUAM  ad  TERMINUM  FORMALEM,  AD  PERSONAM  VERO 
TANQUAM  ad  TERMINUM  TOTALEM  TERMINARI;  NEC  PLURES  QUAM 
TRES  PERSONAS  ACCIPI  POSSE. 

Pars  breviter  ostenditur;  — terminus  formalis  alicujus 
productionis  est  id  quo  immediate  terminatur  productio, 
quo  proprie  res  producta  habet  esse,  et  quo  primo  produ- 
centi assimilatur.  Atqui  tres  istae  conditiones  ad  essentiam, 
non  ad  proprietatem  in  divinis  pertinent.  Ergo  essentia 
terminus  est  formalis,  dum  persona  se  habet  ut  terminus 
totalis, 

2"*’  Pars  ab  Auctore  quadrupliciter  probatur; 

1°  Ex  relationibus  personalibus,  quibus  solum  personae 
distinguuntur.  Cum  enim  personae  divinae  sint  ipsae  rela- 
tiones subsistentes,  non  possent  esse  plures  personae  quam 
tres  in  divinis,  nisi  multiplicatis  relationibus  paternitatis, 
filiationis  et  spirationis.  Atqui  hae  formae  relativae,  sicut 
quaelibet  formae  unius  speciei,  nequeunt  multiplicari  nisi 
secundum  materiam,  quae  in  divinis  non  est.  Ergo. 

2*^  Ex  modo  processionum : Deus  unico  actu  omnia  inteh 
ligit  et  omnia  vult.  Atqui  tot  numero  esse  possunt  proprie- 
tates et  personae  divinae  quot  sunt  actus  divinae  mentis  et 
voluntatis.  Ergo,  praeter  Patrem,  non  potest  esse  nisi  una 
persona  procedens  per  modum  Yerbi  et  una  per  modum 
Amoris. 

3°  Ex  modo  procedendi:  natura  determinatur  ad  unum 
secundum  se  in  unaquaque  forma.  Atqui  divinae  personae 
procedunt  naturaliter.  Ergo  quisque  actus  notionalis  ad 
unam  personam  terminatur. 

4°  Ex  perfectione  divinarum : personarum  omnis  enim 
divina  res  habet  quidquid  inveniri  potest  infra  latitudinem 

' — Cf,  Satolli  iu  h.  1.;  — Billuart,  Diss.  II,  a.  2. 

illius  rationis  formalis  qua  constituitur.  Ergo  sicut  unus  est 
perfectus  Pater,  ita  unus  perfectus  Filius,  et  unus  Sp.  San^ 
ctus. 

QUrESTIO  TERTIA 

DE  COMPARATIONE  PERSONARUM  AD  INVICEM 

Postremum  heic  totius  institutionis  de  Trinitate  caput 
studio  objicitur,  in  quo  duo  prospicienda  sunt:  unum  secun- 
dum quod  divinae  personae  in  eadem  natura  subsistunt,  sciL 
de  earum  similitudine  et  aequalitate ; aliud  quatenus  una 
persona  ab  altera  oritur,  scii,  de  earum  missione.  — Haec 
autem  missio  secundum  terminum  ad  quem  duplex  esse  po- 
test, aut  invisibilis^  aut  visibilis.  Quapropter  tota  res  tri- 
bus articulis  absolvetur. 

ARTICULUS  I. 

De  aequalitate  divinarum  personarum. 

(Q.  XLii; 

Nonnulla  praenotanda  sunt.  — Et  1“^  a)  aequalitas  ac  si' 
militudo  sunt  relationes  fundatae  in  unitate,  haec  quidem 
secundum  aliquam  formam,  illa  secundum  quantitatem.  Quia 
vero  in  divinis  esse  non  potest  quantitas  dimensiva  seu 
molis,  sed  sola  quantitas  virtualis  secundum  perfectionem 
formae  vel  naturte,  idcirco  aequalitas,  prout  quantitatem  vir- 
tualem  designat,  includit  in  se  similitudinem,  et  aliquid 
addit,  nempe  eunidem  gradum  formae  in  qua  duo  similia  com- 
municant. Unde  impraesentiarum  potius  de  aequalitate  quam 
de  similitudine  divinarum  personarum  agendum  est.  — b) 
Cum  autem  divina  essentia,  fundans  relationem  aequalitatis 
et  similitudinis  inter  divinas  personas,  una  numero  sit, 
deficiente  reali  fundamentorum  distinctione,  relatio  illa 
formaliter  rationis  tantum  esse  potest,  nec  dicenda  est  r ea- 
tis nisi  secundum  quid  seu  quatenus  cum  unitate  essentiae 
importat  distinctionem  personarum,  scii,  extremorum  ad  se 
relatorum  ^art.  1 ad  41. 

2*^  Quantitas  virtualis,  super  quam  fundatur  relatio  ae- 
qualitatis, dupliciter  considerari  potest,  communiter  et  spe- 
cialiter; specialiter  vero  vel  in  radice,  quae  est  perfectio 
formae  seu  magnitudo  spiritualis,  vel  in  prima  formae  ac- 
tuatione  quae  est  esse,  vel  in  secunda  quae  est  operatio.  Unde 
una  eademque  thesis  cuncta  illa  diverso  processu  compre- 
hendet. 

S"*  Licet  jam  inde  ab  exordio  demonstraverimus  contra 
haereticos  divinas  personas  esse  consubstantiales,  doctrinae 
tamen  evolutio  postulat  ut  contra  eosdem  et  Arianos  quos- 
cumque germanas  hujus  dogmatis  consequentias  ducamus 

Conclusio.  — DlVlN.E  PERSON-I^  SlBl  SUNT  COAEQUALES:  SCIL. 
MAGNITUDINE  CONSIMILES  (linde  circiimi  llSOSsio),  DURATI  ONE 
co.ETERN-E,  VIRTUTE  cooMNiPOTENTKS ; proiit  in  Syiiib.  AtJian. 
legimus  ac  Ecclesia  in  praefatione  canit:  « In  majestate 
adoretnr  aequalitas  ». 

Prob.  communiter  (art.  1). 

V Ex  verbis  S.  Fidgentii  (de  Fid.  ad  Pet.  c.  1)  qui,  aequa- 
litatem  in  Patre,  Filio  et  Sp.  S.  considerans,  ait : <<  Nullus 
horum  extra  quemlibet  ipsorum  est ; quia  nemo  alium  aut 
praecedit  aeternitate,  aut  excedit  magnitudine,  aut  superat 
potestate  ». 

2^"  Ratione.  — Inaequalium  non  potest  esse  una  numero 
quantitas.  Atqui  in  divinis  quantitas  virtualis,  quae  est  ipsa 
divina  essentia  undequaque  simplex,  communis  est  tribus 
personis.  Ergo. 

Prob.  specialiter  et  per  partes. 

1‘''  Fars  versatur  circa  aequalitatem  magnitudinis,  velut 
caeterarum  fundamentum  (art.  4-5). 

V Referantur  verba  (Philipp.  II,  6):  Qui,  cum  in  forma 
Dei  esset,  non  rapinam  arhitratus  est  esse  se  aequalem  Deo. 
Quae  quidem  formae  seu  magnitudinis  aequalitas,  sic  tributa 
Filio,  pari  ratione  agnoscenda  est  in  Sp.  Sancto.  — Hinc 
Damascenus  (III  Orth.  Fid.  6):  « Divinitatis  naturam  totam 
in  quavis  personarum  suarum  perfecte  esse,  totam  in  Patre, 
totam  in  Filio,  totam  in  Sp.  Sancto  confitemur  ». 

2°  a)  Magnitudo  Dei  non  est  aliud  quam  perfectio  ejus 
naturae.  Atqui  Filius  Dei,  expers  defectuum  qui  in  quavis 
generatione  creata  reperiuntur,  tam  perfecte  nascitur  ut 
nihil  vetare  possit  quominus  pertingat  aci  habendam  totam 
naturae  perfectionem  quae  in  Patre  est ; idipsum  quoque  sen- 
tiendum est  de  Spiritu  Sancto  procedente  per  modum  pu- 
rissimi et  subsistentis  Amoris.  Ergo.  — h)  Potissima  dubi- 
tatio in  hac  re  oritur  ex  relationibus  quarum  singulae  sin- 
gulis personis  propriam  dignitatem  ac  perfectionem  afferre 
videntur.  At,  his  occurrens,  optime  Kleutgen  ^ post  S.  Tlio- 
mam  scribit:  « Quaestio  de  aequalitate  referenda  tota  est  ad 
ea  quibus  res  magnae,  bonae,  dignae  sunt,  non  autem  ad  rerum 
distinctionem  et  originem.  Distinctio  rerum  non  facit  ut 
res  sint  majores  vel  minores,  sed  ut  sint  plures,  nec  origo 
unius  ab  altera  per  se  ipsa  magnitudinis  fert  discrimen... 
Atqui  divinae  personae,  ui  ..  vgnae,  bonae,  dignae  sint,  ab  es- 
sentia habent,  a relationibus  dutem  ut  distinctae  aliaeque  ex 
aliis  ortae  sint  ».  Sicut  igitur  eadem  essentia,  quae  in  Patre 
est  paternitas,  in  Filio  est  filiatio,  ita  eadem  dignitas,  quae 
in  Patre  paternitas  est,  est  in  Filio  filiatio ; utrinque,  in- 
quam, eadem  perfectio  viget,  at  in  uno  secundum  relatio^ 


c — L.  17,  Q.  V,  cap.  IJ,  a.  ]. 

nem  dantis^  in  altero  secundum  relationem  accipientis  (art. 
4,  resp.  ad  2)  ^ Yide  quse  hac  de  re  jam  supra  praelibavimus, 
scii.  Disp.  YII,  Q.  II,  a.  1;  Disp.  YIII,  Q.  I,  a.  1;  Q.  Il,  a.  2. 

Ex  hac  personarum  divinarum  sequalitate  secundum  nu- 
mericam  naturae  identitatem  consequitur  altera  relatio  ra- 
tionis quam  ex  graeca  voce  vocarunt  latini  circuminsessioneni^ 
quaeque  definiri  potest:  mutua  et  totalis  divinarum  perso- 
narum inexistentia^  duobus  constans,  scii,  unitate  naturae 
et  suppositorum  distinctione;  ita  ut  proprietas  illa  jure  ha- 
beatur velut  praeclarissima  totius  mj^sterii  Trinitatis  ad- 
umbratio, Arianismo  aeque  ac  Sabelfianismo  opposita.  — 
Fundatur  1°  in  SS.  Litteris,  v.  g.  (Joan  XIY,  10);  Non  cre- 
ditis, quia  ego  in  Patre  et  Pater  in  me  estf  necnon  in  Pa- 
tribus quorum  plures  miram  illam  inexistentiam  extollunt. 
— 2”  Sic  ab  Auctore  declaratur.  In  divinis  personis  tria  est 
considerare:  essentiam,  ralationem  et  originem.  Atqui  se- 
cundum quodlibet  istorum  accipitur  circuminsessio.  Ergo. 
Min.  ostend.  a)  Secundum  essentiam  : etenim  tam  Pater  quam 
Filius  est  sua  essentia.  Atqui  essentiam  suam  Pater,  sine 
ulla  mutatione,  communicat  Filio,  ita  quod  verissime  es- 
sentia Patris  in  Filio  esse  dicatur;  et  Filius  est  illa  essentia 
quam  habet  a Patre.  Ergo  necesse  est  ut  Filius  sit  in  Patre, 
et  Pater  in  Filio:  idem  dic  de  Sp.  Sancto,  h)  Secundum 
relationes:  unum  enim  relativum  est  in  alio  secundum  in- 
tellectum, ita  ut  mutuo  definiantur.  Atqui  divinae  personae 
sunt  ipsae  relationes  mutuo  se  respicientes.  Ergo,  c)  Secun- 
dum originem  : haec  quippe  est  habitudo  verbi  ad  dicentem 
quod  verbum  procedens  in  dicente  manet,  id  autem  quod 
verbo  dicitur  in  ipso  continetur  ; nec  aliud  judicandum  est 
de  eo  quod  ab  amante  profluit  ut  amor.  Ergo  2. 

2‘  Pars  conci,  adstruit  aequalitatem  durationis  seu  coae- 
ternitatem, juxta  illud  S3"mboli:  Totae  tres  personae  coae- 
ternae sibi  sunt  (art.  2-3). 

Proh.  — a)  Aliquid,  ex  principio  existens,  posterius  esse 
illo  dupliciter  contingere  potest,  ex  parte  agentis  et  ex  parte 
actionis:  ex  parte  agentis  quidem,  sive  in  agentibus  volun- 
tariis, ob  electionem  temporis  quo  effectus  producatur,  sive 
in  agentibus  naturalibus,  propter  nativam  productivae  vir- 
tutis imperfectionem ; ex  parte  actionis  vero,  eo  quod  actio 
natura  sua  est  successiva.  Atqui  in  divinis  non  libere,  sed 
naturaliter  presonae  procedunt  ex  principo  aeternaliter  per- 
fecto, absque  ullo  successionis  motu.  Ergo.  — b)  Aliquale 
hujus  coaeternitatis  vestigium  habes  in  sole,  a quo  procedit 
splendor,  nihilominus  soli  coaevus : hinc  in  Syn.  EpJiesina 


i 

''  — Cf.  de  Pot.  Q.  II,  a.  5. 

2 — Cf.  Franzelin,  th.  14;  ubi  Suarezium  de  mala  circumiusessionis 
intelligentia  carpit. 

dicitur:  « Coexistere  semper  coaeternum  Patri  Filium,  splen- 
dor tibi  denuntiet  ». 

Inde  duo  deduces:  l'’  in  divinis  non  esse  objective  seu 
ex  rei  merito  prius  ac  posterius^  ut  habet  Symb.  Athana- 
sianum  ; 2*^  verum  poni  posse,  absque  reali  prioritate,  ordi- 
nem naturae  seu  naturalis  originis,  ordinem  scii.  « non  quo 
alter  prior  sit  altero,  sed  quo  alter  est  ex  altero  » (Aug. 
cont.  Maxim.  1.  II,  c.  14,  n.  8)  h 

3^  Pars  denique  infert  aequalitatem  virtutis  seu  coomni- 
potentiam  divinarum  personarum,  praesertim  contra  Maxi- 
minum, haereticum  arianum  ab  i^ugustino  strenue  confuta- 
tum, qui  praedicaverat  Filio  potentiorem  esse  Patrem,  eo 
quod  hic  tantum  generare  potest. 

1°  Legimus  (Joan.  V,  19}:  Quaecumque  ille  (Pater)  fece- 
rit, haec  et  Filius  similiter  facit.  Igitur  per  verba  imme- 
diate praecedentia:  Non  potest  F^ilius  a se  facere  quidquam, 
nisi  quod  viderit  Patrem  facientem,  minime  Filio  subtra- 
hitur aliqua  potestas  quam  habet  Pater,  sed  ostenditur  Fi- 
lium a Patre  sortiri  potestatem  cum  natura,  eo  modo  quo 
refertur  scientiam  accepisse  (Joan.  V,  20,  30).  — Spiritui 
Sancto  quoque  tribuitur  creandi  potestas  (Ps.  GUI,  30), 
quae  certe  infinita  est. 

2°  a)  Potentia  agendi  naturae  perfectionem  consequitur, 
prout  experientia  de  creaturis  testatur.  Atqui  jam  constitit 
divinis  personis  inesse  exactissimam  naturae  ac  magnitudi- 
nis aequalitatem.  Ergo.  --  b)  Nec  obstat  generativam  poten- 
tiam soli  Patri  competere.  Potentia  enim  generandi,  sicut  et 
potentia  spirandi,  dupliciter  considerari  potest:  essentialiter 
seu  in  quantum  est  perfecta  natura,  et  sic  pertinet  ad  om- 
nipotentiam tribus  personis  communem;  notionaliter  vero, 
scii,  cum  relatione  quam  origo  importat,  et  sic  formaliter  di- 
scriminanda est  ab  attributo  omnipotentiae.  Quapropter  ea- 
dem est  potentia  qua  Pater  generat  et  qua  Filius  generatur, 
diversa  tamen  habitudine:  quandoquidem  Pater  eam  habet 
ut  dans,  et  -hoc  significatur  dicendo  quod  potest  generare  ; 
Filius  autem  ut  accipiens,  et  id  exprimitur  dicendo  quod 
potest  generari. 

AETICULUS  II. 

De  missione  invisibili  divinarum  personarum. 


(Q.  XLIII,  aa.  1-6,  8) 

1°  Definienda  est  generalior  missionis  conceptio.  — Missio 
in  sua  ratione  duo  includit:  primo  quidem  processionem 
missi  a mittente  vel  secundum  imperium,  vel  secundum  con- 

— Cf.  Card.  Satoiii  in  h.  loc. 

siliiim,  xel  secundum  solam  originem;  deinde  vero  hahitU' 
clinem  aci  terminum  ad  quem^  ut  scii,  apud  eum  ad  quem 
mittitur  missus  esse  incipiat,  vel  simpliciter,  vel  novo  modo 
quo  prius  non  erat.  Quare  missio  divina,  quam  frequenti  usu 
Scripturae  affirmant,  definiri  poterit:  processio  per  originem 
a persona  divina  alterius  personae  missae  secundum  novum 
essendi  modum  in  creaturis  (art.  1). 

2°  Jam  plura  de  missionis  divinae  dotibus  colligere  fas 
erit.  a)  Imprimis  passive  spectata,  missio  tam  Filio  quam 
Spiritui  Sancto  convenire  potest,  nullatenus  tamen  Patri^  ut- 
pote  a nullo  procedenti;  quamvis  inceptio  essendi  novo  mo- 
do in  creatura  cuilibet  personae  competere  queat,  utique  per 
solius  creaturae  mutationem  (art.  4).  — b)  Active  autem  ac- 
cepta missione,  etsi  magis  proprie  illa  persona  mittat  a qua 
persoua  missa  procedit,  nihil  prohibet  quin  mittens  dicatur 
quaelibet  persona  et  tota  Trinitas,  prout  intelligatur  esse 
principium  effectus,  secundum  quem  attenditur  missio  (art. 
8).  — c)  Objective  vero  tenendum  est  missionem  simpliciter 
esse  temporalem^  quatenus  in  illius  vocis  significatu  impor- 
tatur cum  aeterna  processione  a principio  temporalis  termi- 
nus processionis  (art.  2). 

3®  Dividitur  missio  in  internam  seu  invisibilem^  et  exter- 
nam seu  visibilem^  prout  divina  persona,  quae  dicitur  missa, 
novo  modo  esse  apud  nos  incipit  vel  invisibiliter,  interiori 
nempe  gratiae  infiuxu,  vel  visibiliter  seu  secundum  aliquem 
exteriorem  effectum,  invisibilis  missionis  designativum.  — 
Nunc  de  invisibili,  sequenti  autem  art.  de  visibili  missione 
loquemur. 

■P  Quia  missio  illa  invisibilis  tripliciter  considerari  po- 
test: scii,  secundum  id  quo  efficitur,  per  habitudinem  ad  per- 
sonam missam,  necnon  respectu  eorum  ad  quos  fit  missio, 
ideo  tres  aderunt  stabiliendae  conclusiones. 

C'oiieiii^io  1^.  — Missio  invisibilis  divin.?:  person/e  acci- 
pienda EST  SIMPLICITER  SECUNDUM  SOLAM  GRATIAM  SANCTIFICAN- 
TEM; QUACUM  TAMEN  IPSAMET  PERSONA  DIVINA  SPECIALI  AMICITI-E 
TITULO  SUBSTANTIALITER  DATUR  (art.  3). 

Pars^  mox  probanda,  subaudit  inter  alia  distinctionem 
gratiae  in  gratum  facientem  seu  sanctificatricem  ipsius  re- 
cipientis et  gratis  datam  seu  in  bonum  alterius  ordinatam: 
de  qua  distinctione  vid.  Tract.  de  Gratia. 

1'^  Memorentur  verba  Ap.  (Gal.  IV,  6):  Quoniam  autem 
estis  filii ^ misit  Deus  Spiritum  Filii  sui  in  corda  vestra  cla- 
mantem: Abba^  Pater;  ubi  liquidum  est  missionem  Sp.  Sancti 
per  gratiam  adoptionis  filiorum  seu  gratum  facientem  com- 
mendari. — Clarius  (Rom.  Y,  5):  Cliaritas  Dei  diffusa  est 
in  cordibus  nostris  per  Sp.  Sanctum  qui  datus  est  ^ nobis. 
Quare  S.  Augustinus  (XV  de  Trin.  18)  inquit:  « Dilectio, 

qiise  ex  Deo  est  et  Deus  est,  proprie  Sp.  Sanctus  est,  per 
quem  diffunditur  in  cordibus  nostris  caritas  Dei,  per  quam 
nos  tota  inhabitat  Trinitas.  » 

2°  Et  sane  divinae  personae  convenit  mitti,  secundum  quod 
novo  modo  in  aliquo  existit;  dari  autem,  secundum  quod 
ab  aliquo  habetur.  Atqui  neutrum  est  sine  gratia  sanctifi- 
cante. Ergo.  Min.  proh,  a)  Praeter  com/niunem  modum  quo 
Deus  ubique  est  ratione  effectuum  quos  producit,  scii,  per 
essentiam,  potentiam  et  praesentiam,  admittendus  est  modus 
specialis^  proprius  naturae  rationalis,  quo  persona  divina, 
quae  in  Scripturis  dicitur  missa  et  data,  eidem  creaturae 
intellectuali  conjungatur,  scii,  quatenus  cognitum  est  in  co- 
gnoscente et  amatum  in  amante;  et  hoc  non  solum  natura- 
liter, prout  ipsi  infideles  Deum  in  creaturis  noscere  et  amare 
possunt,  sed  altiori  ratione  qua  mens  Deum  ipsum  directe 
assequatur.  Atqui  id  fieri  non  potest  nisi  per  gratiam  sanc- 
tificantem qua  homo  sic  Deum  fide  et  charitate  praesentem 
habet,  ut  ipsum  sub  ratione  ^"eri  Boniqup-  infiniti  immediate 
attingat.  Ergo.  — h)  Accedit  quod  gratia  gratum  faciens 
necessaria  est  ut  disponatur  anima  ad  personam  divinam 
nobili  amicitiae  foedere  substantialiter  possidendam  eaque 
libere  fruendum.  Atqui  jamjam  compertum  fiet,  missionem 
invisibilem  divinae  personae  hanc  praeseferre,  amicitiae  titulo 
et  praeter  praesentiam  immensitatis,  substantialem  Dei  inha- 
bitationem in  anima.  Ergo  missio  illa  simpliciter  accipienda 
est  secundum  donum  gratiae  sanctificantis  seu  gratum  fa- 
cientis; quanquam  secundum  quid  seu  initiali  ter,  per  quasdam 
gratias  dispositivas,  dici  possit  Sp.  Sanctus  ad  ipsos  pecca- 
tores mitti. 

2''  Pars  conci.,  diserto  Ecclesiae  eloquio  innixa  (EncycL 
Divinum  illud  Leonis  XIII),  evincitur  b — 1°  Ex  Scriptu- 
ra; tum  ex  loco  superius  citato  (Rom.  Y,  5)  quo  clare  di- 
stinguitur inter  cliaritatem  diffusam  et  Spiritum  datum: 
tum  ex  (1  Cor.  III,  16-17;  YI,  19)  ac  (2  Cor.  YI,  16)  ubi 
Deus  exhibetur  inhahitans  in  nobis  quasi  in  templo  sibi  con- 
secrato; tum  quoque  ex  (Joan.  XI Y,  23):  Si  quis  diligit 
me....  Pater  meus  diliget  eum^  et  ad  eum  veniemus,  et  man- 
sionem apud  eum  faciemus,  ubi  distincte  significatur  et  mis- 
sio divina  et  divina  inhabitatio.  — His  aliisque  accedunt 
permultae  Patrum  sententiae  (Franzelin,  de  Deo  trino,  th.  43), 
necnon  apertissima  consensio  S.  Thomae,  prout  apparet  ex 
praes,  art.  aliisque  locis,  puta  ex  his  verbis  (C.  Gr.  lY,  20): 
« Oportet  quod  ipse  etiam  Sp.  Sanctus  in  nobis  sit,  quam- 
diu  charitas  in  nobis  est....  Quum  igitur  per  Sp.  Sanctum 
Dei  amatores  efficiamur,  omne  autem  amatum  in  amante 


i — Vid.  supra,  P.  1,  Disp.  II,  Q.  III,  a.  5. 

est,  in  quantum  hujusmodi,  necesse  est  quod  per  Sp.  Sanc- 
tum Pater  etiam  et  Filius  in  nobis  habitent.  » 

2^^  Batione  — d)  Missio  enim  invisibilis  divinae  personae 
iit  ad  hominem  tanquam  ad  amicum,  filium  Dei  adopti- 
vum, divinaeque  naturae  consortem.  Atqui  amicitiae  necessi- 
tudo, ipso  suo  titulo,  postulat  ut  amici  sibi  convivant  sese- 
que  invicem  immediata  praesentia  recreent.  Ergo.  Deci.  min. 
ex  luculenta  Angelici  doctrina.  Namqne  ait  Q. 

XXVIII,  a.  1 ad  2:  « Unio  tripliciter  se  habet  ad  amorem: 
quaedam  enim  unio  est  causa  amoris.^  et  haec  quidem  est.... 
unio  similitudinis.  Quaedam  vero  unio  est  essentialiter  ipse  a- 
mo)\  et  haec  est  unio  secundum  coaptationem  affectus....  Quae- 
dam vero  unio  est  effectus  amoris^  et  haec  est  unio  realis,  quam 
amans  quaerit  de  re  amata.  » Quapropter,  etiamsi  Deus  per 
essentiam  nondum  esset  in  anima  praesens,  ibi  praesens  sub- 
stantialiter constitueretur  ex  dono  gratiae  secundum  ipsam 
amicitiae  exigentiam,  qua  et  Sponsi,  et  Patris,  et  Regis,  et 
Domini,  et  Tutoris  officia  erga  animam  justam  adimplet. 

h)  Praeterea,  ut  vita  quam  nunc  ducimus  optima  sit  di- 
spositio ad  vitam  aeternam,  illa  hujus  esse  debet  veluti  in- 
choatio. Sed  vita  aeterna  in  hoc  consistit  ut  mens,  ipsi  di- 
vinae substantiae  ineffabili  modo  conjuncta.  Dei  perfecta  co- 
gnitione et  amore  fruatur.  Datur  itaque  in  hac  vita  gratia 
creata,  ut  ea  utentes  vitam  aeternam  mereamur ; at  se  etiam 
divinae  donant  personae,  ut,  quoad  fieri  potest,  iis  velut  bono 
habito  fruentes  coelestem  vitam  praelibando  inchoemus.  Un- 
de legitur  (2  Cor.  I,  22):  Qui  et  signavit  nos,  et  dedit  pignus 
Spiritus  in  cordibus  nostris.  ^ 

Duo  subjiciemus  — l'"  Inhabitatio  divinae  personae  in 
anima  non  est  Spiritus  Sancti  propria,  cum  fundetur  in  gra- 
tia quam  tota  Trinitas  efficit  uno  amoris  actu  justos  dili- 
gens; verum  non  sine  causa,  prout  est  santificationis  et  ca- 
ritatis opus.  Spiritui  Sancto  appropriatur  qui  procedit  in 
divinis  ut  amor. 

Quaerenti  2"*  num  prius  detur  gratia  creata  quam  Sp.  Saii- 
ctus,  respondendum  est  cum  S.  Thoma  (1  Sent.  D.  14,  Q. 
II,  a.  1)  : « Ordo  aliquorum  secundum  naturam  potest  du- 
pliciter considerari.  Aut  ex  parte  recipientis  vel  materiae, 
et  sic  dispositio  est  prior  quam  id  ad  quod  disponit;  et  sic  , 
vper  prius  recipimus  dona  Sp.  Sancti  quam  ipsum  Spiritum, 
quia  per  ipsa  dona  recepta  Spiritui  Sancto  assimilamar.  Aut 
ex  parte  agentis  et  finis,  et  sic  quod  propinquius  erit  fini 
et  agenti  dicitur  esse  prius;  et  ita  per  prius  recipimus  Sp. 
Sanctum  quam  dona  ejus....  Et  hoc  est  simpliciter  esse 
prius.  » 

’ — Hanc  doctrinam  eleganter  illustrat  cl.  Froget  in  suo  opere:  De 
V habitation  du  Saint-Esprit  dans  les  ames  justes  d’apr6s  la  doctrine  de 
saint  Thomas  d’  Aquin,  Ile  P. 

Conclusio  2'\  — Tum  Filio  tum  Spiritui  Sancto,  distincta 

RATIONE,  CONVENIT  INVISIBILITER  MITTI  (art.  5). 

Pars^  scii,  quod  missio  illa  utrique  utcumque  conve- 
niat, 1°  in  Scripturis  continetur : siquidem  (Sap.  IX,  10)  le- 
gimus: Mitte  illam  (sapientiam  seu  Verbum)  de  coelis  sanc- 
tis tuis,  et  a sede  magnitudinis  tuae.  Superfluum  est  autem 
repetere  quse  supra  de  missione  Sp.  Sancti  ex  sacro  fonte 
adduximus.  — 2°  Mitti  personam  divinam  ad  aliquem  per  in- 
visibilem gratiam  duo  significat:  nempe  originem  illius 
personsB  ab  alia,  et  novum  ejus  inhabitandi  modum  per 
gratiam  illam.  Atqui  ex  una  parte  Filius  est  a Patre,  Sp. 
Sanctus  vero  a Patre  et  Filio,  dum  ex  altera  tota  Trinitas 
per  gratiam  mentem  inhabitat.  Ergo. 

T Pars  sibi  vult  missionem  invisibilem  Filii  a missione 
Sp.  Sancti  distingui  non  solum  ex  parte  principii,  quantum 
ad  originem,  sed  etiam  ex  parte  termini  per  quamdam  ef- 
fectuum appropriationem. 

Cum  enim  anima  per  gratiam  Deo  conformetur,  necesse 
est  ut  in  missione  invisibili  divinae  personae  attendatur  ani- 
mae assimilatio  ad  personatm  missam  per  aliquod  gratiae  do- 
num. Atqui,  licet  omnia  dona,  ut  dona  sunt,  attribuantur 
Spiritui  Sancto,  in  quantum  habet  rationem  primi  doni ; 
tamen  tria  congruit  distinguere,  scii,  ipsam  gratiae  radicem, 
atque,  in  consequentibus  perfectionibus,  vel  quod  pertinet 
ad  intellectum,  vel  quod  perficit  voluntatem',  ita  ut  Patri 
quidem  inhabitanti  ipsa  radix  gratiae.  Filio  autem  seu  Verbo 
amorem  spiranti  illustratio  mentis  quae  mox  in  effectum 
prorumpat,  tandem  Spiritui  Sancto  inflammatio  amoris  spe- 
cialiter conveniat.  Ergo,  dum  Pater  ingenitus  proprie  mitti 
non  possit,  missio  invisibilis  Filii  attendenda  est  secundum 
veram  vivamque  sapientiam,  missio  autem  Sp.  Sancti  se- 
cundum modum  charitatis',  quin  tamen  una  ab  altera  sepa- 
rari queat. 

Conclusio  3^.  — Ad  EOS  OMNES  ET  SOLOS  QUI  VEL  DE  NOVO 
PARTICIPANT  GRATIAM  HABITUALEM,  VEL  QUODDAM  EJUS  INSIGNE 
AUGMENTUM  SUSCIPIUNT,  FIT  MISSIO  INVISIBILIS  DIVINA  PERSONA 

(art.  6). 

Proh.  --  Missio  haec  ordinatur  ad  sanctificandam  creatu- 
ram, quatenus  importat  praecise  non  solam  inhabitationem 
gratiae,  sed  quamdam  gratiae  hujus  innovationem.  Atqui  in- 
novatio ista,  salutis  ferax,  contingit  in  iis  omnibus  et  solis 
qui  vel  de  novo  gratiam  habitualem  participant  vel  gratiae 
augmentum,  praesertim  insigne,  suscipiunt.  Ergo  quando- 
ciimque  peccator  justitiam  induit,  vel  justus  in  altiorem 
sanctitatem  proficit,  maxime  perfectiorem  vitae  statum  am- 
plectendo aut  aliquod  arduum  opus  aggrediendo,  missio  in- 
visibilis tum  Filii  tum  Sp.  -Sancti  fieri  censenda  est. 

Coroll.  — 1°  Sequitur  (contra  Petavium)  missionem  invisi- 
bilem factam  esse  ad  patres  Testamenti^  quippe  qui  gra- 
tiae sanctificantis  fuerunt  participes;  etsi  nondum  Sp.  Sanc- 
tus ea,  quae  nunc  est,  universalitate  magnoque  signorum 
externorum  apparatu  charismata  sua  effudisset. 

2°  Colligitur  eamdem  missionem  ad  Christum  factam 
fuisse  conceptionis  initio,  non  autem  postea,  cum  a princi- 
pio plenus  exstiterit  omni  sapientia  et  gratia. 

3°  Ad  Angelos  et  beatos^  facta  missione  invisibili  in  ipso 
principio  beatitudinis,  postmodum  usque  ad  diem  judicii 
contingit  praedicta  missio  secundum  extensionem  gratiae  ad 
plura  per  novas  revelationes,  non  autem  secundum  ullum  in- 
tensionis gradum. 

ARTICULUS  III. 

De  missione  visibili  divina. 

(Q.  XLIII,  art.  7) 

Superest  consideranda  altera  missionum  divinarum  spe- 
cies, scii,  quae  externis  ac  visibilibus  formis  perficitur. 

Praeobservanduin  est  V missionem  visibilem  in  eo  consi- 
stere ut  persona  dixdna,  a principio  procedens,  designetur 
seu  velut  signis  praesens  monstretur  per  quasdam  creaturas 
ad  hoc  specialiter  factas  atque  assumptas.  Sicut  enim  diver 
sis  nominibus  appellantur  divinae  personae,  ita  etiam,  quam- 
vis inter  eas  nulla  sit  separatio  aut  diversitas,  diversis  re- 
bus significari  potuerunt. 

Unde  2“  patet  visibilem  inter  ac  invisibilem  missionem 
illud  discriminis  intercedere,  quod,  dum  invisibilis  potest 
esse  sine  visibili,  haec  tamen  natura  sua  ordinatur  in  aliam 
significandam,  et  ulterius  in  totius  Ecclesiae  bonum,  in 
quantum  per  hujusmodi  visibilia  signa  fides  confirmai.ur 
atque  propagatur. 

3°  Solent  auctores  dividere  missionem  visibilem  in  sub- 
stantialem ac  repraesentativam,  prout  una  convenit  Filio 
per  assumptionem  humanae  naturae  in  personae  unitatem, 
altera  vero  Spiritui  Sancto  in  variis  symbolis  repraesenta- 
to. — Prior  missio  proprio  loco  in  tract.  de  Incarnatione 
consideratur:  quare  de  ea  in  genere  tantum,  at  specialius 
de  missione  Sp.  Sancti  mox  sermocinabimur. 

Couelusio.  — CoVENIEXS  FUIT  , PR^TER  FlLIUM,  ETIAM  Sp. 
Sanctum  visibiliter  mitti  ; qu^  missio,  a missione  Filii  di- 
versa, SPECIALITER  FIERI  DEBUIT  AD  ChRISTUM,  AD  ApOSTOLOS 
ALIOSQUE  PRIMITIVOS  SaNCTOS. 

l""  Pars.  — Id  congruumuniversaliter  est  quo  Deus  pro- 
videt omnibus  secundum  uniuscujusque  modum.  Atqui  con- 

natura  le  esthomini  ut  per  visibilia  ad  invisibilia  cognoscen- 
da ac  participanda  manuducatur.  Ergo  sicut  Deus  seipsum 
et  aeternas  personarum  processiones  per  creaturas  visibiles  se- 
cundum aliqua  indicia  hominibus  quodammodo  demonstra- 
vit, ita  conveniens  fuit  ut  etiam  invisibiles  divinarum  per- 
sonarum missiones  quibusdam  visibilibus  creaturis  manife- 
starentur. 

2""  Pars.  — Alia  tamen  esse  intelligitur  missio  Filii,  alia 
Sp.  Sancti.  Nam  Spiritui  Sancto,  in  quantum  procedit  ut 
amor,  competit  esse  sanctificationis  donum ; Filio  autem,  in 
quantum  Sp.  Sancti  principium  existit,  competit  esse  sanc- 
tificationis hujus  auctorem.  Idcirco  Filius  visibiliter  mis- 
sus est  tanquam  sanctificationis  auctor^  sed  Sp.  Sanctus  tan- 
quam  sanctificationis  inclicium. 

Ex  quo  profiuunt  quatuor  differentiae:  — 1*"  est  quod  missio 
visibilis  Filii  perfici  debuit  secundum  naturam  rationalem 
cujus  est  proprie  agere,  cui  competit  sanctificari,  et  per 
quam  Redemptor  redimendis  hominibus  assimilatus  est;  in- 
dicium autem  sanctificationis,  quale  in  missione  Sp.  Sanc- 
ti invenitur,  potuit  esse  quaecumque  alia  visibilis  creatura 
tali  repraesentationi  idonea.  — 2''  est  quod  non  oportuit  crea- 
turam visibilem  ad  hoc  formatam  assumi  a Sp.  Sancto  in 
unitatem  personae.,  sicut  in  Filio  contigit,  cum  missio  illa 
non  ad  aliquid  agendum,  sed  ad  indicandum  tantum  desti- 
naretur. — 3""  consequitur,  scii,  non  oportuisse  quod  missio 
visibilis  Sp.  Sancti,  ad  instar  missionis  Filii,  dmtius  maneret, 
at  quod  duraret  quamdiu  Spiritus  officium  suum  perageret. 
— I""  demum  etiam  de  tempore  colligitur;  prius  debuit  per- 

fici missio  visibilis  Filii  quam  Sp.  Sancti,  cum  Sp.  Sanctus 
a Filio  sit  eumque  manifestet  qui  redundantes  gratiarum 
divitias  nobis  attulit.  Unde  non  admittitur,  proprie  loquen- 
do, visibiliter  missum  fuisse  'Sp.  Sanctum  ad  patres  V.  Te- 
stamenti; divinas  enim  illorum  temporum  apparitiones  seu 
theophaniae  ordinabantur,  non  jam  ad  designandum  inhabi- 
tationem divinas  personae  per  gratiam,  sed  ad  aliquid  aliud 
manifestandum . 

3""  Pars.  — Ad  illos  specialiter  fieri  debuit  missio  visibi- 
lis Sp.  Sancti  in  quibus  plenitudo  qucedam  gratiae  aliis  com- 
municandae emineret.  Atqui  hujusmodi  praeter  Christum,  fi- 
dei nostrae  auctorem,  fuerunt  Apostoli  aliique  apostolici  viri. 
Ergo. 

a)  Quapropter  imprimis  externa  illa  missio  optime  facta 
est  ad  ('hr istum  ipsum:  tum  in  baptismo  sub  specie  colum- 
bae cujus  foecunditas  in  Eo  ostenderet  exundantem  spiritua- 
lis regenerationis  fontem,  unde  vox  Patris  intonuit  (Matth. 
III,  17):  Hic  est  Filius  meus  dilectus,  ut  ad  similitudinem 
Unigeniti  alii  regenerentur;  tum  in  transfiguratione  sub  spe- 
cie nubis  lucidae,  ad  ostendendam  exuberantiam  doctrinae 

quam  ab  illo  coelesti  Magistro  discere  debemus,  juxta  illud- 
(ibid.  XVII,  5):  Ipsum  audite. 

h)  Ad  Apostolos  autem  congruebat  ut  fieret  eadem  mis- 
sio; primum  sub  specie  flatus  ex  ore  Domini  ad  significan- 
dam potestatem  ministerii  in  dispensatione  sacramentorum, 
ut  iis  expressum  est  (Joan.  XX,  22-23);  Accipite  Sp.  Sanc- 
tum; quorum  remiseritis.,  etc;  dein,  in  die  Pentecostes,  sub 
linguis  igneis^  ut  demonstraretur  munus  docendi;  quare  mox 
coeperunt  loqui  variis  linguis  magnalia  Dei. 

c)  Insuper,  facta  est  quoque  visibilis  missio  ad  fideles 
primitivae  Ecclesiae^  quatenus  erant  velut  spirituale  semen 
ex  quo  fides  in  omnibus  gentibus  pullularet ; qua  cessante 
primarum  confirmationum  fidei  necessitate,  tam  frequens 
Sp.  Sancti  apparitio  evanuit. 


Finem  jam  praelectionibus  istis  imposituri,  quas  de  al- 
tissimis  Dei  mysteriis  ausi  sumus  balbutiendo  proponere, 
fatemur  nos  ad  scribendum  invitatos  fuisse  vi  ipsa  divini 
eloquii  (Sap.  VI,  13) ; Clara  est.,  et  quae  nunquam  marcescit 
sapientia^  et  facile  videtur  ab  his  qui  diligunt  eam.,  et  inve- 
nitur ah  his  qui  quaerunt  illam. 

Verum  quia  sentimus  quam  multiplici  vitiorum  labe  ex- 
pletum opus  vilescat,  exclamare  compellimur;  Ecce  Deus 
magnus^  vincens  scientiam  nostram  (Job.  XXXVI,  26),  et  re- 
petimus verba  D.  Augustini  (sub  fine  Tract.  de  Trinitate); 
« Domine  Deus  une,  Deus  Trinitas,  quaecumque  dixi  in  his 
libris  de  tuo,  agnoscant  et  tui;  si  qua  de  meo,  et  tu  igno- 
sce, et  tui.  » 


Gloria  Patri  et  Filio 

ET 

Spiritui  Sancto. 


INDEX  RERUM 


QU^  IN  HOC  VOLUMINE  CONTINENTUE 


Pao. 

Epistolae  ad  auctorem  missae  i-vii 

Praefatio 

PAKS  PRIMA 

DE  DEO  UNO 

DISPUTATIO  PRIMA 

Quaestio  unica.  — De  existentia  Dei 

Art.  1.  — Utrum  Deum  esse  sit  per  se  notum 2 

Art.  2.  — Utrum  Deum  esse  sit  demonstrabile 14 

Art.  3.  — Utrum  Deus  sit 19 

DISPUTATIO  SECUNDA 

DE  QUIDDITATE  DEI  EJUSQUE  ATTRIBUTIS  ABSOLUTIS 
ESSENTIALIBUS 

Prooemium ’ 39 

Quaestio  I.  — De  Del  simplicitate 

Art.  1.  — Utrum  Deus  sit  corpus . . 39 

Ari.  2.  — Utrum  in  Deo  sit  compositio  formae  et  materiae  . . 36 

Art.  3.  — Utrum  sit  idem  Deus  quod  sua  essentia  vel  natura  . . 38 

Art.  4.  — Utrum  in  Deo  sit  idem  essentia  et  esse.  — De  constitu- 
tivo divinae  naturae 42" 

Art.  5.  — Utrum  Deus  sit  in  genere  aliquo  46 

Art.  6.  — Utrum  in  Deo  sint  aliqua  accidentia.  — De  distinctione 

attributorum  divinorum  ab  essentia  et  inter  se  . . 50 

Art.  7.  — Utrum  Deus  sit  omnino  simplex  , . . . . . 54 

Art.  8.  — Utrum  Deus  in  compositionem  aliorum  veniat  ...  56- 


442  INDEX  RERUM  ' 

Quaestio  II.  — De  Dei  perfectione  * 

Art.  1.  — Utrum  Deus  sit  perfectus S 

Art.  2.  — Utrum  in  Deo  sint  perfectiones  omnium  rerum.  . . 65 

Art.  3.  — Utrum  aliqua  creatura  possit  esse  similis  Deo  . . . 70  ' 

Quaestio  ili.  — De  infinitate  et  immensitate  Dei 


A?'t,  1.  — Utrum  Deus  sit  infinitus 74 

Art.  2.  — Utrum  aliquid  aliud  quam  Deus  possit  esse  infinitum  . 76 

Art.  3.  — Utrum  Deus  sit  in  omnibus  rebus 79 

Art.  4.  — Utrum  Deus  sit  ubique 84 

Art.  5.  — Utrum  Deus  sit  ubique  per  essentiam,  prsesentiam  et  po- 
tentiam   87 

Art.  6.  — Utrum  esse  ubique  sit  proprium  Dei 89 


Quaestio  IV.  — De  immutabilitate  et  aeternitate  Dei 

Art.  1.  — Utrum  Deus  sit  omnino  immutabilis 93 

Art.  2.  — Utrum  esse  immutabile  sit  Dei  proprium  ....  96 

Art.  3.  — Utrum  Deus  sit  aeternus 98 

Art.  4.  — Utrum  esse  aeternum  sit  proprium  Dei 102 


DISPUTATIO  TERTIA 
DE  DEI  ATTRIBUTIS  ABSOLUTIS  PROPRIIS 
Quaestio  I.  — De  unitate  Dei 


Art.  1.  — Utrum  Deus  sit  unus 106  3 

Art.  2.  — Utrum  Deus  sit  maxime  unus 112 


Quaestio  II.  — Ve  cognoscibilitate  Dei 


Art.  1.  — Utrum  aliquis  intellectus  creatus  possit  Deum  videre  per 

essentiam 114 

Art.  2.  — Utrum  essentia  Dei  ab  intellectu  creato  per  aliquam  si- 
militudinem videatur 119 

Art.  3.  — Utrum  essentia  Dei  videri  possit  oculis  corporalibus.  . 125 

Ai't.  4.  — Utrum  aliquis  intellectus  creatus  per  sua  naturalia  divi- 
nam essentiam  videre  possit 128 

Art.  5.  — Utrum  intellectus  creatus  ad  videndum  Dei  essentiam 

aliquo  creato  lumine  indigeat 131 

Art.  6.  — Utrum  videntium  essentiam  Dei  unus  alio  perfectius 

videat  135 

Ay't.  7 . — Utrum  videntes  Deum  per  essentiam  ipsum  comprehen- 
dant   138 

Art.  8.  — Utrum  videntes  Deum  per  essentiam  omnia  in  Deo  vi- 
deant   142 


INDEX  RERUM  443 

Art.  9.  — Utrum  ea  quse  videntur  in  Deo  a videntibus  divinam  es- 
sentiam per  aliquas  similitudines  videantur  . . . 146 

Art.  10.  — Utrum  videntes  Deum  per  essentiam  simul  videant  om- 
nia quae  in  ipso  vident 148 

Art.  11.  — Utrum  aliquis  in  hac  vita  possit  videre  Deum  per  es- 
sentiam   159 

A}'t.  12.  — Utrum  per  rationem  naturalem  Deum  in  hac  vita  cogno- 
scere possimus 152 

Art.  13.  — Utrum  per  gratiam  habeatur  altior  cognitio  Dei  quam 

ea  quae  habetur  per  rationem  naturalem  ....  154 

Quaestio  lil.  — De  nominabilitate  Dei 

Art.  1.  — Utrum  aliquod  nomen  Deo  conveniant 157 

Art.  2.  — Quanam  ratione  nomina  dicta  de  Deo  ei  conveniant  . 159 

Art.  3.  — Utrum  ea  quae  de  Deo  et  creaturis  dicuntur  univoce  di- 
cantur de  ipsis 162 

Art.  4.  — Utrum  nomina  quae  important  relationem  ad  creaturas 

dicantur  de  Deo  ex  tempore 166 

Art.  5.  — De  nominibus  Dei  propriis 168 

DISPUTATIO  QUARTA 

DE  ATTRIBUTIS  DEI  RELATIVIS,  ET  IMPRIMIS  DE 
IXTELLIGERE  DIVIXO 

Quaestio  I.  — De  scientia  Dei 

Art.  1.  — Utrum  in  Deo  sit  scientia 173 

Art.  2.  — An  et  quomodo  Deus  seipsum  primario  intelligat  . . 176 

Art.  3.  — Utrum  Deus  cognoscat  alia  a se  et  in  seipso  . . . 177 

Art.  4.  — De  proprietatibus  scientiae  divinae 182 

Art.  5.  — Utrum  divina  scientia  in  specie  se  extendat  ad  mala  et 

singularia  etiam  infinita 187 

Art.  6.  — Utrum  scientia  Dei  sit  futurorum  contingentium  . . 190 

Art.  7.  — Quomodo  dividitur  scientia  Dei.  — De  scientia  media  . 198 

Quaestio  II.  — De  ideis  divinis 

Art.  1.  — Utrum  in  Deo  sint  ideae 209 

Art.  2.  — An  et  quomodo  pluralitas  idearum  cum  Dei  simplicitate 

. componatur 212 

Quaestio  III.  — De  veritate  divina 

Art.  1.  — Utrum  Deus  sit  veritas  . . . . . . . . 214 

Art.  2.  — Utrum  veritas  sit  una,  aeterna  et  immutabilis  . . . 216 


444 


INDEX  RERUM 


Quaestio  IV.  — De  vita  Dei 

Art.  i,  — Utrum  Deo  conveniat  vita 218 

Art.  2.  — Utrum  omnia  sint  vita  in  Deo 222, 

t 

\ 

DISPUTATIO  QUINTA 
DE  VELLE  DIVINO 
Quaestio  I.  — De  ipsa  Dei  voluntate 


Art.  1.  — Utrum  in  Deo  sit  voluntas 225 

Art.  2.  — Utrum  Deus  velit  alia  a se  . 228 

Art.  3.  — Utrum  quidquid  Deus  vult  ex  necessitate  velit  . . . 230 

Art.  4.  — Utrum  voluntas  Dei  sit  causa  rerum 235 

Art.  5.  — Utrum  voluntatis  divinae  sit  assignare  aliquam  causam  . 238 

Art.  6.  — Utrum  voluntas  Dei  semper  impleatur 239 

Art.  7.  — Utrum  voluntas  Dei  sit  mutabilis 241 

Art.  8.  — Utrum  voluntas  Dei  necessitatem  rebus  volitis  imponat . 242 

Art.  9.  — Utrum  voluntas  Dei  sit  malorum 246 

Art.  10.  — De  divisione  divinae  voluntatis 251 

Quaestio  il.  — De  bonitate  Dei 

Art.  1.  — De  bonitate  Dei  essentiali 254 

Art.  2.  — De  bonitate  Dei  morali 257 

Quaestio  III.  — De  amore  Dei 

Art.  1.  — Utrum  amor  sit  in  Deo 260 

Art.  2.  — Utrum  Dei  amor  ad  omnia  et  aequaliter  se  extendat.  . 261 


Quaestio  IV.  — De  justitia  et  misericordia  Dei 

Art.  1.  — Utrum  in  Deo  sint  justitia  et  misericordia  ....  263 

Art.  2.  — Utrum  in  omnibus  operibus  Dei  sit  misericordia  et  ju- 
stitia   267 

DISPUTATIO  SEXTA 

DE  EESPICIENTIBUS  AC  CONSEQUENTIBUS  SIMUL  INTEL- 
LECTUM ET  VOLUNTATEM  IN  DEO 

Quaestio  I.  — De  providentia  Dei 


Art.  1.  — Utrum  providentia  Deo  conveniat 270 

Art.  2.  — Utrum  omnia  sint  subjecta  divinae  Providentiae.  . . 273 

Art.  3.  — Utrum  Deus  immediate  omnibus  provideat ....  278 

Art.  4.  — De  Providentiae  actu  seu  effectu  secundum  conservatio- 
nem et  motionem  creaturarum  ...  . . 279 


INDEX  RERUM 


445 


Art.  5.  — De  concordia  actionis  Providentiae  cum  contingentia  et  li- 


bertate creata 283 

Quaestio  II.  — De  praedestinatione 

Art.  1.  — Utrum  homines  praedestinentur  a Deo 296 

Af  t.  2.  — Utrum  Deus  aliquem  hominem  reprobet  ....  299 

Art.  3.  — Utrum  praescientia  meritorum  sit  causa  praedestinationis  . 304 

Art.  4.  — Utrum  praedestinatio  sit  certa.  ......  312 

Art.  5.  — Utrum  numerus  praedestinatorum  sit  certus  . . . 314 

Art.  6.  — Utrum  praedestinatio  possit  juvari  precibus  sanctorum  . 318 

Art.  7.  — De  libro  vitae 320 

Quaestio  III.  — De  divina  potentia 

Art.  1.  — Utrum  in  Deo  sit  potentia 322 

Art.  2.  — Utrum  Deus  sit  omnipotens 324 


Quaestio  IV.  — De  divina  beatitudine 

At't.  unie.  — Utrum  beatitudo  Deo  competat 326 

PARS  SECUNDA 

DE  DEO  TEIXO 

Prooemium 329 

Eecensio  errorum 
Generalior  Trinitatis  assertio 

DISPUTATIO  SEPTIMA 

DE  PEOCESSIONIBUS  ET  EELATIONIBUS  DIVINIS 

Quaestio  I.  — De  processione  divinarum  personarum 


Art.  1.  — Utrum  processio  sit  in  divinis 335 

Art.  2.  — Utrum  aliqua  processio  in  divinis  generatio  dici  possit  . 342 
Art.  3.  — Utrum  sit  in  divinis  alia  processio  a generatione  Verbi  . 346 
Art.  4.  — Utrum  processio  amoris  in  divinis  sit  generatio . . . 351 

Art.  5.  — Utrum  sint  plures  processiones  in  divinis  quam  duae  . 355 

Quaestio  II.  — De  relationibus  divinis, 

Art.  1.  — Utrum  in  Deo  sint  aliquae  relationes  reales.  . . . 356 

Art.  2.  — Utrum  relatio  in  Deo  sit  idem  quod  sua  essentia  . . 360 


446 


INDEX  EERUM 


Art.  3.  — Utrum  relationes  quse  sunt  in  Deo  realiter  ab  invicem  di- 


stinguantur  363 

Art.  4.  — Utrum  in  Deo  sint  tantum  quatuor  relationes  reales,  scii. 

paternitas,  filiatio,  spiratio  et  processio  ....  366 


DISPUTATIO  OCTAVA 

DE  PERSOXIS  DIVIXIS  ABSOLUTE  ET  IX  COMMUXI 


Quaestio  I.  — De  nomine  personae 

Art.  1.  — Utrum  nomen  person»  sit  ponendum  in  divinis  . . . 369 

Art.  2.  — Utrum  hoc  nomen  « persona  » significet  relationem.  . 372 

Quaestio  II.  — De  pluralitate  personarum  in  divinis 

Art.  1.  — Utrum  sit  ponere  plures  personas  in  divinis  . . . 375 

Art.  2.  — Utrum  in  Deo  sint  plures  personae  quam  tres  . . . 377 

Quaestio  Ili.  — De  modo  locpiendi  per  respectum 
ad  unitatem  vel  pluralitatem  in  divinis 

Art.  1.  — De  Trinitatis  nomine  aliisque  affinibus 382 


Art.  2.  — De  quibusdam  vocibus  permissis  aut  prohibitis  in  signi- 
ficandis divinis  personis 383 

Quaestio  IV.  — De  divinarum  2>€^'^onarum  cognitione 

Art.  1.  — Utrum  Trinitas  divinarum  personarum  possit  per  natu- 
ralem rationem  cognosci 385 

Art.  2.  — Utrum  sint,  et  quidem  quinque,  notiones  ponendae  in 

divinis 390 

DISPUTATIO  XOXA 
DE  PERSOXIS  IX  SPECIALI 

Quaestio  I.  — l>e  persona  Patris 

Art.  1.  — Utrum  hoc  nomen  « Pater  » sit  nomen  proprium  divinae 


personae 393 

Art.  2.  — Utrum  esse  « ingenitum  » sit  Patri  proprium  . . . 395 


Quaestio  11.  — : De  persona  Filii 

Art.  1.  — Utrum  Verbum  in  divinis  sit  nomen  personale  proimium- 

que  Filii 396 

Art.  2.  — Utrum  Imago  in  divinis  dicatur  personaliter  ac  proprie  de 
Filio 


399 


INDEX  RERUM 


447 


Quaestio  III.  — I>e  persona  Spiritus  Sancti 

Art.  1.  — De  nomine  Spiritus  Sancti  liuiusque  processione  a Filio  . 401 

Art.  2.  — Utrum  Amor  sit  proprium  nomen  Spiritus  Sancti  . . 408 

Art.  3.  — Utrum  Donum  sit  nomen  Spiritus  Sancti  proprium  . . 411 

DISPUTATIO  DECIMA 

DE  PERSONIS  DIVINIS  COMPARATIVE 

Quaestio  i.  — De  personis  ad  essentiam  relatis 

Art.  1.  — De  habitudine  personarum  in  communi  ad  essentiam  et 

essentialia  . . . . • .414 

Art.  2.  — De  essentialium  appropriatione  seu  singulis  personis  ac- 
commodatione   418 

Quaestio  II.  — De  comparatione  personarum  cui  relationes 
seu  proprietates  et  ad  actus  notionales 

Art.  1.  — De  comparatione  personarum  ad  relationes  sive  pro- 


prietates   421 

Art.  2.  — De  personis  in  comparatione  ad  actus  notionales  . , 425 

Quaestio  Ili.  — l>e  comparatione  personarum  ad  invicem 

Art.  1.  — De  tequalitate  divinarum  personarum 430 

Art.  2.  — De  missione  invisibili  divinarum  personarum  . . . 433 

Art.  3.  — De  missione  visibili  divina 438 


FINIS 


T» 


icfr'6 


3 9031 


BOSTON  COLLEGE 


3147021 


7 9 


DOESNOT  CIRCULATE 


S/Cp3 

, Top^l 


BOSTON  COLLEGE  LIBRARY 
UNIVERSITY  HEIGHTS 

CHESTNUT  HILL,  MASS. 


Books  may  be  kept  for  two  weeks  and  may  l>c 
tcnewed  for  the  same  period,  unless  rescrved. 

Two  cents  a day  is  charged  for  each  book  kepc 
overcime. 

If  you  cannot  find  what  you  want,  ask  thc 
Librarian  who  will  be  glad  to  Help  you. 

The  borrower  is  responsible  for  books  drawn  on 
his  card  and  for  all  fines  accruing  on  the  same. 


